
PIRMA DALIS 


Nuo to laiko, kurį nūnai pasiekėme, šie memuarai susky- 
la į dvi ryškiai skirtingas dalis: viena — tai Viktoro Amadė- 
jaus! gyvenimo istorija iki pat jo mirties, ištikusios praeitais 
metais; sužinojau apie ją iš pirmų lūpų, o tiksliau — iš savo 
sūnaus, žento ir dviejų ar trijų tikrų bičiulių, kokie buvo, kolei 
gyveno garsusis nebylys ir donas Gabrielis. 

Pradėsime nuo čia. Paskiau, jeigu tik man pakaks drąsos, 
praskleisiu šydą, dengiantį nemaža Ispanijos dvaro paslapčių, 
kur nuvyko karaliauti viena iš Pono“, o vėliau — ir Viktoro 
Amadėjaus, dukterų. 

Užtikrinu jus, jog sužinojau tiek, kiek nedaugelis asmenų 
yra žinoję, tad išsamiai nušviesiu šią istorijos dalį, kad tik Die- 
vas duotų man sveikatos. 


Viktoras Amadėjus II (1665-1732) — Savojos kunigaikštis, 
Sicilijos (1713-1720), Sardinijos (1720-1730) karalius. 1690 m. prisijun- 
gė prie antiprancūziškos Augsburgo lygos, nors buvo vedęs Aną d Or- 
lean, Liudviko XIV dukterėčią. 1696 m. sudarė taiką su Prancūzija. Per 
1701-1714 Ispanijos įpėdinystės karą rėmė Prancūziją; šiai nepritarus 
jo pretenzijoms į Lombardiją, tapo jos priešu. Utrechto taikos sutartimi 
1713 m. gavo Siciliją, 1720 m. perdavė ją Austrijai mainais už Sardiniją. 

! Ponas — Prancūzijos karaliaus vyresniojo brolio titulas, čia kal- 
bama apie Liudviko XIV brolį Pilypą I Orleanietį. 


Grįžkime Savojon. Po to, kai pabėgau, man neliko neži- 
noma nieko iš įvykių, kurie tenai dėjosi — bičiuliai nuolatos 
mane supažindindavo su dalykų padėtimi. 

Toji gausi korespondencija, kurią išsaugojau, bemaž die- 
na iš dienos man nušviesdavo tai, kas vyko Savojos dvare, ką 
veikė princas, ir pastarojo jausmus, kurių jis nė kiek neslėpda- 
vo, jeigu tik šie nebūdavo susiję su politika. kur jis visados pa- 
sižymė davo tokiu dikretiškumu. 

Sužinojo apie mano pagrobimą nuvykęs susitelkusios sa- 
vo lėšomis miestelėnų milicijos apžiūron, kur buvo pamalo- 
nintas atsidavimo ir entuziazmo šūksniais. 

Šią žinią jam pranešė priėjęs vienas iš karininkų. Pirmiau- 
siai jis tūžmingai šūktelėjo, tačiau bematant susitvardė: valdo- 
vas nugalėjo žmogų. 

Toliau tęsė apžiūrą, su įprastu iškalbingumu kreipėsi į 
miliciją, ir tik atlikęs savąją priedermę, tik sugrįžęs po ten- 
tu, jisai pratrūko vienu iš tų pykčio priepuolių, kuriems bu- 
vo linkęs ir kurie senatvėje pasitaikydavo gerokai dažniau. 
Visai nesiklausė mano pabėgimo smulkmenų ir matė tik vie- 
na: kad aš, be abejo, atitekau kokiam nors varžovui. Nu- 
skubėjo kaimukan, iš kurio buvau pagrobta, apklausinėjo 
užeigos šeimininką, tačiau tasai ničnieko nepasakė; palie- 
pė aprodyti kambarį, visus namus ir pasidavė visokioms ne- 
vilties kvailionėms. 

Manasis laiškas. užuot užplieskęs, kunigaikštį numaldė. 
Perskaitė jį gana ramiai, paskui sugrįžo į Turiną ir pranešė prin- 
cesėms kaip visiškai nereikšmingą naujieną: 

— Prancūzai pagrobė gratienę de Veru. 

— Ir jinai nebesugrįš? — gyvai paklausė valdančioji ku- 
nigaikštienė. 

— Nemanau: jie ne iš tokių žmonių, kad ją atiduotų. 

Nustebintos šio tykumo, šios rimties, abi princesės su- 
sižvalgė; nieko daugiau nepridūrė, nes nenorėjo susilaukti 

pastabų: kunigaikštienė nežinojo, piktintis jai ar džiaugtis. 
O dėl pokalbį nugirdusios markizės Sen Sebastjan, tai šios 
širdis suvirpėjo iš pasitenkinimo; regėjo savosios valdžios 
brekšmą, ir tai, kaip jo šviesybė pranešė apie mano išsidan- 
ginimą, ją nesunkiai įtikino, kad šis anaiptol nėra nepaguo- 
džiamas. 

Princas niekados niekam, netgi savo artimiausiems pati- 
kėtiniams, neišsidavė, ką iš tikrųjų šiuo atžvilgiu galvojo. Tei- 
kėsi man atsakyti, ir jo laiškas, be jokios abejonės, yra tikras jo 
sielos didybės bei kilnių jausmų paminklas. 


Jūs buvote laisva, ponia: jeigu mane palikote, vadina- 
si, šioji grandinė pasirodė per sunki; taigi gerai padarėte ją 
nutraukdama. 

Galite nesijaudinti dėl savo vaikų, jie taip pat ir ma- 
no: tuo noriu pasakyti, kad jiems neteks kam nors pavydėti 
dėl savo likimo. Kaip ir aš jie prisimins, kad priklauso jums, 
ir niekados jūsų nepamirš. 

O dėl turto, baldų ir kitų dalykų, tai jums neteks nieko 
prarasti. Visa bus persiųsta į Paryžių — vieton, kurią nuro- 
dysite. Jūsiškę vilą atidaviau jūsų dukteriai; kam dar kitam 
galėtų ji priklausyti? Pasirūpinsiu, kad už ją kaip ir už kitas 
jūsų turimas žemes tiek Pjemonte, tiek Savojoje gautumėte 
tolygią piniginę kompensaciją. 

Jeigu esate man kuo nors prasikaltusi, nenoriu apie tai 
žinoti, tačiau aš nepamiršiu, jog dėl manęs kažkada paliko- 
te savo šeimą, paaukojote gerą savo vardą: kad ir kokias 
klaidas būtumėte padariusi, jos nublanks prieš šį prisimini- 
mą. Likite laiminga, jeigu galite, ir pasikliaukite mano pa- 
rama, kiek man bus leista jums tai įrodyti. 


VIKTORAS AMADEJUS 
Parašęs ir išsiuntęs šį laišką, kunigaikštis daugiau nebe- 
minėjo mano vardo. Pirmuosius mėnesius perdėm atsidėjo savo 
liaudies reikalams, ir nuolat laimė nuo jo nusigręždavo. 


Jam į pagalbą atskubėjo princas Eugenijus!, bet Vando- 
mo kunigaikštis? nesnaudė — sukliudė juodviem susijungti, kel- 
damas pavojų abiems. 

Kad ir kaip jį čionai buvo apibūdinusi viena politinė gru- 
puotė, Vandomas — didis karvedys; nors ir buvo ne itin deli- 
katus, pasižymėjo puikiu įžvalgumu, nuostabia narsa, ir jeigu 
ne jo tingumas, nebūtų turėjęs sau lygių. Princas Eugenijus, jo 
priešininkas, dažnai man tai yra kartojęs. 

Savojos kunigaikštis regėjo savo tvirtoves, kad ir kaip at- 
kakliai besiginančias, viena po kitos atitenkant į priešų ran- 
kas. Vien tik Verčelis* atsiėjo prancūzams daugiau nei mėnesi 
apgulties. Po to Vandomo kunigaikštis ir de La Fejadas“' su- 
jungė savo kariuomenes, ir netrukus Viktorui Amadėjui teli- 
ko sostinė su keliais nereikšmingais miestais, apretintos pajė- 
gos ir Žlugę linansai. 

Vis dėlto jis nepasidavė. 

Užsidarė įtvirtintoje stovykloje netoliese Kresčentino, kai- 
riajame Po upės krante, ir čia, padedamas savojo sumanumo 
bei narsos, atsilaikė ištisus penkis mėnesius. Perniek princas Eu- 
genijus bandė prisijungti ir jį išvaduoti; Vandomo kunigaikštis 
tr La Fejadas neišleido jo iš akių ir laimėjo mūšį prie Kasano“ 


princas Eugenijus — kalbama apie Eugenijų Savojietį-Karin- 
janą (Carignan, 1663-1736), žinomą kaip princą Eugenijų, įžymų Austri- 
jos imperijos karvedį. Pasižymėjo karuose su Turkija. Per Ispanijos įpė- 
dinystės karą sumušė Prancūzijos kariuomenę 1700 m. prie Hochštato 
(arba Hechšteto), Turino (1706), Malplakė (1709). Austrijos vietininkas 
Nyderlanduose. Reformavo austrų kariuomenę. 

* Vandomo kunigaikštis (Louis-Joseph, duc de Vendėme, 1654- 
1712) — vienas iš geriausių Liudviko XIV viešpatavimo pabaigos karve- 
džių. Nors tingus ir nerūpestingas, pasižymėjo dideliu nuovokumu. 

* Verčelis — Italijos Pjemonto srities miestas prie Sesijos upės 
(Po intako). 

' de La Fejadas (Louis d' Aubusson de La Feuillade, 1673-1725) — 
Prancūzijos maršalas; pasižymėjo savo nekompetencija Italijos kampa- 
nijos metu (1706). 

Kasanas — Italijos miestas Milano provincijoje prie Ados upės. 
Čia 1705 m. Vandomo kunigaikštis laimėjo mūšį prieš princą Eugenijų. 

Liudvikas XIV įsakė sulyginti su žeme Savojos tvirtoves, 
kad nereikėtų vargintis jų išsaugojimu ir niekad neprisieitų grą- 
žinti, jeigu stotų taika; tačiau tatai atrodė mažai tikėtina, nes 
abi pusės kovojo įnirtingiau negu bet kada. 

Princesės, tarp jų ir kunigaikštienė Ana Marija!, rašė laišką 
po laiško į Versalį, siekdamos išgauti pažadą, kad sužlugdytas, 
nugalėtas, netekęs visų išteklių princas nebebus toliau perse- 
kiojamas. 

Kunigaikštis nežinojo apie šias pastangas — būtų jų ne- 
pakentęs ir jautęsis didžiai įžeistas. Tačiau Liudvikas XIV liko 
nepalenkiamas; aš pati turėjau progą tuo įsitikinti. 

Ponia Savojos kunigaikštienė gerai mane pažinojo, todėl 
slapčia atsiuntė man laišką, skirtą josios prakilniajai dukteriai 
Burgundijos kunigaikštienei', pavesdama įteikti asmeniškai jai 
į rankas ir paimti atsakymą, kurį jai persiųsdinčiau tuo pat slap- 
tu keliu. 

Paprašiau vienos pažįstamos pjemontietės, kuri tarnavo 
pas jaunąją princesę, kad pakalbėtų dėl manęs. Princesė tei- 
kėsi paskirti man audienciją vakare, po to, kai viešai pasitrauks 
miegoti, tai yra laiku, kai būsianti laisviausia ir mažiausiai var- 
Žoma. 

Mane išvydusi, metėsi man ant kaklo, suteikė garbę pa- 
bučiuodama nelyginant kunigaikštienę ir graudžiai ašaroda- 
ma. 

— Ak! Vargšas mano tėvas! Vargšas mano tėvas! — su- 
aimanavo ji. — Taigi jis beviltiškai pražuvęs, jeigu tenka kreip- 
tis pagalbos į mane! Esu labai nelaiminga, o privalau dėtis 
džiugi... Kokia laimė, kad galiu šnekėtis su jumis! Kas per 
dalykai? 

Įteikiau jai josios karališkosios šviesybės laišką. Perskaitė 
jį liInguodama galva. 


kunigaikštienė Ana Marija — čia kalbama apie Pilypo Or- 
leaniečio antrąją dukterį, Viktoro Amadėjaus II žmoną. 
! Burgundijos kunigaikštienė — čia kalbama apie Prancūzijos 
dofino Liudviko Burgundiečio žmoną Mariją Adelaidę Savojietę. 


— Deja! Nebesu Savojos princesė; dabar aš Burgundijos 
kunigaikštienė ir nebeturiu teisės ką nors daryti dėl savo šei- 
mos. Mano motina privalėtų pažinti karalių: džiaugiuosi jo pa- 
lankumu, tas tiesa; aš jį prablaškau ir šitaip galiu iš jo išgauti 
visa, ko neįstengtų nė viena kita, tačiau tik ne dėl savo tėvo. 
Šiuo tikslu nedrįsčiau nieko imtis, ir Burgundijos kunigaikštis! 
mane pasmerktų, jeigu bandyčiau tai daryti. 

— Tai lai pražūva Savoja ir josios valdovas, jūsų tėvas ir 
jūsų kraštas, ponia? — sušukau. 

Ji pratrūko raudoti, dejuoti ir vis kartojo: 

— Nesu jo meilužė, ir karalius nenori nieko klausytis. 

— Pergalėkite save, ponia; nebijokite susikompromituo- 
ti; tik pagalvokite, koks didis tikslas privalo jums rodyti kelią! 

— O jūs pagalvokite, kad nebūsiu pateisinta nei savo tė- 
vo, nei Vyro. 

— Būsite pateisinta savo širdies, ponia, ir visų Žmonių, 
gebančių įsijausti į jūsų padėtį. 

— Ką gi, aš pamėginsiu. 

— Teatlygina jums Dievas! 

— Tai kodėl gi jį palikote — jūs, kuri taip nuoširdžiai gina- 
te mano tėvą? Jis parašė keletą žodžių savo reikalų patikėti- 
niui, nurodydamas, kad šis perduotų jums priklausančią man- 
tą, pinigus bei baldus, kuriuos atsiuntė; bet jis nepateikė jo- 
kios priežasties... 

— Ponia, aš palikau jo karališkąją šviesybę, kadangi ma- 
no padėtis pasidarė nebepakenčiama; leiskite man nieko dau- 
giau nepridurti. 

Princesė man įsakė sugrįžti rytoj tuo pat laiku. 

— Aš jau būsiu pakalbėjusi, — pažadėjo ji. 

Sugrižau, ir iš tikrųjų ji buvo pakalbėjusi, tačiau nesėk- 
mingai — nesuspėjo ištarti nė dešimties žodžių. 

— Ponia, — pertraukė ją Liudvikas XIV, — aš jus labai 


Burgundijos kunigaikštis — šį titulą turėjo Liudviko XIV 
vaikaitis, Liudviko XV tėvas (1682-1712). 

myliu, bet niekados man nekalbėkite apie poną savo tėvą; ant- 
raip aš prisiminsiu, kad esate jo duktė, ir jūsų nebemylėsiu. 

"Tokia buvo pastovi neapykanta, kurią karalius visąlaik jau- 
tė Savojos kunigaikščiui; netgi po juodviejų tariamo susitaiky- 
mo šiam nedovanojo, kad jam priešinosi. 

Viktoro Amadėjaus padėtis tapo kuo kritiškiausia; pri- 
reikė visos jo dvasios tvirtybės, kad pajėgtų dar priešintis. Be 
paliovos kėlė man rūpestį, ir nuoširdžiai gailėjaus, jog jį pali- 
kau. Tikėjau, kad būčiau galėjusi jam padėti nešti šią sunkeny- 
bę, kurią, šiaip ar taip, jis neilgai nešė vienas. 

Donas Gabrielis man parašė, kad netrukus po to, kai iš- 
vykau, ponia de Sen Sebastjan vėl susilaukė naujos audienci- 
jos ir kad jis nebesupažindinamas su dvaro reikalais. Bus jau 
šeši mėnesiai, kai iš vienos jos bičiulės bei patikėtinės sužino- 
jau visa, kas įvyko. Kolei buvo galinga, tylėta; bet dabar jos jau 
niekas nebijo. 

Šioji dama man parodė, netgi paliko mano rankose pje- 
montiškosios Mentenon! laiškus, kurie aiškiai įrodo, su kokiu 
apsukrumu bei su kokia klasta ji įgyvendino savo planą, kaip 
mokėjo laukti, viską išnaudoti ir savaip prisitaikyti, idant pa- 
siektų tą patį tikslą. 

Atskleidė savo kortas tiktai tada, kai neabejojo sėkme. 
Iki tolei visiems dėjosi kuklia, paklusnia, nuolankia, įsiteikian- 
čia. Aš buvau kaltinama išdidumu, jinai norėjo sudaryti kon- 
trastą. Tai buvo būdas mane smerkti. Tačiau visur vaizduoda- 
vo nesigailinti man pagyrų, apgailestaudama, jog geriau ma- 
nęs nepažinojusi. Kupinais švelnumo ir nuomaldos žodžiais 
guodė princą dėl mano išvykimo. 

— Juk jinai buvo tokia laiminga! — nuolatos kartojo. 

Kunigaikštis privalėjo susiprotėti, kad ji būtų vertinusi šią 
laimę kitaip negu aš. 


pjemontiškoji Mentenon — užuomina į poeto Skarono (Scar- 
ron) našlę, Liudviko XIV meilužę, vėliau, nuo 1864 m. slaptą žmoną Fran- 
suaz4 Mentenon (Francoise d' Aubiguė, markizė de Maintenon, 1635- 
1719), turėjusią karaliui didelę įtaką. 

II 


Netrukus susiklostė siaubingos aplinkybės, kurios dar 1a- 
biau sutvirtino markizės ir princo saitus. Teisybės dėlei reikia 
pripažinti, kad šiomis aplinkybėmis ji elgėsi puikiai ir visoke- 
riopai pateisino Viktoro Amadėjaus pasitikėjimą. 

Manau, kad ji tikrai jį mylėjo; tačiau taip pat manau, kad 
šiai meilei nestokojo ambicijos ir egoizmo. Deja! O kuni gi meilė 
nėra atmiešta egoizmu? Kuris iš mūsų myli grynai meilės ob- 
jekto vardan? Per savo gyvenimą nepažinojau tokių, kurie at- 
laikytų sunkesnį išbandymą, ir aš nesirengiu dėtis geresne už 
kitus. 

Savojos kunigaikštį visiškai apleido sėkmė. Pėdą po pė- 
dos jis gynė savąsias žemes; tačiau taip pat pėda po pėdos to- 
sios buvo iš jo užgrobiamos! Teliko Turinas, kurio apgula da- 
rėsi neišvengiama. Tą jis numatė jau seniai, tad miestas buvo 
aprūpintas maisto produktais ir visokiomis kitomis atsargo- 
mis, kiek tai leido nuniokoto krašto ištekliai. 

Sužinota, kad prancūzų inžinieriai, ar netikėtai užklupę, 
ar padėdami išdavystės, sugebėjo gauti citadelės įtvirtinimų 
planus; tuojau pat buvo pakeisti vidiniai pylimai, visi priedan- 
gos įrenginiai; taigi iš tų planų nebeliko jokios naudos. 

Įgula skaičiumi buvo nedidelė, tačiau rinktinė, o milici- 
jon sutelkti miestelėnai pasirodė ne mažiau narsūs: žūdavo kaip 
didvyriai, be dejonių. Vienam imperiniam korpusui, vadovau- 
jamam grafo Šono, pavyko prasiveržti į miestą, ir tai buvo di- 
delė paspirtis. 

Kunigaikštis nepalikdavo apgultosios tvirtovės pozicijų; 
vienu metu būdavo visur, nebodamas savo sveikatos nė poll- 
sio. O be to, bemaž kliedėjo meile savo žmonėms. 

Kaip tik tada markizė de Sen Sebastjan paleido į darbą 
savo didžiąsias machinacijas. 

Vieną vakarą, kai nuovargio iškamuotas princas sugrįžo 
namo ir krito į fotelį, prie kai kurių artimųjų jam nejučia iš- 
sprūdo žodžiai: 

— Ak! Kaip šiuo metu būčiau reikalingas mylimos mo- 
ters, kuri mane palaikytų, bičiulės, kuri savo atjauta teiktų pa- 
guodą sielvartuose. 

Kažkuris nevėkšla ar akiplėša ištarė kunigaikštienės Anos 
Marijos vardą. 

— Taip, žinoma, — atrėmė Viktoras Amadėjus, — ta- 
čiau kunigaikštienė yra prancūzė, Liudvikas XIV — jos dėdė, 
josios brolis kariauja priešo armijoje; kad ir kokį švelnumą jau- 
čia savo vaikams bei man, josios širdis negali visiškai sutarti su 
manąja. Panašiai ir dėl mano dukterų Prancūzijoje bei Ispani- 
joje... Ak! Princesių dalia didžiai nelaiminga! 

Rytojaus dieną, jo šviesybei pargrįžus, budintysis durinin- 
kas slaptingai pakuždėjo, jog užpakaliniame kabinete jo lau- 
kianti dama, kuriai negalėjo užginti įeiti — tiek ši spyrėsi pa- 
matyti princą ir jam pranešti didžiulės svarbos dalykus. 

— Ir kas gi toji dama? Tu ją pažįsti? 

— Be abejo, monsinjore: tai ponia markizė de Sen Se- 
bastjan. 

— A! — pratarė Viktoras Amadėjus, krūptelėdamas iš 
netikėtumo bei džiugulio. — Ponai, dėkoju jums; aš jaučiuosi 
pavargęs, tad pasitraukiu į savo kambarius. 

Dvariškiai pasišalino. Kad ir neišgirdo, tačiau viską su- 
prato: dvariškiai visad supranta. 

Markizė sulošė nutrūktgalviškai: galėjo arba pražūti, ar- 
ba laimėti tai, ką laimėjo. 

Kai princas įžengė į kambarį, jinai visa virpėjo; šis jaudu- 
lys nebuvo apsimestinis, jį, beje, nesunku suprasti. Jinai atsi- 
stojo; atrodė labai graži, vilkėjo juodai, kas itin Žaviai jai tiko. 

— Kas gi nutiko, ponia? — paklausė Viktoras Amadė- 
jus. — Ir kas man suteikė netikėtą laimę jus išvysti? 

Markizė mirksnį delsė ir dėl to tapo dar gražesnė; pas- 
kiau atvirai bei ryžtingai prisiartino prie princo. 

— Monsinjore, jūsų šviesybė teatleidžia ir tedovanoja 
man... 

— Atleidžiu ir dovanoju visa, ko panorėsite; tik meldžiu, 

neverskit manęs laukti, nes mirštu iš nekantrumo; tai tokia dide- 
lė ir nedažna laimė, jog aš vis dar jaučiuosi visiškai priblokštas. 

— Ką gi, monsinjore, leiskite man... Jūs prisimenate pra- 
eitį? 

— Ar aš ją prisimenu, ponia! Nedavėte laiko man tą pa- 
sakyti, antraip jau seniai Žinotumėt. 

— Jūsų šviesybė būtų labai pasikeitęs, jeigu tenkintųsi ši- 
taip gyventi vien dėl aplinkinių; netekęs tokio ilgo ir švelnaus 
prieraišumo, turėtų jaustis vienišas be artimųjų, neskaitant šei- 
mynykščių, kuriems negali patikėti visų savo minčių. 

— O! Tiesa! 

— Monsinjore, andainykštė jauna mergina, tapusi mote- 
rimi, tapusi našle, nepersimainė širdimi. Esate reikalingas bi- 
čiulės, kasdienės ištikimybės, ir štai aš čia; atėjau nugalėjusi 
mano lyčiai priskiriamą kuklumą; nebūčiau to padariusi, jeigu 
Viktoras Amadėjus vis tebebūtų buvęs galingas valdovas, ka- 
daise mane išaukštinęs savo malonėmis; bet nelaimingam, vi- 
sų apleistam princui moteris gali pasiūlyti savo gyvenimą ir 
pagarbų atsidavimą. Tai ne pataikavimas, taigi ir ne įžūlumas... 

— Tai mielaširdingumas, geradarystė; tad su kokiu dė- 
kingumu vargšas princas priima šią kilnią ir nuoširdžią bičiu- 
lystę, šitaip atėjusią pas ji varge ir vienatvėje! Kiti paliko manc 
skendėti savajame sielvartė, o jūs mane susiradote, tad būkit 
palaiminta! Ir greta jūsų aš pamiršiu visa kita. 

Ponia de Sen Sebastjan tądien nieko daugiau ir netroš- 
ko; apsimetė norinti pasitraukti, vildamasi, kad būsianti sutu- 
reta, ir tai, žinoma, įvyko. 

Nuo tos dienos ne kaip meilužė tiesiogine žodžio pras- 
me, — mat juodu, ir vienas, ir kitas, išsaugojo savo ryšio skaistu- 
mą, — bet bičiulė, patarėja, nelyginant kokia šio karingojo Nu- 
mos Egerija! rodė jam kupiną drąsos prieraišumą, per visus 


Pagal senovės romėnų padavimą karalius Numa Pompilijus gau- 
davo Arikijos miške iš šaltinio nimfos Egerijos patarimų. Jos vardas įėjo 
į literatūrą kaip slaptos, tačiau atidžiai išklausomos patarėjos sinonimas. 


14 


pavojus nepalikdama jo nė vienai dienai. Sugebėjo tapti myli- 
ma ir gerbiama princesių, kurios priėmė jos padorumą už gry- 
ną pinigą, labiau nesigilindamos į pavojingą klausimą. 

Savo nuojauta vadovaudamasi manau, kad ji ne visados 
atsispirdavo; tačiau taip pat manau, kad ji nusileisdavo retai ir 
tik tam tikromis progomis, tokiu būdu vis pakurstydama gei- 
dulius žmogaus nepasotinamo, kraštutinai nekantraus, iš ku- 
rio buvo galima gauti viską, mokant sumaniai jį valdyti. Viena, 
kas tikra — kad josios valdžia tęsėsi iki pat kunigaikščio mir- 
ties ir būtų dar tebesitęsus, jeigu jis būtų gyvenęs. 

Taigi de La Fejadas apgulė Turiną, ir monsinjoras Orlea- 
no kunigaikštis!, kuris priklause kariuomenės vadovybei, pa- 
siuntė parlamentaru karininką pasiteirauti, kokią būstinę sau 
pasirinktų Savojos kunigaikštis, idant daugiau nebūtų šaudo- 
ma į miestą; be to, jis pasiūlė laisvą kelią princesėms, jo šviesy- 
bės vaikams, kad šie galėtų saugiai pasitraukti kur tinkami. Vi- 
sais šiais didžiadvasiškais pasiūlymais karalius Liudvikas XIV 
siekė įsiteikti poniai Burgundijos kunigaikštienei, niekuo ne- 
pakenkdamas savo ginklų sėkmei ir politiniams interesams. 

Parlamentarą kunigaikštis priėmė kuo maloniausiai. 

— Pone, — tarė jis, — atsakykite ponams Orleano kuni- 
gaikščiui ir de La Fejadui, jog aš, kaip ir dera, esu giliai sujau- 
dintas jo didenybės Prancūzijos karaliaus poelgio. Nepriimu 
visų šių pasiūlymų. Mano būstinė visur, kur reikalinga miesto 
gynybai; be to, nieku gyvu nesutiksiu gelbėtis, pasmerkdamas 
priespaudai savo valdinius. O dėl mano motinos, žmonos ir 
vaikų, kada rasiu tinkama, kad jie išvyktų, tada ir išvyks, nerei- 
kalingi kitokios apsaugos kaip tik manosios. Prašau padėkoti 
mano vardu generolui. Dabar gi mes keliausime bažnyčion pa- 
šlovinti Dievą, kad baigėsi Barselonos apgultis, o paskiau su- 
rengsime šventę, kurioje suteiksite mums malonumą dalyvau- 


Orleano kunigaikštis — čia kalbama apie Liudviko XIV brol- 
vaikį Pilypą II (1674-1723), tapusį regentu Liudviko XV nepilnametystės 
laikotarpiu. 

damas; galėsite pasakyti, kad Turino dvaras švilpiant prancū- 
zų kulkoms ne mažiau puikus kaip ir savo spindėjimo laikais. 
Jūs taip pat pamatysite, kad šio krašto damos gali varžytis su 
viso pasaulio gražuolėmis, ir tikiuosi, jog, šitai paliudysite tiek 
mūsų bičiuliams, tiek priešams. 

Parlamentaras įsiminė šiuos išdidžius žodžius ir perdavė 
juos Orleano kunigaikščiui, iš kurio šiuos ir sužinojau; jisai da- 
lyvavo iškilmėse ir dargi su gera mina — visai nesunkiai, kaip 
tik prancūzai geba prie visko prisitaikyti. Dvaro damos jam 
pademonstravo savo gražiausius apdarus ir pačias gundomiau- 
sias šypsenas: atseit jis privalėjo išsinešti su savimi jų grožio 
aromatą, kad priverstų visas Prancūzijos damas joms pavydė- 
ti, O Visus prancūzų senjorus — jas įsimylėti. Viena yra tikra: 
per tai Orleano kunigaikštis patyrė žavų nuotykį, apie kurį pa- 
pasakojo man, anaiptol neužgindamas atkartoti. Beje, vargšas 
princas vėliau patyrė ir nemaža kitų, apie kuriuos sužinojo visi 
ir kurie nebuvo nei tokie žavūs, nei tokie garbingi. 

Jis didžiai troško išvysti princesę savo seserį, kurią taip 
stipriai mylėjo, jog pradėta ją, o paskiau ir jos dukras laikyti jo 
meilužėmis. Tai buvo netiesa kiek dėl vienų, tiek dėl kitų; nie- 
kados joks princas nebuvo labiau šmeižiamas kaip šisai regen- 
tas, kuris, šiaip ar taip, turėjo pakankamai daug ydų, kad jam 
nepriskirtų jokių. 

Tuo laiku tai buvo gražus princas, visai jaunas, jau page- 
dęs, bet dar vis romantiškas, labai sąmojingas, išsilavinęs, nar- 
sus ir geras — tasai iš Henriko IV palikuonių, kuris labiausiai 
Į jį panėšėjo, netgi savo išvaizda; geriau įsiteikti negalėjai, ne- 
gu jam tą pasakydamas. 

Jis nusiuntė Žmogų pas savo svainį paprašyti saugumo ga- 
rantijos, idant galėtų praleisti dieną su princese Ana Marija, 
garbės žodžiu pasižadėdamas, jog nematys pas apgultuosius 
nieko, ko neprivalėtų matyti ir jog neturės jokio savo patikėti- 
nio; kad kas nors neatpažintų, ketino persirengti. 

Kunigaikštis pažinojo šio vargšo apšmeižtojo sąžiningu- 
mą, tad nusiuntė jam saugumo garantiją, pridurdamas tikįs, 

jog ja bus pasinaudota ne kartą. Ponas Orleano kunigaikštis 
tą patį vakarą apsivilko mikelito! (abiejose kariuomenėse to- 
kių buvo) apranga, visiškai vienas prisistatė prie vartų, su sa- 
vuoju saugumą laiduojančiu leidimu pateko vidun ir pasitei- 
ravo kelio į rūmus. 

Jo laukė tik rytojaus dieną; joks įsakymas įvesdinti jį vi- 
dun dar nebuvo duotas. Kaipgi tokią valandą, su tokia apran- 
ga savęs neišduodant pasiekti princesę? 

Princas pasitikėjo savo laime, įžengė į sodus, dar tebeat- 
darus dėl karščio ir todėl, kad Viktoras Amadėjus teikė prie- 
globstį visiems, kurių namams grėsė didžiausias pavojus, taigi 
čia buvo nemaža liaudies. 

Jis prasmuko nepastebėtas ir vis nepaliaudamas dairėsi 
tarp visų tų veidų tokio, kuris keltų ganėtiną pasitikėjimą be 
baimės į jį kreiptis. 

Ponas regentas visados mėgo nuotykius ir ypač — nepa- 
našius į jokius kitus. Jam atrodė labai įdomu šitaip sukinėtis 
nepastebimam tarp tų žmonių, kurie, nors ir nekęsdami, neži- 
nojo jį čionai esant. 

Pasekmės, kurias garsiai ištartas jo vardas būtų sukėlęs 
tarp visų šių grupelių, ir šiaip jau sujaudintų savo būgštavimų, 
buvo sunkiai nuspėjamos. Ko gero, būtų tapęs jų auka, podraug 
su kunigaikštiene, ir aklas šių Žmonių tikėjimas savo valdovu, 
be abejonės, būtų susvyravęs. Nuo minties apie tokį neatsar- 
gumą ponas Orleanietis iškart suvirpėjo. 

Priverstas žvalgytis tarp dailių mergužėlių, kurias jam la- 
bai magėjo priėjus užkalbinti, kunigaikštis nusižiūrėjo dvi ga- 
na lengvabūdiškai nusiteikusias, labai mielas, vaikštinėjančias 
drauge ir besišnekučiuojančias. Nusekė joms iš paskos, klau- 
sydamasis jų tauškėjimo — ne tam, kad sužinotų apie tai, ko 
ieškojo, o tam, kad perprastų jas pačias. 

Pasisekė ir viena, ir kita: atsitiktinumas — jo dievas — 
nuostabiai jam pasitarnavo. Kaip tik pasitaikė dvejetas mergi- 


"ao aa , 2 iš 
mikelitas — senovės Prancūzijos samdytas kareivis-baskas. 

nų, priskirtų prie kunigaikštienės: buvo iš josios kambarinių, 
ir ypač viena — dailesnioji — regis, turėjo užsitarnavus visišką 
šios palankumą. Pasakojo viena kitai aibę rūmų nuotykių, kva- 
todamos visa gerkle, nors aplinkui tvyrojo visuotinis liūdesys, 
dergliodamos Sen Sebastjan kaip išties ištikimos tarnaitės, 
branginančios savo ponios laimę labiau už ją pačią. 

Sodo gale jiedvi persiskyrė; dailesnioji, pabučiavusi savo 
draugę, sugrįžo į rūmus, 0 antroji nužingsniavo toliau. 

Princas laukė šios akimirkos, tad prisiartino prie vaikšti- 
nėtojos. 

Nors ir naivoka, ji nebuvo laukinė ir nespruko šalin nuo 
šio gražaus, labai mandagaus jaunikaičio, kuris nusikėlęs skry- 
bėlę jos pasiteiravo, ar negalėtų jo nuvesti į ponios kunigaikš- 
tienės apartamentus ir padėti šnektelti su kuria nors iš josios 
freilinų arba artimų patarnautojų. 

Mažytė įtariai jį nužvelgė ir dvejodama atsakė: 

— Aš pati esu iš jos artimų patarnautojų; betgi ko jūs 
norite iš jos karališkosios šviesybės? 

— Jinai tikrai atsilygins personai, nuvedusiai mane pas 
ją: atgabenu pranešimą, kurio laukia. 

— Laišką? 

— Ne, žodinį pranešimą; turiu asmeniškai su ja pakalbėti. 

— Nuo ko jūs atvykstate? 

— Nuo josios brolio, — tylutėliai pašnabždėjo jis. 

— Ššš! Sekite paskui mane ir tylėkite! 

— Štai pono Savojos kunigaikščio saugumo garantija, lei- 
džianti man laisvai patekti į miestą ir iš jo išeiti. Matote, aš 
jūsų neapgaudinėju. 

Mergina nusišypsojo — labai reikšmingai ir savo pačios 
akyse pasijausdama svarbia persona, kad tampa didelės pa- 
slapties patikėtine. Jinai patraukė pirma, duodama ženklą prin- 
cui ją sekti, ir šitaip abu priėjo laiptus, iš gėlyno kylančius tie- 
siai į kunigaikštienės kambarius. 

Žozefa įžengė pirmoji, paprašydama savo bendrakelionį 
žengti tyliai; užkopusi du aukštus, įvedė šį į perdėm baltą kam- 
barėlį, uždarė duris ir ryžtingai paklausė: 

— Na, o dabar — ko jūs norite iš ponios kunigaikštie- 
nės? 

Princas nusijuokė. 

— Aš gi su ja noriu kalbėtis, gražuolėle, o ne su jumis. 

— Taip paprastai su ja — mūsų princese — nekalbama, 
kad ir kokia yra gera. 

— Atvykstu nuo pono Orleano kunigaikščio; atgabenu 
poniai kunigaikštienei žodinį pranešimą: jinai manęs laukia; 
tereikia ją perspėti, kad aš čia, smalsuolyte. 

Žozefa tebedvejojo ir nutaisė miną, kuri ją dar labiau pa- 
gražino. Princui ji pasirodė dailesnė už kilmingas damas; jam 
baisiai magėjo jai tą pasakyti, o Pilypas Orleanietis buvo ne 
toks žmogus, kad nepatenkintų savo potroškių, jeigu tik pasi- 
taikydavo, jo nuomone, palanki proga. 

— Panele... Malonėkit, jūsų vardas? 

— Žozefa, pone. 

— Panele Žozefa, jūs man atrodote tiek pat paslaugi, kick 
daili, ir be galo geidžiu jumis pasitikėti, jeigu esate tokia pat 
diskretiška kaip paslaugi ir daili. 

— O taip, pone! Aš labai diskretiška. 

— Ką gi, mano pranešimas nėra tiek skubus. kad prieš jį 
perduodamas negalėčiau mažumėlę pasirūpinti savimi. Jau se- 
niai klaidžioju po miestą, esu labai pavargęs, mirštu iš alkio. 
Ar neatsirastų galimybė pavakarieniauti šiek tiek anksčiau, nei 
aš eisiu pas jos karališkąją šviesybe, kuri galbūt ilgai mane už- 
laikys ir tik labai vėlai sugrąžins mano ponui? 

— Nuvesiu jus į lauko virtuvę, pone. 

— Gerai! Bet joje susimąstys: “Kas tasai nepažistamasis"? 
Kąjis čia veikia?" Ir nutiks viena iš dviejų: sukompromituosi- 
te arba savo ponią, arba save pačią. 

— Teisybė! Na žinoma, tad eikite pavakarieniauti kur nors 
kitur. 

— Irgi ne... Neturi manęs pamatyti ir kitur. Jeigu atpa- 
žintų, kad aš prancūzas, mane sukapotų į gabalėlius. 

— Jūs teisus! 


— Yra ir kita galimybė, bet jūs nė už ką nesutiksite. 

— Kokia? 

— Jeigu jūs nueitumėte paieškoti man maisto ir atneštu- 
mete čia... 

— Pone, į mano kambarį! 

— Taip, į jūsų kambarį, gražioji Žozefa; kas čia bloga? 
Šiuo momentu jaučiuosi gerai; koksai skirtumas, sėdėsiu aš 
čia ar stovėsiu? 

Argumentacija buvo sutvirtinta šypsena, žvilgsniu, susiti- 
kusiu su merginos akimis, įsmeigtomis į iš tiesų nuoširdų, loja- 
lų, atvirą veidą, kupiną pažadų ir bylojantį taip pat aiškiai kaip 
gražiausi žodžiai: “Jūs man atrodot žavinga, aš jus myliu!" 

Žozefa buvo padori mergina, tačiau koketė, mėgstanti 
patikėti, labai tikra savimi, o be to, priiminėti pas save Orlea- 
no kunigaikščio pasiuntinį, galbūt jo patikėtinį — nemenkos 
svarbos dalykas. Jaunos merginos vaizduotė per trumpą laiką 
toli nukeliauja, ir visos jos svajonės nukreiptos į vedybas. Taip 
gražiai sudėtas prancūzas galėtų sudaryti gerą partiją; josios 
ponia su savo broliu galėtų juodu supiršti, apdovanoti kraičiu, 
kas žino? 

— O galų gale, — tarė sau Žozefa, — tai geras poelgis — 
sutrukdyti jaunikaičiui kentėti arba pakliūti į rankas tiems pik- 
tadariams, trokštantiemns žudyti prancūzus... Šiaip ar taip, tarp 
jų esama ir labai mielų. 

Ji apsisprendė. 

Princas kaip tik šito tikėjosi, ir šis meilės nuotykis jam 
regėjosi itin apetitiškas. 

Jis įsitaisė prie atviro į parką lango. Pradėjo skleistis nak- 
tis — kvapni, žvaigždėta, Italijos naktis birželyje. Norėdamas 
pasijusti laisviau, numetė į šalį apsiaustą ir skrybėlę, paskiau 
padėkojo merginai su įkarščiu, kuris šios neišgąsdino, atvirkš- 
čiai — dargi nudžiugino: taigi jo užmačios žadėjo baigtis sėkme. 

— Palaukite čia, — tarė ji, — aš tuoj sugrįšiu, einu dėl 
jūsų vagiliauti. Atnešiu, ką nutversiu, gausite tuo pasitenkinti. 

Antai, vakarieniausime be šviesos, tik prie mėnesienos... Švie- 
sa mus išduotų, ir aš pražūčiau... Palaukite! 

Ir ji paliko Orleano kunigaikštį vieną, tačiau netruko nė 
ketvirčio valandos ir sugrįžo nešina kuklia vakariene, kurią 
jai pavyko nugvelbti virtuvėje; su visu savo amžiui būdingu 
grakštumu bei sąmojumi papasakojo, kokių gudrybių turėjo 
griebtis, apsirūpindama visais dalykais, kuriuos vieną po kito 
dabar dėliojo ant stalelio priešais Pilypą, dėkojantį be galo, 
be krašto. 

— Regis, dengiate stalą dviem? 

— Tenka, kitaip turėčiau gultis nevalgiusi. Pranešiau, kad 
pasiliksiu josios šviesybės kabinete laukti įsakymų ir nenusilei- 
siu apačion. 

Jauni, gražūs, besijuokiantys, abu susėdo užu stalo: vie- 
nas — toks pagedęs, jog tiesiog nuostabiai vaidino skaistuolį, 
kita — tokia skaistuolė, jog ničnieko nejtarė. 

Savo linksmumu, kompli mentais kunigaikštis susuko galvą 
stalabendrei; sudomino ją, prajuokino, galiausiai sugraudino: 
papasakojo apie sau gresiančius pavojus, apie šios baisiosios 
apgulos metu visur tykančią mirtį. 

— Kad man dar išpultų laimė! — pridūrė jis. — Kad su- 
laukčiau bent kelių gražių akimirkų prieš palikdamas šį pa- 
saulį! 

Josios nelaimei, vargšė Žozefa buvo atnešusi du butelius 
siciliško vyno — to vyno, kuris taip greitai trenkia į širdį ir į 
galvą; taip pat josios nelaimei, princas buvo jaunas, gražus, 
lankstaus liežuvio, aistringas. 

Vakaras buvo pritvinkęs tų svaiginančių dvelkimų, ku- 
riais pasižymi tik šiltieji kraštai: Žozefa susiprotėjo, kad šis 
jaunikaitis tikrai turi teisę į trupučiuką laimės šioje Žemėje ir 
kad būtų žiauru, barbariška atsakyti bučinį, kurio jis prašė su 
tokiu atkaklumu. O be to, įtikino ją savo meile ir tuo, jog 
nuo šiolei nepajėgsiąs be jos gyventi, įtikino viskuo, kuo įsi- 
mylėjėliai taip gerai geba įtikinti merginas, kurios jų klausosi 

ir kurios leidžiasi apgaunamos, nes visų pirmiausia jos pačios 
apsigauna. 

Pasekmės buvo tokios, jog užuot nukakęs pavakarieniau- 
ti, pasimatyti su savo seserimi tą vakarą, kunigaikštis tepasiro- 
dė pas ją rytojaus dieną, lyg ką tik atvykęs. Nebedriso pakelti 
akių į Žozefą, kuri sužinojusi jo rangą labai sutriko ir pasijau- 
tė didžiai nelaiminga. 

Ir vis dėlto princas atvykdavo slapčiomis pasimatyti su 
ja — netgi per patį mūšių įkarštį ir muškietų salves. Įgeidis 
dėl jos buvo pagardintas tąja pavojaus druska, kurios dėka 
jis tampa stipresnis bei patvaresnis. Matyt, jaunoji mergina 
sušvelnėjo. 

Palikdamas Italiją, Pilypas prisipažino kunigaikštienei ir 
paprašė šią ištekinti dailiąją kambarinę, pažadėjęs aprūpinti 
ją kraičiu. Kalbama, kad šio žavaus ryšio išdava buvo mergytė. 
Tikras dalykas tai, kad regentas didžiai globojo vieną savo man 
rekomenduotą ypatą, kuri atvyko iš Turino ir čionai norėjo įsi- 
taisyti prie kokios nors kilmingos damos. Apdovanojo ją kuk- 
liu turteliu ir dažnai lankydavo. Jinai stojo tarnauti baltinių 
tvarkytoja pas ponią kunigaikštienę de Beri!. Šiai mirus, sugrį- 
žo į Pale Ruajalį“ ir, man regis, nuseke paskui Modenos po- 
nią', kai pastaroji ištekėjusi išvyko į savo valstijas. Jos amžius 
apytikriai atitiko šio nuotykio datą. 

Bet grįžkime prie Turino apgulos. 


kunigaikštienė de Beri — kalbama apie princo regento Pily- 
po II Orleaniečio dukterį (Marie-Louise-Elisabeth d Orleans), Liudvi- 
ko XIV vaikaičio Karolio (kunigaikščio de Berry) žmoną, pagarsėjusią 
savo sąmojum ir palaidumu. 

* Palė Ruajalis — garsūs rūmai, pastatydinti kardinolo Rišeljė, 
ilgalaikė Orleano princų rezidencija. 

* Modena — Italijos miestas, iki XIX a. vidurio egzistavusios kuni- 
gaikštystės sostinė. Čia, matyt, kalbama apie Modenos kunigaikščio Al- 
fonso IV d'Este žmoną, Mazarinio dukterėčią Laurą Martinozi (Marti- 
nozzi), garsiųjų seserų Mančini pusseserę (1640-1687). 


22 


III 


Puolimas rutuliojosi labai pamažu, ir apgula grėsė užsi- 
tęsti. Viktoras Amadėjus tebekontroliavo vienerius vartus ir 
galėjo papildyti miestą visokiomis atsargomis. Sumaniu ma- 
nevru de La Fejadas priartėjo prie princo linijų ir tokiu būdu 
apsupo bemaž visą jo ginamą poziciją. 

Kunigaikštis suprato, kad pavojus ima darytis rimtas. 

Išsiųsdino į Keraską! princeses ir savo vaikus, taip pat ma- 
nuosius, dėl kurių nesilioviau nerimavusi, kanclerį, vyresnio 
amžiaus savo dvariškius; senieji princas ir princesė de Karin- 
janai' čia pasirodė taip nevykusiai, jog buvo sučiupti prancū- 
zų, nuvesdinti į vyriausiąjį štabą ir paskelbti karo belaisviais. 

Ponia de Sen Sebastjan atsispyrė įsakymams, prašymams 
ir pareiškė nė minutei nepaliksianti princo. Galutinai įsikūrė 
šalia jo rūmuose, ir kai jis vykdavo į gynybos pozicijas, papras- 
tų paprasčiausiai sekdavo iš paskos, stengdamasi nepamesti 
jo iš akių ir būti vietoje, jeigu kas atsitiktų. 

Viktoras Amadėjus buvo pernelyg narsus ir sumanus, kad 
nebandytų visokiais įmanomais būdais išsisukti iš tokios kri- 
tiškos padėties. 

Sugalvojo kasdienių išpuolių taktiką, šitaip drumsdamas 
de La Fejadui ramybę tai iš vienos, tai iš kitos pusės ir ne sykį 
pastarąjį sugundydamas jį persekioti. Tačiau savo judrių veiks- 
mų, gero vietovės pažinojimo ir žvalgybos gautų duomenų dė- 
ka jis visados pasprukdavo. 

Taip pat šie manevrai jam padėdavo ateiti pagalbon kai 
kurioms dar už jį tebekovojančioms smulkioms vietovėms ir 
jas paremti. 


Keraskas — Italijos Pjemonto srities miestukas prie Tenaro upės. 

de Karinjanai — Savojos kunigaikščių giminės atšaka, 1831 m. 
užėmusi Pjemonto sostą (Karolis Albertas), o vėliau davusi ir Italijos 
karalius. 

Per vieną iš tokių susirėmimų jis buvo sužeistas, sutremp- 
tas po žirgų kanopomis ir vos nepadėjo gyvybės. 

Ponia de Sen Sebastjan, sužinojusi apie šią nelaimę, maž- 
ne pati viena paliko miestą ir nuskubėjo priešpriešiais princui, 
rizikuodama būti sučiupta mūsų pajėgų, kurios, aišku, nebūtų 
jos atidavę be visokeriopos išpirkos. Turėjo laimę jį susitikti ir 
dar didesnę — slaugyti, kiek šisai teikėsi jai leistis: mat nuo 
rytojaus vėl atnaujino savo reidus. 

Nepriteklius mieste vis didėjo; pasinaudota visu, kas val- 
goma, netgi markizės šunyčiu, kuriam josios žmonės leido iš- 
eiti laukan ir kurį pasmeigė ant iešmo viena skurstanti šeima — 
daugmaž kaip kinai, kurie, pasakojama, šiuos gyvūnus valgo. 

Vertinu šį faktą kaip pasibaisėtiną, prilygstantį Žmogėd- 
rystei; šunys — mūsų tikri bičiuliai, ir žema prilyginti juos me- 
džioklės žvėrienai ar diendaržio gyvuliams. Valgyti šunį — fe! 
Aš netgi neįsivaizduoju, kaip galima turėti drąsos jį užmušti. 

Vokiečiai ir šveicarai dezertyravo tuntais — jiems nepati- 
ko virtuvė. 

Visa buvo pasiekę paskutiniąją ribą, kai atskriejo gera Ži- 
nia, jog princas Eugenijus, savo sumanumo ir narsumo pade- 
damas, pralaužė priešo pozicijas, persikėlė per Po ir skubąs 
miestui į pagalbą. 

Kunigaikštis išėjo jam priešais, ir aš palieku jums patiems 
susivokti, ką juodu vienas kitam pasakė. 

Turiu pripažinti, kad princas Eugenijus ne itin mylėjo sa- 
vo pusbrolį; tačiau jis mylėjo savo giminę ir neapkentė pran- 
cūzų — dvi priežastys, neskaitant šlovės, skatinusios jį dėti vi- 
sas pastangas sėkmei pasiekti. 

Labiau laiku nė negalėjo atvykti — sustabdė generalinį 
puolimą, kurį markizas de La Fejadas, pritrūkęs kantrybės, 
surengė kiek skubotai, kad sutrukdytų jam susijungti su Savojos 
kunigaikščiu ir užimtų miestą pirma, nei tas susilauks pagalbos. 

Prancūzai visuose taškuose buvo atstumti ir neteko daug 
žmonių. Princas rodė narsumo stebuklus, kovėsi kaip liūtas. 

Vienas vargšas žmogelis, kurį aš gerai pažinojau, nes daž- 
nai lankydavosi pas mane prižiūrėti sodų ir kurį mano sūnus 
ypač mylėjo, kadangi šiam padarydavo gražių žaislų, toksai Pje- 
ras Mika, paprastas darbininkas minuotojas, per šį puolimą 
pelnė savo vardui nemirtingumą — vardui, kurį galima minėti 
greta Kurcijaus! ir Scevolos?. Ką tik buvo užtaisęs kontraminą 
ir pamatė, kad priešas tuoj tuoj jį aptiks; nebeturėdamas laiko 
pasitraukti, padegė ją ir atsisuko į savo draugus: 

— Eikite, — šūktelėjo jiems, — gelbėkitės, kas galite, pa- 
veskite kunigaikščio globai mano žmoną ir vaikus. O aš, aš mir- 
siu čia, bet mirsiu ne vienas! 

Ir metė nuodėgulį ant parako, kuris tą pat mirksnį spro- 
go ir jį prarijo — jį ir visus, buvusius priešo poste šalimais. 

Viktoras Amadėjus įsakė, kad Mikos šeima kaip atlygį 
visados gautų po du davinius duonos kiekvienam asmeniui; 
atlygis grynai antikinis ir grynai spartietiškas, tačiau visų nelai- 
kytas pakankamu. Jau esu sakiusi, Viktoras Amadėjus buvo 
labai taupus. 

Apgulos pradžioje prancūzų kovos dvasią susilpnino pra- 
našingas ženklas, kuris tuo pat metu sutvirtino apgultųjų viltis. 

Įvyko bemaž visiškas saulės užtemimas, ir kadangi šis švie- 
sulys buvo Liudviko XIV emblema, tame įžiūrėta jo pražūties 
ir nuosmukio lemtis. 

— Taigi išblės ir užges tasai šviesulys, kuris, užuot švietęs, 
liepsnoja, — kalbėjo Savojos kunigaikštis. — Tokia Dievo va- 
lia, i1r mano ranka ją įvykdys. 


Kurcijus — senovės Romos legendinis personažas. Žemės dre- 
bėjimas atvėrė Romoje priešais Forumą prarają, ir Žyniai išpranašavo, 
kad ją tegalima užpildyti vertingiausiu Romos lobiu. Patricijus Kurcijus, 
įsitikinęs, kad Romos jėga — tai jos ginklai ir narsa, metėsi su žirgu ir 
šarvuote į prarają, kuri užsivėrė. 

Scevola — jaunas romėnas, kuris etruskams apsupus miestą 
prasiskverbė į priešo stovyklą, kad nužudytų jų karalių Porseną, bet 
užmušė tik šio sekretorių. Nuvestas pas karalių, įkišo ranką į Žarijas, 
bausdamas ją už apsirikimą. Nuo tada buvo pramintas Scevola (Kairia- 
rankiu). 

Pranašingas ženklas pasitvirtino tik iš dalies; vis dėlto vie- 
nas po kito sekę nesėkmės bei praradimai, kuriuos patyrė di- 
dysis karalius paskutiniuoju savo viešpatavimo laikotarpiu, vi- 
sai gali pateisinti užtemimo reikšmę. 

Tuo metu ar apie tą laiką tarp savo popierių aš aptikau 
populiarų kupletą, sudėtą po Hochštato mūšio!, kai anglai, su- 
žavėti savo pergalės, pastatydino mūšio lauke piramidę su pom- 
pastišku įrašu. 

Pacituosiu šį kupletą — ateities kartoms jis galėtų likti 
nežinomas, kadangi vėliau piramidė buvo nugriauta: 


Piramide nyki prie Hochštato, 
Pašlemėkas tave ten pastatė. 

Jei dėl nieko kiekvieno mažiausio 

— Apgulos arba miesto sugriauto — 
Ir mūs Liudvikas didis panašią 
Užsigeistų po plytą sukrauti, 

Tai su priešais vien kėgliais kaniautum. 


Šiaip ar taip, Hochštato pergalė suteikė daug šlovės ku- 
nigaikščiui Marlborui, daug vilčių — italams. 

Tuo tarpu princas Eugenijus sparčiai artinosi; Turine vi- 
sų akys buvo nukreiptos į Supergos kalvą, kur turėjo iškilti at- 
skubančios pagalbos signalinės vėliavos. 

Galiausiai jos pasirodė. Per visą miestą nuskambėjo ne- 
paliaujamos džiaugsmo ir linksmybės valionės. Gatvėse glė- 
besčiuotasi bei iš tolo vienas kitam rodyti tie palaimingi signa- 
lai; įsiviešpatavo visuotinis svaigulys. 

Orleano kunigaikštis, pirmuosius kartus teatvykęs kaip 
keliauninkas ar bemaž kaip nuotykių ieškotojas, dabar atžy- 
giavo su savuoju kariuomenės korpusu paremti de La Fejadą, 
ir rytojaus dieną buvo sušaukta karo taryba — po viena tokia 


Hochštato (arba Hechšteto) mūšis — ties šiuo Bavarijos 
miestuku prie Dunojaus princas Eugenijus, talkinamas anglų generolo 
Marlboro (Marlborough), 1704 m. sumušė prancūzus. 

tuopa, apie kurią mano duktė dar vakar kalbėjo ir kuri tapo 
krašto įžymybe, labai rūpestingai saugoma. 

Kiekvienas ten išsakė savąją nuomonę. Išmintingiausia 
buvo jaunojo princo, kuris siūlė tuoj pat nutraukti apgulą ir 
žygiuoti pasitikti besiartinančios kannuomenės. 

— Jeigu mūšis bus laimėtas, — kalbėjo jis, — miestas kris 
savaime; pralaimėjus nieko nepadarysi — teks trauktis. 

Bet Liudvikas XIV, kuris neleisdavo savo rango princams, 
netgi monsinjorui, netgi savo vaikaičiams pelnyti pernelyg 
didelę šlovę, buvo priskyręs sūnėnui globėją. Maršalas de Mar- 
senas! parodė karaliaus įsakymą visame kame jam paklusti. 

Teko nusileisti. 

— Ponai, — sušuko jaunasis princas užsirūstinęs, — aš 
turiu globėją! Mano pašto karietą... Tuoj pat išvykstu! 

Jis neišvyko — pernelyg mėgo kovoti: tačiau širdo iš VI- 
sos širdies. Ir po daugelio metų vis negalėdavo šaltakraujiškai 
apie tai kalbėti. 

Princas Eugenijus ir Viktoras Amadėjus pasikėlė ant Su- 
pergos apžiūrėti vietovę, miestą ir kariuomenes. Vos tik už- 
metęs erelio žvilgsnį į kai kuriuos neužtikrintus priešo veiks- 
mus, princas Savojietis pasakė: 

— Pusbroli, tie žmonės tenai perpus sumušti. 

Mūšis užvirė bemaž iškart; buvo siaubingas, abi pusės 
kovėsi su neprilygstamu atkaklumu: bet šiuokart laimė šyp- 
sojosi Viktorui Amadėjui. Niekad pergalės nebūna tokios 
absoliučios. 

Maršalas de Marsenas buvo nukautas. Orleano kunigaikš- 
tis — apysunkiai sužeistas; kariuomenė gavo bėgti iki Pinjero- 
lio. Juk žinote, kuo pavirsta mūsų pasitraukimai, kai įsimaišo 
panika. 

Paimta visa, ką ji paliko: pabūklai, šaudmenų skrynios, 
palapinės, pinigai, gyvuliai, jau neskaitant aibės belaisvių. Nu- 


de Marsenas (Ferdinand, grafas de Marsin arba Marchin, 1656- 
1706) — Prancūzijos maršalas, nukautas Turino mušyje. 

galėtojams nuostabus vaizdas, dar nuostabesnis — grobis, nes 
stovyklavietėje aptikta tikrų lobių: indų ir visokiausių brange- 
nybių. 

Abu princai sugrįžo triumfuodami į Turiną; liaudis nedavė 
jiems stumtis į priekį, supo juos iš visų pusių, bučiuodama nuo 
galvos iki kojų. 

Sugiedota Te deum!, ir po Šventojo Jono bažnyčią skar- 
dėjo entuziazmo ir džiaugsmo šūksmai. 

Markizė de Sen Sebastjan,susilaukė didžiųjų ir net ma- 
žųjų pagarbos — mat kokia dvidešimtis nutrūktgalvių panoro 
ją triumfališkai nešti. Ši turėjo pakankamai kuklumo, atsisa- 
kyti, pareikšdama, jog ne ji laimėjusi mūšį. 

Vakare kunigaikštis pas ją atsivedė savo narsųjį giminietį; 
jie čia pavakarieniavo. Princas kalbėjo mažai, pasirodė labai 
santūrus; rytojaus dieną jo karališkajai šviesybei pasiteiravus 
priežasties, atsakė: 

— Man labiau patiko ponia de Veriu*: buvo vieša jūsų 
meilužė, su ja galėjai juokauti. O šioji dama vaizduoja dro- 
vuolę ir man sudaro suktos įspūdį. Saugokitės, pusbroli! Ma- 
čiau, kaip pradėjo ponia de Mentenon — atrodė visiškai taip 
pat. 

Pranašystė išsipildė. Princas Eugenijus ją prisiminė, kai 
nutiko paskutinieji įvykiai; man jis apie tai parašė. Šiaip ar taip, 
toji pergalė ir pasibaigusi apgula jai suteikė gražių akimirkų, 
per tai, kad nebuvo princesių, ji darėsi pirmąja šalies dama ir 
apsčiai susilaukė kuo didžiausios pagarbos; itin tuo mėgavosi, 
ir jai labai sunku buvo vėl nusileisti iš aukštybių. 


Te Deum (lot.) — “Tave garbiname Dieve“ — pirmoji bažnyti- 
nio padėkos himno eilutė. 

* ponia de Veriu — tai memuarų pasakotojos pavardė. Ji buvo 
religinio rašytojo Luji-Šarlio-d' Albero, kunigaikščio de Liuino duktė, gar- 
sioji grafienė de Veriu, Viktoro Amadėjaus II meilužė, pravarde Geidulių 
valdovė. Taigi tikroji pavardė — panelė Jeanne-Baptiste d'Albert de Lu- 
ynes, grafienė de Verrue (pagal vyrą — Joseph Scaglia, grafą de Verrue, 
lauko maršalą Prancūzijos tarnyboje). 

Viktoras Amadėjus troško išsaugoti prisiminimų apie šią 
gražią dieną — be abejo, gražiausią per visą savąją viešpatys- 
tę. Įsteigė kasmetines iškilmes Švenčiausios Mergelės gimimo 
dieną šios pergalės sukakčiai paminėti ir už išplėštą iš priešo 
laimikį ant Supergos kalvos jis pastatydino puikų paminklą — 
toje pačioje vietoje, kur abu su princu Eugenijumi sutarė mū- 
šio planą. Įsakė pavadinti šią šventovę Savojos Sen Deni! ir 
pareiškė norą ten atgulti amžino poilsio — kaip paskiau ir jo 
įpėdiniai; paskyrė kunigus ir vienuolius čia laikyti mišias ir mels- 
ti Dievą gerovės Savojai. Šisai statinys kainavo pasiutusius pi- 
nigus: tai suprasite sužinoję, kad tose aukštumose nebūna nė 
lašo vandens, ir visas, kuriuo tenai naudotasi, privalėjo būti 
atgabenamas asilėnais. Akmenys ir marmuras taip pat prista- 
tyti iš atokių karjerų. Išlaidos buvo didžiulės, tačiau teigiama, 
kad tatai nuostabu ir kad visoje Europoje nėra gražesnio mo- 
numento. 

Prancūzai gavo palikti Italiją — didžiam italų ir savo pa- 
čių džiaugsmui; jie keikė tą šalį, visais laikais pražūtingą mūsų 
ginklams. Matyt, Dievas nenon, kad mes joje įsikurtume — 
dvejetas panašių brangenybių būtų pernelyg daug vienoje ka- 
rūnoje. 

Princo Eugenijaus kariuomenėje buvo du prancūzai per- 
bėgėliai, pridarę pasaulyje nemaža triukšmo, ir ypač — grafas 
de Bonevalis*. 

"Tarnavęs visiems galingiesiems, išvytas iš visų kraštų, taip 
pat ir iš savojo, į kurį negalėjo sugrįžti, nes būtų pasmerktas 
myriop, galiausiai jis tampa paša ir užima aukštą padėtį Turki- 
joje, kur apie ji daug kalbama. 


Savojos Sen Deni — turima galvoje analogija Sen Deni (Šven- 
tojo Dionyzo) abatijai Paryžiaus priemiestyje, kur palaidoti Prancūzijos 
karalių palaikai. 

*' de Bonevalis (grafas Claude-Alexandre de Bonneval, 1675- 
1747) — prancūzų generolas, perėjęs tarnauti Austrijai, paskiau Iurki- 
jai, kur sultonas Achmedas III padarė jį paša. 

Pasižymėjo nepaprasta narsa, kuria Žavėjosi net patsai 
princas Eugenijus ir apie kurią pasakodavo savo bičiuliams, 
nes ir man yra ne kartą parašęs. Jojo protas nenusileido drą- 
sai; tiesa, turėjo ydą; buvo truputį sukčius, truputėlį vagis — 
už savo pulkui skirtų karaliaus pinigų iššvaistymą buvo už akių 
pakartas Grevo aikštėje; bet šitai jo nė kiek nejaudino; gar- 
džiai iš to juokėsi ir neslėpė ketinimų pataisyti savo finansinę 
padėtį ne tokių apsukruolių kaip jisai sąskaita. 

Kitas prancūzas, kurį princas Eugenijus priėmė, kaip kal- 
beta, norėdamas igelti Prancūzijos karaliui — tai de Langalri!, 
tapęs generolu leitenantu, žmogus žavus, sąmojingas ir keis- 
to, savotiško charakterio. Galvon jam šaudavo visokiausios 
įmanomos pasaulyje kvailystės, ir jas jis įgyvendindavo vieną 
po kitos. 

Iš pradžių jis paliko imperatoriaus tarnybą ir stojo tar- 
nauti carui, bet šitai jo irgi nepatenkino. Tada nuvyko į Olan- 
diją. įsikūrė Amsterdame ir nesugalvojo nieko geriau. kaip tik 
tapti protestantu ir pradėti pamokslauti. Prašom, šitaip jis verte 
duoti sau išmaldas, nes liko be su. 

Kai baigė tuštinti pinigines, susidėjo su kitu avantiūnistu, 
pasivadinusiu grafu de Leninanžu ir besinešančiu jūrų kari- 
ninku, neva tarnavusiu karaliui. Abu tapo tokiais nelyginant 
korsarais, idant vadovaudami, vienas sausumoje, kitas — jū- 
roje, įsteigtų, — aš nežinau kur, — respubliką ir naują religiją. 
Bet juodu neapskaičiavo savo galimybių, pakliuvo į rankas 
jiems įkandin pasiųstų agentų, ir imperatorius paprastų pa- 
prasčiausiai, be jokių ceremonijų, isakė abu pakarti. Pažino- 
jau tą Langalri Turine, kur jis buvo pirmą kartą atvykęs. 


de Langalri (Philippe de Gentils, markizas de Langallerie, 1656- 
1717, — prancūzų avantiūristas, 1704 m. — generolas leitenantas, per- 
ėjęs tarnauti austrams, paskiau (1709) — Lenkijai, kur vadovavo lietuvių 
kavalerijai. Bet ir čia ilgai neišbuvo: sudarė slaptą susitarimą su turkais 
užgrobti Italiją, buvo išaiškintas ir uždarytas į kalėjimą Rabe (Raab). 


kiŲ 


Kunigaikštis perkėlė karo veiksmus į Milano kunigaikš- 
tystę!, kur sėkmė jį irgi lydėjo. Laimė apsigręžė. Provanso? ir 
Dofinijos* kampanija buvo nulemta. Princas Eugenijus su Vik- 
toru Amadėjumi įžengė tenai ir apgulė Tuloną. Tačiau buvo 
priversti jo apgulą nutraukti kaip ir kitais metais — Brianso- 
no. Netgi patyrė kai kurių sunkumų pasitraukdami. 

— Prancūzijon lengva įeiti, — sakydavo Eugenijus, — bet 
nelengva iš jos išeiti. 

Karas tęsėsi, tačiau vangiai. Slapčia vestos derybos. Liudvi- 
kas XIV nesyk mėgino atskirti Viktorą Amadėjų nuo Lygos“, bet 
pastarasis vis nesutikdavo be savo sąjungininkų turėti reikalą su 
juo; vylėsi pačių palankiausių sąlygų, jeigu jas padiktuos kartu 
su jais, kas iš tikrųjų netrukus ir įvyko. Intrigos kryžiuote kryžia- 
vosi: buvo imtasi ir atsisakyta keleto planų; Anglija, ypač kara- 
lienė Ona* palaikė Savojos kunigaikštį ir norėjo jam atiduoti Si- 
ciliją su karaliaus titulu, kurio šisai siekė labiau už viską. Dvejo- 
ta, ar nedavus jam karalystės Šiaurės Italijoje; karalius to norė- 
jo“, Anglija — anaiptol. Pastaroji nusvėrė. Iš pradžių Utrechto" 


Milano kunigaikštystė — Šiaurės Italijos valstybėlė, Ispanijos 
valdų Ispanijoje dalis, paskiau XVI a. nukariauta prancūzų, o 1706 m. 
atitekusi Austrijai. 

Provansas — senovinė pietrytinės Prancūzijos sritis. 

Dofinija — senovės sritis, 1349 m. Pilypo VI prijungta prie Pran- 
cūzijos (sostinė — Grenoblis). 

' Lyga — čia kalbama apie Ispanijos įpėdinystės karo laikotarpiu 
(1701-1714) prieš Liudviką XIV sudarytą sąjungą tarp Anglijos, Olandi- 
jos ir Šv. Romos imperijos, prie kurios vėliau prisijungė Danija, Portuga- 
lija, dauguma Vokietijos kunigaikštysčių ir buvusi Prancūzijos sąjungi- 
ninkė Savoja. 

“karalienė Ona — Ona Stiuart (1665-1714), Jokūbo II duktė, 
Anglijos karalienė, kovojusi prieš Liudviką XIV. 

* Čia, matyt, kalbama, apie Liudviką XIV. 

Utrechto sutartis — šiame Nyderlandų mieste 1713 m. Pran- 
cūzija, Ispanija, Anglija ir Olandija pasirašė sutartį, užbaigusią Ispanijos 
įpėdinystės karą. Ispanija liko Pilypui V, Liudviko XIV vaikaičiui, Pran- 
cūzija išsaugojo savo teritorijos vientisumą, bet buvo padarytos žymios 
nuolaidos Anglijai užjūryje, Savojai atiteko Sicilija. 

paskiau Raštato! sutartis jam užtikrino tą karalystę, į kurią 
buvo nukreipti visi jo potroškiai. Jis gavo didelių kompensa- 
cijų, tvirtovių mainais už tąsias, kurių buvo netekęs, visokiau- 
sių nuolaidų; niekados per savo gyvenimą nesijautė toksai 
patenkintas. 

— Ėhė! — sakydavo jis. — Nuo Turino iki Palermo toli, 
bet kas žino? Su laiku ir kantrybe galbūt Savojos namams pa- 
vyks išplėsti savo valdas iki ten. Italija — tai artišokas, kuris 
valgomas lapas po lapo. 

Tada jis buvo savo laimės viršūnėje. Ponia de Sen Sebast- 
jan valdė savo namus plačiau kaip niekad, ir princesės galop 
emė rimtai su ja skaitytis. Jinai stengėsi aktyviai dalyvauti vi- 
sose tose derybose, veikiau buvo princo patikėtinė nei meilu- 
že, ir niekados joks diplomatijos patarėjas geriau už ją nevar- 
tojo vingrybių kalbos. 

Kas be ko, ji gerai pažinojo savo meilužį, nes mes pama- 
tysime, kaip visa tai jai pavyko. 


IV 


Karalius norėjo iškart vykti vainikuotis į Palermą. Turine 
paliko Pjemonto princą, savo vyresnįjį sūnų, talkinamą ar vei- 
kiau vairuojamą administracijos tarybos. Karališkoji ponia tie- 
siog mirė nuo noro šiek tiek prikišti pirštus prie valdžios; bet 
Viktoras Amadėjus nebebuvo nuolankus sūnus kaip kitados, 
įtariai Žiūrėjo į savo motinos pretenzijas ir, trumpai drūtai, dar- 
gi nesiteikė duoti jai laiko jas garsiai pareikšti. 


Raštato sutartis — šiame Vokietijos (Badeno kunigaikštys- 
tės) mieste 1713-1714 m. vyko kongresas, kuriame pasirašyta taikos su- 
tartis tarp Prancūzijos ir Šv. Romos imperijos. Tuo galutinai užsibaigė 
Ispanijos įpėdinystės karas ir patvirtintos pagrindinės Utrechto sutar- 
ties nuostatos. 

— Žinau, kaip esate nutolusi nuo valdymo reikalų, po- 
nia; tad paskyriau administracinę tarybą, kuri man nesant jais 
užsiimtų. Jums nereikės nieko daryti, tik gerai jaustis ir džiaug- 
tis poilsiu, kurį taip vertinate. Grįžęs tikiuosi jus aptikti lai- 
mingą ir pasitaisiusią. 

Kandybė buvo pernelyg stipri, kad princesė jos nepajus- 
tų. Gavo nutilti ir užslėpti savo nepasitenkinimą. 

Princas išplaukė iš Vilefranšo, lydimas anglų laivyno. Ve- 
žėsi su savimi karalienę Mariją Aną, savo antrąjį sūnų Aostos 
kunigaikštį ir markizę de Sen Sebastjan — tuo metu tikrąją 
karalienę. 

Pademonstravo prabangą ir turtingumą, prie kurių jo val- 
diniai savojiečiai buvo neįpratę; tačiau drauge jis parodė ir tvir- 
tybę, nepalenkiamą valią, išgąsdinusius šiuos susigyvenusius 
su ispanų valdžios minkštumu žmones. 

Naujasis karalius tepasiliko Sicilijoje vienerius metus; ne- 
turėjo laiko įgyvendinti nė pusės planų, kuriuos buvo numatęs 
krašto gerovei; sugrįžo į Pjemontą, kur jo laukė didelės ne- 
gandos. 

Per šiuos praleistus Sicilijoje metus ponia de Sen Sebast- 
jan įgijo savajam meilingumui dar naujų teisių — padedama 
apsukrumo, kurį parodė santykiuose su karaliene ir siciliečiais 
ir kuriuo rasdavo būdų paveikti princą, nesukeldama nei Ma- 
rnijos Anos d'Orlean pavydo, nei pernelyg duodama pajusti vi- 
sus vairuojančią ranką. 

Jau pasakiau, kad išvykdamas Viktoras Amadėjus pati- 
kėjo regentystę Pjemonto princui, savo vyresniajam sūnui, pri- 
žiūrimam ir vadovaujamam tarybos. Šisai sūnus turėjo šešioli- 
ka metų, buvo stambuolis, sudėtas kaip vyras ir stebino savo 
protu bei elgesiu. Regentystės metu, jo tėvo įsakymu, dažnai 
jam likdavo vienam spręsti keblius reikalus, ir šis visad puikiai 
susidorodavo. Buvo dievinamas savo žmonių ir dvaro, dievi- 
namas karališkosios Ponios, dievinamas mano dukters, kurią 
jis švelniai mylėjo ir kurią padarė savo artima patikėtine: kaip 

tik iš jos aš sužinojau visa, ką perskaitysite. Jinai tada buvo ką 
tik ištekėjusi, ir josios brolio švelnumas nemenkai prisidėjo prie 
didžiai apgaulingos santuokos, su kuria ją privertė sutikti. 

Tėvui nesant, jaunasis princas buvo įkurdinęs savo dvarą 
pas karališkąją Ponią. Priiminėjo dvariškius su gracija, meilu- 
mu ir puikiomis manieromis, prie kurių griežtai taupus ir rim- 
tas, šiek tiek išdidus Viktoras Amadėjus nebuvo damų pripra- 
tinęs. Aš mačiau šį vaiką dar labai jauną; man išliko apie jį 
geras prisiminimas, prie kurio dar prisidėjo jo santykiai su mano 
dukra; jis negalėjo pakęsti ponios de Sen Sebastjan, o ši su 
kaupu jam atsilygindavo tuo pačiu. Kiek įmanydama stengėsi 
nuteikti prieš jį tėvą ir kai sužinojo, kad jaunikaičiui taip gerai 
be jo klostosi, nesiliovė rimta mina šiam kartojusi, kad tai la- 
bai gera ateičiai, bet kad tėvui pavojinga, kai šešiolikmetis prin- 
cas pasirodo esąs toks gabus. 

— Dabar jis panorės į visa ką kištis, ir jūs nebebūsite šei- 
mininkas. 

— Tai mes pamatysime, — atsakydavo karalius. 

Taigi sugrįžęs jis elgėsi su sūnumi itin šaltai, ypač steng- 
damasis nušalinti jį nuo pasitarimų ir užgindamas ministrams 
teikti jam bet kokią informaciją. Kai karališkoji Ponia jam kal- 
bedavo apie džiaugsmą turėti tokį sūnų, jis atšaudavo: 

— Taip, jis daug Žžadantis, pernelyg daug; reikia, kad ap- 
siramintų. Regis, dar nesu tokio amžiaus, kad atsisakyčiau sosto 
ir numirčiau, to dar betrūko — kad turėčiau pamainą, užva- 
duotoją, kai pats galiu laikyti rankose savo valstybės vadžias. 

Tie žodžiai buvo atkartoti jaunajam princui, jau pajautu- 
siam nepalankumą, jau prislėgtam karaliaus priėmimo ir pa- 
rodyto nepaprasto atšiaurumo. Jis nepasižymėjo stipria svei- 
kata kaip visi per anksti išsivystę, rimto proto vaikai. Pradėjo 
nuolatos kiek karščiuoti, bet dėl to niekam nesiskundė, išsky- 
rus savo seserį, kuri nepajėgė priversti jį tuo susirūpinti; ta- 
čiau jis keitėsi akyse. Dvaras teberodė jam begalinį prielanku- 
mą, nepaisant karaliaus nemalonės, ir tai pastarąjį galutinai 

įsiutino. Kokių tik pažeminimų neprivertė ji iškęsti Viktoras 
Amadėjus — netgi nesikalbėdavo, kai su juo matydavosi, ir 
neatsakydavo, kai princas kreipdavosi į jį su paprastais klausi- 
mais, padiktuotais pagarbos ir nuolankumo. 

Tada ėjo karnavalo metas. Damos prisiminė pokylius, ku- 
riuos jis keldavo būdamas šeimininkas. Prašė jo, kad vėl įsaky- 
tų surengti panašų. Princas tarėsi ne per daug užbėgsiąs į prie- 
kį, pažadėdamas paprašyti karaliaus leidimo pasikviesti jas pas 
save; bet vos tik pravėręs burną buvo nepaprastai griežtai at- 
stumtas. 

— Pokylis pas jus, pone, kai aš čia ir jo nerengiu! Norite 
galutinai išpuikti ir nešatės kažin kuo vien todėl, kad vienerius 
metus gyvenote mano patarėjų globojamas, mėgau damasis val- 
džios iliuzija. Žinokite, kad aš esu šeimininkas ir kol gyvensiu, 
jūs čia niekas, girdite? Niekas, tik pirmasis iš mano valdinių, 
patsai paklusniausias — tas, į kurį mano, kaip tėvo, teisės yra 
dvigubai didesnės. Tad neprašykite manęs to, ko nesu linkęs 
jums suteikti ir likite perspėtas, jog dar daugelį metų turėsite 
man paklusti. 

Per tris mėnesius, kuriuos tęsėsi ši tironija, princas nė sy- 
kio nesumurmėjo; nesumurmėjo ir šįsyk. Tik nuleido galvą, 
žemai nusilenkė ir pasitraukė į apartamentus, kur ilgai verkė 
su savo sese. 

— Tai man paskutinis smūgis, — pasakė jis. — Nebeatsi- 
gausiu nuo jo. Tėvas užgavo mano širdį savo nepasitikėjimu ir 
griežtumu; prisiminkit, ką jums dabar sakau, po savaitės ma- 
nęs nebeliks gyvo. 

Vakare jis atgulė lovon su stipriu karščiu ir baisiais skaus- 
mais; niekam nepasiskundė ir nieko nepakvietė. Savo kėlimo- 
si valandą, ar veikiau kitų kėlimosi valandą, jis nepajėgė atsi- 
kelti iš lovos ir paprašė, kad pas jį ateitų karalienė, karališkoji 
ponia ir princesė de Karinjan. Kai išvydo visas tris, paplūdo 
ašaromis ir pareiškė joms: 

— Mums tenka jus palikti. 


Patys spręskite, kokie kilo verksmai ir aimanos. Sušaukė 
visus gydytojus, šie rado, kad liga rimta ir nusprendė, jog būti- 
na apie ją informuoti karalių. Pastarasis iš pradžių neišsigan- 
do ir atkirto, kad jie apsirinką, kad jo sūnus tiktai nepatenkin- 
tas ir pučiasi. Vis dėlto, šiems pakartotinai tikinant, jis ėmė 
nerimauti ir nuskubėjo pas Pjemonto princą, kur aptiko susi- 
rinkusį visą dvarą, apniktą didžiausių būgštavimų. Ponia de Sen 
Sebastjan atbėgo pirma jo ir verkė labiau už visus. Kai nelai- 
mingasis tėvas išvydo, jog pavojus realus, pajautė sąžinės prie- 
kaištus ir apibėrė savo sūnų atgailos ir švelnumo žodžiais, mal- 
davo šį pasveikti, tikindamas, kad galėsiąs dalyvauti visame ka- 
me jam valdant. 

— Visai ne tai, mano tėve; mylėkite mane, ir aš pasisteng- 
siu gyventi; tačiau bijau, kad jau nebūtų per vėlu. 

Neįmanoma įsivaizduoti karaliaus nevilties nei viso, ką 
jis padarė, kad sugrąžintų šį sūnų gyveniman. Nebepaliko jo 
nė vienai akimirkai, apipylė dovanomis, švelnybėmis, siūlė vi- 
sa, ko tiktai tasai savo potroškiais ar netgi įgeidžiais panorėtų. 
Vargšui vaikui tereikėjo tik tėvo meilės, kurios taip ilgai nepa- 
tyrė ir kurios jam vis nebuvo gana. 

Pasimirė jis šeštą ligos dieną, visiškai blaivia sąmone, su- 
pamas savo šeimos ir viso dvaro, dieną naktį užpildžiusio apar- 
tamentus, o liaudis būriavosi apie rūmus verkdama arba tven- 
kėsi bažnyčioje melsti dėl jo Dievą. 

Šioji mirtis tapo vieša nelaime, ir gedulas buvo visuotinis; 
bet niekas nesijautė taip sukrėstas kaip tėvas, kuris galėjo tar- 
tis esąs jos priežastis ir kuris kuo giliausiai tai išgyveno. Jo mei- 
lužė buvo pernelyg apsukri, kad šią valandą sėdėtų rankas su- 
dėjusi. Užvaldė jo liūdesį, kaip užvaldydavo jo darbus bei lai- 
mėjimus. Karališkoji ponia ir karalienė vargiai turėjo paguo- 
dos paverkti drauge su juo; kad galėtų verkti niekieno nevar- 
žomas, jis užsidarė vienas, — taip bent pats teigė, — bet iš 
tikrųjų su ta Sen Sebastjan, kuri rodydama, kokia yra susikrim- 

tusi, afišuodamasi sąžinės priekaištais ir apgailestavimais, su- 
gebėjo jam įkvėpti naują pasitikėjimą savimi. Tiek dejavo, kad 
nesupratusi jaunojo princo, kad deramai jo neįvertinusi, jog 
karalius galų gale pats gavo ją guosti. Manau, kad tai apsuk- 
rumo viršūnė, o aš pati prisipažįstu, niekad nebūčiau taip su- 
galvojusi. 

Dar nespėjo Sicilijos karalius atsigauti nuo šios didžiu- 
lės širdgėlos, kai jį ištiko dvejetas kitų, tokių pat stiprių, se- 
kusių bemaž viena po kitos. Iš pradžių jis neteko mūsų ža- 
vingosios Burgundijos kunigaikštienės ir visai netrukus po 
to — Ispanijos karalienės!, dievinamos savo valdinių ir savo 
vyro. Jinai būtų buvusi viena žymiausių valdovių pasaulyje, 
jeigu būtų gyvenusi. 


V 


"Tuo tarpu įvykiai rutuliojosi toliau, 0 su jais ir per juos 
kito Žmonių likimai. 

Mažasis mano Alberonis, tasai sūrių žinovas, kitados man 
tiek pataikavęs, kad manosios protekcijos dėka gautų kanau- 
ninkystę, tapo pirmuoju Ispanijos ministru ir šeimininku! Ji- 
sai buvo svarbiausias sraigtelis Pilypo vedybose su Elizabeta 
Farnesė?, Parmos kunigaikščio, jo pono, dukra, ir drauge su ja 
bei per ją valdė šį princą, kurio visos galios buvo sutelktos į 
pojūčius ir iš kurio karalienė pasiekdavo viską, padedama dau- 
giau ar mažiau sustumtų savo lovos ratukų. 


Ispanijos karalienė — kalbama, matyt, apie Pilypo V Burbono 
(buv. Anžu kunigaikščio, Liudviko XIV vaikaičio) pirmąją žmoną Mariją 
Luiz4 Gabrielę Savojietę. 
* Elizabeia Farnese (1692-1766) — Ispanijos karalienė, antroji 
Pilypo V žmona, išdidi ir užsispyrusi, išjudino Europą ir nualino Ispaniją, 
stengdamasi išrūpinti savo vaikams sostus. 

Pirmas dalykas, kuri jie padarė — tai suplėšė Utrechto 
sutartį ir klastingai užgrobė Siciliją, nepajėgią pasipriešinti stai- 
giam antpuoliui, taip toli esančią nuo savo karaliaus ir bet ko- 
kios pagalbos. Veltui apiplėštasis karalius šaukėsi Prancūzijos 
ir kitų didžiųjų valstybių pažadėtų garantijų; vienas tik impe- 
ratorius! atsiliepė veiksmais, užimdamas ir pasilikdamas sau 
Siciliją. Kiti apsiribojo tiktai apsimainydami keliais laiškais, iki 
buvo sudaryta Londono sutartis', pagimdžiusi keturlypę są- 
jungą, kuri pagaliau atidavė Viktorui Amadėjui Sardiniją, kaip 
atlygį už skriaudą. Savo verte ji, žinoma, neprilygo Sicilijai, ta- 
čiau turėjo vieną pranašumą: buvo arti. Šiaip ar taip, teko ja 
pasitenkinti ir pakeisti savo titulus bei herbus. 

Šis praradimas buvo Viktorui Amadėjui irgi didelis smū- 
gis; jis puoselėjo viltį kada nors turėti visą [taliją ir sulaukė, 
kad, atvirkščiai, imperatorius ir Ispanija vėl ją užgrobė, pasi- 
dalijo, palikdami jam tik mažytį pyrago gabalėlį. 

Syki jau užsitikrinęs taiką, jis ėmė siekti naujos šlovės — 
įstatymų leidėjo. Šis princas turėjo gabumų visose srityse; iš 
pradžių sutvarkė karo tarnybą, paskiau — karalystės vidaus 
administraciją, finansus, komerciją, teisingumą, mokslus, me- 
nus; jisai sudarė konkordatą su popiežiumi: nebuvo tokios 
smulkmenos, kuria savo jungtinėje valstybėje neužsiimtų. 

— Aš norėčiau, — tuo metu sakydavo jis, — pasiekti, kad 
visi kalbėtų ta pačia kalba; bet šitai pareikalautų nemenkų pa- 
stangų, Ir bijau, kad nepajėgsiu to padaryti. Savojiečiai nepa- 
mirš prancūzų kalbos ir pakolei naudosis jos gramatika, Pran- 
cūzijos karalius nuolat juos laikys šiek tiek savo valdiniais. 


Čia, matyt, kalbama apie Šv. Romos imperatorių Karolį VI (1711- 
1740). 

* Londono sutartis — 1718 09 13 sudaryta ši sutartis žinoma 
“Keturių sąjungos" vardu: Anglija, Olandija, Prancūzija ir Austrijos im- 
perija susijungė prieš Ispaniją, kuri turėjo atsisakyti Sicilijos ir Sardini- 
jos. Kaip kompensacija, infantui don Karlui buvo garantuota paveldėji- 
mo teisė į Toskanos, Parmos ir Pjačencos kunigaikštystes. 

Viską atlikęs, viską įgyvendinęs, Viktoras Amadėjus nu- 
tarė pasimėgauti poilsiu — tąja Visų neramių protų svajone, 
kurią jie pasistengia atmesti tuoj pat, vos tik pavertę tikrove. 
Regėjo save ramiu savųjų valstybių valdytoju; apvesdino ant- 
rąjį sūnų, Aostos kunigaikštį, per tokią apgailėtiną savo brolio 
mirtį tapusį Pjemonto princu. Kad ir koksai jaunas, šisai prin- 
cas tąja santuoka žengė prie antrosios žmonos. 

Pirmoji, Bavarijos princesė, mirė metus po savo vedybų, 
gimdydama vaikelį, kuris irgi neišgyveno. Antrusyk jis vedė 
nuotaką iš Heseno-Reinfeldo-Rotenburgo šeimos, mano mie- 
lojo Heseno! princo giminietę. Jinai susilaukė dvejeto vaikų; 
taigi tiesioginė įpėdinystė buvo užtikrinta. Karalienė Marija 
Ana mirė 1728-aisiais metais, jauna ir nepatyrusi laimės; aš tai 
jos labai gailėjaus: visad man buvo tokia gera ir atlaidi! 

Markizė de Sen Sebastjan nuo seno buvo numačiusi val- 
dyti be išlygų ir su niekuo nesidalydama. Nebūtų drisusi nė 
svajoti apie tai, ką Dievas tačiau jai siuntė — teisėtą ryšį, gali- 
mybę tapti savo valdovo žmona. 

Vos tiktai karalienė užmerkė akis, jinai vien apie tai te- 
galvojo, taigi paleido į darbą savuosius ginklus. Visos jos kal- 
bos buvo nukreiptos į vieną vienintelį tikslą. Iš pagrindų pa- 
keitė savo elgesį su princu ir laikydamasi taktikos, bendros vi- 
soms klastingoms moterims, siekiančioms pašventinti netei- 
sėtus ryšius, pasidarė griežta, skrupulinga, pareiškė, kad nega- 
linti toliau taip gyventi, kad sąžinė nuolat patylom jai prikai- 
šiojanti, kad bijanti patekti į pragarą; paskiau, po mirksnio pa- 
gauta aistros, nusileisdavo, suteikdavo palaimos lobius, kuriuos 
tuoj pat atitraukdavo, įterpdama tarp šių polėkių ir savo mei- 
lužio krucifiksą bei nuodėmklausį. Teisybė, Viktoras Amadė- 
jus nebebuvo jaunas; tačiau jisai pasižymėjo vienu iš tų tem- 


Hesenas — XVIII-XIX a. egzistavusios trijų vokiškų valstybėlių 
konfederacijos pavadinimas. Į ją įėjo Heseno Kaselio elektoratas, Hese- 
no Homburgo landgrafystė ir Didžioji Heseno Darmštato kunigaikštystė. 

peramentų, kurie nė kiek nesensta ir kurių niekas nepatenki- 
na. Ponia de Sen Sebastjan tą puikiai nutuokė, ir ponios de 
Mentenon bei Ispanijos karalienės Elizabetos Farnesės pavyz- 
dys dėl jos nenuėjo perniek. 

Bet veltui jinai griebėsi visokiausių priemonių; galų gale 
įsitikino, kad Viktoras Amadėjus niekados nesutiks pakviesti į 
sostą vieną iš savo valdinių; neįstengdama iškilti ligi jo, priver- 
tė jį nusileisti iki jos. Po brandžių apmąstymų jinai ėmėsi to, 
kas atrodė bemaž neįgyvendinama: norėjo priversti užvis pa- 
vydžiausią savosios valdžios, užvis garbėtroškiškiausią savuo- 
ju viešpatavimu, užvis labiausiai įsimylėjusi savąją galią princą 
atsisakyti skeptro. Stvėrėsi to su tokiu sumanumu, su tokiu švel- 
numu, tokia išmintimi, netgi gerumu, taip puikiai padėjo jam 
įsivaizduoti tykaus prieglobsčio, ramybės žavesį po audringai 
praleisto gyvenimo, taip jam išaukštino Karolio Penktojo!, Kris- 
tinos?, Kazimiero?, PilypoV* pavyzdžius, jog įžiebė jam norą 
pasielgti taip pat. 

— Reikia didelės drąsos, — sakė ji, — didžios sielos, kad 
šitaip savo noru atsisakytum tos valdžios, kurios visi pavydi. 
Pažvelkite į tuos valdovus, kokį garsą jie igijo šitokiu poelgiu! 


Karolis Penktasis (Kvintas) — Pilypo Gražiojo ir Chuanos 
Pasiutėlės, Kastilijos karalienės, sūnus, iš Habsburgų dinastijos. 1516 m. 
tapo Ispanijos karaliumi (vadinosi Karoliu I), nuo 1519 m. Šv. Romos 
imperijos imperatorius. Pavargęs nuo valdymo nesėkmių, 1555 m. atsisa- 
kė sosto ir pasitraukė į vienuolyną, kur ir mirė (1500-1558). 

* Kristina (1626-1689) — Švedijos karalienė, 1654 m. atsisakė 
sosto, nes, anot Voltero, jai labiau patiko kalbėtis su mokslininkais, negu 
valdyti tautą, kuri pripažino vien ginklus. Aplankė dalį Europos, taip pat 
Prancūziją, kur turėjo skandalų karaliaus dvare. Mirė Romoje. 

* Kazimieras — čia kalbama apie Lenkijos karalių 1648-1668 m. 
Joną Kazimierą V, atsisakiusį sosto, nes nepajėgė susitvarkyti su bajori- 
jos intrigomis ir valstybės valdymo reikalais; išvažiavo į Prancūziją ir 1672 
m. tenai mirė. 

'* Pilypas V (1683-1746) — Ispanijos karalius iš Burbonų giminės, 
Liudviko XIV vaikaitis, iš pradžių su Burgundijos kunigaikščio titulu. 1724 
m. sosto atsisakė. 

— Dėl kurio bemaž visi jie gailėjosi. 

— Anaiptol. Paklauskite karaliaus Kazimiero, ar jis nesi- 
jautė laimingesnis su maršaliene de POpital' negu Lenkijos 
soste. 

Pagaliau markizė jį įtikino, kad tai puikiausias, nuosta- 
biausias poelgis, kokį tik galįs padaryti, ir tikriausia laimė, ko- 
kia tik galįs pasimėgauti; bet šitaip įtikinėdama jinai dėjosi tik 
palaikanti jo nuomonę ir pasiduodanti jo įteigtai minčiai: ne- 
derėjo parodyti grandinės, antraip vergas labai greit būtų ėmęs 
maištauti. 

Pasiekusi trokštamą poveikį, markizė ūmai nutilo ir dau- 
giau apie tai nebešnekėjo: privertė karalių patį prabilti; kuo 
mažiau šia tema buvo kamuojamas, tuo labiau toji pradėjo už- 
valdyti jo mintis; galiausiai patsai paliko Turiną ir trim die- 
noms užsidarė savojoj Rivolio viloje, kurią buvo atstatydinęs 
ir mėgo labiau už kitas. Kai grįžo, jau buvo apsisprendęs. 

Ponia de Sen Sebastjan virpėjo laukdama, ką išgirs; mat 
žinojo, kad kartą pasiryžęs jis nieku gyvu nebesitraukdavo at- 
gal. Kai jai buvo pranešta jį sugrįžus ir reikalaujant jos tučtuo- 
jau pas save, jinai paeiliui trissyk nualpo, kol sutelkė drąsą nu- 
eiti. Išgirdusi, kad karalius nekantriai jos laukiąs savajam ka- 
binete, ji vos vos pajėgė iki tenai nusigauti ir pasirodė mažne 
mirštanti. 

— Dieve mano! Ponia, kokia jūs išblyškusi, — nusistebė- 
jo karalius, ją išvydęs. 


Manoma, kad po savo abdikacijos Lenkijos karalius Jonas Ka- 
zimieras V neva vedęs Prancūzijos maršalienę de V'Opital — buvusią 
skalbėją Mariją de Fransuazą Minjo (Mignot), paskiau — parlamento 
tarėjo iš Grenoblio žmoną, dar vėliau ištekėjusią už Prancūzijos marša- 
lo de UOpitalio (Francois de I!' Hospital, grafas du Hallier, 1585-1660). 
Ją našlaujančią Paryžiuje mėgo lankyti Jonas Kazimieras, ir ponia de 
VOpital neva prisipažinusi apie savo slaptą santuoką su karaliumi to- 
kiam Žanui Gurviliui (Jean Gurville), įtakingam Liudviko XIV dvariš- 
kiui (Iš: E. Wassenberg. Wigzienie we Francii Jana Kazimierza, S. Pe- 
tersburg, 1858 p. XVIII). 

— Iš tiesų, aš labai nesveikuoju; štai kas man sutrukdė 
ateiti, vos tik jūsų didenybei įsakius; meldžiu atleisti, jeigu... 

— Parvykstu su naujiena, kuri, jeigu mane vis tebemylite 
kaip anksčiau, turi jus paguosti bei išgydyti. Aš nusprendžiau 
neatšaukiamai: atsisakau sosto. 

— Ak, sire, kokia akimirka! Koks džiaugsmas! 

— Aš atsisakau sosto, pasitraukiu, palieku savo sūnui naš- 
tą, kurią vilkau tieka metų, o dabar ketinu mažumėlę atsidėti 
ramiam gyvenimui, kurio taip seniai trokštu. 

— Iškilūs protai reikalingi susitelkimo. 

Ši banalybė, įterpta nelyginant kablelis į valdovo byloji- 
mą, liko nepastebėta. Viktoras Amadėjus vėl prašneko ir visai 
nepakurstytas priėjo prie markizę labiausiai dominančios vie- 
tos: 

— Ar turėsite drąsos man leisti išvykti vienam, ponia? Ar 
nuvainikuotas karalius ras jūsų asmenyje tokią pačią bičiulę 
kaip galingas valdovas? Jeigu pasiūlyčiau jums amžiną ryšį, jei- 
gu paprašyčiau jus priimti mano ranką, tapti mano Žmona, ar 
neatsakytumėte man? 

— Ak, sire! — sušuko ji tokia sujaudinta, jog vos įstengė 
kalbėti, ir sulenkdama kelį, tarytum ketintų pabučiuoti jo žius- 
tokoro! kraštą. 

— Stokitės, ponia, ir pabučiuokite mane, jeigu sutinkate 
visą likusį savo gyvenimą pašvęsti karaliui be karūnos ir be val- 
džios, save ištremti kartu su juo toli nuo dvaro bei pramogų. 

Patys suprantate, jog jinai nesiprašydino; ir kadangi dre- 
bėjo, kad jis nepakeistų savojo nusistatymo, labai švelniai jam 
užsiminė, jog šią ceremoniją derėtų atlikti kuo greičiau. 

Santuoka įvyko naktį rūmų koplyčioje, dalyvaujant tik bū- 
tiniems liudytojams ir didžiam džiaugsmui nuotakos, kuri per 
mišias kone pristigo kvapo; teko palaisvinti jai korsetą. 

Tuoj pat rytojaus dieną po šios slapčia nuo visų įvykusios 
santuokos, karalius paprašė pakviesti pas jį Pjemonto princą 


žiustokoras — siekiantis kelius vyriškas švarkas, dėvėtas XVIII a. 

ir, pirma įsakęs šiam atsisėsti, paklausė, ar labai trokštąs val- 
dyti. 

— Teduoda Dievas jums ilgai gyventi, jūsų didenybe! — 
nustebęs atsakė jaunikaitis. — Kaip galėčiau norėti karūnos, 
už kurią reiktų taip brangiai sumokėti? 

Valdovas dvejojo nežinodamas, ką galvoti; atsakė užsi- 
kirsdamas: 

— Nusiraminkit, sūnau; visa lengva, kai gerai Žinai, ko 
nori, ir kai suvoki šio pasaulio dalykų menkybę. Jūs būsite ka- 
ralius: aš atsisakau sosto. 

— Nejaugi tikrai, sire? Ir kodėl gi?.. Kodėl palikti šią ka- 
ralystę, kurios suklestėjimui jūs toks reikalingas? 

Karalius jam smulkiai išdėstė visas priežastis, kurias tu- 
rėjo ar tarėsi turįs. Princas pasiskubino jas atremti ir nesileido 
argumentų įtikinamas; dargi nuėjo taip toli, jog puolė tėvui į 
kojas, melsdamas šį pakeisti savąjį sprendimą. 

— Ne, ne, sūnau, — atsakė Viktoras Amadėjus, — ir jū- 
sų karšti prašymai tik sutvirtins mano nusistatymą; jūs tapsite 
valdovu. 

Jis anaiptol neketino tvarkyti reikalus lengva ranka ir nu- 
siuntė senatoriui Roberčiui įsakymą, kad parengtų jam atmin- 
tinę apie įvairių, ankstesnių nei jo, abdikacijų formalumus. Jis 
nusprendė pasirinkti ceremonialą tokį patį kaip Karolis Penk- 
tasis. 

Tad sukvietė į Rivolio rūmus Anonsjados! riterius, mi- 
nistrus, aukščiausiųjų teismų pirmininkus, žodžiu, visus didžiū- 
nus, ir niekas, išskyrus Pjemonto princą ir markizą del Borgą, 
nė įtart neįtarė, koks reikalas. 

Asamblėja susirinko kaip paprastai; tuomet karalius, tvy- 
rant tylai, įsakė markizui perskaityti aktą, kuriuo Viktoras Ama- 
dėjus atsisakąs sosto ir perduodąs valdžią į Karolio Emanue- 
lio rankas, įsakąs visiems savo valdiniams jam paklusti kaip jų 


Anonsjada — žymiausias Italijos riterių ordinas, įsteigtas 1362 m. 
kunigaikščio Amadėjaus VI Savojiečio, pavestas Sv. Mergelės globai. 


45 


vieninteliam teisėtam valdovui. Šis dokumentas buvo nukopi- 
juotas nuo Karolio Penktojo abdikacijos rašto, ir karalius ja- 
me pateikė tokias pačias paskatas; dar pridūrė keletą sakinių, 
kupinų švelnumo ir pašlovinimo savo sūnui, kurį gyrė už ga- 
bumus bei nuopelnus ir kuriam nuo šiolei patikėjo savo šalies 
gyventojų laimę. 

Visi apstulbę susižvalgė; kai kurie verkė, kiti droviai tvar- 
dėsi. 

Karalius nulipo iš krėslo ir pasirodė savo didikams šir- 
dingesnis, meilesnis nei paprastai, prašydamas šiuos būti to- 
kius pat ištikimus jo sūnui, kaip buvo jam pačiam. Paskiau jis 
nusileido į sodus, kur smalsumas dėl tokio nepaprasto sambū- 
no atviliojo didžiulę minią. Su visais šnektelėjo, nuramino tuo- 
sius, kurie atrodė pagauti baimės, ir pasitraukė, supamas vi- 
suotinio apgailestavimo bei laiminimų. Tatai atsitiko 1730-ųjų 
metų spalio 3-ąją; kaip matote, visa dėjosi ne taip seniai ir įvy- 
kiai, apie kuriuos man lieka papasakoti, dar visai švieži. 

Paskiau karalius nuėjo į Pjemonto princesės apartamen- 
tus; atsivedė pas ją savo naująją sutuoktinę ir paėmęs už ran- 
kos pristatė: 

— Dukra mano, — tarė jai, — pristatau jums damą, kuri 
mielai sutinka dėl manęs aukotis, ir aš prašau jus rodyti pagar- 
bą jai ir jos šeimai. 

Princesė, kuni viską žinojo, dėjosi markizei labai meili, bet 
nesiteikė padėti šiai pamiršti savo žemesnę padėtį. Pažėrė jai 
kupinų prielankumo, bet kartu ir tuščių komplimentų, faktiš- 
kai nieko ateičiai nepažadėdama. Nugriaudėjus saliutui, visi 
nuvyko į Kapucinų bažnyčią. 

Kai prieita prie maldos už karalių, kunigas stabtelėjo ne- 
žinodamas, kokį vardą ištarti. 

Viktoras Amadėjus garsiai šūktelėjo: 

— Carolum-Emmanuelem!! 


Karolis Emanuelis (lot.). 


44 


Po trijų dienų karalius vėl sukvietė savo šeimą ir kai ku- 
riuos iš ankstesniųjų patarėjų. Šie išvydo jį su markize Sen Se- 
bastjan sau iš kairės, labai išsipuošusia ir spindinčia. 

Kai visi susirinko, jis labai maloniai paprašė juos atsisėsti. 

— Nebesu jau karalius, — pridūrė jis, — todėl neberei- 
kia pas mane laikytis ceremonialo. 

Paskiau, pasigręžęs į jaunuosius karalių ir karalienę, abu 
sau iš dešinės, pasakė: 

— Turiu padaryti jūsų didenybėms pareiškimą dėl svar- 
baus akto, taipgi ir čia dalyvaujančiai poniai markizei de Spi- 
no. Dabar ji mano teisėta žmona prieš Dievą ir prieš žmones. 
Nupirkau ir jai padovanojau — jai ir jos artimiesiems — Spi- 
no markizatą, pagal kurį nuo šiolei ji vadinsis. O aš, aš sau 
pasilieku penkiasdešimt tūkstančių ekiu rentos; daugiau man 
nereikia, kad galėčiau ramiai gyventi ten, kur pasiskyriau sau 
prieglobstį. 

— Betgi, sire, — gyvai pertraukė jį naujasis karalius, — 
kodėl jūs taip toli pasitraukiate? Kodėl jums nepasilikus, kad 
padėtumėt man savo patarimais? 

— Mano sūnau, aukščiausioji valdžia nepakenčia jokių 
dalybų. Galėčiau nepntarti tam, ką darytumeėt, ir tai būtų blo- 
gai. Verčiau apie tą negalvoti. Visai nenoriu, kad vienas dėl kito 
graudintumės; karališkosios padėties žmonėms, rodantiems ki- 
tiems pavyzdį, taip elgtis nedera; taigi čia su jumis atsisveiki- 
nu, taip pat ir su jumis, ponai, taip gerai man tarnavusiais. Dau- 
giau jūsų nebematysiu, nes trokštu gyventi vienas, bet mano 
linkėjimai visur jus lydės. Karietos jau paruoštos, aš išvykstu. 

Išsprūdo šiek tiek šūksnių, nulieta keletas ašarų, nu- 
trauktų senojo karaliaus savitvardos. Visi palydėjo jį į kelio- 
nės karietą. 

Vilkstinė buvo nedidelė: susidėjo iš vienintelio kinkinio, 
ketverto liokajų, kamerdinenio ir dviejų virėjų. Nusišypsojęs 
parodė šią kuklią svitą sūnui ir tarė: 

— Provincijos bajorui tiek pakanka. 

la Spino neatrode nei linksma, nei patenkinta; nesitikc- 
jo taip toli išvykti — gyvenimas Savojoje anaiptol nebuvo jai 
nemielas. Tačiau stengėsi neišsiduoti; turėjo savo planų, bū- 
dama tikra, kad esama vaistų nuo visko, išskyrus mirtį. 

Juodu išvyko ir iš pradžių įsikūrė kunigaikštiškuose Šam- 
beri rūmuose — sename pastate, kone perpus griuvėsiuose, 
labai nepatogiuose gyventi. Čia įžengiant, markizės širdis su- 
signiaužė; galbūt ją smilktelėjo gailesys, tačiau vėlei prabudo 
garbėtroškiškos viltys: buvo ne iš tokių moterų, kad taip leng- 
vai jų atsižadėtų. 

Visa Žiema jiems praėjo daugmaž visiškoje vienatvėje, Vik- 
toras Amadėjus žvelgė į savo pasitraukimą visai kaip išmin- 
čius — apsiribojo vien studijomis, skaitymu, kas savaitę gau- 
davo per kurjerį vyriausybinį biuletenį, kurį Karolis Emanue- 
lis jam siuntė drauge su savo depešomis. Apsvarstydavo jas su 
žmona ir dviemis ar daugiausia trimis personomis, priimtomis 
įjų intymią draugiją. Ta Spino ik valiai nuobodžiavo. Susiraši- 
nėjo su savo šeima, keliais draugais, vis mąstydama, ką toliau 
darys, bet niekam to nepatikėdama. 

Tuose senuose rūmuose, į kuriuos pro visus pašalius skver- 
bėsi vėjas ir kurie taip ilgai buvo negyvenami, karalius jautėsi 
labai prastai įsikūręs. 

— Noriu juos suremontuoti, — kartą pareiškė jis, — nes 
iš tikrųjų čionai neįmanoma praleisti dar vienos žiemos: aš su- 
sirgčiau. 

— Suremontuoti šitą laužą! Ką jūs galvojate?.. Tai būtų 
kvailystė, sire, — atšovė markizė. — Sienos tikrai neatlaiky- 
tų įjas įdėtų išlaidų, ir mes netrukus atsidurtume tarp griuve- 
nų. Be to, kam gi čia praleisti žiemą? Kodėl jums šitaip užsi- 
spirti čia likti — toli nuo visko, pelėdų ir vorų viešpatijoje? 
Argi nesate šeimininkas rinktis tarp visų karališkųjų namų 
Pjemonte ir sugrįžti į vienintelę tinkamą jūsų sveikatai ap- 
linką? 

— Teisybė, bet manęs tenai netraukia, aš noriu likti čia. 

— Jūsų valia, sire; vis dėlto, nejau nepastebite, kad nuo 
tada, kai išvykote, visa Turine klostosi blogai? 

Karalius atsiduso. 

— Argi neteks jums atsiskaityti prieš Dievą dėl to, kas 
nutinka jūsų vargšams valdiniams, — pridūrė toji Spino. 

— O! Ponia, šitai mus nuvestų per toli: prašau, pakeiski- 
me temą. 

Bet Žodis buvo mestas, ir jis davė vaisių. Be to, markizė 
su tuoju lengvumu, būdingu apsukrioms moterims, mokan- 
čioms tiksliai dozuoti, ką užsibrėžė, ir prireikus sustoti, neuž- 
miršdavo vis užvesti kalbą apie tą dalyką. 

Pavasarį juodu nuvykę įsikūrė kaime, priklausančiame 
markizui Kosta diu Vilarui ir esančiame Sent Albane, netolie- 
se Šamberi. Karalius baisiai nuobodžiavo ir nerado kuo užim- 
ti laiką, nepaisant darbų, kuriuos sau prasimanydavo. Pradėjo 
apie šią vietą gytis Žemių ir sumanė statybas, kurias patsai pri- 
žiūrėjo. Gražiausia, kad nieko už tai nemokėjo ir kai pasku- 
bom išvyko, visa liko savininko sąskaitai. 

Dvejetas bičiulių nuobodžiavo vienas už kitą labiau. To- 
ji Spino nepraleisdavo progos vis pakartoti savąją giesmę — 
kartojo ją be paliovos. Netrukus susilaukė galingos paspir- 
ties, kuri anaiptol nebuvo jos numatyta; karalių netikėtai iš- 
tiko apopleksija, ir dargi tokiu momentu, kai jis, pasiduoda- 
mas žmonos įkalbinėjimams, pradėjo kurti planus, kaip at- 
gauti karūną. 

Tos pačios dienos išvakarėse, po ilgo pokalbio pasakė jai: 

— Atmintis apie tai, ką esu padaręs šiam kraštui ir dėl šio 
krašto negali taip lengvai išblukti, ponia. Jie apsidžiaugs mane 
išvydę. Nedrąsus mano sūnaus būdas, pagarba man — tai jo 
paklusnumo garantas. Sugrąžins man sostą, kurį jam atidaviau, 
ir aš nusprendžiau nieko nelaukdamas paprašyti jo atgailos. 
Aš suklydau — negaliu gyventi be rūpesčių, nuo kurių troškau 
išsivaduoti, ir jeigu ilgai taip gyvenčiau, prarasčiau visą sveika- 
tą; dykystė mane žudo. 

Naktį užklupo tasai priepuolis. pastatęs jį per plauką nuo 
mirties ir palikęs pėdsakus ne tiktai jo veide, kuris liko visas 
perkreiptas, bet ir galiose, kurios keistai susilpnėjo. Ponia de 
Spino išsiuntė pas Karolį Emanuelį kurerį, kad tas praneštų 
apie nelaimę, ištikusią jo tėvą. Ėjo vasaris: keliauti per kal- 
nus karieta buvo pavojinga. Kai atsigavęs Viktoras Amadė- 
jus sužinojo, kad pasiųsta Žinia jo sūnui, savo ranka parašė 
jam, užgindamas leistis kelionėn tokiu šaltu metų laiku ir pa- 
tikindamas, kad jaučiasi geriau ir kad joksai pavojus jau ne- 
gresia. 

Galimas daiktas, jaunasis karalius ne pernelyg nusimi- 
nė, kad gaus pasilikti Turine; kaip ten būtų, jis atsakė kupinu 
nuolankumo ir pagarbos laišku, kuriame rašė, kad su gailes- 
čiu paklūstąs savo tėvo ir karaliaus įsakymui; kad nevyksiąs 
jo aplankyti dabar, idant savo pasirodymu nesuteiktų nema- 
lonumo, bet kai vėl stos gražus metų laikas, pasiskubinsiąs 
atvažiuoti ir pareikšti savo linkėjimus pasveikti. Pridūrė, kad 
jeigu jo didenybei Pjemonto oras tinka geriau negu Savojos, 
tai perduosiąs jo nuožiūrai tokią rezidenciją, kokią tik šis teik- 
sis pasirinkti. 

Karalius atrodė patenkintas šiuo laišku ir pasakė poniai 
de Spino: 

— Matote, mano sūnus padarys visa, ko panorėsiu. 

Atėjo pavasaris, su juo ištirpo sniegynai, ir keliai tapo 
pravažiuojami. Karalius ir karalienė leidosi kelionėn ir atva- 
žiavo aplankyti tėvą. Rado jį didžiai pasikeitusį, labai liūdną, 
griežtai nusprendusį atsiimti iš jų karūną — apskritai buvo 
blogai priimti. Negana to, atvykus karalienei, ponia de Spino 
liepė atnešti sau panašų į šiosios fotelį ir pastatyti visiškai 
tame pačiame lygmenyje. Karolis Emanuelis suraukė anta- 
kius, o karalienė pasijautė tokia įžeista, jog vizitas gerokai 
sutrumpėjo. 

Pasirodo, kad aš buvau netiesioginė priežastis to, kas 
toliau įvyko, ir to, kad žlugo karaliaus planai — suprantama, 


48 


pati apie tai nė neitardama, kaip ponas Žurdenas!, jog kuria 
prozą. 

Mano duktė dažnai rašydavo savo tėvui (ji su vyru apsi- 
gyveno Paryžiuje); kurį laiką jau nebegaudavo jokio ar beveik 
jokio atsakymo. Mes sunerimome dėl šios tylos ir ėmėme ieš- 
koti būdų, kaip ją nutraukti. Žinia, gerasis klebonas Petitas 
buvo pasitraukęs poilsio į Šamberi. Labai magėjo kreiptis į jį, 
bet pastarojo senas amžius nelabai teikė vilčių. Tuomet man 
kilo mintis pasitelkti pagalbon savo mažąjį Mišoną, kuris jaus- 
tųsi laimingas, galėdamas mums pasitarnauti. 

Jis dažnai keliaudavo aplankyti savo ankstesnįjį šeimi- 
ninką ir iš veido bei manierų išsilaikė toks jaunas, jog į jį vis 
dar buvo žiūrima kaip į vaiką. Išvykus ponui Petitui, paskiau 
ir man, pradėjo bodėtis Turinu; ėmė daryti žygių, kad sau 
išsirūpintų Sent Ombro parapiją greta Šamberi ir turėjo di- 
delių vilčių ją gauti; iš tiesų, praeitais metais ją gavo. Kuni- 
gaikštiškuosius rūmus buvo leidžiama viešai lankyti; aš jam 
parašiau, kad pasinaudotų šia aplinkybe, patektų į rūmus ne- 
prašydamas audiencijos, kurios jam tikriausiai ir nesuteiktų, 
bei pasistengtų markizės nepastebėtas pasiekti karalių; mat 
antraip šioji viską darytų, kad tik jį atitolintų. Mišonas buvo 
protingas, labai atsidavęs mūsų interesams, ir aš neabejojau, 
kad galima juo pasikliauti. 

Jis gavo mano laišką, nuvyko į Šamberi paprašyti klebo- 
ną patarimo, be kurio niekados nieko nesiimdavo, ir sudarė su 
juo savo planą. Reikėjo palaukti, kol išvyks jaunasis karalius, 
kas netrukus ir įvyko; toliau visa įgyvendinti tapo kur kas leng- 
viau. Abu sutarė dėl savo veiksmų, ir Mišonas vieną gražų va- 
karą, gerai apsirengęs, dailiai susišukavęs, pasitikėdamas sa- 


ponas Žurdenas — pagrindinis Moljero komedijos “Miestelė- 
nas bajoras“ personažas, pralobęs pirklys, kuris, trokšdamas įgyti dailių 
manierų, nusisamdo mokytojų ir sužino, kad keturiasdešimt metų, ku- 
riuos jis kalba, pats to nesuvokdamas kuria prozą. 

vąaja iškalba, atvyko į rūmus kaip tik tada, kai karalius ir marki- 
zė de Spino buvo išsirengę iškylon. Jis įsimaišė tarp smalsuo- 
lių, kurie, nesant šeimininkų, lankė rūmus, ir žiūrinėdamas tai, 
kas jo visai nedomino, taikėsi kur nors pasislėpti, kad tinkamu 
momentu galėtų pasiekti karalių. 

Visi suėjo į miegamąjį; jiems smulkiai aprodė portretus, 
paveikslus ir senoviškas retenybes, labai Viktoro Amadėjaus 
mėgstamas. Mišonui jos nė kiek nerūpėjo, jis šniukštinėjo vi- 
sus užkampius; galiausiai nusižiūrėjo portjerą, slepiančią to- 
kią tartum spintą sienos nišoje, ir niekas jam nepasirodė 1a- 
biau tinkama; nė kiek negalvojęs šmurkštelėjo ten. Tą pačią 
akimirką atskubėjo persigandę tarnai šaukdami: 

— Visi iš čia! Greičiau iš čia! Aure jo didenybė ir ponia 
markizė — grįžta anksčiau nei paprastai; paskubėkite! 

Lankytojus bemaž išvijo; bet niekas nepagalvojo apie Mi- 
šoną, jau apmaudaujantį, kad taip toli nuėjo, ir nebedrįstantį 
pasirodyti — mat bijojo, kad nebūtų palaikytas besistengian- 
čiu pasislėpti vagim. Jautėsi labai nepatogiai, troško būti kur 
nors toli toli nuo čia; tačiau tai buvo ne viskas! Karalius ir mar- 
kizė įėjo vidun, uždarė kambario duris ir atėję atsisėdo prie jo 
slėptuvės. 

— Taigi! — prašneko Viktoras Amadėjus. — Jūs nepn- 
tartumėt ryžtingiems veiksmams? 

— Visai priešingai; manau, jog norėdamas susilaukti sėk- 
mės, turite tik priimti sprendimą: išvykti rytoj ir jį pralenkti. 
Kelionėje jisai pramogauja; jūs, atvirkščiai, skubėkite, kad net 
kelias rūktų; atsiraskite Turine anksčiau nei suspės jis įtarti, 
kad jūs išvykote; sukvieskite ministrus, padiktuokite savo va- 
lią, paskelbkite tvirtai ketinąs susigrąžinti karūną, ir kai jis at- 
vyks, bus priimtas kaip pirmasis jūsų valdinys! Juk žinote jo 
silpnybes, nuolankumą jums; jis nepajėgus netgi murmtelti, ir 
jūs liksite teisus, jeigu tik šito imsitės. 

— Tiesą sakote, tikrai, mano sūnus nelabai linkęs į val- 
džią; yra švelnaus ir lygaus charakterio, mėgsta poilsį ir gal- 

būt, jeigu aš jam pareikščiau pageidaująs atgauti savo paliktą 
skeptrą, veikiausiai jis man grąžins jį savo noru, neverčiamas 
netikėtų aplinkybių. 

— Ojo žmona — manote, ji sutiktų pripažinti karaliene, 
viršesne už save tą, kuri kadais buvo josios tarnaitė, kuri turė- 
jo pareigybes jos anytos ir josios pačios namuose? Jūs taip ma- 
note, sire? 

— Ne, ji pernelyg išdidi, ir čia visas keblumas; lems mano 
tvirtai pareikšta valia. Nuspręsta, mes išvykstam rytoj, skriesime 
it vėjas ir užgriūsime it audra. O! Nair kils Europoje triukšmas! 

— Taip, Europa jus laiko pasitraukusiu iš turnyro; Euro- 
pa regėjo, kaip į nepatyrusias rankas perėjo valstybės vairas, 
kurį jūs taip tvirtai laikėte. Buvote visų pasitarimų priešakyje; 
Karolis Emanuelis — paskutinis tarp valdovų, jūsų Žmonės nuo 
to kenčia, ir jūsų karalystė netrukus bus užpulta ir vėl padalin- 
ta. Privalote atlikti savo priedermę. 

— Svarbiausia, kad niekas nieko neįtartų; jeigu mums už- 
bėgs už akių, būsime žuvę. Iad eime į tą pamokslą, apie kurį 
mudu — nei jūs, nei aš — nė negalvojome, ir aš paprašysiu 
Dievą atleidimo! Duokite slaptus įsakymus arba, geriau, ne- 
duokite jų: išvyksime rytoj savo iškylos metu ir pasuksime tie- 
siai į Turiną, naudodamiesi pašto karieta kaip paprasti keliau- 
ninkai: pasirūpinsime kokia nors dingstimi pasiimti kartu dve- 
jetą jūsų moteriškių, mano kamerdinerį, bet nė vienos skry- 
nios; už pinigus visur gali gauti, ko reikia. Patariu, nesiimkite 
jokių pasirengimų; nors mažiausias įtarimas — ir mes demas- 
kuoti, tad nekeiskime nieko iš savo įpročių. 

Kaip tik šiuo metu suskambo koplyčios varpas; pasirodęs 
dvariškis pranešė, kad jų didenybių laukiama; buvo didelė mei- 
likystė markizę šitaip vadinti — suprantama, privačiai. Viešu- 
moje ir per ceremonijas Viktoras Amadėjus to nebūtų paken- 
tęs — bent anuo laiku. 

Pagaliau juodu išėjo, o Mišonas tūnojo užgniaužęs kva- 
pą. Klausėsi jų Žingsnių, kol įstengė girdėti; paskiau išsidangi- 

no, veikiau miręs nei gyvas, su savimi nešdamas iš tiesų svarią 
valstybės paslaptį ir gerai nenutuokdamas, ką su ja veikti. 

Kaip visi mano bičiuliai, jis nekentė tos Spino, kuri, ypač 
po savo vedybų, neslėpė man paniekos, ir šito niekas nebuvo 
linkęs jai atleisti. Šauniajam vaikinui labai magėjo sužlugdyti 
jos planus, be to, jis įžvelgė ateity didžias nelaimes savo kraš- 
tui; jautė pranokstantį jo jėgas sunkulį, tetroško kuo greičiai 
išsmukti iš rūmų ir nubėgti viską papasakoti ponui Petitui. 

Mišonas visados pasižymėjo nepaprastu sumanumu bei 
apsukrumu. Savo aptiktais praėjimais sugebėjo ištykinti nepa- 
stebėtas ir netrukus atsidūrė lauke, vis dėlto nepamiršdamas 
labai atsargiai pasiteirauti, kur šiuo metu esąs Karolis Ema- 
nuelis. Sužinojo, kad šis Eviane, ir pasielgė apdairiai. 

Vargšui abatui nuo jį apėmusios baimės ir nuo viso, ką 
dar pajėgė jausti, kraujas sustingo gyslose. Nestabteldamas nė 
atsikvėpti, nuskubėjo pas savo buvusį šeimininką ir viską šiam 
papasakojo. 

— Dieve mano! — sušuko gerasis klebonas. — Negali 
būti, kad tokia neganda ištiktų karalystę! Jums telieka viena, 
mano vaike: tučtuojau, šią pat minutę keliaukite į Evianą ir 
papasakokite karaliui Karoliui, ką jūs nugirdote. Kaipgi am- 
bicinga moteris gali tiek pamaišyti tokį tvirtą ir neprilygsta- 
mą protą, kokiu apdovanotas karalius Viktoras? Iš tiesų, dar- 
syk aš stebiuosi, kur mus nuveda aistros... Tačiau vykite! Vy- 
kite! 

Mišonas sutelkė visą savo ryžtą ir 1š tikrųjų išvyko — taip 
skubėdamas, jog nesuspėjo nė pavalgyti. 

Pasiekė Evianą tuo metu, kai visi rengėsi šventei, kurią 
kėle karalienė. Griežtai atsisakyta jį prileisti prie karaliaus, 
ir Pjemontas buvo beatsiduriąs per plauką nuo pražūties, bet 
atsitiktinai pasimaišė vienas iš vyresniųjų gvardijos karinin- 
kų. Mišono atkaklumas, perkreiptas veidas privertė jį susi- 
mąstyti; pranešė Karoliui Emanueliui, kuris panoro tučtuo- 
jau pamatyti šį ikyrų abatą. 

Mišoną atvedė. Jis puolė karaliui į kojas ir vos pajėgda- 
mas apversti liežuvį meldė iš anksto atleisti už tai, ką pasaky- 
siąs apie didžiai šventą jo didenybę tėvą; paskiau žodis žodin 
pakartojo visa, ką buvo nugirdęs. 

Karalius Karolis nustebęs aikčiojo, apipylė Mišoną gau- 
sybe įvairiausių bei prieštaringų klausimų, norėdamas įsitikin- 
ti, ar šis neužsikirs, ir galiausiai neiškentęs sušuko, jog, tai ne- 
įmanoma, jog jis apsirinkąs. 

Mišonas tikino, prisiekė Evangelija. Jam labai padėkota 
ir pasakyta, kad niekada nebūsiąs užmirštas. Vis dėlto iki šio! 
jam neatlyginta ir nebus atlyginta: iš pradžių turėta veikti ką 
kita; paskiau karalius Karolis nenorėjo nė girdėti apie tai kal- 
bant. Taigi taip išėjo, kad vargšelis Mišonas jiems pasitarnavo 
už dyką. Dažnai taip esti su didžiaisiais, jeigu tik nesugebi nu- 
sitverti mirksnio, kada šie jūsų reikalingi. 

Šventė vis dėlto įvyko; nepaisant visko, karalienė ją su- 
rengė. Valandą po jos karalius išvyko raitomis, lydimas negau- 
saus atsidavusių ir patikimų žmonių būrio, niekam nenutuo- 
kiant, kas dedasi. 

Įveikė Mažąjį Sen Bernarą!, ir dargi su tokia nepaprasta 
sparta, jog atsirado Turine bemaž tuo pat metu, kai jo tėvas 
atvyko į Rivolio dvarą, kur ketino kelias valandas pailsėti, o 
paskui mėgino pasinaudoti likimo padovanota proga, būda- 
mas tikras, jog jaunojo karaliaus nėra. 

Nuo Avilano aukštumų Viktoras Amadėjus išgirdo pa- 
trankos šūvį, skelbiantį Karolio Emanuelio sugrįžimą į sos- 
tinę. 

— Ak! — tarė jis tajai Spino, — visa prarasta. Atvykome 
per vėlai! 


Mažasis Sen Bernaras — kalnų perėja tarp Grajaus Alpių ir 
Monblano masyvo, 2188 m aukštyje, jungianti Izero (Prancūzija) ir Dora 
Baltėjos (Italija) slėnius. 

VI 


Iš tikrųjų, slaptasis išpuolis nepavyko — sėkmė tapo ne- 
įmanoma. Viktoras Amadėjus ir ponia de Spino praleido nak- 
tį aimanuodami vienas kitam ir ieškodami būdų, kaip atitaisy- 
ti tai, ką juodu vadino savo klaida ir kas, tiesą sakant, priklau- 
sė nuo atsitiktinumo: nerado jokių. Tikėjosi sulaukti klausi- 
mų, nusistebėjimų, bet nė numanyt nenumanė, jog būsią įtar- 
ti; juk planas buvo iš tokių, kurie neatspėjami, ir jie tarėsi ga- 
rantuoti dėl paslapties, kadangi jo nebuvo patikėję netgi išti- 
kimiausiems tarnams. 

Karolis Emanuelis atvyko pas savo tėvą ankstų rytą. Ne- 
parodė gilesnės užuojautos dėl jo tokios netikėtos bei nepa- 
prastos kelionės. 

— Jaučiausi pernelyg prastai įsikūręs, pernelyg suvaržy- 
tas tame donžone, be to, ir Savojos oras man netinka, — pasa- 
kė senasis karalius. — Maniau, kad mane ištiks naujas prie- 
puolis... Apėmė baimė. 

— Baimė! Jus, mano tėve? 

— Kai sensti, drąsa silpsta; be to, esu toks laimingas, jog 
dar trokštu gyventi. 

— Suprantu, 0 mes čia itin trokštame jūsų, sire; taigi ne- 
beleisiu jums atsitolinti ir, jeigu jūsų didenybė sutiks, Monkal- 
jė dvaras bus tučtuojau paruoštas jus priimti. 

Viktoras Amadėjus iki kraujo prikando lūpą: tatai buvo 
nelyginant mandagus nušalinimas; jis nieko neatsakė. 

Pasimatymas praėjo šaltai; tėvas ir sūnus išsiskyrė, visiš- 
kai tikri, jog matysis retai, ir dargi toli gražu nerodydami tokio 
pageidavimo. 

Iš tikrųjų, senasis karalius pasitraukė į Monkaljė ir tenai 
priiminėjo dvarą — irzlus, nemalonus, smerkiantis visa, kas 
dėjosi nuo jo išvykimo ir nepajėgiantis paslėpti savo nusivyli- 
mo. Stengėsi perprasti jį lankančių asmenų, ypač savo buvusių 
ministrų ir patarėjų, nuotaikas. Niekas jo nesuprato ir neno- 

rėjo suprasti; išsakydavo jam savo apgailestavimus ar veikiau 
prisiminimus, nes apgailestavimai būtų galėję sudrumsti da- 
bartį; tačiau apie viltis jam sugrįžti netgi nebuvo užsimenama. 

Matydamas, kad reikia išsisakyti atvirai, antraip pas jį nie- 
kas nebeateidinės, pasiryžo su tuo sprendimų greitumu, kuris 
būdingas pasipūtėliams, kai jų puikybei iškyla pavojus. 

Pakvietė pas save markizą del Borgą ir užlaikė jį, iki išvy- 
ko kiti dvariškiai. 

Šitoji Spino baisiai troško dalyvauti tame susitikime; ka- 
ralius, aš nežinau dėl kokių priežasčių, to nenorėjo: paprašė ją 
pasišalinti. 

— Pone, — pasakė Viktoras Amadėjus, likęs su markizu 
vienu du, — pasiunčiau jūsų suieškoti dėl ypač nepaprasto 
sprendimo, kurį ketinu padaryti. 

— Aš kaip visados pasirengęs jūsų didenybės įsaky- 
mams, — atsakė del Borgas. 

— Pone, dykystė — ne mano tipo Žmogui, — vėl prašne- 
ko karalius, — man įgriso šitaip gyventi ir aš nusprendžiau pa- 
keisti padėtį. 

— Kaipgi, jūsų didenybe? 

— Pabandžiau pasitraukti nuo reikalų: man šitai netin- 
ka; be to, nuo tada, kai į nieką nebesikišu, visa klostosi prastai. 
Tai prašau jus ir, jeigu reikia, įsakau jums atnešti mano abdi- 
kacijos aktą; aš jį laikau negaliojančiu. 

— Bet, sire... karalius Karolis... — pralemeno ministras, 
išgąsdintas tokio pasibaisėtino dalyko. 

— Karalius Karolis vėl taps Pjemonto princu kaip anks- 
čiau arba galės pasilaikyti savo titulą, jeigu ji taip brangina; 
šitai mums nesudarys jokių sunkumų. Kaip tik jums aš pavedu 
supažindinti jį su mano valia, kuriai, manau, jis anaiptol nepa- 
sipriešins, nes pernelyg gerai žino, kiek yra man skolingas ir 
kas aš toksai. 

— Sire! 

— Atneškite man tą aktą, girdite, pone! Matau jus gan 
abejingą tokiai naujienai, 0 ji turėtų jus pripildyti džiaugsmo — 

jus, mano buvusį tarnautoją. Nejau aš apsirikau, pasikliauda- 
mas jumis? 

— Sire, jūs ir jūsų įžymi giminė galite pasikliauti manimi 
iki paskutinio mano gyvenimo atodūsio. 

— Gerai, — sausai atsakė Viktoras Amadėjus. — Tad pa- 
kalbėkite su mano sūnumi ir atneškite tą aktą. 

Del Borgas pasišalino nepaprastai susirūpinęs. Karalių 
graužė rūpestis nemažesnis už jojo: gailėjosi dėl savo poelgio; 
gailėjosi, kad kalbėjosi su tuo žmogumi, kurio jau nelaikė pa- 
kankamai patikimu; taip pat pagalvojo, kad jo sūnus galbūt 
visai nebus sužavėtas sugrąžinti valdžią ir kad juo dėtas, jis, 
Viktoras Amadėjus, atmestų tokį pasiūlymą, keršydamas drį- 
susiems jį padaryti. 

Taigi buvo labai susijaudinęs, vaikštinėjo po kambarį, min- 
tyse perkratinėdamas, kaip galėtų užbėgti už akių audrai. Mar- 
kizė palaikė jo būgštavimus; taip abu ir aimanavo vienas ki- 
tam, kai apie vidurnaktį senasis karalius ūmai apsisprendė vėl 
griebtis savo pirmojo plano, kiek tai buvo įmanoma, ir surizi- 
kuoti išpuoliu. 

— Gana neryžtingumo, gana tarpinių sprendimų, gana 
pusinių priemonių, ponia! — sušuko jis. — Viskas išsispręs šią 
pat naktį. Mano pusėje jėga, teisė, drąsa; kas tad mane sulai- 
kys? Tuojau pat traukiu į Turino tvirtovę; Sen Remi, kuris ten 
komanduoja, kuris už viską man skolingas, atidarys vartus; įgu- 
los kareiviai, kurie mane pažįsta ir myli, savaime suprantama, 
pereis į mano pusę, ir rytoj, dar niekam nė neprabudus, būsiu 
miesto ir viso krašto šeimininkas, savo žinioje turėdamas šią 
svarbią vietą, nuo kurios viskas priklauso. 

— Nuostabiai puikiai sugalvota, — pasakė markizė. — 
Jūs teisus, paskubėkite! Bet nepasiimkite pernelyg didelės pa- 
lydos, antraip ponas de Sen Remi, kuris yra vėtytas ir mėtytas, 
ko gero, atsisakys jus įsileisti. 

Tučtuojau buvo duoti įsakymai; karalius pasiėmė su savi- 
mi vienintelį adjutantą, švelniai pabučiavo markizę, kuri verkė 
pasikūkčiodama, paskiau užšoko ant žirgo ir išrūko. 

Kelią įveikė tylomis ir be nutikimų. Atvykus prie pagalbi- 
nių tvirtovės vartų, adjutantas pabeldė ir liepė perduoti baro- 
nui de Sen Remi Viktoro Amadėjaus įsakymą, kviečiantį šį ne- 
delsiant ateiti atidaryti vartus. 

Baronas pasiskubino nusileisti apačion, atėjo prie vartų 
langelio, pareiškė pagarbą savo buvusiam šeimininkui; tačiau 
tvirtai, ne be irzlumo gaidelės patikino jį, kad neatidarysiąs be 
karaliaus Karolio Emanuelio raštiško įsakymo, kad jis privaląs 
tuojau pat pranešti apie tokį nepaprastą reikalavimą. 

— Betgi negali būti, Sen Remi! Tik prisiminkite, ką esu 
dėl jūsų padaręs, ir neatsakysite tokio paprasto dalyko, kaip 
įleisti mane į tvirtovę, kuri priklauso man, kurios galų gale esu 
šeimininkas. 

— Sire, man labai nemalonu; žinau, kiek esu jums sko- 
lingas ir niekad to nepamiršiu; bet niekas manęs neprivers nu- 
sižengti priedermei: daviau priesaiką ir ją tesėsiu; nieks ne- 
įžengs tvirtovėn be raštiško jo didenybės įsakymo. 

Po tokio griežto atsakymo teko pasitraukti, tačiau su ko- 
kiu įniršiu! 

Tuo tarpu del Borgas paprašė pažadinti karalių ir jam su 
visomis smulkmenomis nupasakojo įvykusią Monkaljė sceną; 
visai jam netikėtai karalius nepasirodė nustebintas ir tik įsakė 
sukviesti tarybos narius, kad būtų galima tuoj pat apsvarstyti, 
ką daryti. 

Įsakymas buvo įvykdytas, ir netrukus trejetas valstybės mi- 
nistrų, Turino arkivyskupas, kancleris ir karūnos didžiūnai at- 
skubėjo į rūmus. 

Karalius išdėstė apie tai, kas įvyko, ir paprašė aplink susi- 
rinkusius senjorus pagelbėti savo žiniomis. Nustėrę iš nuosta- 
bos, šie teatsakė tyla, kol pagaliau arkivyskupas, gavęs Žodį, 
ilgai postringaudamas prisipažino, kaip jam netikėta tai, ką 
išgirdo. Pasakė, jog senasis karalius nebegali grįžti prie savo 
abdikacijos klausimo; įrodė jaunojo valdovo teisę sau pasilikti 
karūną, kurią jam tėvas perleido visiškai savo noru, pridurda- 

mas, kad pagal sąžinę Karoliui Emanueliui nevalia atsisakyti 
valdžios, kad jis dabar priklausąs savo Žmonėms ir tarnauto- 
jams. 

Visa taryba sutiko su šia iškilaus savo nuopelnais ir Žinio- 
mis Žmogaus nuomone. 

Šiaip ar taip, diskusija tęsėsi, kol neprisistatė barono de 
Sen Remi atsiųstas karininkas ir nepapasakojo apie ką tik įvy- 
kusį pasikėsinimą į tvirtovę. 

Šis įžūlus poelgis parodė jaunajam karaliui, ko galima 
laukti iš tėvo ir kiek dar turės nuo jo gintis. Gerai pastarąjį 
pažįstantys tarybos nariai nuogąstavo dar labiau: sėkmės at- 
veju jis tikrai keršytų jiems už tas kliūtis, su kuriomis susidūrė; 
taigi podraug su karaliaus bei krašto interesais jie gynė ir savo 
pačių reikalą. 

Markizas del Borgas pirmasis išdrįso tarti žodžius, pri- 
vertusius Karolį Emanuelį suvirpėti iki pat širdies gelmių. 

— Belieka griebtis vienintelės priemonės, — pasakė mar- 
kizas, — kad ir kaip tai būtų skausminga jūsų didenybės sūniš- 
kai meilei, nevalia dvejoti nė mirksnio: karaliui Viktorui Ama- 
dėjui reikia paskelbti areštą. 

— Pone, — pertraukė monarchas, — juk tai mano tėvas, 
karalius. 

— Tai maištininkas, sire! Deja, kitaip jo nepavadinsi, kar- 
toju, privalome nuo jo apsidrausti. 

— Niekad negalėčiau su tuo sutikti. 

— Pripažįstu, sire, — spyrė arkivyskupas, — tai nemalo- 
ni būtinybė, suprantu, kiek jūsų didenybės širdžiai skaudu, bet 
jūsų Žmonių interesai tą diktuoja, tad reikia paklusti... 

Karolis Emanuelis ilgai spyriojosi, teko plėšte išplėšti su- 
tikimą, kurį jis veikiau leidosi išgaunamas nei davė, bet paki- 
šus plunksną isakymui pasirašyti, jis ją atstūmė. 

— Negaliu nieko rašyti, jau gana to, ką pasakiau. 

— Nėra ne vieno valdinio, jūsų didenybe, kuris sutiktų 
uždėti ranką ant Viktoro Amadėjaus peties be raštiško jūsų 
didenybės įsakymo. 

— Kaip uždėti ranką? Griežtai draudžiu jį paliesti, no- 
riu, kad jam būtų rodomas toks pat atidumas ir pagarba kaip 
man pačiam. 

— O jeigu jis priešinsis — kas labiau nei tikėtina?.. 

— Jį sulaikys, bet nepamirštant to, kas pridera mano tė- 
vui, girdite, ponai? Jūs man už tą atsakote, — pabrėžė Karolis 
Emanuelis. 

— Tad pasirašykite, sire... — mygo markizas d'Ormea, 
paduodamas jam plunksną. 

— Aš negaliu, negaliu... 

Jo ranka tiek drebėjo, jog iš tikrųjų nepajėgė vedžioti rai- 
džių, jo akys buvo pritvinkusios ašarų. 

— Ponai, tai mano tėvas! — vis kartojo jis. 

Galop, pakartotinai spiriamas, pasirašė, bet markizas 
d'Ormea gavo jam padėti. 

Turėdami rankose šį įsakymą, tarybos nariai išsiskubino 
jį vykdyti. 


VII 


Viskam vadovauti buvo pavesta markizui d'Ormea, šis itin 
uoliai griebėsi tos užduoties, mat, kaip ir visi kiti suvokė, kad 
jeigu Karolis Emanuelis suminkštėtų, jie būtų Žuvę. 

Išsikvietė karinius dalinius neva Turino įgulai sustiprinti, 
ir naktį iš rugsėjo 27-osios į 28-ąją markizas įsakė kuo tykiau- 
siai apsupti Monkaljė pilį. Su didžiuma savo žmonių užėmė 
nedidelius laiptus, vedančius pas karalių, o tuo pat metu gra- 
fas de La Perūzas, išlaužęs duris, pateko vidun pro didžiuo- 
sius laiptus ir suėmė tarnus. 

Grafas ryžtingai įsiveržė į kambarį, kuriame miegojo ka- 
ralius ir markizė; pastaroji, išgirdusi triukšmą, iššoko iš lovos 
ir pabėgo į kambarėlį šalimais, kaip reikiant nė nesuvokdama, 
kas tai galėtų būti. Taryboje formaliai pareikšta, jog dėl to, kas 

atsitiko, kalta jinai, ir kadangi jos nereikėjo tiek tausoti kaip 
karaliaus, imta be ceremonijų ją vytis. Nutvėrė tą pat mirksnį, 
kai ši vėrė duris pasprukti; nepaisant riksmų ir priešinimosi, 
buvo išnešta, įsodinta karieton, kurią lydėjo penkiasdešimt dra- 
gūnų. ir nugabenta į Čevos! pilį, kur liko akylai saugoma. 

Šioji ekspedicija, kad ir kokia svarbi, nebuvo per sunkiau- 
sia. Karalius visai negirdėjo šio bruzdulio — savo papratimu 
pūtė į akį letargo miegu, kone keliančiu baugulį nepratusiems 
jį tokį matyti. Nors ir be galo žiauru atrodė žadinti jį tam, ką 
jie turėjo pasakyti, tačiau tai buvo neišvengiama. 

Ševaljė de Solaras apdairiai pradėjo nuo to, jog užvaldė 
padėtą ant spintukės jo špagą, o grafas de La Perūzas tuo tar- 
pu praskleidė lovos užuolaidas ir ėmėsi savo nemalonios pa- 
reigos. Nedrįso paliesti monarchą: bergždžiai keletą sykių pa- 
šaukė jį ir matydamas, kad tai neatneša sėkmės, ryžosi paimti 
jo ranką bei kiek stipriau papurtyti. 

— Sire! Jūsų didenybe! 

Nieko. 

— Sire! Teikitės pabusti, jūsų didenybe! 

Tai tęsėsi ketvirtį valandos. Paskiau, gresiant, kad reika- 
las greit nesibaigs, ševalje de Solaras įsakė kieme iššauti iš ar- 
kebuzos, neabejodamas, kad šis karo garsas tikrai pažadins seną 
karį; taip iš tikrųjų ir atsitiko. 

Viktoras Amadėjus staigiai atsisėdo lovoje ir trindamasis 
akis paklausė: 

— Kas yra? Ko iš manęs norima? Kur markizė? 

Grafas de La Perūzas, užuot atsakęs, žemai nusilenkė ir 
parodė karaliaus įsakymą. 

— Sire... Reikalas tas... 

— Betgi kas yra? — vėl prašneko Viktoras Amadėjus, im- 
damas nekantrauti: kur ponia de Spino? Kokia teise nekvietus 
įeinama pas mane tokiu laiku? Atsakykite, pone, atsakykite! 


Čeva — miestukas Š.ltalijoje prie Tanaro upės. 

— Sire, teatleidžia man jūsų didenybė, bet aš privalau 
paklusti. Ponia markizė de Spino šiuo metu yra pakeliui į Čevą. 

— Negali būti! Betgi tai nusikaltimas prieš majestotą, ar 
suvokiate tai? Iebesu karalius, pone, ir šitai reiškia įžeisti ma- 
ne tuo, kas man brangiausia. Tučtuojau sugrąžinkite markizę, 
girdite? Ienebus jai nieko padaryta, teneteks jai skųstis ma- 
Žiausia užgaule, antraip atsakote savo galva! 

— Atleiskite, sire, atleiskite, bet čia dar ne viskas. 

— Pirmiausia sugrąžinkite markizę, paskui aš jūsų klau- 
sysiuos. 

— Ponia markizė nesugrįš, ir būtina, kad jūsų didenybė 
teiktųsi tuoj pat atsikelti. 

— Kodėl? 

— Kad sektumėte paskui mane. 

— Ir kurgi, malonėkite pasakyti? 

— Jeigu jūsų didenybę neapsunkintų perskaityti šį įsaky- 
mą... 

— Įsakymą, parašytą mano sūnaus... suimti mane! Nejau 
tai galimas daiktas? Suimti mane — mane! 

Karalių ištiko pykčio priepuolis, kuris savo stiprumu pa- 
nešėjo į beprotybę: jo riksmai, plūdimas, baisingi grasinimai 
varė virpulį patiems drąsiausiems. Šaukėsi Dievo, šventųjų, vel- 
nio, visų galybių, idant užtrauktų dangaus prakeikimą ant ne- 
dėkingojo savo sūnaus galvos ir ant niekšų, talkinančių jam 
toje tevažudystėje. Jeigu po ranka būtų turėjęs ginklų, tikrai 
kai kuriuos iš savo priešų būtų nudėjęs. 

Šie žvalgėsi vienas į kitą sutrikę, nes tam dar nebuvo ma- 
tyti galo, o tačiau jo reikėjo. 

Grafas de La Perūzas darsyk primygtinai paprašė karalių 
apsirengti. 

— Aš nesirengsiu, — sušuko šis, — ir vargas tam, kuris 
pirmas mane palies! 

Jie kurį laiką tarėsi ir gerokai dvejoję, kadangi buvo už- 
ginta vartoti prievartą, ryžosi susupti jį į antklodes ir šitaip nu- 
nešti į kieme laukiančią karietą. 

Viktoras Amadėjus gynėsi iš paskutiniųjų, galiausiai jį tvir- 
tai surišo, ir tokiu būdu tikslas buvo pasiektas. 

Apsuptas karininkų jis prakeliavo tarp dviejų eilių karei- 
vių — šie, išvydę savo senąjį karalių, kurį pažinojo ir mylėjo, 
pradėjo murmėti. Toks elgesys, kurio priežasties nežinojo, jiems 
atrodė nepaaiškinamas ir žemas. 

— Šito negalima pakęsti, — sakė senesnieji bemaž visai 
garsiai. — Viktoras Amadėjus buvo mūsų vadas, ir nesutiksi- 
me, kad su juo šitaip elgtųsi. 

— "Iylos, karaliaus vardu, antraip mirtis! — riktelėjo gra- 
fas de La Perūzas. 

Murmesys nuščiuvo, bet žvilgsniai kalbėjo; nešantieji se- 
nioką paspartino žingsnius. Kieme Viktoras Amadėjus išvydo 
pulką, lydėjusį jį per visus karo žygius, atpažino jį ir norėjo kreip- 
tis į kareivius, bet būgnų tratesys akimoju nustelbė jo balsą. 

Ne be vargo, visą susuptą antklodėmis, įkėlė jį karieton, 
tai darsyk sužadino kareivių nepasitenkinimą, mažne pratrū- 
ko maištas, bet jį tuoj pat nuslopino šie magiški žodžiai: 

— Taip nori karalius! 

Grafas de La Perūzas ir ševaljė de Solaras paprašė kara- 
lių leidimo atsisėsti greta jo į karietą. Šis pasiūlymas sukėlė 
naują jo pykčio protrūkį. 

— Lauk iš čia, budeliai! Kad ašjūsų daugiau nematyčiau! 
Per jus mirsiu nuo įsiūčio! 

Abu užšoko ant žirgų ir užėmė vietas abipus karietos, še- 
ši šimtai žmonių sudarė eskortą, ir pajudėta į Rivolio pilį, vi- 
siškai parengtą priimti karalių kalinį. Buvo netgi įmūrytos ant 
langų grotos, kas pasirodė labai reikalinga, nes Viktoro Ama- 
dėjaus būklė anaiptol nėjo ramyn: jį nuolat ištikdavo pykčio 
priepuoliai. 

Teko atimti iš jo visus ginklus ir visas rašymo priemones, 
antraip jis būtų susižalojęs pats, sužalodamas ir kitus, taip pat 
už kalėjimo sienų būtų išgirsti jo skundai, galintys sukelti pa- 
vojingus liaudies neramumus. 

Uždraudė jam bet kokį bendravimą, jį saugantiesiems bu- 
vo užginta su juo kalbėtis: jeigu jis kreipdavosi kokiu nors klau- 
simu, šie privalėdavo nusilenkti, tačiau nieko neatsakyti. 

Vargšas senasis karalius! Mano jaunystės meilužis! Kurį 
matydavau tokį išdidų, tokį iškilnų, tokį keliantį baimę! Ak! 
Tatai be galo liūdna, tiesiog veria man širdį! 

Koksai elgesys! Kas iš jo tapo? Tai buvo liūtas, iš kurio 
amžius atėmė jėgas ir kuris bejėgiškomis pastangomis eikvoja 
save. Negalėčiau viso to rašyti, be paliovos negraužiama siel- 
varto, ir vis dėlto kaip tik tame glūdi didžiosios istorijos pamo- 
kos; kaip tik turiu tą papasakoti, kitaip tai būtų darbas nepil- 
nas ir bergždžias. Nenoriu kaltinti karalių Karolį; suprantu, 
kad jis veikė iš pareigos savai liaudžiai, bet tikriausiai lieda- 
mas kruvinas ašaras, nes, kartoju, tai žiauri kraštutinybė. 

Per kelias savaites tas didžiulis įtūžis, tas stiprus susijau- 
dinimas aprimo. Belaisvis tapo paniuręs, nekalbus, buvo pri- 
slėgtas, bemaž sugniuždytas. Keliems iš jo buvusiųjų tarnau- 
tojų leista nuvykti ir pasimatyti su juo; sugrįžo, radę jį perimtą 
liūdesio, kurio niekas nepajėgė išblaškyti, tačiau visiškai ro- 
mų. Pirmasis tenai nuskubėjo princas de La Čisterna, jo se- 
niausias bičiulis; ketvirtį valandos karalius atrodė laimingas jį 
matydamas, o paskiau vėl nugrimzdo į savąjį sąstingį. 

— Jums ko nors trūksta, sire? — paklausė princas. — 
Man pavesta perduoti, kad nieko nebus jums atsakyta. 

— Labai didžiadvasiška, — su kartėliu nusišypsojo Vik- 
toras Amadėjus. 

— Gal jums norėtųsi knygų? Aš jų pristatysiu. 

— Taip, duokite manąsias knygas, kad jas skaitydamas 
užsimirščiau... O be to, rasiu jose nedėkingųjų, sūnų tėvažu- 
džių... Ak, bičiuli, aš labai nelaimingas!.. 

Princas de La Čisterna pamėgino užtepti ant jo žaizdų 
bičiulystės balzamo, tačiau nesekmingai. 

— Nieko daugiau nepageidaujate? — paklausė prieš pa- 
sišalindamas. 

— Pageidauju to, ko man neduos, tad neverta apie tai 
kalbėti. 

— Aš iš tiesų įgaliotas pranešti, kad jums nieko nebus 
atsakyta, sire, ničnieko; prašykite. 

— Mane atskyrė nuo vienos personos... vienintelės, kuri 
man galėtų padėti pakelti savo sielvartą, vienintelės, kuri būtų 
tikrai prie manęs prisirišusi; ar ją man sugrąžintų? 

— Taip, sire, nors ši persona — tai priežastis viso, kas 
ištinka jūsų didenybę, visų nelaimių, užgulusių jūsų šlovinguo- 
sius namus. 

— Nekaltinkite jos, pone; vadinasi, jūs manęs nebepažis- 
tate? Nuo kada Viktoras Amadėjus nebeturi valios? Nuo ka- 
da jis leidžiasi vadovaujamas moters, jeigu smerkiama už tai, 
kad ši blogai kreipė jo žingsnius? Ne, pone, tai, ką aš pada- 
riau, padariau vienas, niekieno nepatariamas; padariau tai, nes 
norėjau padaryti; padariau, nes tai buvo teisinga, nes tai atiti- 
ko visų interesus, ir jeigu mano sūnus nebūtų pasidavęs kvai- 
loms savo žmonos tuštybėms, jis būtų nedvejojęs sugrąžinti 
man karūną, kurią vis dar turėjau jėgų nešioti. 

Deja! Vargšas karalius! Nežinojo, kad oficialiu praneši- 
mu visiems dvarams jis buvo apskelbtas pamišėliu; nežinojo, 
kad Liudviko XV, jo vaikaičio, vardu buvo imtasi Žygių, tačiau 
nesėkmingai, protestuoti prieš barbarišką elgesį su juo. 

Pamišėlis! Viktoras Amadėjus! Šis tikrai didis ir neabejo- 
tinas genijus! Šis toksai išdidus, apsišvietęs, nuostabus žmo- 
gus! O! Tos žmogiškosios menkystės! 

Pristatė jam tą Spino, kurią tatai tik perpus tenkino; ka- 
lėjimas jai nė kiek nepatiko. 

Vėl ją išvydęs, senasis karalius puolė jai į glėbį. 

— O, mano bičiule! — sušuko jis. — Tik viena jūs man ir 
likot! 

Tačiau ji anaiptol nesuteikė jam itin didelės laimės; at- 
virkščiai, nes josios ūpas tapo vaidingas, nemalonus, ypač, kai 
jai užginė vaidinti karalienę ir būti vadinamai didenybe. 

Padarydamas vienatvę dar gilesnę ir dar liūdnesnę, Vik- 

toras Amadėjus, nuo visų atskirtas, iš visų pusių suvaržytas, 
metėsi į besaiki pamaldumą; griebėsi skrupulingų religinių įpro- 
čių ir jų reikalavo iš savo draugužės, kuri tam pasidavė tik la- 
bai nenorom. Vienas abatas, kuris toli gražu nebuvo mano ma- 
žasis Mišonas, padarė iš šio didžio genijaus nelyginant kokį 
vienuolį, bambėdamas jam maldas nuo ryto ligi vakaro ir per 
kelis mėnesius paversdamas jį savo šešėliu. 

Beje, dėl mano mažojo Mišono: pamiršau pasakyti, kad 
po to didžiojo nuotykio jį ištiko keista liga, nuo kurios kone 
numirė ir dar iki šiol ne visai pasveiko. 

Jis ištino ir tapo raudonas it virtas vėžys; iš baimės nuo 
to, ką patyrė, kraujas jam pavirto bemaž vandeniu. Prieš sa- 
vaitę jis man parašė, jog dar nepasitaisęs, 0 nuo to įvykio jau 
praėjo treji metai. 

Viktoras Amadėjus nebeišvydo savo sūnaus ir netgi ne- 
norėjo pamatyti mudviejų vaikų — vaisių klaidos, dėl kurios 
gailėjosi. Daugiausia dėl to prarado mano duktė — ypač dva- 
ro pagarbos ir paramos šioje šalyje prasme. Prie to prisidėjo ir 
Spino — mažų mažiausia tiek pat, kiek nuodėmklausys. 

Galiausiai turėjo tai atsitikti: karalius Viktoras Amadu- 
jus, tasai herojus, tasai didis monarchas pernai, 1732-ųjų spa- 
lio 31-ąją pasimirė, sulaukęs šešiasdešimt šešerių metų am- 
žiaus. Tapo tykus ir pasidavęs likimui, nesirodydavo iš namu 
kitaip, kaip tik nešiojamas krėsle, ir šitaip pamažėle užgeso: 
nepaprašė pas save karaliaus Karolio Emanuelio, kuris liepe 
perduoti, jog laukiąs jo įsakymų. 

— Neturiu ką pasakyti savo sūnui, — atkirto jis. — Tik 
linkiu, kad jo viešpatavimas baigtųsi geriau nei prasidėjo... 

Prieš išleisdamas paskutiniji atodūsį, jis vis dėlto užsisto- 
Jo markizę de Spino, kuriai palikta visa, ką velionis karalius 
buvo jai padovanojęs; tiktai pareikalauta, kad ji pasitrauktų į 
Pinjerolio Šventosios Mergelės Apsilankymo vienuolyną; tai 
Jai sukėlė didelę graužatį. Iš savo atsitiktinės karalybės kažin 
ko nesukaupė; viską paskaičiavus, savąją padėtį aš labiau verti- 
nu negu josios, nors dažnai susizgrimbu,kad jai pavyduliauju. 

Esu pažadėjusi tęsti šiuos memuarus, jeigu tik jausiuos 
turinti tam drąsos, ir apsisprendžiau tai padaryti vakar, ilgai 
pasikalbėjusi su ponu de Volteru! ir ponu Diuklo“. 

Skundžiausi nepakenčiamu nuoboduliu, kuris mane ka- 
mavo — mane, geidulių valdovę, mane, viską išbandžiusią gy- 
venime ir besitariančią jį užpildžius rafinuočiausiais malonu- 
mais; dar pridūriau: 

— Ar šis nuobodulys ne dėl to, jog esu sena? O gal todėl, 
kad šie laikai tiek mažai panašūs į tuos, kokie buvo mano jau- 
nystėje 

— Aš taip nemanau, — atsakė Diuklo, — esate pernelyg 
protinga, kad šiuo protu nepakeistumėte netgi dailaus veide- 
lio netekties. 

— Arjūs taip pat nuobodžiavote, kai pasakojote popie- 
Žiui istoriją tosios jaunystės, kurios dabar gailitės? — paklau- 
se ponas Volteras. 

— Ką gi, ne, turiu prisipažinti atvirai, aš nenuobodžia- 
vau, jaučiuosi dar jauna, man patiko pasakoti apie tuos laikus. 

— Tad paklausykite mano patarimo ir tęskite. 

— Jūs taip manote? 

— Be abejo, aš taip manau ir primygtinai patariu. Jūs 
žinote tiek dalykų, apie kuriuos pasaulis nė nenutuokia! Ko- 
dėl juos slėpti? Tai būtų nusikaltimas. Kodėl nenušviesti tam- 
sybių, kurios vėliau trikdytų istoriją? Nagi, pameginkite, po- 
nia; paporinkite mums apie Ispanijos dvaro intrigas valdant 


Volteras (Francgois-Marie Arouet, vadintas Voltaire, 1694-1778 — 
žymus prancūzų rašytojas, filosofas ir istorikas, iškili Šviečiamojo laiko- 
tarpio asmenybė, Prancūzų akademijos narys. 

Diuklo (Charles Pinot Duclos, 1704-1772) — prancūzų moralis- 
tas, “Samprotavimų apie papročius“ ir “Slaptųjų memuarų apie Liudvi- 
ko XIV ir Liudviko XV valdymą“ autorius. 

Karoliui II'; pasinaudokite laiškais, savo bičiulio pono fon 
Darmštato pasakojimais, Sicilijos karalienės atvirybėmis, Vik- 
toro Amadėjaus pokalbiais ir ministrų nesantūrumu. Turite 
aplankalą ir atmintį, prikimštus faktų; atidarykite juos, mes 
klausomės. Jūs daugiau nenuobodžiausite, aš už tai atsakau. 

Šitaip jie mane kankino per visą vakarienę ir dar ilgokai 
po to; aš pasidaviau, ir štai sėdžiu prie darbo. 

Iš tiesų, turiu dėžes popierių, kuriuos suklasifikuoti man 
būtų buvę labai sunku, jeigu ponas Diuklo nebūtų pasisiūlęs 
ateiti man į talką. Jau savaitė kaip jis naršo, atrinkinėja, rū- 
šiuoja. 

— Čia lobiai! — pasakė jis. 

Išnarpliojo man visus ponios Savojos kunigaikštienės, vė- 
liau Sicilijos ir galiausiai Sardinijos karalienės laiškus; aš gi pati 
prisimenu visa, ką ji man papasakojo ir tai persakysiu. 

Pono“? dukterys, ypač panelė d'Orlean, septyneriais me- 
tais vyresnė už panelę de Valua, buvo isikalusios į galvą tik 
viena: ištekėti už Monsinjoro* Panelė de Valua išgyveno tik 
mažos mergaitės meilę — Monsinjoras vedė gerokai anksčiau 
nei ji. 

O dėl panelės d' Orlean. tai visai kitas dalykas, ir jeigu ka- 
ralius tada būtų buvęs tokių nusiteikimų. kokie ji užvaldė vė- 
liau, arba veikiau jeigu jis nebūtų slapta norėjęs valdyti savo 
sūnų iki mažiausių smulkmenų. santuoka tarp pusbrolio ir pus- 
seserės tikrai būtų ivykus. 


Karolis II (1661-1700) — Pilypo IV sūnus, Ispanijos karalius 
nuo 1665 m., už kurį iki pilnametystės valdė regentė jo motina. Labai 
nugyveno šalį, paliko joje netvarką. Tai paskutinysis karalius iš Karolio 
Penktojo (Kvinto) giminės, ir po jo kilo Ispanijos įpėdinystės Karas. 

“ Ponas — žr. I skyr. 5-ą psl. 2-4 paaišk. 

Monsinjoras — po Liudviko XIV taip Prancūzijoje vadinti do- 
finai (sosto įpėdiniai). Čia kalbama apie Liudviko XIV ir Marijos Tere- 
sės sūnų Liudviką. Pastarojo sūnūs buvo Burgundijos kunigaikštis Pily- 
pas d Anžu, vėliau tapęs Ispanijos karaliumi Pilypu V, ir Karolis, kuni- 
gaikštis de Beri (žr. II skyr. 22-ą psl. I-4 paaišk.) 


Panelė d'Orlean buvo graži ir žavi, be galo sąmojinga, pa- 
veldėjo iš savo motinos, velionės ponios Henrietės!, neprilygs- 
tamus grakštumą ir lengvumą, kai šokdavo. Pasižymė davo to- 
bulu skoniu aprangos priedams, ir niekas gražiau už ją nemo- 
kėjo šukuotis. 

O dėl Monsinjoro, tai visi žinojo, kokio dailaus veido jis 
buvo, kiek sunkokas jo stotas nestokojo tam tikros didybės. 
Turėjo šypseną ir žvilgsnį, kurie priminė jeigu ne Liudviko XIV 
Jupiterio olimpietiškąjį, tai nors karalienės Marijos Teresės“, 
jo motinos, ispaniškas lūpas bei akis. 

Nedrąsus, tačiau mielas jo būdas nepritiko princui, pa- 
šauktam tokiems aukštiems likimams. Iš jo būtų išėjęs liūdnas 
valdovas, bet tai netrukdė jam būti maloniu žmogumi. Nesto- 
kojo gerumo, didelio noro patikti, lipšnumo, visų pirmiausia 
labai vertingo tiems, kurie jam tarnavo. 

Karalius nenorėjo, kad jis kuo nors būtų; nepaisant ponų 
Bosiuė* ir Montosjė“, gavo tik nepilnaverti išsilavinimą. Kas- 
kart, kai parodydavo iniciatyvą ar norą kaip nors pasireikšti, 
būdavo jo didenybės įsakymu sustabdomas. Dofinas, netgi jau 
nebe jaunas, prie tokio tėvo niekuo negalėjo būti. 

Žmonos, būsimosios Prancūzijos karalienės, parinkimas 
buvo pernelyg rimtas dalykas, kad karalius pasikliautų sūnumi 
tr kad jam pirmiausia neprimestų savo valios. Tad jaunojo prin- 
co mintys nedrįso jos peržengti, ir jeigu ne meilė, pati klas- 


Henrietė — kalbama apie Anglijos karaliaus Karolio I dukterį, 
Liudviko XIV brolio Pilypo Orleaniečio žmoną (1644-1670). Mirė stai- 
ga, manoma, nunuodyta, galbūt prie jos mirties prisidėjo vyras, nes pavy- 
duliavo Liudvikui XIV. 

* Marija Teresė (1638-1683) — Ispanijos karaliaus Pilypo IV duk- 
tė, Liudviko XIV žmona, Prancūzijos karalienė. 

* Bosiuė (Jasąues-Bėnigne Bossuet, 1627-1704) — vyskupas, pui- 
kus pamokslautojas, palikęs tobula kalba parašytus “Pamokslus" Buvo 
dofino mokytojas. 

* Montosjė (Charles, kunigaikštis de Montaussier, 1610-1690) — 
Liudviko XIV sūnaus, sosto įpėdinio auklėtojas. 

tingiausia iš dievybių, jis niekados nė nebūtų drįsęs pagalvoti 
apie tokį akivaizdų maištą. 

Monsinjoras buvo aštuoniais mėnesiais vyresnis už savo 
pusseserę, ne daugiau. Nuo pat vaikystės matydavo ją kasdien 
ir nežiūrėjo į ją kitaip nei į kurią kitą — įprotis visus veidus 
suvienodina. O princesė į jį žiūrėjo; ir dargi taip gerai, jog ga- 
lop jis ėmė ją pastebėti ir savo ruožtu įsižiūrinėti. 

Ponia, antroji Pono žmona!, kiek įmanoma didžiumą lai- 
ko labai mielai leido Sen Klu“, kur jautėsi ne taip varžoma. 
Išsirengė tenai gražų gegužį, kai visa buvo persisunkę lelijų ir 
narcizų kvapais. Karalius nemėgo būti paliekamas ilgam; vis 
dėlto šįsyk leido jai pasilikti savojoj buveinėj keletą dienų ir 
kartu išsivežti jaunąsias princeses, kurios paprastai iš to pasi- 
darydavo šventę. 

Monsinjoras jau maždaug savaitę dažniau pakalbindavo 
panelę d'Orlean; susitikę vienoje iš Versalio giraičių, juodu 
prieš vienas kitą nuraudo ir nuleido akis; abu liko sutrikę, ir 
nuo to karto turėjo pasakyti vienas antram gausybę dalykų, 
kai nesimatydavo, ir nerasdavo nė žodžio — kai susitikdavo. 

Kai pasirodo tikra meilė, tai ji visad nebyli ir naivi. 

Ponios išvyka į Sen Klu nutraukė tas šypsenas, tuos žvilgs- 
nius ir visas tas žavingas preliudijas, kurių nesusigrąžinsi, jeigu 
jiems leidi dingti. 

Panelė d'Orlean pamėgino pasilikti gana gerai sugalvota 
dingstimi: neva esanti prisirišusi prie ponios de Montespan', 
kuriai sugrįžo visa malonė ir kuri padovanojo pasauliui poną 


Ponia, antroji Pono žmona — Šarlotė Elizabeta Bavarietė 
(Charlotte-Elisabette de Baviėre), stora vokietė, nuo jos Orleano kuni- 
gaikštis turėjo sūnų Pilypą, kuris buvo Prancūzijos regentas, ir dukterį 
Elizabetą Šarlotę, ištekėjusią už žymaus didiko Šarlio de Loreno (Char- 
les de Lorraine). 

Sen Klu — senoji Prancūzijos karalių (vėliau — imperinė) rezi- 
dencija su gražiais rūmais Paryžiaus apylinkėse, Versalio apygardoje. 

* ponia de Montespan (Francoise-Athenais de Rochechouart, 
markizė de Montespan, 1641-1707) — karaliaus Liudviko XIV favoritė. 

Tulūzos grafą'. Kai prabilta apie išvykimą, jinai emė melsti po- 
nios de Montespan tarpininkauti, kad jai nereikėtų važiuoti: 
nė vienai dienai negalinti atsiskirti nuo karaliaus, nuo jos, verk- 
sianti iš nevilties. 

Markizė pasakojo karaliui, ir abu skaniai pasijuokė, nė 
neįtardami, kas po tuo slypi, vis dėlto juodu nenusileido už- 
gaidai, tad teko vykti. 

Spręskite patys, ar mūsų jaunoji princesė neverkė dar la- 
biau. 

Rytojaus dieną jinai vaikštinėjo viena po žalią veją prie- 
šais rūmus, nedrįsdama toliau eiti ir žvelgdama į dangumi nuo 
Versalio pusės slenkančius debesis, į kuriuos jis galbūt irgi Žiū- 
rėjo. Staiga iš tolo nuo pinučių vartų atskriejo kanopų bilde- 
sys — foreiteriai ir raiti tarnai lėkė pirma karietos, ir princesė 
atpažino Monsinjoro livrėjas. 

— A, tai jis! — tarė ji. 

Ir pati viena ėmė rausti, lyg kas ją matytų. 

Širdis jai stipriai daužėsi, mergina vos pajėgė pajudėti iš 
vietos; be to, taip ir manė, kad derėtų laukti, kol kas ją per- 
spės. 

Lauke ilgai, bet niekas nesirodė; Ponia, nepaprastai lai- 
minga išvydusi savo sūnėną, kurį labai mylėjo, nepagalvojo, 
kad ją suieškotų; ponas princas su ką tik pražydusios meilės 
drovumu nedrįso apie ją pasiteirauti, o juk tai buvo visai pa- 
prasta, juolab, kad jis atvyko ne dėl ko kita. 

Vizitas taip ir būtų praėjęs — be Kiteros dievo“, kaip sa- 
ko poetai. Tačiau pastarasis kaip tik laiku atsiuntė kurjerį nuo 


Tulūzos grafas (Louis-Alexandre, grafas de Toulouse, 1678- 
1737) — įteisintas Liudviko XIV ir ponios de Montespan sūnus, Prancū- 
Zijos admirolas. 
* Kitera — sala Viduržemio jūroje į pietus nuo Peloponeso pusia- 
salio, kurioje buvo puiki Afroditės šventykla. “ Kiteros dievas“ — čia tu- 
rimas galvoje meilės dievas Erotas (Amūras). 

Hanoverio elektorienės', Ponios tetos, kuri reikalavo atsakyti 
nedelsiant. Poniai nebuvo pasaulyje nieko taip brangaus kaip 
josios korespondencija, kas atrodo visai nebloga tą išmanan- 
tiems. Jinai baisiai pasimetė, tačiau Monsinjoras bematant iš- 
gelbėjo ją iš tokios padėties. 

Pro langą ant žalios vejos jis pamatė princesę ir užsidegė 
noru prie jos prisijungti. Tad atsistojo ir pažėrė Poniai mikliai 
sukurptą komplimentą, suteikė jai galimybę sėsti rašyti, ne- 
abejodamas, kad ši ja pasinaudos; paskiau pasigręžė į jį atly- 
dėjusius ponus d'*O, de Ševerni ir de Grinjaną, tardamas su 
tąja puikybe, kurią mokėdavo demonstruoti ir kurią perėmė iš 
savo tėvo: 

— Ponai, Ponia sėdasi rašyti, o aš jos čia palauksiu ir pa- 
skaitysiu. Jūs laisvi, grįšime į Versalį tik vakare. 

Tai reiškė: “Aš vakarieniausiu su Ponu ir Ponia, eikite, 
pasiieškokite namykščių ir susiraskite sau kuo pasimaitinti prie 
jų, dinkite iš čia, aš noriu likti vienas" 

Princus supranta vien iš gesto ir žodžio. Šie ponai nusi- 
lenkė ir pasišalino. Vos tik jie išėjo, Monsinjoras atidarė prie- 
bučio duris, pasirodė ant slenksčio ir žvelgė į pusseserę nusiė- 
męs skrybėlę — liko stovėti vietoje, nedrįsdamas žengti nė 
žingsnio. Prisišaukė šį momentą karščiausiais savo norais, O 
kai tas atėjo, ne kiek juo nepasinaudojo. 

Panelė d'Orlean buvo motens, tai yra drąsesnė, gudres- 
nė, guvesnė, toksai santūrumas išvedė ją iš kantrybės, tad pa- 
sistengė jį nutraukti. Tačiau anoks čia malonumas tasai pašne- 
kesys ant žaliosios vejos, kur visų akys ją matytų, kur kiekvieną 
akimirką galėtų juos kas sutrukdyti! Reikėjo eiti kur nors ki- 
tur, reikėjo tenai nusivesti drovuolį, ir visa tai padaryti iš tolo, 
nekalbant ir tartum jo nevadinant. Tai nebuvo lengva, ir vis 
dėlto ji savo pasiekė. 


elektorienė — elektoriaus žmona. Elektoriai — vokiečių Kuni- 
gaikščiai, turėję teisė rinkti imperatorių. 


Panelė iš pradžių tūptelėjo prieš dofiną, paskiau nerū- 
pestingai pasuko prie skroblų labirinto — pačios tinkamiau- 
sios vietos pasaulyje meilės pasimatymui: čia galite išvengti vi- 
sų paieškų, galite matyti ir girdėti jus persekiojančiuosius, šiems 
nė neįtariant, galite panorėję pasislėpti ir pasirodyti visai neti- 
kėtai kaip teatre. 

Visa tai ji sumojo, teturėdama penkiolika šešiolika metų, 
Monsinjorui toli buvo iki tokio mokslo. Vis dėlto, regėdamas 
ją pradingstant, jis taip nusiminė, jog nutarė žūtbūt pasivyti, 
nozs ir labai baiminosi, kad mergina neįsižeistų. Kartu su šird- 
perša staiga radosi ryžto. 

Jis nusileido laiptais, atsidūrė sode ir pasuko ton pa- 
čion pusėn kaip ir jo pusseserė, jau išnykusi po medžiais. Jis 
virpėjo iš baimės, kad tik jinai nepasislėptų. Labirinto vin- 
giai jam buvo pažįstami — dažnai čia vaikystėje žaisdavo su 
jaunosiomis princesėmis, tad neabejojo surasiąs gražiąją bėg- 
lę, jeigu tik ji pasirinks įprastą kelią. Ar pasielgs ji taip? Jis to 
vylėsi, prisimindamas paskutiniuosius jų žvilgsnius, paskuti- 
niąsias šypsenas. 

O laimė! Ji sėdėjo po gėlių krūmu, ji skabė saulutės žied- 
lapius, ilgos nuleistos blakstienos slėpė jos žvilgsnius, bet 
skruostų raudonis, rankos drebulys, besikilojantys korsažo nė- 
riniai bylojo apie jos jaudulį, išduodami pabėgimo paslaptį. 

Padrąsintas panelės tylėjimo ir sutrikimo, dofinas prisiar- 
tino. Ši dėjosi jo nematanti ir tęsė savo užsiėmimą. Vienas po 
kito krito lapeliai ant josios rožinės suknelės, liko su mažučiu 
vainikėliu rankoje, tartum užsisvajojusi nuo orakulo atsako. 
Artinantis pusbrolio žingsniams, krūptelėjo, nebegalėjo ilgiau 
versti savo akis žvelgti žemyn, galiausiai jį pastebėjo ir atsikėlė 
nuo suolelio su visa derama jo šviesybei pagarba. 

— Panele!.. — prašneko jis. 

— Monsinjore... — atsakė ji. 

Ir čia abu nutilo. Paskiau staiga, lyg būtų aptikęs patį gra- 
žiausią dalyką pasaulyje, princas pridūrė: 

— Juk galiu šiek tiek pasivaikštinėti po šį labirintą, tiesa? 

— Kiek tinkamas, Monsinjore. 

Jinai nepajudėjo iš vietos, tad reikėjo praeiti pro šalį. Juo- 
du tebestovėjo veidas prieš veidą, mergina nekantraudama, 
princas — dar labiau trikdamas, viena prieš save matė karūną, 
gražiausią karūną pasaulyje, siūlomą žavaus kerėtojo — to, 
kuris atrodė mieliausias iš visų, kitas matė nuostabią būtybę, 
mielai jį sutinkančią — pirmąsyk jis patyrė grožio galią, o tu- 
rėjo tik septyniolika metų! Šalia šios dailios būtybės jam vis 
vaidenosi baisusis jo tėvas karalius, dėdė, visa šeima, galbūt 
juodu perskiriantys valstybės interesais, užgindami mylėti vie- 
nas kitą, jei politikos požiūriu tai atrodys netinkama. 

Ką daryti? Princesė, ryžtingesnė, narsiai pralaužė ledus: 

— Aš parodysiu jūsų karališkajai šviesybei kelią, — pasi- 
siūlė ji, — jeigu tik man jis leis. 

— O! Aš gerai žinau kelią! Mes lakstydavome šiomis alė- 
jomis, kai buvome vaikai. 

— Jau seniai mes čia nebelakstome, — pridūrė ji su ilgu 
atodūsiu ir davė ženklą leistis kelionėn. 

— Mūsų padėties žmonės anksti nustoja buvę vaikai, pa- 
nele. 

— Ak, taip, mums pavydima, o mes dažnai esame labai 
nelaimingi. 

— Ir aš taip manau. Man atrodo, kad kiti tėvai ne tokie 
kaip karalius. 

— Jūs, Monsinjore, bent kada nors tapsite šeimininku, 
vesite, ką norėsite, O aš... 

— Vesiu, ką norėsiu, panele! O karalius? 

— Žinoma, karalius! — nekantriai pertraukė ji. — Bet 
karalius nėra nesukalbamas, ir jeigu nepasirinksite nevertos 
jūsų, galbūt... 

— Kad ir ką aš pasirinkčiau, panele, jeigu karalius nebus 
išrinkęs pirma manęs, jis nepritars, aš Žinau. 

— Ak, Monsinjore, jeigu aš būčiau Prancūzijos dofinas! 

— Kąjūs darytumėt? 

— Ką aš daryčiau? Nepasiduočiau tironijai, Monsinjore, 
parodyčiau savo valią ir jos laikyčiaus. 

— Tai ne taip lengva, kaip jūs manote, panele, ir aiškiai 
matyti, kad jūs juo nesate. 

— Tikrai, Dieve duok, kad aš būčiau! 

— Jūs nepažistate karaliaus. 

— Pažįstu. 

— Ir jūs jam pasipriešintumėte? 

— Pasipriešinčiau visiems pasaulio karaliams, jeigu turė- 
čiau būti šios šalies karalium, pirmuoju iš visų. 

Dofinas nežymiai suvirpėjo iš baugulio — tokią jautė bai- 
mę, jog būtų nualpęs nuo suirzusio Liudviko XIV šešėlio. 

— Panele, šitokią drąsą reikia kam nors paremti, — at- 
sakė jisai su savitvarda, kokios iš jo nesitikėtum dėl šios bai- 
mės. — Ė, kas mus, princus tiek myli, kad prisijungtų prie maiš- 
to ir nebotų pasekmių? 

— Kas mus, princeses, tiek myli, — pagavo ji tokiu pat 
tonu, — kad atspėtų mūsų jausmus ir netgi juos sužadintų ? 

— Jūsų jausmus, panele! Ar leidžiama mūsų rango žmo- 
gui turėti jausmus — nebent tik savo ir kitų nelaimei? 

— Taip, kada turi drąsos juos prisipažinti ir pasitelkti pa- 
galbon. 

Princas pakėlė iją akis, ir ugnis, kurią išvydo josios Žvilgs- 
nyje, uždegė jo širdyje iki šiol dar nepatirtą ryžtą. 

— Jūs taip manote? 

— Ar aš taip manau! Verčiau išbandykite. 

— Deja! Su karaliumi tokie bandymai labai pavojingi, net- 
gi beprasmiai! 

— Nejaugi bijotės! Dofinas! 

— Ar bijaus, panele, ar bijaus savo tėvo, Liudviko XIV? 
Laikykite, jog tai ne baimė. 

— Tad kaipgi tai pavadinti? Gal kartais drąsa? 

— Tai... tai atsargumas. 

— Ak, Monsinjore, kaip savo metų princas jūs itin at- 
sargus. 

Na ir akiplėšos tos jaunos merginos! 

— lr aš nieko prieš, kad būčiau mažiau toksai, jeigu tik... 
jeigu tik turėčiau, kas mane palaikytų. 

— Ką tokį? 

Ji žvilgtelėjo į princą iš padilbų. 

— Betgi... ką nors, kas mane mylėtų... ką nors, kas pasi- 
žadėtų atlyginti už mano drąsą. 

— Atlyginti?.. 

— Taip, pussesere, atlyginti. 

— lr kaipgi? Ar tai būtų labai sunku? 

Vienas ir kitas nutilo, šią minutėlę derėjo pasiaiškinti, ir 
čia glūdėjo visas sunkumas dviem tokiems neprityrusiems įsi- 
mylėjėliams. Mergina gerai tą numanė, Monsinjoras jautė, bet 
kaip šitai pasakyti? 

Po žavios sumaišties, kiek pagalvojusi ir matydama, kad 
pokalbis nesimezga, Panelė vienu ypu jį sugrąžino ten pat, kur 
šis buvo nutrūkęs. 

— Na, šiaip ar taip, jeigu aš būčiau dofinas, jeigu turė- 
čiau tapti Prancūzijos karalium, nesileisčiau apvesdinamas 
prieš savo valią. 

— Lengva sakyti. 

— Tiek pat lengva ir padaryti. 

— Ir kaipgi? 

— Pats išsirinkčiau žmoną ir pareikščiau, kad noriu vesti 
ją, 0 ne kitą. 

— Manes nesiklausytų. 

— Jūsų klausytųsi, jeigu išsirinktumėt vertą savęs, jeigu 
neturėtų ką prikišti, išskyrus kiek nuvalkiotą valstybės intere- 
są, jums paskiau atleistų. 

— Betgi, pussesere, karalius? Karalius? 

— E! Karalius... Galų gale jis pats daro, ką nori. Tik pa- 
žiūrėkit į ponią de Montespan, ponią de La Valjer', ponią... 


de La Valjer (Louise de la Baume La Blanc, kunigaikštienė de 
Ia Valliėre, 1644-1710) — Liudviko XIV favoritė, baigusi gyvenimą kar- 
meličių vienuolyne. 

— Šįsyk tai tiesa. 

— Jeigu nueitumėt pas jį, jeigu jam pasakytumeėt... 

— Ką reiktų jam pasakyti, pussesere? 

Jis prisiartino ir paėmė panelę už parankės, kas buvo di- 
džiulė drąsa; vargšelė pakaitom nuraudo, nubalo, širdis jai ėmė 
daužytis, ji sutriko; visas josios pasitikėjimas savimi sužlugo 
prieš tokią meilybę. Princas vėl pakartojo savo klausimą švel- 
nesniu tonu ir dar arčiau prisišliejo prie jos. 

— Pusbroli... reikia jam pasakyti... 

— Ką? 

— Reikia jam pasakyti: “ Aš myliu... myliu..." Ką jūs myli- 
te, pusbroli? 

— Aš myliu... 

— “Aš myliu... ir niekad nevesiu kitos, tik ją! Įstatykite 
vardą pats!... Turėtumėt jį Žinoti. 

— Aš myliu... savo pusseserę... 

— Savo... pusseserę!.. Kurią? 

— Įstatykite vardą; turite jį Žinoti taip pat gerai kaip ir aš. 

— Ne... aš jo nežinau. 

Tie vis nutrūkstantys žodžiai buvo tariami taip tyliai, jog 
abu patys vargiai juos girdėjo, veikiau tik numanė. 

— Ką gi, — sušuko Monsinjoras, ryžtingai apsispręsda- 
mas, — aš jam pasakysiu: “Sire, aš myliu savo pusseserę pane- 
Ię d'Orlean, ir niekad nevesiu kitos, tik ją!" 

— Ak, Monsinjore, — sukuždėjo ji, — aš jums to nepa- 
sakiau. 

— Tai aš jums tą sakau, pussesere, ir tikiuosi, neuždrausi- 
te vel pakartoti? 

— Neturiu teisės nieko drausti, Monsinjore: vargšės mū- 
sų giminės princesės privalo paklusti salijų įstatymams!. 

— Vadinasi, sutinkate su manimi? 


Salijų įstatymai — vienos iš senovės frankų genties įstatymai, 
rašyti lotynų kalba, apimantys tiek baudžiamąją, tiek civilinę teisę. Pagal 
juos moterims neleidžiama paveldėti žemę. Šie įstatymai buvo prisiminti 
XIV a. dėl Prancūzijos karūnos įpėdinystės. 

— Ką kita gali daryti? 

— Ak, pussesere, mudu būsime labai laimingi, nes mums 
neatsakys. Ką galėtų prieš mus turėti? 

— Nieko. 

— Ničnieko! Visais atžvilgiais santuoka puiki. 

— Iš tos pačios giminės... 

— Kartu auklėti... 

— Gerai vienas kitą pažįstame. 

— Ir mylimės! Juk mudu mylimės, tiesa? 

— Aš bent taip manau. 

— Bent? 

— Bent... Dieve mano! Pusbroli, jūsų trumpa atmintis; 
man regis, nėra reikalo pakartoti... 

— Ak, pussesere!.. 

Daugiau juodu nebesikalbėjo, tik ilgai vaikštinėjo tylo- 
mis, labai sujaudinti, susikibę už parankių ir mąstydami, kaip 
mąstoma tokiuose metuose, vos tik pražydus pirmajai meilei. 

Tai tos gražiosios jaunystės svajonės, švelniosios chime- 
ros, tos dieviškosios viltys, kurios niekad netaps tikrove ir pa- 
virs apgailestavimais visą likusį gyvenimą. Kai žinai, nesvajoji; 
matai dalykus tikroje šviesoje, ir tikrovė nepanaši į puoselėja- 
mas iliuzijas. 

Per šią mieląją Regentystę!', kuri prabėgo taip beprotiš- 
kai, visa tai buvo nuslopinta: vieninteliai karalystės įsimylėjė- 
liai — tai karalius Liudvikas XV“ ir karalienė Marija Leščins- 
ka“, jeigu tik ta meilė ilgai tęsis! 


Regentystė — kalbama apie Pilypo II Orleaniečio valdymo lai- 
kotarpį, kol tęsėsi Liudviko XIV vaikaičio Liudviko XV nepilnametystė 
(1715-1723). Politine prasme tai buvo reakcija prieš Liudviko XIV abso- 
liutizmą, pasižymėjusi visuomenės moralės smukimu ir bankininkystės 
sistemos žlugimu. 

* Liudvikas XV (Numylėtasis) — Prancūzijos karalius 1715-1774 m., 
trečiasis Burgundijos kunigaikščio Liudviko (Liudviko XIV vaikaičio) sū- 
nus, gim. 1710 m. 

* Marija Leščinska (1703-1768) — Prancūzijos karalienė, Liud- 
viko XV Žmona (su ja turėjo 10 vaikų), Lenkijos karaliaus Stanislovo 
Leščinskio duktė. 

Ponios balsas, — ši baigė rašyti laišką ir išėjo pasivaikš- 
čioti su savo damomis, nieko bloga nenujausdama ir neitarda- 
ma juodu čia esant, — sugrąžino jaunuolius šion žemėn ir pri- 
vertė išsiskirti. Padedami palaimingojo labirinto, abu paspru- 
ko; bet prieš palikdamas panelę, Monsinjoras dofinas suspėjo 
šnibžtelti jai į ausi pažadą ir sudie. 

— Rytoj aš pakalbėsiu su karalium ir sugrįšiu čia viską 
jums papasakoti. 

Jinai juo patikėjo. 

Perskaičiau visa tai viename panelės d'Orlean, nuostabiau- 
sios pasaulyje, laiške, ir aš nepasakoju taip gražiai kaip ji, anaiptol! 


IX 


Princesės širdyje buvo didelė šventė, visą dieną jinai at- 
rodė puikios nuotaikos. Žaidė su savo sesėmis, jaunuoju bro- 
liuku; buvo miela visiems. kurie tik pasirodydavo, pradedant 
bijojo kaip ugnies ir kuri paprastai skųsdavosi josios niaurumu. 

Rytoj! Rytoj! O, koksai žodis isimylėjeliams, garbėtroš- 
koms, taip pat nelaimingiesiems! Koks vaidmuo jam tenka gy- 
venime! Dažnai ji tariame viltingomis lūpomis, o toks kupinas 
pažadų rytojus virsta kančia, kai tampa šiandiena, o ypač — 
kai taps vakar. Taip ir slenka mūsų dienos: trokšti ir gailiesi; 
taip dviem žodžiais rašoma mūsų istorija! 

Rytojaus dieną Monsinjoras nepasirodė. Rytas, vakaras 
praslinko be mažiausios Žinutės nuo jo! Naktis jai buvo liūd- 
na; ne kiek nesudėjo bluosto, atsikėlė pritvinkusiomis ašarų 
akimis ir nuėjo darsyk pažvelgti į vietas, šio tokio švelnaus pa- 
simatymo liudytojas, kur pasikeista tieka priesaikų. Šiose gra- 
žiose, kvapniose alėjose, tarp šių gėlių, straksint juodu girdė- 

jusiems paukšteliams, tikėjosi atrasti vakardienos pėdsakus. 
Meilė sudvasina visa, kas ją supa. 

Viltis sugrįžo; mintyse jinai kūrė pateisinimus šiam vėla- 
vimui, paaiškinimus žodžio netesėjimui. Tikriausiai karalius 
nepriėmė savo sūnaus, pokalbis pernelyg vėlai baigėsi; be to, 
galbūt jam reikėjo pagalvoti prieš duodant atsakymą; be abe- 
jo, į tai įsimaišė ministrai, taryba, auklėtojai — reikėjo įveikti 
tiek daug kliūčių. 

— Šiandien jis atvyks; šiandien aš žinosiu viską! Tad rei- 
kia išmintingai jo laukti. 

Kiek sykių šitaip sau sakai, jog įrodytum, kad iš tiesų esa- 
ma priežasties, kad patausotum save, kad apsisaugotum nuo 
kančios! Ir kiek sykių sąmoningai save apgaudinėji bijodamas 
tiesos! 

Arklių kanopų ir karietų bildesys atsiliepė į jos mintis. 
Tai jis! Buvo bebėganti, tačiau pristigo jėgų ir turėjo atsisėsti. 
Vargšelė iš džiaugsmo palūžo! O be to, aišku, jis ateis pas ją; 
kažin, ar gebės surasti? Ji klausėsi vėjo medžių lapijoj, vabz- 
džių po žolelėmis, paukštukų ant kvapnių šakelių; klausėsi netgi 
tylos, ir visa tai nebuvo jos mylimiausiasis! 

Ilgai ji taip sėdėjo viena; niekas nepasirodė. Pritrūkus kan- 
trybės, panoro sužinoti; pasuko į rūmus blyški, netvirtu žings- 
niu, pro langą pažvelgė kieman: ekipažai buvo dingę. Vadina- 
si, jis išvyko nepasimatęs su ja! Širdį jau suspaudė; nuėjo pas 
ponią, neimdamas į galvą, kad bus išbarta: vieniši pasivaikš- 
čiojimai jai buvo užginti. Kas, kad Sen Klu etiketas ne toks 
griežtas, vis tiek princesei nevalia vienai pačiai, nelydimai gu- 
vernantės ar damos, maklinėti po sodus. Panelė d'Orlean daž- 
nai pasprukdavo, pasiduodama įprastiems priekaištams, jeigu 
tik tai iškildavo aikštėn. Versalyje, po visažinio karaliaus aki- 
mis panašus išsišokimas paprasčiausiai būtų neįmanomas; tad 
princesė naudojosi tuo, kad yra Sen Klu. Kiek sykių vėliau Mad- 
ride, savo karališkajame kalėjime, ji apverkė jas, tąsias mielas, 
bet trumpas išdykystes! 

Šią dieną jinai pamiršo, kad tatai nevalia, nė kiek nesislė- 
pė; atėjo pas savo pamotę nerimo sutrikdytu veidu; apmetė 
akimis kambarį: jame buvo susirinkusi tartum kokia taryba. 
Ponas, Ponia, Panelė!', Prakilnioji Panelė? buvo pasisodinę ant 
kėdutės maršalienę de Klerambo, jų karališkųjų šviesybių vai- 
kų guvernantę, ir vertė šią kentėti klausimų ugnį, regis, jai 1a- 
bai nemalonią. 

— Šit, kaip tik ir ji! — pasakė Ponia. 

Taigi buvo kalbama apie ją. 

— Prisiartinkite, panele, — tęsė Palatinė“, mes jus apklau- 
sinėsime iš visų pusių; malonėkit pasakyti, iš kur ateinate? 

Tonas nežadėjo nieko gera; priešingai, jis leido visko bi- 
jotis. 

— Ponia, aš ateinu iš labirinto, kur buvau pakvėpuoti gry- 
nu oru. 

— Juk žinote, panele, kad jums nedera išeidinėti iš namų 
vienai; nejaugi reiks be paliovos jums tą kartoti? 

— Ponia de Klerambo privalėjo tenai būti kuo arčiau, — 
pertraukė ją Ponas — jis negalėjo pakęsti maršalienės ir ne- 
praleisdavo progos jai įgelti. 

— Panelė geba pasprukti... Bet šitai mažmožis palyginti 
su tuo, kuo visų pirmiausia reikia mums užsiimti. Panelė at- 
vyksta nuo karaliaus, ir aš vis dar negaliu atsigauti nuo to, ką ji 
mums pranešė. 


Panelė — titulas, kurį turėdavo vyresnioji jaunesniojo karaliaus 
brolio duktė. Čia kalbama apie Liudviko XIV brolio Pilypo dukterį, o 
apskritai taip vadintos Prancūzijos karališkosios šeimos vaikaitės. 

* Prakilnioji Panelė — taip vadinta Liudviko XIV dėdės Gasto- 
no Orleaniečio duktė, kunigaikštienė de Monpasjė (de Montpassier). 

* Palatinė (princesė Palatina) — taip vadinta Šarlotė Elizabeta 
Bavarietė, Orleano kunigaikščio antroji žmona, Regento motina, gimusi 
Heidelberge. Jos brutalaus atvirumo korespondencija — tai itin įdomus 
Liudviko XIV viešpatystės papročių dokumentas istorikams. Palatinas (ė) — 
prancūziškas didikų, kilusių iš Vokietijos Pfalco (pranc. Palatine) srities 
pavadinimas. 

Ponia, perleisdama Žodį savo favontei, sutrukdė jai atsa- 
kyti Ponui ir dar labiau sustiprino šio antipatiją jai. Be to, mo- 
mentas buvo pernelyg rimtas, kad apsistotum prie smulkme- 
nų. Iškart griebtas jautis už ragų: 

— Vakar matėtės su Monsinjoru dofinu labirinte? 

— Taip, ponia. 

— Jūs vakar su juo kalbėjotės; abu drįsote tvarkytis savo 
nuožiūra, be karaliaus įsakymų — bent Monsinjoras taip tvir- 
tino, ir nemanau, kad jūs tą nuneigsite. 

Šioje vietoje princesė pradėjo suvokti, jog dalykai nėjo 
taip lengvai, kaip ji tikėjosi; tad delsė atsakyti. 

— Pasakykite mums teisybę, panele, — vėl prašneko Po- 
nas, nors jau kiek švelniau. 

Panelė de Monpasjė tylėjo. 

— Tiesa, kad Monsinjoras mane myli; pasižadėjome vie- 
nas kitam tuoktis; nematau, kas čia bloga. 

— Iš tikrųjų! — atšovė Prakilnioji Panelė. — Tvarkytis 
be karaliaus leidimo, jūsų amžiuje! 

— Panele, — gyvai atšovė jaunoji princesė, — yra ir kitų, 
kurios taip elgiasi; tiktai jos to imasi vėliau ir taiko žemiau. 

Panelė neturėjo ką į tai atsakyti. 

Dėl šio atkirčio Ponas ir Ponia neįsižeidė; juodu gan mė- 
go tokį akiplėšiškumą, o nelygi Panelės santuoka su ponu de 
Lozanu! kėlė jiems didelį pasibaisėjimą. 

— Panele, — vėl prašneko Ponia, lyg to nenugirdusi, — 
karalius labai nepatenkintas tuo, ką drįsote padaryti, ir jis 
čia atsiuntė mano pusseserę mums tą pasakyti ir padiktuoti 
savo valią. 

Princesė linktelėjo ryžtingu žvilgsniu, kuris nepranašavo 
nuolankaus paklusnumo. 


de Lozanas (Antonin Nomar de Caumont, kunigaikštis de Lau- 
zun, 1632-1723) — Prancūzijos maršalas, avantiūristas, apsukrus garbėt- 
roška Liudviko XIV dvare. Buvo slapta vedęs tikrąją Liudviko XIV pus- 
seserę kunigaikštienę de Monpasjė (Prakilniąją Panelę — Žiūr. 80-ą psl. 
2-4 paaišk). 

— Jo didenybė uždraudė Monsinjorui galvoti apie jus; jo 
santuoka nuspręsta ir jūsų — taip pat. 

— Mano)? 

— Taip, panele, jūsų. Princesės nepriklauso sau, jos pri- 
klauso savo šaliai arba savo valdovui. Jos — valstybės ir josios 
žmonių rimties laidas; Dievas jas šitam sutvėrė. 

— Ponia, aš jau nesu laisva, daviau žodį Monsinjorui dotfi- 
nui, — atrėmė gražuolėlė su jos amžių pranokstančiu tvirtumu. 

— Ponas dofinas atšaukė savo priesaikas, panele; kara- 
lius joms nepritaria; nuo šiolei jų kaip nebūta. O dėl jūsų, tai 
dėkokit jo didenybei, kuris jums skiria vieną gražiausių Euro- 
pos karūnų; jūs ištekėsite už Ispanijos karaliaus. 

— Niekados, ponia. 

— Taip reikia! Jus privers. 

— Manęs neprivers! Ar privertė panelę de Monpasjė, ma- 
no giminaitę, kuri čia manęs klausosi, ištekėti už Anglijos ka- 
raliaus, už Portugalijos karaliaus, už imperatoriaus, kai šie prašė 
jos rankos, ir ar ji nepaklausė savo širdies balso? 

Betgi turėjo toji mergiotė argumentų! Ponas, kuris pa- 
prastai nedrįsdavo užpykti, vis dėlto šįsyk neiškentė: 

— Panele, čia kalbama ne apie įžūlybes; kalbama, kad 
reikia paklusti jo didenybei, ir tai jūs malonėsite padaryti, taigi. 

— Pone, aš esu karaliaus valdinė, ne vergė. 

— Po šimts! Jis nori jus padaryti karaliene. 

— Aš nebūsiu Ispanijos karalienė, užtikrinu jus, pone. 

— Tai kas gi jūs būsit? 

— Prancūzijos karalienė arba Šelio! vienuolė, Dievas ar- 
ba Monsinjoras dofinas, trečio pasirinkimo neturiu. 

— Betgi Monsinjoras dofinas šito atsižadėjo! 

— To negali būti! 

— Panelė de Monpasjė atvyksta nuo karaliaus tą jums 


pasakyti. 


Šelis — miestukas Senos ir Marnos departamente. Čia VI a. 
Sventosios Klotildos buvo įsteigtas moterų vienuolynas. 

— Aš tuo netikiu! 

— Saugokitės! Tai nauja įžūlybė mano pusseserės atžvil- 
giu. 

— Jeigu tą išgirsiu iš Monsinjoro lūpų arba išvysiu para- 
šyta jo ranka, tuomet patikėsiu; kitaip — ne. 

— Panele!.. 

— Palikite tai, ponia, — pertraukė panelė de Monpasjė, 
pasidavusi geriems jausmams ir regėdama stambias ašaras, jau 
pasirengusias nuriedėti vargšelės skruostais. — Jai reikia pa- 
mokos, kuri ją išgydytų ir padėtų pamatyti jos tikrąjį labą. Jei- 
gu man jos amžiaus tokia būtų buvus duota, būčiau likus dė- 
kinga. Taigi ją duosiu jai aš. Rytoj sugrįšiu su Monsinjoru arba 
su laišku nuo jo. Buvau numačiusi šį vakarą nakvoti čia, tačiau 
grižtu į Versalį. Ši jauna būtybė, nepaisant savo kandybių, man 
itin rūpi; noriu ją išmokyti savojo princesės amato; vėliau ji 
man už tą padėkos, jeigu dabar mane ir keikia. 

Ponas ir Ponia šoko plačiai postringauti apie savo gimi- 
naitės gerumą ir kaip įmanydami stengėsi išgauti nors vieną 
mandagų žodį iš šios įžūlios įsimylėjėlės; bet jaunoji princesė 
apsiribojo tik reveransais; tai buvo visa, ką šie iš jos peše — iki 
rytojaus jinai užsidarė savo kambaryje, ir nei prašymai, nei gra- 
sinimai nepajėgė priversti ją Iš ten išeiti. 

Kai išgirdo Panelės arklius, kai išvydo kieme jos ekipa- 
Žus, jai suspurdėjo širdis. Užsiglaudusi už užuolaidos, ji pastc- 
bėjo princesę vieną savo karietoje su ponia de La Fajet, kuri 
nepasirodė netgi per pasimatymą. 

— Ą, — džiugiai tarė ji sau, — jis atsisake vykti Ir tikniau- 
siai juolab bus atsisakęs rašyti laišką. Jis gerai laikosi; mes iš- 
gelbėti, jie nusileis. 

Iškilmingu veidu maršalienė de Klerambo atėjo ją pakviesti. 

— Aš leidžiuosi apačion, ponia, — atsakė ji triumfuoda- 
ma. — Taigi dabar mes pamatysime. 

— Taip, tikrai, panele, jūs pamatysite. 

Toks atsakymas paliko panelei d'Orlean kai kurių abejo- 
nių, tačiau ji pasistengė to neparodyti ir nuėjo pirma guver- 

nantės iš pažiūros tokia rami, lyg būtų visiškai tikra dėl savo 
reikalo. 

Aptiko tą patį aeropagą' kaip ir vakar, tik dar rimtesnį, 
jeigu tik tai įmanoma. Liepta dėl jos pristumti fotelį — tai iš 
pradžių jai padarė įspūdį, nes Ponia paprastai savo akivaizdo- 
je to nepakęsdavo. Todėl tame įžvelgė sau beprotišką viltį — 
kaip įprasta jaunystei ir įsimylėjėliams. 

— Panele, — prašneko panelė de Monpasjė, — Monsin- 
joras negalėjo atvykti, karalius tam apdairiai pasipriešino. 

— Aš buvau tuo tikra. 

— Jis neatvyko, tačiau parašė, kas bemaž viena ir tas pat. 

Panelė d'Orlean nusišypsojo iš savosios meilės ir pasiti- 
kėjimo savimi aukštybių. 

— Laišką nesunku padiktuoti! 

— Skaitykite, panele; pati nuspręsite, ar jis padiktuotas. 

Princesė paėmė laišką — ranka, kurią ji stengėsi išlaikyti 
tvirtą, bet kuri labai smarkiai drebėjo. 

Panele, kad ir kaip man nemalonu, jaučiu pareigą 
jums pasakyti, kad karaliui nepritariant mūsų planams rei- 
kia jų atsisakyti. Jo didenybė man įsako vesti Bavarijos 
princesę, ir aš jam paklūstu su tokiu pat uolumu, kokį 
rodau vykdydamas visus jo nurodymus. Taip pat jis nori 
matyti jus atiduodant savo ranką Ispanijos karaliui, ir aš 
tikiuosi, Kad jūs kaip ir aš nusilenksite jo įsakymams, at- 
sižvelgdama, kad mūsų padėties asmenų pareiga — rodyti 
pavyzdį kitiems ir išsiskirti iš visų didžiausiu atsidavimu 
jo didenybės tarnystei. 

Laikykite mane, brangioji pussesere, pačiu karščiau- 
siu Jūsų tarnu. 

LIUDVIKAS 


aeropagas (gr. Areios pagos — Arėjo kalva; ant šios kalvos 
posėdžiaudavo aukščiausiasis Atėnų teismas) — čia autoritetingų Žmo- 
nių grupė. 

Panelė d'Orlean patylom perskaitė laišką; du kartus pra- 
dėjo jį skaityti iš naujo, paskiau dar trečiusyk. Aplink ją stojo 
gili tyla; rankos jai nusviro palei šonus, ji nuleido galvą, baisiai 
išblyško, kelias minutes pagalvojo, suturėjo bepradedančias 
srūti ašaras; galiausiai, pakėlusi akis, įdėmiai pažvelgė į prie- 
šais sedinčią panelę de Monpasjė, paskiau į Poną, galop į Po- 
nią — visus, laukiančius jos sprendimo. 

— Giminaite, — pasakė ji oriai, ir tai liudijo jos didžią 
savitvardą, — teikitės mane pasiųsti prie jo didenybės kojų; 
esu pasirengusi vykti į Madridą, kada tik jam atrodys tinkama. 
Juk gerai žinote, kad Prancūzijos vaikaitės ne iš tų, kurios pa- 
liekamos vienos, joms visada pakanka drąsos, deramos jų pa- 
dėčiai. 

— Gerai, gerai! — atsiliepė Ponas su ašaromis akyse. — 
Esate išmintinga ir kilni duktė, kitko iš jūsų ir nelaukiau. 

— Panele, jūs būsite Ispanijos karalienė, — prabilo Ponia, 
pirmų pirmiausia pasikėlusi į puikybę, — tai gera paguoda! 

— Manęs nereikia guosti, ponia. 

Šis begalinis išdidumas jai suteikė jėgų; spinduliuote spin- 
duliavo grožiu; manė pakankamai nuveikusi dėl savo savigar- 
bos ir paprašė leidimo pasišalinti, nesiteikdama pakelti laiško, 
išslydusio jai iš rankos. Visi sekė ją akimis iki durų; panelė de 
Monpasjė netgi atsistojo ir žengė kelis žingsnius ją išlydėti. 

— Na ir narsus vaikutis — sušuko ji. — Perteiksiu tai ka- 
raliui. 

Sugrįžusi į savo kambarį, panelė d'Orlean pasijuto blo- 
gai. Nieko nepašaukė — negalėjo pakęsti, kad kas nors ja rū- 
pintųsi; veltui jos moterys maldavo ją tą padaryti. 

— Niekis, — kartojo kilmingoji mergina visiems, kurie 
dėl to jos teiravosi. — Tiesiog pavargau, ir tiek. 

Jinai pasirodė vakare, pasirodė rytojaus dieną, nenusto- 
jo lankiusi savo tėvą, Ponią ir pirmąsias dienas elgėsi neprie- 
kaištingai, nors kentėjimų pėdsakai atsispindėjo jos veide, nors 
jos šypsena buvo liūdnesnė už raudą. 

Atėjus sekmadieniui, jai pranešta, kad reikėsią vykti i Ver- 
salį. Karalius norėjo ją matyti. norėjo, kad ji savo kambanuo- 
se priimtų Ispanijos pasiuntinį ir kad vedybos būtų galutinai 
nuspręstos. 

Jinai nepasakė nė žodžio, leidosi nuvežama, prieš mišias, 
tuo laiku, kai Liudvikas XIV paprastai teikdavo audiencijas. ji 
paliko savo vietą, prisiartino ir paprašė kelių minučių pasišne- 
kėti. Naujiena apie vedybas jau buvo žinoma, sklandė gandas. 
kad šiandien apie jas bus paskelbta, ir kadangi princesė pasi- 
rodė labai išsipuošusi, tuo neabejota. Šis incidentas panaikino 
visas spėliones. 

Durys už dėdės ir dukterėčios užsidarė. Kai jie liko vienu 
du, mergina puolė prieš karalių ant kelių verkdama, aimanuo- 
dama ir melsdama jos pasigailėti. 

— Kas jums, panele? Ką reiškia šios aimanos ir ašaros? 
Manau, jūs neturite ko man prikišti. 

— Sire, sire, nebūkite Žiaurus, meldžiu jus! 

— Žiaurus? Aš laukiau iš jūsų padėkų. Maniau, kad su 
jumis pasielgiau puikiai. Darau jus Ispanijos karaliene, dau- 
giau nepadaryčiau ir dėl savo dukters. 

— Ne,sire, bet galėtumėte padaryti daugiau dėl savo duk- 
terėčios. 

Karalius loštelėjo. 

— A, taip, suprantu: Monsinjoras! Panele, tai sapalionė. 
Mano politikai reikia kitokios sąjungos, be to, dėkokite man: 
iš Monsinjoro nebūtų geras vyras. 

— Ak, sire, mes mylime vienas kitą! 

— Tai yra jūs jį mylite... O dėl jo, tai ar jis ką nors myli? 
Gerai ji pažįstu ir tiek iš jo tikiuosi, kiek privalau. Tauta bus 
labai nelaiminga jį turėdama, sveikinkit save, kad esate nuo jo 
išgelbėta. 

— Sire, Monsinjoras geras. 

— Be abejo, jis geras, bet verčiau jis būtų blogas, kas jam 
iš to gerumo? Kokia nauda? 


86 


Panelės narsa nesiekė tiek, jog toliau gintų savo neištiki- 
mą mylimąjį. Ji vėl pradėjo maldauti — dabar dėl savęs, neat- 
sakydama į išpuolius, kuriuos niekino arba kuriems būtų mie- 
lai pritarusi. Karalius liko nepalenkiamas. Dargi nemenkas da- 
lykas, kad jis išvis teikėsi klausytis — jis, kuris nieko nesiklau- 
sydavo, jeigu būdavo kalbama apie jo valią. 

— Užteks, panele! — pasakė jis pagaliau, vienu ypu viską 
nutraukdamas. — Jūs davėte savo žodį, aš daviau savąjį, baig- 
ta, niekas nebegali išardyti mano planų. Dabar leiskit man pra- 
eiti. Tai būtų gražu, jeigu katalikų karalienė sutrukdytų didžiai 
krikščioniškam karaliui patekti į mišias. 

Taigi viskas buvo nutarta: nuėjus į kabinetą, pasirašytas 
vedybų kontraktas; nuo šiolei dvare visi elgėsi su panele d'Or- 
lean kaip su Ispanijos karaliene. 

Taip pat nuo šiolei akys jai nedžiūvo, it paklaikusi puldi- 
nėjo į Versalį, į Paryžių, į Sen Klu. Skundėsi į visas puses, kėlė 
kliūtį po kliūties, kad tik atitolintų savo išvykimą. Dėjosi ser- 
ganti, tvirtino, neva dar negatavi jos drabužiai, atsikalbinėjo 
f(ormalumais, taip ji laimėjo bemaž du mėnesius. 

Žmonės iš Paryžiaus liaudies, regėdami ją tokią apsiver- 
kusią, persiemė užuojauta jai. Kartą, kai ši pilnomis ašarų, pa- 
raudusiomis akimis važiavo Sent Onorė gatve, jie, siųsdami 
įkandin palaiminimus ir savaip reiškiamą paguodą, šnekėjo: 

— Ponas pernelyg geras, neleis jai važiuoti, nes yra be 
galo prislėgta. 

Atvirkščiai, Ponas kaip tik leido važiuoti ir dargi labai py- 
ko, kad ji nevažiuoja, manė, kad duktė itin gerai įtaisyta. Iš 
tiesų, partija buvo puiki. 

Lemtingoji diena atėjo, princesė, labai išsipuošusi, su 
didele pompa stojo atsisveikinti su karaliumi ir savo šeima; 
po to turėjo sėstis karieton ir leistis kelionėn į Madridą. Die- 
ve mano! Ašarų šaltinis nesiliovė, tapo fontanu — princesė 
nepajėgė pratarti nė žodžio karaliui, kuris labai švelniai ją 
apkabino. 

— Ponia, — pridūrė jis, — linkiu jums atsisveikinti vi- 
siems laikams; didžiausia nelaimė, kuri galėtų jus ištikti — tai, 
kad būtumėte priversta sugrįžti. 

— Ak, sire, aš negaliu taip galvoti kaip jūs. 

— Tai ateis vėliau, pamatysite. 

Po karaliaus Ispanijos karalienė pabučiavo Ponią, paskiau 
visas princeses, kurioms suteikė šią garbę nė vienos neišskir- 
dama, nebodama etiketo, kas didžiai nustebino karalių ir itin 
papiktino ispanus. 

Atsisveikino su visais princais, vengdama Monsinjoro, ku- 
ris su savo bajorais laikėsi prie lango ir kuris po to, kai nutrau- 
kė juodviejų chimeras, nėsyk su ja nepasikalbėjo. Vis dėlto jam 
kaip ir kitiems priderėjo tarti malonų žodelį, tad žingtelėjo jos 
linkui tą pat mirksnį, kai ši jau gręžėsi išeiti. 

Visų akys susmigo į juos. Vargšė karalienė nebeišlaikė ir 
graudžiai pravirko. Monsinjoras dofinas susijaudino bemaž 
taip pat kaip irji; tačiau norėdamas pasirodyti puikeiva, pada- 
rė kvailystę: 

— Ponia, — tarė jis atsainiu tonu, — džiaugiuosi jūsų 
vedybomis; kai būsite Ispanijoje, man atsiųsite turono!, aš jį 
labai mėgstu! 

Panelė d'Orlean pratrūko garsiai kūkčioti; paskiau, nie- 
ko neatsakiusi, atsuko jam nugarą ir nubėgo durų link. Nieka- 
dos neregėta tokiomis iškilmingomis aplinkybėmis panašaus 
pasišalinimo. Jinai įpuolė savo karieton; Ponas vos paspėjo su 
ja, kone susilaužydamas nosį į dureles. Nematė jo, laikė paslė- 
pusi veidą nosinėje, permirkusioje nuo ašarų. Visa tai regėda- 
mas, Ponas truktelėjo pečiais ir sušuko vežėjui: 

— Judinkis į Madridą! 

Kortežas pajudėjo kelionėn, visa buvo baigta. 


turonas — migdolinė chalva. 

Princesę lydėjo princas ir princesė d'Arkūrai!, maršalie- 
nė de Klerambo, grafienė de Gransi? — Pono meilužė, grafie- 
nės de Marsi sesuo; jas vadino angeliukais, buvo Vilarso, — 
andainykščio ponios de Mentenon meilužio, jeigu tikėt pašai- 
pūnais, — dukterėčios. 

Visas šis būrys išvyko patenkintas, išskyrus princesę, kuri 
nuo Versalio iki sienos nepraliejo nė vienos ašaros, o tada ėmė 
verkti dar stipriau, kas labai papiktino ispanus. Jie nesuprato, 
kaip galima mylėti savo šalį labiau negu jų, ypač jeigu esi jųjų 
karalienė. 

Vos tik perkirtus sieną, pasitiko daug Ispanijos grandų, 
atsiųstų karaliaus, kuris gavęs karalienės portretą užsiliepsno- 
jo meile jai. 

Jos didenybei pareikšta įvairiausių komplimentų; čia ji 
aptiko savo ispaniškąją svitą, camarera mayor* kunigaikštienę 
de Tera Novą, baisiąją kalintoją, o podraug su ja — absurdišką 
Ispanijos dvaro etiketą, kurį tris mėnesius princesė stengėsi 
įsiminti, tačiau jos atmintyje neišliko nė vieno žodžio. 

Pirmiausia, kas buvo padaryta, — tai priversta ją prisi- 
matuoti ispaniškus drabužius, kuriais turėjo vilkėti, kai atvyks 
karalius. Kad ir kokios puikios buvo dovanos, jai nepatiko, ir 
dargi pasijuokė iš jų su savo moteriškomis prancūzėmis. Į ją 


princas ir princesė d'Arkūrai — čia, matyt, kalbama apie 
Prancūzijos maršalą Anri d'Arkūrą (Henri d' Harcourt, 1654-1718) ir jo 
žmoną. 
! grafienė de Gransi — Prancūzijos maršalo de Gransi (Jac- 
gues-Leonor de Grancey, 1665-1725) žmona. 
* camarera mayor (isp.) — vyriausioji rūmų dama (freilina). 

lydinčias damas žvilgčiota taip nepalankiai, jog šios jau pra- 
šneko apie kelionę atgalios, nors karalienė karštai tam prieši- 
nosi. 

Tais laikais gražiojoje Ispanijos šalyje nemėgta prancū- 
zų; kažin ar labiau juos tenai mėgsta ir šiandien. 

Karalius turėjo laukti karalienės Burge ir šiame mieste 
su ja susituokti; bet ūmai jis užsigeidė patraukti iki Viktorijos 
ir galbūt netgi ligi sienos, geisdamas anksčiau ją pamatyti. No- 
rėjo pasiimti su savimi arkivyskupą, kad tasai juodu sujungtų 
tenai, kur susitiks; teko įdėti daug vargo, idant jį įtikintų, jog 
visa jau paruošta Burge, jog jis galįs pamatyti karalienę anks- 
čiau, tačiau reikia palaukti, kad jis palaimintų jų santuoką bū- 
tent čia. Karalius turėjo aštuoniolika metų, buvo įsimylėjęs ir 
sutiko labai nenorom. 

Vardan šio pasakojimo tąsos neprošal pasakyti keletą žo- 
džių apie princą. 

Ketverių metų neteko savo tėvo ir šio amžiaus įžengė į 
sostą — kai sostas galėjo jam būti tik dar vienas žaisliukas. Jo 
motina Marija Ona Austrijietė, antroji Pilypo IV' žmona, pa- 
sirašinėjo jo vardu ir valdė kaipo regentė. 

Tai buvo moteris, kupina blogų aistrų ir nesiklausanti nie- 
ko, kaip tik savų temperamento protrūkių. Neapkentė Pran- 
cūzijos ir prancūzų, galbūt dėl pirmosios karaliaus santuokos 
su princese, mūsojo Henriko IV dukra:, su kuria jis turėjo ka- 
ralienę Mariją Teresę, Liudviko XIV žmoną; taigi mūsų prin- 
cai iš dviejų pusių yra paveldėję Henriko IV kraują. Ispanijos 
karalius labai gedėjo šios pirmosios žmonos ir apie ją dažnai 
kalbėdavo. Iš čia galbūt Marijos Onos neapykanta mūsų tau- 


Pilypas IV — Ispanijos karalius 1621-1665 m. Nesėkmingai da- 
lyvavo Trisdešimties metų kare: 1659 m. užleido Prancūzijai Rusiljoną ir 
Artua. 

Čia kalbama apie Prancūzijos karaliaus Henriko IV ir Marijos de 
Mediči dukterį Prancūzijos Elžbietą (1602-1644), kuri buvo Liudviko XIV 
žmonos Marijos Teresės motina. 

tai — neapykanta, kuri vargšei jos marčiai labai brangiai kai- 
navo, kaip toliau pamatysime. 

Būdama savo sūnaus valstybės regente, šioji karalienė mo- 
tina keitė favoritus vieną po kito ir be paliovos kovojo su donu 
Vo Iš jOs Jėga. 

Karalienė keršijo dar didesniu irzlumu ir pykčiu, kurį teko 
kentėti visiems grandams, o dar labiau — liaudžiai. 

Tuo tarpu mažasis karalius augo, suprantama, į nieką ne- 
sikišdamas. Ne tokio buvo charakterio, kad kvaršintų sau gal- 
vą viešaisiais reikalais; tačiau tai tik perpus tenkino jo dėdės 
išskaičiavimus; garbėtroška bastardas troško valdyti jo vardu; 
bet dėl šito reikėjo išvyti karalienę motiną ir įkvėpti vaikui šiek 
tiek ryžto, būtino šiam sumanymui igyvendinti. 

Taigi jis pradėjo nuo to, kad karalienei nieko nenujau- 
čiant stengėsi pelnyti šio pasitikėjimą; dažnai jį lankydavo, at- 
nešdavo dovanų, brangių niekniekių, kurie tokiais neatrody- 
davo, idant nepažadintų jo budrumo. Po truputėlį skiepijo sa- 
vo mokiniui priešiškumą motinai; skatino potroškį pažinti ne- 
žinomus dalykus, ir kai pamatė šį pasiekus jo trokštamą bū- 
seną, vieną gražų vakarą išsivedė pasivaikštinėti persirengus 
po miestą; padėjo jam išgirsti liaudies siunčiamus prakeiks- 
mus regentės valdžiai; jaunasis princas įsitikino, kad yra labai 
mylimas, bet nepajėgiama ilgiau kęsti pasipūtusios moters už- 
gaidų, jos favoritų piktnaudžiavimų. 

Sugrįžęs į rūmus, karalius pasistengė niekuo neišsiduo- 
ti ir pasiryžo klausyti savo dėdės. Jis dar neturėjo penkioli- 
kos metų, bet pagal Ispanijos karalių papročius jau nuo dvy- 
likos buvo pasiekes pilnametystę. Vis dėlto nieko nenorėjo 


Chuanas Ausirijietis — Pilypo IV nesantuokinis sūnus (1629- 
1679), Karolio II ministras. 
* bastardas — Vakarų Europoje viduramžiais taip buvo vadina- 
mas valdovo nesantuokinis sūnus. 

imtis, kol nesukaks penkiolika; trūko dar kelių savaičių — 
kaip tik pakankamai laiko, kad būtų galima gerai apskaičiuoti 
smūgį. 

Donas Chuanas neišleido iš akių nė vienos aplinkybės; 
užsitikrino kareivių, karaliaus Žmonių ir ypač dvasininkijos pa- 
galbą; ir visa padarė taip mikliai, jog šnipai nieko nesuuodė. 

Iškilmingai atšvęstos Karolio II sukaktuvės, jis pilte api- 
pylė savo motiną meilybėmis; aš manau, kad valdovai apsime- 
ta iš suinteresuotumo, 0 yra apgavikai iš prigimties — kaip 
neregiai. 

Regentė sugrįžo į savo apartamentus, palydėjusi sūnų į 
jojo ir įsitikinusi, kad jis ten liks vienas. Didžiuodamasi pa- 
siektu triumfu, pasakė savo patikėtinei ir jos laukiantiems sek- 
retoriams: 

— Mano priešai nugalėti; esu rami dėl karaliaus: per visą 
šventę ne nepažvelge dono Chuano pusėn; išklausė mano in- 
sinuacijas prieš jį ir pasakė spustelėdamas man pirštų galus: 
“Rytoj, ponia, sužinosite, ką aš manau apie doną Chuaną, ir 
jums šiuo atžvilgiu nebeliks jokių abejonių, būkite rami..." Taigi 
mes jį išguisime. 

Tuo pat metu donas Chuanas sugrįžo pas karalių pro 
slaptas dureles; paragino jį apsirengti, apsukdamas jam gal- 
vą pažadais bei postringavimais, paskiau nusivedė į Buen Re- 
tirą' — vienus iš savo rūmų, kuriems šioje istorijoje teks per- 
nelyg didelis vaidmuo, kad aš apie juos šiek tiek smulkiau 
nepakalbėčiau. 

Tai graži vieta, savo sodais ir fontanais kiek primenanti 
Liuksemburgo rūmus. Parkas Žavingas, medžiai nuostabūs, 
bet žolė išdegusi ir vandenų negausu — kaip visur Ispanijo- 
je. Terasos, gėlynai, statulos — visa puiku; ispanė čia pasijus 
kaip rojuje, prancūzė — niekad nepamirš Versalio, Sen Klu 
ir Fontenblo. 


Buen Retiras — rūmų pavadinimas, reiškiąs “malonų prieglobstį" 

Šiaip ar taip, Karolis II išsiskubino tenai nelyginant į ko- 
kią priebėgą. Atvyko laimingas, kad tapo laisvas, ir pasakė sa- 
vo dėdei, jog norėtų prieš guldamas parašyti motinai, idant 
galėtų ramiai miegoti ir daugiau apie ją negalvoti. Laiškas bu- 
vo lakoniškas: 


Ponia, nebenorėdamas ilgiau išnaudoti jūsų malonų 
rūpinimąsi manimi ir laikydamas, kad jau sulaukiau am- 
žiaus, kai galiu pats valdyti, nusprendžiau nuimti nuo jūsų 
pečių mano valstybės naštą ir paprašyti jus nuo šiolei ilsėtis, 
kaip toreikalauja jūsų patirti vargai. Sveikatos reikmės šau- 
kia jus į Anonsjados vienuolyną, kur mano mylimiausia- 
jam Chuanui Austrijiečiui bus didelė garbė jus tučiuojau 
palydėti. 

Pasistengsiu jus ten aplankyti, kai tik galėsiu atitrūkti 
nuo savo valdymo reikalų; nuo dabar neprivalote palikti tų 
šventų sienų, kur melsitės Dievui už mane ir Ispaniją, kaip 
savo didžiu pamaldumu esate pratusi. 

Jus mylįs sūnus 

KAROLIS 


Jis įteikė laišką donui Chuanui, kuris pats nebūtų jo ge- 
riau padiktavęs. Šis pasiskubino jį išsinešti, kartu su pirmojo 
ministro paskyrimu; išvyko Madridan, išleido pirmuosius įsa- 
kus ir šeštą ryto prisistatė pas karalienę motiną. 

Toji dar miegojo, kai pranešta atvykus jį nuo karaliaus. 

— Nuo karaliaus? — sušuko ji. — Negali būti! Pasakyki- 
te senjorui donui Chuanui, kad aš dar neatsikėlusi, priimsiu jį 
vėliau; pirma noriu pamatyti savo sūnų. 

Kambarinė sugrįžo visai pasimetusi. 

— Ponia, princas primygtinai reikalauja, dar pridūrė, kad 
jūsų didenybė privalo atsikelti iš lovos ir kad jis ateis į kamba- 
rį, nes atvykstąs nuo karaliaus. 

— Šitoksai įžūlumas? Negalimas daiktas! Jūs apsirinka- 
te; einu pas karalių, ir mes dar pažiūrėsime. Greičiau mano 
sijonus ir mantiją. 

— Ponia, dalykas tas... 

— Na? 

— Jo didenybės karaliaus nėra rūmuose. Šiąnakt jis išvy- 
ko į Buen Retirą. 

— Mano sūnus? — sušuko ji apstulbusi. 

— Deja, taip, ponia. 

— Tuomet visa prarasta! Įleiskite šį žmogų, tegul tuojau 
pat ateina. 

Karališkasis bastardas pasirodė, nusilenkė karalienei su 
apgaulinga pagarba ir liko stovėti, ko! ši ims klausinėti. 

Bet karalienė buvo tokia pagauta pykčio, jog nepajėgė 
pratarti nė žodžio. 

— Ką visa tai reiškia, pone? Iš kur pas jus tiek įžūlumo" 
Užmirštate, prieš ką stovite ir su kuo kalbatės? 

— Tai ne aš čia stoviu, tai ne aš netrukus kalbėsiu, tai 
karalius, jūsų ir mano valdovas. 

— Karalius? Mano sūnus"? 

— Taip, ponia, jis man pavede perduoti šį laišką jūsų di- 
denybei. 

Ir ištiesė jai lemtingąjį dokumentą; staigiu judesiu ši iš- 
įgydama lavoninį atspalvį. Perskaitė jį iki galo, tačiau nepakė- 
lė akių, tarsi duodama sau laiko sutelkti jėgas; paskiau atleido 
princą gestu, kuriame vėl pasireiškė visas protėvių išdidus val- 
dingumas: 

— Išeikite, pone! Aš tuoj seksiu paskui jus, palaukite ma- 
nęs. 

Donas Chuanas nusilenkė iki pat žemės ir perėjo i kara- 
lienės kabinetą, užuolaidos užsiskleidė jam iš paskos. 

— A. —sušuko Marija Ona, iškėlusi jo įkandin kumštį, — 
žalčio mergvaiki! Atlieki liokajaus ir algvasilo- pareigas. Aš ir 
elgsiuos su tavim kaip su liokajum ir algvasilu. 


algvasilas — policijos agentas Ispanijoje. 

Privertė jį laukti tris valandas. Šis mindžikavo iš nekan- 
trumo, tačiau nieko nepasakė, ir pirmai valandai praslinkus 
jam atėjo į galvą nauja mintis. 

Pareikalavo pas save visus Žmones, su kuriais privalėjo 
pasikalbėti, liepė ateiti savo sekretoriams, grandams, kuriais 
ketino pasinaudoti, įsakinėdamas lyg savo namuose, visa tai 
pridengdamas gera nuotaika — sumanus kerštas, patraukęs 
jo pusėn pašaipūnus. 

Karalienė, girdėdama triukšmą, liepė sužinoti, ką tasai 
reiškia. 

— Pasakykite jos didenybei, kad esu pasirengęs klausyti 
jos isakymų ir laukti, kol ji teiksis pasirodyti, bet pirmasis mi- 
nistras negali gaišti laiko. Aš tvarkau reikalus čia, kad nenu- 
kentėtų tarnyba karaliui. Tegul jos didenybė dėl nieko nesi- 
varžo: aš lauksiu, kiek ji panorės. 

Kai ši atsakymą perdavė Marijai Onai, šią ištiko toks bai- 
sus pykčio priepuolis, jog mažne užduso, ir teko apšlakstyti jai 
veidą vandeniu. Matydama, kad jis iš jos tyčiojasi, jinai apsi- 
sprendė, liepė pasakyti, jog yra pasirengusi, ir sėdo savo karie- 
ton, užtrenkdama dureles prieš pat nosį donui Chuanui, jau 
belipančiam vidun greta jos. 

— Čia aš esu savo namuose, — metė jam, — ir nenoriu 
jūsų priimti. Sekite man iš paskos — esate tam sutvertas. 

Donas Chuanas sutiko su viskuo, nė mirksnį neprarasda- 
mas geros nuotaikos: juk turėjo valdžią — kas jam visa kita? 

Karalienė įžengė į Anonsjados vienuolyną lyg atvykusi sa- 
vo pačios valia. Buvo tokia pat išdidi, tokia pat pasipūtusi kaip 
ir tada, kai įsakinėjo. Donas Chuanas buvo bežengiąs jai įkan- 
din, bet ji atsisuko ir tarė vyresniajai iš aukšto, valdingai: 

— Uždarykite pinučius. 

Vienuolė apstulbo, nežinodama kaip elgtis prieš bastar- 
dą, kuris jai parodė karaliaus įsakymą. 

— Nagi uždarykite! — šiurkščiai pakartojo Marija Ona. 

— Bet, ponia, karalius... 

— Karalius — mano sūnus, — nepaprastai oriai atrėmė 
ji. — Jeigu Ispanijos karalienė, jeigu Austrijiečių namų dukra 
teturi savo valda vienuolyną, bent čia ji tebelieka šeimininkė, 
niekas be jos įsakymo negali patekti vidun, karalius tai žino ir 
tikrai nebūtų davęs įsakymų, prieštaraujančių maniesiems, jūs 
irgi gerai tai žinote, ponia abate, jūs, viena iš Medinaselių! gi- 
minės! Pamokykite to šį bastardą, kuriam buvo nepnivalu žŽi- 
noti, tokių elgetų šito nemoko. 

Pagaliau ji surado šarvuose spragą: Donas Chuanas maž- 
ne sprogo iš pykčio — jis, iki šiolei uzurpavęs išimtinę infantų* 
teisę, vertęs į ji kreiptis kaip į karališkąją šviesybę ir kuris elgė- 
si kaip lygus su lygiu su visomis karūnuotomis galvomis. 

Panašiai jis gavo šiurkštoką pamoką nuo pono Princo (di- 
džiojo Kondė*), tuo metu pabėgėlio Briuselyje per Frondos* 
neramumus, ir labai sunkiai ją nukentė. 

Tatai atsitiko dėl Anglijos karaliaus Karolio II', ištremto 
iš savo šalies valdinių maišto, tada visai nežymios personos, 
donas Chuanas elgėsi su juo kaip su žemesniu už save, nutai- 
sydavo prieš jį globėjišką povyzą — nelaimingojo monarcho 
atžvilgiu dvigubai juokingą. Netekęs kantrybės, ponas Princas 


Medinaselis — vietovė Sorijos provincijoje (Senoji Kastilija). 
Infantas (ė) — Ispanijoje, Brazilijoje ir Portugalijoje princų ir 
princesių titulas; tuos titulus turintys asmenys. 

* didysis Kondė — (Louis II, princas de Condė, vadintas didžiuoju 
Kondė, 1621-1686) — Žymus prancūzų karvedys, laimėjęs mūšius prie 
Rokrua, Friburgo, Nordlingeno ir Lenso. Dalyvavo Frondos neramumuo- 
se ir kuriam laikui susidėjo su ispanais, po Pirėnų taikos vėl sugrįžo Pran- 
cūZijon. 

' Fronda — taip Vadintas pilietinis karas Prancūzijoje 1648-1653 
m. Liudviko XIV nepilnametystės laikotarpiu, tarp dvaro partijos (vado- 
vaujamos Onos Austrijietės ir Mazarinio) ir parlamento. Pavadinimas 
kilęs iš tuo metu populiaraus vaikų Žaidimo akmenėliais (fronde). 

“ Karolis II Stiuartas (1630-1685) — Anglijos karalius, Karolio I 
sūnus, dėl Oliverio Kromvelio sukilimo turėjęs pasitraukti užsienin (Olan- 
dijon), sugrąžintas generolo Monko į sostą 1660 m. 

sumanė pastatyti jį į vietą. Pakvietė Anglijos karalių pietų, taipgi 
ir doną Chuaną, tuo metu Nyderlandų valdytoją; perėjus į val- 
gomąjį, visi didžiai nustebo, išvydę ant stalo vieną vienintelį 
indų komplektą sidabriniame dėkle ir fotelį — daugiau jokio 
kito krėslo. Karolis II nustebo labiau už bet kurį kitą — nebu- 
vo pratęs prie karališkos pagarbos. Ragino princą ir visą jo 
kompaniją sėstis prie stalo tasai atsakė, jog kai karalius papie- 
taus, jis pats, donas Chuanas, ir kiti senjorai rasią visiškai pa- 
dengtą pietų stalą kitame kambaryje, tačiau jie nieku gyvu ne- 
leisią sau sėdėti greta jo didenybės. 

Paskiau paėmė servetėlę, padavė karaliui nusiplauti ran- 
kas ir pasirengė jam patarnauti. Pastarasis gynėsi kiek įmany- 
damas, tvirtai pareikšdamas, jog vienas nevalgysiąs ir paliksiąs 
kambarį nieko nepalietęs, jeigu princai neužims vietų šalia jo. 

— Tai galutinis didenybės įsakymas"? 

— Taip, pone, tai mano įsakymas ir kartu prašymas, man 
būtų labai nemalonu, jeigu pasielgtumėt kitaip. 

— Tuomet tik paklusdami jums, sire, neturime teisės at- 
sisakyti. 

Buvo atneštos taburetės, išdėlioti ant stalo indai be dėk- 
lų, ir ponas Princas atsisėdo karaliui iš dešinės, donas Chua- 
nas — iš kairės, tūždamas, nes įsivaizdavo, kad jam viskas leis- 
tina ir savo namuose prieš Karolį Stiuartą nė kiek nesivaržy- 
davo. 

Tad galima spręsti, koks buvo tokio išdiduolio siutas, kai 
tiekos žmonių akivaizdoje Anonsjados vienuolyne buvo paže- 
mintas. Pasitraukė nieko nepasakęs, tačiau širdyje virte virė. 
Pasekmes karalienė motina patyrė tą patį vakarą — gavo įsa- 
kymą išvykti į Valjadolidą. 

Sykį tapęs šeimininku, donas Chuanas valdė visiškai ir ne- 
ginčijamai. Karalius tereikalavo išsaugoti jam vietą per cere- 
monijas, tenkinti jo užgaidas ir netrukdyti nešioti karūnos bran- 
genybes. Taip tęsėsi dvejus metus, po to iškilo karaliaus vedy- 
bų klausimas. 

Bastardas visomis išgalėmis priešinosi Karolio II sąjun- 
gai su Liudviku XIV; persiėmęs Austrijiečių namų įpėdinystės 
dvasia, jis nekentė Prancūzijos ir Burbonų giminės. 

"Tačiau dvare mezgėsi kitokia intriga, siekianti nuversti pir- 
mąjį ministrą ir pasirinkti sprendimą, visiškai priešingą jo uŽ- 
mačioms. Buvo pasirašyta Neimegeno taika!, Prancūzijos ka- 
ralius čia padiktavo savo sąlygas, Karolio II ir panelės d'Orle- 
an jungtuvės buvo nuspręstos, ir gavęs princesės portretą ka- 
ralius ją taip įsimylėjo, jog prisiekė numirsiąs, jeigu tarp jos ir 
jo iškiltų kokia nors kliūtis. 

Nuo tada donas Chuanas pateko nemalonėn ir gavo pa- 
tirti daug nemalonumų. Pirmasis — tai karalienės motinos su- 
grįžimas; ji pasirodė triumfuodama, idant užimtų savo vietą 
per sūnaus vestuves. Savo priešo nepagailėjo. Kad kuo labiau 
jį sugniuždytų, visomis išgalėmis pataikavo karaliaus aistrai, 
dėjosi palanki ir atlaidi jaunikaičio kvailionėms ir tikino, jog 
visa širdimi mylėsianti savo marčią, jog jau dabar ją mylinti, 
jog pasistengsianti ją padaryti laimingą. 

Pasitraukęs į savo rūmus, donas Chuanas nebeturėjo jo- 
kios valdžios. Jisai susirgo, o dvaras netgi apie jį nesiteiravo. 
Išvyko pasitikti jaunosios karalienės, nesiteikę jam apie tai pra- 
nešti, tad prieš įžengiant Luizai d'Orlean į Madridą, jis pasi- 
mirė iš įsiūčio. 

Į tai dvaro pokštininkai atsiliepė teigdami, esą jis numi- 
ręs todėl, kad nepamatytų jos. 

"Taip baigėsi šioji viešpatystė, nes iš tikrųjų tokia ir buvo; 
antrasis donas Chuanas, antrasis Ispanijos bastardas nors ir 


Neimegenas — šiame Nyderlandų mieste (Gelderno provinci- 
joje) 1679 m. buvo pasirašyta tarp Prancūzijos, Ispanijos, Šv. Romos im- 
perijos ir Švedijos taikos sutartis, pagal kurią Prancūzijai atiteko Franš 
Kontė provincija ir daugelis Flandrijos miestų. Jos dėka Liudvikas XIV 
tapo Europos arbitru. 

nepasiekė pirmojo šlovės!, buvo didesnis Fortūnos numylėti- 
nis. Toji deivė akla kaip meilė, ir dažnai abi šios neregės stum- 
do viena kitą! Tad ir nieko nuostabaus, kad jos pasiklysta. 

Taigi, kaip sakiau, karalius, lydimas Burgo arkivyskupo ir 
visų dvariškių, išskubėjo priešpriešiais savo sužadėtinei. Suti- 
ko ją kaimelyje kelias mylias už Burgo. Vos tik išvydęs karie- 
tas, nepaliko princesei laiko išlipti laukan, kaip ši privalėjo pa- 
daryti; jis iššoko iš savo litjeros*, skubėdamas greičiau ją pa- 
matyti, ir išpūtęs akis suskato apžiūrinėti. 

Buvo labai graži, vilkėjo prancūziškai, su nepaprasta gau- 
sybe brangakmenių. Karaliui ji pasirodė žavinga, ir jis tuoj pat 
nusivedė ją į savo didžiąją karietą be stiklų pagal krašto pa- 
protį — paprotį labai nepatogų ir itin kenksmingą veido spal- 
vai, juolab, kad nenešiotos juodos puskaukės. 

— Ponia, — nieko nelaukdamas tarė jis su įkarščiu, nely- 
ginant Kornelio* herojus, — mes netrukus susituoksime, ne- 
kantriai to laukiau dar jūsų nematęs, o dabar išvis nebegaliu 
laukti. 

Karalienė nebuvo tokia skubi, bet negalėjo nieko paprieš- 
tarauti ir tik nuleido akis nurausdama. 

Karaliui paaiškinta, kad šiądien vestuvių ceremonijai jau 
per vėlu, kad dar niekas neparuošta, kad monsinjoras arkivys- 
kupas negalėtų laikyti mišių, nes yra valgęs. 

— Ką gi, — atšovė jis, — tegul iki vidurnakčio viską pa- 
rengia šio kaimelio bažnyčioj, manau, po vidurnakčio arkivys- 
kupas jau galės laikyti mišias. 

Cia kalbama apie nesantuokinį Karolio Penktojo (Kvinto) sūnų 
Chuaną Austrijietį (1547-1578), Nyderlandų valdytoją, 1571 m. laimėjusį 
prieš turkus didelį jūsų mūšį prie Lepanto. 

* litfjera — karietos kabina, ant pritvirtintų ienų iš priekio ir užpa- 
kalio gabenama arklių; tais laikais prabangus didžiūnų ekipažas. 

* Kornelis (Pierre Corneille, 1606-1684) — garsus dramaturgas, 
literatūros klasikas, prancūzų tragedijos tėvas. Vienos iš Žymiausių jo 
tragedijų “Sidas", “Horacijus", “Cina", “Agesilas", “ Atila" ir kt. 

Visi prieštaravimai, prašymai buvo perniek, karalienė tik 
veltui gaišo laiką. 

Taigi šit visas dvaras įsikūręs prasto miesteliuko šiau- 
dastogėje pirkioje su užtiestais virš nešvarumų aksomais ir 
brokatais, mat ispaniški miesteliūkščiai labiau panėši į kloa- 
kas nei į gyvenamus būstus. Reikėjo surasti senoms bažny- 
čios sienoms drapiruotę, laimė, arkivyskupas buvo atsigabe- 
nęs savo koplyčią. 

Padaryta kaip galėta geriau, bet nepasiekta derančių šiai 
ceremonijai prabangos bei prašmatnumo, ir niekados toje is- 
paniškoje karalystėje — tokioje griežtoje, tokioje manierin- 
goje — nieko panašaus neregėta. Senoliai kėlė akis į dangų ir 
tikino, jog tai pražūtis. 

Karalius niekaip nenorėjo pasitraukti nuo princesės, te- 
ko jį įtikinėti, kad leistų jai apsirengti. Jinai vilkėjo suknia, 
tviskančia it saulė — pagal ispanišką madą, ir visos svitos 
prancūzės apsirengė taip pat. Viena jų, guvernantės padė- 
jėja, pavarde panelė Vorelon, tą dieną pasimirė savo litjero- 
je, nė už ką nesutikusi sustoti, kad ir kaip sunkiai sirgo bei 
kad ir kaip buvo įkalbinėta. Ši mirtis nuliūdino panelę d'Or- 
lean: mylėjo tą senučiukę, be to, su ja siejosi ir josios vaikys- 
tės prisiminimai. Ją apverkė visas prancūzų būrys, 0 ypač — 
jos šeimininkė. 

Rengiant karalienę pirkioje, kunigaikštienė de Tera No- 
va, kad ir baisiai aikčiodama, pradėjo eiti savo pareigas ir ėjo 
jas visu griežtumu. Lauke pasigirdo garsūs balsai ir ginklų žvan- 
gesys, karalienė išsigandusi šūktelėjo. Pasiteiravo, kas tai galė- 
tų būti, vyresnioji kamarera pastebėjo, kad josios padėties per- 
sonai nepntinka domėtis tokiais dalykais. Vidun įpuolė didžiai 
susijaudinusi viena iš prancūzių. 

— Ak, ponia, lai jūsų didenybė tuoj pat išeina laukan! 
Dvejetas senjorų perrėš viens kitam gerklę, jeigu ji jiems nesu- 
trukdys. 

AI 


Osonos kunigaikštis, milaniečių valdytojas, valstybės pa- 
tarėjas, ordinų tarybos pirmininkas ir vyriausiasis karalienės 
arklininkas, buvo įsitvirtinęs prie durų — neva einąs sargybą — 
šitaip gali įsivaizduoti tik Ispanijoje. 

Kunigaikštis d'Astorga, jaunas ir dailus kavalierius, po- 
draug su karaliumi, kai išvydo portretą, užsiplieskė viena iš tų 
romantiškųjų ir riteriškųjų aistrų, kokių neišvysi jokioje kitoje 
šalyje. Atsidavęs buvo tiek, jog būtų nukabinęs mėnulį nuo dan- 
gaus, jeigu tik jo būtų paprašyta — ir už vieną vienintelį gra- 
Žiųjų princesės akių žvilgsnį. 

Jis irgi laikės prie durų kaipo vyresnysis majordomas: ne- 
paisant jaunumo, visų dvaro žilagalvių apmaudui, jam buvo 
patikėtas šis postas, nes jį labai mėgo karalienės motina, ku- 
rios vienu iš favoritų kadais buvo jo tėvas. Mėgo jį ir karalius 
bei visi kiti, kas tik išvysdavo. Turėjo vieną iš tų puikių charak- 
terių, kurie visur pritampa, ir vieną iš tų Žavingų veidų, kurie 
traukia prie savęs. 

Osonos kunigaikštis pradėjo išvedžioti sentencijas, kaip 
pavojinga priskirti prie jaunos karalienės besmegenes galvas, 
galinčias pastūmėti ją kvailystėms. Kunigaikštis d'Astorga pa- 
sisakė prieš paprotį apsupti septyniolikmetę senais veidais, juk 
taip galima ją numarinti iš nuobodulio! 

Ginčas tiek įkaito, jog perėjo į asmeniškumus, dar dau- 
giau — virto išpuoliais prieš karalienę. 

— Irjeigu mes nestovėtume čia, — sušuko įtūžęs Osonos 
kunigaikštis, — iki ko tik nenueitų vėjavaikiškumas ir nerū- 
pestingumas prancūzės, savojoje pragaištingoje šalyje pratu- 
sios negerbti nei Dievo, nei Bažnyčios, nei padoraus elgesio 
normų! 

Sulig šiais žodžiais, tiesiog užsipuolančiais jo dievinamą- 
ją, kunigaikštis d'Astorga nebesusivaldė, metėsi it paklaikęs 

ant savo priešininko su bemaž jau ištraukta špaga; laime, po- 
nia de Gransi, kuri buvo besikelianti pas karalienę, kone jėga 
privertė ją sugrąžinti atgal. Kaip matėme, šią akimirką taip pat 
įsikišo kambarinė prancūzė. 

Perpus sušukuota, karalienė pašoko ir puolė prie durų, 
kunigaikštienė de Tera Nova ranka jai užtvėrė kelią. 

— Neikite toliau, ponia. 

— Ėgi, ponia, — sušuko jaunoji princesė, — reikia su- 
trukdyti kraujo praliejimą. 

— Sutrukdys ir be jūsų, ponia, pagal pareigas mano prie- 
dermė neprileisti, kad jūsų didenybė susikompromituotų su 
žemesniais už save, tad palikit man būti ir sargyba, ir teisėja. 
Aš tiktai tikiuosi, kad šie namai nebus niekieno įžeisti, — pri- 
dūrė ji, pakeldama balsą. — Vyresnysis majordomas bus as- 
meniškai atsakingas už tai, kas įvyks, ir aš visa pranešiu jo di- 
denybei karaliui. 

— Dieve mano! Sužeistų nėra? — paklausė panelė d'Or- 
lean, baisiausiai sunerimusi. 

— Jeigu ir yra, tai, tikiuosi, jie tuoj pat bus išnešti, nevalia 
leisti sau numirti jūsų didenybės prieškambaryje. Uždarykite 
duris, ponai! 

Karalienė vėl susmuko ant kėdės ir prancūziškai pasakė 
princesei d'ArkuI, jog jeigu jai teks būti šios harpijos verge, tai 
ji verčiau pabėgsianti į vienuolyną. 

— O, brangioji mano šalie, kur tu? — tęsė ji su ašaromis 
akyse. — Ponios, jūs papasakosite karaliui, ką čia matote ir 
kokioje kankynėje aš privalau gyventi. 

Apie šį incidentą kalbėta iki tualeto pabaigos, visa kal- 
tė suversta Osonos kunigaikščiui, ir atvykus į Madridą jis bu- 
vo nušalintas nuo pareigų, jas perdavė markizui de Las Bal- 
basū. Pasipūtėliai piktinosi ir pranašavo visas įmanomas ne- 
laimes monarchijai, taip ujančiai senus senjorus ir palankią 
vėjavaikiams. Kunigaikščio d'Astorgos meilė niekam nebu- 
vo paslaptis. 

Atėjo karalius, pritvinkęs nekantrumo ir aistros. Buvo 
nuostabiai apsirengęs, tačiau neimanoma perteikti karalienės 
grožio ir jos brangakmenių puikumo, jinai žilpinte žilpino. 

Dvaras buvo didžiulis ir prašmatnus. Maršalienė de 
Klerambo, princesė d'Arkur ir ponia de Gransi pasirodė apsi- 
rengusios ispaniškai, labai turtingai pasidabinusios. Sežoras de 
honor' — tai, tiesą sakant, nelyginant karalienės freilinos Pran- 
cūzijoje, jas parenka iš pačios aukščiausios kilmės panelių. Jos 
žengė pora už poros ir buvo labai dailios. 

Jungtuvės įvyko. Niekados kaimelio bažnyčia neregėjo pa- 
našios poros. Jų didenybių tarnautojai ir baldų apmušėjai per 
kelias valandas drapiravo ir išdekoravo didžiausią iš šiaudas- 
togių pirkių. Karališkoji lova buvo įrengta viename kambary- 
je, puota buvo paruošta kitame. Bet išėjęs iš bažnyčios kara- 
lius pareiškė tuojau pat gulsiąs. Dvaras vienas sėdo už stalo ir 
ilgai prie jo neužtruko, kad nesukeltų jų didenybėms nepato- 
gumų. 

Rytojaus dieną Karolis II, spindintis ir pakerėtas, o jau- 
noji karalienė gan liūdna vėl sėdo savojon atviron karieton kar- 
tu su karaliene motina bei vyresniąja kamarera ir pasuko Bur- 
go linkui; turėjo jį pasiekti vakare ir pasilikti tenai tris dienas. 

Karalienė buvo nelinksma. Jau šnekėta apie tai, kad visi 
ją lydėjusieji asmenys bus netrukus išsiųsti atgalios, ir toji grės- 
mė turėjo išsipildyti Burge. Vargais negalais jinai išsikovojo, 
kad jai paliktų dvi aukles ir dvi patarnautojas, ir tai jos suteik- 
tos tik laikinai: privalėjo vėliau ją apleisti. 

Princas ir princesė d'Arkurai gavo dovanų tris tūkstan- 
čius pistolių brangakmeniais, maršalienė de Klerambo — tik 
du tūkstančius pistolių, tačiau pastarajai, be to, paskirta tūks- 
tančio luidorų ir dviejų tūkstančių ekiu pensija. Tą jai pelnė 
Pono palankumas. Tiesa, patyrė daug vargo, kol jai buvo iš- 
mokėta, bet vis dėlto savo pasiekė, mat buvo didelė intrigantė. 


Senoras de honor (isp.) — garbės damos (freilinos). 


103 


Princas ir princesė d Arkurai rūpestingai palaikė Pran- 
cūzijos garbę savo vaišingumu bei dideliu išlaidumu. Jų įva- 
žiuotė į Burgą buvo puiki. Per postovį šiame mieste karalienė 
be paliovos kvictė juos pas savu, taip pat ir kitus prancūzus, su 
jais išsiskirta ne be gausybės ašarų. 

Jos didenybei išvykstant, juodu gavo tūkstantį pistolių, 
kuriuos iš jos išlošė kelionės metu. Abu šiek tiek būgštavo, kad 
karalienė neišdrisianti prisipažinti šios netekties, bet ji pasisa- 
kė karaliui apie tai labai atvirai — kaip moteris, pasitikinti sa- 
vo galia, ir nesusilaukė nei priekaištų, nei prieštarų. 

Netrukus ji pasiekė Buen Retirą, kur buvo uždaryta. Varg- 
šė princesė! Pirmiausia, kas jai atėjo į galvą — tai, kad būtų 
pakviesta ponia de Vilar, Prancūzijos ambasadoriaus Žmona, 
troško matytis su prancūzais ir šnekėtis apie tėvynę, galbūt ir 
apie savo prisiminimus. 

Markizė nusiuntė į Buen Retirą žmogų sužinoti audien- 
cijos dieną ir valandą. Šis buvo nukreiptas pas vyriausiąją ka- 
marerą; prisilaikydama instrukcijų toji atsakė, kad apie tai nie- 
ko negirdėjusi; kai jos paprašyta pasiteirauti, atšovė, kad nie- 
ko nedarysianti, kad nė joks vyras, nė jokia moteris neišvys 
kzralienės, pakol ši oficialiai neįžengs į dvarą. 

Ambasadorienė liepe pranešti karalienei apie tokį atsa- 
kymą, bet ši nieko apie tai nesužinojo. Liko besiilginti, be pa- 
liovos laukianti, nuolatos greta besisukinėjant karaliui, kuris 
neatstojo nuo jos kaip šešėlis ir kuris vis labiau ją įsimylėjo. 
Šitai būtų trukę ilgai, jeigu markizė de Vilar nebūtų nuvykusi 
pasveikinti karalienės motinos, tuo metu labai besistengian- 
čios įtikti savo marčiai. Ši pasiteiravo, ar jiedvi pasimačiusios, 
ir markizė papasakojo, kas nutiko. 

— Jeigu taip, ponia, jūs pamatysite karalienę rytoj čia, 
jeigu jums tai tinka. 

Markize de Vilar atsakė esanti nepaprastai patenkinta, ir 
iš tikrųjų tai buvo didelė malonė. 

Pamatysime, kaip griežtai princesė buvo atskirta nuo žmo- 
nių. Markizei de Las Balbasū užėjus pas kunigaikštienę de 'Te- 

ra Novą, kad jai leistų pasišnekėti su karaliene, pastaroji, vos 
tik jai apie tai buvo pranešta, irgi atskubėjo pas vyriausiąją ka- 
marerą — mat jiedviejų apartamentai buvo greta. 

Marija Luiza žingtelėjo ponios de Balbasū link, bet kuni- 
gaikštienė bematant paėmė ją už parankės ir kaip mažą mer- 
gytę privertė grįžti į savo kambarį. Spręskite patys, kaip ji bu- 
vo nustebinta tokio elgesio! Išlėkusi pro tas duris greičiau nei 
būtų norėjusi. jinai atsidūrė mažame tamsiame koridorėlyje, 
skiriančiame josios ir vyriausiosios kamareros apartamentus; 
praeidama išgirdo atodūsį ir išvydo kunigaikštį d'Astorgą, klū- 
pantį ištiestomis rankomis, nepratariantį nė žodžio, tačiau sa- 
kytumei meldžiantį pasigailėti. 

Jinai buvo viena: pykčio pagauta kunigaikštienė užtren- 
kė paskui ją duris ir vietoj pasimatymo su sena markize jai su- 
teikė progą pasimatyti su jaunu kunigaikščiu. 

Karalienė sustojo ir paklausė savo vyresniojo majordo- 
mo, ko gi šis laukiąs. 

— Vieno jūsų didenybės žodžio, ponia. 

— Kokio gi? 

— Aš galbūt numirsiu ir prieš tai norėčiau, kad karalienė 
teiktųsi pasakyti, ar yra patenkinta mano patarnavimais ir išti 
kimybe tas nedaugelį dienų, kuriomis man buvo suteikta gali- 
mybė jas pasiūlyti. 

— Numirsite, pone! Kodėl numirsite? Kas jums yra? — 
paklausė Marija Luiza persigandusi. 

— Ponia, Osonos kunigaikštis mane iššaukė į dvikovą, jis 
retai kada nekliudo savo priešininko, tai stiprus fechtuotojas, 
ir, be abejo, mane nukaus. 

— Betgi, pone, aš jums draudžiu kautis! Toji dvikova ne- 
įvyks, jeigu reikia, aš pakalbėsiu su karalium. Atšvęsti mano 
sutuoktuves, atvykimą kraujo praliejimu! Dar sykį kartoju, po- 
ne, aš to nenonu. 

— Teatleidžia man jūsų didenybė, bet šitai turi įvykti. 

— Kaip! Nepaisant mano, nepaisant karaliaus valios? 


105 


— Taip, ponia, dvejetas ispanų didikų, susikirtusių kaip 
mudu su kunigaikščiu, negali gyventi neatkeršiję, antraip užsi- 
trauktų sau nešlovę. Karalius ir jūs, ponia, judu abu visagaliai, 
kai kalbama apie mūsų gyvybę, bet tik ne apie garbę. 

Karalienė susijaudino. Kunigaikštis tebeklūpojo, pro stog- 
langį iš viršaus krintanti šviesa prietemoje ryškino tik jo galvą 
ir plaštakų galus. Buvo labai gražus, tasai kunigaikštis d' As- 
torga, pažinojau jį čia, kai prieš kelerius metus atvyko; kad ir 
senas, dar turėjo išlaikęs grožio likučius. Jis man dažnai apie 
tai ir apie visus savo nuotykius su karaliene pasakojo — 0 apie 
ją taip gerai kalbėta, Dieve mano! 

Princesė jau rengėsi atsakyti, ir nežinau, ką būtų atsakiu- 
si, bet jos kambario durys atsidarė, ir pasigirdo karaliaus bal- 
sas — kalbėjo vienam iš savo nykštukų, kuris šiuo pat metu 
pasirodė. 

— Taip, sire, jos didenybė karalienė yra pas vyriausiąją 
kamarerą, bet jeigu leisite, aš einu ir pranešiu, kad karalius 
nekantrauja ją pamatyti, ir jinai pasiskubins ateiti pas jūsų di- 
denybę... 

Skvarbi nykštuko akis pastebėjo klūpantį kunigaikštį, su- 
trikusią karalienę; jisai staiga stabtelėjo vildamasis, kad jo po- 
nia duos jam ženklą arba tars žodį, pagal ką galėtų nuspręsti, 
kaip elgtis. Matydamas ją tylint, visa ėmėsi sau. Buklūs sutvė- 
rimai, tie Lenkijos nykštukai! Karalius turėjo jų du. Apie šias 
mažas būtybes jų šalyje pasakojama aibė keistų dalykų, regis, 
jie tenai turi didikų parkuose kaimelius. 

Šisai, kurį vadino Nada (ispaniškai tai reiškia Niekas), 
buvo vienas iš akiplėšiškiausių ir sukčiausių, kokius tik galima 
įsivaizduoti. Šitoje situacijoje jis tikriausiai apsaugojo karalie- 
nę nuo didelių nemalonumų ir veikiausiai išgelbėjo d'Astor- 
gos galvą — vienintelis neprarado nuovokos. 

— Ak, sire, — šūktelėjo jis tartum nustebęs, — šit pati jos 
didenybė karalienė atspėjo jūsų norus ir paliko tenai tą markizę 
de Las Balbasū, kurios sijono lankas man tarnavo nuo lopšio. 

Ir jisai suskato visaip strikinėti, sutrukdydamas karaliui 
prisiartinti prie durų; tuo tarpu kambarin atkako karalienė, 
visa drebanti; nykštukas vėl užtraukė portjerą, kunigaikštis pa- 
spruko koridoriais, ir šituo viskas baigėsi, bent tądien. 

Karalienė liko užsisvajojusi, būtų norėjusi pasakyti kara- 
liui, ką sužinojo, tačiau nesiryžo. Aišku, karalius paklaustų, kas 
jai tą pasakė, o jinai nemanė esant būtina papasakoti apie sce- 
nelę koridoriuje. Panašiais atvejais visas mus vidaus balsas nu- 
kreipia nuo atvirumo: aš tai vadinu savisaugos instinktu. 

Dvikova įvyko po valandos. Osonos kunigaikštis, priešin- 
gai nei paprastai, buvo sužeistas, o kunigaikštis d'Astorga tą 
reikalą baigė be mažiausio įdrėskimėlio, visais atžvilgiais nu- 
galėtojas. Pasirodė vakare, karaliui taisantis miegoti, ir vėl pra- 
dėjo vykdyti savo pareigas prie karalienės. 

Jį išvydusi, ši kiek išblyško, suprato, ką tatai reiškia. Jos 
akivaizdoje karaliui papasakota apie dvikovą. Karalienė moti- 
na labai pagyrė savo globotinį, o Marija Luiza išvis nieko ne- 
pasakė, ir tą puikiai pastebėjo nuovokusis nykštukas: spėjo, 
kad ji turėjo pernelyg daug ką pasakyti. 

Rytojaus dieną Prancūzijos ambasadoriaus žmonai buvo 
leista prisistatyti į Buen Retirą — tokį griežtą ir nuošalų. Ka- 
ralienė aistringai troško ją pamatyti ir paprašė karaliaus, kad 
šios damos atžvilgiu pasirodytų toksai pat geras kaip ir jai pa- 
čiai; šis nė nemanė nepatenkinti jos pageidavimą. 

Ponia de Vilar tarp savo popierių paliko smulkų šio susi- 
tikimo aprašymą. Ispanijos dvaras taip mažai panašus į mūsiš- 
kį, jog įdomu sužinoti šias smulkmenas. 

Karalius ir dvejetas karalienių laukė markizės galerijoje, 
drapiruotoje aksomu ir purpuriniu damastu, gausiai išmargintu 
plačiomis auksinėmis juostomis. Žavūs kilimai po kojomis, sta- 
lai, spintelės, varinės gorės — visa suderinta. Šiame krašte, kur 
suplaukia Indijų lobiai', rūmai visur tviska didžiule prabanga. 


Indijų lobiai — kalbama apie brangenybes iš Lotynų Ameri- 
kos ir Karibų jūros baseino kraštų, tais laikais vadintų Vakarų Indija. 

Ant stalų rikiavosi daugybė sidabrinių žvakidžių su vaški- 
nėmis žvakėmis, ir kai reikėdavo pakirpti dagtį, ateidavo že- 
mai linkčiodami išsipustę nykštukai jų pakeisti ir išnešti į kitą 
kambarį; šitai sudarė itin malonią akiai procesiją. 

Ispanijos karalienes supa labai jaunos personos, taip pat 
nemažai senyvų moterų, paprastai našlių, vilkinčių privaloma 
šiai padėčiai apranga, gerokai panašia į vienuolių. Šitai neat- 
rodo linksmai, bet Ispanijoje nieko nėra linksmo; yra dėl ko 
numirti iš nuobodulio, ypač mūsiškėms princesėms, pratusioms 
prie kitokio tono ir nesitenkinančioms vien prašmatnybe. 

Ponią de Vilar priėmė puikiai; jaunajai karalienei sunkiai 
sekėsi tramdyti ašaras; karalius tai pastebėjo ir tuojau pat pa- 
reikalavo damų ir lengvo užkandžio, paduoto visiems ant ke- 
lių. Laimė, tai prablaškė. Ambasadorienei atnešė a/monhada, 
tai yra pagalvėlių, šioje šalyje vartojamų damoms atsisėsti — 
pagal paprotį, užsilikusį nuo maurų, jų nugalėtojų, 0 ne nuo 
protėvių, kad ir ką jie apie tai sako. 

Karalienė atrodė žavingai: vilkėjo ispaniškai, tačiau iš 
prancūziškų medžiagų. Per oficialiąją audienciją, vis dėlto tru- 
kusią ilgokai, mažai kalbėjo ir be galo apsidžiaugė, kai kara- 
lius atsistojo išeiti, o karalienė motina ėmė rengtis juo pasekti. 

Vos tik pasijautusi laisva ir nevaržoma šios nuolatinės įky- 
rios svitos, ji pasisuko į ponią de Vilar ir tarė jai prancūziškai: 

— Ak, ponia, kaip džiaugiuosi jus matydama ir kaip 
norėčiau netrukdoma su jumis paverkti dėl savo brangių tė- 
vų, gražiosios šalies, Prancūzijos dvaro, kurių daugiau ne- 
beišvysiu! 

— Mudvi ne vienos, ponia, antai jūsų garbioji duenja mur- 
mėdama rožančių mus tikriausiai stebi ir galbūt klausosi, to- 
dėl patarsiu jūsų didenybei prislopinti savo jausmus. O dėl po- 
no de Vilaro ir manęs, tai mes gavę griežtą įsakymą niekuo 
jums nepriminti praeities, kuri nebegrįš, privalome padėti jums 
prisirišti prie naujosios tėvynės ir savo patarimais sumažinti 
jūsų bereikalingą gailestį, kad jo neliktų nė šešėlio. 

— O, kaip Žiauru! 


108 


— Taip, ponia, ir prašau jūsų didenybę man atleisti už 
tokią kalbą, ne savo valia tai darau. 

— Aš Žinau, Žinau... Taigi negalite nieko man pasakyti 
apie Versalį, apie Sen Klu, apie tai, kas dedasi mano šeimoje, 
mano šalyje? 

— Jūsų didenybė dabar neturi kitos šeimos, kitos šalies 
kaip tik Ispaniją. 

— Ponia de Vilar, suprantama, kad jūs grįšite į Prancū- 
ziją; galėsite kiek tinkama pasakoti apie šią nuobodžiąją Is- 
paniją. 

— Nuobodžiąją, ponia? Ar yra kas puikesnio? Ar Pran- 
cūzijoje mes turime galeonus!, pakrautus aukso, lobių, grožy- 
bių, kurios vertos sultonų ir arabų princų? 

— Kas iš viso to, jeigu matai tokius veidus kaip antai gra- 
fienės de San Jago, susisupsčiusios savo krepais, tąsias seforas 
de honor su jų pūstais sijonais, trukdančiais judėti ir nešioja- 
mais nuo mano senelės karalienės Onos? laikų? Tuosius sen- 
jorus, nedrįstančius pakelti į mane akis? Tą vyriausiąją kama- 
rerą, didesnę ponią nei aš ir man įsakinėjančią? Tuosius niū- 
rius rūmus, kuriems esu pasmerkta ir visa, kas manęs ateity 
laukia ir ką jūs pamatysite kaip ir aš? Ak, ponia, kodėl aš nesu 
paprasta valstietė iš Šantilji, Fontenblo ar Kompjeno, ramiai 
gyvenanti tų aukštųjų medžių paunksnėje, tų mielųjų upių pa- 
krantėje — jos yra prancūziškos, turi prancūziškus vardus ir 
aplinkui gyvenamos prancūzų! Brangioji markize, kaipgi jūs 
to nesuprantate ir kaipgi galite reikalauti, kad nesinorėtų man 
verkti šiose liūdnose vietose? 

Ponia de Vilar tai suprato pakankamai gerai, bet negalė- 
jo prisipažinti; buvo gavusi savo valdovo įsakymus, o be to, 


galeonas — didelis Ispanų burlaivis; jais XV, XVI ir XVII a. 
gabenti į Ispaniją Peru ir Meksikos aukso bei sidabro kasyklų lobiai. 
* karalienė Ona — Ona Austrijietė (1601-1666) — Ispanijos ka- 
raliaus Pilypo III duktė, Liudviko XIII žmona, savo sūnaus Liudviko XIV 
nepilnametystės laikotarpiu regentė. 

karalienės laimei reikėjo, kad ji viską pamirštų. Tad markizč 
vėl pradėjo suokti apie prabangą, triukšmingus pasilinksmini- 
mus, jai reiškiamą pagarbą. gyrė karalių, jo jaunystę, gerumą, 
aistrą savo jaunajai pačiai, kėlė į padanges karalienės motinos 
dorybes bei švelnumą, porino apie būsimus vaikučius, apie šios 
jaunos šeimos laukiančias gražias dienas. 

Karalienė liūdnai palingavo galvą. 

— Aš neturėsiu vaikų, ponia, — tarė. — Viena aiškiaregė 
pernai man išpranašavo, kad aš būsiu didelės šalies karalienė, 
kad jai nepagimdysiu įpėdinių ir kad numirsiu jauna. 

— Kvailystės, ponia. 

— Tiesos, ponia de Vilar; jūs pati tą pamatysite; aiškiare- 
gė pridūrė, kad numirsiu savo motinos mirtimi ir bemaž nuo 
tos pačios rankos. Juk žinote, kaip numirė mano motina ir kas 
ją nužudė? Ar panaši aš į ją — savo motiną? 

Tą mirksnį iš po atkeltos portjeros kyštelėjo nykštuko galva. 


AII 


Šisai nykštukas karalienei buvo apvaizda miniatiūroje; 
iš rimtųjų jis prisirišo prie tos vargšės prancūzės, ištremtos iš 
savosios šalies — jis, toksai pat tremtinys kaip ir ji. Ir dabar 
vėl jai tą įrodė. Artinosi karalienė motina; vyriausioji kama- 
rera it plėšrus liūtas išniro iš galerijos linkio; princesės Žo- 
džių nuotrupos pasiekė jos priešišką klausą. Idant sumažin- 
tų šį pavojų, mažasis žmogutis įpuolė galerijon, savo cypliu 
balsu sušukdamas: 

— Jos didenybė karalienė motina! 

Ponia de Vilar, geriau nei karalienė suvokdama reikalo 
svarbą, paglostė šį skubruolį ir būtų iš visos širdies pabučiavu- 
si, jei būtų galėjusi. 

— Juk matote, ponia, — tyliai pasakė ji, — netgi šis nelai- 
mingasis neūžauga netiesiogiai jums pataria prikąsti liežuvį. 

Nykštukas suprato ir dargi labai gerai kalbėjo prancūziš- 
kai. Nuo princo Konti pastangų dėl Lenkijos! mūsiškė kalba 
šioje šalyje madinga ir aukštų didžiūnų vartojama. Nykštukai 
gyvena pas juos, kartu su jais ir perima iš jų šiek tiek išsilavini- 
mo bei manierų, kurių, Žinoma, nepraranda įvairiuose dvaruo- 
se, kur juos nusiunčia. 

Iš tikrųjų, prisiartinusi karalienė motina, dėdamasi gera- 
širdiška, tačiau kupina veidmainystės, paklausė Marijos Lui- 
ZOS, aI ji kalbėjosi su ponia de Vilar apie tą gražiąją šalį Pran- 
cūziją, kurios neįmanoma pamiršti ir kurią praradęs nerandi 
sau paguodos. 

Karalienė nujautė spąstus ir tuojau pat atsakė: 

— Mes kalbėjomės ne tik apie Prancūziją, ponia, kalbė- 
jomės ir apie Ispaniją, apie mano norą būti čia laiminga, kokia 
esu dabar, bei mano pasiryžimą viską padaryti, kad įtikčiau 
karaliui ir jums, ponia. 

Karalienė perkreipė lūpas viena iš tų rūgščių šypsenų, la- 
biau panašių į grimasą negu į pritarimą — toksai buvo jos pa- 
pratimas. Nykštukas strikinėjo aplinkui — šito jis griebdavosi 
kebliomis aplinkybėmis. 

Marija Ona Austrijietė nuėjo sau toliau, o ambasadore- 
nė atsisveikino; pro kitas duris įžengė vyriausioji kamarera. Pas- 
kui ją sekė pažas, nešinas storų storiausiomis bažnytinėmis kny- 
gomis; buvo mišparų metas — Ispanijos dvaras kone kas vaka- 
ras juose dalyvaudavo. 

Kunigaikštis d'Astorga stojo vieton, priklausančion pa- 
gal jam pavestas pareigas, žemai nusilenkė savo valdovei, pas- 


Čia kalbama apie Burbonų giminės jaunesniosios šakos atstovą 
princą Fransua Konti (Francois-Louis Conti, 1664-1709), kuris 1697 m. 
buvo išrinktas Lenkijos karaliumi, tačiau negalėjo užimti sosto, nurung- 
tas Saksonijos kurfiursto Frydricho Augusto, tapusio Lenkijos karaliumi 
Augustu II. 

kiau dar žemiau — savo širdies damai. Ir tose ispaniškose mei- 
lėse taip pat visados esama kažkas riteriška bei romantiška. 
jos taip nesibaigia kaip kitos. 

Po mišparų abi karalienės nuėjo į ispanišką komediją — 
ir tatai baisiausias būdas laikui praleisti, nes ten karališka nuo- 
bodybė! Karolis II neapkentė Prancūzijos ir prancūzų labiau 
nei bet kuris kitas jo valstybėje, taip pat jo akivaizdoje nederė- 
jo šnekėti apie jokias mūsų naujoviškas sanklodas. Sieloje iki 
pat panagių buvo ispanas. 

Tą dieną Marija Luiza buvo pasipuošusi Žavingais sma- 
ragdais, deimantais. Turėjo aibę jų taškučių savo rusvuose plau- 
kuose, ir tai puikiai derėjo su atlaso baltumo josios oda. 

Ši komedija tepasižymi vienu ypatingu ir teikiančiu pra- 
mogą dalyku, linksminančiu ją kur kas labiau nei aktorių są- 
mojai. 

Įsimylėjėliai čia keičiasi aistringais žvilgsniais ir per nuo- 
tolį kalbasi pirštais taip greitai, jog neįmanoma spėti juos sek- 
ti — tam reikia didelio įgudimo. Kai jaunoji karalienė pirmą 
kartą išvydo šias gudrybes, didžiai nustebo ir pasiteiravo kara- 
liaus, ką šitai reiškia; tasai paaiškino. 

— Kaip! — nustebo ji. — Jie kalbasi taip atvirai, prieš 
visą publiką? 

— Ir kas čia bloga? — atšovė karalius. 

Taigi šiame pamaldžiame dvare meilė turi pilietybės tei- 
sę, jos nesibaidoma, apsimetama tikinčiais, jog ji nekalta ir 
apsiriboja tik tais išoriniais simpatijos ženklais. Išskyrus tai, 
kad visi yra itin rimti, sukaustyti tiek, jog nedrįsta pasukti 
galvos, kad nebūtų apkaltinti lengvabūdiškumu; 0 tai rim- 
čiausias priekaištas, kokio šiame krašte gali susilaukti mote- 
ris Ir ypač — vyras. 

Kunigaikštis d'Astorga, iki atvykstant karalienei ar tik- 
riau jos portretui, — mat jo aistra suliepsnojo nuo tada, — 
turėjo gražią meilužę. Be užuolankų jai atskleidė savo jausmų 
permainą, siekdamas, kad suteiktų jam laisvę, ir be išsisukinė- 

jimų nurodė priežasti. Iš pradžių ši dama pasijautė užgauta, 
paskiau sutiko, jog didi karalienė — tai nelyginant dievybė, su 
kuria nevalia varžytis, ir pripažino save nugalėta. 

Karalienė anaiptol netroško mylėti kunigaikščio ir jo ne- 
mylėjo; vis dėlto nejučia jis tapo vienintele prošvaiste tokiame 
jai skirtingame ir nepakenčiamame gyvenime, palyginus su tu- 
rėtuoju Prancūzijos dvare ir su Versalio Žavesiais, tuomet dar 
labai patraukliais: karalius nebuvo užvaldytas pamaldumo nei 
ponios de Mentenon su josios šutve. 

Marija Luiza įprato kiekvieną mirksnį matyti šį jauną 
senjorą, įeidama į kambarį, ieškodavo jo akimis ir visados su- 
tikdavo įbestą i ją žvilgsnį. Per savaitę jie nė karto nepasišne- 
kėdavo, nebent tik tiek, kiek priklausė pagal jo pareigas. Nuo- 
vokusis Nada dažnai atkreipdavo į jį jos dėmesį, liaupsinda- 
mas, pabrėždamas jo gražią išvaizdą; kai arti nebūdavo kara- 
liaus, karalienės motinos ar Tera Novos, girdavo kunigaikš- 
čio atsidavimą ir aistrą, piešė jį kaip pasirengusį tuoj pat nu- 
mirti už princesę, kaip jos nuolankiausią ir paklusniausią tar- 
ną. Karalienė jo klausydavosi nepertraukdama; tai buvo daug, 
ir kartkartėmis jinai dūsaudavo, pagalvojusi apie tą, kurį ti- 
kėjo esant irgi jos vergu ir kuris taip greit išsilaisvino iš savo 
grandinių. 

Karalius turėjo du nykštukus, galėtum juos laikyti jo ge- 
ruoju ir bloguoju genijais. Nada jau mums pažįstamas. O Ro- 
mulo (taip vadinosi jo draugelis ir varžovas) gyvenimas per- 
dėm buvo užimtas krėsti ne pokštus, bet šunybes. Jam patiko 
matyti, kai kas nors kenčia, kankindavo su didžiausiu pasimė- 
gavimu, pasižymėdamas nepaprastu sąmojumi, juo naudojosi 
tik tam, kad įgeltų ir, priešingai Nadai, iškart užsidegė neapy- 
kanta karalienei. 

Kur kas stambesnis ir bjauresnis už savo draugužį, iš pa- 
vydo kone pasiusdavo dėl pastarajam skiriamų komplimentų. 
Daugsyk grasino užmušiąs jį, ir teko atimti iš jo peilius, dur- 
klus bei mažytes špagas, kad nepadarytų kokios nelaimės. 

Neapkentė visų, kuriuos mylėjo Nada, netgi karaliaus, 
nors bijojo tai parodyti, tačiau neapykantą galėjai išskaityti 
iš jo akių. Tad stengėsi karalienę kankinti, kaip jo varžovas — 
jai padėti, ir tolesniuose įvykiuose jisai suvaidino nemenką 
vaidmenį. 

Ponia de Vilar, ambasadoriaus žmona, motina įžymiojo 
maršalo de Vilaro!, kuris išgelbėjo Prancūziją ir kuris vienin- 
telis sugebėjo sumušti mano garsųjį bičiulį princą Eugenijų, 
ponia de Vilar, kartoju, buvo gera, bet silpna ir baugšti mote- 
ris. Už viską labiau bijojo susilaukti priekaištų iš savo dvaro ir 
iš visų jėgų stengėsi neprikelti karalienės atmintyje tos pirmo- 
sios meilės, kurios šiai nederėjo daugiau prisiminti, tačiau tai 
netrukdė jaunajai princesei be paliovos ją klausinėti apie Mon- 
sinjorą dofiną. 

Ambasadorienė priiminėdavo svečius ir labai linksmai pa- 
sakojo apie tokiais atvejais praktikuojamą ceremonialą. Pir- 
miausia reikėdavo visoms damoms pranešti, kad ponia de Vi- 
lar tam tikromis dienomis rengianti ratelį pažįstamiems. Pa- 
siųsdavo pažą su rašteliais, vadinamais cardillas?, nes tatai bu- 
vo susiję su tam tikra garbe. Viena kuri žymi dama ispanė tu- 
redavo josios salone eiti šeimininkės pareigas, ir tai būdavo 
markizė d'Esera, kunigaikščio de Lermos* našlė. 

Atsižvelgiant į rangą, būdavo skaičiuojami Žingsniai: vie- 
nų pasitikti nulipdavo iki pirmo laiptelio, kitų — tik iki antro 
ar trečio. Reveransai taip pat būdavo sunumeruoti, netgi pa- 
mesdavai jų skaičių. Kas per užsiėmimas prancūzei ir sąmo- 
jingai moteriai! 


maršalas de Vilaras (Claude, kunigaikštis de Villar, 1653-1734) — 
Prancūzijos maršalas, diplomatas ir žymus karvedys. 1712 m. išgelbėjo 
Prancūziją, sumušęs prie Deneno princą Eugenijų, taip baigėsi Ispanijos 
įpėdinystės karas ir buvo pasirašyta Raštato taika. 
* cardillas (isp.) — kortelės, laiškučiai. 
kunigaikštis de Lerma (de Lerme) — Ispanijos karaliaus Pily- 
po III ministras (1552-1623). 

Šioje šalyje nėra židinių; kambario viduryje pastatoma di- 
delė molinė gorė su žarijomis, kur dega alyvų kauliukai. Mo- 
terys įsitaiso aplink ir kalba visos kartu it pabaidytos šarkos; 
jos labai puošnios, apsikarsčiusios visokiausiais brangakme- 
niais, jeigu tik jų vyrai nėra išvykę kelionėn ar su kokia užduo- 
timi. Tų išvykų metu jos atsideda kokiam nors šventajam, vilki 
visąlaik pilkai arba baltai ir juosi odiniu diržu ar virve. 

Ponia de Vilar pridurdavo, kad nuo to jos netapdavo iš- 
mintingesnės. 

Taigi sėdėdavo ant kilimo aplinkui šią gorę ir valgydavo 
galybę cukruotų kaštonų, stingdytas uogienes, šokoladą su le- 
dais — netgi žiemą. 

Niekados jos neskaitydavo, galbūt nė nemokėjo to dary- 
ti, nuo ryto ligi vakaro užsiimdavo vien poteriais, išpažintimi, 
meile, gražinimusi ir savo artimo apkalbomis. Jos labai ugnin- 
gos, gyvos, itin patrauklaus grožio, vyrams labai gundančios; 
bet prancūzė, nuolat gyvenusi visuomenėje, kokią regime pas 
mus, nepajėgi apsiprasti su šitomis lėlėmis. 

Karalienė iškart tai suprato. 

Keletas savaičių, kurias praleido Buen Retire, prieš įženg- 
dama Madrido dvaran, jai buvo kaip išbandymas ir mokykla; 
privalėjo pasiruošti tam įžymiam įžengimui į sostą, kuris tok- 
sai svarbus Ispanijos karalienės gyvenime. Jo belaukdama, kas- 
dien ji guldavosi pusę devynių! Vargšė princesė! Kokia gyva- 
lionė, ir kaip reikėjo jai atleisti, kad troško nors kiek ją pra- 
skaidrinti! Deja! Ją prablaškyti turėdavo nesibaigiančios pa- 
maldos rūmų koplyčioje, karaliaus dėmesys, nors ji jo visai ne- 
mylėjo, pokalbiai su Nada ir kunigaikščio d'Astorgos meilė, 
nebyli ir nuspėjama tik iš jo žvilgsnių. 

Nada elgėsi su ja kaip su ispane ir be atvangos kalbėjo 
apie šį gerbėją; nenumatė, kad tatai galėtų turėti rimtų pasek- 
mių. Kaip svetimšalis, jis nesuprato Ispanijos karalienės nelie- 
čiamybės — lai ji veikiau numirs, nei bus paliesta nors piršto 
galiuku, ir jai niekad nevalia būti moterimi. 

Jaunoji princesė jo klausydavosi nulenkusi galvą, nieko 
neatsakydama, ir tai buvo daug. Jis vienintelis turėjo teisę pas 
ją įeiti ir būti be pašalinių, nedalyvaujant vyriausiajai kamare- 
rai, šio mažojo sutvėrimo buvo nepaisoma. 

Kelias dienas prieš jai įžengiant į Madridą, karalienė bu- 
vo išvykusi su karaliumi pajodinėti. Nykštukai juodu lydėjo ant 
savo ūgiui atitinkančių žirgų. Kunigaikštis d'Astorga demonst- 
ravo jų didenybėms voltas bei šuolius, kurie juos sužavėjo ir 
kuriems Nada neleido nueiti perniek — baisiausiai išgyrė tą 
pasirodymą. Romulas tučtuojau šokosi kritikiuoti, tvirtinda- 
mas, jog tai anaiptol! ne kilmingo senjoro vertos pratybos bei 
manieros ir jog bet kurioje kitoje šalyje jos pasirodytų labai 
juokingos. 

Ginčas kaito, juolab, kad karalius juokės ir norėjo imtis 
teisėjo vaidmens. Kunigaikštis d'Astorga sugrįžo į savo vietą 
šalia karalienės; kaip vyresnysis majordomas, panašiomis ap- 
linkybėmis jis buvo svarbesnis asmuo už patį vyriausiąjį arkli- 
ninką. Išgirdo nykštukų spygčiojimus ir paprašė karaliaus lei- 
dimo nubausti Romulą, kursai davė sau valią nederamai juo- 
kauti, ko jis negalįs pakęsti. 

— Aš niekad nesikišu į šių šaunių Žmonių kivirčus, — at- 
sake Karolis juokdamasis, kiek galėjo jam leisti karaliaus bei 
ispano orumas. — Jeigu tik nesigriebia peilių, netrukdau jiems 
darbuotis licžuviais. Tu tai gerai Žinai, kunigaikšti. 

— Taip, valdove, bet šis nelaikšis drįsta užsipulti mane, o 
to aš niekad jam neatleisiu ir nepakęsiu, nebent jūsų dideny- 
bei griežtai įsakius. 

— Tad lai jis nutyla, nenorėčiau sukelti tavo nepasitenki- 
nimą, d'Astorga. 

Ties tuo ir apsistota; vis dėlto Romulo mestas į kunigaikštį 
žvilgsnis buvo pritvinkęs pykčio ir keršto pažadų. 

Vos tik jie sugrįžo į rūmus ir karalienė liko viena, Nada 
atbego i jos kambari. 

— Ak, ponia, — pasakė jai, — girdėjote tą piktuolį Ro- 
mulą... Jis mums iškrės kokią šunybę, tik palaukit! Kunigaikš- 


116 


tis ruošia tiek daug gražių dalykų jūsų įžengimui į dvarą, ir 
pamatysite, anas pasistengs, kad jie nenusisektų, ir visą sąskai- 
tą gaus apmokėti šis mielasis kunigaikštis. 

— Sąskaitą? 

— Taip, ponia, ne apie pinigus aš kalbu, juk gerai žinote, 
kad tie jam nerūpi, tik apie jo įdėtą vargą ir sužlugusias viltis. 
Jis taip tikėjosi būti gražiausias ir visame kame susilaukti di- 
džiausio pasisekimo, patraukti jūsų didenybės žvilgsnius! 

— O kas gi, tavo galva, gali jam sutrukdyti? Ką čia įmany- 
tų padaryti Romulas? 

— Ak, ponia, tas piktuolis Romulas, raganius, užleis ko- 
kius blogus kerus ant žirgų ir ant jo paties, ir mano kunigaikš- 
tis nešvęs pergalės bulių kovoje. 

— Nieko čia negaliu padaryti, vargše mano Nada, ir ne- 
žiūrėčiau į tai kaip į didelę nelaimę. 

— Kaip! Ponia, ar tai nebūtų didelė nelaimė, jeigu her- 
c0gą užmuštų ? 

— Dieve mano, užmuštų! Nada, ką tu čia kalbi 

— Taip, ponia, jūs to nė neįtariat, nežinote, kas tai yra 
bulių kova, tie bjaurūs ispanai tokie barbarai! 

— O! Nutilk, Nada! — sušuko karaliene blykšdama. — 
Jeigu tave kas išgirstų, būtum nuplaktas ir išvytas. Tai sakai, 
kad kunigaikštį d'Astorgą bulių kovoje galėtų užmušti? O jei- 
gu aš paprašyčiau karalių, kad jį apgintų? 

— Deja! Ponia, karalius jo neapgintų; jūs nepažįstate šio 
krašto, jeigu manote, kad karalius ką nors gali. Jūs pamatysite 
nemaža kitų, pasmerktų autodafė', kai jūsų akivaizdoje de- 
gins žydus ir eretikųs. 

— Aš tenai neisiu. 

— Elisite, ponia; veikiau jus tenai nešte nunes, ir jeigu 
neatrodysite sužavėta, sudegins pačią arba mažų mažiausia la- 
bai trokš tą padaryti. 


autodafė — viešas inkvizicijos nuosprendžio paskelbimas ir įvyk- 
dymas. 

— Nutilk, Nada, nutilk! Kai išgirstu panašius dalykus, man 
užeina noras turėti sparnus ir parskristi į savo mieląją šalį. 

— Ketinau šįvakar pakalbėti ir apie jūsų šalį, ponia, ir šit 
jūs man priminėte. Tačiau tai didelė paslaptis. Ypač kad ponia 
de Tera Nova nieko neįtartų! 

Nykštukas atsistojo ir nuėjo pasižiūrėti prie visų durų. Ka- 
ralienė degte degė smalsumu ir mielai būtų nubėgusi jam iš 
paskos; šisai sugrįžo su pirštu prie burnos. 

— Na, kas gi yra? 

— Ponia, viena dama prašo su jumis pasimatyti, ateina 
maldauti jūsų paramos; toji dama prancūzė ar beveik; dama, 
kurią jūs gerai pažįstate, nors niekada nesate mačiusi, viena 
Prancūzijos karaliaus bičiulė... 

— Na tai pasakyk jos vardą, vedi mane iš kantrybės! 

— Ė, ponia, tai ponia konetablienė de Kolona!. 

— Panelė de Mančini?? 

— Ji pati! Jinai čia ir baisiausiai skriaudžiama, ypač pono 
de Las Balbasū, jūsų pirmojo arklininko, savo svainio! Netgi 
nenorima palikti jos vienuolyne, nieko kita negalvojama, kaip 
tik išsiųsti ją pas savo vyrą, ko ji labai bijosi; itališkas kerštas ne 
per švelniausias. 

— Vargšė moteris! Man jos gaila, tačiau nelabai numa- 
nau, kuo galėčiau jai padėti. Jeigu karalius neturi galios, tai aš 
jos turiu dar mažiau. 

— Ponia pasimatys su ja. 

— Kaipgi? Su niekuo čia nesusitinku, po mano įžengimo 
į dvarą — mielai. 


de Kolona — garsi romiečių giminė, iš kurios kilę popiežių, 
kardinolų, karvedžių ir t.t. Konetablis — iki 1627 m. — vyriausiasis ka- 
riuomenės vadas Prancūzijoje, o čia, matyt, vartojamas kaip karvedžio 
sinonimas. 

* panelė de Mančini — kalbama apie Mariją de Mančini (Maria 
de Mancini, 1640-1715) — kardinolo Mazarinio dukterėčia, princo Eu- 
genijaus motinos Olimpijos de Mančini sesuo, princo de Kolonos žmo- 
na. Buvo sužadinusi karštą Liudviko XIV aistrą. 

— Būtina dabar, tuojau pat, ji neturi laiko laukti. 

— Ir kurgi ją pamatyti? Žiurkė neįsmuktų čionai be to- 
sios Tera Novos leidimo — to cerberio, šnipinėjančio netgi ma- 
no mintis. 

— Sutikite, ponia, aš apsiimu visa kita. 

— Tu, vargšeli Nada? "Tu turi priešų, sakykim, kad ir Ro- 
mulą; sužinos, ką padarei, ir aš prarasiu tave; ne, ne! 

— Tačiau, ponia, ji labai nelaiminga. 

— Palauks iki įžengsiu Madridan,; tenai aš pažadu jai vi- 
sa, kas bus įmanoma. Nekalbėk daugiau apie tai. 

— Ponia, jinai išmano chiromantiją, išpranašaus jums at- 
eitį. 

— Ir taip jau ji man pernelyg gerai išpranašauta, mielas 
vaike, nenoriu nieko daugiau žinoti. Šiuo metu bijau tik vie- 
no — kad tavęs neišvytų, tavęs, brangus bičiuli, ir idant šitam 
sutrukdyčiau, neleisiu tau užsistoti už kitus. Šit, jau vakarie- 
nės metas, jie tuoj ateis. Nagi, aš pasiimsiu liutnią, jie turi ma- 
nyti, kad mes pasinėrę į tokius žaidimus. Jų akimis tu tesi Žais- 
liukas, juokdarys ir teduoda Dievas, kad jie niekad kitaip į ta- 
ve nežiūrėtų! 

Nykštukas nedrįso ką nors pasakyti, surado liutnią, pa- 
davė savo poniai ir pradėjo prieš ją šokti. Pasirodžiusi kuni- 
gaikštienė de Iera Nova juodu taip ir užtiko. Padarė prieš ka- 
ralienę žemą tūpsnį ir laukė; tokiu būdu ją perspėdavo. 

Karalienė vakarieniavo pusę devynių kaip paprastai; ka- 
rališkajame kambaryje viešpatavo tyla. Karolis II, jau pasiligo- 
jęs ir rachitiškas, pavalgęs užmigo. Jaunoji karalienė privalėjo 
atsigulti greta jo, ir nors nemiegodavo, turėdavo apsimesti mie- 
gančia — etiketas ją persekiojo net iki čia. 

Per tas kelias dienas iki jai įžengiant į dvarą, daug sykių 
mėgino užuolankomis priversti vyriausiąją kamarerą ar kitas 
damas paminėti konetablienės vardą, tačiau šios liko nebylios; 
ir tuomet ji suprato, kad toks yra nusistatymas, todėl jai kilo 
dar didesnis noras su ja susipažinti, 17 sau pažadėjo, kad ne- 
lauks nė valandos daugiau, negu vers ją būtinybė. 

XIII 


Pagaliau toji diena atėjo! Nuo pat aušros Buen Retire 
virė bruzdulys; pradedant karalium ir baigiant paskutiniuoju 
virėjūkščiu, visi turėjo sau paskirtas pareigas ir visi privalėjo 
tam ruoštis. Jų didenybės paprastai išbūdavo lovoje dvylika 
valandų, tą rytą teko juos prikelti, nes laukė ilgas tualetas. 

— Noriu savo liaudžiai atrodyti graži, — sakė karalie- 
nė. — Taip trokštu jai patikti ir būti mylima! 

— Ponia, — atsakė Tera Nova, — dėlei to turėsite daug 
ką padaryti: ispanai nemėgsta prancūzų. 

— Tad reikėjo mane ir palikti Prancūzijoje. Nieko kito aš 
netroškau. 

Tokio pobūdžio meilumo jai negailėta nuolatos. Neskai- 
tant karaliaus, d'Astorgos ir nykštuko, visur ji sutikdavo pa- 
garbą, tačiau priešiškus žvilgsnius. Lenkdavosi jai iki Žemės, o 
atrodė, lyg norėtų įkąsti. Jinai su tuo susitaikė, netgi juokėsi 
su tais, kurie ją mylėjo, ryžtingai pridurdama, kad tikrai pri- 
vers tuos didžiuoklius ispanus pakeisti nuomonę. 

Kai susiruošė, labai ceremoningai ateita jos pasiimti. Kor- 
težas laukė rūmų kieme. Vilkėjo ji neaprašomu drabužiu — 
vien iš deimantų, brangakmenių, perlų ir auksinių nėrinių, švie- 
čiant saulei, negalėjai į ją Žiūrėti. Ant galvos turėjo ispanišką 
skrybėlę su plunksnomis, o po ja, tai yra einančią aplinkui — 
deimantų diademą. 

Ji užsėdo ant baltos kumelaitės eidininkės su bemaž tokia 
pat prašmatnia gūnia kaip karalienės apranga. Keturios sežo- 
ras de honor nešė jai virš galvos aksominį baldakimą, iš apačios 
pamuštą auksiniu drapu ir išsiuvinėtą perlais. Pirma jos Žengė 
dvylika grandų prašmatniausia apranga, o iš abiejų pusių — 
kunigaikštienė de Tera Nova ir kunigaikštis d'Astorga, dailus 
nelyginant Deifobas', žaižaruojantis brangakmeniais, šokdinan- 


Deifobas (gr. mit.) — Priamo ir Hekabės sūnus, vienas narsiau- 
sių trojiečių, po Pario mirties vedęs Heleną. Graikams užėmus Troją, 
užmuštas Menelajaus (Iliada). 

tis savo neprilygstamąjį ristūną, kurį valdė tartum už siūlelio ir 
kurio tačiau žąslai bei gūnia buvo aptaškyti baltomis putomis. 

Už karalienės ir grandų žygiavo gausybė livrėjų — pui- 
kių, tačiau pagal šios šalies madą sunkiai suprantamų, nes jie 
čia turi daug turtų, bet jokios elegancijos. Negalėjai nesiža- 
vėti princesės grakštumu ir didybe: linkčiojo dešinėn ir kai- 
ren, šypsojosi, leisdama pamatyti perlinius dantukus ir svai- 
dydama į šią nenustygstančią minią malonius žvilgsnius, sa- 
kytum, stengėsi užkariauti savo valdinių meilę ir nuo šios die- 
nos jos susilaukė. 

Visuose pašaliuose buvo girdėti kalbant: 

— Galų gale savo gyslose ji turi ispaniško kraujo, josios 
senelė, karalienė Ona, buvo mūsų karalių duktė ir sesuo. 

Žmonės pasigavo šį požiūrį ir jį išsaugojo visą laiką, kol ji 
gyveno, priskirdami josios žavesį ispaniškam kraujui ir kara- 
lienei Onai, iš tikrųjų grynai ispanei. 

Atvyko į rūmus; čia daugiau nei keturias valandas truko 
rankos bučiavimo ceremonija. 

Po tokios dienos tai jau buvo pervirš. 

Tą vakarą ji nesišalino lovos ir užkart užmigo... Kai pra- 
budo, sapnai išsisklaidė. 

Jos apartamentai Madrido rnimuose buvo nuostabiai gra- 
žūs. Be kitų baldų ten buvo gobelenas, šlovė apie kurį atsklido 
iki čionai. Karalius Pilypas V, užėmęs sostą, nusiuntė jo skiau- 
tę poniai Burgundijos kunigaikštienei, ši iš jos padirbdino šir- 
mą, kurios visi ėjo pažiūrėti ir kuri dar tebestovi karalienės 
kabinete ir šiuo metu. 

Jo foną sudarė smulkučiai perlai; pavaizduoti buvo ne 
personažai, o gėlės, išdėstytos skyreliais. Buvo išsiuvinėtos ir 
padabintos auksu — ne per daug apsčiai, bet kaip tik tiek, kiek 
reikia, auksas švytėjo pramaišiui su koralais, aibe kitų jūros 
šakočių, sujungtų brangakmenių lizdais; neįmanoma pamaty- 
ti ką nors nepaprastesnio bei gražesnio. Visa kita apartamen- 
tuose tam neprilygsta. 

Kita dieną po iškilmingo įžengimo dvaran, sudundėjo sa- 
votiška kavalkada, karalius ir grandai poromis skriejo po tur- 
nyrų aikštę su deglais rankose. Karalius jojo poroje su savo 
vyriausiuoju arklininku; visi vilkėjo keistais, ypatingais drabu- 
Žiais, vienas už kitą prašmatnesniais. Karalienė pamatė juos iš 
savo balkono, kur stovėjo drauge su karaliene motina. Kas vi- 
sus prajuokino — tai kavalkados galas, užsibaigiantis dviem 
nykštukais, raitais ant milžiniškų kuinų, vertų Don Kichoto. 
Nada laikėsi puikiai, bet Romulas panėšėjo i beždžionę ant 
kupranugario. 

Astorga traukė visų žvilgsnius. Tviskėjo nepaprastu gro- 
Žiu ir pranoko visus kitus. Karalienės akys, ilgų blakstienų pri- 
dengtos, bemaž nesitraukė nuo jo. Nepratarė nė žodžio, nes 
žinojo, kad niekuo aplink negalima pasitikėti; karalienė moti- 
na ir vyriausioji kamarera sekė netgi jos gestus. Apsisuko grįŽ- 
ti vidun ir sustingo, išvydusi du dominikonų vienuolius, kurių 
ilgi balti abitai ir juodi škaplieriai dar labiau pabrėžė jų blyškį. 

Praleisdami ją, abu prasiskyrė nusilenkdami. Vienas bu- 
vo karaliaus nuodėmklausys, o antras — priskirtasis jai po to, 
kai išvytas teatinas!, kuris, kaip sakoma, pasirodęs pernelyg 
atlaidus. Naujasis nuodėmklausys atsistojo priešais ją ir kone 
griežtu tonu paklausė: 

— Ponia, ar jūsų didenybė teiksis mane priimti rytoj rytą 
savo maldykloje? 

— Rytoj šventė, tėve. 

— Prieš šventę, ponia. 

— Gerai, tebūnie prieš šventę. 

Ir jinai pasiskubino praeiti; šis Žmogus jai stingdė kraują 
gyslose. 

— Ak, — pagalvojo ji, — nežinosiu, ką pasakyti šiam 
kunigui. Kur gerasis tėvelis de Trėvū, kuris juokdavosi iš ma- 


teatinas — XVI a. Gaetano de Tieno ir Pedro Karafos, Teato 
(dabart. Kietas, miestas Italijoje netoli Peskaro) vyskupo įsteigto religi- 
nio ordino narys. 

no išdykysčių mielajame Sen Klu parke, arba nors ir tas varg- 
šas teatinas... Nejaugi jie sužinojo jį man pasakius, jog neda- 
rau nuodėmės nemylėdama karaliaus, jeigu tik nemyliu nie- 
ko kito! 

Iš tikrųjų, rytojaus dieną, labai anksti, Tera Nova atėjo 
pažadinti karalienę ir jai pasakė, kad garbusis tėvas Sulpicijus 
laukia, kada ji malonėsianti. 

— Eik, gražioji mano karaliene, — atsiliepė karalius, ne- 
spėjus jai atsakyti, — eik! Šis šventas žmogus išmokys tave tapti 
visiška ispane ir pamiršti tavąją niekingą, prakeiktą šalį. 

Kalbėdami ispaniškai, karalius ir karalienė vienas kitą tu- 
jino. Tujinimas buvo laikomas geru tonu. Grandai ir grandės 
tarp savęs tujinosi nelyginant kurpiai, karalius ir karalienė taip 
pat tujino juos visus. 

Vargšė princesė atsikėlė iš lovos ir apsivilkusi chalatu nu- 
ėjo į savo maldyklą, kur netrukus liko viena su tuo baisiuoju 
vienuoliu, tapusiu josios gyvenimo budeliu. Ją išvydęs, ištiesė 
jai virš galvos ranką, neva laimindamas, bet iš tikrųjų tai norė- 
jo, kad jinai nulenktų prieš jį savo karūnuotąją galvą. Iš pra- 
džių ji nusilenkė, o paskiau josios kraujo, karališkosios rasės 
išdidybė sukilo į širdį — atsitiesė ir pažvelgė tiesiai jam į veidą. 
Ne truputėlio nenuleido akių prieš nuodėmklausio išdidėliš- 
ką, isakmų žvilgsnį. Deja! Tai lėmė jai nuosprendį — jis nie- 
kad šito nepamiršo. 

— Ko iš manęs nonte, tėve? — paklausė ji. 

— Kad išklausytumėte būtinų dabartinei jūsų padėčiai 
nurodymų, ponia; esu prie jūsų tam, kad sakyčiau teisybę, ir aš 
jos neslėpsiu. 

— Galėjote nors palaukti, kol jūsų bus paprašyta, tėve, — 
atrėmė karalienė, valdingai kilstelėdama galvą. 

— Ak, dukra mano, toksai elgesys ir tokios manieros pri- 
imtini Prancūzijoje, kur karalių nuodėmklausiai — lankstūs ir 
nuolaidūs jėzuitai, kurie pasitenkina valdydami tylomis ir ku- 
riems visos priemonės geros, jeigu tik atnešą sėkmę. Mes gi 
Ispanijoje niekad nesilankstome. Į karalių ir karalienę žiūri- 

me kaip į paprastus nusidėjėlius. Kišamės vien į jų sąžinę, ta- 
čiau siekiame vadovauti jai visiškai, su niekuo nesidalydami. 
Įsidėmėkit šitai, prašau jus; nekalbėkite su manimi lyg su vie- 
nu iš savo tarnų, aš to nepakęsiu; kai mudu peržengiame šį 
slenkstį, čia aš įsakinėju, jūs paklūstate; net pats karalius netu- 
ri teisės jus nuo to atleisti, nes aš kalbu aukščiausiosios dide- 
nybės vardu, karalių Karaliaus vardu. 

Karalienė klausėsi šio žmogaus krūpčiodama nelyginant 
gėlė nuo vėtros. Vis dėlto nenuleido akių ir prieš jį nenusiže- 
mino. 

— Tėve, aš nepratusi prie tokios kalbos, esu karalienė... 

Vienuolis atidarė kabineto duris, kur kabojo daugelio Is- 
panijos karalienių portretai, tarp kitų — ir gražiosios Prancū- 
Zijos Elžbietos! — Henriko II ir Kotrynos de Mediči dukters, 
Pilypo II Žmonos, tosios pačios, per kurią žuvo Don Karlas, 
šio valdovo sūnus. Kalbama, kad ji pati mirė labai jauna gim- 
dydama bei nunuodyta. Šios nelaimingos princesės portretais 
nešykštėta nukabinėti karalienės apartamentus ir visus rūmus. 
Galbūt turėta galvoje pamokymas ar grasinimas. Bet šitokia 
prasme juo pasinaudojo vienuolis. Parodęs tą portretą Mari- 
jai Luizai, metė tokius žodžius, kuriuos ši visados prisiminė: 

— Toji taip pat buvo karalienė, taip pat prancūzė, taip 
pat norėjo priešintis. Jūs žinote, kas jai atsitiko. 

Princesė pajuto savo gyslomis perbėgant mirties šaltį, su- 
smuko į fotelį ir nieko neatsakė. Jos protas, širdis nebuvo pri- 
veikti, tačiau jėgos ją apleido. Vienuolis tylomis mėgavosi per- 
gale, nors jo veidas anaiptol neišdavė pasididžiavimo sėkme. 

Atsisėdo greta karalienės ir uždavė virtinę klausimų, į ku- 
riuos ši atsakinėjo pridususiu balsu; be abejo, jos atsakymai nė 
kiek jo nepatenkino, tačiau jis nemygo. Pirmam kartui ir taip 
jau buvo daug. 


Prancūzijos Elžbieta (1545-1568) — Ispanijos karaliaus Pily- 
po II žmona, sosto įpėdinio Don Karlo (Karolio I) pamotė. Pastarasis 
konspiravo prieš tėvą ir galiausiai žuvo. Šia istorija pagrįsta F. Šilerio 
drama, Dž. Verdžio opera. 

Laikas slinko, karalienė privalėjo susitvarkyti tualetą, kad 
galėtų pasirodyti per juego de canas', — savotiškoje pramogo- 
je, kurios esmė — mėtyti oran lazdeles ir vėl jas pagauti; tai 
labai naudinga miklumui ir gražiai figūrai lavinti; tad d'Astor- 
ga čia labai blizgėjo. Nors vienuolis nepaminėjo vardo, tačiau 
apibūdino jį teigiamai; karalienė dėjosi nesuprantanti; vis dėl- 
to sau pasižadėjo tramdyti savo žvilgsnius, slėpti savo mintis. 
Nuo šiolei turės vienu šnipu daugiau — mat karalienės nuo- 
dėmklausys nė mirksnį nuo jos nesitraukia, nebent per pramo- 
gas, kur jo abitui absoliučiai nevalia pasirodyti, 0 jeigu ir pasi- 
traukia, tai palieka paskui save agentus, kurie jį pakeičia. Šven- 
toji inkvizicija viską mato ir žino. Vargu bau ar jų didenybės 
būna saugūs nuo jos žaibų ir karališkajame miegamajame, ant 
savo guolio pagalvių. Aš nenorėčiau valdyti šiame krašte, nors 
savo žinioje turėčiau tūkstančius galeonų per metus daugiau. 

Vakare, kaip ir praeitą dieną, surengti fejerverkai. Supran- 
tama, karalienė dalyvavo visur. Visur buvo linksma ir maloni, 
išskyrus tas akimirkas, kai ant jos krisdavo tėvo Sulpicijaus 
žvilgsnis nelyginant ledinis spindulys. Tatai netinkamas posa- 
kis, bet Žodžiu neįmanoma perteikti to įspūdžio. Man jis pa- 
žįstamas, buvau patyrusi jaunystėje su savo anyta ir ypač su 
savo dėde abatu de La Skalja. 

Svarbiausioji švenčių diena — tai bulių kova. Išvakarė- 
se karalienei liaupsinta, kokį gražų reginį patirsianti rytoj. 
Nejučia ji suvirpėjo, karalius tai pastebėjo ir pasiteiravo, ar 
jai nešalta. 

— Ne, — atsakė ji, — man baisu. 

— Tau baisu? Ir ko gi, prašau pasakyti. 

— Baisu to, ką rytoj išvysiu. 

— Nagi, nagi! Tai prancūziška silpnybė, o tu juk dabar 
Ispanijos karalienė: reikia priprasti prie Ispanijos papročių ir 
pramogų. Mažų mažiausia nepntinka rodyti blogą miną ar pa- 
sijusti negerai, tau to neatleis. 


Juego de canas (isp.) — Žaidimas lazdelėmis. 

— Mano dukra pripras, — toliau pokalbį tęsė karalienė 
motina. — Kai aš atvykau, jaučiau tą pat, ką ir ji. O dabar bu- 
lių kova — mano mėgstamiausia pramoga. 

— O aš, — pagavo Nada, kuris kišdavosi į viską, — aš 
nesuprantu pasilinksminimo, kurio esmė — didelį senjorą pa- 
versti mėsininku. Jau numačiau sau vietą po savo ponios ap- 
siaustu; užsidengsiu akis ir ausis, kad nieko nei matyčiau, nei 
girdėčiau. 

Pasijuokta iš narsiojo nykštuko bravūros, o Romulas, at- 
virkščiai, apnuogino savo špagą, patikindamas, kad šios kovos 
jam teikia didelį malonumą ir kad jis norėtų pajėgti pats jose 
dalyvauti. 

— Aš manau! — atšovė jo priešas. — Tu netgi norėtum 
būti budelis, negana tau tapti mėsininku, norėtum užmušinėti 
Žmones, O ne gyvulius. 

Kivirčas įsiliepsnojo ir būtų nuėjęs toli, jeigu karalienė 
nebūtų įvedusi tvarką. Įsakė abiem nutilti ir prašneko apie ką 
kita. Karalius pasakė, kad po bulių kovos jis pasiūlysiąs jai pra- 
dėti lankyti Madrido vienuolynus — pasak jo, tai viena didžiau- 
sių Ispanijos karalienių pramogų! 

— Aš nepažįstu linksmesnių ir mielesnių būtybių už vie- 
nuoles; pamatysi, kaip jos tau patiks; tik turetum išmokti kiek 
geriau kalbėti ispaniškai ir nebevartoti prancūziškų posakių. 

— Dieve mano, valdove, sutikite, aš negaliu išsižadėti sa- 
vo šalies, kad įtikčiau senoms Madrido abatėms. Ak, jeigu jūs 
pažinotumėt mano šalį! 

— Teapsaugo Dievas mane ir visus gerus krikščionis! Ne- 
kalbėkite daugiau, vardan dangaus! Šit jau tos damos žegno- 
jasi ir kalba maldą, kad apsisaugotų nuo pagundos. 

Iš tikrųjų, duenjos persižegnojo, o jaunosios sežoras de 
honor klausėsi ištempusios ausis, tikėdamosios iš tolo nugirsti 
nors keletą žodžių apie tą žemiškąjį rojų, kuris vadinamas Ver- 
saliu ar Sen Klu. 

Tačiau jų lūkesčiai buvo nuvilti, karalienė nutilo — tėvas 
Sulpicijus prisilenkęs prie jos pakuždėjo, kad geriau pasielgtų 

pagalvodama apie savo išganymą, 0 ne apie tuos prancūziškus 
paistalus. 

Rytojaus dieną rūmai atsibudo skambant trimitams, skel- 
biantiems tiek žadėtąsias iškilmes. Karalienė, aprengta sidab- 
rinio drapo suknia su gėlytėmis ir lapeliais iš žydro aksomo, 
turėjo ant savęs tokią daugybę safyrų, jog jų buvo neįmanoma 
suskaičiuoti. 

Tad išvydusi karalienę pasirodant ložėje šalia karaliaus, 
liaudis buvo sužavėta. 


XIV 


Nieko nepamiršta, idant ši kova būtų padaryta gražesne, 
nei kad rengta keletą amžių. Arena buvo nuostabiai išpuošta, 
gyvuliai — puikiai parinkti, o šeši grandai arba grandų sūnūs 
ėjo toreadorų pareigas. 

Tai čia atsiskleidžia visi ispanų senjorų turtai ir spindesys. 
Kiekvienas jų vilki brangakmeniais siuvinėtais drabužiais, sa- 
gos arba smeigtukų galvutės —iš perlų, medžiagos — kuo bran- 
giausios, Žirgai — barbų! veislės, tamtyč parengti ir kovojantys 
bei įkaistantys mažne kaip jų šeimininkai: šitiems Žirgams nė- 
ra kainos, jie verti tiek, kiek už juos sutinkama duoti. Kilmin- 
gieji toreadorai kiekvienas turi šimtą Žmonių, aprengtų jų liV- 
rėja, pastarieji privalo juos lydėti, tačiau jiems neleidžiama pa- 
dėti, o juolab — gelbėti. 

Nėra man reikalo pridurti, kad kunigaikštis d' Astorga bu- 
vo tarp šešių grandų bulžudžių, dar mažiau reikalo būtų pri- 
durti, kad jis čia buvo pirmasis, kad jam buvo daugiausia ap- 
tvare plojama ir iš visos širdies linkima sėkmės. Prieš kovą visi 


barbai — taip vadinti žirgai, kilę iš Šiaurės Afrikos, ypač paplitę 
Maroke. 

jos dalyviai su savo svita pražygiavo prieš jų didenybes ir jas 
pasveikino. D'Astorgos drabužiai buvo mėlyni su sidabru. Šim- 
tas jo Žmonių vilkėjo tokiomis pat spalvomis: tądien tai buvo 
karalienės spalvos. Jo smaigai buvo parišti žydromis bandero- 
lėmis!. Pas mus toks galantiškumas būtų kritikuotas; tenai visi 
tam plojo, netgi karalius, nepaisant savo negalios pavydo. Sen- 
jorui visai leistina garbinti karalienę kaip žvaigždę. Tačiau tai 
nesutrukdė Marijai Luizai smarkiai nurausti, kai kunigaikščio 
vėliava nulinko prieš ją ir kai ji perskaitė ten įrašytą devizą, 
kupiną pagarbaus aistringumo. 

Nada, stovintis greta jos ir akimis sekantis savo brangųjį 
kunigaikštį, patyliukais jai pakuždėjo, kad jo Žirgas visai ne- 
klauso žąslų; šiomis aplinkybėmis tai didžiulis trūkumas; re- 
gėta sumanių žirgų, kurie panašiais atvejais yra išgelbėję savo 
šeimininkui gyvybę. 

— Nežinau kodėl, bet aš bijau, — pridūrė jis. — Tie Ro- 
mulo grasinimai neišeina man iš galvos. Štai čia kaip niekad 
pasitaiko proga juos įgyvendinti. Vis dėlto bus ko nors pame- 
tėjęs ar uždavęs kokių žolelių šiam kilniam gyvuliui, kurio nuo- 
stabų klusnumą girdėjau giriant. Melsiuos Dievui savo slėpy- 
nėje; mat prisiekiu, žiūrėt tai nieko nežiūrėsiu. 

Karalienė buvo gana rami, netgi gerokai patraukta regi- 
nio naujumo; nesitikėjo to, kas turėjo toliau vykti. Kai išvydo 
tą pasibaisetiną kovą, pralietą kraują, įsiutusius bulius, Žirgus 
išleistais viduriais, kai išgirdo tuos nežmoniškus šių laukinių 
ispanų riksmus jų mėgstamiausios pramogos įkarštyje, jinai ta- 
resi apnikta baisaus košmaro, išblyško ir norėjo atsikelti iš vie- 
tos, pabėgti; jai atrodė, kad likusi šiame balkone numirs. 

Karalius į ją nežiūrėjo. Visas pasinėręs į šį savo dievina- 
mą reginį, nesirūpino ja. Vyriausioji kamarera, budresnė ir 

banderolės — ilgų juostų pavidalo vėliavėlės su senjoro žen- 


klais, tvirtinamos prie smaigų, vadinamų banderilėmis, vartojamos per 
bulių kovas gyvuliui įerzinti. 

nenuleidžianti akių nuo karalienės, pastebėjo šį akimirkos sil- 
pnumą ir padėjo delną ant savo valdovės rankos. 

— Reikia likti čia, ponia; reikia būti sužavėtai, pakerėtai. 

— Kunigaikštiene, man bloga. 

— Ne, ponia, anaiptol jums ne bloga, antraip aš praras- 
čiau savo reputaciją; esu Už jus atsakinga. 

— Negaliu matyti šių skerdynių, tai barbariška, žema! Ak, 
Dieve mano! Kas gi tai! Sergėk mus! Sergėk ji! 

Tai d'Astorgos Žirgas ėmė jį nešti ir šitaip rengė jam gė- 
dą, blogesnę už mirtį. Bėgo nuo kovos, spyriojosi joje dalyvau- 
ti, pagautas nesuvokiamo išgąsčio, svaidė iš akių ir šnervių lieps- 
ną, stojosi piestu, stengdamasis kuo toliau nublokšti savo rai- 
telį, kuris atrodė lydyte sulydytas su jo strėnomis. Šis pavojin- 
gas vyksmo posūkis žiūrovus privertė pamiršti netgi pačią ko- 
vą. Kunigaikštis suprato, kad tuščiai stengiasi ir tuoj savo die- 
vinamosios akyse praras garbę. Bet kokia kaina reikėjo įrody- 
ti. kad jis nesąs šio bailaus gyvulio bendrininkas. Tad ėmėsi 
veikti su nepaprastu miklumu, nutaikė momentą, paleido pa- 
vadžius, nupuolė ant žemės, vėl pašoko ant kojų, nė mirksnio 
nedvejodamas atsitiesė, sugriebė durklą, išplėšė iš savo išsi- 
gandusių žmonių keletą banderilių ir metėsi i kovos sūkurį, 
skardendamas po areną savo karo šūkį. 

Pašėlusių aplodismentų, džiaugsmo šūksnių griausmas ai- 
siliepė į šį drąsų poelgį. O karalienė vien suvokė pavojų ir už- 
simerkė, kad nematytų, kaip plėšomas į gabalus vienintelis bi- 
čiulis, kurį turėjo šioje nelemtoje šalyje. 

— Nada, — pakuždėjo ji nykštukui, susigūžusiam jos ap- 
siausto klostėse, meldžiu tave, žiūrėk! Ar jis dar gyvas? 

— Jūs pati žiūrėkite, ponia, — atsiliepė nenumaldomas 
Tera Novos balsas. — Turėkite drąsos, jeigu norite būti verta 
savo karūnos! 

— Ak, mirštu! — sumurmėjo Marija Luiza, jaučianti sa- 
vo jėgas iš tikrųjų senkant. 

Karalius pagaliau ją išgirdo. 

— Marija Luiza, — prabilo jis. — Šiandien visai nesi- 
stengi man įtikti. Retai kada pamatai tokį grožį! D'Astorga 
narsus žmogus, Sido! vertas palikuonis. Tu savo ranka uždėsi 
jam vainiką. 

— Akgi! Vadinasi, jis nežuvo? 

— Kovoja kaip liūtas, „kaip kilmingas ispanas; tai tikrai 
jis, atpažįstu iš banderolių. Štai ką tik nukovė bulių, kuris, kas 
be ko, gerai gynėsi. Šaunu, buliau! Šaunu, d'Astorga! 

Kunigaikštis užmušė jų keturis savo ranka. Per laimingą 
atsitiktinumą negavo nė įdrėskimėlio, tačiau šios pasibaisėti- 
nos skerdynės tęsėsi visą dieną. Pertraukų metu atnešdavo uo- 
gienių, šokolado ir saldumynų, o nelaimingoji karalienė priva- 
lėjo juos skanauti, nors jai pykino širdį. 

Pagaliau renginys baigėsi. Kunigaikštis, visas kruvinas, at- 
ėjo paimti iš karalienės kovos apdovanojimo, kurį ši jam įteikė 
drebančia ranka, nukreipdama galvą į šalį. Jis pabučiavo šią jį 
vainikavusią ranką, ir vėl nugriaudėjo aplodismentai. 

Palikdama areną, ji savo kelyje sutiko labai išdidaus vei- 
do. prancūziškai vilkintį kokių penkiasdešimties metų senjo- 
rą, kuris ją pasveikino žemai nusilenkdamas. Greta jo stovėjo 
kitas senjoras ispaniškais drabužiais; ir vienas, ir antras jai pa- 
sirodė kažkur matyti. Pažvelgė į juos išsiblaškiusi — jaudulys 
dar nebuvo atlėgęs, vis dėlto įsidėmėjo juos pakankamai, kad 
sugrįžusi į rūmus pasiteirautų vardų. 

— Vienas, tasai, kuris turėjo užtektinai nuovokos apsi- 
rengti ispaniškai — tai markizas de Flamaranas. Parodo sa- 
vo taktą, prisiimdamas įpročius ir madas Žmonių, pas kuriuos 
lankosi. 

— O antrasis? 


Sidas (Rodrigue Diaza de Bivar, vadintas Cid Campeador) — 
garsus ispanų riteris, pasižymėjęs kovose su maurais. Sidas — tai dauge- 
lio literatūros veikalų, Giljemo de Kastro (Guilhem de Kastro) dramos, 
Kornelio (žr. X skyr. 99-ą psl. 3-4 paaišk.) tragedijos herojus. 

— Antrasis — tai visai kas kita, to apie jį nepasakysi. Gy- 
vena Ispanijoje daugel metų, tačiau išsaugojo savo šalies po- 
žymius ir manieras. Jis — vienas iš jūsų giminiečių, ponia. 

— Vienas iš mano giminiečių — čionai! Ir aš jo nema- 
čiau, nieko apie jį nežinau! Kas jis galėtų būti? 

— Tai velionio Pono, karaliaus Liudviko XIII brolio bas- 
tardas, grafas de Šarni. 

— Luizonos sūnus? 

— Jis pats. 

— Ą! Aš noriu jį pamatyti. 

— Ponia, dvare tatai nedera. 

— Dvare nedera, ir kodėl gi? Prancūzijos karališkosios 
giminės bastardai prilygsta galingiausiems princams. 

Tas smulkmenas jai nušvietė markizas de Las Balbasū. 
Jis nedrįso paprieštarauti, tik pridūrė: 

— Ponia, grafas de Šarni neturtingas. 

— Nejaugi panelė de Monpasjė nepasirūpina savo bro- 
liu? O ponia de Giz! ir ponia de Modena*? 

— Man regis, jis už viską turi būti dėkingas panelės geru- 
mui. 

— Matyt, nelabai daug už ką, jeigu ši jam neduoda iš ko 
palaikyti savo rangą dvare. Markize, noru ryt rytą priimti gra- 
fą de Šarni, tegul jį perspėja. 

— Ponia, aš apie tai informuosiu vyriausiąją kamarerą. 

Karalienė nuraudo; šitaip jai buvo primenama. kad nėra 
pati sau ponia. kad nuosavoje karalystėje yra priklausoma nuo 
šios pasipūtėlės, pasisavinusios teisę jai priešgyniauti ir įsaki- 
nėti. 

— O aš, aš pasikalbėsiu su karaliumi, — atsakė ji ir atsi- 
duso. 


ponia de Giz — Liudviko XIII brolio Gastono Orleaniečio 
duktė Elizabeta, ištekėjusi už kunigaikščio de Gizo (Louis-Joseph de Lor- 
raine, kunigaikštis de Guise). 

ponia de Modena — žr. II skyr. 22-ą psl. 3-ą paaišk. 

Bijojo, kad šiomis aplinkybėmis karalius nebus ar neno- 
rės būti galingesnis. 

Grafas de Šarni iš tikrųjų buvo visai pripažintas Pono, 
Gastono Orleaniečio ir gražutės merginos, vardu Luizona, dau- 
gelį metų jo meilužės, sūnus. 

Iš pradžių toji buvo Ponios garbės dama, tada jisai su ja 
ir susipažino. Jinai labai ilgai jam priešinosi, ir kaip tik dėl to 
jis baisiai ją įsimylėjo. Kas be ko, ir jinai jį mylėjo, bet buvo 
dora ir pabėgo į Iurą, kad atsidurtų toliau nuo pagundos. 

Netrukus Ponas nusekė paskui ją, iš pradžių misijos dings- 
timi, vėliau — kaip tremtinys, man regis. Jinai persigando vėl 
atsiradusi kartu su juo ir jautė greitai jam nusileisianti, ypač, 
kad jį slėgė nelaimės. Luizona buvo graži ir žavinga, taip pat 
gera ir nestokojo sąmojaus. Ponas ją mylėjo labiau negu kurią 
kitą moterį, išskyrus antrąją Ponią!, kuria susižavėjo, ir dar aš 
girdėjau savo tėvą kalbant“, kad tai veikiau įvyko dėl priešta- 
rystės nusiteikimo. 

Iš to ryšio gimė sūnus, kuris visą savo vaikystę buvo Ži- 
nomas kaip Luizonos sūnus. Ponas buvo didelis egoistas, nė 
kiek nesirūpino šiuo vaiku ir būtų jį apleidęs, jeigu ne Pane- 
lė, kupina kaip ir Ponas jos tėvas prieštarystės nusiteikimo. 
Kai su juo susipyko, norėdama iškrėsti šiam šunybę, pasiėmė 
pas save savo brolį, pripažindama už tokį; nupirko jam Šarni 
žemes, paskatino pagal jas pasivadinti ševaljė, o paskiau — 
grafo titulu. Savo lėšomis jį išauklėjo ir vėliau jam dar nupir- 
ko pulką. 

Ioksai gerumas truko tiek, kiek josios nesantaika su Po- 
nu, paskiau, juodviems susitaikius, nuslūgo ir bemaž visiškai 
liovėsi po pono Orleano kunigaikščio mirties. Panelė, pasinau- 
dojusi kaip dingstimi kai kuriomis jo jaunystės kvailionėmis, 


antroji Ponia — žr. VIII skyr. 69-ą psl. 1-4 paaišk. 
Ty. kunigaikštį de Liuiną (Louis-Charles d' Albert, kunigaikštis 
de Luynes, 1620-1690) — garsiosios grafienės de Veriu tėvas. 

beveik visai apleido vargšą bastardą. Pavargęs prašinėti Pran- 
cūzijoje, kur buvo visur atstumiamas, nuvyko išbandyti laimės 
Ispanijon, tačiau toji tenai jam nebuvo palankesnė. 

Tuo metu, kai karalienė atkreipė į jį dėmesį, tikra to žo- 
džio prasme jisai skurdo, ir jinai užsiminė apie tai karaliui. 

Šis ją išklausė su aiškiu abejingumu, ir kai jinai prisipaži- 
no norinti priimti grafą, išsakė jai savo nustebimą ir uždraudė 
bet ką daryti. 

— Kaip, — tarė ji, — tu man draudi pasimatyti su tikru 
mano tėvo pusbroliu? 

— Tai bastardas, Žmogus, persiėmęs prancūziškomis idė- 
jomis ir pastarąsias tau dar tik sustiprintų. 

— Jis neturtingas, valdove, ir tai gėda man bei maniš- 
kiams. 

— Joiškiams, galimas daiktas, o tu, tu neturi kitų saviš- 
kių, kaip tik tuos, kurie priklauso man. 

— Ak, valdove, vadinasi, kad būtum Ispanijos karalienė, 
reikia paminti po kojomis prigimtines teises? 

— Aš tau nekliudau rašyti Prancūzijon, gauti iš jos laiš- 
kų; tavo pamotė, manau, neleidžia tau dykinėti. Toji palatinė 
princesė, toji Ponia — ne didžio karaliaus brolienė, o rašeiva. 

Kaskart, kai pasitaikydavo proga mesti žodelį prieš pran- 
cūzus ar prieš visa, kas ėjo iš Prancūzijos, jis tokios nepraleis- 
davo. Karalienė netrukdė jam išsisakyti, bet vis tiek spyrėsi pa- 
matyti grafą de Šarni; jai buvo atsakyta neigiamai, ir jinai pra- 
virko iš pykčio bei širdgėlos. 

— Tai gal man bent bus leista nusiųsti jam kokią nors 
pašalpą? Juk nebūsi tiek Žiaurus, kad man šitai užgintum? 

Gavo labai ilgai jį maldauti; galop pasiekė, ko prašiusi, ir 
kitą dieną iš pat ryto pirmas jos rūpestis buvo pasiųsti Nadą 
pas grafą su apvalia suma ir laišku. Nykštukui buvo pavesta 
žodžiu perduoti vargšui tremtiniui aibę smulkių paaiškinimų 
ir apgailestavimų: karalienė negalinti pasimatyti su juo, ne- 
santi laisva, kiekvienas tai žino, ir Šarni gerai suprasiąs. 

Nykštukui jau beišvykstant su savąją užduotimi, vidun pro 
vienas duris įėjo kunigaikštienė de Tera Nova, pro kitas — vy- 
resnysis majordomas, abu pagal išskirtinę savųjų pareigybių 
teisę. Kamarera gyvai prisiartino prie mažojo Žmogučio ir pa- 
klausė, ką jis čia nešąs ir iš kur tasai auksas. 

— Linu vykdyti jos didenybės įsakymą, — atsakė šis. 

— Ar tai tiesa, ponia? 

— Taip, tiesa. 

— Ar negalima būtų sužinoti, kurjūs siunčiate šį malonų 
pasiuntinį? 

— Siunčiu jį pas grafą de Šarni, savo giminaitį, karaliui 
leidus. 

— Pas grafą de Šarni! Eretiką, žmogų, daugių daugiausia 
telankantį sekmadieninės mišias, žmogų, visą gyvenimą užsi- 
puolantį šventąją inkviziciją! Atleiskite, ponia, bet jūsų dide- 
nybė neišsiųs tų pinigų, nieko nepadarys dėl šio žmogaus, jau 
nekalbant, kad jį priimtumėt pas save — veikiau aš čia įsileis- 
čiau žemiausią pasaulietį brolį iš žemiausio elgetų ordino. 

— Ką tai reiškia. ponia? Nejaugi aš nesu šeimininkė to. 
kas man priklauso? Nejaugi negaliu elgtis, kaip man patinka? 

— Ne, ponia. Aš esu jūsų didenybės namų superinten- 
dantė!, atsakinga už visa, kas čia yra ir kas dedasi. Turėčiau 
atsiskaityti uŽ šią sumą jūsų valdovui karaliui ir nenorėčiau, 
kad mane apkaltintų taip blogai ją panaudojus. Nada, tučtuo- 
jau grąžink man šią piniginę! 

— Grąžinti? — paklausė nykštukas karalienės. 

— Ne. — atsakė ši. — Eik vykdyti mano įsakymų. 

— O aš, aš tau draudžiu, — įsikarščiavusi sušuko duen- 
ja. Jeigu manęs nepaklausysi, liepsiu tave išplakti ir imesti 
belangen! 

— Deja! Ponia. apginkite mane. — pravirko nykštukas. — 
Ji padarys, ką Žada. 

— Duokš man tuos pinigus, vargšas nykštuk ir nebijok, 


superintendantė — čia: vyriausioji rūmų prižiūrėtoja, ūkvedė. 


134 


aš tave apginsiu, kad ir kas atsitiktų — tave, savo ištikimąjį 
tarną. Surasiu kitą pasiuntinį, kuris neišsigąs šitos raganos. 

Karalienė beveik visados kalbėdavosi su Nada prancūziš- 
kai: kunigaikštienė mūsų kalbos nemokėjo, ponas d'Astorga 
ja kalbėjo puikiai, nors prie savo priešų tuo neišsiduodavo. Šį- 
syk jis atsisakė savojo atsargumo ir žemai nusilenkęs valdovei 
pasiteiravo, ką ji pageidautų nusiųsti grafui de Šarni. 

Jinai pažvelgė į jį nustebusi bei sutrikusi, paskiau pasakė, 
mažne sumikčiojo: 

— Šioje piniginėje penkiasdešimt tūkstančių ekiu. 

— Gerai, ponia, tegul jūsų didenybė nė kiek nesirūpina: 
pasiuntinys surastas, ir jūsų įsakymai šivakar bus įvykdyti. 

Kunigaikšuienė nužvelgė juos abu, vieną po kito, duso iš 
pykčio, nieko nesuvokdama, tik matė, kaip kunigaikštis d'As- 
torga išėjo, kaip nustebusi karalienė įsidėjo piniginę atgal į ki- 
šenę, o Nada nusisuko pasijuokti. 

Pirmų pirmučiausia ji pasiuntė šiam spyrį, privertusį žmo- 
gutį pragysti kita gaida, paskiau pasipūtėliškai tarė karalienei: 

— Einu ir pasiteirausiu, ar jo didenybei karaliui patiks, 
kad karalienės vyresnysis majordomas šnekasi su ja kalba, ku- 
ria uždraudė kalbėti savo dvare ir ar man privalu tapti pajuo- 
kos taikiniu niekingam išperai, savo ponios įgaliotam negerbti 
manęs. 

Sulig tais žodžiais ji apsisuko ir išėjo, neparodžiusi kara- 
lienei nė menkiausio pagarbos ženklo. 

— Na, ar aš ne ganėtinai nelaiminga, Nada? Ar kieno 
nors padėtis yra blogesnė už manąją? 

— Ponia. kunigaikštis nusiųs iš savo lėšų vargšui grafui 
penkiasdešimt tūkstančių ekiu, ir jūsų didenybės noras bus įvyk- 
dytas. 

— Manai, kad aš jam jų negrąžinsiu, vaikuti? Iu tuojau 
pat nuneši jam nuo manęs šią piniginę. 

— Jis jos nepaims, ponia; toji sena ragana atspės, kad 
nepaisydama jos atidavėte pinigus, ir tik Dievas žino, kaip jus 
ims engti. 


135 


— Nunešk juos, aš to noriu. 

— Paklusiu jūsų dienybei, nors įsakytų man mirti; taigi 
nueisiu į d'Astorgos rūmus; vis dėlto aš bijau pasekmių... 

Nykštukas įvykdė užduotį ir įteikė kunigaikščiui piniginę. 
Šis ją priėmė, tai yra priėmė talpyklę, kuri buvo iš žydro atlaso 
su išsiuvinėtais karalienės inicialais, tardamas, jog iš jos pada- 
rysiąs pačią brangiausią relikviją. O pinigus sugrąžino Nadai ir 
pavedė perduoti jos didenybei, jog būtų nelaimingiausias iš 
žmonių, jeigu jinai verstų jį juos pasilikti. 

— Kasdien ją laiminsiu, kad man leido tokiu menkniekiu 
padaryti jai malonumą, tai bus gražiausia mano gyvenimo aki- 
mirka. Be to, kunigaikštienė de Tera Nova pareikalaus to auk- 
so, teks jai parodyti, antraip karalius viską sužinos. Visi nu- 
kentėsime — karalienė, aš ir tu, lai jinai renkasi. 

Karalienė sunkiai leidosi įtikinama, tačiau kas kunigaikš- 
čiui d'Astorgai tie penkiasdešimt tūkstančių ekiu? Ispanijoje 
yra penketas ar šešetas senjorų, turtingesnių nei kai kurie ka- 
raliai. 

Kelias po to įvykio sekusias dienas karalienė buvo perne- 
lyg prižiūrima, kad galėtų pagalvoti apie konetablienę, o ta 
vargšė moteris vyto iš nekantrumo, dėdama viltis šiame pa- 
saulyje tik į ją. Dėl nutikimo su grafu de Šarni karalius smar- 
kiai kamavosi, o kaip to atoveiksmis — karalienė dar labiau. 
Tera Nova tapo josios sergėtoja ir su niekuo neleido kalbėtis 
kitaip, kaip tik jai prižiūrint: buvo pašalintas netgi Nada — ir 
ypač jis. 

Atsitiktinumas jai pasitarnavo geriau nei pati išvis galėjo 
numatyti. 

Kaip karalius buvo ją iš anksto perspėjęs, juodu drauge 
pradėjo lankyti vienuolynus. Šiai nelaimingajai karalienei ta- 
tai buvo nemenkas prasiblaškymas. Ji kartu su karaliumi kiek- 
vienas sėdėdavo atskirame fotelyje, vienuolės — prie jų kojų, 
ir daugybė damų prieidavo pabučiuoti jiems rankų. Buvo kal- 
bama apie visokius dalykus, kurie princesės nė kiek nedomi- 

no; jai atnešdavo agnus!, dovanodavo paveikslų ir siuvinių. Pas- 
kiau ji paprašydavo sau užkandžio, kuris nuolat susidėdavo iš 
kepto viščiuko. Ji valgydavo viena. Karalius pas vienuoles nie- 
ko nenorėdavo, daugių daugiausia priimdavo kokių skanėsių; 
žiūrėdavo, kaip valgo karalienė, ir priekaištaudavo, kad val- 
ganti per daug. 

— Akgi! O ką dar man daryti, kaip tu manai? — atšauda- 
vo Marija Luiza ir atsidusdavo. 

Ji visąlaik dūsaudavo; ką kita savo paguodai galėjo daryti? 

Vieną rytą, kai visa jau buvo paruošta vykti į Anonsjados 
vienuolyną, Nada nutaikė progą šnibžtelėti karalienei, kad te- 
nai sutiksianti konetablienę, uždarytą šiame vienuolyne josios 
vyro įsakymu. Tad princesė labai troško tenai nukakti. Bet stai- 
ga atvyksta kurjeris, iškyla svarbus reikalas, susirenka taryba, 
karalius negali važiuoti. Karalienė paprašė pasiteirauti, ar ji 
negalėtų keliauti į Anonsjadą viena su savo damomis; grės- 
mingoji vyriausioji kamarera stūksojo šalia jos. 

Prireikė nemaža įtikinėjimų, nemaža pasiuntinysčių, ga- 
lop leidimas buvo duotas, karalienė mažne pašoko iš džiaugs- 
mo. 

— Vadinasi, jūs labai trokštate vykti, ponia? — paklausė 
savo pasipūtėlišku balsu senė. 

— Trokštu palikti šį niūrų kambarį dėl niūraus vienuoly- 
no priimamojo; tai vadinama vietos pakeitimu, štai ir viskas; 
nusiraminkite, ponia, džiaugsmas nieko bendra su tuo netun. 

Suprantama, karalienės apsilankymas vienuolyne buvo 
įvykis, tenai jos dar nebuvo matę. Buvo sutikta pagal nusisto- 
vėjusį paproti, nuvesta į priimamąjį, kur aptiko savąjį fotelį ir 
savąjį viščiuką, vienuoles, damas, žodžiu, visa, ką ji aptikdavo 
kitur. Išsiblaškiusiu žvilgsniu klydinėjo viršum visų, nesuras- 


agnus (lot.) — avinėlis. Sutrumpinta iš agnus Dei — “Dievo 
avinėlis" Turima galvoje simboliškas Kristaus atvaizdas avinėlio pavida- 
lu kryžiaus aureolėje, su kryžiumi, vėliavėle arba taurele, daugiausia se- 
nųjų laikų paveiksluose. 

dama to, ko ieškojo. Aplink save teregėjo vien vulgarybę, kad 
galėtų apsirikti. 

Staiga pasirodė kažkokia moteris — moteris keturiasde- 
šimties metų, nors jai vargiai duotum trisdešimtį, nuostabių plau- 
kų, stoto ir laikysenos, vertų imperatorienės, itališkos spalvos 
veidu ir akimis, apsirengusi ispaniškai, tačiau visai kitaip nei ki- 
tos: atmetusi visa, kas per daug, ir papildžiusi trūkstamu. Kara- 
lienė iškart atpažino Mariją de Mančini, ir širdis jai ėmė plakti 
greičiau. Marija de Mančini, pirmoji Liudviko XIV meilužė! Ma- 
rija de Mančini, jos motinos bičiulė, Pono bičiulė! Marija de 
Mančini Madride! Tatai — lyg vėl atrastum Prancūziją! 

Taip susijaudino, jog nepajėgė jos užšnekinti, o ši iš pra- 
džių ją nužvelgė ir netgi nepadarė pakankamai pagarbaus tūps- 
nio, koks priderėjo. Tere Novos akys susmigo į moteri it durklai. 

— Štai ponia konetablienė Kolona, — pristatė abatė, — 
be abejo, jūsų didenybė su malonumu ją pamatys. 

— O taip! — atsakė Marija d'Orlean. — Taip, tai buvusi 
mano motinos bičiulė. 

Konetablienė atsiklaupė ir verkdama pabučiavo jai ranką. 

— Ponia, ponia, — tarė prancūziškai, — kokia aš laimin- 
ga jus išvysdama! Kokia jūs graži ir kokia panaši į ponią Hen- 
rietę. kurią aš taip mylėjau! 

Iš nuotolio ir iš kito laiko dalykai kitaip vertinami. Kai 
abi buvo jaunos, ponia Henrietė ir Marija de Mančini negale- 
jo viena kitos pakęsti, ir tai aiškiai buvo matyti. Pavydėjo viena 
kitai — pavydėjo grožio, proto, grakštumo; o ypač pavydėjo 
karaliaus palankumo, kuriuo abi dalijosi skirtingu metu. Da- 
bar visa tai nublanko, liko tik prisiminimai drauge praleistų 
gerų akimirkų, 0 ypač prisiminimai tosios baisios ponios Hen- 
rietės mirties — dvidešimt septynerių metų amžiaus ir dėl nu- 
sikaltimo! 

Konetablienę nelaimės padarė kur kas jautresne, suminkš- 
tino jos širdį, paprastai suminkštėdavusią mažiau nei josios gal- 
va; kadais buvo ganėtinai padūkusi savo elgesiu ir žodžiais, 
kaip įrodė jos gyvenimas. 

T adienji iš tiesų jaudinosi, kalbėjo itin jausmingai, ir džiu- 
gulys, kurį išsakė, buvo nuoširdus kaip ir gailesiai. 

— Ponia konetabliene, — tarė karalienė, — sėskitės. 

— Ponia, — įsiterpe vyriausioji kamarera, — prašau jūsų 
didenybe man atleisti, bet ponia konetablienė negali užimti 
išskirtinės vietos gretimais, tam ji neturi teisės. 

— Aš nesu rūmuose, ponia; nesu nei Eskuriale!, nei Ilde- 
tonse*, esu pas ponią Anonsjados abatę, o ne dvare. 

— Visur, kur jūsų didenybė būna, ji yra savo namuose, 
taigi priiminėja savo dvare. 

— Ką gi, ponia konetabliene, įsitaisykite, kur galite. bet, 
šiaip ar taip, netoli manęs. 

Čia kaip tik tinka papasakoti apie šį keistą gyvenimą. Kar- 
dinolo Mazarinio dukterėčios. kuri vos vos netapo Prancūzi- 
jos karaliene, nevalia praleisti nepastebėtos, jei jau ji papuola 
po plunksna. Aš ją pažinojau, o ypač — girdėjau daug apie ją 
kalbant, laikiau savo rankose josios pačios memuarus — tiek 
rašytus nuosava ranka, tiek prisidengiant jos vardu; visa tai pa- 
kankamai įdomu, kad liktų išsaugota atmintyje. 

Nesismaginsiu kartodama tai, kas valkiojama visur, ką vi- 
si Žino, atseit karaliaus aistrą jai, ir kas dėjosi Prancūzijoje dėl 
šitos gražuolės, kuri anaiptol nebuvo tokia graži. Tai buvo mer- 
gina plokščia, juoda, liesa, daugių daugiausia gera paauglio 


Eskuriaias — garsūs karališkieji rūmai ir vienuolynas 50 km 
nuo Madrido, pastatydinti Pilypo II pergalės prieš prancūzus prie Sen 
Kanteno (1575 08 10) garbei. 

Ildefonsas — Ispanijos miestas (Sen Ildefons) 39 km nuo Esku- 
rialo, jame buvo karališkieji rūmai. 

akims ir be jokių žavumų, kurie jai priskiriami. Vėliau visa tai 
jai atėjo; esama tokių moterų, kurioms šitaip nutinka. 

Taigi ji negalėjo ištekėti už karaliaus, kuris ją mylėjo ir 
kuriam ji išsiskirdama pasakė tokius išgarsėjusius žodžius: 

— Sire, jūs, — karalius, jūs mane mylite, o aš išvykstu! 

Jinai Liudviką XIV aistringai mylėjo ne kaip žmogų: my- 
lėjo karalių, karūną, norėjo pranokti savo dėdę ir jam įrodyti, 
kad jis jai nė kiek nereikalingas tikslui pasiekti. Tikrasis jos 
jausmas buvo skirtas kunigaikščiui Karoliui Lotaringiečiui!. Ka- 
ralius sužinojo ir niekad jai to nedovanojo. 

Nuo tada tapo jai abejingas ir nebenorėjo jos laikyti prie 
savęs. Kai iškilo klausimas dėl jos vedybų su romiečiu princu, 
per kelias kartas iš tėvo sūnui paveldėjusiu konetablio titulą, 
karalius ne tiktai kad tam nesipriešino, bet ir visa savo galia 
pritarė. Veltui ji puolė jam į kojas, prašydama, kad leistų jai 
pasilikti Prancūzijoje; jis atsakė, jog mirusiojo valią privalu 
gerbti ir jog nieko nedarysiąs jai suturėti, kadangi kardinolas 
buvo nusprendęs kitaip. 

— Ak, sire, — pasakė ji, — jūs manęs nebemylite, niekad 
manęs nemylėjote! 

— Ponia, — atšovė jis, — aš turiu savo nuomonę apie tą 
dalyką ir taip pat apie jūsų meilę, kuria taip stengiatės mane 
įtikinti. Nutraukime tai. Keliaukite Italijon ir būkite laiminga! 

Marija de Mančini pravirko, tačiau teko paklusti. 

Išdidi paliko karalių ir dvarą, norėdama parodyti tokį pa- 
tį giedrą veidą tam, kuris jos taip nepaiso ir neįvertina. Ašaros 
vėl sugrįžo kelionėje, ir iki pat Milano akys jai neišdžiūvo. 

Ten ji sutiko konetablį ir visą jo šeimą, ten susituokė — 
puikiomis, prašmatniomis iškilmėmis. Konetablis buvo jaunas, 
gražiai sudėtas, tačiau ji visai jo nemylėjo, negalėjo jam atleis- 
ti už karaliaus abejingumą, giežė savo pyktį ant jo už tai, kad 


Karolis Lotaringietis — Gizų giminės atstovas (Charles de 
Lorraine, kunigaikštis de Guise, princas de Joinville, kunigaikštis de Jo- 
yeuse, 1571-1641). 

nebuvo sulaikyta Prancūzijoje ir, — matote, kokia neteisy- 
bė! — tai jisai sumokėjo už savo varžovo nepastovumą! 

Jis dievino savo žmoną ir sukūrė jai itin malonų gyveni- 
mą, nė kiek neimdamas į galvą to, kas taip dažnai kankina ve- 
dusius italų vyrus. Jie gyveno Romoje, nevaržydami savęs iš- 
laidomis. Konetablis toli gražu netikėjo Marijos meilybių su 
karaliumi nekaltumu; kai įsitikino jų skaistumu, suteikė žmo- 
nai visišką pasitikėjimą, jokiu būdu nenorėdamas atimti iš jos 
tos laisvės, kuria ji taip garbingai naudojosi, nes buvo laikoma 
pirmąja Romos dama. 

Užtikrinu jus, kad jinai paskiau pasinaudojo ja visai ki- 
taip! Gamta ją sutvėrė padūkusią, ir nebuvo įmanoma jos pa- 
keisti, ypač dėl tų progų, kurias jai suteikė likimas. Nepajėgė 
priprasti prie savo vyro, tokio gero, kuriam tačiau padovanojo 
keletą vaikų. Iš pradžių jį valdė, padarė vergu, paskiau išstatė 
visos Europos pajuokai — jį, kuris atrodė taip mažai to nusi- 
pelnęs. Ką šiuo požiūriu gali moteris, neturi ribų. 

Princo Kolonos turtai buvo didžiuliai, turėjo Žemių ir vi- 
lų visoje Italijoje. Marija tampėsi savo vyrą iš vienos vietos į 
kitą; ypač ji mėgo medžioklę — šis užsiėmimas jai primindavo 
gražiąsias Fontenblo ir Kompjeno dienas. Kolonos medžio- 
davo be pertrūkio dvi savaites iš eilės, nepalikdami savo Žže- 
mių, ir per vieną iš tokių kampanijų būdavo nušaunama iki 
šešiasdešimties šernų. 

To pakako tik saviesiems gailesiams apgauti; toji kuni- 
gaikštiška prabanga jos neguodė — ilgėjosi turėtosios Pran- 
cūzijos dvare, žavingoje, šmaikščioje, apsišvietusioje draugi- 
joje, kokios niekur kitur nesurasi; jinai merdėjo iš nuobodu- 
lio. Po vieno gimdymo jai pašlijo sveikata, tuo pasinaudojo, 
kad pakeistų savo santykius su princu ir užgintų jam bet kokį 
intymų suartėjimą, nes atseit nuo to kenčianti. Šitai iš pat pra- 
džių sukėlė irzulį, priekaištus, šiurkštybes, neištikimybę. Už sa- 
vo namų sienų konetablis ieškojo to, ko nerasdavo viduje, ir 
kaip tatai bemaž visados panašiais atvejais atsitinka, jis tapo 
pavyduoliu — jis, anksčiau nepažinojęs šios ligos. 

Išvijo žmonos pažus, tvirtino, neva ji pernelyg mylinti ku- 
nigaikštį de Neverą, savo brolį, kuris kasmet atvykdavo jų ap- 
lankyti. Kartą Korse! kunigaikštis kaukėtas užšoko ant jų ka- 
rietos pakojos; laiku suspėjo nusitraukti kaukę, antraip princo 
durklas būtų susmigęs jo krūtinėn. 

Dvejetas sutuoktinių drauge nuvyko Venecijon praleisti 
žiemos, ir čia atėjo eilė vyrui sutrikdyti namų rimti. Tuo pat 
metu turėjo dvi meilužes: tokią venecijietę markizę ir princesę 
Džidži. 

Kalbama, pirmąją labai mylėjo: buvo graži, bet kvaila. 
Nors ir pavyduliavo, konetablienė širdyje pernelyg jos neprisi- 
bijojo. žinojo, kad anksčiau ar vėliau bus jos viršus. 

O dėl Džidži, tai kitas dalykas: neperdedant galima su- 
versti tosios sąžinei visa, kuo nuo tolei tapo Marija de Manči- 
ni. Tarp šių dviejų moterų įsiplieskė kova, Džidži galutinai ja 
supykdė su vyru. ir tą padarė negarbingomis priemonėmis. 

Jie sugrįžo Romon, O toji varžovė atsekė iš paskos. 

Sau prisiekė pražudyti princesę — jautė jai vieną iš tu 
moteriai ir italei būdingų neapykantų, kurios nieko nepagaili 
ir kurioms nėra nieko šventa. Konetablienė turėjo nelaimę kar- 
tą užgauti jos savimeilę, pareiškusi viešai savo nuomonę apic 
tai, kaip ši rengiasi ir apie traukiantį aki per mylią, geltoną su 
raudonais apvadais drabužį. 

— Tik pažvelkit šįvakar į Džidži, — tarstelėjo ji vienam 
dailiam Genujos markizui, kuriam Džidži stengėsi patikti, — 
atrodo kaip šveicaras popiežiaus koplyčioje; dargi jai nestin- 
ga ūsų. 

Apkalba buvo atkartota ir pasiekė adresatą. Princesė, 
aukšta, tvirta, plaukuotu veidu, buvo viena iš tų stambių gra- 
žuolių, kurias vieni vyrai be galo įsimyli, kiti — niekina. Sieloje 
karšta ir kerštinga, prisišliejo prie konetablienės tam, kad ją 
pražudytų, ir šitai jai pavyko. 


Korsas — viena iš didžiųjų Romos gatvių. 

Pradėjo nuo to, jog visur ją šmeižė, priskirdama nuoty- 
kius, kurių ši neturėjo, priskirdama jai netgi žodžius ir kritiš- 
kas pastabas, apie kurias ši netgi nepagalvodavo ir kurios jai 
pelnė galybę priešų. Ir tai dar ne viskas: užsimojo užkariauti 
konetablį ir neįdėjo pernelyg daug vargo, kad savo tikslą pa- 
siektų. Jis tapo jos viešu gerbėju. 

Marija de Mančini neapsikęsdama pasiskundė pačiam 
kaltininkui. 

— Jeigu jums reikėjo naujos meilužės, pone, ar negalėjo- 
te pasirinkti kitos — nejaugi pritinka, kad jus matys susidėjus 
su mano preše"? 

— Kaip tik dėl to taip ir atsitiko, — atsakė jis. — Aš jos 
nemyliu, palaikau ryšį su ja tik tam, kad priversčiau tylėti. 

Kaip netrukus pamatysime, būdas pasirinktas savotiškas. 

Po apkalbų ir šmeižtų sekė veiksmai. Džidži siuntė savo 
varžovei meilės laiškučius, — laiškučius itin kompromituojan- 
čius, — kuriuos pakišdavo į josios vyro rankas. "Tasai įtūžęs 
atlėkdavo su šiais įkalčiais pas žmoną; ši su didžiausiu vargu 
teisindavosi, tačiau tai buvo dar vienu įžeidimu daugiau, kurio 
ji nedovanojo. 

Kartą vasaros naktį Džidži išsigabeno savo meilužį į vie- 
na iš jo vilų, kur abu surengė puikią vakarienę ir linksminosi 
kelių bičiulių. muzikantų, dainininkų, visokiausių virtuozų 
draugijose; susiruošė namo netrukus prieš brekštant — vienu 
iš tokių paros laikų Italijoje, apie kuriuos Prancūzijoje nė ne- 
nutuokiama. 

— Vykime palydėti konetablį, — pasiūlė princese su įkarš- 
čiu, kuriam pritarė visa šutvė. 

— Ne, ponia, man nepatogu, atvirkščiai, tai aš... 

— Anaiptol, anaiptol, mes privalome jus parlydėti į ve- 
dybinį būstą šalia tos gražiosios ir karališkosios Marijos, kuri 
dūsauja be jūsų. 

Šiuos žodžius palydėjo bendras juokas. Konetablis kan- 
džiojosi lūpas. 

— Et jau! — metė jis. 

Karietos sustojo priešais Kolonų rūmus, ir čia kiekvienas 
galėjo pamatyti nukarusias nuo konetablienės lango šilkines 
kopėčias, pritvirtintas prie balkono. Džidži parodė jas sutuok- 
tiniui pridurdama: 

— Argi nesakiau, kad be jūsų sunkiai tverta? 

Konetablis šoko iš karietos, privertė atidaryti vartus, pri- 
žadindamas šveicarus, kurie delsė pasirodyti, metėsi į rūmus 
ir pasikėlė laiptais pas žmoną, kur įpuolė it uraganas. Ši mie- 
gojo kaip suvystyta, vis dėlto langas buvo atdaras, ir jis išgirdo 
Džidži, kuri juokdamasi pastebėjo: 

— Jis tiek pavėlavo, jog meilišius pabėgo, o apsukruolė 
Marija užmigo, mažieji laipteliai — tai tik kambarinėms. 

Tatai nubrėžė jam, kaip elgtis: visur naršė meilišiaus, ku- 
rio nepavyko rasti, nes jo ir nebuvo. Tada jis iškėlė baisią sce- 
ną, po kurios atviras susitaikymas tapo nebeįmanomas. Esa- 
ma įžeidimų, kurių tokio charakterio moterys niekados neat- 
leidžia. 

Konetablis nenorėjo pripažinti, kad varžovė galėjo turėti 
tiek niekšystės suvaidinti šią komediją su kopėčiomis ir pražu- 
dyti nekaltą žmogų, keršydama už menką įžeidimą. Tad užsi- 
spyrė savuoju apjakimu, pasidarė šiurkštus, kone Žiaurus ir pat- 
sai padėjo pagrindą nelaimėms, kurios ištiko vėliau. 

Tuo tarpu į Romą atvyko ševaljė de Lorenas, ištremtas 
įtakojant poniai Henrietei (mūsų Ispanijos karalienės moti- 
jo, kas podraug pastarąjį darė jo auka. 

Ševaljė de Lorenas Marijai de Mančini buvo bičiulis — 
praeities atšvaitas, žmogus, kuriam galėjo kalbėti apie savo jau- 
nystę bei šlovę, ir šisai žmogus buvo nuostabiai gražus, velniš- 
kai sąmojingas, pasižymėjo pajungimo sau ir intrigos geniju- 
mi, galėjusiu apversti aukštyn kojomis visą karalystę. 

Jis įsikurdino, taip sakant, Kolonų rūmuose, ir iš ten nie- 
kur nesijudino. Visur sudarė kompaniją konetablienei, kuri 
pavargusi verkti vienumoje ir, be to, sukurstyta savo sesers 

Hortenzijos! bei kunigaikščio de Nevero, puolė į visus ma- 
lonu mus. Hortenzija de Mančini buvo ištekėjusi už pono de 
La Meirė?; kardinolas padarė jį savo paveldėtoju ir dėl jo įkū- 
rė Mazarinio kunigaikštystę. Tai buvo patrakėlis ir kvailys. Gra- 
žioji Hortenzija, dar labiau padūkusi nei Marija, negalėjo su 
tokiu gyventi, paliko jį ir leidosi į nuotykių paieškas. Visiems 
žinoma, kaip jai sekėsi. 

Hortenzija buvo ne iš tokių moterų, kad pristabdytų savo 
seserį; atvirkščiai, visomis išgalėmis tempė šią paskui save, o 
Marija nieko kito ir netroško. Vien tik pokyliai, vakaronės, vi- 
sokiausi pasilinksminimai, per kuriuos ševaljė de Lorenas bu- 
vo atkaklus Marijos kavalierius. Ši džiugi šutvė nė mirksnį ne- 
siskyrė, atsilygino konetabliui ir drauge Džidži savosiomis iš- 
dykystėmis bei pramogomis; Romoje vien tik apie tai tekalbėta. 

Įjunko į maudynes Tibre: damos vaizduodavo najades, 
vilkedamos ilgomis gazinėmis tunikomis, klostytomis antikos 
stiliumi, ponai dėdavosi tritonais. Ant upės surentė galeriją iš 
nendrių, lapų, meldų ir jūros gėlių, traukiančią visų žvilgsnius 
ir keliančią susižavėjimą. Sykį konetablienė mažne nuskendo; 
ją išgelbėjo brolis. 

Suprantama, kokia tai galėjo būti taip gerai parinkta san- 
tuoka. 

Šventes keitė ūžavimai, ir pakyrėjus kivirčytis bei būti kar- 
tu skubėta skirstytis. 

Romoje niekas ne paslaptis, ypač tai, kas dedasi didžiū- 
nų namuose. Paskinas* pasigavo šias ištvirkystes ir linksmino 


Hortenzija — Hortenzija de Mančini, kunigaikštienė de Maza- 
rini, viena iš garsiųjų seserų Mančini (žr. XII skyr. 118 psl. 2-4 paaišk.) 

de La Meirė (Charles, kunigaikšus de La Meilleraye, 1602-1664)— 
Prancūzijos maršalas, ypač pasižymėjęs per Trisdešimties metų karą. 

* Paskinas — vieno Romos kurpiaus vardas. Pagarsėjo savo 
šmaikštybėmis, paleidžiamomis bet kuria proga. Romos liaudis šį vardą 
taip pat suteikė antikinei Heraklio statulai, kurio papėdėje buvo iškabi- 
namos tos rašytinės epigramos. Replikos pasirodydavo ant kitos statu- 
los, pakrikštytos Marforijaus vardu. Šmaikštybės, kuriomis daugiau nei 
tris šimtmečius keistasi tarp Paskino ir Marforijaus, atspindi bemaž visą 
anekdotinę ir bufonadinę Romos istoriją per tą laikotarpį. 

jomis visą miestą; epigramos pylėsi kas rytą, ir tai galutinai iš- 
vedė konetablį iš kantrybės. Nueita net ligi to, jog teigta, neva 
ševaljė de Lorenas užsakęs nutapyti Mariją de Mančini kaip 
najadę. 

Kunigaikštis de Neveras dar labiau pakurstė sesers būgš- 
tavimus, jai vis kartodamas, esą josios vyras visiškai supyks ir 
uždarys ją vienon iš savo tvirtovių, iš kur bus neįmanoma jos 
ištraukti. 

— Ką aš galiu padaryti, — atsakydavo ji. 

— Sese, — įsiterpdavo Hortenzija, — aš jums daviau pa- 
vyzdį, pasekite juo, iškeliaukime sau! 

— Kurgi mes nukeliausime? Prancūzijon? Karalius mū- 
sų tenai nepakęs, sugrąžins vyrams; pernelyg gerai supratau, 
jog jis nenorėjo manimi apsisunkinti. Italijon? Ponas kone- 
tablis susiras mane kiekviename krūme; nėra valstybės. kuri 
neateitų jam į pagalbą. O dėl kitų šalių, išskyrus Angliją, tai 
nežinotum kaip ten gyventi: vieni susikrimtėliai ir rimtuoliai, 
kurie mus labai greitai padarytų tokiomis pat paniurėlėmis kaip 
jie patys. Geriau likti. 

— O kalėjimas? 

— Pasiduosiu likimui, ir man bus teisingi. 

— Na, na, sese! Jeigu jau pati pasiduodate, kas jus bepa- 
laikys? Paklausykite Hortenzijos patarimo, jis geras. 

Šie patarimai, įkalbinėjimai galų gale padėjo jai apsispręs- 
ti. Vieną gražų vakarą ji drauge su kunigaikštienė de Mazari- 
ni, abi persirengusios vyriškai, pabėgo iš Romos. Sėdo į dau- 
giavietį keleivinį diližaną, besivelkantį be galo be krašto, tvir- 
tai įsitikinusios, kad jų ieškos visur, tik ne čia; tai pasirodė tie- 
sa. Jiedvi matė Šventojo tevo karininkus, konetablio agentus, 
visomis kryptimis zujančius po kelią, stabdančius karietas, ap- 
klausinėjančius moteris, įkyrinčius kilmingoms damoms ir ne- 
siteikiančius mesti nė žvilgsnio į apšiurusį vežimpalaikį, kur 
jos abi glaudėsi greta prastuomenės mergužėlių ir elgetaujan- 
čių brolių vienuolių. Tų iš pažiūros kuklių, nedrąsių ir papras- 

tų studentėlių, visą kelią įbedusių nosis į knygas ir tesišnekan- 
čių vien apie laipsnius, kuriuos įsigys Paduvoje po pasimaty- 
mo su savo šeimomis Čivitavekijoje!, niekaip nebūtum atpaži- 
nęs kaip kilmingų damų. 

Šitaip jos pabėgo ir labai linksminosi, o tai abiem buvo 
visų svarbiausia. Palikusios diližaną. nudrožė tiesiai uostan, kur 
ėmės ieškotis nedidelės feliugos*, tokios pat neišvaizdžios kaip 
jų ankstesnysis ekipažas. Buvo drąsios ir prisibijojo tik vieno — 
kad jų neparsiųsdintų vyrams. Tokia feliuga iš tiesų pasitaikė; 
vis dar persirengusios studenčiokais sėdo jon podraug su ke- 
liais matrosais ir atsidavė bangų bei vėtrų valiai. 

Konetablis joms pavymui pasiuntė savo galeras. Pakeliui 
bėglės jas sutiko ir atpažino vėliavą. Viena iš galerų netgi pri- 
sišliejo prie feliugos borto. Josios vadas parodė Šventojo tėvo 
įsakymą, leidžiantį tikrinti visus laivus. Matrosai nedriso pasi- 
priešinti, ir abi Mančini, saulės nurusvintais veidais, sugrubu- 
siomis nuo manevravimo laivu rankomis, — mat jos būtinai 
užsispyrė to imtis, kad persirengimą padarytų itikinamesnį, — 
pačios nuvedė tikrintojus iki pat triumo duobės. Konetablio 
karininkai apleido laivą sužavėti jų mandagumu ir paliko pa- 
žymą apie savo apsilankymą, kas jas apsaugojo nuo kitų tokių 
pačių tikrinimų ir suteike galimybę išsilaipinti Marselyje, nc- 
sibaiminant bent dėl tokio pavojaus, nes jos susidūrė ir su ki- 
tu, kurio išvengė tik per stebuklą. 

Feliugą eme persekioti Alžyro korsarų laivas. Varganas 
mažas laiviūkštis nepajėgė priešintis, ir jau tartasi pasiduoti, 
kas mirtinai išgąsdino nuotykių ieškotojas. Šįsyk jos būtų susi- 
laukusios daugiau nei troško, ir jau regėjo save seralyje, kur 
jos neabejotinai būtų radusios būdų sukelti perversmą. Gali- 
mas daiktas, kad šiuo momentu konetablis būtų buvęs sutik- 


Čiviravekija — Italijos miestukas Lacijaus srityje prie Vidurže- 
mio jūros. 

feliuga — nedidelis Viduržemio, Juodosios ir Kaspijos jūrų 
burlaivis. 

tas kaip išgelbėtojas; vis dėlto negalėčiau to tvirtinti: su tokio- 
mis galvelėmis kelionė į Barbariją' galbūt žadėjo galimybių, 
kurių jos nebūtų prisipažinusios kitiems, nors ir neišsiginda- 
mos pačioms sau. 

Jas išgelbėjo pasirodžiusi karališkoji fregata, privertusi 
priešą sprukti. 

Įkėlusios koją Prancūzijon, jiedvi daugiau nebesislapstė. 
Ponia de Mazarini perteikė seseriai truputėlį savojo pasitikė- 
jimo ir savosios drąsos. Jų nutrūktgalviškas poelgis sukėlė di- 
džiulį skandalą. Abi parašė savo šeimai, tikėdamosios jų para- 
mos bei atsigriebti už patirtuosius nemalonumus; konetablie- 
nė netgi parašė karaliui; paskiau jos ėmė laukti priekaištų ne- 
lyginant karalienės — leisdamos rėžti apie save sparną visiems, 
kas netingėjo, ir kai turėdavo laiko, rodydavosi žmonėse. 

Atsakymai vėlavo, bet kadangi šios damos nė kiek nesi- 
slėpė, konetablio ir pono de Mazarinio agentai jas aptiko. Tos, 
apie tai perspėtos, vos vos suspėjo išsidanginti, vėl persirengu- 
sios studentais. Tačiau išsidangino ne vienos — lengvai susira- 
do ginklanešių, už atpildą nereikalaujančių nieko kita kaip tik 
garbės joms tarnauti... 

Jas sulaikė Ekse, ir tai nuskambėjo po visą miestą. Buvo 
uždarytos vienuolynan, kurį nesutiko palikti, kol negausian- 
čios atsakymo iš dvaro. Nors ir visai nelauktai, karalius prisi- 
minė Mariją de Mančini, niekuo jos neparėmė, tačiau davė 
įsakymą paleisti. 

Konetablienei tai reiškė daug, poniai de Mazarini — nie- 
ko kito, kaip tik pakliūti savo vyro valdžion; tad jos išsiskyrė, 
kad geriau galėtų pabėgti nuo savo viešpačių ir ponų. 

Hortenzija vėl perkirto sieną ir sugnįžo Italijon, Marija 
patraukė Paryžiun, kur prisimindama savo ankstesnįjį pasise- 
kimą tikėjosi geriausios kloties. 


Barbarija (arba Berberija) — taip tais laikais vadintos Šiaurės 
Afrikos sritys į vakarus nuo Egipto: Tunisas, Alžyras, Marokas, Tripolio 
regentystė. 

Gavo gerokai nusivilti. Kunigaikštienė de Bujon!, josios 
sesuo, grafienė de Suason?, vyriausioji iš Mančini ir kiti jos 
giminaičiai kratėsi ją priimti. Tuomet ji parašė karaliui, prašy- 
dama pasimatyti su juo; tesulaukė atsakymo keliauti sau į Liso 
abatiją. 

Tenai išbuvo kelis mėnesius vienumoje; seserys ir svainiai 
atvyko ją aplankyti; grafienė de Suason jai netgi atsiuntė pui- 
kią lovą ir keletą gražių dovanų. Antra vertus, konetablis vis 
reikalavo jam sugrąžinti Žmoną, ir ši mirtinai išgąsdinta meldė 
jai leisti pasilikti Prancūzijoje, o josios šeima, priešingai, džiaug- 
damasi galimybe ja nusikratyti, mygo grįžti pas vyrą. 

— Jis mane užmuš! — atsakydavo ši. 

— O! Najau ne! Be to, kada nors vis tiek teks mirti, — su 
sau būdingu skystapročio šaltakraujiškumu jai atsakydavo ku- 
nigaikštis de Mazarinis. — Aš, jeigu Hortenzija sugrįžtų, aš tai 
jos neužmuščiau. 

Marija troško tik vieno — pasimatyti su karaliumi. Buvo 
įsitikinusi, jog viską pasieks, jeigu tik su juo pasišnekės. Tad rašė 
laišką po laiško ponui Kolberui', idant išrūpintų šią malonę. Ka- 
ralius jos nesuteikė. Laikė, kad skandalas pernelyg nuskambė- 
jęs, jog būtų galima nebojant nieko jį palaikyti. Konetablienė 
nusiminusi prašė darsyk, pranešdama atvyksianti į Versalio ga- 
leriją pulti prieš jo didenybę ant kelių ir paprašyti jo globos. 

Jeigu ji tikrai taip ketino pasielgti, padarė klaidą, išsiduo- 
dama apie tai iš anksto — reikėjo eiti iškart prie tikslo. O da- 


kunigaikštienė de Bujon (Maria-Anna de Mancini, kunigaikš- 
tienė de Bouillon, 1646-1714) — jauniausioji iš seserų Mančini. 

* grafienė de Suason (Olympia de Mancini, kunigaikštienė de 
Soissons, 1639-1768) — Austrijos karvedžio princo Eugenijaus Savojie- 
čio motina (žr. t.p. XII skyr. 118-4 psl. 2-4 paaišk.). Tačiau ji nebuvo 
vyriausioji iš seserų Mančini, kaip teigia autorius. Vyriausioji buvo Laura 
(kunigaikštienė de Mercoeur, 1636-1657). 

* Kolberas (Jean-Baptist Colbert, 1619-1683) — Prancūzijos vals- 
tybės veikėjas, žymus finansininkas reformatorius, Liudviko XIV minist- 
ras, menų globėjas, Prancūzų akademijos narys. 

bar tepeše įsakymą nutremti ją penkiasdešimties mylių atstu 
nuo dvaro. Šitoks atsakymas trenkė it perkūnas iš giedro dan- 
gaus; pasijaute priblokšta, paskiau apsimetė ne kiek nesutrik- 
dyta. Išdidumas suteike jai Jėgų. 

— Perduokite šitam nedėkingajam, — atšovė ji, — kad 
aš pasišalinu ne už penkiasdešimties, bet už šimto mylių; nie- 
kad man nepasiseks atsidurti pakankamai toli nuo jo. 

Išvyko į Lioną, kur užsilaikė kelias savaites, vildamasi, 
kad galbūt ją pašauks atgal. Io neatsitiko. Ponia Kolona tuo- 
met pasidavė į Savoją, kur atrado Hortenziją, drumsčiančią 
Turino dvarą. Iš pradžių ji čia buvo gerai sutikta, bet kuni- 
gaikštis buvo ne toksai žmogus, kad iš taip arti regėdamas 
intrigą nė kiek į ją neįsikištų. Patarė jai sugrįžti į Romą, pati- 
kindamas, kad konetablis daugiau jos nebekamuos ir kad jai 
nera ko jo bijotis. 

— Jis šitai man parašė, ponia, garantuoju jums jo atgailą 
ir atleidimą. 

— Jeigu jis jums parašė, pone, jeigu jis jums garantuoja, 
tai juolab dar viena priežastis, kad aš tenai nevykčiau. Žinau, 
ko verti pono mano vyro pažadai. 

Kunigaikštis tiek mygo, jog vieną gražią dieną Marija pa- 
reikalavo arklių, vėl įveikė Sen Bernarą' ir per Šveicariją nusi- 
gavo iki Bazelio. Šiame mieste ji sutiko vieną toki šaunų avan- 
tiūnistą markizą, kuns iškart neva užsidegė nepaprasta aistra 
jai. Sekiojo iš paskos šešis menesius, genamas beprotiško troš- 
kimo jai patikti; galiausiai jai prisipažino savo meilę, tvirtinda- 
mas, jog ji esanti apleista; išdrįso tikėtis ją priimsiant jo kuo 
nuolankiausias paslaugas; ši anaiptol jų neatstūmė — nelai- 
mingoji visai nenutuokė, kur toksai poelgis ją nuves. 

Markizas, nupiešęs jai savo liepsningą aistrą, gausiai api- 
beręs komplimentais ir liaupsemis. perejo prie rimtosios da- 


Sen Bernaras — Alpių perėja tarp Šveicarijos ir Italijos. Yra 
Didysis ir Mažasis (žr. V skvr. 53-ą psl. 1-4 paaišk.) Sen Bernarai. 


150 


lies, prašneko apie reikalus ir pasiteiravo, kur ketinanti apsi- 
stoti. Marija patikliai prisipažino, kad nė kiek nenumananti. 

— Grįšite į Prancūziją? Mes nuo jos vos per porą žingsnių. 

— Niekados! Niekados aš vėl neišvysiu šios nesvetingos 
šalies, kurios karalius beširdis ir begėdis. 

— Tuomet galbūt leisite duoti jums patarimą? 

— Aš klausausi, pone markize; esu labai laiminga, kad 
sutikau jus savojoj negandoj. 

— Ką gi, ponia, patikėkit manimi, vykite į ispanų Nyder- 
landus. Ten rasite visa, ko jums dabar stinga, būsite priimta, 
kaip to nusipelnote. Briuselis kupinas Žavesių, ten gausu už- 
sieniečių, dvaras mandagus ir malonus. Jeigu jums nepatiks 
šiame mieste, yra Antverpenas, kur galbūt dar geriau ir iš kur 
vos užsigeidus galima persikelti į Angliją. 

— Teisybė. 

— Patikėkit manimi, vykite. Ką čia veiksite? Šveicariškų 
kantonų ponai jūsų neglobos: jie nenon su niekuo pyktis. Jei- 
gu ponas konetablis jūsų pareikalaus, būsit atiduota arba išvy- 
ta, viena iš dviejų. 

— Pirma aš pati išvykčiau; nerasčiau sau paguodos, jei 
būčiau išvyta šitų miestelėnų. 

Markizas neatlyžo ir ją itikino; leidosi jo palydima į Briu- 
selį; visą kelią jis dar karščiau j4 tikino savo atsidavimu ir švais- 
tėsi pistolėmis, tenkindamas jos užgaidas. Jai jis labai patiko. 
klausė jo patarimų ir visokeriopai juo pasikliovė. 

Prieš įvažiuodama Brabanto' sostinen, jinai apsistojo ga- 
na gražioje užeigoje. Markizas panoro nuvykti pirma surinkti 
žinių bei pasiteirauti kas kaip. Sugrįžo tą patį vakarą visai per- 
sigandęs, liepė pakinkyti karietas ir nurodė aplenkti miestą, į 
jį neįvažiuojant. Ponia Kolona irgi siaubingai persigando, su- 
tiko, kad planas puikus, ir jam pritarė. Juodu keliavo visą naktį. 
Galiausiai ji užmigo iš nuovargio ir teprabudo kanetai riedant 
per pakeliamąjį tiltą — ją pažadino grandinių žvangėjimas. 


Brabantas — Belgijos provincija, sostinė — Briuselis. 


— Kur mes? — paklausė ji. 

— Atvykstame pas mano bičiulį, jo namai — tai tvirta 
pilis, pamatysi, mes čia nieko nesibijosime. 

Dar pusiau mieganti, konetablienė prasitrynė akis, vis del- 
to jai pasirodė, kad mato kareivius, stebinčius ją pravažiuo- 
jant. Visiškai tuo įsitikino, kai išlipusi iš karietos buvo pasvei- 
kinta trijų karininkų, įteikusių erchercogės valdytojos įsaky- 
mą, kuriuo buvo nurodoma ją įkalinti Antverpeno citadelėje 
konetablio princo Kolonos prašymu, kol šis nuspręsiąs dėl jos 
likimo. 

Jinai pasigręžė, šią kritišką akimirką ieškodama akimis 
savojo patarėjo, tačiau jo neišvydo. Atlikęs savo misiją, išdavi- 
kas dingo. 

— Ak! — sušuko ji. — Tai už savo vyro pinigus aš buvau 
taip gerai maloninama! 

Liko nugalėta ir reikėjo pasiduoti; tą ir padarė — didžiam 
savo nepasitenkinimui. Išdidumo Šėtonas nenorėjo nusilenk- 
ti. Ji buvo griežtai patalpinta už grotų ir čia mėgino derėtis. 
Konetablis nenorėjo nieko girdėti — privalėjo grįžti, ir grįžti 
be jokių sąlygų, arba likti po užraktu. 

Jinai ir liko, per daug nesiskųsdama. Vis dėlto nuobodu- 
lys vis labiau kamavo; su niekuo nesimatydavo, išskyrus savo 
moteriškas — mat buvo uždaryta slapčiomis. Viena iš patar- 
naujančiųjų merginų kartą jai papasakojo apie panelės d'Or- 
lean vedybas su Ispanijos karaliumi ir pridūrė, kad ji turėtų 
nuvykti Ispanijon, kur susilauktų deramos paramos, nes Po- 
nas išsaugojo labai gerus prisiminimus apie velionį kardinolą 
Mazarinį ir apie visa, kas buvo su juo susiję. 

— Deja! Nieko kita aš ir nenonu, bet kaip tą padaryti? 

— Tik paveskite man, ponia, aš atsakau už viską. 

— Jau nemažai buvau apgauta, vargše mergyt, bet pasi- 
kliauju tavimi; jeigu apvilsi mano pasitikėjimą, tenubaudžia 
tave Dievas! Neturiu jėgų apsiginti. 

Geroji mergina neapvylė — ji buvo atsidavusi savo po- 
niai. Iš tiesų, viską sutvarkė; jai pavyko išgauti įsakymą perkel- 

ti ikalintąją į Sen Sebastjaną, o paskiau — nusiųsdinti į Mad- 
ridą. Paprastai visur džiaugtasi galint ja nusikratyti — šito- 
mis Mančini niekas nepasitikėjo; vėliau pamatysime, kad ne- 
klydo — bent kitų atžvilgiu. 

Konetablienė Ostendėje buvo įsodinta laivan — galeron, 
nusamdyton josios vyro sąskaita. Ispanijoje ją sutiko be jokios 
pompos; tai jai pasirodė gera nelemiąs ženklas, kadangi buvo 
pranešta iš anksto ją atvyksiant. 


XVI 


Noriu tuojau pat baigti apie Mariją de Mančini, idant 
pernelyg neapsunkinčiau savo pasakojimo — netgi tuo, kas 
susiję su Ispanijos karaliene ir aplinkybėmis, į kurias ji buvo 
įmaišyta. 

Atvykusi į Madridą, Marija tikėjosi būti priimta pas mar- 
kizą de Las Balbasū, savo svainį; vietoje to ji buvo įkurdinta 
vienuolyne, kur mes ją ir aptikome. Kartkartėmis ištrūkdavo 
iš ten apgaule ir po keletą dienų nesugrįždavo. Netgi nukako 
paprašyti prieglobsčio pas poną ir ponią de Vilarus, kurie pa- 
sijautė labai nemaloniai; be karaliaus leidimo nedrįso jos pri- 
glausti, bet ir nenorėjo išmesti gatvėn. Pasirinko trečią spren- 
dimą, tai yra įvesdinti ją į ponios de Balbasū namus ir pasirū- 
pinti, kad su ja būtų gerai elgiamasi. Savo neramia prigimtimi 
nepajėgė ilgai taip ištverti. Sugrįžo į Anonsjadą, kur mes ją ir 
išvydome. 

Karalienė neatsispyrė norui ją paklausinėti bei po pat ku- 
nigaikštienės nosimi pasišnekėti prancūziškai. Pradėjusi nebe- 
sivaržė ir praleido su ja gerą valandą; konetablienė turėjo lai- 
ko išdėstyti savo argumentus, o Marija d' Orlean — juos iš- 
klausyti. Pažadėjo padaryti visa, ką galės, ir neslėpė, kad ga- 
lės nedaug. 

— Man labai patiktų matyti jus globojama šios senos mu- 
geros, mano tironės, tai būtų kur kas veiksmingiau. Ispanijoje, 
brangioji konetabliene. karalius, o ypač karalienė — tai du sta- 
bai auksinėmis kojomis. Juos garbina, bet yra pernelyg sun- 
kūs, kad pakeistų vietą, ir tosios pačios savo galios yra pasmerkti 
negalystei. Paskutinioji madndietė iš liaudies savo namuose 
yra šeimininkė, o aš, aš netgi negaliu pasilaikyti savuosiuose 
tų, kurie man patinka. Dažnai sau kartoju, kad nieko kita šia- 
me pasaulyje netrokštu kaip tik būti Fontenblo ar Kompjeno 
valstietė. 

Karalienė galiausiai turėjo apleisti vienuolyną, tačiau pa- 
tikino konetablienę, jog ši sulauks nuo jos Žinių, ir jinai pasi- 
stengsianti, kad tos būtų geros. Pažadėjo pati parašyti kone- 
tabliui ir išsirūpinti padorias sąlygas, nes dabar priima ją savo 
globon, ir tik jėga būtų galima ją sugrąžinti jam. 

Šiaip ar taip, ponios Kolonos padėtis pagaliau palengvė- 
jo; markizė de Las Balbasū. žinodama, kad toji yra karalienės 
globojama, sutiko, kad kartkartėmis atsilankytų pas ją, kad čia 
matytųsi su ŽmMonėmis ir netgi kad juos priiminėtų savajam 
vienuolyne, kas šiai suteikc šiokios tokios atvangos: mat nega- 
lėjo pakęsti vienatvės. 

Konetablienė nepajėgė atsižadėti meilės, kolei galutinai 
neisitikino, jog meilė atsižadėjo jos. Per savo svainę susipaži- 
no su tokiu grafu de Vičenča, pusbroliu tojo, kurį matėme at- 
vykus pasiuntinystėn pas karalių; buvo jaunas, tačiau įstabiai 
negražus ir nerasdavo nė vienos damos, kun teiktųsi prisitai- 
kyti prie šio negražumo. 

Konetablienė buvo koketė iš įpročio ir iš poreikio. Ne- 
šykštėjo tam Vičenčai svetingumo bei prielankumo ženklų, ku- 
niais šis žavėjosi ir kuriuos laikė nuoširdžiais. Marija de Man- 
čini netrukus užkibo; tai nebuvo Liudvikas XIV nei ševaljė de 
Lorenas, bet ji jau turėjo per keturiasdešimti metų, jautėsi 
tremtine ir nelaiminga; anot Lafonteno pasakėčios, gyvenime 
ateina mirksnis, kai iš erelių gauni persimesti į šliužus. Jai da- 
bar stojo toks laikas. 

Savo sąmojingumu ir gebėjimu kitaip pažvelgti 1 dalykus, 
padarydavo pokalbį nepaprastai įdomų; šį susižavėjimą ji pa- 
laike meile, kažkokio tipo savimeilės patenkinimą — aistra ir 
pasiskubino į tai atsiliepti. Keisčiausia jai buvo tai, kad jis ne- 
prisipažino savo jausmų, kad laikėsi nuvalkiotų temų ir bana- 
lių frazių. 

Konetablienė padarė ponią de Vilar savo patiketine, gy- 
re jai šio naujojo Pario! privalumus, kuriais geroji ambasado- 
rienė anaiptol nesidavė įtikinama. 

— Matote, ponia, savo žvilgsnyje jis turi kažką subtilaus 
ir valiūkiško. 

— Man taip neatrodo, jis bjaurus. 

— Todel, kad jūs jį blogai matote. Ak! Aš labai laiminga! 

— Laiminga? Dėl ko gi? 

— Laiminga, kad jį myliu. 

— Jis, be abejo, irgi jus myli? 

— Nežinau, bet aš, aš jį myliu, ir man to gana. 

— Kaip, jis jūsų nemyli"? 

— Galbūt myli, nepasisako apie tai, yra nedrąsus, prisibi- 
jo manęs, prisibijo konetablio, būgštauja įsivelti į avantiūrą, aš 
jį pateisinu dėl visko, nes jis man patinka. 

Jai tai buvo dar keletas laimingų išgyvenimų. Įdėjo į šią 
intrigą visą savo vaizduotę ir širdį, kadangi josios herojus ne 
per daugiausia rodė uolumo; atvirkščiai, kai atskleidė ją jį įsi- 
mylėjus, ėmė vengti su ja matytis. Ji nė kiek nenusiminė ir ne- 
smerkė jo. tik pritarė jam ir sveikino save pačią. 

— Jeigu būtų kitaip, ištiktų didelė nelaimė, man grestų 
baisūs pavojai, netrukus visiškai pražūčiau ir netgi be vilties 
išsigelbėti. 

Štai kas vadinama tikru atlaidumu. 

Karalienė keletą kartu sugrįžo i vienuolyną ir kassyk lik- 
davo vis labiau sužavėta konetabliene. Ponia de Vilar viename 


Paris (gr. mit.) — antrasis Trojos karaliaus Priamo ir Hekabės 
sūnus, pagrobęs gražiąją Heleną, Menelajaus žmoną, ir dėl to kilo Tro- 
jos karas. 

laiške poniai de Kulanž, — ši miela senukė davė jį man persi- 
rašyti, — ponia de Vilar taip piešia Mariją de Mančini tą die- 
ną, kai ši atvyko pas ją ir meldė gailestingumo: 


“Josios figūra — viena gražiausių, kūnas apvilktas ispa- 
niška suknia, dengiančia nei per daug, nei per mažai jos pe- 
čius: tiek, kiek matyti, labai tobula; dvejetas storų juodų kasų, 
viršuje perrištos ugniniu kaspinu, likę plaukai — palaidi, ant 
kaklo — itin dailūs perlai, ypač gyva išvaizda, kuri netiktų jo- 
kiai kitai ir kuri jai buvo natūrali, nė kiek negadinanti, gražūs 
dantys... Rengiasi ispaniškai kur kas mieliau akiai negu visos 
mūsų dvaro damos" 


Kaip jums atrodo, ar to tipo nebūta pernelyg išrankaus ir 
ar tai ne šunsnukis, kad taip brangintųsi su tokia moterimi! 

Staiga, kai šito mažiausiai tikėtasi, į Madridą atvyko ko- 
netablis ir sužinojęs, kad jo žmona globojama karalienės, savo 
nuoskaudoms išdėstyti pasiprašė audiencijos, idant ši jo per- 
nelyg nesmerktų. Karalienė suteikė ją ir buvo apstulbinta, iš- 
vydusi vyriškį itin dailiai sudėtą, išdidaus veido, tokio pat am- 
Žiaus kaip ir jojo Žmona, nuostabiai gebantį reikšti savo mintis 
ir apskritai vertą kitokio likimo — taip bent pasirodė. 

Labai gerai suprato, kodėl jai leista jį priimti — norėta ją 
atgrasyti nuo ponios Kolonos. Jisai su kartėliu skundėsi, vertė 
visą kaltę konetablienei, išpūsdamas tosios ydas bei neigda- 
mas privalumus tiek, jog jam pasisekė išklibinti karalienės ge- 
rą valią ir atėmė iš jos bet kokį norą veltis į šios bėglės reikalus. 

Per ponią de Vilar jos didenybė liepė perduoti šiai, jog 
visomis išgalėmis raginanti ją sugrįžti pas vyrą ir jo nebepalik- 
ti, kadangi niekados nieko neįtikintų savo teisumu, vos tik jį 
kas nors pamatytų. 

Ponia Kolona nusivylusi sutiko šiuos žodžius ir ryžosi di- 
džiajam sprendimui, kurį patarė karalienė. Sugrįžti į namus, 
kuriuos jos vyras turėjo Madride ir kur iš vakaro nuvyko jos 
laukti. Galima įsivaizduoti, jog tai jai buvo žiaurus momentas. 

Tame susitikime dalyvavo markizas ir markizė de Las Bal- 
basū, taip pat keletas senjorų — Kolonų artimųjų bei giminių. 
Priimdamas ją pas save, konetablis pasakė: 

— Štai mudu darsyk susijungę, Dievas nori, kad tai būtų 
ir paskutinysis! Aš to trokštu, ir ne mano bus kaltė, jeigu atsi- 
tiks kitaip. Jūs csate namie, priiminėkite svečius. 

Štai ir visas susitikimas, kurį jai surengė. Aplinkui save 
bei namų apyvokoje ji rado didžiulę permainą. Princas buvo 
tapęs šykštus, ankstesnį perteklių pakeitė gobšystė, o kone- 
tablienė nebuvo pratusi prie tokios gyvensenos. 

Panoro viską sugrąžinti kaip buvę; jis neleido jai to pada- 
ryti ir gana griežtai papriekaištavo dėl dviejų ar trijų papuoša- 
lų, kuriuos buvo sau užsisakiusi. 

— Vadinasi, jūs nusigyvenęs, pone!.. — atšovė ji. — Šiaip 
aI taip, O aš tai ne, ir atsižvelgiant į tai, ką atnešiau jums krai- 
čio, turiu iš ko nusipirkti man trūkstamas puošmenas. 

— Esu ne nusigyvenęs, ponia, tik išmintingas. Mes — jūs 
ir aš — pridarėme kvailysčių, kurias reikia atitaisyti, kad palik- 
tume mūsų vaikams turtą, kurį aš gavau iš savo tėvų. 

— Teisingai, pone... O aš, aš nieko negavau iš savo tėvo — 
aš neturėjau tėvo; tačiau turėjau dėdę, kuris atsvėrė visus jūsų 
tėvus kartu paėmus, nepamirškite to. 

Princas nebuvo nusiteikęs klausytis pamokymų; rado Ma- 
riją tiek pasinešusią į puikybę, jog drįso kelti prieš jį balsą, ir 
nenuleido to akiplešiškumo negirdom. Sekė kivirčas, po jo — 
kitas ir taip toliau kasdien... Abiem gyvenimas tapo dar nepa- 
kenčiamesnis negu kada nors anksčiau. Ponia Kolona be to jį 
komplikavo savo platoniška bei nelaiminga aistra. Be paliovos 
kvietėsi pas save Vičenčą, o tasai su ja laikėsi atsainiai, nesi- 
varžė demonstruoti, kad ši yra jį įsimylėjusi ir kad tą meilę jis 
priimąs itin nepalankiai. Nuėjo dargi tiek toli, jog iš to pasišai- 
pė karalienės kambaryje, ir apkalbos buvo pakartotos; kone- 
tablienė turėjo gailestingų bičiulių, kurie jas jai persakė. Tai ją 
nugramzdino į neviltį. 

Užuot tylėjusi, ji visu balsu piktinosi. Tuo suteikė dingstį 
naujoms šnekoms, naujoms epigramoms; syki jai šovė i galvą 
blogai pasijusti per vieną tokią procesiją, rengiamą vadinamuo- 
siuose rūmų kluatruose!. Karalius ir karalienė dalyvavo drau- 
ge; pastaroji tądien buvo pasipuošusi ypatingu drabužiu, ku- 
rio rankovės leidosi ligi žemės, o ilgą valktį nešė vyriausioji 
kamarera. 

Kryžius. patriarchas, vyskupai slinko pirma jų dideny- 
bių. Damos šią dieną irgi vilki savotiška apranga. Jas vadina 
guarda-mayor', ir tai vienintelė ceremonija metuose, kada is1- 
mylėjėliai turi teisę pasišnekėti su savo mylimosiomis. Nie- 
kur kitur neregėta ko nors panašaus taip nepaprasta. Įsimy- 
lėjėliai žengia šalia šių damų. ir jie kalbasi. tartum būtų savo 
kambaryje, nekvaršindami sau galvos dėl aplinkui esančių liu- 
dytojų, lyg šių nė neegzistuotų. Keista šalis! Tą procesiją ga- 
lėtum pavadinti galantiškumo švente. nors joje ir nešamas 
kryžius. 

Neištikimybės, vaidai, susitaikymai. šaltumai — visa ta- 
kart išryškėja; pakanka šia proga plačiai atsimerkti, kad suži- 
notum dvaro meilysčių žemėlapį. Ponia Kolona tikėjosi, kad 
Vičenča ateis ir apsiskelbs josios vergu; bet šis pasuko prie vie- 
nos iš seAoras de honor, kuri kaip papuošalą turėjo pasikabi- 
nusi prie juostos gražų balnakrėslio pistoletą; nemenkai juo 
didžiavosi, ir tai veikiausiai buvo koks įžadas. 

Konetablienė, išvydusi save tokią paliktą, nepajėgė nu- 
slėpti nevilties ir nualpo; teko ją išnešti. Karalienei pasiteira- 
vus, kas ten per nepaprastas sąmyšis, įsiterpęs į tuos meilingus 
burkavimus, atsakyta, jog tai toji padūkėlė Mančini ir jog nesą 
reikalo rūpintis. 


kiuatras — architektūroje taip vadinamas uždaras keturkampis 
galerijos juosiamas vienuolyno kiemas; čia, matyt, rūmų kiemas. 
" guarda-mayor (isp.) — vyresnysis tvarkdarys. Čia, matyt, di- 
džioji apsauga, palyda. 

Rytojaus dieną konetablienė buvo nugabenta į Segovijos 
alkazarą' — vieną tvirčiausių kalėjimų visoje Ispanijoje. 

Kad ir kiek ji atsikalbinėjo, kad ir kiek spyriojosi, turėjo 
iškeliauti nesuspėjusi su niekuo atsisveikinti. Griežtesnio už šį 
kalėjimą nė būt negalėjo. Karalienė paprašė konetablio dar- 
syk jai atleisti; jau nebeturėjo tos pačios vyriausiosios kamare- 
ros, kaip tuojau pamatysime, ir buvo kur kas laisvesnė. 

Konetablis atsakė jos didenybei, kad su gailesčiu esąs pri- 
verstas nepatenkinti jos prašymo, tačiau jam daugiau nebe- 
įmanoma gyventi su šia pakvaišėle. 

— Vis dėlto, — pridūrė jis, — aš jai leidžiu palikti Sego- 
viją su sąlyga, jog įstos į vienuolyną ir duos įžadus niekados iš 
jo neišeiti. 

— O jūs, pone? 

— Aš tai turiu mūsų Šventojo tėvo dispensas:. 

Karalienė parašė poniai Kolonai tokius paprastus žodžius: 

“Vis tiek pasižadėkite; po to tesėsite, kiek galėsite. Svar- 
biausia iš čia ištrūkti" 

Ponia Kolona pažadėjo visa, ko iš jos reikalavo; buvo iš- 
traukta iš savo vienutės ir perkelta į kitą; argi vienuolynai — 
ne tokie pat kalėjimai? Tai truko iki konetablio mirties. ištiku- 
sios 1689-aisiais metais. Tuomet ji buvo išlaisvinta. 

Netrukus iki velionio karaliaus mirties*, aš lankiausi Pa- 
ryžiuje; man kalbėjo apie senąją ponią Koloną, gyvenančią la- 
bai atsiskyrusią Marė' kamputyje, priiminėjančią šventeivų 
draugiją ir pranašaujančią ateitį. Aš visad domėjausi aiškiare - 


alkazaras — mauriška tvirtovė kai kuriose Ispanijos miestuo- 
se — Tolede, Kordoboje, Segovijoje. 

dispensa — atleidimas nuo privalomų bažnytinės teisės reikala- 
vimų, duodamas aukštosios Bažnyčios vadovybės (paprastai popiežiaus 
arba vyskupo). 

* Čia, matyt, kalbama apie Liudviką XIV, mirusį 1715 m. 

Marė — senovinis Paryžiaus kvartalas, kur būta daug senų ištai- 

gingų gyvenamųjų namų. 

giais, tad pasiprašiau nuvežama pas šią damą ševaljė de Ping- 
ri, Vieno iš josios nuolatinių lankytojų. 

Aptikau sudžiūvusią ir tamsią senikę, gražiomis akimis, 
didingos išvaizdos — turėjo savyje kažką, kas priminė geres- 
nius laikus. Mudvi šiek tiek pasišnekėjome; ponas de Pingri 
pasakė mano pavardę, ir jinai užsiminė apie Turiną ir Viktorą 
Amadėjų. Pasiteiravau, ar iš tikrųjų jį pažinojo. 

— Gerai pažinojau ir jo tėvą, — atsakė ji. — Vadinasi, jūs 
nežinote, kas aš tokia? Jūsų neperspėjo? 

— Ponia, aš nežinojau, ar jūs to pageidausite, — atsilie- 
pė ševaljė. 

— Nebūčiau sutikusi pasimatyti su ponia, jeigu būčiau 
norėjusi nuo jos slėptis. Esu Marija de Mančini, konetablienė 
Kolona. 

— Dieve mano, — sušukau, — nejau tai gali būti! 

— Taip, aš jums atrodau gerokai nupuolusi! Ponas jūsų 
tėvas kalbėjo jums kitaip. Norėjau, kad žmonės mane pamirš- 
tų, ir man pasisekė; mano giminaičiai ir bičiuliai yra iš nedė- 
kingųjų, nenoriu nieko daugiau apie juos girdėti. Gyvenu su 
Dievu ir taip pat vardan šio ateities pramatymo mokslo, dėl 
kurio visados buvau pametusi galvą. Dangaus malone turiu 
gražų palikimą po vyro, dar galėčiau rodytis žmonėse, jei pa- 
norėčiau, tačiau tam neturiu jokio noro. Niekam nepasakoki- 
te, kad mane čia matėte, antraip gailėčiaus, jog jus priėmiau. 

Toji keista būtybė nieko nenorėjo daryti kaip visi. Vos tik 
atsipeikėjusi iš nuostabos, pasistengiau ją pašnekinti; ši per- 
nelyg nesigynė ir man papasakojo nemaža dalykų, kuriais pa- 
sinaudojau. 

Matydavausi su ja gana dažnai, iki pat jos mirties 1715- 
aisiais; numirė tais pačiais metais kaip ir Liudvikas XIV, kelias 
dienas po jo. Šis gyvenimas, prasidėjęs su tokiu spindesiu, už- 
geso visiškoje nežinomybėje. Kai ji atidavė savo sielą Dievui, 
draudimas man pasirodė nebegaliojantis, ir aš prasitariau apie 
ją keliems asmenims. 

— Marija de Mančini? Konetablienė? Ji jau seniai miru- 
si; Iš jūsų šaipomasi. 

Iš manęs nepasišaipyta; iš tikrųjų tai buvo ji — tokia ne- 
žinoma, jog manyta ją seniai palikus šį pasaulį. 

Kaip tatai pamokoma garbėtroškoms! 

Taigi Ispanijos karalienei teko prisitaikyti prie šios tylos, 
prie šio sąstingio, prie šio mirtino nuobodulio, nuo šiolei ir 
visados — savo vienintelio gyvenimo. Buvo dar ganėtinai jau- 
na, kad rastų paguodą savo jaunystėje ir kad nebūtų apnikta 
prisiminimų. Tad ji čia priprato, tai yra josios kūnas priprato, 
tačiau dvasia nepajėgė paklusti šiam jungui. 

Jinai temylėjo karalių, kaip vienintelį savo gyvenimo pa- 
lydovą, kaip sutuoktinį, primestą josios šeimos; visa širdimi ver- 
žėsi Prancūzijon, link to, kurį mylėjo ir kuriuo nusivylė. Mad- 
ride savo vaizduotei rado peno iš tosios romantiškos kunigaikš- 
čio d'Astorgos aistros; domėjosi juo, mylėjo jį; būtų mylėjusi 
dar švelniau, jeigu prisiminimai nebūtų ją užvaldę dėl to prie- 
raišumo poreikio, kokiu apniktos jaunos sielos. 

Nada nesitraukė nuo jos; karalius jį padovanojo jai, nuo 
šiol buvo jos žinioje; siuntinėdavo jį, kur tinkama, ir karalius, 
keistas dalykas, visai nereikalaudavo ataskaitos. 

Vieną rytą buvo viena su juo savo maldykloje, kai į duris 
kažkas pasibeldė. Paliepė jam pažiūrėti, kas gi čia taip ateina — 
mat karalius ir vyriausioji kamarera turėjo teisę įžengti nesi- 
beldę; nykštukas atidarė duris. Tai buvo tėvas Sulpicijus — šal- 
tesnis, niauresnis negu bet kada. 

Nežymiai linktelėjo nykštukui atdarų durų linkui; šis pa- 
siskubino uždaryti. 

— Išsiųskite šį nykštuką, ponia, — prašneko vienuolis, 
matydamas, kad jo nenorima suprasti. — Man reikia likti su 
jūsų didenybe vienam. 

Karalienei visados kildavo noras išvyti šį žmogų, ir tik di- 
džiulėmis valios pastangomis susitvardydavo. 

— Eik, Nada! — švelniai tarė ji. — Netrukus tave vėl pa- 
šauksiu. 

Šiam teko paklusti. 

— Kas yra, mano tėve?.. — paklausė Marija Luiza. — 
Greičiau sakykite, aš skubu. 

— Ponia, jūs padarėte klaidų, turite už daug ką atgailau- 
ti, ir Dievo mielaširdystė didelė, jeigu jums atleis. 

— Deja, tėve, aš savęs nelaikau tokia prasikaltusia. 

— Jūs esate prasikaltusi, ir Dievas geras, Dievas atlaidus, 
siunčia jums didžią malonę, tikiuosi, ją priimsite kaip dera, su 
nepaprastu dėkingumu. 

— Kokią, tėve? 

— Nuspręsta surengti didelį autodafė, jis įvyks po mėne- 
sio Madride, ir jūs su karaliumi, mūsų valdovu, tenai dalyvau- 
site pagal jums suteiktas išimtines teises. Tik toji diena vienin- 
telė atpirks visas jūsų nuodėmes. 

— Kad aš, tėve, kad aš dalyvaučiau tokiame siaubingame 
renginyje? Nė nelaukite to. 

— Tikėjausi tokio pasipriešinimo, todėl norėjau pripra- 
tinti jus prie šios minties, kad nepasirodytumete maištauto- 
ja... Privalote dalyvauti autadafė, ir jūs tenai nuvyksite, tai vi- 
siškai kitokia priedermė nei bulių kovos! Išstatytumėt save pa- 
vojun būti Šventosios Oficijos! nubaustai, jeigu stengtumėtės 
išvengti šio didaus tikėjimo ir teisingumo akto, ir, pagalvokite 
apie tai, šventoji inkvizicija yra galingesnė už jus. 

Karalienė nerado nė žodžio, nė gesto: buvo priblokšta, 
mintis apie tokią pasibaisėtiną priedermę jai dar nebuvo iškel- 
ta, ir josios patirtis pernelyg gerai bylojo, kad šito negalės iš- 
vengti, kad ją tenai nutemps net mirštančią. 


Šventoji Oficija — taip Ispanijoje dar buvo vadinama inkvizicija. 

Nepajėgė suturėti sielvartingo šūksnio ir sudėjusi rankas 
prancūzų kalba paprašė Dievo, kad pašalintų nuo jos tą karty- 
bių taurę arba suteiktų jėgų ją išgerti. 

— Nešnekėkite šia prakeikta kalba, ponia! 

— Aš meldžiau Dievą, tėve. 

— Šia kalba Dievas jūsų negirdi — nenori jos klausytis. 

— Dievas tikrai išgirdo mano protėvius: Šventąjį Liudvi- 
ką!, kai šis nuvyko numirti už jį Palestinon, tikrai išgirdo mano 
tėvo tėvą, Liudviką XIII, kai šis pavedė savo gražiąją karalys- 
tę? Švenčiausiosios Mergelės Marijos globai. Jis tikrai išgirs 
mane, jei paprašysiu, kad suteiktų man jėgų ištverti šį gyveni- 
mą, kuris buvo man primeštas ir kurio nepažįstu. 

— Visiška tiesa, jūs šventųjų palikuonė, dukra mano, esa- 
te kraujo, kuris davė Bažnyčiai tikrų keršytojų, tačiau tai buvo 
anksčiau nei į šį karalių kraują įsimaišė erezija, anksčiau nei šis 
eretikas, šis prakeiktasis užgrobė sostą, kuriam nebuvo gimęs. 

Del tos diatribės* prieš Henriką IV* karalienė neužsiplies- 
kė, paėmė viršų jos amžiui būdingas linksmumas — pratrūko 
kvatotis tardama: 

— Tėve mano, jūsiškiame vienuolyne nemoko Prancūzi- 
jos istorijos, aiškiai tą matau. 

Dominikonas liko be amo, bet jo pyktis nuo to tik sustip- 
rėjo, smūgis nepavyko: užuot ją išgąsdinęs, prajuokino. Kart- 
kartėmis jai atkrisdavo tie vaikiškumo priepuoliai, paleisdami 


Šventasis Liudvikas — Prancūzijos karalius Liudvikas IX 
1226-1270 m., Kanonizuotas šventuoju 1297 m. Dalyvavo Kryžiaus žygyje 
į; Palestiną (1249-1252) vaduoti iš musulmonų Kristaus kapą, pateko ne- 
laisvėn ir buvo išpirktas. 

* Prancūzijos karaliaus Liudviko XIII valdymo metu (1610-1643), 
kurstant jo motinai Marijai de Mediči, būta daug religinės nesantaikos, 
kurią įveikti padėjo kardinolas Rišeljė (Richelieu). 

* diarribė — ariežta, tulžinga, priekabi kalba su asmeniško pobū- 
džio išpuoliais. 

' Henrikas IV — Prancūzijos karalius 1589-1610 m. Iš pradžių 
buvo hugenotas (protestantas), paskiau priėmė katalikų tikėjimą, ir tai 
jam leido tapti karaliumi (žr. t.p. X skyr. 90-4 psl. 2-4 paaišk.). 

perniek visas orias kalbas, pasitaikydavo, jog ji netgi žaisdavo 
su savo baisaus nuodėmklausio rūstybe, kaip šitai darė dabar. 
Pasiekė nepagarbos viršūnę pridurdama: 

— Jeigu būčiau Ispanijos karalius, sugrąžinčiau visus vie- 
nuolius į jų vienuolynus ir įsakyčiau jiems melstis Dievui ir mo- 
kytis, o ne kištis į mano reikalus — tuomet viskas eitųsi kur 
kas geriau, netektų Madride tiek nuobodžiauti. 

Vienuolis metė žvilgsnį, kuris, jei būtų įstengęs, būtų ją 
nutrenkęs. 

— Kaipgi jūs norite, kad Ispanija jus priimtų, ponia, kaipgi 
jūs norite, kad jus laikytų Dievo parinkta karaliene, jeigu išsa- 
kote tokias maksimas? Saugokitės! Jūs žaidžiate su ugnimi. 
Aš jus įspėjau, dabar Žinote, ką esate skolinga dangaus malo- 
nei. Taigi pasišalinu, palieku jus savųjų nykštukų, juokdarių, 
visų tų netikėlių, kuriems išvis nederėtų artintis prie krikščio- 
nės, draugijoje; žiūrėkite savęs — tai patarimas žmogaus, kur 
kas geresnio jūsų bičiulio nei įsivaizduojat. 

Ir išėjo kaip visados — vos vos nusilenkęs. Kai tik jis din- 
go, karalienė apsipylė ašaromis. Nada nebuvo toli — sugrįžęs 
aptiko ją tokios būklės. Vyriausioji kamarera ir senjoros, kaip 
tai buvo įprasta, telkėsi didžiajame kabinete šalimais; į vargšo 
nykštuko šūksnį jos atskubėjo vidun, o drauge su jomis — ir 
kunigaikštis d'Astorga. 

— Vardan dangaus, ponia, kas gi nutiko? — paklausė ma- 
žasis ŽmMogutis. 

— Kas gi? — pagavo ir Tera Nova. 

— Palikau karalienę to bjauraus tėvo Sulpicijaus draugė- 
je, ir, matyt, šis bus ją išgąsdinęs. 

— Deja! — atsiliepė Marija Luiza. — Jis buvo atėjęs man 
pranešti apie tą baisųjį autodafė, kuriame privalau dalyvauti; 
labai laukiu, kad iki to laiko numirčiau. 

— Taip, — atsakė kunigaikštis, — Dievo vardu sudegins 
Dievo tvarinius, kadangi šie jo negarbina taip, kaip jiems įsa- 
koma. Tai baisybės, kurias jo gerumas pakenčia, o privalėtų 
bausti. 


164 


Į šią drąsią repliką visi susižvalgė. Kunigaikštienė de Iera 
Nova persižegnojo ir nuleido galvą; senjoros išsigandusios nu- 
sisuko. Nada pakuždėjo į ausį drebančiai karalienei: 

— Dieve mano, ponia, jeigu čia yra šnipų, ponas kuni- 
gaikštis pražuvęs. 

O šis, šis pasitikinčiai, tvirtu žvilgsniu apsidairė kaip drą- 
sus Žmogus, nebojantis už save stipresnio ir metantis iššūkį 
neteisingai jo galiai. Pastebėjo sudrėkusias nuo ašarų karalie- 
nės blakstienas ir atsiklaupė priešais ją: 

— Atleiskite man, ponia, — tarė, — aš jus išgąsdinau, 
esu beprotis; tegalvoju apie jūsų sielvartą ir pamiršau visa ki- 
ta. Atleiskite man! 

— Tu daug ką pamiršti! — iškošė pro sučiauptas lūpas 
ponia de Tera Nova. — Daug ką privalėtum prisiminti, ką ir 
kiti prisimena. 

D'Astorga jau Žžiojosi atsikirsti šiai piktai duenjai, tačiau 
karalienė gestu privertė jį nutilti. 

— Gana, kunigaikšti! Tu galbūt per daug pasakei. 

Kai šitaip į jį kreipėsi, tasai įprastas tujinimas nuskambė- 
jo, galima sakyti, nelyginant glamonė. Jis klausėsi apsalęs ir 
susitelkęs savyje, idant nepraleistų nė vieno jos žodžio. 

Buvo metas eiti bažnyčion — penktą ar šeštą kartą per 
dieną. 

Paėmęs karalienės maldaknygę, Nada žengė pirma jos. 
Užsukta į karaliaus apartamentus, kad koplyčion vyktų drau- 
ge; nutikusio incidento neprisiminta, tačiau jis metė į šį mažą 
pasaulėlį liūdesio ir baimės šešėlį. Vieni žvelgė į kunigaikšti su 
gailesčiu, kiti — bemaž su siaubu, destis kiek fanatiški buvo. 
Nėra reikalo nė sakyti, jog kunigaikštienė atsidūrė tarp pasta- 
rųjų. 

Po pamaldų karalius ir karalienė pasirodė toje nuobo- 
džioje ispaniškoje komedijoje, kur jaunoji princesė neturėjo 
kitokios pramogos, kaip tik stebėti įsimylėjėlius susikalbant 
pirštais; mat kitokia kalba šiomis aplinkybėmis jiems neleisti- 
na; tai tinka tik per procesiją. Ar suvokiate ką nors dar absur- 

diškiau ir K4 ten galvjo veikti tarp šių neišpruselių Žavi princc- 
se, išauklėta Versalyje 1r Pale Ruajalyje"? 

Po komedijos ir jos džiaugsmų stojo vakarienės mc tas: su 
bevardžiais kapotais troškiniais, prie kurių prancūzai nepri- 
pranta ir kuriuos vis delto reikia nuryti. Tos karalienės gyveni- 
mas buvo vien kančia — tiek dideliuose. tiek mažuose daly- 
kuose. Pusę devynių, pagal /uisyklės sugrįžta į savuosius kam- 
barius ir užtrauktos užuolaidos. 

— Ką gi padarė ar pasake šis pamišėlis d Astorga dc! ink- 
vizicijos? — tartum abejingai paklausė karalius. 

— Keletą neapgalvotų žodžių, valdove, tik tiek; šitai nė 
neverta vėl kelti viešumon. Kaip! Tu tai žinai? 

— Ir, be abejo, aš ne vienintelis, kunis tai žino. 

— Dievulėliau! Ar jam atsitiks kas negera? Ar turėta niek- 
šystės jį įskysti? 

— Mano karaliene, kiekvienas krikščionis, kuris girdi blo- 
gai atsiliepiant apie inkviziciją, privalo tai pasakyti savo nuo- 
dėmklausiui, antraip susilauks amžinojo pasmerkimo. 

— Ak, nelaimingasis! Tenai buvo Romulas, taip pat ir Tera 
Nova. 

Karaliene dalį nakties nesudėjo bluosto. Rytojaus dieną, 
nuvykusi į mišias, pirmiausia žvilgsniu paieškojo savo vyres- 
niojo majordomo; išvydo šį įprastame poste ir lengviau atsi- 
duso. Jis visai prie jos nesiartino, išskyrus tik tada, kai privalė- 
davo patarnauti, o grįžtant jai į rūmus, tik žemai nusilenkė, 
tačiau neatsekė iš paskos. Nada jam rodė visokiausius įmano- 
mus ženklus, tačiau šis tartum jų nematė ir pasišalino. 

Dienos metu karalius ir karalienė išsirengė pasivažinėti 
karieta; nukako prie tosios Mansanaro upės, kur nėra nė la- 
šo vandens ir kur jus Žžlibina dulkės; dėl kylančių iš tenai smil- 
čių jos vaga yra drėkinama. Štai dar vienas Ispanijos ypatu- 
mų, iš kurių karalienei nevalia juoktis — užmuštų ją akmeni- 
mis. Paveikslui užbaigti, pasipūtėlis karalius, — aš nežinau 
kuris, — liepė nutiesti per šią drėkinamą upę tiltą — du kar- 
tus ilgesnį ir du kartus platesnį nei Paryžiaus Naujasis tiltas. 

Tai davė dingstį vienam šmaikštuoliui, kuris tikriausiai nebu- 
vo ispanas, pasakyti: 

— Patariu karaliui parduoti savąji tiltą arba nusipirkti upę. 

Taigi toji iškyla prie Mansanaro turi žavesio, apie kurijums 
pasakoju. Karalienė buvo susirūpinusi: nematė d'Astorgos. 
Tuščiai dvejetas nykštukų, įsodintų karieton, iš kailio nėrėsi, 
stengdamiesi ją prablaškyti. Retas dalykas, šiądien juodu suti- 
ko, o Romulas švytėte švytėjo. Keistas tai buvo linksmumas — 
kankinantis linksmumas, nes negalėjai nuspėti jo priežasties. 

— Tu labai sąmojingas šiandien, Romulai! — pastebėjo 
karalius. 

— Todėl, kad oras gražus ir aš esu šalia jūsų didenybės, 
valdove. 

Karalienė nieko nepasakė; ją graužė nerimas; pasilenkė 
prie durelių, lyg norėdama pasigrožėti kraštovaizdžiu; ieškojo 
akimis d'Astorgos ir kaip būtų troškus, kad jį išvystų atjojant, 
bet šis nesirodė. 

Per pietus, kuriuose jis paprastai dalyvaudavo ir kuriuo- 
se jo pareiga buvo prižiūrėti, kaip aptarnaujama karalienė, taip 
pat nepasirodė, ir Marija Luiza jo vietoje greta savo kėdės iš- 
vydo stūksantį tylų ir niūrų Sulpicijų. Neiškentė nepasiteira- 
vusi apie kunigaikštį, nors buvo didžiai neatsargu. Ispanijoje 
privalu nieko nepastebėti. Visa čia turi savo prasmę. 

— Ponas kunigaikštis d' Astorga nekaip jaučiasi, ponia, ir 
veikiausia ilgai nepaliks savo kambario, — atsakė kunigaikš- 
tienė, tartum skelbtų nuosprendį. — Jį pakeis, ir jūsų dideny- 
bė dėl to nebus prasčiau aptarnaujama. 

Karalienė pasijuto alpstanti; paleido iš rankos peilį, kuris 
nukrito ant žemės; nuo šios akimirkos nebepajėgė valgyti. Pas- 
kubom atsikėlė nuo stalo, nebodama kunigaikštienės priekaištų 
sugrįžo į savo kabinetą, pasiėmusi kartu tik nykštuką, tokį pat 
sunerimusiį kaip ir jo ponia. 

— Eik, — pašnabždėjo jam, — eik ir pasiteirauk apie jį. 
Jie meluoja; jisai suimtas, tačiau tuo reikia įsitikinti. 

— Man galbūt neleis išeiti, ponia. 


167 


— Pabandyk, griebkis visų priemonių, vargšas Nada. Tu 
apsukrus, esi toks mažytis! Jie tavęs nepastebės! 

— Ė, ponia, mus abu stebi. Nesvarbu, pasikliaukit mani- 
mi. Jeigu man nepasiseks, tai niekam nepasiseks. 

Šį mirksnį vidun įžengė karalius; atrodė rimtesnis nei pa- 
prastai; pamojo, kad nori likti vienas su karaliene. Visi pasiša- 
lino. Prisiartinęs švelniai ją pabučiavo. 

— Manoji Luiza, — tarė jai didžiai susikrimtęs, — myliu 
tave visa siela, ir tik viena mane slegia — tai, kad tu priklausai 
rasei, kuriai nesi sutverta ir kuri pagrįstai keikiama. Mano tauta 
taip pat tave myli, myli kaip ir aš, nepaisant tavosios kilmės, 
kurią sunkiai tau atleidžia. Taigi žiūrėk savo žodžių, savo poel- 
gių; esi supama priešų, Žmonių, kurie tave šnipinėja ir siekia, 
kad pakliūtum į spąstus. Bijau, kad pernelyg neužsiimtum tuo, 
ko tu nesupranti; kompromituoji save dėl kito; elkis atsargiau. 
Būki maloni ir nuolanki savo nuodėmklausiui, neerzink jo; aš 
virpu pagalvojęs apic pavojus, kurie tave supa ir nuo kurių ma- 
no meilė tavęs neapsaugos, brangioji Karaliene. Negaliu dau- 
giau tau pasakyti, tačiau elkis atsargiau. 

Karalienė pažvelgė į jįisu nuostaba ir išgąsčiu; tuodu jaus- 
mai pasimainydami vyravo jos gyvenime. 

— Kas yra? — gyvai paklausė ji. — Kur kunigaikštis d'As- 
torga? 

— Kunigaikštis d'Astorga serga; kalbama ne apie ji, mie- 
loji Luiza, kalbama apie tave, meldžiu apie tai pagalvoti. Užsi- 
imk tik savimi, savimi viena. Šįvakar vyksime nakvoti į Esku- 
rialą ir ten praleisime dvi dienas. Metas pasitraukti nuošalu- 
mon, reikia pasirengti autodafė; mes dažnai lankome vienuo- 
lynus, o užvis dažniausiai — komedijas. Dabar mūsų protus 
privalo užimti tik šis didysis aktas; pasiruošk, duok įsakymus, 
po pusvalandžio mes išvykstame. 

Karalienė galvojo tik apie viena — kad Nada neturės lai- 
ko išeiti iš rūmų ir kad jai teks palikti Madridą nieko nesuži- 
nojus; jautė savo kantrybę ir drąsą išsenkant ir nesyk vos vos 
suturėjo graudžią aimaną, kurią ši nuolatinė kančia jai kėlė. 

Karalius paliko ją; damos sugrįžo su kunigaikštiene prie- 
kyje. Nados su jomis nebuvo. Be abejo, jis išsmuko; bet ar su- 
grįš? Ar jo nesuims? Ar ji bepamatys vargšą mažylį? Pusva- 
landį liko kamuojama baisaus nerimo, kurio niekas nepajėgė 
numaldyti, juolab, kad privalėjo rūpestingai jį slėpti, kad ne- 
sukeltų įtarimų. Aplinkui ją virė pasirengimas išvykti. Tera No- 
va ir Sulpicijus nesitraukė nuo jos nė per žingsnį; suprantama, 
šie irgi turėjo keliauti — Ispanijos karalienė nekeliauja be šių 
dviejų budelių. 

Taigi jie nusileido į kiemą, kur laukė karietos, ir karalienė 
nepaprastai nudžiugusi aptiko savo vargšą nykštuką, stovinti 
šalia ekipažo pakojos. Atrodė liūdnas, jo akys buvo sudrėku- 
sios nuo ašarų; ji atspėjo nelaimę, ir širdis jai susigniaužė. D'As- 
torga pateko į inkvizicijos nagus, tai yra susidūrė su baisiu pa- 
vojumi, iš kurio vien stebuklas galėjo jį išgelbėti. 

Nebuvo kaip apsimainyti nė žodžiu. Sulipta karieton, įsi- 
taisyta joje, užsegti mantletai', kadangi taip esti visados, kai 
Ispanijos karaliai ir karalienės vyksta pasivažinėti — toksai pa- 
protys; vargiai leidžiama — kaimo vietovėje — atkelti šį pra- 
gaištingą dangalą, kad galėtum pasižvalgyti ir kvėptelti oro. 
Reikėjo važiuoti iki pat Eskurialo, karietoje valgyti, klausytis 
nuodėemklausių postringavimų, — mat karaliaus nuodėmklau- 
sys irgi dalyvavo iškyloje, — ir atsiduoti visam tam lyg savo 
pačios gera valia. 

Eskurialas — tai didingas statinys, tačiau nejauki buvei- 
nė. Čia, tokiame nelyginant Panteone, laidojami karaliai, o vie- 
nuoliai kamalduliai* sudaro jų garbės sargybą. Vienuolyne esa- 
ma aštuoneto prabangių būstų, tarp jų — ir priklausančių mi- 
rusiesiems, kuriuos vos tik atvykęs Karolis II panoro aplanky- 


mantletas — storas odinis dangalas, kuriuo iš priekio ir iš šonų 
apdengiama karieta. 
* kamalduliai — katalikų vienuolių ordinas, benediktinų ordino 
šaka; susikūrė apie 1012 m. Italijoje, Kampo Maldolyje, vėliau pavadintu 
Kamaldoliu (Camaldoli). 

ti. Mėgo pabūti tarp jų, karalienė privalėjo jį lydėti — ir gali- 
ma įsivaizduoti, su kokiu pasidygėjimu. Paklūpojęs prieš alto- 
rių, karalius paprašė atidaryti rūsius, kur ilsėjosi jo protėviai; 
ėjo nuo kapo prie kapo, stabtelėdamas ties kiekvienu iš jų. 

— Štai Karolis Penktasis, mano karaliene, didysis Karo- 
lis Penktasis, galingiausias pasaulio monarchas; jisai Čia, mes 
irgi čionai ateisime! 

Karalienė bemaž neatsakė: “Duok Dieve, kad šitai tuoj 
pat įvyktų! Juk kur aš gyvenu — irgi kapas; tiktai čia kur kas 
ramiau" 

Paskiau jis perėjo prie Pilypo II, po to — prie Pilypo III 
kapo. 

— Tai tavo protėvis, Luiza, karalienės Onos tėvas. Štai 
dėl ko tave myliu, nusilenk jam. 

Atsidūręs prie Pilypo IV, savo tėvo antkapio, jis apsistojo 
ilgėliau ir pabylojo ištisą prakalbą; paskiau pasilenkė pabučiuoti 
akmenį. 

— Kai pagalvoji, kad tas karalius, kuris buvo mano tėvas, 
tas Ispanijos ir Indijų valdovas guli čia, ir jį graužia kirminai. 

Linksmumu šios mintys būtų galėjusios prajuokinti nu- 
mirėlius, gulinčius savajam kapinyne! Tokie tat buvo šio gero- 
jo monarcho juokeliai. 

O dėl karalienių, tai jų atžvilgiu elgtasi visai kitaip: ne- 
praleido jų nė vienos, ypač prancūzių, ir didžiai graudenosi 
dėl jų dalios; nelaimingoji Elžbieta! suteikė peno itin ilgam jo 
postringavimui, užsibaigusiam tokiais žodžiais: 

— Nepamiršk to, ką šįryt aš tau patariau ir tegul šis mar- 
muras nuolatos tau tai primena. 


nelaimingoji Elžbieta — čia, matyt, kalbama apie Prancūzijos 
Elžbietą (žr. XIII skyr. 124-ą psl. 1-4 paaišk.), Prancūzijos karaliaus Hen- 
riko II 17 Kotrynos de Mediči dukterį. 15 metų amžiaus ištekėjo už 52 
metų Ispanijos karaliaus Pilypo II, nors iš pradžių buvo sužieduota su jo 
sūnumi Don Karlu (vėliau nužudytu tėvo įsakymu). Mirė būdama nėš- 
čia, manoma, prie to prisidėjęs jos vyras. 

Jis priėjo prie mūsojo Henriko IV dukters! kapo ir teiš- 
tarė: 

— Toji irgi prancūzė! 

iai nuskambėjo tarytum šiam kapui mestas įžeidimas. 

Aplankęs užimtąsias vietas, jisai sustojo tiesiai priešais 
dar esančias tuščias, laukiančias savo aukų, ir parodė jas prin- 
CESe1: 

— Štai čionai atsidursime mudu abu, vienas greta kito 
amžinai. Aš nueisiu anksčiau tavęs, nes esu labai nesveikas, 
ilgai negyvensiu. Su manimi baigsis manoji gentis: tai man iš- 
pranašauta, aš tuo tikiu, tą jaučiu; tu manęs nepaliksi, Luiza, 
niekad, niekad! 

Ir jis krito vietoje pastiręs, kaip jam dažnai atsitikdavo; 
teko jį išnešti viršun ir keletą valandų gaivinti. Karalienę pa- 
šalino nuo jo guolio, kur jis kamavosi nieko neatpažindamas. 
Liūdna sugrįžo į savo kambarį. Tai, ką pamatė ir išgirdo, ne- 
labai galėjo gerai nuteikti, ir karaliaus priepuolis ją išgąsdi- 
no. Jeigu jis numirtų, koks jos lauktų likimas? Šiame dvare 
nebuvo papročio parsiųsdinti našles karalienes savo šeimon,; 
patalpindavo jas į kurį nors vienuolyną, toli nuo Madrido; 
jas uždaro ir pasistengia, kad įsišventintų į vienuoles, tuo už- 
sitikrindami, kad iš tenai nebeišeis. Tokia šios malonios ša- 
lies Žavumų eiga. 

Karalienė neturėjo progos nė minutės pasilikti viena su 
Nada, taigi nei pasiteirauti, ką šisai sužinojo; nykštuko liūde- 
sys pernelyg aiškiai žadėjo blogą naujieną, o Romulas atrodė 
vien besidedąs liūdnas, taikydamasis prie visuotinės nuotai- 
kos; jo žvilgsniai smaigstė piktdžiugyste. 

Taip praslinko visa diena; vakarop karalius atsikėlė — pa- 
sijuto geriau ir sugrįžo pas karalienę. Neliko nė pėdsako jo 
rytinių minčių. Užsiėmė visai kuo kitu: panoro sudaryti pro- 
gramą besiartinančiai šventajai savaitei — jos Ispanijoje lai- 
komasi itin griežtai, turint omeny išoriškas apeigas; tačiau ši- 


Žr. X skyr. 90-ą psl. 2-4 paaišk. 

tai nekliudo meilystėms eiti savo keliu. Šventojo ketvirtadie- 
nio stacijos — tai tik dingstis pasimatymams, ir labai dažnai 
pasitaiko, jog užsilaikoma pirmoje bažnyčioje, jeigu jums nu- 
sišypso laimė surasti pašnekovą, kurio atėjote ieškoti. 

Galiausiai po šios sunkios dienos stojo kita, kurią kara- 
lienė turėjo šiek tiek daugiau laisvės. Nada prasmuko pas ją ir 
sugebėjo rasti vieną arba bent be duenjos, nes sefžoras de ho- 
nor būrėsi pirmame salone. 

— Ponia, aš buvau pas jį, mačiausi su jo aukle, ir jinai 
man viską papasakojo. 

— Na, kur jis? Ką veikia? 

— Ponia, jį nusivedė Šventoji Hermandada! valandą po 
to, kai paliko rūmus; žinojo, kad jį suims ir nenorėjo, kad tai 
matytų jūsų didenybė, štai kodėl jis taip greit išvyko. 

— Kadangi jis tai žinojo, privalėjo pasislėpti, Dieve mano! 

— Nuo inkvizicijos nesislepiama, ponia. 

— Ir kas dabar atsitiks? 

— Tik Dievas ir Didysis inkvizitorius tą Žžino!.. Galbūt su- 
degins per garsųjį autodafė. Mes nieko iš anksto nesužinosi- 
me, ir netgi nesužinosime tuomet, tą pačią dieną, jeigu jam 
ant kaukės ir gobtuvo užmes san-benito“ ir jeigu neužrašys jo 
vardo jam ant galvos. 

— Nejau išdrįstų sudeginti Ispanijos grandą, mano ma- 
jordomą? 

— Ponia, jie išdrįstų sudeginti jus pačią, jeigu tai būtų 
jiems naudinga; argi neturi jie šnipų net pas jus ir argi šie šni- 
pai neįdavė kilniojo d'Astorgos kankynei? 

— Ir kas gi tie šnipai? 

— Pirmiausia ponia kunigaikštienė de Tera Nova, nė kiek 


Šventoji Hermandada (isp. Brolija) — į XV a. pabaigą sufor- 
muota milicija, iš pradžių kovai su plėšikais bei piktadariais, o paskui — 
ir su tikėjimo priešininkais. 

* san-benito — toks maišo pavidalo apdaras, primenantis vie- 
nuolių benediktinų abitą. Kuriuos inkvizitoriai pasmerkdavo sudeginti 
dar apvilkdavo geltonos spalvos liemene. 

tuo neabejokite! Paskiau — tasai pabaisa Romulas. Pirmoji — 
tai galva, antrasis — tai įrankis. 

— Ką gi, Nada, gerai įsidėmėki, ką tau pasakysiu: Tera 
Novos pas mane nebeliks, aš ją išvysiu, karalienės garbės žodis! 

— Ponia, jūs čia nevaldote. 

— Esu karalienė, ir tą įrodysiu, tu dar manęs nepažįsti, 
Nada. Prisimenu kraują, iš kurio paeinu. Priklausau karališka- 
jai padermei — pirmajai, seniausiajai ir įžymiausiajai pasauly- 
je, mano tėvas Burbonas, mano motina — Stiuart, per vieną ir 
kitą esu Henriko IV vaikaitė. Įrodysiu visiems, kad nesu išsigi- 
mėlė, pamatysi! 

— Ak, ponia, ponia, mano brangioji ir kilnioji karaliene, 
saugokitės! 

Nykštukas puolė jai prie kojų, ėmė bučiuoti jas ir melsti, 
kad maldytų savąjį pyktį, kad nesiduotų pagaunama keršto dėl 
nedovanotino — tas tiesa — įžeidimo, nes pasekmės galėtų 
būti siaubingos. 

— Įžeidimo! Tu tai vadini įžeidimu? Nepagalvoji apie ne- 
dalią ir gyvybę paties didžiadvasiškiausio, paties kilniausio sen- 
joro tarp ispanų, tų niekšų mesto kankinimams! Aš kalbėsiu, 
nusikalsčiau prieš Dievą, jeigu tylėčiau! 


XVIII 


Vakare, kai karalius su karaliene liko vieni du josios kam- 
baryje prieš vakarienę, Marija Luiza atsistojo ir nuėjo prie du- 
rų, paskiau pati pasišaukė vyriausiąją kamarerą. Jų didenybės 
turėjo dar gerą valandą poilsiui drauge. 

Karalius visai nenutuokė, kodėl Marija Luiza nori tarp jų 
įterpti šią duenją, kurią paprastai taip stengdavosi nušalinti. 
Rimta jos laikysena ir veidas jam jau sukėlė nuostabą, ir jis 
neiškentė jai to nepasakęs. 

— Netrukdyk man, — atšovė ji. — Reikia, kad ateitų toji 
Tera Nova, noriu su ja pasišnekėti tavo akivaizdoje. 

Kunigaikštienė įžengė vidun su tuoju pasipūtėliškumu, 
su tąja veidmainiškos furijos išvaizda, kurie jos niekad nepa- 
likdavo. Po trissyk tūptelėjo prieš karalių ir karalienę, paskiau 
stačiom laukė, kada šie teiksis prabilti. Tik jos išdidus žvilgsnis 
kalbėjo pats už save, maištaudamas prieš tokį nuolankumą. 

— Kunigaikštiene, — pagaliau tarė Marija Luiza, — no- 
rėjau su jumis pasiaiškinti karaliaus akivaizdoje, idant mudvi 
vieną kitą gerai suprastume ir idant mano žodžiai nebūtų per- 
teikti kitaip, nei aš juos būsiu ištarusi. Tai, ką rengiuosi pasa- 
kyti, Ispanijos karalienei yra drąsu, bet kurioje kitoje šalyje tai 
būtų mano teisė, čionai — valstybės perversmas. Šiaip ar taip, 
aš apsisprendžiau ir neketinu trauktis. 

— Aš laukiu jūsų įsakymų, — tarė vyriausioji kamarera. 

— Valdove, — kalbėjo toliau karalienė, — rengiuosi pa- 
prašyti jūsų teisingumo. 

— Teisingumo, ponia! Ir kas gi jus įžeidė? Prisiekiu kara- 
liaus garbe, kad toksai sumokės savo gyvybe! 

— Valdove, reikia, kad šioji moteris, šioji šnipė pasišalin- 
tų nuo manęs ir niekados nebesugrįžtų, antraip tai aš paliksiu 
Ispaniją; nesitrauksiu prieš nieką, jeigu mano reikalavimas ne- 
bus patenkintas. 

Kunigaikštienė de Tera Nova baisiai išblyško, tačiau ne- 
pratarė nė žodžio, kad save apgintų. Šio darbo ėmėsi karalius. 

— Kunigaikštienė visų vyriausiųjų kamarerų pavyzdys! Iš- 
tikimiausioji, garbingiausioji moteris mano dvare! 

— Ne, valdove, gerai žinau, ką darau ir ką sakau. Tegul 
jūsų didenybė išklauso ir patenkina mano norą; tegul nors 
mirksnį pamiršta šios karalystės neteisingą bei neprotingą tei- 
Sę II prisimena vien tokią, kuri pagrįsta garbe. Aš esu jūsų žmo- 
na, mano karaliau, aš jus myliu; joks atsidavimas neprilygsta 
tajam, kurį jums jaučiu; tad patikėkite manimi, ir kadangi mel- 
džiu jus teisingumo ir keršto, neatsakykite man. 

Niekados panaši šneka nebuvo pasiekusi Ispanijos kara- 
liaus klausos; karalienė atsiklaupė jam prie kojų; kalbėjo pran- 
cūziškai, atmetusi šalin tą juokingą tujinimą, prie kurio nepa- 
jėgė priprasti ir kurį dabar išstūmė nuoširdus jaudulys. Karo- 
lis ją pakėlė, pabučiavo ir pasisodino greta savęs. 

— Kalbėk su manimi ispaniškai ir nesielk lyg su savo dė- 
de, mano gražioji Luiza! Aš tavęs klausaus. Myliu tave ir visa, 
ką galėsiu, padarysiu. Kuo gi tu kaltini kunigaikštienę de Tera 
Novą? 

— Valdove, kunigaikštis d'Astorga yra mano vyresnysis 
majordomas; jūs jam paskyrėte šią pareigybę, nes laikėte jos 
vertu; O aš, aš jo visai nepažinojau, ne aš jį parinkau; bet nuo 
tada, kai esu Madride, nuo tada, kai galėjau deramai įvertinti 
visus, kas mane supa, pritariau šiam jūsų didėnybės pasirinki- 
mui; tame senjore įžvelgiau privalumus ir savybes, kurias troš- 
kau matyti; jis ištikimas mano tarnas ir žiūriu į jį kaip į bičiulį. 

Pikta šypsena perkreipė kunigaikštienės lūpas; karalius 
ją pastebėjo ir suprato savaip. 

— Toliau? — paklausė jis įsakmiu tonu. 

— Valdove, kunigaikštis d'Astorga uždarytas į inkvizici- 
jos požemius; jums ir man privalu pareikalauti jį atgal, ir jeigu 
jūs karalius, turės jį sugrąžinti. 

Karalius tik numojo ranka, kas anaiptol nereiškė prita- 
rimo. 

— Mano vyresnysis majordomas buvo suimtas ir patal- 
pintas kalėjiman Šventosios Oficijos: jis bus teisiamas, galbūt 
pasmerktas myriop už vieną vienintelį žodį, pasakytą pas ma- 
ne, mano sukurstytą. Kartoju, šis žodis buvo ištartas pas ma- 
ne, girdint vien mano artimiausiai tarnybai, namų damoms, ir 
tą pačią dieną šis žodis buvo persakytas. Nuo šiolei nebesijau- 
čiu saugi, esu grasoma skundų, šmeižtų, ir kaip tik to aš nepa- 
kęsiu. Ponia de Tera Nova — tai vienintelė persona, kurią ga- 
liu apkaltinti, ir aš ją kaltinu; tuo metu pas mane kambaryje 
tebuvo vien labai jaunos merginos, viso labo vos dvi ar trys, 

dėl kurių esu tikra: ios manęs neišduotų; Žinau vyriausiosios 
kamareros neapykantą mano tautai, visam, ką aš myliu; tai ji- 
nai savo niekšyste suteršė mano namų garbę; jūsų didenybei 
leidus, išveju ją. 

Karalienė kalbėjo ispaniškai; privalėjo šitai daryti, kad ją 
suprastų kunigaikštienė, nors šia kalba jai labai sunku buvo 
išsakyti savo mintis. Tera Nova nė nekrustelėjo, nė menkiau- 
siu ženklu neišsidavė savo jausinų, tiktai karalienei baigus, pa- 
sigręžė | karalių: 

— Kokia jūsų didenybės valia? — paklausė. 

Pirmąsyk per savo gyvenimą karalius atsidūrė padėtyje, 
kai turėjo pats vienas ir nedelsiant spręsti svarbų klausimą. Jis 
atsitraukc kaip visi silpnavaliai ir suvebleno kelis neaiškius Žo- 
džius. Netekdama kantrybės, karalienė ji pertraukė, pateikė 
klausimą trumpai drūtai: 

— Jūsų didenybė leidžia man išvyti vyriausiąją kamarerą? 

— Hm! Tai labai rimta, taip... Reiks pažiūrėti, reiks pa- 
svarstyti. Pasitarsime su mano motina; jinai nuspręs. 

— Ar jūs valdovas? 

— Žinoma, aš valdovas; kas gi tuo abejoja? 

— Man regis, jūs pats. 

— Aš neabejoju, žinau, kad mano galioje visa, ko noru... 
Betgi tu pernelyg nekantn, blogai sprendi apie žmones... Ku- 
nigaikštienė negalėjo... 

— Šnipė! Skundikė! Visa, kas yra blogiausia šioje žemėje! 

— Vėlgi tos tavo prancūziškos mintys! Čia visai kitas da- 
lykas; religija mus verčia viską pasakyti, viską atskleisti; nusi- 
kalstume, jei pasirodytume abejingi ir atlaidūs. 

— Katalikų ir Romos religija yra visuotinė, viena. Tai, kas 
yra įsakoma čia, negali būti užginta kitur. Dievas mums įsako 
mylėtis ir padėti vienas kitam. Jūs čia juodinat Dievą! 

— Tylėk, nelaimingasai vaike! Tu nežinai, kad aš pats nu- 
sipelnyčiau pasmerkimą, jeigu nebočiau šventosios inkvizici- 
jos įstatymų; aš pats privalau atskleisti, ką girdžiu kalbant prieš 
Bažnyčią ir prieš jos priesakus. 

— Ak, taip nekalbėk; drebėčiau prieš tave, nebedrįsčiau 
pakelti 1 tave akių ir niekinčiau tave, Karoli. 

Kunigaikštienė sujudėjo, tuo tartum išduodama pagarbų 
pasipiktinimą. 

— Reikia atleisti kunigaikštienei, girdi? — pertraukė ka- 
ralius geraširdiškai. — Jinai kitaip išauklėta nei mes; pakarto- 
ja tą, ką išgirdusi, ką sužinojusi; dėl to ją reikia pagirti, o ne 
peikti. 

Ši karaliaus atjauta, ši maniera teisintis prieš savo tarnus 
varė karalienę į neviltį; paraudo iki pat plaukų pašaknų. 

— Baikime, valdove, ir paskubėkite, arba kunigaikštienė 
dings, arba, prisiekiu jums, aš nebeišeisiu iš savo kambario, į 
kurį jai draudžiu įžengti. 

— Valdove, aš pasitrauksiu, — apsimetėliškai prašneko 
Tera Nova. — Karalienė pieš mane nusiteikusi. Kaip sako jū- 
sų didenybė, privalau nekelti triukšmo ir dėti viltį į laiką, kad 
tas pasirūpintų ją sugrąžinti prie tikrųjų krikščionybės ir kara- 
lienės jausmų. 

— Taip, kunigaikštiene, taip, keliauk sau, aš pasikalbėsiu 
su karaliene, tu teisi, visados teisi, tai pasikarščiavimas, ji apsi- 
galvos, juk yra tokia gera! Nereikia jos smerkti, prašau tavęs, 
mes pasišnekėsime su mano žmona. 

Vyriausioji kamarera atsakė įprastiniu savo tūpsniu ir pa- 
sišalino tokiu ramiu žvilgsniu, lyg nebūtų buvus demaskuota. 
Karalienė gavo pasitelkti visą savo išmintį bei orumą, kad ne- 
pultų jos mušti. Visa drebėjo iš pykčio. 

— Ak, valdove, — metė ji, — jūs — karalius, netgi ne 
žmogus: jūs — lėlė, kurią šie menkystos verčiaelgtis, kaip jiems 
patinka. O, kad aš būčiau jūsų vietoje!.. 

Karolis II nebuvo blogas, bet ir nebuvo geras. Bloga da- 
rydavo tiktai kartkartėmis, ir retai — gera; tam nebuvo linkę 
jo instinktai. Kai toksai charakteris susijungia su dideliu sil- 
pnumu, nieko nėra pavojingiau, gali nešti blogį iš baimės, kad 
gėris jam nepakenktų. Tuo metu jis buvo dar labai jaunas, pa- 
sidavęs savo motinos ir nuodėmklausio įtakai. Riboto proto, 

prastos sveikatos, jis linko pasikliauti jais ir tenkintis tik val- 
džios iliuzija. 

Meilė karalienei veikiausiai buvo vienintelis geras jo šir- 
dies jausmas, toji meilė, kur juslingumas užėmė daugiau vie- 
tos nei dvasingumas, nebuvo pakankamai stipn, kad pakeistų 
jo prigimtį ir suteiktų trūkstamų jėgų. Mieliau nusileisdavo savo 
motinai nei Marijai Luizai — pirmosios tiek nemylėjo, tačiau 
bijojo. Šiomis aplinkybėmis be jos nebūtų nieko nusprendęs. 
Išvyti vyriausiąją kamarerą ir dargi tokią taip Tera Nova — tai 
ne bereikšmis poelgis, kad taip skubintumeis! 

Karalienės pykčio akivaizdoje pirmoji jo paskata buvo nu- 
sileisti. Bet pagalvojo apie karalienę motiną, kurios pyktis dar 
baisesnis, ir šis prisiminimas pakeitė drąsą. Nieko neatsakęs 
atsistojo, nepašaukė, kad jam atidarytų duris, ir dingo, tarste- 
lėdamas, jog einąs pas motiną, kur iš tikrųjų nukako ir kur 
užgriuvo it perkūnas ir giedro dangaus, kai jo mažiausiai tikė- 
tasi. 

Karalienė buvo besižiojanti klausti, ko toksai susijaudi- 
nęs; Karolis nepaliko laiko jai prabilti ir pats papasakojo, kas 
nutiko; karališkoji našlė išklausė jį dėmesingai ir šaltai. 

— Gerai, — tarė, — reikia nuraminti Mariją Luizą. 

— Jūs viena galite tai padaryti, ponia; tik jūsų ji paklau- 
Sys. 

— Visai nepalaikau ponios de Tera Novos, — tęsė ji. — 
Inkvizicija jau pernelyg pasinešusi priversti karalius sau tar- 
nauti, o mūsų tarnai padeda jai, mus išdavinėdami. Bet, pra- 
šau tavęs, sūnau, palik man šį reikalą, palik man viską sutvar- 
kyti, ir aš savo pasieksiu; einu, susirasiu jaunąją karalienę jos 
apartamentuose. 

Šito neprireikė daryti — Marija Luiza pati pasirodė; jos 
pyktis buvo pernelyg stiprus, kad savaime išgaruotų vienumo- 
je; sugrįžo pas savo vyrą, jo motiną, pasiryžusi pliekstis toliau, 
nors ir kas atsitiktų, suirzusi, be ūpo, vos vos suturėdama aša- 
ras, kurias ne mažiau nei pyktis sunkė širdgėla. 

— Ponia, — tarė ji įžengdama, — aš ateinu pas jus... 

— Irjūs teisi, dukruže; rasite mane linkusią jus pateisinti. 
Be išlygų smerkiu kunigaikštienę de Tera Novą... jeigu ji kalta. 

— Dėkoju jums, ponia, o dėl josios kalčių, tai aš jomis nė 
kiek neabejoju; tai namų šnipė, kurią mes visi čia turime, o 
ypač aš. Kieksyk esu jus mačiusi stebintis, ir Visai pagrįstai, kad 
vienuoliai tuojau pat kaip ir mes sužino valdžios ir slapčiau- 
sias mūsų asmeninio gyvenimo paslaptis. Dabar mes pažįsta- 
me pranešinėtoją, žinome, kuo privalome nepasitikėti, ir aš 
tvirtinu jums, kad jinai išsinešdins. 

— Nereikia prievartos, dukruže, verčiau gudrybė. 

— Aš ne gudreiva, ponia; nesu išmokusi apsimetinėti. 

— Tai klaida; mūsų padėties žmonės privalo mokėti slėp- 
ti savo mintis. 

— Aš to niekad nesugebėsiu. 

— Taigi inkvizicija įtaiso prie jūsų kunigaikštienę de Tera 
Novą, kurią nežinia kaip atstatydinti, kad neužsigautų šis bai- 
susis tribunolas. Maždaug panašus dalykas man atsitiko, kai 
atvykau į Ispaniją; bet aš nesielgiau kaip jūs; savo tikslą pasie- 
kiau tylutėliai; man priskyrė bičiulę, kadangi apsimečiau, jog 
jos visai nenoriu. 

— O, ponia, — atsakė princesė, pratrūkda:12 kūkčioti, — 
kokios nelaimingos yra karalienės! 

— Tik ne aš imsiu tai neigti, brangioji Luiza, tačiau visi 
mums pavydi. 

Karalienės našlės buklumas ir argumentai šiek tiek ni- 
stebino Mariją Luizą, kuri vis dėlto sutiko palūkėti iki ryt. 
jaus, kad karalius turėtų laiko pasitarti su ja ir pirmuoju m:- 
nistru kunigaikščiu de Medinaseliu; tačiau ji patikino, kad po 
šitos atidėties veiksianti savarankiškai, paliepsianti alebardi- 
ninkams išmesti kunigaikštienę už durų, nesukdama sau gal- 
vos dėl pasekmių. 

— O kol kas, — pridūrė Luiza, — tenesirodo ji man po 
akių, taip pat ir tas jūsų nelaikšis Romulas. 

Karalius parlydėjo ją atgalios. Pavakarieniauta; naktis pra- 
ėjo ramiai, o rytojaus dieną po mišių karalienė aplankė savo 
marčią ir pranešė, kad ši veikiausiai būsianti patenkinta. 

— Iš jūsų paima Tera Novą ir duoda personą, kurios są- 
mojingumą bei lipšnumą visados gyrėte — kunigaikštienę d'Al- 
bukerkę. 

Karalienė džiugiai šūktelėjo. 

— Tačiau su viena sąlyga. 

— Kokia? 

— Parodysite kunigaikštienei de Tera Novai kilniadvasiš- 
kumą, pasakysite, kad jos gailitės, ir nekalbėsite, dėl ko išsiun- 
čiate, palikdama jai laisvę pačiai tai nurodyti. 

Marija Luiza nieko neatsakė; jautė, kad nepajėgs tam ryž- 
tis. Vis dėlto viltis jai suteikė drąsos. 

— Ar bus išreikalautas iš Šventosios Oficijos mano vy- 
resnysis majordomas? — neatlyžo ji. 

— Šis klausimas nebuvo liestas, ponia; ministrai tam ne- 
turėjo galios. 

— Vadinasi, šioje liūdnoje šalyje jūs ne šeimininkai? O, 
jeigu karalius mano dėdė čia kartą imtų valdyti, labai greit vis- 
kas pasikeistų. 

— Karalius jūsų dėdė čia nevaldys, ponia, nei joks jo gi- 
minės asmuo, aš taip manau; tik ne dvidešimties metų am- 
Žiaus prarandama viltis susilaukti įpėdinių. 
įvykis. Po mišių kunigaikštienė d'Albukerkė buvo paskelbta vy- 
riausiąja kamarera; kaipo tokią ją pristatė karalienei. Tera Nova 
apsimetė susirgusi ir daugiau nebepasirodė; taigi visa buvo su- 
tvarkyta kuo puikiausiai. 

Nuo tos pat dienos pasireiškė šios permainos pasekmės. 
Karalienė išgavo leidimą gultis miego dešimtą valandą; taip 
pat — leidimą jodinėtis žirgu, kada ir kiek tik panorės; galiau- 
siai, galėjo kiek tinkama žvalgytis pro langus. 

Štai čia buvo keistas malonumas; bet šis malonumas, esant 
tokiai jų stokai, kokią kentėjo ji, sutiktas kaip užvis labiausiai 

viliojantis. Langai išėjo į gretimais rūmų esančio Dievo įsikū- 
nijimo vienuolyno sodą. Karalienė pažinojo vienuoles, kart- 
kartėmis pasišaukdavo ir šnekučiuodavosi su jomis! Taigi šit 
kokių malonumų jai anksčiau atsakydavo! 

Tačiau d'Astorgos likimas jai liko paslaptis: veltui Nada 
leisdavosi į kunigaikščio paieškas; karalienė be paliovos apie jį 
užsimindavo, bet jai neatsakydavo; visi sukdavo galvą į šalį; 
jinai netgi įsidrąsino paklausti tėvo Sulpicijaus, ir nesusilaukė 
iš jo nė menkiausio paaiškinimo. 

— Jeigu ir tiesa, kad jis čia yra Šventosios Oficijos kalėji- 
me, ponia, tai išskyrus teisėjus niekas to nežino. 

Ar jis buvo vienas iš teisėjų? Galbūt. 

Karalienės nerimas vis labiau augo; vos tik prabudusi, pir- 
miausia pasiteiraudavo apie kunigaikštį, ir atsakymas būdavo 
vis toks pat: apie jį nežinoma nieko. Kartą karalius ją patikino, 
kad kunigaikštis laisvas, tačiau tikrų tikriausiai kokia nors ke- 
lionė ar sveikatos būklė jį sulaiko atokiai nuo dvaro. 

Kunigaikštis de Medinaselis teigė, neva matęs jį Burge. 

Kiekvienas ateidavo su savo Žinia; šios keistos šalies ypa- 
tybė — tai lengvumas meluoti, būdingas visiems dvariškiams. 
Puikiai suvokdavo, jog nieko neapgaus, nė neįsivaizduodavo, 
kad jais patikės, ir vis dėlto išpūtę akis tvirtindavo savo — taip 
baisioji inkvizicija buvo užvaldžiusi pačius drąsiausiuosius. 

Karalienė netikėjo nė vienu iš gandų. 

Šventoji savaitė, kaip įprasta, praslinko gedint. Nuo pir- 
mosios dienos Marija Luiza apsivilko juodo atlaso suknią, visą 
išsiuvinėtą baltaisiais stiklaperliais bei plienu, ir jos nebepadė- 
jo: tiko kaip tik šitai progai. Brangakmeniai laikomi gedulo 
ženklu; tiktai jie pridengiami gazo skiautėmis — tai reiškia gė- 
lą bei marinimąsi!.. 

Vargšas d'Astorga paliko didelę tuštumą: svarstyta, kuo 
jį pakeitus karalienės namuose, tačiau ši apie tai nė nenorėjo 
girdėti. 

— Ne, — tarė ji karaliui, — jisai sugrįš, esu tikra, jog jis 
nenumirė; aš tartum jį regėjau. Vieną vakarą, kai kalbėta apie 

tokius apsilankymu, jis pranešė man apie tai, ir apsirikti buvo 
neįmanoma. 

Ioks puikus paaiškinimas Ispanijoje negalėjo nesulaukti 
pasisekimo; pakuždom buvo atkartojamas vienas kitam ir lai- 
kytas visai įtikėtinu. 

To baisiojo autodafė momentas artėjo; karalienė nebe- 
galėjo miegoti — mintis apie tai, ką privalės pamatyti, kanki- 
no ją nelyginant košmaras. Karalius be jos nuvyko į Aranchu- 
esą!; pagal papročius jinai turėjo rodytis liūdna ir nieko nepri- 
iminėti; jai buvo nesunku tam paklusti — per tąsias vienatvės 
dienas perdėm ašarojo. 

Įkurdino miegoti savo kambaryje vieną iš dviejų jai palik- 
tųjų prancūzių, ir naktis praleisdavo pirmiausia apverkdama 
Prancūziją, paskiau — kalbėdama apie kunigaikštį. Kambari- 
nė, vardu Luizona, pasakė karalienei, jog jeigu ši teiktųsi leis- 
ti, galbūt jinai ką nors sužinotų apie kunigaikštį d'Astorgą; tam 
tereikia drąsos, o jos jinai turinti. 

Savaime suprantama, tatai neapsakomai sužadino Mari- 
jos Luizos smalsumą: apipylė Luizoną visokiausiais klausimais 
ir iš tos išgirdo visa, ką troško sužinoti. 

Vienas iš karalienės liokajų buvo inkvizicijos familjeras*; 
buvo įsimylėjęs Luizoną ir piršosi jai, tačiau ši nenorėjo už jo 
tekėti. Ispanijoje mylėjo tiktai karalienę ir atvyko čionai vien 
ją lydėdama; neketino kaip nors kitaip save saistyti. 

— Vis dėlto, ponia, — pridūrė ji, — aš neatimu tam žmo- 
gui vilties, tikėdamasi per tai gauti kokių nors žinių ar kokią 
nors protekciją; šioje prakeiktoje šalyje esi reikalinga visko. 
Man sekėsi, šitaip sužinojau nemaža dalykų ir galiu sužinoti 
dar daugiau. 

Tuomet ji papasakojo savo poniai, kad rūmų rūsiai susi- 
siekia su inkvizicijos požemiais, kur jos įsimylėjėlis pagal savo 


Aranchuesas — Ispanijos miestukas Madrido provincijoje, se- 
novinė karalių rezidencija. 
familjeras — slaptas inkvizicijos agentas. 

tarnybą dažnai esti pašaukiamas; kad jis nežinąs kalinių var- 
dų, bet kad vis dėlto tarėsi pastebėjęs kunigaikštį d'Astorgą 
per vieną iš paskutiniųjų apklausų. 

— Galiausiai, ponia, jis pažadėjo, jeigu sutikčiau už jo 
tekėti, parūpinti man familjero abitą bei dangalą ir pasiimti 
mane drauge patį pirmąjį kartą, kai tik vėl leisis į požemius; 
tuomet aš pati pamatysiu. Matyt, šis žmogus mane labai myli, 
nes rizikuoja savo gyvybe, ponia. 

— Vadinasi, ir tu mane myli, kadangi rizikuoji savąja, jei- 
gu imsies įgyvendinti savo planą? 

— Norėčiau jį įgyvendinti šį pat vakarą, ponia. Jūsų dide- 
nybė kenčia, nerimauja, ir man rūpi numaldyti šį nerimą. 

— O jeigu aš eičiau su tavimi, ką tu į tai? 

— Ponia, meldžiu jus, nedarykite to! O jeigu jus išaiškin- 
tų! O jeigu karalius anksčiau sugrįžtų! O jeigu vyriausioji ka- 
marera čionai įeitų ir jūsų neaptiktų! 

— Taip, esu belaisvė, — liūdnai atsakė Marija Luiza. — 
Šioje šalyje vienintelė atsiskyrėlė — tai karalienė... O, mano 
gražusis Sen Klu, mano džiugiosios bėgionės — kur jūs? 

Luizona visados pasistengdavo nukreipti pokalbį, kai tas 
pasukdavo šia linkme; prašneko apie kunigaikštį, ir gyva kara- 
lienės vaizduotė perėjo nuo gailesių prie širdgėlos. 

— "Tai tu eisi, Luizona? 

— Eisiu, ponia. 

— Regis, šie kalėjimai baisūs, prilygstantys pragarui. Ku- 
nigaikštienė d'Albukerkė girdėjo pasakojant apie juos tokius 
dalykus, nuo kurių šiaušiasi plaukai; jos tėvas buvo vyriausia- 
sis alguasilas. 

— Kas man rūpi, ponia! Būsiu tvirta — dėl jūsų. 

Rytojaus dieną, tualeto metu Luizona ištaikė mirksnį 
šnibžtelti karalienei, jog ši vakarą prasiskverbsianti Šventojon 
Oficijon; jog vidurnaktį išsmuksianti ir netrukus sužinosianti. 
kokia padėtis. 

— Šiąnakt nelaiminguosius tardys, ponia. Aš dalyvausiu 
per kvotą ir viską sužinosiu. Vargšas Felipė baisiai nerimauja. 

nes jeigu atskleis jo klastą, mes abu žuvę; buvo beatsiimąs sa- 
vo pažadą, ir tuomet pasakiau, jog daugiau manęs nebematys; 
tada jis atsakė, kad veikiau sutiksiąs numirti, ir visa buvo nu- 
spręsta. Melskitės už mane, ponia, ir tegul niekad ši paslaptis 
neišsprūs jums iš lūpų — vardan jūsų amžinojo išganymo! 

Karalienei nereikėjo prisiekti, būtų buvusi paskutinė niek- 
šė, jei pražudytų šią jai atsidavusią būtybę. 

Kaip paprastai, jiedvi atsigulė dešimtą, tačiau nemiego- 
jo. Kai išmušė pusę dvyliktos, Luizona pasirengė vykti; buvo 
pasilikusi ant savęs drabužius ir dabar atėjo atsiklaupti prie 
savo ponios lovos. 

— Palaiminkite mane, ponia, — tarė, — ir pažadėkite, 
kad manęs nepamiršite. 

Karalienė apsipylė ašaromis. 

— Neik tenai, mano ištikimoji tarnaitėle, neik tenai! Ne- 
statyk pavojun savo gyvybės. Neiduok savęs į šių niekšų — be 
gėdos ir be gailesčio — rankas. 

— Ašeisiu, ponia, eisiu. Dievas su manimi; nieko nesibi- 
jau. Kai kalbama apie nekaltojo išg<lbėjimą, apie jūsų noro 
patenkinimą, ar aš galiu trauktis? Jeigu savo valia mirsiu kan- 
kine, Švenčiausioji Mergelė ir jūs mane atminsite. Sudie, po- 
nia! Duokite pabučiuoti jūsų ranką! 

Pabučiavusi paskendusios sielvarte karalienės ranką. ji- 
nai atidarė duris ir dingo. 

Sienoje iškirsti maži laipteliai vedė iš karalienės prieškam- 
bario į virtuves; tasai prieškambaris, esantis pirma kabinetų, 
tokiu laiku buvo visai tuščias; jame tik miegojo kamerdineris. 
Luizona ant pirštų galų prasmuko pro jį, susirado laiptelius, 
akimoju nuliuoksėjo jais ir nieko nesutikusi pateko į rūmų po- 
žemius. Žinojo, kad taip ir bus. 

Visur viešpatavo absoliuti tamsa, ji su dideliu vargu pa- 
siekė Felipės paskirtąją vietą — kažką panašaus į šeimyninę 
už karališkųjų maisto sandėlių. Ilgai neteko laukti — išvydo 
žmogų, nuo galvos ligi kojų vilkintį juodai, susisupsčiusį pla- 
čiu abitu ir prisidengusį galvą gobtuvu, nusileidžiančiu žemyn 

iki barzdos kaip kaukė, vien su dviem skylėmis akims. Šis žmo- 
gus nešėsi permetęs per ranką panašų į savąjį apdarą. Sustojo 
prie durų ir drebančiu balsu pasiteiravo Luizonos, ar toji vis 
dar pasiryžusi. 

— Vis dar, — atsakė narsioji mergina. 

— Tad aukoju dėl jūsų savo gyvybę; aukokite dėl karalie- 
nės savąją ir paveskite sielą Dievui. Eime, svarbiausia, neatsi- 
skirkite nuo manęs. 

Užmetė ant jos platų juodą abitą, perrišo jį virve, įdavė 
jai į ranką panašų kaip savo deglą ir patarė laikytis kiek galint 
užpakalyje visų, idant nekristų į akis. Juodu įsuko į ilgą kori- 
dorių, paskiau — į kitą ir pasiekė geležines grotas, pro kurias 
ėjo labai šaltas dvelksmas ir kur abu išgirdo tolimus keistus 
garsus. 

Luizona suvirpėjo. Nebebuvo laiko grižti atgal; du ar trys 
Žmonės, vilkį taip pat kaip ir juodu, atkako prie grotų jų nuei- 
tuoju keliu; trauktis nebebuvo galima. Felipė savotišku būdu 
pabeldė, ištarė kelis žodžius nepažistama kalba, ir grotos pasi- 
suko ant vyrių. 

Jic įžengė 1 crdvų požemį, kur žingsniai skambiai aidėjo 
po skliautais. Luizona prigludo prie savojo vedlio; vien tik jų 
deglai apšvietė šias baisias sutemas. 

— Sekite paskui mane labai atidžiai, — pakuždėjo jai Fe- 
lipė. — Šiame kelyje pilna spąstų ir vilkduobių, kad nepra- 
smuktų nepašvęstieji; jeigu pasitrauksite nuo manęs bent Žings- 
nį, pražūsite. 

Vargšę merginą jėgos visiškai apleido; meldė Švenčiau- 
siąją Mergelę, kad jai suteiktų drąsos, ir žengė Felipės pėdo- 
mis, kol pagaliau jis pranešė, kad pavojus praeitas. 

— Dabar, — tarė jai, — prieš patekdami su begaliniu at- 
sargumu į apklausų salę, turime praeiti palei šią sieną, kurioje 
rikiuojasi tos durys. Čia yra kameros; galbūt laimingas atsitikti- 
numas padės mums sužinoti tai, ko trokštame. Šitai būtų Ap- 
vaizdos dovana; pavojai čia mums kur kas mažesni, tėra tik rak- 
tininkai ir jų padėjėjai; išskyrus slaptažodį, mūsų nieko neklaus. 

Jie įžengė į ilgą koridorių, kuriame girdėjosi keisti gar- 
sai — tartum raudos, prislopintos aimanos. Luizona vargiai 
besilaikė ant kojų; šios kančių vietos vaizdas buvo bauginan- 
tis; juodu pastebėjo priešpriešiais ateinančius ir pusbalsiu be- 
sišnekančius Žmones. 

— Šiąnakt jo neklausinės, — sakė vienas. — Aš tik turiu 
leidimą įeiti jo kameron ir sužinoti, ką galutinai yra nuspren- 
dęs; tenai viršuje bus veikiama atitinkamai, kaip jis atsakys. 

— Man jus palydėti? 

— Nėra reikalo, tęskite savo apžiūrą; laikas bėga, lieka 
labai nedaug, kad spėtume viską paruošti. 

Tuodu žmonės persiskyrė; ką tik kalbėjusysis prisiartino 
prie vienų durų ir įkišo spynon raktą; antrasis pradingo kori- 
doriaus tamsybėse. Netrukus išblėso netgi jo Žingsniai. 

Mirtina tyla, pertraukiama vien prislopintų dejonių, vieš- 
patavo aplinkui. Žmogus su raktu įėjo kameron ir paliko, be 
abejo, per neapdairumą, duris praviras. Felipė buvo užgesinęs 
savąjį deglą; laikėsi prisispaudęs prie sienos, kur jų tikrų tik- 
riausiai nepamatė. Tarp kalintojo ir vienos iš aukų užsimezgė 
pokalbis; juodu dar arčiau prislinko; pro praviras duris galėjo 
viską girdėti. Po kelių žodžių Luizona spustelėjo savo kelion- 
bendrio ranką. 

— Tai kunigaikščio d'Astorgos balsas, — sumurmėjo ji- 
nai. — Apvaizda mus išklausė. Mes viską sužinosime. 

Inkvizitorius bandė išgauti iš jaunojo didiko paliudijimą 
prieš karalienę; grasino jam kankinimais ir mirties bausme, jei- 
gu ir toliau tylės. 

— Mes žinome tiesą; norime tik išgirsti ją iš jūsų lūpų. 
Ar jinai nepasakė, kad priimdama tėvą Sulpicijų savo nuo- 

dėmklausiu, niekad jam neprisipažins visų savo minčių ir 
veiksmų" 

— Aš to nežinau. 

— Pagalvokite. kunigaikšti d'Astorga; uk savo paties Tan- 
kose jūsų gyvybė; paliudijimas, kurio iš jūsų reikalaujama, tuoj 
pat suteiks jums laisvę; arba, jeigu jūs atsisakysite... 

— Negaliu sumeluoti, kad išgelbėčiau savo gyvybę, nega- 
liu apkaltinti karalienės, kai ji nekalta, ir užtraukti ant jos gal- 
vos šio tribunolo rūstybę. Daugiau nekalbėkite apie tai. 

— Karalienei nėra dėl ko mūsų bijotis, jau jums tai saky- 
ta, darsyk duotas iškilmingas pasižadėjimas. Tad kalbėkite! 

— Ne. 

— Ką gi, jūs numirsite be paskutinio nuodėmių aitleidi- 
mo ir numirsite su melu lūpose. Mes žinome, kad karalienė 
šitai pasakė prie jūsų, prie savo nykštuko ir prie kitos perso- 
nos, kuri neprivalo būti paminėta, ar mes gerai informuoti? 

— Jūs meluojate! 

Šis žodis atsiliepė aidu iki pat Luizos širdies; šiurpo nuo 
minties, jog išvysianti kunigaikštį tempiamą į visas keturias pu- 
ses, kaip šitai, jos įsitikinimu, kasdien buvo daroma šiose niū- 
riose kamerose, ji dar teišgirdo kelis patylom inkvizitoriaus iš- 
tartus žodžius, paskiau šis pasišalino, užrakino duris ir nutolo 
ta pačia kryptimi kaip ir ankstesnysis prieš jį. 

— Dieve mano, Dieve mano, jie nori jį nužudyti! — jau- 
dinosi Luiza. — Kaip galima būti tokiems barbarams! Jie no- 
ri, kad tarnas išduotų savo ponią. 

Ji vos pajėgė kalbėti — taip visa drebėjo — ir pasiprašė 
parvedama į rūmus. 

— Mums labiau pasisekė nei buvome apsukrūs, ir jūs tei- 
si. Palydėsiu jus atgalios. Laiminkime dangų, kuris taip aiškiai 
globoja mūsų žygį. 

Juodu sugrįžo tuo pačiu keliu, kuriuo buvo atėję, ir ne- 
trukus atsidūrė šeimyninės rūsyje. Čia narsioji mergina nusi- 
metė juodąjį abitą, atsisveikino su Felipe, kad greičiau juo nusi- 

kratytų, pažadėjo visa, ko šisai prašė, ir vėl pasikėlė pas kara- 
lienę, kuri jos laukė nei gyva, nei mirusi; mat Luiza užtruko 
bemaž pusantros valandos. 

Vos tik ją išvydo, karalienė, kuri buvo atsikėlusi, pribėgo 
pasitikti ir vienu kartu apibėrė dešimčia klausimų. 

— Na kaip, na kaip, ar ką nors sužinojai? 

— Sužinojau viską. 

— O, sakyk, meldžiu tave! Dieve mano! Kaip aš kanki- 
naus! Maniau, kad niekad negrįši. 

Luizona papasakojo, kas nutiko, ką jinai nugirdo. Marija 
Luiza klausėsi jos su išgąsčiu, prakaito lašai išpylė jai veidą, 
kai galutinai įsitikino tuo, ką iki šiolei tik spėjo; regėjos, kad 
visos nelaimės užgrius ją. Liepė Luizonai dusyk ar trissyk pa- 
kartoti inkvizitoriaus žodžius ir kelias sekundes galvojo. 

— Jo garbingumas ir atsidavimas pernelyg toli siekia; rei- 
kia, kad prisipažintų, reikia, juolab, jog tai tiesa, ir mums nie- 
kuo nepakenks. Neturiu pasirinkimo, aš pasimatysiu su juo, 
taip reikia. 

— Pasimatysite su juo, ponia! Ir kurgi? 

— Kur tu jį ką tik matei; rytoj nueisiu vietoj tavęs. Argi 
Felipė nepasakė, kad jeigu panorėtum sugrįžti į tą baisią vietą, 
jis tave vėl nuves, kadangi taip gerai pasisekė? 

— Be abejo, ponia; bet jūs! Taip statyti save pavojun, tai 
neįmanoma; nė už ką nesutiksiu! 

Karalienė prašė, įsakinėjo, darsyk prašė. Luizona liko ne- 
palenkiama; toji kova tęsėsi nakties likutį; galop, jos poniai 
pagrasinus, jog viską atskleisianti karaliui ir jog nueisianti pas 
Didijį inkvizitorių viešai prisipažinti kalta ir taip suteikti pa- 
grindą visiems manyti, kad ji mylinti kunigaikštį kitoniškai nei 
bičiulį, Luizona sutiko jai paklusti, jeigu tik ir pati galės nusi- 
leisti į požemius bei visur ją lydėti; antraip ji verčiau sutiksian- 
ti kentėti savo atsisakymo pasekmes. 

Visa susiklostė geriau nei buvo galima tikėtis. Felipė savo 
ruožtu irgi labai prašydinosi; apsispręsti jam padėjo nemenka 

suma, noras įtikti savo mylimajai bei išgelbėti gyvybę kunigaikš- 
čiui, kurį labai mėgo. Susitikti buvo sutarta toje pačioje vieto- 
je 1r tokiu pat būdu. 

Šias smulkmenas aš sužinojau iš pačios Luizonos. Ponia 
Savojos kunigaikštienė parsikviesdavo ją į Turiną, šiai iš Ispa- 
nijos grįžus Prancūzijon, ir mes nesyk jos prašydavome papa- 
sakoti apie tosios šalies keistenybes ir paslaptis. Vargšė mažy- 
tė kalbėdavo apie tai tik su virpuliu, žegnodamasi ir siųsdama 
prakeiksmus tiems baisiesiems vienuoliams, kurie gadina vis- 
ką gražiausioje iš šalių, kokioje tik Dievas davė gyventi žmo- 
nėms. 

Visą tą dieną karalienė buvo išsiblaškiusi ir tokia susirū- 
pinusi, jog negirdėjo, kas jai kalbama. Karalienė manė ją ne- 
galuojant, bet jinai atsakė nuobodžiaujanti, nematydama ka- 
raliaus. Ja patikėta ar dėtasi patikėjus, kas tam tikrais atvejais 
bemaž viena ir tas pat. 

Sutartoji valanda atėjo; atėjo pamažu, kaip visados, kai 
lauki; karalienė mirksnį gąstelėjo ir susvyravo; mažne jau bu- 
vo pasiliekanti, bet pagalvojo apie tą kilnų senjorą, pasirengu- 
sį numirti dėl jos, tad laikė savo priederme jį išgelbėti. 

— Dievas man įkvėpė šią mintį, tebus jo valia, kad aš ją 
įgyvendinčiau. Nieko man neatsitiks; eime! 

Visa dėjosi kaip vakar; Felipė laukė toje pačioje vietoje; 
puolė karalienei į kojas ir meldė pasilikti, nestatyti savęs bai- 
siojo tribunolo kerštui. Ši nenorėjo nieko klausytis; teko ją ap- 
vilkti ilgu abitu ir įvesdinti į tą prietarystės bei intrigų urvą. 

Jiems suėjus vidun, Felipė pats vedė karalienę kelio klai- 
dumais; paprašė ją remtis į jį nesivaržant, kaip šitai daro žmo- 
nės, keliaujantys drauge, ir nuvedė į kamerų galeriją. Dabar 
jis žinojo, kurioje iš jų yra kunigaikštis. Padedamas slaptažo- 
džio, kiekvienas familjeras galėjo pasiekti, kad jam atidarytų 
duris. Kadangi užduotys būdavo slaptos ir žinomos tik jas gau- 
nantiems, pasirėmus neva vyresnybės įsakymu, kalėjimo pri- 
žiūrėtojas neatsisakysiąs duoti raktą. 

— Aš labai rizikuoju, — pridūrė Felipė, — vis dėlto esu 
pasiryžęs viskuo tenkinti jūsų didenybės norus; aukoju savo 
gyvybę, tepasiima ją Dievas, jeigu jo tokia valia. 

Po pakuždėtų į kitame koridoriaus gale sėdinčio sargo 
ausį kelių žodžių raktas Felipei buvo įteiktas. Marijos Luizos 
širdis taip daužėsi, jog stigo kvapo; jinai įsmuko kameron ir 
mažučio žibinto itin blausioje šviesoje pastebėjo nelaimingąjį 
d'Astorgą, sėdintį prie medinio stalo ir besistengiantį paskai- 
tyti iš maldaknygės, prieš nugriūnant ant vargano guolio, kur 
turėjo miegoti. 

— Ko dar iš manęs norima? — paklausė jis. — Aš jau 
tariau savo galutinį žodį. Tenetrukdo man pasirengti mirčiai. 

Karalienė įėjo kameron viena. Felipė ir Luizona saugojo 
duris, tvirtai pasiryžusios savo gyvybės kaina jas apginti, jeigu 
kas mėgintų veržtis vidun. Išvydusi šią baisią aplinką, Marija 
Luiza atsirėmė į sieną ir po gobtuvu sukūkčiojo. Kunigaikš- 
tis pašoko ir pribėgo prie jos — jei būtų neprilaikęs, būtų 
parkritusi. 

— Kas jūs? — paklausė jis gyvai. — Jūs, kuni, atrodo, gai- 
litės mano vargo ir nedalios? Gailestis šioje buveinėje sveti- 
mas; norite mane suklaidinti — bc abejo, esate netikras drau- 
gas. Tai naujas būdas mane suvedžioti, bet jums nepasiseks. 
Nepnversite garbingo kastiliečio meluoti, kad išgelbčių savo 
gyvybę. 

— Kilnus žmogus! — sumurmėjo karalienė. 

— Dieve mano! Šis balsas — tai apžavai, velnio žaban- 
gos; netrukdykit man melstis, prašau jus! 

— D'Astorga, tai aš! Neatpažisti manęs? 

— Jūs!.. Ji!.. Ne, ne, tai ne ji, tai negali būti ji. 

— Tai aš, tai tikrai aš, nieko nebijok. Atėjau tave išgel- 
bėti, pasakyti, <ad nebesaistytum savęs žodžiu, prisipažintum 
tiesą ir kad neprivalai statyti ant kortos gyvybę del garbės 
chimeros. 

— Nežinau, ar aš nemiegu, ar tai tikrai jūs, ar tai ne sap- 
nas! Bet jeigu tai jūs, vardan Dievo, eikite sau! Jie gali sugrįž- 

ti, gali mus čia aptikti drauge; tuomet jūs neišsigelbėsite, žūsi- 
te kartu su manimi. Betgi aš beprotis; tai negalite būti jūs, čia 
koks nors tų niekšų burtų padarinys. Vade retro!! 

Karalienė suprato, kad jinai kunigaikščio neįtikins, jeigu 
visai nenudengs savęs; staigiu judesiu nusitraukė gobtuvą bei 
kaukę ir pasirodė jam visu savo didingu grožiu; jis šūktelėjo, 
ištiesė rankas ir parpuolė prieš ją ant kelių priblokštas, nusil- 
pęs, nepajėgiąs pajudėti. 

— Tai aš, tai tikrai aš, mano ištikimasis tarne, kartoju jums, 
čia nėra nei burtų, nei apžavų; yra bičiulė, kuri nori jus grąžin- 
ti pasauliui, gyvenimui; yra moteris, dėkinga už jūsų prieraišu- 
mą ir maldaujanti darsyk tą įrodyti. 

Nepatiklus kunigaikščio žvilgsnis jai parodė, kad jis vis 
dar abejoja. 

— Štai, — tęsė ji, nusikabindama nuo kaklo kryželį, štai 
mūsų išpirkos simbolis, kuris verčia velnius ir burtininkus bėg- 
ti; šis kryželis — mano motinos, aš su juo niekad nesiskiriu; 
dovanoju jums jį, d'Astorga, kad primintų šį baisų ir iškilmin- 
gą mirksnį, kad padrąsintų man paklusti, sugrąžintų man išti- 
kimą tarną, bičiulį — man, kurių aš turiu tiek mažai, ir kurių 
man taip reikia turėti šioje šalyje, svetimoje ir tiek mažai pa- 
našioje į mano brangiąją Prancūziją! 

Kaip visados tokiais atvejais, kai būdavo susijaudinusi, ka- 
ralienė pamiršo ispanų kalbą ir papročius: kalbėjo kaip Mari- 
ja Luiza d'Orlean — savo jaunystės šnekta; kalbėjo iš širdies, 
įsitikinusi. Kunigaikštis jos klausėsi apimtas nebylios ekstazės; 
priėmė jos pasiūlytąjį kryželį, aitringai pabučiavo, suspaudė 
tarp pirštų ir priklaupė prieš karalienę: 

— Ponia, — pasakė jai, — vardan jūsų garbės, gyvybės — 
palikite šią vietą. Visur aplinkui tyko pavojai ir žabangos. Jei- 
gu jūs prasiskverbėte iki čia, tai tik todėl, kad jie, nežinau ko- 


Vade retro! (lot.) — sutrumpinta iš Vade retro, Satana — “Eik 
šalin, Šėtone“, Jėzaus žodžiai iš Evangelijos (Mt. IV, 10 ir Mk VIII,33). 

kiais sumetimais, norėjo, kad jūs čia patektumėte. Jie Žino, 
kad jūs čia, klausosi jūsų. Kad ir koks nekaltas mūsų pasimaty- 
mas, primes jums jį kaip nusikaltimą, atgręš prieš jus ir prieš 
mane jūsų pasakytus gerumo žodžius. Nežinau, kas bus jus at- 
vedęs į šią kamerą, bet jie viską paverčia savo įrankiu: bus pa- 
sinaudoję atsidavimu tų, kuriuos mylite, kad įviliotų jus į pin- 
kles, jeigu negalėjo surasti kitokio būdo. Viso mano gyveni- 
mo, jeigu tik jį man paliks, nepakaks atsilyginti už šią akimir- 
ką, kurios aš susilaukiau jų klastingumo ir jūsų kilnaus rūpes- 
čio dėka, tačiau jeigu jūs nenorite, kad aš numirčiau, grįžkite į 
rūmus ir jų nepalikite; palaukime likimo, kurį man skirs, ir, 
patikėkite, jeigu turėsiu atiduoti žmonėms Dievo man suteik- 
tą gyvybę, jo šventas vardas, taip pat ir jūsų, bus dvejetas pas- 
kutiniųjų žodžių mano lūpose! 

Nuo šių žodžių karalienė pravirko, gražios ašaros ritosi 
jai skruostais, 0 ji nė nemanė jų nusišluostyti. Luizona įkišo 
pro duris galvą ir išvydo ją tokią apsiverkusią; mergina visiškai 
įsmuko vidun. 

— Reikia eiti, ponia; jo ekscelencija teisus, mes jau ir taip 
per ilgai užsibuvome. Felipė leisgyvis iš baimės; sako, kad ne- 
trukus ims skirstytis iš teismo salės, ir kad mes jau privalėjome 
būti toli; pavojun išstatyta jo ir mūsų gyvybė! 

— Jūs teisi, — sutiko Marija Luiza, — aš užsimirštu, visai 
išėjo iš galvos, kokiems pavojams jus įklampinau, reikia ding- 
ti. Eime! Sudie, kunigaikšti, sudie! Tesaugo ir tegloboja tave 
Aukščiausiasis. Niekad kilnesnė širdis nėra plakusi bajoro krū- 
tinėje.. Sudie! Mes pasimatysime, esu tuo tikra, nes Dievas tei- 
singas. 

Luizona vėl užtraukė jai ant galvos gobtuvą, o tuo tarpu 
kunigaikštis atsiklaupęs bučiavo jos ranką. Ištikimoji tarnaitė 
ištempė ją iš kameros, Felipė uždarė duris, ir jie netrukus išny- 
ko po skliautų tamsybėmis. 

Kelyje neužsidūrė nė ant jokios kliūties, netgi nieko ne- 
sutiko. Ši tyla ir ši vienuma paprastai tokioje judrioje vietoje, 
kur familjerai siūdavo ten ir atgal į apklausas ir teismus bei iš 

jų, krito į akis Luizonai ir karalienei. Felipę tai stebino nema- 
žiau nei jas. 

— Tikriausiai teisia kokį didelį nusikaltėlį, kurio byla juos 
domina ir užlaiko, — spėjo jis. 

— Tad jūs neturite kokių nors ypatingų pareigų? — pa- 
klausė Luizona. — Jums nereikia niekur pasirodyti? 

— Aš privalau tuoj pat pasirodyti susirinkime, ir būtų pa- 
vojinga, jeigu tenai neprisistatyčiau. Paskubėkime! 

Po pusvalandžio karalienė jau buvo saugi savo aparta- 
mentuose. 

Iki paskirtosios autodafė dienos dar praslinko per mėne- 
sį. Dvare ir Madride vien tik ir kalbėta apie šią nuostabią cere- 
moniją, turėsiančią būti viena iš didžiausių, kokios regėtos per 
amžius. Turėjo būti sudeginta penkiasdešimt žydų, nežinau kiek 
eretikų ir atsimetėlių; iš visų Ispanijos kampelių skubėta jos 
pažiūrėti; sunku buvo rasti, kur apsigyventi netgi už pinigus. 
Langai, balkonai, pastoliai, netgi stogai ir kaminai — visa bu- 
vo išnuomota Ir apmokėta pasakiškomis kainomis; sakytum, 
kažkokia kruvina beprotyste apsėdo visą šią tautą. 

Apie savąjį majordomą karalienė nieko daugiau nebegir- 
dėjo. Nepaisant jos atkaklių prašymų, karalius ir karalienė mo- 
tina vis atsisakinėjo pasikalbėti dėl jo su Didžiuoju inkvizito- 
riumi. Marija Luiza įsidrąsino: pati priėmė šį paslaptingą bei 
grėsmingą žmogų ir uždavė jam klausimų, kurie bet kuriam 
kitam būtų kaštavę gyvybę. 

Šis jai atsakinėjo su gilia pagarba, didžiu nuolankumu, 
bet neprasitarė nė vieninteliu žodžiu apie tai, ką ji taip troško 
sužinoti. Kunigaikščio likimas liko apgaubtas tirščiausių sute- 
mų. Šiuo atžvilgiu dar viena aplinkybė sustiprino būgštavimus: 
dvi dienos po karalienės apsilankymo kameroje dingo Felipė, 

ir niekas tuo nesistebėjo, niekas nesidomėjo, kas galėjo jam 
nutikti. 

Galiausiai saulė, turėjusi nušviesti šią baisią dieną, pate- 
kėjo. Karalienė per visą naktį nesudėjo bluosto, ir kai sėdo 
rengtis, pareikalavo savųjų gedulo drabužių. 

— Ponia, — pasakė jai kunigaikštienė d'Albukerkė, — 
man labai nemalonu jūsų didenybei paprieštarauti, bet šitai 
neįmanoma. Karalius ir karalienė per autodafė pasirodo iškil- 
mių apranga; jums parengta tokia, kokios jūsų didenybė dar 
nenešiojo ir kurią išsirinko pati — medžiagą ir brangakmenius. 

— Ak! — sušuko ji palūžusiu balsu. — Nejau dėl šito? O, 
jeigu aš būčiau Žinojus!! 

Nebesipriešindama leidosi aprengiama, bet niekuo tam 
nepadėjo, nėsyk nežvilgtelėjo į veidrodį, tylomis verkė, kaip 
moteris, pasidavusi didelei nelaimei, kuriai negalėjo užbėgti 
už akių, nors ir suvokė jos rimtumą. Karalius atėjo jos pasiim- 
ti, šaunusis Nada įsikibo jai į sijoną ir pažadėjo, kad nuo jos 
nesitrauksiąs. Vyriausioji kamarera prilaikė ją iš kito šono, drą- 
sino ir šiek tiek guodė švelniais žodžiais. Pati apsirūpino ir ap- 
rūpino seforas de honor visais būtinais stiprinančiais vaistais 
bei druskomis, ir kortežas pajudėjo griaudžiant sužavėtos mi- 
nios aplodismentams. 

Leisdamasi rūmų laiptais, karalienė ant paskutinės pa- 
kopos pastebėjo grafą de Šarni, tokį pat išblyškusį kaip ir ji. 
Susikrimtusiu veidu nuoširdžiai jam linktelėjo. 

— Ak, —sumurmėjo sau, — jis kažką žino, d'Astorga — 
jo geradarys. Atėjo kartu su manimi ji apraudoti. 

— Drąsos, ponia! — šnibžtelėjo jai vyriausioji kamare- 
ra. — Drąsos! Šit išbandymų akimirka. 

Sunki karieta pajudėjo iš vietos; važiuota žingine iki Di- 
džiosios aikštės, kur buvo sukrautas laužas ir kur laukė pa- 
rengtos ložės. 

Kai karalienė kopė laiptais, teko ją prilaikyti, pati atrodė 
kaip sudeginimui pasmerkta auka, ir išgirdo vieną moteriškę 
iš liaudies, kuri ją stebėjo, tariant savo draugei: 

— Tik pažiūrėk, kokia ta prancūzė balta! 

— Kurgi ne, — atšovė antroji, — juk sudegins jos meili- 
šių kunigaikštį d'Astorgą. 

— Ir teisingai! Turėtų sudeginti visus meilišius ir ereti- 
kus! 

Po šios išmintingos sentencijos jiedvi pasitraukė, atstum- 
tos sargybinio valono! alebardos. 

Karalius užėmė savo vietą, karalienė atsisėdo greta jo, 
mašinaliai nusilenkė šiai pašėlusiai stūgaujančiai miniai, veikė 
nelyginant kokia mašina, varoma spyruoklių ir kitų valios. At- 
sisėdo. nes karalius atsisėdo, žvelgė, nieko nematydama; vis 
dėlto pastebėjusi kankinimų įrankius, dusliai sudejavo ir nu- 
leido galvą. 

Baisioji tragedija prasidėjo: pasmerktieji dviem eilėmis 
pražygiavo prieš dvarą nelyginant kariuomenė per apžiūrą, vi- 
si aprengti tokiu tartum maišu, kuris vadinasi san-benito. Bu- 
vo visai juodi, su nupieštais ant krūtinių bei nugarų raudonais 
liepsnų liežuviais ir velniais. Tiems, kurie turėjo būti sudegin- 
ti, liepsnos buvo nupieštos aukštai, tiems, kurie turėjo būti kan- 
kinami, bet nenumarinti, jos buvo žemai. tie kurie čia buvo 
vien tam, kad dalyvautų, turejo nupieštus tik velnius. Jokios 
žymės, jokios nuorodos nei vardo, kas iš nelaimingųjų kentėjo 
po šia šlykščia maskuote. Karalienė būtų norėjusi nukreipti 
savo akis į šalį, tačiau tartum kokic baisūs kerai prirakino jas 
prie tų žmonių. Būtų norėjusi prasiskverbti pro šiųos danga- 
lus ir ieškoti tarp tų jų kankinimų ir mirties baimės subjaurotų 
veidų tokių kilnių savojo majordomo bruožų. Kai kune iš ne- 
laimingųjų vos vilkosi, kiti žengė ryžtingai, aukštai iškelta gal- 
va, tarp jų buvo nepajėgių slinkti, ir nuodėmklausiai tokius pri- 
laikė, žodžiu, nieko nebuvo liūdniau ir baisiau nei ši procesija, 
ir vis dėlto jinai vertė ploti minią ir kurstė dėmesi visų šių tam- 
suolių, įsitikinusių, jog šlovina Dievą, naikindami jo tvarinius! 


valonai — pietrytinės Belgijos dalies gvventojai, kalbantys pran- 
cūzišku dialektu. 

Po procesijos perskaityti nuosprendžiai, kurių niekas ne- 
siklausė, paskiau prasidėjo egzekucija. 

Neaprašinėsiu jums siaubo, kurio aš pati nemačiau — ačiū 
Dievui! — ir kurį galima įsivaizduoti. Šios detalės man kelia 
šleikštulį, sukrečia sielą! Bausmės tęsėsi visą dieną, ir nė vie- 
nas žiūrovas nepaliko savo vietos. Žmonės juokėsi, valgė, gė- 
re; tyčiotasi iš aukos spurdesių, plota tiems, kurie mirdavo gra- 
žiai, be atvangos žegnotasi, šiems nelaimingiesiems piktžo- 
džiaujant. Tai buvo vaizdas, kurio niekados neperteiks drąsuo- 
lio ir gabiausio tapytojo paveikslas. 

Daugsyk karalienė norėjo pasišalinti, alpėjo nuo nerimo 
ir pasibaisėjimo; bemaž jėga privertė ją likti savo vietoje, ir 
pabaigoje ji sėdėjo, galima sakyti, mažne be gyvybės ženklų; 
tiktai kiekviena auka krisdama išplėšdavo iš jos išgąstingą šūks- 
nį; rėmėsi į kunigaikštienę d'Albukerkę, kuri šiomis aplinky- 
bėmis pasirodė tokia pat gera kaip ir išmintinga. Jeigu būtų 
turėjusi sau prie šalies kunigaikštienę de Tera Novą, būtų tik- 
riausiai numirusi. 

Vis dėlto viskas pasibaigė, atėjo saulėlydis. Nusileido su- 
temos. Laužą užgesino. Visa buvo baigta, karalius ir karalienė 
galėjo vėl sėsti karieton ir palikti šią prakeiktą vietą. Marija 
I uiza pasijuto atsigaunanti. Jai grįžo sugebėjimas lieti ašaras, 
ir šios pilte pasipylė. Karalius, kuris savaip ją mylėjo, pamėgi- 
no paguosti pamaldžiomis banalybėmis: 

— O dėl to vargšo d'Astorgos, — samprotavo jis, — tai 
aš, nepaisant visko, neprarandu vilties; niekados nepatikėčiau, 
kad jie galėtų nužudyti Ispanijos grandą, manęs neperspėję; 
jau daug, kad jį įmetė kalėjiman. 

Karalienė nepuoselėjo jokių vilčių, tarp visų tų šauksmų 
ji išgirdo vieną, veriantį širdį — šauksmą, kuris nuskambėjo 
jos ausyse nelyginant laidotuvių varpas, ir tarėsi atpažinusi šį 
šauksmą. 

— Ne, ne! — kartoji. — Jis negyvas! 

Šioje šalyje, kurios keistenybės nesuskaičiuojamos, nie- 
kas nesistebėjo, regėdami karalienę atvirai gailinčią žmogaus, 

kurio meilė jai visiems buvo žinoma. Tos niteriškos meilės bu- 
vo ir dar tebėra Ispanijoje labai įprastos, joms pritariama, jas 
pripažįsta, jomis giriamasi, mat nieko nėra nekalčiau, kilniau 
bei herojiškiau, tai prilygsta paladinų! laikams Prancūzijoje, ir 
ypač per šią mieląją regentystę? mes iš to gardžiai pasijuoktu- 
me, tikrai! 

Kai karalienė sugrįždavo iš pasivaikščiojimo ar kurios iš 
savo išvykų į vienuolynus, josios vyresnysis majordomas lauk- 
davo laiptų apačioje ir paduodavo jai ranką, kai pirmasis ark- 
lininkas būdavo padėjęs išlipti iš karietos. Šiandien ji pasijuto 
tokia nepajėgi žengti viena, jog pasirėmė ne tik į markizę Las 
Balbasū, bet ir į kunigaikštienę d'Albukerkę, toliau vykdančią 
savo mielaširdingąjį darbą. 

Tą akimirksnį, kai jau kėlė koją ant pirmojo laiptelio, pa- 
juto, kad jos arklininko ranką pakeitė kita, virpanti, išgirdo 
sujaudintą balsą klausiant, ką įsakysianti, pakėlė akis ir sutiko 
kunigaikščio d'Astorgos žvilgsnį. Buvo išblyškęs, sulysęs, bet 
vis tiek gražus, vis tiek žavus. Tokio netikėtumo jinai neatlai- 
kė: šūktelėjo ir nuleipo, teko ją nešte nunešti į josios aparta- 
mentus. Džiaugsmas buvo pernelyg staigus, po šios dienos iš- 
bandymų nebeturėjo jėgų jį pakelti. 

Po rūmus pasklido gandas apie vyresniojo majordomo su- 
grįžimą ir karalienės nuoalpį. Apie tai kalbėta netgi virtuvėse 
ir, suprantama, įvairiai interpretuojant. Vis dėlto karalienės 
apskritai gailėtasi, o majordomu — džiaugtasi. Ispanijoje įsi- 
mylėjusieji bemaž visados teisūs. 

D'Astorga viską atspėjo. Inkvizicija ir senosios ispanų par- 
tijos politika buvo elgtis su karaliene atsargiai, tačiau vis dėlto 
pasiliekant prieš ją ginklus. Iš pradžių norėta ją išbandyti. Kad 


paladinas — 1) keliaujantis riteris, 2) prk. galantiškas kavalie- 
rius, ištikimas damos riteris. 
* Čia, matyt, kalbama apie Pilypo II Orleaniečio valdymo metus 
Liudviko XV nepilnametystės laikotarpiu (1715-1723). Pagarsėjo amo- 


ralumu ir finansiniais skandalais. 

ir kokia perdėm prancūzė, ji buvo tokia jauna. jog pagal šios 
intrigos užmačias tikėtasi ją reikiamai suformuoti, o be to, ji 
galėjo susilaukti vaikų: tai reiškė kreipti ir kurti ateitį. 

Karalius ją labai mylėjo; tuo pasinaudojant. būtų galima 
ji visiškai įtakoti, jeigu tik ji sutiktų susidėti su šia garbiąja kom- 
panija. Taigi buvo suregztas planas pirmiausia ją įbauginti, pa- 
rodyti, Ką jie gali. ir pasakyti. kad to nepadare iš palankumo 
jai, nenorėdami apsiskelbti jos priešais. 

Iš čia kunigaikščio d'Astorgos areštas: iš čia vyriausiosios 
kamareros atstatydinimas bemaž tuoj pat, vos tik jai pareika- 
lavus, vietoje anos paskiriant kunigaikštienę d'Albukerkę, ku- 
riai surengtos atitinkamos švelnaus elgesio pamokos. 

Felipė buvo agentas; reikėjo įvilioti balandėlę į spąstus. 
reikėjo turėti jos atsilankymo į kunigaikščio kamerą įkaltį tai 
dienai, kai bus panorėta sumanvyti neva egzistuojant tarp juod- 
viejų ryšį; taigi, kaip matėme, paliko jiems veiksmų laisvę ir 
neapsunkino patekti į požemius; niekas netrukdė jiems eiti — 
visa buvo parengta iš anksto. Kunigaikščio meilė, dvaro pa- 
pročių ir šių niekšų intrigų pažinojimas, kaip matėme, apšvie- 
tė jam protą. Luizonai, iš pradžių per patiklumą suklaidintai, 
kilo tokie pat įtarimai; kai dingo Felipė, jai galutinai visa pa- 
aiškėjo. 

Karalienės susijaudinimas, — visai natūralus, kurį galėjo 
sukelti grynai netikėtumas, — buvo įsidėmėtas, kaip ir visa ki- 
ta; turintys galią daryti bloga, moka ja pasinaudoti ir kur kas 
sekmingiau nei geruoliai — daryti gera; todėl šiame pasaulyje 
blogis bemaž visad nugali. 

Nuo rytojaus rūmuose visa vėl ėmė teketi savo įprasta 
vaga. Karalienė vėl turėjo rodytis mišiose. pamaldose. per ka- 
raliaus pietus, vienuolynuose; turėjo tuos pačius malonumus. 
tą pačią egzistenciją. Kai pagalvoji, kad visi jų karnavaliniai 
džiaugsmai — tai svaidytis į galvą pasidabruotais kiaušiniais, 
užpildytais kvapniu vandeniu! Vargšė ispanų liaudis tokia su- 
nykusi. prislėgta, vargana. jog ne nepajėgia linksmintis. Kara- 


198 


lius aistringai mėgo Žaidimą šipuliukais!, ir karalienė su juo 
žaisdavo kiauras dienas — partiją iš pistolės. Šiaip jokios šven- 
tės, jokio pokylio, nė menueto, nė dainos! Septyniolikos metų 
amžiaus! Ir tokia perspektyva visam jos gyvenimui — su vyru, 
kurio neįmanoma mylėti! 

Karalienė gan pamėgo išvykas į Aranchuesą, žavingą Is- 
panijos karalių rezidenciją, vienintelę, nors kiek jai primenan- 
čią tąją, kur praleido savo vaikystę. Tai graži vieta, joje randa- 
ma dvejetas dalykų, kurių ypač stinga Ispanijoje, būtent me- 
džių ir vandens. Jį aplenkdami teka Tachas ir Guardarana; ta- 
čiau šios upės negali suteikti keliauninkui nė stiklo vandens; 
dargi dėl šio vandens būna keblumų. 

Vasarą Aranchuese neįmanoma gyventi; nuo jo kyla pra- 
gaištingos karštinės; pusiau su bėda tenai galima praleisti ke- 
letą savaičių pavasarį arba rudenį. Vasarą lieka tik kupranuga- 
riai, kurių čia yra veislynas, ir jų augintojai, gyvenantys kitur. 

Šios dvaro kelionės, kaip ir visi kiti dalykai toje Ispani- 
joje, pateikdavo savotiškų, keistų nutikimų. Sakysim, visos 
damos, išskyrus karalienę, viršum savo drabužių dėvėdavo to- 
kią nelyginant palaidinę iš aksomo — arba žalio, arba skais- 
čiai raudono — siuvinėto auksu ar sidabru; vadino jos šitai 
mantiljomis ir pagal norą susisupstydavo veidą, idant liktų 
neatpažintos. Jų kavalieriai šuoliuodavo ant žirgų greta ka- 
retų; jie čia būna inkognito, su užsmauktomis ant veido ke- 
purėmis — taigi visi pasižįsta ir niekas nesimato; štai tame 
gero tono esme. 

Taigi kartą karalienė, lydima visų šitų apsimetėlių, išsi- 
rengė į Aranchuesą, drauge taip pat vyko karalius bei karalie- 
nė motina. Nestigo ir nuodėmklausių. Bet jau kuris laikas tė- 
vas Sulpicijus buvo sušvelninęs savo griežtumą ir kalbėdavo su 
karaliene žmogiškiau, dėl to ji anaiptol nesijautė prasčiau. 


žaidimas šipuliukais — iš krūvelės šipuliukų kabliuku reikia 
traukti po vieną, nesujudinus kitų. 

Visi telkėsi erdvioje pavėsinėje, kur susibėga dešimt ar 
dvylika alėjų, mylią atstu nuo namų; čia stūksojo vienas tų fla- 
mandiškų fontanų, iš kurių statulų trykšta vanduo, aplaistyda- 
mas prieinančiuosius arčiau; vaišintasi šokoladu bei uogienė- 
mis ir šnekučiuotasi. Panelė de Vilar, irgi čia buvusi, labai pa- 
gyrė šiuos namus ir sodą. 

— Taip, — nepagalvojusi atsakė karalienė, — jie man šiek 
tiek primena Sen Klu, kur būdavo rengiamos tokios puikios 
šventės. 

— O Aranchuese jos nerengiamos, — pagavo karalienė 
motina nusijuokdama. — Ar ne tai norėjote pasakyti, dukruže? 

— Ponia, tai tik prisiminimas. 

— Ir jūs tikrai norėtumėte išvysti šventę, tiesa? 

— Jeigu karalius panorėtų... — atsakė ji neryžtingai. 

— Karalius iš tiesų nori, — atsiliepė šis, — bet negali; 
mano tautos skurdas pernelyg didelis. Bet aš neuždrausiu, jei- 
gu kas tau ją pasiūlys; atvirkščiai, mielai dalyvausiu drauge. 

— Valdove. — sušuko kunigaikštis d'Astorga, pralenk- 
damas kelis irgi besižiojančius prabilti grandus, — ar jūsų di- 
denybė suteiks man garbę būti pirmuoju? 

— Sutinku, d'Astorga. Tu Madride turi puikius rūmus ir 
gali surengti gražią šventę. Karalienė pamatys, kad kai nori- 
me, Ispanijoje mes mokame pasipuikuoti bei ištaigauti kaip 
Prancūzijoje. 

— Ne puikumo ir ištaigos trūksta Ispanijoje, — pastebė- 
jo karalienė. 

— Tai ko gi? 

— Linksmumo, valdove; vienas mūsų II de Franso vals- 
tietis geba labiau prablaškyti nei visi jūsų juokdariai. 

— Netgi labiau nei Nada? — prikišo karalius, kuris buvo 
gerai nusiteikęs ir nė kiek neužpyko dėl kandybės. 

— Nada — ne ispanas. 

— Ne, Nada — lenkas, ir niekad nebeišvys savo krašto, — 
pagavo nykštukas su liūdna grimasėle, kuri prajuokino susi- 
rinkusiuosius. 

— Vargšas Nada! Man jo labai gaila! — tęsė pokalbį ka- 
ralienė. 

Tądien ji baisiai ilgėjosi tėvynės. Jos laimei, karalius pas- 
tarųjų žodžių nenugirdo. Bet kunigaikštis ir Nada nedavė jiems 
nuskristi su vėju, ir pirmasis padėkojo jai, pabučiuodamas suk- 
nios kraštą. 

Tad kunigaikščio d'Astorgos šventė buvo nulemta; jis pa- 
prašė karalių ir karalienę paskirti dieną. 

— Tau reikia laiko pasiruošti, — tarė karalius. — Duoda- 
me šešias savaites; pasinaudok šia delsa; pasikliaujame tavo 
geru skoniu ir dosnumu. 

Tuoj pat ir kiti grandai suskato melsti malonės, suteiktos 
kunigaikščiui d'Astorgai, ir akies mirksniu karalienės netoli- 
moje ateityje laukė septynios ar aštuonios šventės. 

Po dviejų dienų dvaras paliko Aranchuesą, ir netrukus 
visas Madridas subruzdo sužinojęs, kokias ištaigybes rengiasi 
pažerti senjorai savo karalienės garbei. 

Siuvėjai, dygsniuotojai, juvelyrai neturėjo nė minutėlės 
atokvėpio: karalius paskelbė, kad šia proga norįs matyti viską 
vien nauja; iš tautinės savimeilės norėjo parodyti karalienei, 
ka jie sugeba. D'Astorgos rūmai pasiglemžė visus miesto ama- 
tininkus. Patekti į juos buvo griežtai uždrausta, ir anksčiau jos 
didenybės niekam nederėjo prasiskverbti į šią paslaptį. 

Tuose rūmuose, vienuose gražiausių visoje Ispanijoje, bu- 
vo sukaupta begalė turtų ir visokių retenybių — paveikslų, me- 
no dalykų, nuostabių baldų. Sodai garsėjo savo platybe ir su- 
tvarkymu; Le Notras! atsiuntė jų planus dabartinio kunigaikš- 
čio tėvui, o tasai juos dar pagražino žverinčiumi, pilnesniu nei 
paties karaliaus, bei rečiausiomis visų kraštų gėlėmis. 

Talkinamas didelių pinigų, tobulo skonio, siekio kurti ste- 
buklus ir sumanių amatininkų jo sumanymams įgyvendinti, ku - 


Le Notras (Andrė Le Notre, 1613-1700) — įžymus prancūzų 
sodų ir parkų architektas. Tarp kitų jo sudaryti Versalio, Fontenblo, Sen 
Klu, Tiuilri, Vo ir t.t. parkų planai. 

nigaikštis d'Astorga, žinoma, privalėjo susilaukti visiškos sėk- 
mės. Sukūrė fejeriją. Kai šventės dieną durys buvo atvertos, 
kai pirmieji svečiai pateko į šias kerinčias vietas, iš Visų pusių 
pasipylė sužavėti šūksniai. 

Pirmo aukšto salės tviskėjo gausybe žvakių; visiškai nauji 
sienų apmušalai iš auksinio ir sidabrinio brokato, naujutėlai- 
čiai baldų komplektai, geriausiųjų meistrų paveikslai, nuosta- 
būs stalo indai, tamtyč pagaminti šiai dienai, o visa, kas buvo 
skirta naudotis karalienei — masyvaus aukso su josios herbais. 
Kambanius visur dabino gėlės — tropikų ir ypač Prancūzijos. 
Kvapnus vanduo iš fontanų knto čiurkšlėmis ir lietumi vėl že- 
myn, gaivindamas orą, gegužį Ispanijoje jau karštą. 

Sodai kaip Venecijoje buvo apšviesti spalvoto popieriaus 
žibintais; nepaprasta gausybė gėlių, aromatingų krūmokšnių 
skleidė kvapus po giraites ir skroblų alėjas. Dirbtiniai tvenki- 
niai atspindėjo šviesas, ir virš didžiausiojo turėjo būti surengti 
fejerverkai. 

Žodžiu, nuo mažiausio iki didžiausio dalyko visa buvo 
prižiūrėta, numatyta, sutvarkyta; kunigaikštis visa sumanė, vi- 
sa užsakė pats; troško, kad ši šventė primintų karalienei tėvy- 
nę, kurią prarado ir kurią taip mylėjo, netgi rizikuojant neįtik- 
ti karaliui ir karalienei motinai. 

Liudviko XIV, taip pat Pono, abiejų Ponių, be to, prince- 
sės seserų ir brolio portretai turėjo garbingą vietą salonuose. 

Visur kambarnuose galėjai pamatyti Sen Klu, Versalio, 
Fontenblo vaizdus; visi tie paveikslai buvo nutapyti geriausių- 
jų dailininkų. Kunigaikštis apipylė juos auksu, kad tik įsigytų 
šiuos kūrinius. 

Dar viename kambaryje, lyg ant kokio altoriaus, puika- 
vosi Marijos Luizos portretas, o abipus jo — taip pat karaliaus 
ir karalienės motinos; pasakiškos kainos brangakmenių puokš- 
tė auksinėje, perlais padabintoje vazoje tviskėjo po paveikslu 
ant šio altoriaus, ir dviejose auksinėse, panašiose kaip ir vaza, 
smilkyklėse be paliovos ruseno brangūs smilkalai — tarytum 
prieš madoną. 

Už tokią stabmeldystę kunigaikštis tikrai turėtų nusipel- 
nyti kameros. iš kur išėjo, ir bet kuriomis kitomis aplinkybe- 
mis jam neišvengiamai tai būtų duota suprasti. 

Nuskirtą valandą atvyko jų didenybės. Karalienė sužavė- 
ta apsižvalge aplink: taip seniai ji nebuvo alsavus šventės at- 
mosiera! 

— ()! Kaip čia gražu! — sušuko ji apžilpinta. 

Ir pati buvo grožio stebuklas, 0 jos apranga atitiko su- 
pančias puikybes. 

Vilkėjo sidabrinio brokato suknia su rausvomis gelėmis, 
Išsiuvinetomis ir ataustomis auksu. Plaukuose turėjo rubinų ir 
briliantų rožes ir Ophiro! perlų lelijas; jos vėrinys, karoliai iš 
rubinų, perlų ir briliantų buvo verti tiekos karalysčių valdo- 
vės*. Galvą dabino nedidelė karališkoji karūna — uždara'. ko- 
kios paprastai negalėdavai pamatyti. Savo išvaizda. laikysena, 
visa esybe derėjo prie šio spindesio; šventė ir jos dievaitė buvo 
vertos viena kitos. 

Išvydus savo šeimos portretus. vaizdus visų tų mielų vie- 
tų, kur jai nebebuvo lemta sugrįžti, josios akys pritvinko aša- 
rų; neviltingai nusvėrė rankas ir sukuždėjo: 

— Dėkui, dėkui. o mano brangusis d'Astorga, kad aki- 
mirkai man juos grąžinai! 

Karalius ir karalienė motina suraukė antakius; vis dėlto 
abu niekuo neparodė savo nepasitenkinimo. 

Jų didenybės atidare pokylį drauge. Karalienei leistina 
šokti tik su infantais, ir kadangi čia jokio nebuvo, užbaigusi 
tajį paspjė“ ir pagerbusi menuetu karalių, ji daugiau nebešo- 


Ophiras — neapibrėžta Rytų šalis, karalius Saliamonas siųsda- 
vo ieškoti aukso ir brangenybių (ST, 3 Kar 10, 11). 
(ia turima galvoje, kad tuo metu Ispanijai priklausė daug valdų 
Italijoje, Nyderlanduose, Vakarų Indijoje. 
* uždara karūna — tokios formos karūnos žvmi imperatorišką 
kilmę. 
' paspjė — senovinis greito tempo bretonų šokis. Čia, matyt. ap- 
skritai kalbama apie kojų pramankštinimą. 

ko, tik ilgai vaikštinėjo, norėjo viską pamatyti, užeiti į kiekvie- 
ną kambarį, peržvelgti sodus, pasigrožėti gėlėmis, kurias aist- 
ringai mėgo. Kaipo šeimininkas ir vyresnysis majordomas, ku- 
nigaikštis d'Astorga ją lydėjo, visur susilaukdamas jos pagyrų, 
padėkų, ir sau neleisdamas tarti jokio kitokio žodžio kaip tik 
giliausios pagarbos, kokią turėjo teisę reikšti. 

Vakarienę padavė po puikiu tentu, tartum užsimetusiu 
tarp aukštų medžių, su klostėmis, prilaikomomis puikių perli- 
nių giliukų. Niekas negalėjo prilygti šių vaišių prašmatnybei; 
serviruotė ir patiekalai, vynai — visa buvo nuostabu; pakvies- 
dinti prancūzų virėjai, ir patiekalai buvo patiekti prancūziš- 
kai; pamanytum esąs Versalyje. Švelni, paslėpta muzika, ro- 
dės, leidosi iš debesų; kunigaikštis sugalvojo susodinti orkest- 
rą aukštų kaštonmedžių viršūnėse, maskuojamose lapijos; bu- 
vo pakankamai arti, kad nepraslystų nė garsas, pakankamai 
atokiai, kad nevargintų. 

D'Astorga pats patarnavo jų didenybėms, kurios vaka- 
rieniavo prie atskirai pastatyto stalo; begalė kitų stalų buvo 
išrikiuota aplinkui, kur sėdėjo damos ir kur joms patarnavo 
senjorai. Visko buvo apstu, niekados nematyta nieko labiau 
pasisekusio. 

Atsikėlus nuo stalo, po trumpučio poilsio kitame paviljo- 
ne, karalių ir karalienę nuvedė į tribūną, iš kur šie turėjo ste- 
bėti fejerverkus, prilygstančius visam kitam. 

Antrą valandą paryčiuijų didenybės pasišalino; kunigaikš- 
tis su savo bajorais, tarnais, pažais ir daugiau nei dviem šim- 
tais livrėjuotų liokajų juos palydėjo iki karietų. 

Vos tiktai karalienė išvyko, juodai vilkintys durininkai su 
plunksnėtomis skrybėlėmis pasklido po sales, giraites ir po so- 
dus; pasilikusiems svečiams pasakė, kad kunigaikštis labai at- 
siprašąs, bet šventė buvo surengta jos didenybei karalienei, ir 
kadangi; ši išvyko, niekam nedera pasilikti po jos, pokylis baig- 
tas. Taip privertė išsidanginti visus; kunigaikštis liko vienas su 
savo namykščiais, kuriuos visus paliepė sukviesti galerijon. Ma- 

jordomams patikinus, jog visi susirinkę, jog nieko nelikę nei 
virtuvėse, nei šeimyninėse, įsakė visiems apleisti rūmus ir nors 
ir kas atsitiktų, negrįžti, nebent jis juos pašauktų atgal. 

Majordomas jam pastebėjo, jog daug kas galėtų dingti ar 
būti pavogta ir jog už nieką neatsakąs, jeigu jiems užginta visa 
tai iš čia pašalinti. 

Šeimininkas nenorėjo nieko klausytis, pasakė, jog nesą 
reikalo tvarkyti, visa labai gerai ir taip. Išvydęs šiuos skirs- 
tantis nepakankamai greitai, pats juos ėmė stumti laukan, įsa- 
kydamas, kad ryt atsilankytų pas jo valdytoją atsiimti atlygi- 
nimo, su sąlyga, jei pasišalins nedelsiant ir kad atsilikusieji 
nieko negaus. 

Daugiau kartoti neteko; akies mirksniu visi atsidūrė lau- 
ke; matė juos besigrūdančius vienas per kitą, ir kai paskutiny- 
sis išnyko, įsakė šveicoriui, seniausiam iš savo tarnų, uždarinė- 
ti duris ir paskiau sugrįžti pas jį pasikalbėti; šis bematant viską 
įvykdė. 

— Nunesai, — tarė jam, — tu regėjai gimstant mano tė- 
vą, ant savo rankų nešiojai mane; žinau, kad esi ištikimas tar- 
nas ir kad galima tavimi pasikliauti; tau ne paslaptis, kad esu 
aistringas karalienės vergas, kad jai paskyriau savo gyvenimą 
ir kad egzistuoju vien tam, jog jai tarnaučiau. Ji teikėsi priimti 
mano pasiūlytą šventę; teko užpildyti namus dalykais, niekie- 
no nematytais, niekieno nenaudotais; dėl tos pat priežasties 
tuo, kuo sykį ji naudojosi, niekas nebegali naudotis. Aš nu- 
sprendžiau, kad visa bus sudeginta, ir padegsiu aš pats. 

— Nejau tai įmanoma, monsinjore? — sušuko išsigandęs 
šveicorius. 

— Kitados senjoras, įsimylėjęs Ispanijos karalienę, jai iš- 
keldavo šventę ir padegdavo savo namus jai tenai viešint, kad 
gautų teisę ją išgelbėti ir spausti savo glėby. Mano galva, tai 
reikštų nepagarbą jai, tad ne tą aš noriu padaryti. Tokia di- 
džiulė laimė pranoktų mano lūkesčius; be to, laikyčiau ją nu- 
pirkęs pernelyg brangiai — dėl karalienei sukelto išgąsčio ir 
dėl prievartos, pavartotos prieš jos valią. 

— Monsinjore, monsinjore, nenaikinkite savo tėvų rū- 
mų, meldžiu jus parkritęs ant kelių! 

— Šie rūmai šiandien susilaukė pačios didžiausios gar- 
bės, kokios tik galėjau tikėtis; antrusyk jos nesusilauks; tad nė- 
ra reikalo, kad jie liktų stovėti; tu išeisi kaip ir kiti; paliksi man 
raktus; paskiau aš išeisiu ir uždarysiu vartus taip, jog niekas 
nesuskubtų atbėgti į pagalbą. Visas mano džiaugsmas bus re- 
gėti, kaip šio laužo liepsnos kyla aukštyn vardan mano tyros 
meilės, vardan mano gražiosios dievaitės. Na, eik! 

Ta dingstimi, kad jam neva bus reikalingi visi kambariai 
pasirengimams, kunigaikštis buvo liepęs išnešti visa, kas jam 
nepriklausė — visus savo žmonių daiktus — ir perkelti i kitus 
jo namus priešingame miesto gale, taip pat ir šeimos doku- 
mentus, planus ir brangenybes. Taigi šveicorius neturėjo ko 
daugiau prarasti nei kiti. Darsyk pamėgino perkalbėti kunti- 
gaikštį, tačiau bergždžiai, ir gavo jam įteikti reikalaujamus rak- 
tus bei jo įsakymu pasišalinti. 

Kai tik senukas dingo, kunigaikštis pasiėmė deglą, pri- 
siartino prie drapiruočių ir netrukus išvydo po lubas rangantis 
liepsnų liežuvius; iš čia jis nubėgo į sodą, padegė tentą, stalo 
užtiesalus, sodo, paskiau kiemo medžius, norėdamas sudaryti 
užtvarą aplink namą, stūksantį atskirai vidury šio didžiulio par- 
ko, kuris netrukus visas buvo apimtas liepsnų. 

Patenkintas savo darbu, jis tylomis išėjo, be gailesčio žvelg- 
damas į šiuos savo tėvų rūmus, į šiuos tiekos kartų sukauptus 
turtus, iš kurių paliks vien pelenai. Uždarė paskui save duris. 
sviedė raktus oran, kad šie nukristų į ugnies siautulį, dar susi- 
liejantį su iliuminacija, paskiau išsitraukęs špagą atsistojo prie- 
kyje vartų, kad sukliudytų patekti vidun bet kokiai pagalbai. 

Gaisras iš pradžių ruseno ar veikiau slopo po lapija ir apar- 
tamentuose; šią valandą visi miegojo; kvartalas, sujudintas 
šventės atgarsių, skendėjo pirmame įmygyje; šios negandos pa- 
daryta žala tepastebėta, kai jau nebeliko laiko ką nors atitaisv- 
ti. Kunigaikštis gerai buvo apskaičiavęs ir tikėjosi, kad niekas 

nepajus pavojaus; šiaip ar taip, minia atskubėjo — su šauks- 
mais bei apgailestavimais dėl šios siaubingos nelaimės irsteng- 
damasi ją pašalinti. 

— Dėkui, gerieji žmonės, — tarė vyresnysis majordomas, 
atskubėjusiems pirmiem, — dėkui, nieko nereikia. Tai aš pats 
padegiau savo namus ir nenoriu, kad būtų užgesinta ši ugnis, 
įžiebta atšvęsti garbei, kurios susilaukė mano rūmai. Eikite, 
nekreipkite dėmesio ir perspėkite kitus, kurie atbėgs paskui 
jus; aš stoviu sargyboje ir nepakęsiu, kad kas peržengtų mano 
namų slenkstį; be to, nebėra laiko. 

Šie keisti žodžiai buvo atkartojami, pasiekė alkaldų! ir ma- 
gistratų? ausis, kurie kaipmat išsibudino nuo šios baisios nau- 
jienos, jog dega d'Astorgos rūmai. Nė vienas nenorėjo tuo pa- 
tikėti; šiaip ar taip, prasibrovė artyn, pakeliui vis davinėdami 
įsakymus, kuriuos kai kas mėgino vykdyti. Pagaliau jie atsidū- 
re prieš kunigaikštį, tačiau šio povyza juos sustabdė. 

Netgi išgirdę iš jo lūpų nesuvokiamą nuosprendį nuosa- 
vai buveinei, pabandė prasiveržti pro jį jėga, bet šis atkišo savo 
špagos smaigalį ir pagrasino: 

— Aš ginu savo turtą, — tarė, — ir jūs manęs nepriveik- 
site. 

Tuo tarpu namai degė — ir dargi taip gerai, jog su pasi- 
baisėtinu trenksmu įgriuvo stogas, ir liepsna šoktelėjo ligi de- 
besų. 

Tuomet jaunasis pamišėlis pasitraukė ir metė alkaldams: 

— Dabar įeikite, jeigu nonte. 

Teko išlaužŽti vartus, nes rakto neatsirado; jie atsidūrė prie- 
šais vientisą ugnies užtvarą, liepsnojančią aplinkui kiemą. To- 
liau prasiskverbti buvo neįmanoma. Kunigaikštis gerai tuo pa- 
sirūpino. 

Dar kelios akimirkos, ir visa buvo sunaikinta. 

alkaldas — Ispanijoje bendruomenės seniūnas, teisėjas. 
magistratas — civilinis pareigūnas, Prancūzijoje, Ispanijoje ir 


kt. šalyse turintis juridinę ar administracinę galią. 

Iš tų gėrybių, lobių, gražumynų, paveikslų — iš visa, ką 
tokiu vargu ir pinigais buvo surinkęs, neliko nė pėdsako! 

Tai beprotystė, bet beprotybė didinga, tiesa? Jeigu koks 
žmogus būtų mane taip mylėjęs, būtų buvę labai sunku, prisi- 
pažįstu, jam atsispirti. 

Prancūzijoje tokiems rūmams nebūtų leista sudegti, net- 
gi prieš savininko valią; nieko nepaisydami būtų jėga pašalinę 
-padegėją ir įsiveržę vidun; bet Ispanijoje, ir tokiais jau atokiais 
laikais, kas būtų drįsęs pakelti ranką prieš grandą ir jam prieš- 
gyniauti? 

Taigi nuostabieji d'Astorgos rūmai išnyko amžinai. 


AXI 


Tą pačią dieną visas Madridas skambėte skambėjo žinia 
apie tokį galantiškumą. Karalienė apie tai sužinojo iš Nados, 
kuris nė už ką nebūtų praleidęs neatžymėto panašaus poelgio 
ir kuris visas švytintis atkurnėjo pas Mariją Luizą papasakoti 
naujienos. 

— Ar tai gali būti, Nada? Ar tu nesapalioji? Tie fėjų rū- 
mai, tosios puikybės — visa nebeegzistuoja! Jis viską sudegi- 
no! 

— Viską sudegino — pats! Kad tai, kuo naudojosi jūsų 
didenybė, daugiau niekas nebesinaudotų, ponia. 

— Negaliu tuo patikėti, niekad nepatikėsiu. 

— Patikėsite, kai visa Ispanija jums tai atkartos, šlovin- 
dama šią neprilygstamą meilę. 

— Kilnusis d'Astorga! 

— Kaip jis jus myli, ponia! 

Karalienė liko užsisvajojusi ir nieko neatsakė. Šioji viso- 
keriopai besireiškianti meilė pradėjo graudenti jai širdį. Jinai 
dar jam nejautė to paties, tačiau buvo laiminga, didžiavosi ją 

sukėlusi. Iš tiesų deramai vertino jo žavų charakterį, grožį, bra- 
vūrą, protą — tąsias puikias, patvarias svajones, neturinčias 
sau lygių Ispanijoje, galbūt netgi Europoje. 

Nejučia jai toptelėjo mintis, tokia artima kaltei: 

— O, kad aš galėčiau jį mylėti, kad man būtų tai leista! 

Gailesys — tai jau dėmė ant tojo tokio trapaus dalyko, 
kuris vadinasi moterų dora. 

Vėl išvydusi kunigaikštį; prieš savo pačios valią baisiai nu- 
raudo. Žvelgė į jį su angeliška šypsena, neužsimindama apie 
tai, ką jis padarė, suprantama, nenorėjo girti, bet ir neturėjo 
drąsos peikti. 

Laikėsi prieš ją taip pat pagarbiai kaip visados ir vykdė 
savo pareigas taip pat paprastai, netgi ailapaširdiškai, jeigu tik 
šis žodis taikintinas tokiomis aplinkybėmis. 

Karalius ir karalienė motina elgėsi kitaip nei Marija Lui- 
za. Karalius gan sausai tarstelėjo, jog kunigaikštis siekė tokios 
pat šlovės kaip tasai, kuris sudegino Efeso šventyklą!. 

— Jūs patyrėte didelį nuostolį, — pridūrė karalienė mo- 
tina. 

— Joks tai nuostolis; ponia, visa, kas buvo mano namuo- 
se, nuo šiolei priklauso jūsų didenybėms, kurios teikėsi tenai 
atsilankyti. 

— Vadinasi, tai mes patyrėme nuostolį, — sausai nukirto 
našlaujanti karalienė, atsukdama jam nugarą. 

Visas dvaras buvo sujaudintas šio neįtikėtino poelgio. Ia- 
čiau garsiai išsakyti savo nuomonę neišdrįso; jauni senjorai ir 
jaunos damos buvo nepaprastai sužavėti, o senos damos su- 
skilo į dvi stovyklas: pritariančiųjų ir smerkiančiųjų. Atlai- 
džiosios prisiminė savąją jaunystę. Kunigaikštienė de Medi- 
nasidonija atvirai prisipažino, kad jeigu kadaise kuris nors iš 


Efeso šventykla (gr. mit.) — Artemodės šventykla senovinės 
Jonijos mieste Efese, vienas iš septynių pasaulio stebuklų, IV a. pr. Kr. 
sudegintas legendinio graiko Herostrato, norėjusio išgarsėti ir pelnyti 
savo vardui nemirtingumą. 

jos meilintojų būtų turėjęs ryžto tokiam poelgiui, tai tuščiai 
nebūtų dūsavęs. Kunigaikštienė de Tera Nova su savąja klika, 
talkinama visų senųjų senjorų, virkaujančiai traukė įvairiomis 
tonacijomis: 

— Ak, jeigu velionis d'Astorga prisikeltų iš numirusiųjų, 
ką jis pasakytų, regėdamas ugnies niokojamus turtus, sukaup- 
tus jo rūmuose nuo tvano laikų! 

Tvanas man atrodė ypač tinkamas žodis, turint galvoje 
d'Astorgos rūmus. 

Kunigaikštis nekreipė dėmesio į visas šias kalbas ir gerai 
darė. Idant galutinai užbaigtų savo darbą, įsakė netrukdyti te- 
nai patekti visiems Madrido vargšams, kuriems tik vieniems 
buvo suteikta teisė raustis po šiuos degėsius, kur būta daugy- 
bė brangakmenių, taip pat aukso ir sidabro. Tie metėsi į šias 
liekanas ir pešėsi tarp savęs, nepaisydami kunigaikščio žmo- 
nių, besistengiančių juos numaldyti. Teko bėgti pas miesto sar- 
gybą pagalbos, o tuo tarpu šitai tapo siaubimu. Bet koks alkal- 
dų, netgi paties pono d'Astorgos autoritetas nepajėgė jų per- 
skirti; valkatos laikėsi atkakliai ir pešė iš tų griuvėsių visa. ką 
norėjo. 

Čia d'"Astorga prarado milžiniškas sumas, neįkainojamus 
lobius. Ar nebuvo jis šiek tiek beprotis? Galimas daiktas; negi 
nesi toksai, kai įsimyli? Meilė — tai beprotyste, kartkartėmis 
švelni, mažne visados — Žiauriai skaudi. 

Toji meilė karalienei, skatinusi daryti tokius didžius da- 
lykus, tapo ne tik beprotybe, bet ir liga, kuri progresavo. Jau- 
nieji senjorai pavydėjo d'Astorgai tokios padėties — būti pri- 
pažintam karalienės kavalierium, ir kadangi niekas tame ne- 
įžiūrėjo ko nors blogo, jie užsimanė jį mėgdžioti. Tačiau tam 
reikėjo turėti jo charakterį, nuopelnus ir didžius privalumus. 
Nelengva žaisti su ugnimi nenusideginant; tai sunkiausia iš 
visų Žonglierysčių; nera juokdarių, kuriems tai būtų pavykę. 
Tad spręskite patys, ar meilę, karščiausią iš liepsnų, lengviau 
valdyti? 

Paskiau sekė didžiulis nutikimas, apie kurį būtina papa- 
sakoti; jis ne toksai gražus kaip šio vargšo d'Astorgos, tačiau 
kiekvienas daro, ką geba. 

Po šios neprilygstamos šventės, tie iš grandų, kurie irgi 
turėjo jas rengti, atsiprašė jų didenybių ir meldė nepykti, jeigu 
nepadegsią savo namų, jiems išvykus. Nebuvo tokie turtingi, 
kad suteiktų sau prabangą juos atstatyti, kaip šitai darė d'As- 
torga pagal nuostabiausią projektą. 

Dvare gardžiai juoktasi iš tų ekonomiškų apsidraudėlių: 
o labiausiai juokėsi grafas de Monterėjus, markizo de Jiero, jų 
katalikiškųjų didenybių ambasadoriaus Romoje sūnus. Šiuji 
giminė, nusigyvenusi per praradimus ir išlaidystę, tedėjo viltis 
į karaliaus gerumą. Markizas de Jiero prašėsi atšaukiamas iš 
pasiuntinystės; jo žmona, dailutė ir Žavi, liejo ašaras prie val- 
dovo kojų irgi šito melsdama — jų interesai būtinai reikalavo. 
kad jisai sugrįžtų namo. 

Taigi grafas de Monterėjus neturėjo didelių išteklių, kad 
galėtų mėgdžioti d'Astorgą; jeigu būtų sudeginęs savo rūmus. 
kad ir be baldų, būtų gavęs nakvoti gatvėje. Tai mažne visa. 
kas jam buvo likę. Ispanai ir italai saugo savo rūmus, nors te- 
nai teturi pastatyti vien taburetę. 

Tai netrukdė grafui būti narsiam ir puikiam bajorui, be- 
veik tokiam pat gražiam kaip d'Astorga, tiktai kur kas ne to- 
kiam nteriškam ir labiau megstančiam viską apgalvoti. Kara- 
lienė jo akimis buvo nuostabiai daili; lygino ją su visomis kito- 
mis gražuolėmis, ir nė viena jam neatrodė jos verta; nė už kų 
jų neprleistų prie šios arčiau nei per šimtą uolekčių. 

Jo bičiulis ir patikėtinis kunigaikštis de Veragas buvo vv- 
resnis, turtingas, negražus, gan sąmojingas, tačiau klaidingų 
sprendimų. Kamavosi graužiamas garbės troškimo; kadangi 
jo gabumai to neatitiko, neįstengė iškilti iki aukščiausios pa- 
dėties, o tai ji siutino. Tad sumanė pasidaryti sau kopėčias iš 
Monterėjaus bičiulystės, grožio, tuštybės ir beprotiško nu- 
trūktgalviškumo. 


211 


Dvaras leido laiką Prade!, kur dažnai vykdavo ir kuris yra 
ne itin maloni buveinė — be vandens, be žalumos, kur nerasi 
nei žavesio, nei pramogų. Ir vis dėlto iš visų savo namų, jų di- 
denybės dažniausiai lankydavo juos. Sykį karalienės pasitei- 
rauta, kokį malonumą tenai randanti. 

— Aš nežinau, — atsakė ši. — Paklauskite karaliaus. 

Vieną rytą ji jodinėjo, apsupta sežoras de honor ir pačių 
elegantiškiausių jaunųjų senjorų, tarp kurių d'Astorga visvien 
buvo elegantiškiausias. Prieš savo valią žvelgė į jį, vydama ša- 
lin mintis, kurios ją gąsdino, todėl panoro nukreipti žvilgsnį 
kur kitur, ir jos akys užkliuvo už Monterėjaus, šuoliuojančio 
ant žirgo paskui vyresnįjį majordomą. 

— O! — tarė ji. — Grafas de Monterėjus turi dailų ristū- 
ną ir puikiai jį valdo. 

Monterėjus pasinešė puikybėn, rodės, tuoj tuoj nuo jos 
uždus — karalienė jį pastebėjo! O ši žvelgė į jį ilgai, kad nu- 
kreiptų akis kitur, šnekėjosi su juo, kad nekalbėtų su kitu. Gra- 
fui dar labiau apsisuko galva, kai Veragas jam pasakė: 

— Monterėjau, tau nusišypsojo laimė. Karalienė tave pa- 
stebėjo, visos iškylos metu skyrė dėmesį tik tau, o karalienė 
tampa visagale, bičiuli, įgyja didelę įtaką karaliaus protui, nu- 
stelbia karalienę motiną, inkvizitoriai ir ministrai jai viską at- 
leidžia. Reikia tuo pasinaudoti. Jei mokėsi elgtis, netrukus tapsi 
favoritu. 

— Tu taip manai? 

— Užtikrinu tave. Tiktai vadovaukis mano patarimais. Aš 
pažįstu moteris. Kad ir negražus, iš jų pasiekiu daugiau nei 
daugelis labai dailių vyrų. Karalienę ne sunkiau įveikti nei ki- 
tas. 

— Karalienė! Karalienė! Kad aš jai rūpėčiau! Jai — to- 
kiai gražiai, tokiai jaunai. Ir, pagaliau, juk ji — karalienė! 

—>Karalienė — moteris, kuri nuobodžiauja. Reikia ją pra- 
linksminti, išjudinti, prablaškyti. Tai ne taip sunku, pamatysi. 


Pradas — karališkieji rūmai Madrido apylinkėse. 

— O kunigaikštis d'Astorga, ką daryti su juo? 

— Paliksime dūsauti. Jis dūsauja tiek, jog suminkština ak- 
menis, o tokiais atvejais tai ne užsiėmimas nuovokiam žmo- 
gui. 

— Karalienė jam rodo didelį palankumą; o be to, jis toks 
pertekęs pinigų! Viską gali. 

— Dar daugiau galima protu nei pinigais; kodėl savimi 
nepasitiki? Esi gražus, kur kas gražesnis už d'Astorgą; turi ba- 
joro manieras ir dargi bajoro, išmanančio, kaip elgtis; tau pa- 
siseks. Pradėsime nuo šio vakaro. 

Per vakaro pamaldas Monterėjus pasirodė taip išsipus- 
tęs, jog privertė sužiurti visas damas. Mėlyno atlaso pusšvar- 
kis, žiustokoras, trumpkelnės su mėlyna juosta, — kaip Žinia, 
tai karalienės spalva, — skrybėlė su riestomis plunksnomis ir 
aibė deimantų, pasiskolintų iš Verago, kuris jam didžiadvasiš- 
kai atvėrė savo šeimos brangenybių skrynutę. O jis pats tai ne- 
turėjo ant savęs nieko. 

Karalienė negalėjo to nepastebėti ir neiškentė nepaklau- 
susi kunigaikštienės d'Albukerkės: 

— Nejau ponas de Monterėjus šįvakar ketina vesti? Jis 
tiesiog spindi. 

— Matai, — šnibžtelėjo Veragas, ištaikęs slapčiom pasi- 
klausyti, — šit pirmas Žingsnis, tu jau pavergei jos vaizduotę. 
Rytoj — kita eilutė, ir būsi pakilęs vienu laipteliu aukščiau. 

Iš tikrųjų, rytojaus dieną jis pasirodė visas apsitaisęs žaliu 
brokatu, padabintu sidabru, apsikarstęs smaragdais ir perlais. 
Svarstyta, iš kur toji meilė papuošalams; kai kurios damos rie- 
tė nosį, manydamos esą tai dėl jų, mat Monterėjus labai joms 
patiko, ir būtų buvusios laimingos, jeigu ir pačios jamų patiktų. 
Nebūta žinių, kad jis turėtų meilužę. 

Keletą dienų vis nauji tualetai keitė vienas kitą; sugrįžus į 
Madnidą, šitai tapo dar blogiau — taip, jog ši kasdienė naujie- 
na užimdavo visą dvarą, ir rytais visi vienas kito klausinėdavo: 

— Kažin, kaip Monterėjus vilkės šįvakar? 

Karaliene tai labai linksmino. pasakė jam gerai nusitei- 
kus: 

— Pone de Monterėjau, per jus dvaras tampa labai praš- 
matnus: metate visiems iššūkį jus pranokti. Karalius ir aš esa- 
me labai jums dėkingi, patikėkite. 

Veragas nesitvėrė džiaugsmu; skolino savo bičiuliui pini- 
gų, brangenybių ir apdarų, tikėdamasis iš to susilaukti palūka- 
nų. Markize de Jiero vienintelė nesusigaudė dėl šitos netikė- 
tos elegancijos. Jauni žmonės neatskleidžia savo vilčių. Jinai 
tiktai pasakė Monterėjui: 

— Jeigu tu dvare užimi tokią puikią padėti, tai pasistenk 
jog atšauktų iš pasiuntinystės tavo tėvą, nes nežinau, ar dar 
ilgai tu galėsi šitai padaryti. 

Monterėjus visai apie tai negalvojo; buvo užsiėmęs vien 
savimi ir savo planais. Karalienė nežengdavo nė žingsnio. kad 
jis neatskubėtų iš paskos; sekiojo ją nelyginant šešėlis — kiek 
leidžiama sekioti senjorams. nepriklausantiems josios namams. 
Iykojo jos žodžių bei norų, ir būtų apvertęs aukštyn kojomis 
visą Ispaniją, kad tik išpildytų bent vieną. 

Nugirdo ją pasakojant. kad išvakarėse, vykdama iškylon 
pre Mansanaro, pamačiusi kubietišką šunytį — toki mažutėlį 
ir mielą, jog sutiktų sumokėti už jį šimtą pistolių. 

— Bėda ta. — pridūrė ji. — jog aš nežinau, kam jis pri- 
klauso ir kur jį rasti. Buvo su sena tarnaite, kuri labai juo rūpi- 
nosi. Karalius būtų nepakentęs, jog dėl tokio menkniekio su- 
stabdytu kanetą, taip ir likau nepatenkinusi savo noro. 

Monterėjus šitai isidėmėjo, ir štai jis leidosi i šunėko pa- 
ieškas: išsiuntinėjo visus Verago Žmones. įsakė lyginti vienus 
su kitais visus kubietiškus Madrido šunis, iki bus išsiaiškintas 
tasai senos tarnaitės vedžiojamas stebuklas. Vieną toki apti- 
ko — kaip tik nurodvtame kvartale, prižiūrima kanauninko 
ckonomes ir apjungiantį visas geidaujamas savybes. Pirmų pir- 
miausia jis pasiūlė už šuneką dvidešimt pistolių. Ekonome at- 
šove. kad neatiduos jo ne už tūkstantį. kad jos šeimininkas tur- 

tingas, pinigų nestokoja ir karštai myli savo šunį. Monterėjus 
veltui spyrėsi, jinai pasiuntė jį pasiieškoti kvailių. 

— Kaip gaila, karalienė matė šį šunytį, trokšta jį turėti. 
Juk negalite atsakyti karalienei. 

— Prancūzė nori mūsų šuns? Dar ko! Tegul keliauja jo 
pasiieškoti savo krašte. 

Tąkart grafas tiek tepešė. Rytojaus dieną jam norom ne- 
norom teko tapti liudytoju visai ko kito. 

Kanauninkas sugrįžo namo, ir ekonomė, aišku, jam pa- 
pasakojo, kas nutiko; taip pat aišku, kad jo nuomonė buvo ki- 
tokia nei jos. Šiaip ar taip, po ilgų ginčų, kitą dieną karalienei 
keliantis, Luizona atėjo jai pasakyti, kad vienas kanauninkas 
ir sena moteriškė atnešė pintinėje su rožiniais kaspinais gra- 
Žiausią pasaulyje špiciuką ir kad jie primygtinai prašą, jog bū- 
tų leista patiems jį jai padovanoti, nes suteikusi jiems garbę jo 
pageidaudama. 

Sužavėta karalienė užsimetė dezabijė' ir priėmė kanau- 
ninką, netgi ir ekonomę, kuri verkdama nešėsi šunytį. Marija 
I uiza atpažino savo matytąjį, begalę kartų padėkojo kanau- 
ninkui ir pasiteiravo, kuo galėtų jam atsilyginti. 

— Ponia, aš esu kanauninkas Tolede; ten gyvenu, bet man 
tame mieste nepatinka, norėčiau gauti kitą kanauninkystę 
Madride ir čia apsigyventi. Tai mano svajonė. 

— Gausite ją, pažadu. O ponia Jacinta, ko ji norėtų? 

— Ak, ponia, gerai rūpinkitės mano šunyčiu ir neduokit 
jo liesti savo tarnaitėms. Nelabai lengva širdimi jums jį atiduo- 
du ir neprašau, kad man atsilygintumėte. Jeigu ponas kanau- 
ninkas būtų manęs paklausęs!.. 

Karalienė savo maldykloje nukabino dailų avantiūrino'“ 
kryželį ir atidavė moteriškei Jacintai, kad pasiguostų. Iš pra- 
džių ši nenorėjo jo priimti, paskiau pasidavė. 


dezabijė — rytinis ar naktinis laisvas drabužis, lengvas chalatėlis. 
avantiūrinas — mineralas, smulkiagrūdė kvarco atmaina su 
blizgančiais žėručio ar hematito intarpais; apdailos akmuo. 

Monterėjaus veido, išvydus šunytį ant karalienės kelių, 
neįmanoma aprašyti. Jos didenybė papasakojo visą istoriją ir 
juokdamasi paklausė senjorų, kuris taip gerai pasitarnavo dėl 
kito. 

— Manau, kad nuspėju, kas jis toks, — šypsodamasi tęsė 
ji. — Anot senjoros Jecintos, jis labai gražus, prašmatnus ir 
dosnus, dešimtą valandą ryto švytėte švytėjo savo papuošalais. 
Portretą nesunku atpažinti, bet neįvardysianti, tai jo paslaptis, 
jam belieka pačiam prisipažinti. Šiaip ar taip, aš jam dėkoju 
už gerą valią. 

Nereikia nė sakyti, jog pavyduoliai šaipėsi, ir Monterėjus 
buvo išjuokiamas, kol nepareiškė rimtai supyksiąs. Ediktas dėl 
dvikovų privertė pašaipūnus nutilti. 

— Tai nesėkmė, — pasakė Veragas, — atitaisykime ją. 

Kaip Žinia, karalienė mėgo gėles. Kasryt ėmė gauti po 
žavingą puokštę. Pirmą dieną garbę dėl jos priskyrė d'Astor- 
gai, tačiau šis nuoširdžiai išsigynė: nebūtų išdrįsęs; po poky- 
lio jis laikėsi labai atokiai, kadangi karalius ir karalienė moti- 
na davė suprasti, jog jie mano, esą netinkama taip išsikelti. 
Taigi rytdieną puokštė buvo priskirta kitam, o dėl Monterė- 
jaus, tai apie jį jinai nė nepagalvojo ir kadangi tylėjo, kas bu- 
vo visai natūralu, Veragas tuoj pat čia įžiūrėjo gera lemianti 
ženklą. 

— Tai paslaptis tarp jos ir mūsų; kokį žingsnį žengėme! 

Monterėjus buvo mažiau tuo tikras, jam neatrodė, kad 
nors kiek pasistūmeta pirmyn. Nebuvo patogu ką nors dau- 
giau sužinoti: su karaliene leidžiama kalbėtis tik prie karaliaus 
ir kunigaikštienės d'Albukerkes. Abu draugužiai praleido nakti, 
sukdami galvą, kaip tą padaryti. Papirkti Nadą. Tai tikriausias 
dalykas, bet Nados taip lengvai nepapirksi: kūnu ir siela atsi- 
davęs d'Astorgai, ir atidengęs savo kortas prisidarytum dau- 
giau bėdos nei naudos. 

Tarp savo kamerisčių ispanių karalienė turėjo merginą, 
gražią kaip aušrinė, kurios akys prašyte prašėsi komplimentų, 

o kišenė — pistolių. Gavo šią vietą globojama kunigaikštienės 
de Medinaseli, savo krikštamotės, kuri nė neįtarė, kad ji yra 
taip lengvai prijaukinama. Apsukri ir gudri kaip lapė, mergina 
atspėjo Monterėjaus meilę ir planus, atspėjo jo sunkumus ir 
sumanė jam padėti bei suteikti karalienei meilužį. D'Astorga 
ir jo iš tolo siunčiami žvilgsniai garbėtroškų netenkina, jiems 
reikia ko nors apčiuopiamesnio bei tikresnio. Monterėjus jai 
pasirodė kuo tinkamiausias žmogus vaidmeniui, kurį jam nu- 
matė, taigi ėmėsi šaudyti į jį akimis bei rodyti savo nuolanku- 
mą, taip pat ir jo draugužiui Veragai. Šie neliko abejingi, ir 
netrukus visi puikiai susigiedojo. 

Svarbiausia, kad karalienė sužinotų apie Monterėjaus aist- 
rą, apie kurią ši atkakliai nenorėjo kalbėti. Mersedesa apsiė- 
mė tuo pasirūpinti. Tą pat vakarą, tualeto metu ji užsiminė 
aple jį, pagyrė, pridurdama, jog jis mirštąs iš meilės ir jog tai 
labai apgailėtina. 

— Ką gijis įsimylėjęs? — abejingai paklausė Marija Luiza. 

— Jis to nesako ponia, bet galima nuspėti. Iš visų šių da- 
mų yra tik viena, nepasiekiama panašiam užkariavimui ir visai 
nesiteikianti jo pastebėti. 

Karalienė nusigręžė ir paprašė Luizoną papuošalų — šiai 
dienai buvo viskas. 

Mersedesa sugrįžo prie savo pareigų; netrukus kameris- 
tės užsiėmė tuo reikalu tarp savęs — dvejetas prancūzių kaip 
ir likusios. Marsedesa žinojo, kokios jai laikytis taktikos dėl tų 
vilčių, kurios nebebuvo slepiamos. Karalienė nepareikalavo, 
kad ji nutiltų, netgi pati atsakė keletą žodžių, leido tikėti, kad 
anaiptol neatstumia šios meilės, prašnekdama į Monterėjų daž- 
niau nei į kurį kitą senjorą, nuėjo dargi taip toli, jog pasistengė 
išgauti markizo de Jiero atšaukimą, ir pati tai pasakė jo sūnui. 

— Man malonu jus patenkinti, — pridūrė. 

Marija Luiza turėjo savų priežasčių; sudeginti rūmai nė- 
jo karalienei motinai iš galvos, dažnai tą primindavo karaliui, 
ir jai pasisekė sužadinti šio pavydą d'Astorgai. Nesyk jis rūgš- 

čiai apie tai užsimindavo, pastebėdamas, kad šisai be paliovos 
spoksąs į karalienę ir kad toksai įsijautimas juokingas. 

— Jeigu šitai tęsis, jis paliks tavo namus, Luiza; sutinku, 
tai niteriška meilė! Bet karalius prancūzas jos nepakęstų ir šiuo 
atveju jis būtų teisus. 

Nuo tada karalienė nusprendė, jog reikia pakreipti ir kur 
kitur perkelti jo mintis; pasinaudojo Monterėjumi kaip šir- 
ma — tik tiek, o tasai buvo pernelyg kupinas savimylos, jog 
dėl to neapsiriktų. 

Be galo apsidžiaugė, įsivaizdavo sėkmę esant užtikrintą 
ir tik tykojo progos sutvirtinti savo įtaką. Kartkartėmis kara- 
lius kelioms dienoms pasišalindavo į Eskunialą, o tai karalie- 
nės anaiptol neviliojo. Nemėgo to gražaus vienuolyno. Koks 
malonumas nuolatos būti mirties akivaizdoje, ypač su komen- 
tarais, į kuriuos įsileisdavo Karolis II. 

Veragas, kurio vaizduotė veikė nenuilstamai ta pačia kryp- 
timi, įkalbėjo Mersedesą, kuri to tik ir laukė, ištaikyti progą 
paslėpti grafą viename iš karalienės kabinetų. ir šitaip jam su- 
teikti galimybę pasimatyti su ja. Taigi reikalai sparčiai stūmėsi 
į priekį, ir jie buvo atlyginti už savo vargus. 

Buvo parinkta siestos' valanda, kurios karalienė niekad 
nepaisydavo. Paprastai likdavo viena, tuo metu vyriausioji ka- 
marera ir kitos damos miegodavo gana atokiame kambaryje, 
jeigu tik nesugrįždavo į savuosius apartamentus. Marija Luiza 
tą tarpą išnaudodavo savo susirašinėjimui, būdama tikra, kad 
niekas jai netrukdys. Nada miegodavo kaip ir kiti. Šie maži 
padarėliai labai gležni ir reikalingi daug poilsio. 

Mersedesai nebuvo nieko lengviau, kaip įvesti Monterė- 
jų pro tuos pačius mažuosius laiptukus, apie kuriuos aš jums 
jau kalbėjau, paslėpti jį galutiniame kabinete, kur niekas ne- 
užsukdavo, ir jam pranešti, kai tik karalienė bus laisva. Jos, ko 


siesta — Ispanijoje, Italijoje, Lotynų Amerikos ir kai kuriose 
kitose Pietų šalyse — popietės poilsis, karščiausias dienos metas. 

gero. nė neitartų, nes gralas, kad kokios, galėjo pats patekti 
vieton, sau gerai pažįstamon ir gana nuošalion. ypač šituo laiku. 

Taip ir buvo padaryta. Ponas de Monterėjus pasirinko la- 
biausiai Žaižaruojantį iš savų pusšvarkių, nutaise kuo aistrin- 
giausią ir kuo patraukliausią veidą, paskiau užsiglaudė už port- 
jeros prie durų, vedančių į karalienės maldyklą, ir lauke sutar- 
to ženklo. 

Išėjusi paskutinė, Mersedesa pasišalindama jį davė. Ka- 
ralienė atsisėdo už kiniško lako rašomojo stalelio, Monsinjo- 
ro dovanos. kurią ji atsivežė iš Prancūzijos. ir pradėjo rašyti 
savo dėdei karaliui; tą ji dažnai darydavo. 

Monterėjus lukterėjo ketvirtį valandos, norėdamas įsiti- 
kinti, kad jo niekas nesutrukdys, paskiau ant pirštų galų, dre- 
bančia širdimi prisiartino, kas žingsnį stabtelėdamas ir bemaž 
pasirengęs atsisakyti savo sumanymo — taip jis bijojo. 

Karalienė išgirdo šiugždesį, atsisuko ir išvydo grafą, iš pra- 
džių ji nustebo, paskiau susierzino ir atsistojo, valdingu tonu 
pasiteiraudama, ką jis čia veikia ir ko iš jos nori. 

— Jus pamatyti ir su jumis pakalbėti, ponia, — atsakė jis, 
visas drebėdamas ir parpuldamas ant kelių. 

— Ir ką gi turite man pasakyti. pone? 

— Nieko, ko jūs tikriausiai nežinotumėt, ponia, nes ma- 
no pagarba. mano karštas atsidavimas jums viską atvėrė, bet 
aš numirčiau. jeigu jūsų didenybei neišsakyčiau, ką jaučiu ir 
kenčiu. 

— Aš jūsų nesuprantu, pone. 

— Tačiau. ponia, aš maniau... aš turėjau manyti... 

— Na ką gi jūs manete? 

— Kad jūsų didenybė žino... yra neabejinga... 

— Kartoju jums. pone, aš jūsų nesuprantu. Iai visa. ką 
galiu dėl jūsų padaryti!.. Išeikite. 

— Ponia... 

— Išeikite, sakau jums, arba aš pašauksiu Žmones. 

— Nėra reikalo, ponia, jūs nebe viena, Dievas mane siun- 
čia pas jus. — isiterpė ramus balsas. 

Ant maldyklos slenksčio stūksojo donas Sulpicijus — daž- 
nai čia ateidavo teikti karalienei dievobaimingų pamokymų, 
nors retai — tokią valandą. 

Monterėjus pasijautė pražuvęs: nė karalienė nepajėgi jį 
išgelbėti, tačiau tuo pat metu jisai sau susikūrė saldžią iliuziją. 
Tikėjo, kad karalienė žinojo čionai esant nuodėmklausį ir tik 
todėl ji atstūmė. 

Nulenkęs galvą ir sustingęs, jis laukė savo nuosprendžio. 

— Jūs nusipelnote mirties, grafe, — kalbėjo toliau Sulpi- 
cijus. 

— Aš tai Žinau tėve, ir jausčiau pasididžiavimą, mirda- 
mas už tokį gražų reikalą. 

— Egzistuoja įstatymas, kuriuo mirties bausmei pasmer- 
kiamas įžūlėlis, įžeidęs Ispanijos karalienę. Jums tai nėra ne- 
žinoma. 

— Tėve, — sušuko Marija Luiza, — mano šalyje nežudo 
žmonių už tai, kad jie myli, aš nenoru, kad grafas numirtų. 
Įsakau jums... prašau nesikišti tarp karaliaus ir manęs, aš pati 
privalau pranešti jam apie tai ir susilaukti iš jo man priklau- 
sančio teisingumo. Jis to neatsakys. 

Vienuolis vedžiojo savo skvarbų griežtą žvilgsnį nuo ka- 
ralienės į jaunikaitį ir nuo šio — vėl į karalienę, rodės, nori 
perskaityti jų mintis ir prieš atsakydamas dvejojo. Galbūt jam 
toptelėjo tokia pat mintis kaip ir Monterėjui, galbūt gailėjo- 
si, kad pasirodė taip anksti. Vis dėlto reikėjo priimti sprendi- 
mą: karalienė laukė ir Monterėjus taip pat, veikiau sutrikęs 
nei ryžtingas. 

— Ponia, jūsų didenybė įsako, ir aš paklūstu, — galiau- 
siai pratarė nuodėmklausys nusilenkdamas. — Ką įsakysite? 

Iš tiesų, kaip toli buvo nuo šio akivaizdaus nuolankumo 
iki pirmųjų dienų arogancijos, ir kaip šioji baisi galybė mokėjo 
pasirinkti visokias kaukes! Šiuo momentu su karaliene derėjo 
elgtis atsargiai, reikėjo per ją kreipti karalių, reikėjo jai palikti 
valdžios iliuziją, kad geriau jį laikytų savo geibia ranka, o do- 

nas Sulpicijus buvo pernelyg tvirtas, kad pamirštų savo vyres- 
niųjų nurodymus. 

— Tėve, išsiveskite poną de Monterėjų pro savąsias mal- 
dyklos duris, tegul jis malonės laukti namie karaliaus bei ma- 
no įsakymų ir nuo šiol tenesirodo man į akis. 

— Aš paklusiu, ponia, — žemai nusilenkė grafas. 

Vienuolis išėjo pirmas, davęs ženklą Monterėjui sekti iš 
paskos; tasai prieš išnykdamas atsigręžė: 

— Ar man atleisite, ponia? — sumurmėjo jis. — Nejau 
turėsiu taip ir išeiti, prislėgtas jūsų rūstybės ir paniekos? 

— Sekite paskui tėvą Sulpicijų, pone, — labai išdidžiai 
atsakė karalienė, — ir melskite Dievą, kad aš ne prisiminčiau, 
0 užmirščiau. 

Irjinai sugrįžo į savo kambarį, nenorėdama suteikti dings- 
ties jam darsyk stabtelėti. 

Karalius sugrįžo kitą dieną po šio įvykio, tą patį vakarą ji- 
nai su juo pasikalbėjo ir smulkiai nedėstydama, kas pas ją nuti- 
ko, pasakė, kad ponas de Monterėjus sukėlęs jos nepasiten- 
kinimą dėl drauge su kunigaikščiu Veragu skleidžiamų kai ku- 
rių paskalų ir kad abu turėtų būti ištremti iš dvaro ir netgi iš 
Madrido. Karalius paprašė plačiau paaiškinti, bet ji su moteriš- 
ku apsukrumu išsisuko, mygdama skirti tokią bausmę. Karalius 
teiravosi kitur, bet niekas negalėjo nieko daugiau jam pasakyti, 
o nuodėmklausys — iš savo priedermės ir karalienės valia. 

— Tebus, kaip jūs pageidaujate, ponia, aš nieko prieš. 

Buvo paskelbti įsakymai, ir puikiosios Verago chimeros 
išnyko tarsi vėjo išsklaidyti dūmai. Jis buvo išsiųstas į savo že- 
mes, kur turėjo laiko apmąstymams. 

Ponas de Monterėjus nebeturėjo žemių, bet jo dėdė bu- 
vo Granados arkivyskupas. Grafą išsiuntė pas jį. Ten jis laikėsi 
keletą savaičių gana ramiai, kasryt laukdamas, jog būsiąs at- 
šauktas, guosdamas save iliuzijomis erdviose Alhambros! sa- 


Alhambra — garsūs maurų valdovų rūmai netoli Ispanijos miesto 
Granados, su nuostabiais sodais. 

lėse, kur leido savo naktis ir dienas. Jis taip pasidavė nešamas 
vaizduotės, jog pametė galvą ir tapo pamišėliu. 

Jo liūdna ir tyki beprotybė kėlė gailestį; kalbėjo vien apie 
karalienę, jos laukė, ją šaukė, šnekėdamasis su ja, lyg ši jį gir- 
dėtų, ir įsivaizduodamas, lyg klausytųsi jos atsakymų. Kalbe- 
davo itin liūdnus ir jaudinančius dalykus. Negalėdavai jo klau- 
sytis nepravirkdamas, ir kai karalienei buvo apie tai pranešta, 
kai ji sužinojo, kad jo nepagydoma beprotystė — dėl jos, jinai 
nuliejo nuoširdžias ašaras, karčiai atgailaudama, kad leido jam 
puoselėti viltis. už kurias taip brangiai sumokėjo. Niekas ne- 
pajėgė jo išgydyti, ir jis pasimirė senas senutėlis, Vis įsitVerųęs 
tos pačios minties, netgi nenutuokdamas apie vėliau sekusius 
aplinkybes ir prižiūrimas paskutinio tarno, kurį jam paliko jo 
namų nuosmukis. 


ANTRA DALIS 


Praslinko keleri metai, o Ispanijos dvare maža kas pasi- 
keitė. 1688-ųjų metų pabaigoje vėl randame karalienę vis to- 
kią pat gražią, gal netgi gražesnę, tačiau liūdną, nelaimingą, 
graužiamą visokių vidinių išgyvenimų. Ji neturėjo vaikų. Ka- 
raliaus sveikata sulig kiekviena diena ėjo blogyn. Netgi jo pro- 
tas, kartkartėmis apsilpstantis, davė pagrindą įtarti šį valdo- 
vą — toki jauną ir tokį jau seną — turint įgimtą ydą. Visi Eu- 
ropos gydytojai, su kuriais buvo konsultuotasi, tvirtino, jog jis 
galėjo turėti vaikų. Taigi dėl to kalta karalienė. Ir tada iš kara- 
lienės motinos ir ministrų širdžių dingo bet koks atlaidumas, 
užuojauta jai. Nepateisino jų lūkesčių. Toli gražu ne tiktai kad 
nepasinaudojo savo įtaka kreipti karalių jų norima linkme, bet 
ir savo poveikio dėka pasistengė pamažu jį sugrąžinti prie ne 
tokių kraštutinių pažiūrų, padėti jam išvysti religiją ir politiką 
naujoje šviesoje — patraukti jį Prancūzijos linkui. Ilgai netru- 
ko, kad šitai būtų pastebėta, ir, ką čia slėpti, josios pražūtis 
buvo nulemta. 

Jeigu karalius numirtų be įpėdinių, kam jis paliktų savą- 
sias karūnas? Kam priklausytų ši puiki brangenybė? Austrijie- 
čių giminė nė už ką nenorėjo išleisti ją iš rankų, o Liudvikas XIV 
neatsižadėjo teisių, kurios Monsinjorui paėjo iš karalienės Ma- 
rijos Teresės, jo motinos, ir karalienės Onos, jo senelės. 

Visos Europos akys buvo nukreiptos į šį Madrido dvarą, 
kur gyveno ir kentėjo jauna karalienė. Josios širdis nebesiprie- 
šino traukai, kurią jautė kunigaikščiui d'Astorgai, mylėjo jį, 
tačiau mylėjo meile, tokia pat kilnia, tokia pat tyra, kaip ir šio- 
jo. Gerai suvokdama savo, kaip karalienės ir kaip Žmonos, pa- 
reigas, laukė jo žvilgsnių, jo žodžių. Galbūt kunigaikštis žinojo 
esąs mylimas, bet, suprantama, joks karalienės žodis, nei ges- 
tas jam negalėjo suteikti tikrumo. 

Jis išsaugojo tą pačią vietą ir tą pačią padėtį. Tiksliai vyk- 
dydamas savo pareigas, regėdamas karalienę kiekvieną dieną, 
kiekvieną akimirką, jis tenkinosi šia laime ir nė nedrįso svajoti 
apie kitokią. Nei jo šeimos maldavimai, nei netgi karaliaus įsa- 
kymai nepalenkė jo vedyboms. Turėjo savo pavardės pusbro- 
lių, tad jo giminė neužsibaigtų, ir nesijautė privaląs imtis ko 
kita dėl palikuonystės. Karalienė, galbūt skaudama širdimi, pati 
sykį jam pasakė: 

— Kunigaikšti d'Astorga, karalius nori, kad jūs vestumė- 
te, O aš, aš jus to prašau. 

— Ponia, mano gyvenimas priklauso jūsų didenybei ir ka- 
raliui, jos sutuoktiniui, bet savo širdies ir laimės su niekuo nesu- 
siesiu, nes jos — grynai mano nuosavybė. Teikitės man atleisti. 

Nuo tada daugiau jinai su juo apie tai nebekalbėjo ir vei- 
kiausiai nebesistengė kalbėti. 

Madride esama bažnyčios, garsėjančios joje atliekamo- 
mis maldininkystėmis, kur kartkartėmis su didele pompa nu- 
vyksta ir karalius su karaliene — ar pareikšti pagarbos, ar pa- 
prašyti kokios nors malonės ir padaryti itin dosnius įžadus. Ioji 
bažnyčia — tai Atočos Dievo Motinos katedra! 

Tuo laiku, kai mes vėl aptinkame Mariją Luizą, ji taisėsi 
vykti su karaliumi į vieną iš tokių pamaldžiųjų apsilankymų. 
Karolį II pasistengta įtikinti, jog surengus noveną“ melsti Aukš- 


Atočos Dievo Motina — ypatingai ispanų garbinamas Dievo 
Motinos atvaizdas, esantis vienoje iš Madrido bažnyčių. 
novena — devynių dienų pamaldos. 

čiausiąjį, idant atsiųstų jam karūnos paveldėtoją, liaudžiai pa- 
darytų gerą įspūdį. Mažai išprususiu savo tikėjimu buvo linkęs 
visoms tokioms apeigoms. 

Karalienė pakluso, nedėdama kokių nors vilčių; netikėjo 
stebuklu, o jos nuomone reikėjo stebuklo, kad ši bevaisė san- 
tuoka nustotų tokia buvus. Jautėsi apimta didžiulio liūdesio, 
kurio niekas nepajėgė išblaškyti, gyveno it mašina, vienintelės 
jai džiaugsmo akimirkos — tai tos, kada likdavo viena, tuomet 
mąstydavo apie Prancūziją, o dar — apie šį žmogų, užėmusį 
vietą jos širdyje, nors ir kaip jinai stengėsi jį iš ten išginti. 

Visa siela meldė, prašė Dievą išgelbėti ją nuo savęs pa- 
čios, nesiliauti teikus malonę ir jėgų, nes josios išbandymai buvo 
dideli ir sunkūs. 

Tądien, kai jinai turėjo vykti į Atočos Dievo Motinos ka- 
tedrą, kunigaikštienė d'Albukerkė, kuri tebeišliko vyresniąja 
kamarera, įeidama į josios kabinetą tarė: 

— Ponia, jūsų didenybė labai apsidžiaugs! Pas mus at- 
vyksta garsi prancūzė, kurią ji, be abejo, dvare pažino: tai gra- 
fienė de Suason'. 

— A! — sušuko karalienė, — be abejo, aš ją pažinojau, 
nors ir labai mažai: jinai visai nesilankydavo Palė Ruajalyje, 
Ponia jos nemėgo. Vis dėlto, regis, ji buvo viena iš mano moti- 
nos bičiulių. Ponia jai priskyrė didelius prasižengimus ir netgi 
nusikaltimus, tačiau, tikiuosi, ji bus apsirikusi. Ką grafienė ke- 
tina čia veikti? 

— Aplankyti savo seserį ponią konetablienę, po vyro mir- 
ties pasitraukusią iš vienuolyno — jos pašaukimas greit išgaravo. 


grafienė de Suason (žr. t.p. I d. XV skyr. 149-4 psl. 2-4 pa- 
aišk.) — princo de Kondė (žr. I d. X skyr. 96-ą psl. 3-3 paaišk.) sūnaus 
Šarlio de Suason (Charles de Soissons) žmona Olimpija Mančini, susi- 
kompromitavusi Nuodų aferoje. Tai serija skandalingų nunuodijimų Pa- 
ryžiuje 1670-1680 m., į kuriuos buvo įsivėlusios Brenviljė, La Vuazen (apie 
jas Žr. toliau), La Vigurė ir dėl kurių buvo įsteigta Liepsningoji menė — 
ypatingasis teismas nuodijimų atvejais — aptraukta visa juodai ir netgi 
dienos metu apšviečiama deglais. 

— Ar dvare ją priims? Juk tais pačiais metais, kai aš čio- 
nai atvykau, buvo išvyta iš Prancūzijos dėl tosios nuodų istori- 
jos ir La Vuazen! bylos. 

— Ji pripažinta nekalta, ir jeigu nesugrįžta, tai dėl pono 
savo sūnaus, princo Eugenijaus, per savo žygdarbius tapusio 
dideliu karaliaus, jūsų dėdės, priešu, kaip tą gerai Žino jūsų 
didenybė. 

— Tad mes pasimatysime su šiąja grafiene de Suason. Ne- 
Žinau, kodėl nelinkstu prie jos, gal tai neteisingas nusistaty- 
mas, bet aš visad prisimenu Ponios patarimus — kai tik apie ją 
kas nors užsimindavo, vis mums kartodavo, kad privalome ypač 
jos vengti. 

Ceremonija buvo labai ilga ir labai graži, karalius dau- 
giau nei valandą klūpojo sunertomis rankomis, murmėdamas 
poterius ir lotyniškai atkartodamas maldas, kurių nesuprato. 
Karalienė meldėsi prancūziškai ir iš visos širdies. Apleisdama 
bažnyčią, kaip paprastai su didele pompa lydima dvasininki- 
jos, ji praėjo pro stamboką moterį — didingos išvaizdos, nuo- 
stabių akių, pasipūtėliško veido, bemaž visai Žžilų plaukų, pui- 
kių dantų, vilkinčią juodai, su plačiu našlės šydu. 

Toji motenis, atsistojusi jos kelyje tartum dėl to, kad at- 
kreiptų į save dėmesį, žemai nusilenkė — visiškai kitoniškai 
nei aplinkinės moterys. Karalienė ją pastebėjo, krūptelėjo ir 
nepajėgė nuslopinti pasidygėjimo judesio, kai prasilenkiant 
jiedviejų suknios susilietė. Pasirodė jai kažkur matyta, nors ir 
atokiais laikais. 

Ši dama taip pat nusilenkė karaliui kaip persona, kuri įsi- 
vaizduoja turinti teisę būti gerai priimta. Visiems susėdus į ka- 
rietas, kunigaikštienė d'Albukerkė paklausė Marijos Luizos, 
ar atpažino grafienę de Suason. 

— Vadinasi, tai buvo ji? 

— Taip, ponia. 


La Vuazen (la Voisin) — Žiniuonė ir nuodytoja, įsivėlusi į Nuo- 
dy aferą (1672) ir 1680 m. gyva sudeginta ant laužo. 

— Regis, ji labai pasikeitusi. 

— Ji daug iškentėjo, ponia; kai apkaltina tokiomis niek- 
šybėmis, negali išlikti pragaištingai nepaveiktas. 

— Jinai man nepatinka, — įsiterpė karalius. 

— Jūsų didenybės ją priims? Meldė šios garbės, ir ponas 
grafas fon Mansteldas, Austrijos ambasadorius, primygtinai 
prašo, kad jai nebūtų atsakyta. 

— Betgi žinoma, mes priimsime; tai princo Eugenijaus 
motina; paprastai gyvena Briuselyje, kur aš negirdėjau, kad ji 
būtų sukėlusi kokių sunkumų. Be to, tai dama aukštos kilmės 
ir didžiai nusipelniusi, tačiau visvien, kartoju, ji man nepatinka. 

— Todėl, kad ji perpus prancūzė, — įsikišo Nada. — Man 
regis, ji jau išpirko šią kilmę, ir princas Eugenijus baigia pa- 
siekti, kad jai šitai būtų visai atleista. 

— Ką gi, mes ją priimsime, ir karalienė bus tuo labai pa- 
tenkinta. Abi pasišnekės savuoju prakeiktu žargonu ir drauge 
prisimins bičiulius bei šventes. 

Jau seniai karalienė neatsiliepdavo į panašias kalbas — 
buvo pasidavusi likimui jų klausytis. 

Rytojaus dieną grafienė de Suason nusiuntė pasiteirauti 
dėl laiko, kada jų didenybės teiksis ją priimti ir suteiks galimy- 
bę pabučiuoti joms ranką. Atvyktų lydima grafo fon Manstel- 
do, kuris ypač trokštąs ją pristatyti jų malonei kaip vieną iš 
geriausių savo valdovo bičiulių. 

Karalius atsakė pasimatysiąs su ja iš ryto, karalienė — 
prieš ar po jo, o paskiau — abu drauge. 

— Ponia grafienė galės patekti į mūsų kabinetus kada tin- 
kama, — pridūrė Karolis II. — Nedera mažiau padaryti dėl 
garbiosios mūsų namų galvos bičiulės. 

Karalienė tuo pat metu buvo ir patenkinta, ir jautė ap- 
maudą — taip retai gaudavo progą pasišnekėti apie Prancūzi- 
ją kaip tinkama. Vis dėlto grafienė de Suason buvo ne iš tų 
asmenų, kuriuos ji pasirinktų prisiminimams apie savo šalį ir 
šeimą. Konetablienė, vertesnė už savo seserį, irgi jai nebuvo 
sužadinusi palankių jausmų, jinai privengė šitų Mančini. 

Valandą prieš paskirtąją grafienės priėmimui, karalius at- 
ėjo pas karalienę, gerokai išblyškęs ir lydimas Nados sutriku- 
siu veidu. Nykštukai trumpai gyvena, nėra sutverti kaip mes, ir 
juos anksti ištinka senatvės negalia. Matyt, Romului ir jam ne- 
buvo lemta sulaukti įprasto žmonių amžiaus. Juodu raukšlė- 
josi ir sparčiai ėjo menkyn — ypač Romulas, senesnis ir negra- 
žesnis. 

Tasai sujaudintas ir apniukęs veidelis sukrėtė karalienę, 
ir ji tuoj pat pasiteiravo, kas šiam yra. 

— Kokia nors kvailionė su Romulu, kaip visados, — at- 
sakė karalius. — Reikalas ne tas, karaliene. Ateinu tau pra- 
nešti, kad mes nepriimsime grafienės de Suason. 

— Kodėl gi? 

— Tam priešinasi taryba; svetimšaliai princai Ispanijoje 
neturi jokio rango; jinai panorės iškelti pretenzijų, kurių mes 
nepripažįstame; tai sudarytų sunkumų. Verčiau jos visai ne- 
priimti. 

Karalienė naudojosi visu savo poveikiu vyro mąstysenai, 
stengdamasi jį atplėšti nuo sudaryto prieš Prancūziją sąmoks- 
lo; kartkartėmis jai pavykdavo nustelbti šį priešišką nusistaty- 
mą; tikėjosi priveikti blogas įtakas, kurių svarbiausioji ėjo iš 
grafo fon Mansteldo, todėl nepajėgė nuslėpti savo džiaugs- 
mo, regėdama jo įtaką ignoruojamą ir jo globojamąją privers- 
tą gyventi toli nuo dvaro. 

Vis dėlto priežastis, kurią pateikė Karolis II, neatrodė įti- 
kinama — ji tebuvo dingstis. 

Keletą mėnesių jį nuolatos pasiekdavo perspėjimai per 
laiškus be parašo, jog norima karalienę nunuodyti. Nekreipė 
į juos dėmesio, laikydamas tai melais ir šmeižtais, kuriais sie- 
kiama pasėti rūmuose nerimą ir apkaltinti niekuo dėtuosius. 
Šį rytą Nada, palikdamas rūmus, idant kaip paprastai aplan- 
kytų neturtingus savo ponios globotinius, kuriems išdalyda- 
vo josios vardu šalpą, sutiko seną moteriškę prancūzę, kuri 
tartum jo tykojo ir kuriai jis kelis kartus buvo davęs pašal- 

pą. Prisiartino prie jo su tokia skuba, kokią tik leido josios 
negalia. 

— Garbė Dievui, kad tave čia atvedė, mažasis mano glo- 
bėjau! Šiandien tau ir tavo poniai noriu atsilyginti už gera, 
kurį iš jūsų patyriau. Šit laiškas Ispanijos karaliui, perduok 
jam nedelsdamas, juk mataisi su juo nuolatos, tai svarbu. Ne- 
žinau, kas tame laiške. Jį man patikėjo vienas nepažįstama- 
sis, kuris tiktai pasakė, įteikdamas su pistole už pavedimą: 
“Geroji moteriške, įduodu į tavo rankas karalienės gyvybę, 
kartoju, tegul šis popierius tuoj pat patenka karaliui, galimas 
daiktas, jau per vėlu" 

Nykštukas tuščiai negaišo laiko, kad išklausinėtų pasiun- 
tinę, žinojo, kur ją vėl susirasti, ir kuo skubiausiai pasikėlė į 
karaliaus kambarius, kur šį aptiko vieną su savo vyresniuoju 
majordomu ir kuriam papasakojo, kas jam ką tik nutiko. Ka- 
ralius čiupo laišką veikiau su skuba nei su išmintimi ir jame 
perskaitė štai tokius žodžius: 


Valdove, 

Rašantis šias eilutes yra nuolankus bičiulis, atsidavęs 
tunas, šią akimirką jis išduoda paslaptį, už kurią galbūt 
užmokės gyvybe, tačiau jis negali leisti, kad įvyktų baisus 
nusikaltimas, nepamėgindamas užbėgti jam už akių. Jūsų 
didenybė šiandien ketina priimti moterį, kuri nunuodijo sa- 
vo vyrą, nunuodijo josios didenybės karalienės motiną ir kuri 
atvyko į Ispaniją vien tam, kad toks pat likimas ištiktų ir 
pačią karalienę. Jeigu tik ši moteris įkels koją į rūmus, jūsų 
prakilnioji sutuoktinė — žuvusi. Galite manimi tikėti — aš 
tai žinau, nes mačiau nuodus rankose tų, kurie turi jais pa- 
sinaudoti. 

Jūsų didenybė teatleidžia man, tenesistengia susipa- 
žinti su manimi, jeigu nenori, kad toks menkysta kaip aš 
įsigyčiau priešų, kurie priverstų mane gailėtis už nediskre- 
tiškumą, nes tapčiau nuo jų nebeapsaugotas. Ypač svarbu, 
kad šio laiško neperskaitytų tie, kurie supa jus ir kurie neva 

geriausiai jums tarnauja. Ištikimasis nykštukas ir kunigaikš- 
tis d'Astorga — tai vieninteliai bičiuliai, atsidavę nelaimin- 
gajai princesei, pasmerktai numirti, ir kuri numirs, kadangi 
ne visuomet būsiu čia, kad jus perspėčiau. 


Kad ir be parašo, laiškutis savo stiliumi kėlė pasitikėjimą. 
Ponios de Suason nuotykiai buvo pagarsėję visoje Europoje. 
Tai, kaip ji paliko Prancūziją, kaip Liudvikas XIV ją išvijo, gal- 
būt norėdamas išgelbėti nuo aukščiausios bausmės, nepaliko 
jokių abejonių dėl tokio įtikinamo kaltinimo. Karalius nedve- 
jojo: mylėjo karalienę, ir vien mintis, kad gali ją prarasti, varė 
jį neviltin. 

— Toji moteris čia neįžengs, — pasakė jis. O dėl karalie- 
nės, tai kad ir ką jie darytų, aš ją išgelbėsiu; paprašysiu, kad 
nevalgytų ir negertų nieko — bent kol aš nebūsiu paragavęs; 
jie nenori, kad aš numirčiau, ir kai sužinos apie šią atsargumo 
priemonę, dusyk dėl to pagalvos. 

Dingstis nepriimti ponios de Suason buvo juolab greičiau 
surasta, kadangi šiuo klausimu tą pat rytą kalbėta taryboje. 
Karalius liepė nedelsiant apie tai pranešti grafui fon Mansfel- 
dui; po to, kaip matėme, jis atėjo pas karalienę. 

Karolis II tikėjo, kad šis reikalas užbaigtas ir pavojaus 1š- 
vengta. Rytojaus dieną, jam paliekant mišias ir taisantis vykti 
su karaliene į uršuliečių vienuolyną, prisistatė grafas fon Mans- 
feldas; nors karalius ir atsisakė su juo pasimatyti, šis primygti- 
nai prašėsi priimamas, ir dargi taip, jog silpnas monarchas ne- 
surado jėgų atsispirti. 

Įžengdamas vidun, grafas tarp gausybės nusilenkimų ko- 
ne grasinamu tonu pasiteiravo. iš kur pareina įžeidimas. pa- 
darytas jo valdovo rekomendacijai, ir kodėl grafienei de Sua- 
son nesuteikta garbė pasveikinti jų didenybes, kaip buvo jai 
žadėta. 

Karalius pabandė teisintis, grafas jo nepertraukė. tačiau 
tuojau pat po to atkirto negalis, kad ir geriausia valia, patikėti 
šia pasaka. Pasakvta buvo taip akiplėšiškai. jog Karolis II iš 

pradžių nesusigaudė. Priėmė tai kaip nesutikimą su jo žodžiais, 
o ne kaip melo atmetimą. Ambasadorius vėl prašneko, jog Ži- 
nąs, kur čia šuo pakastas, tačiau šių dalykų negalima taip pa- 
likti, ir jis į tokią pagarbos stoką pažiūrėtų kaip į santykių nu- 
traukimą. 

— Aš turiu savų nurodymų, — pridūrė jis. 

— Ką gi, pone, kariausime! — atšovė karalius su jam ne- 
regėta energija. — Atviras karas dažnai esti ne toks pavojin- 
gas kaip išdavystė. 

— Kas norima tuo pasakyti, valdove? — paklausė smar- 
kusis vokietis, kurio tautinis ir diplomatinis flegmatiškumas 
užleido vietą pasipūtėliškam įkarščiui. — Ar jūsų žodžius rei- 
kia suprasti paraidžiui? 

— Pone ambasadoriau, aš esu šeimininkas, bent savo na- 
muose, todėl priiminėsiu čia ką tinkamas ir nepakęsiu, kad man 
būtų nurodinėjama. Prisiekiu šitai ir prašau jus to neužmiršti. 

Grafas negalėjo patikėti savo klausa, visai nenutuokė, iš 
kur šis karingumas, ir darsyk pamėgino tatai perprasti, kai ka- 
ralius pridūrė: 

— Ponia grafienė de Suason gali pasilikti Madride, Ispa- 
nijoje, kur tik norės apsigyventi, aš tam nė kiek nesipriešinu, 
bet su ja nepasimatysiu ir, svarbiausia, su ja nepasimatys kara- 
lienė. Aš tiesiogiai pasiteisinsiu imperatoriui, kas mane verčia 
taip elgtis. O dabar, pone, palikite mane ir daugiau nesisten- 
kite iš panašių paskatų peržengti mano kabineto slenkstį. 

Teko pasišalinti, tačiau su kokiu įsiūčiu! Pamanytum, ka- 
ralienė ji kaltina kažkuo, kas jam netgi nebuvo žinoma! Pagie- 
žajai dar padidėjo. Ponia de Suason nesidavė taip pribloškia- 
ma kaip ambasadorius. 

— Nesirūpinkite, — tarė jam, — aš atsakau už viską; po 
savaitės būsiu Madrido rūmuose tokia pat šeimininkė kaip pats 
karalius. 

— Kaip?.. 

— Tai mano paslaptis; tiktai neprieštaraukite, pone gra- 
fe, leiskite man veikti. 

Rytojaus dieną karalienė gavo tokio turinio laišką: 


Ponia, 

Gyvenime ateina toks amžius, kai palaikai save vien 
praeitimi, ypač jei ta praeitis buvo graži, o dabartis yra liūd- 
na. Aš palikau Prancūziją kaip šmeižto auka, praradau vi- 
sus bičiulius, su kuriais galėdavau atsiduoti prisiminimams. 
Atvykau į Ispaniją grynai tam, kad pasimatyčiau su jūsų 
didenybe, dukra didžiosios princesės, su kuria praslinko ma- 
no jaunystė, kuri pagerbė mane savo draugyste ir kurą — 
deja! — regėjau numirštant. Netrukus iki to gavau iš jos 
rankų tam tikrą dalyką, kurį aš vis dar tebeturiu ir kurį ga- 
liu įteikti tik jums. Žinojau jūsų didenybės dukterišką meilę 
ir esu įsitikinusi, kad jos širdis, tokia panaši į savo įžymio- 
sios motinos, su džiaugsmu priims šiuos paskutiniuosius jo- 
sios rūpesčio įrodymus. 

Meldžiu jūsų didenybę nestatyti tarp mūsų tuščio eti- 
keto nepatogumų; aš neprašau jokios garbės, netrokšiu jos, 
nesiekiu patekti į dvarą; mažieji kambarinių laiptukai — 
tai geriausia įeiga bičiulystei, Jeigu jūsų didenybė leis man 
pavartoti šį žodį. 

Manoji šeima už viską skolinga jūsų garsiajai giminei, 
kuriai kuo ištikimiausiai tarnavo mano dėdė; dėkingumas 
ir atsidavimas verčia mane įvykdyti priedermę prie jūsų ko- 
jų. Laukiu jūsų įsakymų ir priskirsiu prie gražiųjų savo gy- 
venimo akimirkų tą, kurią man bus leista pateikti jums sa- 
vo pagarbos patvirtinimą. 

GRAFIENĖ DE SUASON 


Skaitydama ši laišką, Marija Luiza jautė savąjį priešišką 
nusistatymą blėstant. Į ją kreipiamasi josios motinos vardu; 
grafienė buvo nelaiminga, galimas daiktas, apšmeižta. Ponios 
įtarinėjimai nieko nepagailėdavo Prancūzijos dvare — jinai ne- 
mėgo prancūzų. Kas ne vokietis, jos akyse nepelnydavo malo- 
nės. Užvis labiausiai baisėdavosi moterimis, įtariamomis mei- 
lystėmis ir svarbiausia — meilystėmis su karaliumi. Grafienė 

de Suason atitiko tokį atvejį. Derėjo parodyti atlaidumą, ypač 
tiems, kurie kentėjo. O be to, karalienė gautų pasišnekėti apie 
Prancūziją ir dvarą su persona, turėjusia tenai reikšmingą vaid- 
menį; kaip seniai jai šito stigo! | 

Šių apmąstymų pasekmė buvo tokia, jog ji nusprendė 
kreiptis į karalių ir melsti, kad jai leistų priimti grafienę. Tasai 
nebegalėsiąs išsisukinėti, nes ji tenkinasi privačiu pasimatymu. 
O dar — argi Marija Luiza nemoka viską iš jo išgauti? Argi ne 
ji dabar užima pirmą vietą jo jausmuose nuo tada, kai karalie- 
nė motina nusišalino? Tad pažadėjo sau pirmiausia pabandy- 
ti, o paskiau — savo pasiekti, ir kai tik išvydo karalių, užpuolė 
ji šiuo klausimu. 

Didžiai savo nuostabai, jis pasirodė nusistatęs prieš jos 
prašymus, prieš labai karštai išsakytą pageidavimą. Atvirai jai 
pasipriešino, netgi pridurdamas, kad šia tema daugiau į jį ne- 
sikreiptų, nes yra neatšaukiamai apsisprendęs. O dar ją nuste- 
bino tai, kad Nada, paprastai taip trokštantis jai įtikti, primyg- 
tinai įkalbinėjo, kad karalienė atsisakytų tokio savaime supran- 
tamo atkaklumo. 

— Tu taip pat, Nada, ir tu nori man priešgyniauti? 

— Ak, ponia, ponia, jeigu karalius sutiktų su tuo, ko pra- 
šote, pulčiau jam į kojas, kad šitaip nedarytų. 

— Ir koks gi pavojus, kokia gi pragaištis man gresia, jeigu 
priimsiu grafienę de Suason? Nejau ji čionai atvyksta su arse- 
nalu? Argi nebus pastebėti jos pistoletai, pabūklai ir durklai"? 
Be to, juk nepriimsiu jos viena? Negi neturėsiu, kas mane ap- 
gintų? 

— Esama ir kitokių ginklų nei durklas, ponia. 

— Nuodų! Bijomasi, kad ji manęs nenunuodytų? Tad už- 
darykite manąsias virtuves, neleiskite jai ten patekti. Ar kalbė- 
dama apie mano motiną, įteikdama man, ką išsaugojo po jos, 
nejau įduos mirtį? 

— Juk ponia Henrietė numirė po valgio, ponia? 

— Nada, Nada, esi blogas pranašas, nelaimės pranašas. 
Tai tu karaliui įdiegei į galvą šį baimės pramaną. Valdove, pra- 

šau jūsų netikėti juo. Tai kvailystės. Kad mane nunuodytų — 
mane! Kokiu tikslu? Bent dvidešimt kartų man rašyta grasi- 
nant, aš netgi neskaičiau šių epistolų. 

Karalienė daugiau nei valandą maldavo Karolį II, kuris 
galop, nors ir labai sunkiai, leidosi įtikinamas, bet vis tiek su 
įsakmia sąlyga, jog ji nieko negersianti, nei valgysianti, kad ir 
kas tenai būtų pasiūlyta, kol pirma jos nebus paragauta. 

— Ak, valdove! — sušuko nykštukas. — "Tai dar ne visiš- 
kas tikrumas: mano šalyje nunuodijama pirštinėmis, kvepalais, 
aibe kitų dalykų; jūs nesate pakankamai saugūs, būtina nepa- 
likti karalienės nė vienai minutei, ar jūs man tai leisite? 

Mariją Luizą sujaudino šio vargšo nykštuko prieraišumas; 
sutiko, kad pasiliktų prie jos kai grafienė bus čia, netgi daly- 
vaujant karaliui. Prisiekė, kad neišleis jos iš akių ir kad toji jam 
esant nepalies nė vieno karalienei priklausančio daikto. 

— Greičiau aš ją nudėsiu! — pridūrė jis, parodydamas 
savo mažąjį kardą. 

Karalius nusišaipė; karalienė jautė, kad tuoj tuoj pra- 
virks — dabar taip mažai buvo pratusi prie nuoširdumo! 

Kitą dieną prisistatė grafienė de Suason: atrodė nebejau- 
nai, niekados nebuvo graži, ir vis dėlto kadaise turėjo aibę ke- 
rų ir aibę meilužių. Aukšta, gan liesa, juodų akių, tamsiaodė, 
su žvilgsnyje užslėpta ugnimi, panašia į žaibą už debesies. Jo- 
sios pečiai ir rankos išsaugojo dailumą, ir ji tai pretenzingai 
demonstravo; pasižymėjo sąmojumi — pačiu subtiliausiu, pa- 
čiu linksmiausiu ir aukščiausios rūšies; šiuo atžvilgiu daug kuo 
priminė savo brolį kunigaikštį de Neverą. Turėjo daugiau pro- 
to poelgiams ir intrigoms, ko stigo visiems Mančiniams. Aist- 
ringa, tačiau ne tokia nutrūktgalviška kaip ponia Kolona ir po- 
nia de Mazarini, ji, kaip ir anos, pasižymėjo pomėgiu nuoty- 
kiams, ir visų šių Mazarinio dukterėčių gyvenimas nepanašus į 
niekieno kito. 

Atvyko nesivaržanti, išlaikydama tobulą saiką — nei jaus- 
damasi pernelyg pagerbta malone, nei drovi, tarytum turėtų 

užsiėmusi deramą vietą Suasonų rūmuose ir būtų sutverta ly- 
gintis su visomis karūnuotomis galvomis. Karalius ir karalienė 
buvo drauge, kartu su vyriausiąja kamarera, kunigaikščiu d'As- 
torga ir visais karalienės rūmininkais; karalius tebuvo atsive- 
dęs savąjį vyresnįjį majordomą. Nada, vilkįs gražiausiais dra- 
bužiais, laikėsi greta savo ponios, o Romulas atsigulė prie sa- 
vo pono kojų it šio mylimiausias šuo. 

— Pagaliau, ponia! Man leidžiama pareikšti jums visą sa- 
vo pagarbą ir nuoširdumą. 

Jinai pabučiavo karalienei ranką, o pastaroji neleido jai 
atsiklaupti, nors ta ir parodė beketinanti. 

— Man džiugu, — atsakė princesė, — iš tiesų džiugu jus 
matyti, ponia, patikėkite. 

Ponia de Suason su pagarbiu familiarumu nužvelgė ją ir 
susigraudenusiu tonu tęsė: 

— Jūs labai graži, ponia! Gražesnė net už gražuolę ponią 
Henrietę, kurią aš taip mylėjau, o jūs esate ir tokia pat žavinga. 

Regis, tai buvo tiesa, ir visi, kurie pažinojo princesę, su 
tuo sutiko vienu balsu. 

Grafienė mokėjo elgtis aukštuomenėje, lengvai nepasi- 
duodavo išmušama iš vežių ir dėjosi nepastebinti Karolio II 
šaltumo. Jinai valdė pokalbi, pakreipdama jį į temas, turėju- 
sias itin sudominti karalių, ir keliais atvejais jai pavyko patraukti 
šio dėmesį: iškalba liete liejosi iš jos lūpų, priešiškumas jai tir- 
po, ir visi buvo sužavėti, tačiau išskyrus Nadą ir kunigaikštį 
d'Astorgą. 

Pastarajam lyg pasirodė, jog pastebėjo nežymų savitar- 
pio susimokymo ženklą tarp grafienės ir tėvo Sulpicijaus; ar 
dėl to, kad vienas iš tuodviejų pajuto, jog jų domesio kryptis 
pastebėta, ar del kokios kitos priežasties, tačiau šis ženklas ne- 
bepasikartojo. 

Audiencija užtruko gana ilgai ir būtų trūkusi dar ilgiau, 
jeigu nebūtų atėjęs pietų metas. Karalius pakvietė ponią de 
Suason grįžti į kabinetus ir išsakė keletą apgailestavimų del 
to, jog negalįs jos priimti dvare. 

— Ak, valdove, nekalbėkite apie tai, esu pernelyg laimin- 
ga, galėjusi pasimatyti su jūsų didenybėmis privačiai ir išven- 
gusi ceremonijų bei etiketo. Atleiskite, kad šitaip sakau, bet 
Ispanijos dvaras žinomas savo manierų griežtumu ir iškilmin- 
gumu. Aš atpratusi nuo aukštųjų sferų bei reprezentacijos. 
Jausčiausi gerokai suvaržyta. 

— Vis dėlto, ponia, jeigu tikėt gandais, Parmos kunigaikš- 
tis! Briuselyje laikė prašmatnų dvarą, kur jūs karaliavote. 

Grafienė nejučia nusišypsojo. 

— Mano amžiaus, valdove, nebesi karaliene, nebent ne- 
šioji karūną. Teisybė, Parmos kunigaikštis parodė kai kurį pa- 
lankumą tremtinei; bet visa kita — tai tik kvailystės, kuriomis 
linksmintasi mano sąskaita, — lyg sena moteris galėtų sugun- 
dyti galingą princą. 

Šiaip ar taip, tiesa tai, kad Parmos kunigaikštis, Nyder- 
landų valdytojas, labai ja domėjosi ir kad iš tikrųjų šioji Man- 
čini jo anaiptol neatstūmė. 

Grafienei pasišalinus, Karolis II pasakė karalienei: 

— Tu buvai teisi, Marija Luiza, tai tik šmeižtai. Grafienė 
de Suason man neatrodo galėjusi padaryti nusikaltimus, kurie 
jai priskiriami, ir aš jais netikiu. Vis dėlto, kadangi niekad ne- 
reikia nuleisti negirdom patarimo, prisimink, ką man pasiža- 
dėjai ir nepasitikek jos dražė. Ji pernelyg ilgai pasižinojo su ta 
Vuazen. 

Karalienė nusijuokė; prieš Mančini teturėjo vaikystės nu- 
sistatymą, ir šis greitai išgaravo, susidūrus su tokios moters ap- 
sukrumu bei mokėjimu elgtis. 

Grafienė iš tikrųjų jai įteikė ponios Henrietės portretą ir 
keletą gan svarbių šios princesės laiškų grafui de Gišui“ bei 


Parmos kunigaikštis — čia, matyt, kalbama apie 6-ąjį Parmos 
ir Pjančencos kunigaikštį iš garsios itališkos Farnesių giminės, Ranučį II, 
mirusį 1694 m. 
* grafas de Gišas (Armand de Gramont, grafas de Guiche, 1638- 
1673) — prancūzų generolas, pagarsėjęs savais tiek karo nuopelnais, tiek 
meilės nuotykiais. 

markizui de Vardui!', kurie abu, jai tikėt senaisiais dvariškiais, 
buvo susilaukę jos palankumo. Ponia de Suason, kurios aistra 
markizui de Vardui niekam nebuvo paslaptis, niekados neat- 
leido Poniai už to senjoro dėmesį ir įtaikystę jai. Iš čia aibė 
intrigų, kurių neliesiu savo pasakojime, iš čia josios baisi ir anks- 
tyva mirtis. 

Karalienė Žinojo apie visa tai tik labai paviršutiniškai. Jo- 
sios amžius nesuteikė galimybės pačiai sužinoti, ir niekas nesi- 
ėmė jai šito papasakoti, nebent antroji Ponia; bet ir pastaroji, 
kaip matėme, šiuo atžvilgiu paliko jai daugiau nei abejones. 

Grafienė de Suason pasižadėjo netrukus sugrįšianti, ir nu- 
siteikta ją priimti gerai. 


II 


Iš tiesų, jinai sugrįžo, ir labai greitai. Karalius buvo išvy- 
kęs į Eskurialą. Jinai pasiprašė priimama karalienės, ir šioji 
pasiskubino perduoti, kad jos laukianti. Nada įsitaisė savajam 
poste — didžiam grafienės nepasitenkinimui, nes ji tikėjosi pa- 
sikalbėti su karaliene akis į akį ir įsigyti šios pasitikėjimą; pa- 
bandė juo atsikratyti iš pradžių komplimentais, paskiau — sar- 
kazmais. 

Karalienė iš viso to tik juokėsi. Bet Nada nesijuokė ir ne- 
sitraukė nė per žingsnį. 

— Šisai nykštukas visad su jumis, ponia? 

— Visad! 


markizas de Vardas (Francois-Renė de Becrespin, markizas 
de Vardes —1620-1688) — lauko maršalas (kvartirmeisteris), vėliau ge- 
nerolas leitenantas, pagarsėjęs galantiškomis dvaro intrigomis, Liudviko 
XIV patikėtinis šio meilės ryšiuose su Luiza de La Valjer, tačiau už tai, 
kad išdavė šią paslaptį karalienei, buvo uždarytas Bastilijon, paskiau iš- 
tremtas. Karalius jam dovanojo ir vėl parsikvietė į dvarą tik 1683 m. 

— Saugokitės! Karalienė Marija Teresė, jūsų garbingoji 
teta, patyrė bjaurią istoriją per nykštuką. 

— Karalienė Marija Teresė, ponia, šventoji! 

— Tai anaiptol neliečia josios šventumo. Pastarasis nie- 
kad nebuvo užkliudytas, netgi šmeižto. Tačiau šie neūžaugos 
ne tam, kad jauna karalienė į juos žiūrėtų. Marija Teresė turė- 
jo vieną tokį atsivežusi iš Ispanijos, labai jį mėgo ir nuolat lai- 
kė prie savęs; tas nykštukas buvo mauras. Jinai pagimdė mau- 
riukę, kurią aš mačiau Morė, Fontenblo miške; ją laiko šiame 
vienuolyne viena iš seserų, mokėdami didelę pensiją. 

— Šitai man tikrai neatsitiks, — atsiduso karalienė. 

Ponia de Suason palietė skaudžią temą; nenorėjo pra- 
leisti tokios progos ir nusprendė eiti toliau, nepaisant čia esan- 
čio nykštuko, kuris jai atrodė tartum piktas šuo, pasirengęs 
ginti savo ponią. Vienintelio, ko ji siekė — tai įgyti visišką pa- 
sitikėjimą, o vardan šito reikėjo įsismelkti į karalienės mintis, 
atjausti šiosios graužatis, o kad atjaustų, pirmiausia turėjo ge- 
rai jas pažinti. 

— Ak taip, — tarė, — jūsų didenybė neturi vaikų. 

— Ne, ponia, aš neturiu vaikų, ir tai — mano gyvenimo 
nelaimė. 

— Jūsų amžiaus, ponia, taip pat tokio kaip karaliaus, ne- 
jau reikia nebetekti vilties? 

— Kai princesės vyras paskutinysis didžios ir garsios gi- 
minės princas, ponia, pirmutinė jos pareiga — padovanoti jam 
įpėdinį. Jeigu Dievas šitai jai atsako, šiame pasaulyje ji nieko 
nebeverta, privalo išnykti, ir mirtis jai — malonė. 

— Mirti dvidešimt penkerių metų! Jūsų didenybę apnikę 
liūdnos mintys. 

— Ar gali turėti jų linksmų šioje šalyje ir šiuose rūmuo- 
se. Jūs nepažįstate Ispanijos dvaro. Jaunystė, linksmumas, 
viltys — visa čia greit išsenka. Liūdesys — tai pirmasis šios 
taip liaupsinamos šalies valdovas. Jeigu Ispanijos karalienė nėra 
motina, tada ji turi būti dievmeldė; Dievas arba motinystė — 
trečio pasirinkimo nėra. 


238 


— Gali toks būti, — nusišypsojo ponia de Suason. 

— Koksai gi? 

— Ispanija knibžda gražių ir elegantiškų kavalierių — ri- 
teriškų ir puikių, tad meilystės... 

— Ponia, — pertraukė Marija Luiza, — jūs nepažįstate 
nei manęs, nei Ispanijos, tai aiškiai matyti. Apsistokime ties 
čia, prašau jus, ir pasidomėkite mūsų papročiais, jeigu norite 
gerai pas mus jaustis. 

Ponia de Suason nesitikėjo tokio atsakymo. Sumojo pa- 
sirinkusi klaidingą kelią, pernelyg anksti atakavusi širdį, gina- 
mą didžio nekaltumo, o galbūt ir tikros aistros. Šios dvi būklės 
tačiau jai neatrodė privalančios eiti išvien. Anaiptol nebuvo 
taip sutverta, jog suprastų kilnią ir tyrą meilę, kurią karalienė 
ir d'Astorga jautė vienas kitam. Kad ir girdėjo apie ją šnekant, 
netikėjo tuo. Jos akimis, kunigaikštis buvo miklus suvedžioto- 
jas, o karalienė — viena iš tų išmaningų Anjesių', kurios mie- 
lai nusideda, vaizduodamos nenutuokiančias kaltės. 

Šioji meilė atitiko Austrijos planus. Jeigu karalienė būtų 
buvusi ne tokia dorybinga, gal nebūtų numirusi tokia jauna; 
bent aš esu taip įsitikinusi, taip pat visi, kuriems šios intrigos 
buvo žinomos. 

Ponia de Suason labai greit surado išeitį. Apsukriu ma- 
nevru pakreipė šneką į Prancūziją, Monsinjorą, ponios Hen- 
rietės svajonę, kai abu jie dar buvo vaikai, juodu sutuokti, į tai, 
kad karalius, žinoma, būtų pasielgęs kur kas teisingiau, jei bū- 
tų sutikęs su šiais šeimos planais. 

— Tokia santuoka būtų buvus kur kas geriau priimta. Po- 
nia dofinė, nepaisant savo žavių privalumų, nepažįsta Prancū- 
Zijos taip, kaip mūsų garsiųjų Burbonų namų princesė, gimusi 
pas mus; aš sakau “pas mus“, ponia, kadangi esu tapusi pran- 
cūze; nepažįstu kito krašto, kaip tik tą, kur praleidau savo gra- 
Žiausias dienas. Jį vienintelį myliu, vienintelį, kurio ilgėsiuos 


Anjesė — Moljero komedijos “Žmonų mokykla“ veikėja, cituo- 
jama kaip naivios moters tipas. 

visą gyvenimą. O, Prancūzija! Prancūzija! Kai ja palieki, po- 
nia, niekad neberandi sau paguodos. 

Užuot ką nors atsakiusi, karalienė pakėlė akis į dangų: 
jos buvo pritvinkusios ašarų. Vis dėlto ji mylėjo Ispaniją — 
nuo tada, kai pamilo d'Astorgą. Toji aistra, tapusi pirmuoju 
josios širdies jausmu, privertė ją pamiršti savuosius gailesius ir 
atrasti tėvynę žmogaus, kurį dievino, tėvynėje. Tereikėjo trem- 
tinei, tokiai pat kaip ir ji, prižadinti vaizdinius apie gimtąjį kraš- 
tą, kad Marija Luiza prisimintų ir vėl praleistų sau prieš akis 
prabėgusios vaikystės, patirtų pirmųjų jausmų paveikslus. 

Vienu mirksniu vėl prieš save išvydo gražiąsias vietas, ku- 
rių jai nebuvo lemta vėl kada nors išvysti. Prisiminė savo tėvą, 
seseris, jaunąjį brolužį, Monsinjorą, taip greit ją apleidusį, nes 
neturėjo drąsos apginti duotojo žodžio, ir nuo tų prisiminimų 
josios širdis palūžo. 

— Ak, ponia! — sušuko ji. — Jūs ten galite sugrįžti, 0 aš, 
aš — niekados! 

— Ne, ponia, aš tenai nesugrišiu; esu kaip ir jūs išstumta; 
mes abi turime kentėti savąją tremtį: jūs — soste, aš — padė- 
tyje, kurios daug kas pavydi ir kurią mažai tepažįsta. Ak, aš 
labai nelaiminga! 

Grafienė pravirko! Nykštukas išsprogino ir plačiai atvėrė 
savo mažutėles akis, nepajėgdamas perprasti šio keisto pokal- 
bio. Irgi klausė savęs, ar neapsirikęs dėl šios, tokios jautrios, 
moters. Vienas jos išsprūdęs Žodis, žvilgsnis—žaibas, sugrąži- 
no Nadai visas jo abejones. 

— Liudvikas XIV — nedėkingas, viską pamiršta, bet aš 
nepamirštu. 

"Tuose keliuose žodžiuose alsavo kerštas. Ir jeigu šį mirksnį 
karalius būtų matęs princo Eugenijaus motiną, veikiausia bū- 
tų geriau sau paaiškinęs nuo ankstyvųjų metų išsikerojusią ne- 
apykantą, kurią pastarasis visados jam jautė. 

Nuo šio momento ledai buvo pralaužti, ir tarp karalienės 
bei ponios de Suason nusistovėjo savotiškas intymus privatu- 
mas. Tądien jos drauge praleido daugiau nei dvi valandas, ir 

Marija Luiza buvo anraizgyta gausybe vingrybių, i kurias būtų 
pakliuvusi ir bet kuri kita, labiau patyrusi nei ji. Grafienė pasi- 
rodė esanti paeiliui gera motina, švelni bičiulė, atsidavusi se- 
suo, ištikima valdinė, kupina gailesių sutuoktinė. O ypač — 
nuovoki, didžiai įžvalgi moteris, kurios žmogiškųjų dalykų pa- 
žinimas buvo igytas patirtimi. 

Mokėjo paglostyti karalienės širdį, nedarydama klaidos 
prisiliesti negrabia ranka meilės, kuri Marijai Luizai buvo šven- 
tenybių šventenybė. Kai jiedvi išsiskyrė, paskutiniai ponios de 
Suason žodžiai buvo tokie: 

— Kai kalbuosi su jūsų didenybe, ponia, man atrodo, jog 
matau, girdžiu tiek didžiai gedimą jūsų motiną; vis labiau ir 
labiau man ją primenat. 

Karalius sugrįžęs iš visų pusių vien ir tegirdėjo kartojamą 
grafienės pavardę. Ministrai, paskatinti pono fon Mansteldo, 
jam gyrė šios įtaką imperatoriui, kurio ginkluotosioms pajė- 
goms vadovavo josios sūnus. Karalienė jam dievažijosi, jog ji — 
vienu metu geriausioji ir maloniausioji tarp moterų. Nada pri- 
dūrė, jog jeigu tai ne tiesa, tai ji tikrai moteris pati baisiausia ir 
niekšingiausia. 

Kunigaikštienė d'Albukerkė kėlė į padanges jos tobulą 
dvaro papročių visose šalyse pažinojimą ir nuostabų saiką, ku- 
riuo kiekvienam atseikėdavo, kas priklauso. 

Tik vienas kunigaikštis d' Astorga tylėjo. Kažkoks instink- 
tas, kurio nepajėgė nuslopinti, stūmė jį nuo šios svetimšalės, 
primindavusios karalienei tą vaikystės kraštą, kur triumfavo 
jos meilė. Pavyduliavo josios gailesiams, troško jai sukurti naują 
tėvynę — pakankamai gražią, kad užmirštų savąją ir kad jos 
niekad nebepnsimintų. 

Į šias liaupses Karolis II atsakydavo, jog jis dar pasimatys 
su ponia de Suason, jog ketina keliom dienom išsivežti kara- 
lienę į Eskurialą, kur yra pasižadėjęs atbūti noveną, idant susi- 
lauktų vaikų, ir jog tenai Mazarinio dukterėčia galėsianti pri- 
sistatyti į jų privačius kambarius dar lengviau nei Madride, kur 
jų didenybės nėra tokie laisvi. 

Vos tik dviem vizitais šioji moteris nugalėjo nepalankias 
nuomones apie save. Išsikovojo padėtį. 

— Naką, — pasakė ji ponui fon Mansteldui, — ar nepa- 
siekiau savo? Dabar tikite manimi? 

— Šis reikalas kaip tik jums, ponia! 

Nuo pastarojo pokalbio, nuo tada, kai grafienė ją sudo- 
mino savosiomis širdperšomis, karalienė pamiršo savo pačios 
išankstinius nusistatymus bei būgštavimus. Jai pavyko ir kara- 
liui įteigti susidarytuosius įspūdžius ir įtikinti jį, kad abu buvo 
suklaidinti dėl Olimpijos de Mančini. 

— Ji iš tikrųjų buvo mano motinos bičiulė; papasakojo su 
ja susijusių privačių dalykų, kurie man tai aiškiai įrodė ir nebe- 
paliko abejonių. Grafienė mane myli, nes mylėjo mano motiną. 
Argi tai ne savaime suprantama? Ne, ji negali mūsų apgauti. 

Nada kratė galvą, tvirtindamas, jog tosios klastingas žvilgs- 
nis jam nesako nieko gera. 

Pamažu grafienė įsigavo į artimiausią karalienės aplinką, 
o ši vien ir tekalbėjo apie ją, viską vien ir tematė jos akimis ir 
nieko nesiimdavo, pirma su ja nepasitarus. Karalius buvo ma- 
Žiau sužavėtas. Dažnai, kai aptikdavo pas Mariją Luizą ponią 
de Suason, nesulaikydavo apmaudaus judesio. 

— Vėl toji moteris, visados toji moteris! — niurnėdavo jis. 

Savo nuotaika darėsi vis atšiauresnis. Skundėsi visais ap- 
linkiniais, kartkartėmis ištisas dienas likdavo užsidaręs, nieko 
nepriimdamas, netgi karalienės. Jo sveikata, užuot gerėjusi, 
kasdien vis ėjo prastyn. Gydytojai nerimavo, ir vieną rytą po- 
nia de Suason atvyko pas karalienę apniukusi, tačiau liepsnin- 
gu žvilgsniu — kaip Žmogus, laimingas atnešdamas blogą nau- 
jieną ir norintis paslėpti savo džiaugsmą po liūdesio kauke. 

Marija Luiza negalėjo to nepastebėti. Gyvai puolė ją klau- 
sinėti. 

— Klausiate, kas man yra! Vis dėlto verčiau jums nesaky- 
siu, nes man nemalonu nuliūdinti jūsų didenybę. 

— Tai dėl manęs jūs rūpinatės, ponia? Nesibaiminkite. 
Devynerius metus, kuriuos kenčiu, prie to pripratau ir galiu 
viską pakelti. Kas gi yra? 

— Reikalaujate, kad jums pasakyčiau? 

— Griežtai reikalauju. 

— Dalykas tas, kad... 

— Aš klausausi, kalbėkite. 

— Čia reikalas apie karalių, ponia. 

— Ką jis padarė? 

— Jis labai serga — serga labiau nei mano. 

— Kas jums tai pasakė? 

— Grafas fon Mansfeldas, perspėtas gydytojų. 

— Nejaugi karaliaus gyvybei gresia pavojus? 

— Ne nedelsiamas pavojus, kaip spėju, bet... 

— Bet?.. Nagi, pabaikite! 

— Jo protas... 

— Kaip! Jam gresia beprotybė ? 

— Nejaugi jūsų didenybė tik viena tą pastebėjo? 

— O Dieve mano, kas atsitiks man? Kas atsitiks Ispani- 
jai? — sušuko Luiza d'Orlean, pakeldama akis į dangų. 

— A, taip, kas atsitiks Ispanijai? Karalius beprotis — tai 
kur kas blogiau nei numiręs; 0 šis neturi palikuonių, ir jo nuo- 
stabusis paveldas bus visų Europos valdovų dėmesio centre; 
dėl pastarojo bus ginčijamasi, jis bus plėšomas gabalais. Vary- 
šė Ispanija! Kas ją apgins nuo tų rajų vilkų? 

— Aš, ponia, jeigu Dievas leis man gyventi ir duos svei- 
katos, — sušuko jaunoji karalienė. — Aš, karalienė, aš, žmona 
šio nelaimingo jauno valdovo, kurio niekas nemylėtų, jei aš 
nemylėčiau! Padarysiu, sugebėsiu padaryti tai, ką padarytų jis 
pats. Aukštai ir tvirtai nešiu karališkąją vėliavą — parodysiu 
Europai, jog Burbonų namų dukra moka išlaikyti savo vietą 
pasaulio pusiausvyroje. 

— Kaip, ponia! Jūs gintumėte Ispaniją nuo savo šalies? 
Kariautumėte prieš savo įžymų dėdę? 

Karalienės veidas persimainė, tačiau atsakė tvirtai: 

— Taip, ponia, aš tai padaryčiau. Myliu savo tėvynę, savo 
gražiąją Prancūziją, gailėčiausi jos iki pat paskutiniosios va- 
landos; myliu savo šeimą; bet aš prisiėmiau didžią priedermę 
ir noriu ją atlikti; aš jau ne prancūzė, esu ispanė; jau ne Marija 
Luiza d'Orlean, o esu žmona Karolio II — ligonio, nepajė- 
gaus nulaikyti šią karūną, kuria dalijausi su juo. Laikysiu ją 
viena, kadangi taip reikia. 

Deja! Šitaip kalbėdama, vargšė karalienė tikriausiai kur kas 
labiau galvojo apie kunigaikštį d'Astorgą nei apie Karolį II. Pri- 
siemė tėvyne Ispaniją, kadangi jis buvo ispanas, visų pirmiausia 
norėjo jo akyse pasirodyti didžia, kad būtų labiau mylima. Mei- 
le visados tvarko mūsų gyvenimą, ir jai reikia priskirti mūsų klai- 
das, kartais nusikaltimus kaip ir mūsų kilnius poelgius. Jai užge- 
sus, kai nebelieka jokių kitų paskatų, išskyrus žemas arba pavo- 
jingas aistras, kurgi jos mus nuveda ir kuo gi mes tampame? 

Nors karalienė nė kiek nepasitikėjo savo naująja bičiule, 
pastaroji buvo pernelyg suinteresuota viską Žinoti, buvo per- 
nelyg bukli, kad nebūtų mačiusi ir atspėjusi. Žinojo apie kuni- 
gaikščio aistrą Marijai Luizai; kaip ir ji Žinojo visa Europa; 
nepaprasti šio senjoro nuopelnai, jo privalumai, netgi nelem- 
tis, kuriai buvo pasmerkta šioji vargšė tremtinė, atiduota į 
mirštančiojo, bepročio rankas, neturinti jokio globėjo, nei bi- 
čiulio — visa rodė į šį asmenį, tokį subtilų ir išprususį, jog ka- 
ralienė tikriausiai nepajėgė likti abejinga tiekai priežasčių, dėl 
kurių jis galėjo patikti. 

Nesyk grafienė bandė išplėšti prisipažinimą, bet ir su visu 
savo apsukrumu jai tai nepasisekė padaryti — ne dėl to, kad 
Marija Luiza ja nepasitikėtų; tačiau šisai skaistus ir tyras jaus- 
mas glūdėjo jos širdyje nelyginant šventovėje, kur jokio žmo- 
gaus akiai nevalia prasiskverbti; joksai nepagarbus žvilgsnis ne- 
privalėjo suteršti šio kilnaus jausmo, apie kurį žinojo tik Die- 
vas, angelai ir Jis. 

Šią akimirką poniai de Suason nebeliko abejonių, jeigu 
jų anksčiau ir turėjo. Pakreipė pokalbį linkme, kuria norėjo 
išsiaiškinti ligi galo. Karalienės atsakymai jai buvo didžiai svar- 
būs; ką paaiškins, kokias išsakys politines pažiūras, turėjo, be 
abejo, apspręsti jos likimą. Taigi ponia de Suason kalbėjo to- 
liau, neapsistodama ties tuo, kas bet kuriomis aplinkybėmis 
būtų kėlęs tokį gyvą jos domesį. 

— Šie jausmai iš tiesų verti valdovės, ponia, daro jums 
garbę ir manęs nestebina; atpažįstu jūsų didžiąją padermę. Vis 
dėlto nemaniau, kad esate taip nutolusi nuo savų prisiminimų 
ir vaikystės ryšių. Tai labai gražu, labai kilnu, tačiau prisidė- 
čiau prie Žmonių, kurie tuo netiki. Ir tai jums pasitarnaus ge- 
riau, negu manote. 

— Ak, ponia, kalbama ne apie mano interesus, bet apie 
pareigą. 

— Viena ir kita sutampa, o tai dar geriau, ponia. Kadangi 
kliudėme šį klausimą, leiskite man tęsti; tai mane itin domina, 
nes liečia jus. Ispanija netrukus nebeturės karaliaus arba ma- 
žų mažiausia jai teliks karaliaus šešėlis. Ir šitai didelis įvykis 
Europai, pasauliui. Šios didžiulės valdos reikalingos šeiminin- 
ko, ir-būtina pasirūpinti tokį surasti. Karolis II dar geba dik- 
tuoti savo valią šiuo atžvilgiu. Kokia ji?.. Ar Žinote ją? 

— Ne, ponia, nemanau, kad jis jau būtų apie tai rimtai 
pagalvojęs. Jis giliau nesuvokia savo padėties. Tikisi susilaukti 
vaikų ir ketina jiems palikti savo karalystes. 

— Karalius nesusilauks vaikų, ponia. 

— Kas žino? Stebuklų pasitaiko, o tai nebūtų joksai ste- 
buklas, jeigu dvidešimt septynerių metų vyras ir dvidešimt pen- 
kerių metų moteris susilauktų vaikų po aštuonerių santuokos 
metų. 

— Neapgaudinėkite savęs, ponia, toks stebuklas neįvyks; 
net jeigu ir padažnintumėte savąsias maldininkystes į Atočos 
Dievo Motinos katedrą. 

— Šitai Dievo rankose, ponia. 

— Tad reikia pagalvoti apie kitą prielaidą. Reikia imtis 
globėjos bei auklės vaidmens ir pasakyti karaliui liesą. 

— Tai būtų Žiauru, ponia. 

— Politikoje neegzistuoja Žiaurumų arba veikiau Žiauru- 
mas vadinasi būtinybė, ir jos nepašalinama kaip kam šauna į 
galvą. Laikas skubina, ponia, ir jūs privalote ryžts. 

— Deja! Ponia, ką jūs man siūlote? 

— Tai, ką prisiimate pati — teisybė. uždavinys sunkus, 
tačiau, esu tikra, nepranokstantis jūsų jėgų. Patikėkite, po- 
nia, jums lieka dar daugiau metų gyventi ir suvaidinti gražų 
vaidmenį. Su jumis kalba bičiulė. Paklausykite mano patari- 
mo. Paimkite į rankas valdžios vadžias, loškite su Austrija 
atvirai. Grafas fon Mansfeldas — sumanus Žmogus ir pasi- 
rengęs jums tarnauti. Tai jums tarti savo žodį. Jūsų likimas 
priklauso tik nuo jūsų pačios. Kada nors prisiminsite, ką šiuo 
metu jums kalbu. 

— Ką privalau daryti? Ko jūs norite? Beje, puikiai su- 
prantu, kad mano atžvilgiu turite ipareigojimą, ir būtina išsi- 
aiškinti atvirai. 

— Kaip tik tokią man patinka jus matyti! Ką gi, ponia, 
jums pasiūlius, atverskime kortas, o paskiau jūs man atsakysi- 
te. Svarbu, kad karalius parašytų testamentą. 

— Jo amžiaus! 

— Žmogus, nepajėgiantis gyventi. neturi amžiaus. Kara- 
liui šimtas metų. Niekas, išskyrus jus, negali jam to pasakyti. 
Pasakysite jam? 

— Labai žiaurią užduotį man primetate, ponia; tačiau, 
jeigu šitai vardan Ispanijos labo, aš jam pasakysiu. 

— Kada? 

— Kelias dienas jį tam rengusi, jeigu nenoriu jo nužudy- 
ti, ponia. 

— Ir kieno naudai karalius parašys testamentą? Kas taps 
jo įpėdiniu? 

— Lsama keletas pretendentų, ponia, negalite to neži- 
noti... 

— Tarp jų — dvejetas pagrindinių, — pridūrė grafienė 
de Suason, įdėmiai nužvelgdama karalienę. — Vienas — er- 
chercogas, jo didenybės imperatoriaus! sūnus, kitas — vienas 
iš Monsinjoro, jūsų įžymiojo pusbrolio, sūnų. 

— Taip, ponia. 

— Į katrą linksta jūsų didenybė? 

— Į tą, kuris turi daugiau teisių. 

— Tai katras gi? 

— Nežinau. Nenagrinėjau šio klausimo; jisai sunkus. Man 
reikia, kad kiti savo žiniomis padėtų apsispręsti. 

— Austrijos giminė valdo Ispaniją nuo seniai, tai įgyta 
teisė. 

— Taip, ponia; bet Prancūzijos giminė rinkosi karalienes 
iš Ispanijos. Mano senelė Ona buvo ispanė, mano teta Marija 
Teresė — irgi. Tiesioginiai įpėdiniai moteriškąja linija yra ly- 
giai tiek pat Prancūzijos Burbonai kaip ir Vokietijos impera- 
toriai. Ši teisė, mano akimis, vienoda. 

— Jūs taip manote, ponia? 

— Ką gi, belieka išnagrinėti, ko reikalauja priimtos nor- 
mos, ryšiai, politinės tendencijos. Čia rimtas klausimas, kaip 
ką tiktai kalbėjome, ir aš nesiimu jo spręsti, gerai neišnagri- 
nėjusi. 

— Jūs nesakote, kad Liudvikas XIV atsižadės pretenzi- 
jų; juk tai esminis dalykas. 

— Man regis, Liudvikas XIII neatsižadėjo? 

— Argi šiuo metu svarbu atsižadėjimas?.. Būtina atsižvelg- 
ti į valstybės interesus, o šie kalba už Austrijos giminę. 

— Aš taip skubotai nepasisakyčiau. 

— Saugokitės, ponia, saugokitės, meldžiu jus. 

Karalienė nustebusi pažvelgė į ponią de Suason. Šie žo- 
džiai nuskambėjo vienu metu kaip grasinimas ir kaip perspėji- 
mas. Nesuvokė ją nusmelkusio jausmo, tačiau jai gyslomis 

perbėgo mirties šaltis. Išblyško ir kurį laiką nepajėgė pratarti 
nė žodžio. 

— Ponia, — kalbėjo toliau grafienė, — juk žinote, kaip 
aš prie jūsų prisirišusi. Žinote, kaip mylėjau jūsų vargšę mo- 
tiną, kiek verkiau jai mirus. Buvo atimta iš ją dievinusio dva- 
ro. Žuvo per kelias valandas, kadangi turėjo prie savo vyro 
keletą mirtinų priešų, kadangi buvo nepatogi de Lorenų gi- 
minei ir favoritams. Prisiminkite šią mirtį — buvo labai pri- 
bloškianti ir didžiai nelemta. Taip žiauru numirti dvidešimt 
septynerių metų! 

Marija Luiza pašiurpo ligi kaulų smegenų. Ponios de Su- 
ason žvilgsnis, šisai priminimas apie motiną pasėjo jos širdyje 
nerimą. Jautė, tartum grėstų nematomas, iš visų pusių jos ty- 
kantis pavojus. Atrodė, kad visa lūžta po jos žingsniais, kad 
stinga oro. Siaubingas pojūtis. Aš mačiau jos laišką Sardinijos 
karalienei, kuriame ji nutapė šią sceną šiurpinančiais potėpiais. 
Nujautė savo likimą. Rašė, kad naktimis atsibusdavo, per sap- 
ną regėdama save kape. Tai buvo kažkas baisaus. 

Viena gąsdinanti aplinkybė, apie kurią verta papasakoti 
plačiau, dar labiau sustiprino jos klaikus. 

Jinai rašė Sardinijos karalienei; rašė Poniai, Ponui; rašė 
dabar jau velioniui karaliui; josios laiškai buvo kupini būgšta- 
vimų ir jaudulio, kuriuos sukeldavo pokalbiai su grafiene bei 
karaliaus sveikatos būklė. Be paliovos jiems kartojo: 

“Aš bijau, gelbėkite mane!" 

Viename iš savo laiškų Liudvikui XIV ji kalba apie testa- 
mentą ir klausia, kaip turėtų pasielgti. Karalius jai atsakė, kad 
negali jai patarinėti; kad ji turinti vadovautis savo meilės Pran- 
cūzijai bei savo priedermės suvokimu. 

Štai taip nusiteikusi, štai tokioje dvasios sumaištyje kara- 
lienė išvyko į Eskurialą, kur Karolis II ketino praleisti porą 
savaičių ir kur jinai buvo pasižadėjusi poniai de Suason pradė- 
ti savo nemaloniąją užduotį. 

IV 


"Taigi dvaras išvyko į Eskurialą. Grafienė viešai į jį nepri- 
imta, todėl negalėjo nusekti įkandin; sugalvota, kaip apeiti šią 
kliūtį; karalienės maldos metu jeronimitų! vyresnysis jai pa- 
siūlė kambarį abatijoje. Jiedvi turėjo matytis, kad Marija Lui- 
za galėtų įvykdyti tai, ką pažadėjo. 

Karalius buvo niaurios nuotaikos ir todėl itin sunkiai pri- 
einamas. Karalienė regėdavo jį labai mažai ir visados dalyvau- 
jant jo nuodėmklausiui, kuris nesitraukė nė per žingsnį. Užuot 
pasilikęs Ispanijos karalių rūmuose, esančiuose šalia vienuo- 
lyno ir bažnyčios, jis įsikūrė mažame butukyje, įrengtame Pily- 
pui II, kur šis princas pasitraukdavo atgailos dienomis. Gro- 
tuotas langas išėjo į koplyčios galeriją, ir iš čia dienąnakt daly- 
vaudavo visose vienuolių pamaldose. Tie Ispanijos karaliai pa- 
sižymi keistais ipročiais. 

Rytais karalienė dvi tris valandas laikydavosi šalia jo; li- 
kusį laiką praleisdavo su ponia de Suason, o ši nesiliovė ją my- 
gusi pradėti savo darbą. Dvaro priedermės Eskuriale nieko ne- 
reiškė, ypač esant tokiam karaliaus pasirinktam gyvenimo bū- 
dui; kiekvienas likdavo savuose kambariuose; juodas liūdesys 
sklandė po šią puikią buveinę — būta dėl ko numirti iš grau- 
dulio. Vargšė karalienė jau nebepajėgė daugiau ištverti; josios 
jaunystė vyto šioje slogioje aplinkoje, jinai panėšėjo į nuskintą 
gelelę. 

Vieną sekmadienį mišios itin užsitęsė; Marija Luiza jas 
išklausė greta karaliaus nuo pakylos, ir abu drauge grįžo į juo- 
dai aptrauktą kambarėlį, prie kurio taip buvo prisirišęs Karo- 
lis II. Tik nykštukai juos palydėjo; vyresnieji majordomai ir 
kiti rūmininkai tylūs pasiliko salėje — mat karalius nepagei- 
davo girdėti jokio triukšmo. 


Jeronimitai — Sventojo Jeronimo ordino vienuoliai. 

Nykštukai kaip paprastai tauškėjo ir užsipuldinėjo vienas 
kitą, stengdamiesi prablaškyti jų didenybes — taip jiems pri- 
klausė pagal tarnystę. Karolis II pertraukė juodu kojos spyriu, 
atitekusiu Romului, besisukinėjusiam arčiau. 

— Dinkite iš akių ir palikite mus, paikšiai! Esat įkyruoliai 
ir kvailai kivirčijatės. 

Šie nesiprašydino dusyk raginami ir bematant išnyko. 

Iylą vien tepertraukdavo karaliaus atodūsiai ir besisten- 
giantys pakreipti kita linkme jo mintis paskiri karalienės žodžiai. 

— Na, kas gi jums? — tarė jam. — Kodėl ši nuošalybė ir 
šis liūdesys? 

— Žinote, ką šiąnakt aš sapnavau, ponia? — paklausė jis. 

— Ne, valdove, ir galite pasakyti man, jeigu pageidaujate. 

— Sapnavau, kad jūs numirėt. 

— Tai man atsitiks. 

— Sapnavau jus visą pajuodusią ir subjaurotą. 

Karalienę perbėgo šiurpulys. 

— Sapnavau, kad aš irgi mirsiu. 

— Štai čia bjaurus sapnas, valdove. 

— Jau kuns laikas kitokių nesapnuoju. Jūs klausiate, iš 
kur manasis liūdesys. Sapnuoju vien tik apie savo ir jūsų mirtį, 
Manija Luiza, o tačiau mudu nei vienas, nei antras neturime 
nė trisdešimties. 

— Gyvenimas ir mirtis Dievo rankose, valdove. 

— Jūs neišsigandote? 

— Ne, valdove; žinau, kad vieną kurią dieną vis tiek teks 
mirti; Žinau, kad kai Dievas mane pasiims, iškeliausiu susitai- 
kiusi su juo. Daugiau nieko man nereikia, savo nurodymus esu 
parengusi, juk nieko po savęs nepaliksiu. Visa priklauso nuo 
Aukščiausiojo! 

— Tad manote, kad numirsite jauna? 

— Taip, valdove, aš tuo įsitikinusi. 

— Ir manote, kad aš taip pat numirsiu jaunas? 

Nuo šio klausimo Marija Luiza suvirpėjo. Proga įvykdyti 
savo pažadą pati ėjo į rankas; nedrįso jos sugriebti, o vis dėlto 

reikėjo. Karalius, matydamas, kad žmona neatsako, pakartojo 
klausimą. 

— Valdove... 

— Nagi kalbėkite, nieko nesibijokit, aš pajėgus viską iš- 
klausyti. Jūs taip manote, tiesa? 

— Ką gi, taip, manau, mudviejų likimai panašūs. 

— Teisybė; buvome sutuokti labai jauni; mudu mylėjome, 
mudu mylime vienas kitą; bent aš jus myliu... ir galbūt jūs ma- 
ne mylite; ilgam negalime išsiskirti. Katras iškeliaus pirmasis? 

— Dievas non, kad tai būčiau aš, valdove! 

— Jūs mane mylite, Luiza? — silpnu balsu vėl prašneko 
vargšas karalius. 

— Taip, valdove, myliu jus iš visos širdies. 

— Ar žinote, ka man sakė apie jus? 

— Piktumas geba daugelį dalykų, valdove. 

— Man sakė, neva jūs manęs nebemylite, neva mylite kitą. 

— Ir ką gi tokį, valdove? 

— Kunigaikštį d'Astorgą. 

Karalienė rado pakankamai savitvardos, jog pajėgtų nu- 
sišypsoti. 

— Tai tiesa? 

— Valdove, aš myliu jus, kitaip negaliu atsakyti. 

— Kalbama dar daugiau: kalbama, kad kunigaikštis d' As- 
torga — jūsų meilužis. 

— Valdove, — atreme karalienė įsižeidusi ir atsistojo, ties- 
dama rankas į krucifiksą, — valdove, tai netiesa, aš jums pri- 
siekiu. 

Karalius pasiuntė Marijai Luizai žibantį žvilgsnį ir bemaž 
priklaupdamas prieš ją tarė: 

— Dėkoju jums. Luiza, šie žodžiai mane gydo, atgaivina 
širdį nelyginant balzamas; ir vis dėlto... 

— Kojjūs daugiau norite, valdove? Ką galiu padaryti, kad 
jus nuraminčiau? Įsakykite, ir aš iškart paklusiu. 

— Jūs prisiekėte Kristumi; bet Kristus — tai anaiptol ne 
jūsų didysis tikėjimas; buvote išauklėta šalyje, kur jėzuitai tei- 
gia keistas maksimas, ir galbūt jūs esate padariusi sau kai ku- 

rių išlygų. Dangus visas ugnyje; perkūnija, sakytum, stengiasi 
sugriauti šiuos skliautus; jūs nedrįsite melagingai prisiekti prieš 
tą Švenčiausiąją Mergelę, kuriai kasryt meldžiatės ir kuri yra 
jūsų globėja. Eikite bažnyčion, eikite prie to altoriaus, kuriam 
padovanojote tokią gražią relikvinę, ir jeigu pasakysite netie- 
są, perkūnas nutrenks jus mano akyse. 

Siautėjo viena iš tų Pietų kraštų audrų, kai tarsi maišosi 
visi gaivalai ir pačius tvirčiausiuosius ir nepatikliausiuosius uŽ- 
gula siaubas. Karalienė pajuto visu savo kūnu perbėgant šiur- 
pą; buvo pakviesta nuneigti savąją meilę — gražiausią sielos 
jausmą, tą, kurio dėka ji gyveno; reikėjo prisiekti, jog ji myli 
vien karalių, reikėjo jam pameluoti prieš Dievą, jog nemeluo- 
janti, arba sužaloti šio vargšo kenčiančio Žmogaus širdį ir už- 
traukti ant kunigaikščio d'Astorgos galvos pasibaisėtinas ne- 
laimes. Jinai nedvejojo. 

“Atleisk man, Dieve! Šis nelaimingas beprotis galbūt jau 
įtikintas; be to, tu puikiai žinai, kad aš kovojau, kad kovoju 
kiekvieną dieną, kiekvieną valandą; atleisk man ir atsiųsk savo 
gailestingumą" 

Karalius sugriebė ją už rankos ir privertė nusileisti laip- 
tais, vedančiais į bažnyčią, kurioje šiuo metu nieko nebuvo. 
Vienuoliai telkėsi refektoriuje!. Vėtra šėlo; vitražai drebėjo sa- 
vo švininėse pertvarėlėse, altoriaus lempikė mirksėjo ir, atro- 
dė, jos ugnelė tuoj tuoj užges. 

Juodu stūmėsi pirmyn per šią tamsą, pertraukiamą aki- 
nančių žaibų; tai buvo kupina siaubo ir iškilmingumo scena. 
Karalius tempė paskui save karalienę, kuri drebanti, pasime- 
tusi, vos pajėgė sekti iš paskos — taip greit jis žengė. Eidamas 
pro pagrindinį altorių, atsiklaupė; karalienė liko stovėti. Ne- 
suprantamai sumurmėjęs maldą, jis toliau pasuko Dievo Mo- 
tinos koplyčios, įrengtos viename iš bažnyčios pakraščių, šalia 
laiptų į rūsius, link. 

— Einam čionai, — paragino jis. 


refektorius — vid. amžių krikščionių vienuolyno salė, valgomasis. 

Švenčiausiosios Mergelės statula dunksojo nišoje, nusags- 
tytoje brangakmeniais ir supamoje relikvijų. Karaliaus gedulo 
ženklan ant jos buvo užmestas ilgas juodas šydas. Šiuo metu 
ant galvos ji turėjo deimantų karūną, o rankoje — rubinų ro- 
žančių, neįkainojamas karalienės dovanas, nes ši dažnai atei- 
davo ton koplytėlėn pasimelsti. Karalius atsiklaupė ant laipte- 
lio, Marija Luiza — greta jo. Sudėjęs rankas, jis trissyk pakar- 
tojo Salve Regina'. Galingas griausmas sudrebino bažnyčios 
skliautus. 

— Tai mūsų paskutinioji valanda, — prabilo Karolis II. 
— Mudu stosime prieš Dievą drauge, ir jis mus teis. Tad atsa- 
kykite man dabar, tarsi stovėtumėte jo akivaizdoje. Jūs įsitiki- 
nusi, kad aš turiu numirti jaunas? 

— Valdove... 

— Nagi atsakykite! Pažadėjote, kad čia manęs neapgau- 
dinėsite, o kitur visi mane apgaudinėja — jūs kaip ir kiti... Esu 
pasmerktas, privalau mirti? 

— Kada nors — tikrai. 

— Greitai? 

Karalienė nutylėjo. 

— Greitai? — darsyk paklausė jis perkūnišku balsu. — 
Man jūs taip sakėte, pakartokite tai čia; antraip aš manysiu, 
jog rezgama intriga, jog jūs susimokėte su Prancūzijos kara- 
liumi, siekdami mane priversti parašyti testamentą. 

— Aš nežinau, nesuprantu, valdove... Juk ne to iš manęs 
norėjote. 

— (O) ko gi aš galėčiau norėti, jeigu ne tiesos? Man reikia 
tiesos. Jos klausiu jus prieš šią Dievo Motiną, kuri jus mato ir 
girdi. Jums žinomas mano likimas, nenuslėpė jo nuo jūsų, ir aš 
trokštu irgi jį sužinoti, kadangi privalau įvykdyti sunkų uždavi- 
nį, kadangi atsakau už kitų sielas, kadangi nenoru, jog po ma- 
nęs ši graži katalikiška karalystė taptų jūsų, prancūzų — be- 


Salve Regina (lot.) — “Sveika karaliene", strofos pradžia iš Šv. 
Mergelės Marijos giedamojo rožančiaus. 

dievių ir eretikų — grobiu. Tad pasakykite man — jūs. mano 
žmona, Ispanijos karalienė kaip aš — jos karalius; pasakykite, 
kiek man lieka gyventi, kad suspėčiau pasiruošti? 

— Jums lieka dar daugel metų. 

— Daugel metų — ne; mėnesių ar savaičių, galbūt dienų. 

— Pavojaus nėra taip arti, prisiekiu jums. 

— Ą! Aš turiu laiko! — ir jis giliai atsiduso. — Turiu lai- 
ko sutvarkyti, kas reikia dėl šio ir kito pasaulio. Galiu atmesti 
pretenzijas ir pripažinti pagrįstas teises... Be to, jeigu aš dar 
nenumirsiu, ponia, tai galiu susilaukti vaikų. Aš turėsiu vaikų, 
noriu turėti vaikų, ir aš, karalius, galiu visa, ko noriu. 

— Nusiraminkite, valdove, nusiraminkite, prašau, mel- 
džiu jus. Grįžkite į savo kambarį. Grįžkime į Madridą, vėl pa- 
imkite į rankas valdžios vadžias. Tapkite vėl karaliumi, užuot 
buvęs vienuoliu. Jūs ne jeronimitas, jūs — karalius. 

Karolis II vis tebeklūpojo, ir šiuo metu silpnas jo protas 
klajojo kitur. Jau nieko nebesiklausė. Pamiršo apie savo testa- 
mentą, mirties baimę, kaip anksčiau buvo pamiršęs apie d'As- 
torgą. Vien tegalvojo apie tą vaiką, kurio dabar troško su be- 
pročių užsispyrimu. 

— Melskite šią Mergelę, kad jums leistų susilaukti sū- 
naus, ponia; prašykite sūnaus, ir jinai suteiks jį jums; jinai mo- 
tina, ir jūs taip pat turite teisę būti tokia. 

— Ak! Iš tiesų, kad tik tapčiau motina, valdove! 

— Jeigu nesusilauksite kūdikio, numirsite, girdite? Dievas 
jus numarins, ir aš turėsiu kitą žmoną, kuri man jį padovanos; 
jūs jo neturite todėl, kad norite atiduoti Ispaniją Monsinjoro 
vaikams — jį jūs irgi mylėjote; todėl, kad savoji šeima jums bran- 
gesnė už mane. Bet atminkite mano priesaiką: niekados, nieka- 
dos Liudvikas XIV arjo palikuonys negaus mano tėvų karūnos! 

Ši skambiu balsu ištarta priesaika nuaidėjo čionai po 
skliautais bemaž kaip griaustinis. Karalienė nuo to grasinamo 
pažado nuleido galvą, o karalius, išsekęs po ką tik įdėtų pa- 
stangų, nusvėrė galvą jai ant peties ir prarado sąmonę. 


254 


Išsigandusi karalienė pašaukė pagalbos. Bet juodu šičia 
buvo vienut vieni; niekas neatsekė iš paskos. Nedrįso jo palikti 
ir bėgti paieškoti gydytojo bei tarnų. Daugiau nei pusvalandį ji 
šitaip ištvėrė, laikydama jį blyškų ir be gyvybės ženklų savo glė- 
byje, drebėdama, kad bet kurią akimirką neišvystų jo numirš- 
tant. Pagaliau atėjo pasimelsti vienas iš brolių. Šūktelėjo jam, 
ir netrukus jo didenybės žmonės nunešė jį į lovą. 


V 


Šioji scena karalienei ir visiems, kurie supo Karolį II, aiš- 
kiai parodė, kad nebeįmanoma remtis jo protu, kuris nuo šiol 
buvo visiškai prarastas. Didelė laimė, jei galėdavai pasinaudo- 
ti keliomis jo prošvaistėmis ir ką nors nuveikti Ispanijos labui. 
Karaliaus nuodėmklausys nesitraukė nuo ligonio lovos galvū- 
galio — prisiekė jo neapleisiąs, dieną naktį liksiąs šalia, idant 
atitolintų blogas įtakas ar nukreiptų jų pasekmes. 

Visi pasisakydavo prieš Prancūziją, taigi ir prieš karalie- 
nę. Ši tapo vėl izoliuota. Viena tik grafienė de Suason palaikė 
jos drąsą ir kantrybę. Ragino ją pritarti Austrijos planams, pa- 
dėti juos įgyvendinti ir padaryti tai vardan bendro tikslo ir ga- 
rantavo, kad tuomet išsaugosianti savo galią ir laimę. Nieko 
nebuvo klastingiau nei jos patarimai; nieko nebuvo labiau kurs- 
toma nei jos žodžiai. Gražbylystė auksinėmis frazėmis liete lie- 
josi jai iš lūpų, ir vargšė jaunoji moteris neturėjo jokios atra- 
mos nuo jų apsiginti. 

— Kam priešintis? — pridurdavo grafienė. — Kas galės 
jums ką nors prikišti, ponia? Nebesate prancūzė, palikote sa- 
vo šeimą vardan naujosios tėvynės. Dievąs suteikė jums teisę, 
ir netgi patsai karalius pavedė jums ją, vos k ji palikote. Liud- 
vikas XIV, nedėkingiausias iš žmonių bei valdovų, nejau atsi- 
žvelgs į jus? Monsinjoras, pristigęs drąsos savajai meilei, ne- 

jau turės jos, kad prisipažintų skolingas jums už karalyste ir 
liktų dėkingas? Princai — tai vaikai! Be to, ar suteiks jiems ir 
Prancūzijai laimę turėti Ispaniją? Nejau jie tikisi įžengti Mad- 
ridan, nepaleidę nė šūvio ir nejau imperatorius duosis apiplė- 
šiamas ir nė kiek nesigins? O iš čia — karai, vargai, visokios 
negandos. Jūsų vardas bus keikiamas galbūt dviejose šalyse už 
tai, kad jas supriešinote. 

Marija Luiza klausėsi šių apgaulingų išvedžiojimų, tačiau 
neėmė jų domėn — dar nebuvo paliesta jos jautriausioji styga. 
Grafienė tatai suvokė; tad vėl pradėdavo: 

— Vietoje šito nukreipkite karaliaus mintis tikslo link, 
prie kurio jis pats linksta. Neprieštaraukite jam, tik tiek jūsų 
prašoma. Nepanaudokite jo prošvaisčių akimirkų tam, kad 
įteigtumėte jam sąjungą su jūsų įžymiuoju giminiečiu, atitrauk- 
dama jį nuo besiformuojančios prieš Prancūziją lygos. Tuo- 
met jūs karaliausite, būsite nepriklausoma valdovė. Tuomet 
padarysite Ispaniją didžią bei laisvą, ir jus už tą garbins. Kara- 
liaus nebegalima laikyti sutuoktiniu; kas jus pasmerks, ponia, 
jeigu kilnioje bičiulystėje susiieškosite atpildą už savąją vie- 
natvę? Čionai esama žmonių, kuriais didžiuotųsi visos šalys ir 
kurių ištikimybė jums žinoma. Galėsite jais apsupti save; galė- 
site mėgautis gyvenimo saldybe, turėdama galią, šlovę ir mei- 
lę. Jums tik dvidešimt penkeri metai, esate graži, mylima ir 
dar dvejojate! 

Šios kalbos, kartojamos kiekviena proga, jos šeimos abe- 
jingumas, liūdna ir išdidi d' Astorgos laikysena, o dar labiau — 
josios pačios širdis, kuri taip nerimo, stūmė jaunąją moterį link 
to, ką iš savo padorumo ji vadino išdavyste; tarnauti Austrijie- 
čių namams, tiems amžiniems saviškių priešams, išaukštinti 
šiuos varžovus Prancūzijos sąskaita, pasmerkti ispanų tautąšios 
nepalenkiamos galybės jungui ir tuo dar labiau padidinti ją 
slegiančias negandas — tai būtų blogas poelgis, nusikaltimas, 
If ji šito nepadarytų. 

— Ne, — kartais sakydavo sau balsu, vaikštinėdama nak- 
tį, kuri būdavo jos vienintelis visiškos laisvės metas, nes kara- 

lius, pernelyg ligonis, negulėjo su ja viename kambaryje, — 
ne, aš netapsiu priesaikos laužytoja ir išdavike. lenutinka, kaip 
Dievui patiks, jis viešpats. D'Astorga manęs nebemylėtų, jei- 
gu meilė privestų mane pamiršti priedermę. 

Praslinko keletas tokių dvejonių ir sumaišties mėnesių. 
Artinosi Žiema, ir grafienė mygo vis labiau ir labiau. Karaliaus 
sveikata sutvirtėjo, ir jo protas — taip pat. Turėdavo tokius 
ilgus šviesius periodus, jog kone buvo galima tikėtis pasveiki- 
mo, jeigu ir nevisiško, tai nors labai patenkinamo. Karalienė 
tuo naudojosi, bandydama paskatinti jį apsispręsti bent neut- 
ralumui. Gaubė jį savo švelnumu. ir kai juo rūpinosi, kai jis 
matė ją tokią nuolankią ir atsidavusią, Marija Luiza igijo dau- 
giau vietos jo mintyse. Vis dėlto jo neapykanta Prancūzijai ne 
kiek nemažėjo; tačiau jaunoji moteris taip dažnai kartojo, jog 
jaustųsi nelaiminga, jei gautų rinktis tarp savo tėvynės ir ją pri- 
emusios už dukterį šalies, jog sužadino karaliaus širdyje abe- 
jonę, kuria pasinaudojo. 

Vieną dieną, — ir toji diena veikiausiai nulėmė jos gy- 
venimą, — Marija Luiza sugrįžo į savo kabinetą išvarginta ką 
tik patirtos kovos. Dvi valandas meldus, jai pasisekė išgauti 
iš karaliaus pažadą, jog neisiąs į koaliciją prieš Liudviką XIV 
ir jog palauksiąs bent iki tol, kol pirmieji karo įvykiai padės 
išsiaiškinti, kieno pusėn linksta sėkmė, ir tada galutinai apsi- 
SpIręsiąs. 

Jos laukė ponia de Suason. Atrodė rimtesnė ir oresnė 
nei paprastai. Ilgai žvelgė į karalienę tylomis, laukdama, kad 
ši prabiltų, tačiau ta vis tylėjo. Atsisėdo ir ėmė išsiblaškiusi Žaisti 
su savo šunyčiais, o Nada, pritūpęs jai prie kojų, bučiavo jos 
suknios kraštą. 

— Ponia, — pagaliau prašneko ponia de Suason, — ar 
galiu jūsų didenybės pasiteirauti, iš kur toksai susijaudinimas? 

— Neskubėkite sužinoti, ponia, nes nebūsite manimi. pa- 
tenkinta: pasielgiau priešingai, nei jūs norėjote; burtai mesti — 
aš išgavau karaliaus pažadą. Jis nejeis i koaliciją prieš Prancūziją. 

Ponia de Suason šūktelėjo. 

— Ak, ponia, ką jūs padarėt! 

— Atlikau savo pareigą, ponia; Ispanijai Visai nenaudin- 
ga kovoti prieš Liudviko XIV galybę. Sąjunga su Prancūzija 
jai natūraliausias ir naudingiausias dalykas, ir jeigu karalius 
nesirgtų, patsai suprastų tai pakankamai aiškiai, jog nereikėtų 
jam to priminti. 

Grafienė de Suason, regis, buvo didžiai paveikta šios Ži- 
nios; bet įsitikinusi, jog žala nebeatitaisoma, jog karalienė tvir- 
tai apsisprendė tarnauti Prancūzijos interesams, ji daugiau ne- 
pridūrė nė žodžio ir pakeitė šneką. 

Rytojaus dieną tai buvo dvaro sensacija. Visa taryba tam 
priešinosi, ir gandai nesiliovė. Kaltinta karalienė; spėliota apie 
ateitį, darytos pranašystės, kokia nelaiminga tapsianti Ispani- 
ja, patekusi prancūzų valdžion, kuri bus visagalė. Nada, jos 
moterys, vyriausioji kamarera, netgi kunigaikštis d'Astorga ne- 
ištvėrė nepareiškę savo būgštavimų. Murmėjo nesislėpdami. 

— Ir blogiausia, ponia, — pridūrė Luizona, — tai, kad 
mūsų ambasadorius ponas de Ribenakas yra įsimylėjęs jūsų 
didenybę ir to neslepia, o tai teikia peno piktiems liežuviams. 

— Ponas de Ribenakas? Kaltina jį? 

— Taip, ponia, ir apie jį aš galiu papasakoti daugiau nei 
kuri kita, nes jis nuo manęs neatstodavo. Maldavo, kad įves- 
čiau jį pas jūsų didenybę pro mažuosius laiptelius iš virtuvių, 
idant jo niekas nepamatytų. Siūlė man stambias sumas, bet aš 
vis atsisakydavau, nieko jums apie tai neužsimindama. Būtų 
išėję jam tik į naudą, 0 aš to nenorėjau. Dabar gi reikia, kad 
jūs apie tai sužinotumėte, kadangi visi dėl to kaltina jį, ir kad 
tai nebūtų jums paslaptis. 

Karalienė neatsakė, kad tai jau seniai jai ne paslaptis, kad 
privačių pokalbių metu ambasadorius dažnai bandydavo jai 
atskleisti savo jausmus, tačiau ji neleido jam eiti toliau. Kaip 
tik todėl ji paliko karaliui, kad praneštų ambasadoriui apie pri- 
1mtą sprendimą, nenorėdama šio pagerbti tiesioginiu bendra- 

vimu, kurį jis būtų palaikęs palankumo ženklu. Marija Luiza 
manė, kad toji meilė, vardan kurios jis teigė neva numirsiąs, 
yra paslėpta nuo visų, išskyrus ją, o dabar visas Madridas apie 
tai žino. Tai dar vienas nemalonumas, suteiksiantis pagrindą 
naujoms apkalboms; d'Astorga, nors ir girdėjo, jomis netikė- 
jo. ir tai jau buvo daug. 

Ponia de Suason pasirodė kaip paprastai. Buvo laisviau 
ir linksmiau nusiteikusi, ir kai karalienė vėl užvedė kalbą apie 
politiką, jinai juokdamasi paprašė leidimo užsiimti kuo kitu. 

— Visur apie tai vien tegirdi, ponia: meldžiu jus patauso- 
ti mane nuo tų šnekų. Jūs to norėjote; taip ir įvyko. Nebelies- 
kim šio klausimo. Turime geriau kas veikti, ir užtikrinu, kad 
jūsų ambasadoriui šiuo metu tai labai idomu. Aš sakau jūsų 
ambasadorui, laikydama jus prancūze, kaip pati gerai tą iro- 
dėte. Jis triumfuoja ir pučiasi labiau nei bet kas kitas Madride. 
Myli jus, ponia, ir aš manau, — teatleidžia man Dievas! — jog 
jis Žiūri į susitarimą dc! neutralumo, kaip jūsų prisipažinimą 
mylinčia. 

Karalienė nejučia nusišypsojo, nors jai nebuvo linksma. 
Ponas de Ribenakas afišavo savo kvailiones — pernelyg aki- 
vaizdžias, kad būtų tikros. Jis tartum lošė kažkoki lošimą, ku- 
nuo siekė sukompromituoti karalienę, ir šis faktas, nuo šiol 
jau priklausantis istorijai, įlieja dar daugiau neaiškumo į ivy- 
kius, ir šiaip savaime gana neaiškius. Jei rimtas žmogus, amba- 
sadorius, kuriam pagal pareigybę priklauso būti santūriam, 
slėpti ne tiktai savo jausmus, bet ir mintis, jei toksai Žmogus 
neslepia, tuomet jis, atstovaujantis savo valdovui prie šios ka- 
ralienės vyro, arba lošia kažkokį lošimą, kartoju, arba tera tin- 
kamas meilės nuotykėliams nuošaliuose namukuose. Jeigu tai 
buvo politinė kombinacija, tuomet atrodė labai nevykusi ir su- 
regzta kaip tik laiku, kad pražudytų karalienę. Šiaip ar taip, ši 
kuo garsiausiai trimituojama meilė visose šalyse sukėlė daug 
kalbų. Kiekvienas į ją žvelgė savaip, ir vargšė Marija Luiza. 
noIS ir niekuo dėta. buvo smerkiama labiausiai. 

Ponia de Suason visiškai pakeitė savo elgseną su ja; ne 
tiktai kad per jiedviejų pokalbius nė žodžiu neužsimindavo apie 
politiką, bet ir jos atkakliai vengė, nuleisdama negirdom, kai 
karalienė apie tai prašnekdavo. Vėl grįžo prie savo linksmų, 
nerūpestingų, lengvabūdiškų manierų; labai prablaškydavo 
Mariją Luizą, kuri negalėjo be jos apsieiti ir kuri būtų mielai 
atsižadėjusi kiekvienos kitos draugijos dėl josios — savaime 
aišku, išskyrus d'Astorgos. 

Grafienė dažnai prašnekdavo apie savo išvykimą. Norin- 
ti grįžti į Briuseli, nebegalinti ilgiau užtrukti Ispanijoje. Atseit 
karalienė jos neišklausiusi, ji niekuo negalėjo jai padėti, tad 
nematanti reikalo ilgiau pasilikti. Šeimos rūpesčiai, šaukian- 
tys ją atgalios — princas Eugenijus, tasai didvyris — ne vienin- 
telis jos vaikas, ir kiti prašę sugrįžti. Marija Luiza labai meldė 
dar pasilikti, ir grafienė tartum darė jai didelę auką. 

Jau kuris laikas karalienė, norėdama prasiblaškyti, reng- 
davo su ja lengvus pusvakarius, kur buvo kalbama apie Pran- 
cūziją ir kur šiek tiek buvo juokiamasi. Kaip gera juoktis, juo- 
kas toksai neįprastas šiuose rūmuose! Vyriausioji kamarera 
tose mažutėse šventėse nedalyvaudavo. Jose būdavo tiktai 
Nada ir keletas karalienės moterų. Nepriimdavo ir kunigaikš- 
čio d'Astorgos, kad nebūtų duota pagrindo apkalboms ar pa- 
vydui. Šis užkandis susidėdavo iš nežinomų patiekalų — pri- 
siminimų iš Paryžiaus ir Versalio, taip pat iš Briuselio ir netgi 
iš Madrido. Būdavo tai tortai, pyragaičiai, kremai: kiekviena 
parodydavo savo sugebėjimus — grafienė, damos prancūzės, 
viena vokietė, grafienė fon Penic, kameristės ispanės Zapata 
1r Nina; netgi nykštukas pabandė prisiminti savojo krašto vir- 
tuvę, kuri vieningai buvo pripažinta bjauria. Tad savo mėgi- 
nimų jis nepakartojo. Viskam vadovaudavo karalienė. Mote- 
Tys, susėdusios ant kilimu išklotų grindų, pavalgydavo po to, 
kai jau būdavo pasistiprinusios jų aptarnautos karalienė su 
grafiene, ir prie uždarų nuo smalsių ausų durų buvo daug 
juokaujama. 

Karalius Žinojo apie šias vaišes. Nesiliovė kartojęs Mari- 
jai Luizai, jog ši elgiasi neteisingai ir jog nėra pakankamai at- 
sargi. Yra sužadintos neapykantos, visa taryba ir pastarajai ar- 
timi sluoksniai ją smerkia. Turinti reikalą su stipria grupuote, 
o politikoje visos priemonės geros kliūtims pašalinti. Karolio II 
proto aiškumas tebesitęsė. Keletą mėnesių priepuoliai jo ne- 
beištikdavo; vadovavo saviesiems valstybės sekretoriams ir mi- 
nistrams kur kas geriau nei daugelis pagarsėjusių sumanumu 
valdovų, ir kadangi jis atsispirdavo gana ryžtingai, kadangi bu- 
vo žinoma, kokią įtaką jam turėjo karalienė, visas piktumas 
nukrypdavo į ją vieną. 

Mariją Luizą pasiekė jau daug naujų perspėjimų; jau daug 
laiškų be parašo, bet labai aiškių ir kupinų grasinimų, jai įteik- 
ta visokiausiais keliais. Juose nebebuvo kalbama apie grafie- 
nę — šiuo atžvilgiu visi buvo absoliučiai nusiraminę. Žudiko 
jai nenurodydavo, bet pranešdavo, jog privalanti mirti. Iš pra- 
džių ji nė kiek į tai nekreipė dėmesio, paskiau pasijuokdavo. 
Taip ilgai šie perspėjimai ateidinėjo be jokių pasekmių, jog ji 
daugiau jais nebetikėjo. 

— Tai tik gąsdinimai, — sakydavo. — Norima mane įbau- 
ginti, kad pakeisčiau savąjį nusistatymą. 

Užsiminė apie tai kelis žodžius grafienei, kuri į viską pa- 
Žiūrėjo dar atsainiau ir galutinai pašalino josios būgštavimus. 

Vieną rytą dvaras išsirengė į Aranchuesą. Buvo graži pa- 
vasario diena, gamtoje visa giedojo, ir ši diena atsikartojo ka- 
ralienės širdyje. Jinai išsikovojo, kad jai būtų leista keliauti rai- 
tomis. Karalius turėjo vykti kartu su ja, bet d'Astorga irgi bus 
ten, ir ji vylėsi patirti didelę laimę joti drauge su juo tokiu gra- 
Žiu metu. Man žinomi šitie įspūdžiai — tą pat jaučiau keliau- 
dama į savo vilą Po su ponu de Veriu. 

Prisiartinęs vyresnysis majordomas jai pasirodė liūdnas, 
pasveikino ją kenčiančiu veidu. Juodu suprasdavo vienas kitą 
be žodžių. Karalienė iškart irgi nuliūdo. Ieškojo progos jį už- 
kalbinti. Kunigaikštis nors ir nebėgo šalin, bet ir nepadėjo jai, 

o Nada, atvirkščiai. stengėsi būti kuo arčiau jos ir atskirti vpač 
nuo karaliaus bei vyriausiosios kamareros. 

Strykinėjo su savo mažučiu arklėku, krėtė sau įprastus 
pokštus, tačiau neturejo to lengvumo kaip visados. Nada se- 
no; tos mažos būtybės neturi jaunystės arba ją praranda labai 
greitai. Jam pavyko šnibžtelti karalienei, jog norįs pasišneketi 
su ja prie keturių akių. Tad atvykus i Aranchuesą. kur būta kur 
kas didesnės laisvės, jinai visus atleido ir pasišalino 1 savuosius 
apartamentus. 

Nada atsekė iš paskos. įsmuko pas ją i kambarį, 0 jinai. 
įsakiusi jam uždaryti duris, paklausė: 

— Kas jam yra ir ko jis iš manęs nori? 

— Jis jums parašė, ponia. 

Šis laiškas, kaip ir visi kiti, pildant Marijos Luizos valią, 
buvo persiųstas Sardinijos karalienei, kuri man jį parodė ir leido 
padaryti kopiją. Štai jis: 


Ponia, 

Teaileidžia jūsų didenybė savo nuolankiausiam tamui 
už įžūlumą. Nedrįstu pasakyti to, kas būtina jums žinoti, ir 
mano drąsą rašyti pateisina perteikiamos informacijos svar- 
ba. Aš gavau perspėjimą, kurio negaliu palikti be dėmesio, 
žinodamas iš kur jis ateina. Kėsinamasi į jūsų didenybės 
gyvybę, norima ją nunuodyti, tesisaugo ji vis Ųų. 

Aš pasirūpinsiu nustatyti kruopščią priežiūrą virtuvė- 
se; valgių nešėjams į stalą ir metrdoteliams įsakyta, kad vers- 
tų virėjus ragauti jų akivaizdoje visus patiekalus ir ragautų 
patys. Mažne kasdien aš pats dalyvauju šioje procedūroje 
arba, jeigu tamyba jūsų didenybei mane sulaiko kitur, esu 
pakeičiamas asmens, tokio pat patikimo kaip aš. Atsiklau- 
pęs ant kelių meldžiu, primygtinai raginu savo karalienę pa- 
klausyti manęs, nevalgyti nieko be jo didenybės karaliaus, 
nepnimti jokios dražė iš bet ko ir saugoti savąją Mums taip 
brangią gyvybę. 


Šis perspėjimas anaiptol nėra kaip kiti tuščios kalbos. 
Tai tiesa, tai tikrumas. Prancūzijos ambasadorius jį gavo 
kaip ir aš, tačiau iš kito šaltinio — irgi visai patikimo. Juo 
galima, privalu pasikliauti. Aš tegyvenu trokšdamas būti vie- 
nu metu keliuose asmenyse, kad apsaugočiau savo karalie- 
nę nuo šio baisaus pavojaus, ir nė mirksnį nenutolti nuo 
jos, nes man atrodo, kad tiktai aš vienas, tiktai aš galiu ją 
apginti. Tai mano pareiga ir mano laimė... Teįsako jūsų di- 
denybė, ir aš paklusiu,; teleidžia man budėti prie jos ir paša- 
linti priešus — prašau tik tokio atlygio, jeigu ji galėjo pama- 
nyti, kad manoji aistra reikalinga atlygio. 

Nuolankiausias, ištikimiausias, aistringiausias iš jūsų 
tamų 

D'Astorga 


Šis laiškas parašytas prancūziškai be mažiausios klaidos — 
toks, koki jį perrašiau. Kunigaikštis dienas naktis mokėsi tos 
kalbos. Įgudo ja mąstyti, kad turėtų su karaliene šią dvasinę 
bendrystę. 

Tie ispanai pasižymi rafinuotumais ir delikatumais, dėl 
kurių trokšti būti jų mylima. 

Karalienė skubiai permetė akimis laišką. Skaitydama bai- 
siai išblyško. Šisyk ją pagavo baimė: d'Astorga ne toksai žmo- 
gus, jog ją gąsdintų be pagrindo. Emė klausinėti nykštuką, ku- 
ris nesiprašydino ir jai papasakojo, ką žinojo laiškui papildyti. 

Kunigaikštis, girdi, negalėjęs įvardyti atsiuntusiojo perspė- 
jimą. Garbės žodžiu isipareigojęs slėpti jo vardą; tačiau tai buvo 
žmogus, pagal savo padėti turintis galimybę viską žinoti, kuriam 
karalienė buvo padariusi paslaugą ir kuris liko dėkingas. Išdavė 
šią paslapti rizikuodamas savo gyvybe; tačiau tikrai žinąs, kad 
karalienės mirtis nuspręsta; tam atlikti parinktas agentas; bet 
šio agento vardas ir pasirinktas veikimo būdas jam nežinomi. 

— Ponia, — pridūrė nykštukas, — saugokite save; taip 
pat leiskite mums dar labiau jus saugoti, ir niekam, netgi kara- 
liui, neprasitarkite apie visa tai nė žodžio. 

VI 


Nuo šios dienos karalienė nebeturėjo nė minutėlės po- 
ilsio; rašė visiems, kad laukianti, jog kiekvieną akimirką nu- 
mirsianti, jog niekuo nepasitikinti, jog po kiekvieno valgio 
pavedanti savo sielą Dievui ir jog tikriausiai žūsianti kaip ir 
jos motina. 

Karalius, jos dėdė, parašė jai savo paties ranka, jog siun- 
čiąs savo ambasadoriui įsakymą budėti prie jos, pareikšti tary- 
bai, jeigu tik trim dienom ją ištiktų liga, panaši į nunuodijimą, 
jis kreipsiąsis teisingumo į visą Europą. 

Jinai perskaitė šį laišką, paslėpė jį nuo Karolio II, kurio 
nenorėjo varginti, ir liepė perduoti ponui de Ribenakui, kad ji 
prašanti imtis žygių, jog tylėtų ir Ispanijos valstybės taryba. Pas- 
kiau itin slapčia ji pasikviesdino jauną augustinų! vienuolį, apie 
kurį jai buvo kalbėta, norėdama atlikti jam išpažintį, nes nė 
kiek nepasitikėjo Sulpicijumi — jį laikė Šventosios Oficijos šni- 
pu ir pačiu pavojingiausiu tarp savo priešų. Tai pasirodė ne- 
lengvas dalykas, ir niekada drąsesnė intriga nebuvo suregzta 
Ispanijos karaliaus rūmuose, kur vien tik nuodėmklausio var- 
das versdavo drebėti visus — nuo karaliaus iki Žžemiausiojo 
patarnautojo. 

Už tą sąžinės ramybę, ji, beje, privalėjo būti dėkinga d'As- 
torgai. Jis išsirengė pas savo dėdę Toledo arkivyskupą, didžiai 
apsišvietusį prelatą, galbūt vienintelį tokį šioje tamsybių šalyje. 
Garsėjo savo gerumu bei mielaširdyste; gautas pajamas išda- 
lydavo išmaldoms, pasilikdamas sau tiktai kiek būtiniausia ir tar- 
pais vaikščiodavo skylėta sutana, kad galėtų atiduoti daugiau. 

Kunigaikštis atvyko į Toledą, nupasakojo jam karalienės 
padėtį, sudomino jį šios būgštavimais bei rūpesčiais ir paklau- 
sė, ką galėtų patarti. 


augustinai — 1243 m. įsteigto katalikų elgetaujančiojo ordino 
vienuoliai. 

— Karalienė nepasitiki, negali pasitikėti vienuoliu, kuris 
jai priskirtas, monsinjore, ir jūs tą suprantate kaip ir aš. Nėra 
nė ko galvoti, apie viešą dvasininko pakeitimą kitu. Man regis, 
aš suradau būdą, tik nežinau, ar jis įgyvendinamas; šiaip ar 
taip, esu reikalingas jūsų pagalbos ir globos. 

— Aš visada jūsų paslaugoms. 

— Ar netunte savo diecezijos kunigo — drąsaus, uolaus, 
protingo, apsišvietusio, kuris sutiktų aukotis dėl savo valdo- 
vės? Perspėju jus, tai žaidimas su savo gyvybe. 

— Argi jūs nežaidžiate savąja? 

— Kalbama ne apie mane, o apie jūsų vienuolį; ar tokį 
surasite? 

— Tikiuosi. 

— Puiku. Ir juo pasitikite? 

— Visiškai; tai prancūzas. 

— Vis geriau ir geriau. 

— Tačiau prancūzas, kurio motina kilusi iš Toledo, kuris 
kalba ispaniškai kaip jūs arba aš ir kurio niekas nepalaikytų 
svetimšaliu. Kaip ji jūs įvesdinsite? 

— Jums leidus, dėde, nuvilksime jam sutaną ir perrengsi- 
me eiliniu patarnautoju. Iš jo padarysiu kambarių durininką 
ar Ką nors panašaus, ir tada karalienės moterys ras būdą kaip 
jam prasmukti pas ją. 

— Leisiu tai padaryti; Dievas įžvelgia širdis ir Žino jų pa- 
skatas, pritaria joms. Ryt jūs pamatysite mūsų jaunąjį kankinį 
ir pasišnekėsite su juo; labai nustebčiau, jeigu jis nesutiktų. 

Tėvas Gabrielis, augustinų vienuolis, įsakytas savojo ar- 
kivyskupo, iš tikrųjų prisistatė ir vos tik išgirdęs pasiūlymą ne- 
sitvėrė džiaugsmu. 

— Tėve, gerai pagalvokite, jeigu jie jus suseks, nužudys. 

— Aš pagalvojau apie viską, pone kunigaikšti; netgi pagal- 
vojau, kad nepnivalau atpažinti jūsų ekscelencijos ir neatpažin- 
siu. Mielai aukoju savo gyvybę dėl tokio gražaus tikslo. Iepra- 
šau Dievą, kai priims mano sielą, gerovės ir laimės karalienei. 

— Kaip gaila, kad šis vienuolis toksai jaunas, — pastebė- 
jo kunigaikštis arkivyskupui, kai dvasininkas pasišalino. 

— Sūnėne, tokiai užduočiai įvykdyti mes nebūtume radę 
senio: atsidavimas — tai jaunystės bruožas. 

Dvasininkas pirma vyresniojo majordomo išvyko į Mad- 
ridą — persirengęs, gavęs visus arkivyskupo įgaliojimus bei 
palaiminimą ir tvirtai pasiryžęs, jeigu būtų susektas, viską pri- 
siimti sau, nesukompromituoti nei prelato, nei jo sūnėno; tai 
buvo kilnios sielos ir didžios pagarbos vertas žmogus. Susi- 
pažinau su juo Pjemonte, kur atvyko užbaigti savo gyvenimo 
darbo. 

Visa išsipildė, kaip norėta. Durininkas buvo paskirtas, pri- 
sidengęs peruku, slepiančiu tonzūrą, ir niekas jo neatpažino. 
Daugelį sykių išklausė karalienės išpažintį ir suteikė jai komu- 
niją. Tėvas Sulpicijus tesulaukdavo iš jos pokalbių, bet ne atvi- 
rumo. Diena po dienos Marijos Luizos klaikai rimo; tebegau- 
davo naujų laiškų, iš kurių vienas kitas turėdavo tiesos atspal- 
vį, ir vis dėlto nieko neatsitiko; pradėjo prie jų priprasti ir ne- 
teikti jiems tiek daug reikšmės. 

Ponia de Suason kasdien kalbėdavo apie savo išvykimą ir 
vis jį atidėliodavo; galop apsisprendė ir atėjo jai pranešti, kad 
kitądien po Dievo Kūno šventes tikrai išvyksianti. Karalienė 
šįsyk nepajėgė išgauti atidėties, ir dėl kelionės buvo galutinai 
nutarta. 

— Ponia, atsisveikinimui surengsime paskutinę vakarie- 
nę, kur kiekviena prisidės savo talentais, netgi jūsų didenybė. 
O ašpati, aš pažadu apelsinų žiedų pyragaičių — tokių jūs visą 
savo gyvenimą nesate ragavusi; jų receptą perėmiau Iš savo 
dėdės kardinolo. 

— Juk tai anaiptol ne galutinis sudie, grafiene; jūs pas 
mus dar sugrišite"? 

— Be abejo, ponia, ypač kai jūs būsite pasekusi mano 
patarimais; tuomet jausiuos labai laiminga čia įsikurti; Pran- 
cūzija man uždaryta. 

— Išsirūpinsiu jums leidimą kartkartėmis vėl jon įžengti, 

su salyga. kad pas mus sugrišite. Kokiu keliu ketinate palikti 
Ispaniją? 

— Ponia. arklių pamainos man jau parengtos Barselonos 
kelvje; 1 jos sesiu laivan. plaukiančian i Italiją, o iš tenai vyk- 
siu 1 Vieną, kur tikiuosi rasti savo sūnų. 

— Taigi ketvirtadieni pasimatysime galbūt paskutinisvk 
Jaugeliui metų; bet jūs man rašysite. brangioji grafiene. ir ma- 
nes neužmiršite? 

Taigi šitaip abi princesės keitėsi jaudinančiais bičiulystes 
patikinimais, ir kas vakaras abi ilgiau drauge užsibūdavo. ka- 
dangi turejo greit išsiskirti. Paskelbta apie vakarienaitę. Kara- 
lienės aplinkoje tai buvo įvykis, nes prasidėjus būgštavimams 
1 anoniminiams laiškams, tas linksmas vaišes teko nutraukti. 
Karalius rečiau lankėsi pas karalienę, tačiau tądien žadėjo da- 
lyvauti, kad atsisveikintų su grafiene. Bet kaip tik tada atvyko 
Vienos dvaro kurjeris, kuriam nedelsiant reikėjo atsakyti, to- 
dėl teko sušaukti tarybą, užuot maloniai leidus laiką su kara- 
liene ir josios svečiais. 

— Palauksime, — tarė ponia de Suason. — Kokia šventė 
be jo didenybės. 

— Deja! — atsakė Karolis II, — aš ilgai būsiu užimtas; 
tai užtruks mažų mažiausia penkias ar šešias valandas, manęs 
nelaukite. Sakau jums sudie, grafiene, kadangi išvykstate ry- 
toj, ir tikiuosi, kad vėl jus išvysiu Madride. Išsivežkite šitai pri- 
siminimui apie mane. 

Ir padavė jai labai gražų laikrodį su savo portretu, pada- 
bintu deimantais. Karalienė pasinaudojo proga irgi įteikti do- 
vaną — unikalią, alegorišką apyrankę su retai pasitaikančiais. 
puikaus darbo emalės piešiniais. Vienas jų vaizdavo Liudvi- 
<ą XIV, antras — kardinolą Mazarini, trečias — princą Euge- 
nijų; Visi trys — istabaus panašumo. Medalionus supo įrašas 
su tokiais žodžiais: 

VIENAS JAU DARĖ. KITAS PADARYS 

Ši nuostabi. tokia brangi ir tokio gero skonio dovana bu- 

vo priimta su dėkingumu. 

— Ak, ponia, jeigu galetumėte teisingai nuspręsti, tai bū- 
tų laimingiausia mano gyvenimo diena! Bet, deja, aš to nesiti- 
kiu. Karalius buvo pernelyg nedėkingas tam, kuris jau darė, 
pernelyg žiaurus tam, kuris norėtų padaryti. 

Karalienė nuleido tai negirdom, ir pusvakariai prasidėjo. 
Grafienės pažai atnešė nuostabų apelsinų Žiedų tortą, patal- 
pintą auksuoto sidabro pintinėlėje. Visi žavėjosi šiuo stebuklu. 

— Aš pati ji kepiau, ponia, ir prašau man leisti išdalinti. 
Matote, jisai skirtingų kvapų, kurie atitinka tas skirtingas spal- 
vas. Jos didenybė karalienė gaus šią gražią tolimųjų salų! miš- 
ko baltąją leliją“, kurią labiausiai mėgsta. Kaip tik jai ją pasky- 
riau. Kiekvienam sava gėlė, pagal polinkį. 

Tortas vaizdavo puokštę; tai buvo tikras meno kūrinys. 
Pereita prie vaisių, ir visi jau buvo kiek pagyvėję nuo geriausių 
Ispanijos ir Prancūzijos vynų; mažutėje draugijoje kibirkščia- 
vo linksmybė, ir galiausiai tarp šių nuostabiai apmuštų sienų, 
kur juokas apskritai atrodė svetimas, juoktasi iš visos širdies. 

Tortas buvo supjaustytas, išdalintas, išdėliotas gabalais; 
karalienė suvalgė savąją leliją su aiškiu malonumu —ši pasiro- 
dė labai gardi. Nada pareikalavo sau žiedpumpunio, ir grafie- 
nė fon Penic, Zapata bei Nina, sėdėjusios ant grindų šalia ka- 
ralienės, gavo iš jos rankų šios gražios gėlės dalelę, kurią apgy- 
nė nuo amerikietiškųjų šunyčių. Karalienę pralinksmino šis Žai- 
dimas, kuriame josios šunyčiai liko nugalėti: jie nenutvėrė nė 
trupinėlio. 

Buvo jau po dešimtos, kai kompanija išsiskirstė. Kelias 
minutes ankstėliau vėl pasirodė karalius; jam išsaugojo jo dalį 
torto, kurią šisai suvalgė, prieš tai pasiūlęs atsikąsti karalienei, 
taip sužavėtai šiuo gardumynu, jog ji neatsisakė. Grafienė pasi- 
rodė didžiai sujaudinta; verkdama pabučiavo karalienės ranką; 
toji, irgi ašarojanti, pabučiavo ją į abu skruostus pakartodama: 

— Nesakau jums sudie, grafiene, juk greit sugrįšite. 


tolimosios salos — čia kalbama apie Karibų jūros baseino salas. 
baltoji lelija — Burbonų giminės heraldinis ženklas. 

Paskiau karalienė palydėjo ją iki savo kabineto durų, se- 
kė akimis, kol galėjo matyti, ir kadangi jau buvo vėlus metas, o 
jinai jautėsi pavargusi, paliepė paguldoma į lovą. 

Naktis jai buvo nerami, miegojo mažai: karalius, kurio 
miegas būdavo negilus, šitai pastebėjo ir pasiteiravo ją, ar kas 
negera. 

— Ne, valdove; tai tasai vynas, kurio teko išgerti; nesu 
prie jo pratusi, man jis mažumėlę mušė į galvą. 

Vis dėlto ji turėjo atsikelti įprastą valandą — reikėjo eiti 
į mišias. D'Astorga, savaitei išvykęs, tądien turėjo sugrįžti, ir 
anksti atsikėlusi ji vylėsi juo anksčiau jį pamatyti; tai buvo jo- 
sios laimė ir josios gyvenimas. 

Praskleidusi lovos užuolaidas, Luizona jai pasakė, kad Na- 
da skundžiasi stipriais galvos skausmais ir prašąs, jog jam leis- 
tų nevykti į mišias, nes norįs pailsėti. 

— Jis irgi bus per daug išgėręs, — nusijuokė karalienė. 

— Kad jūsų didenybė jį matytumėt! Visas persimainęs, 
tasai žmogeliukas! 

— Tegul ilsisi, apsieisime be jo; pakaks, kad pasirodys pas 
mus per pietus, atleidžiu jį iki tol. 

Marija Luiza atsikėlė apsunkusia galva, bet ne tiek, jog, 
skųstųsi. Karalius, atvirkščiai, jautėsi itin žvalus ir paleido jos 
adresu vieną iš tų ispaniškų juokelių, negrabių it meškos letena. 
Viena, ką dera pastebėti — tai, kad tarp visų žemės tautų tik 
dvi pasižymi įgimtu sąmojingumu: prancūzai ir italai. Kitos turi 
mandagumo, takto, mokytumo, bet sąmojaus — ne. Vakar pa- 
stebėjau tai ponui Volterui; šis man atsakė, jog esu visiškai tei- 
si ir jog teprašąs mano malonės milordui Bolingbroukui!. 

Rytas praslinko įprasta tvarka, kurios niekas neišklibina 
ir kuri, mano galva, karalių gyvenimą paverčia kankyne. Visas 
dienas daryti tą patį, tuo pat laiku bei būdu! Nenorėčiau būti 


Bolingbroukas (lordas Henry Bolingbroke, 1678-1751) — anglų 
valstybės veikėjas, užsienio reikalų ministras, vedęs Utrechto taikos de- 
rybas; filosofas deistas, įstabių politinių literatūrinių “ Laiškų" autorius. 

karalienė, nors ir dalinčiausi sostu su brangiausiuoju žmogu- 
mi; tai būtų Tantalo! kančia, neturėčiau laiko jį mylėti. 

Atėjo pietų metas. Rytą d'Astorga nepasirodė. Dabar gi 
prisistatė vykdyti savo pareigas. Pasveikinęs karalienę prieš ves- 
damas į valgomąjį, rado šią labai pasikeitusiu veidu ir nepaje- 
gė paslėpti savo nusistebėjimo. 

— Jūsų didenybė serga? — paklause jis. 

— Ne, tik pavargusi. Vakar, atsisveikindami su grafiene, 
mes daug gėrėme, daug juokėmės, daug valgėme, o jūsų tenai 
nebuvo, pone. 

— Iš tiesų, labai gailauju, kad tenai nebuvau, ponia; ir 
jeigu būčiau galėjęs numatyti... 

— Aš, aš tenai buvau, — pagavo karalius. — Grafienė 
išvyko, ir aš anaiptol nepykstu, nes nepajėgiau pakeisti savojo 
nusistatymo. Nepatinka ji man. 

— Juolab nei man, valdove. 

Ir nepaisant šio bodėjimosi. nepaisant gautų perspėjimų, 
nei karalius, nei kunigaikštis nesugebėjo apsaugoti karalienės 
nuo šios sibilės*, kurios jie taip bijojo. Tai darsyk įrodo, jog 
Dievo valia viską žemėje lemia ir jog jis moka viską taip pa- 
tvarkyti. kad jinai būtų įvykdyta. 

Nada nepasirodė pralinksminti savo šeimininkų įprastais 
pokštais. Romulas atkreipė į tai dėmesį ir apkaltino jį tingu- 
mu bei girtuoklyste. Marija Luiza paliepė jam nutilti, pareikš- 
dama, jog kaltinant nykštuką, reiktų apkaltinti ir ją pačią, taip 
pat visus, dalyvavusius vaišėse. 

— Aš irgi tenai buvau, ponia, — nesiliovė nepataisoma- 
sis Romulas, — o vis dėlto kuo puikiausiai jaučiuosi. 


Tantalas (gr. mit.) — Lidijos (pagal kitus šaltinius — Sipilo 
srities Frigijos pietuose Argo arba Korinto valdovas. Neįtikęs Olimpo 
dievams, buvo Dzeuso nutrenktas į Hado karalvstę (pragarą), kur turėjo 
kentėti nepaprastas kančias (“Tantalo kančios") — ištroškęs negalėdavo 
atsigerti, nes jam įbridus į upę vanduo nusekdavo, išalkęs — pavalgyt: 
vaisių, nes medžių šakos pakildavo aukštyn. 

* sibilė — sen. Graikijoje ir Romoje — ateities pranašautoja, ži- 
niuonė. 

Dienos likutį Marija Luiza jautė nuovargį bei mieguistu- 
mą ir, keista, keletas josios kamerisčių — taip pat. Tarp sežo- 
ras de honor, grafienę fon Penic vienintelę ištiko toks pat ne- 
galavimas. Kunigaikštienė d'Albukerkė ir kitos damos, visos 
buvo nusiteikusios vaišintis iš naujo. 

Vakarop, susirinkus pas karalienę pažaisti šipuliukais, Ma- 
rija Luiza pasakė vyriausiajai kamarerai: 

— Man taip norisi miego, jog negaliu savęs pergalėti, at- 
rodo, tuoj užmigsiu prie stalo. 

Tą pat mirksnį vidun įžengė pažas, Nados bičiulis, tarna- 
vęs jam iš draugiškumo, ir jo vardu pasiteiravo kunigaikštį d' As- 
torgą, ar šis nesiteiktų ateiti pas jį į kambarį, nes jam reikia 
būtinai su juo pasišnekėti, o pats nieku gyvu nepajėgiąs atsi- 
kelti iš lovos. Vyresnysis majordomas mėgo tą mažą sutvėrimą 
dėl šio ištikimybės karalienei, tad atsakė tuoj pat prisistatysiąs. 

Karalienė nugirdo tuos žodžius ir pasiteiravo apie savąjį 
nykštuką, kurio jai labai stinga, pridūrė, atseit reikia, kad ją 
kas linksmintų. 

— Ponia, šį vakarą jis dar labiau negaluoja, — atsakė pa- 
žas, — ir baisiai nusiminęs, jog negali eiti savo pareigų, bet 
jeigu jį pamatytumėt, sužadintų jums gailestį; jo maža galva — 
nelyginant obuolys; man atrodo, kad ji vis traukiasi. 

Kunigaikštis gavo karalienės įsakymą tučtuojau nueiti pas 
Nadą ir sugrįžus jai pranešti apie jo būklę, 0 ypač — nepagai- 
lėti jam nei rūpesčio, nei gydytojų, nei pagalbos. 


VII 


Įžengus į kambarį, kuriame gyveno Nada, gretimais savo 
draugužio Romulo bei kitų karalienės patarmnautojų, kunigaikš- 
tį nemaloniai sukrėtė šio vargšo sutvėrimėlio dejonės. 

— Kas tau, Nada? — paklausė jis. 

— Ak, pone kunigaikšti, pagaliau jus matau! Garbė Die- 


271 


vui! Stebėkite karalienę, meldžiu jus. Aš nunuodytas: turėtų 
tas pat būti ir jai. Tegu ja pasirūpina, tegul sukviečia visus gy- 
dytojus. Ar ji nesikankina? 

— Tu išprotėjai, vargšas nykštuk! — atšovė kunigaikš- 
tis. — Tavęs niekas nenuodijo, o juolab — karalienės. 

— Aš nunuodytas, sakau jums! Ir dėl Dievo meilės, pasi- 
rūpinkite, kad suteiktų pagalbą karalienei, galbūt dėl jos dar 
yra laiko. O dėl manęs tai nesvarbu! 

— Kodėl turėtum būti nunuodytas? Kodėl turėtų būti 
nunuodyta karalienė? Argi ne jūs visi valgėte tą patį? 

— Tai grafienės de Suason tortas. 

— Karalius ir visos tos damos paragavo po savo dalį. Visi 
jaučiasi gerai. 

— O Nina, o Zapata ir grafienė fon Penic — jos irgi gerai 
jaučiasi? 

— Jos pas karalienę, bet skundžiasi, tas tiesa, neįveikia- 
mu mieguistumu. 

— O karalienė? 

— Karalienė taip pat. 

— Paklausykite manęs, meldžiu jus; jūsų tenai nebuvo, 
tad nieko nežinote... O jeigu būtumėt buvęs, viso to nebūtų 
atsitikę, tikrai. Negaiškite nė sekundės! Tegul pakviečia kara- 
lienės gydytojus, ypač prancūzų ambasados gydytojus, kad pa- 
vartotų stiprų priešnuodį. Karalienė suvalgė leliją; tos damos 
ir aš, mes pešėmės dėl kąsnelių; esu pats mažiausias, pats sil- 
pniausias, todėl buvau labiausiai paveiktas, bet mes visi žuvę. 
Tie itališki nuodai nieko nepagaili. 

Vyresniji majordom4 sukaustė siaubas. Tai, ką kalbėjo 
nykštukas, susišaukė su jo gautaisiais perspėjimais. Grafienės 
išvykimas, pridėjus dar šią vakarienaitę, tie užkalnių nuodai, 
apskaičiuoti taip, jog imtų veikti tik po kurio laiko — visa tai 
per kelias sekundes iškilo jo vaizduotėje. 

— Palauk manęs, Nada, — sušuko jis, — aš tau atvesiu 
seną savo namų gydytoją maurą. Jis tai pasakys mums teisybę. 

Bėgčiom d'Astorga nubildėjo laiptais, atsidūrė kieme, įšo- 
ko pirmon priešais jį pasitaikiusion karieton — savavališkai, 
neatsiklausdamas savininko, vien tik pasitelkęs šiuos magiškus 
žodžius “Karaliaus vardu!" paliepė nulakinamas į savo rūmus. 

Ir po ketvirčio valandos jis parsigabeno baltabarzdį se- 
nioką keistais drabužiais. Iempė jį paskui save, neduodamas 
pačiam žengti. 

— Eime, eime, Chosefai, meldžiu tave! — vis kartojo jam. 

Tasai Chosefo vardas maurui buvo duotas kunigaikščio 
tėvo, kuris parsigabeno jį iš Afrikos ir pakrikštijo, idant išvengtų 
Šventosios Oficijos persekiojimų; bet giliai širdyje Jusufas pa- 
siliko musulmonu ir išsaugojo savo įsitikinimus lygiai kaip ir 
įpročius, nors pasistengdavo rodytis gana dažnai. Gyvenimą 
leido d'Astorgos namuose skaitydamas, studijuodamas ir dos- 
niai dalydamas savo mokslo lobius vargšams. Kunigaikštis jį 
skolindavo savo draugams, gausiai atsilygindamas už save ir 
už kitus klientus, kurių jam parūpindavo. Jusufas niekados nie- 
ko nepriimdavo iš ko nors kito, tik iš jo vieno. Mylėjo ji kaip 
savo sūnų, regėjo gimstantį, ir žavėjimasis jo privalumais te- 
nusileido švelnumui, kurį tam jautė. Geras, gailestingas kaip 
ir jo šeimininkas, pasižymėjo tikro krikščionio dorybėmis, ir 
niekas nebūtų patikėjęs, kad toks nesąs. 

Keletą kartų jis buvo matęs karalių ir karalienę. Susidarė 
tvirtą nuomonę apie vieną ir kitą. Dešimtį sykių buvo pareiš- 
kęs, kad Karolis II pamišėlis, kad ilgai negyvens, kad neturės 
vaikų, o dėl karalienės — kad jeigu jos kas nors nenužudys, tai 
numirs iš sielvarto, liūdesio ir graužačių, nesulaukusi keturias- 
dešimties metų. 

Kunigaikštis keliais žodžiais jam nupasakojo, kas nutiko. 
Įsivedė jį į Nados kambarį ir kupinu užuojautos gestu parody- 
damas tarė: 

— Štai tas vargšas nykštukas, Jusufai; prašau tave, išgel- 
bek jį, jei Žmogaus galioje tai padaryti. 

Gydytojas apžiūrėjo Nadą, čiuoptelėjo pulsą, pakėlė jo 

vokus, pamaigė kūnelį ir, galima sakyti, klausėsi skausmų, ku- 
riuos privertė šį kęsti. 

— Ar esi drąsus, mažasis žmogeliuk? — paklausė gydy- 
tojas. — Ar galima tau kalbėti, lyg būtumei mūsų augumo? 

— Taip, kalbėkite. Nada narsios širdies ir gali viską iš- 
klausyti. 

— Pirmiausia tegu atsako į mano klausimus, tartum nuo 
to priklausytų gyvybė ar mirtis. 

Jusufas iškamantinėjo jį apie vakarykščias vaišes, liepė pa- 
kartoti, kas tenai atsitiko, ką karalienė ir jis valgė, kaip iš pa- 
žiūros atrodė tortas, koksai buvo ypatingas jo skonis, žodžiu, 
begalę smulkmenų; po to jis minutėlę susimąstė. Paskiau nykš- 
tukui paaiškino, ką šisai jautė, ką turėjo jausti karalienė, taip 
pat seūoras de honor; visa tai buvo nupasakota skrupulingai 
tiksliai. 

— Taigi, — pridūrė jis, — tai, ką jums pasakė Nada, tei- 
sybė — visi nunuodyti. 

— Dieve mano! 

— Taip, brangusis pone, ir man Žinomi nuodai. 

— Tad eime, eime greičiau! Reikia pasikelti pas karalie- 
nę, reikia ją perspėti. 

Mokslinčius liūdnai palingavo galvą. 

— Jau per vėlu! — sumurmėjo. 

— Nejau tai įmanoma! Jinai numirs? Negalima jos išgel- 
beti? Tu klysti, Chosefai. Ji gerai jaučiasi, ką tik girdėjau juo- 
kiantis; karalienė nesikankina, kupina gyvumo. 

— Jinai numirs, ir tu taip pat, vargšas Žmoguti, tapai savo 
prieraišumo auka, o tiems, kurie rengiasi nukirsti medį, maža 
terūpi, kad suniokos ir krūmus. 

— Deja! — atsakė Nada su ašaromis akyse. — Kad mano 
gyvybė nors galėtų atpirkti josios! 

— Mielasis sutvėrimėli, negaliu tavęs išgelbėti, tačiau pa- 
lengvinsiu tavo skausmus. Tu daug nekentėsi, o mano dėka 
kentėsi dar mažiau. Noriu, kad tavo mirtis būtų švelni, tu to 
nusipelnei, vargšeli. Tik palikite mane ketvirčiui valandos prie 

šios lovos, monsinjore, ir jeigu norite, kad apžiūrėčiau kara- 
lienę, parenkite ją, idant mane priimtų. 

Jis paliko Jusufą su ligoniu ir kuo skubiausiai sugrįžo i 
karalienės apartamentus, kur aptiko visišką sumaištį. Marija 
Luiza ką tik nualpo; tuo tarpu grafienė fon Penic, labai grės- 
mingos būklės, buvo nugabenta į savo būstą. Karalius, palie- 
pęs nunešti karalienę į jos kambarį, nusekė įkandin. Niekas 
nesusigaudė, kas dedasi, ir visų širdis gniaužė nerimas. 

Nesiklausydamas iš visų pusių sklindančių aimanų ir per- 
spėjimų, vyresnysis majordomas tiesiai nudrožė i karališkąjį 
kambarį. Įsakmiai pasibeldė į duris. Iš vidaus išniro blyški kaip 
drobė kunigaikštienė d'Albukerkė ir pasiteiravo, kas tokiu mo- 
mentu jį čia atvedė. 

— Jos didenybės karalienės gerovė, kunigaikštienė! La- 
bai tavęs prašau pasakyti karaliui, jog vardan karalienės gyvy- 
bės meldžiu jį kelias sekundes mane išklausyti. 

Kunigaikštienė pažinojo d'Astorgą, tad suprato, kokia tik- 
ra ištikimybe skamba jo žodžiai. Nuėjo tiesiai pas karalių, sto- 
vintį prie Marijos Luizos lovos, apsuptos gydytojų; pakartojo. 
ką išgirdusi, ir pridūrė: 

— Išklausykite jo, valdove; tikrų tikriausiai jis atneša tam 
tikrą aiškumą, ir juk Žinote, kad galite juo pasitikėti. 

Karalius tylomis pasuko paskui kunigaikštienę; aptiko 
kunigaikštį prie durų — ir kaip karštai troško, šis neperžen- 
gė slenksčio, kad išlaikytų pagarbą nualpusiai karalienei. Iš- 
vydęs savo šeimininką, atsiklaupė ir siekė pabučiuoti jam 
ranką. 

— Valdove, — tarė, — jūs galbūt dar nelaimingesnis ne- 
gu numanote. Teatleidžia man jūsų didenybė, bet šią baisią 
akimirką laikau savo priederme pasakyti tiesą. 

— Kalbėk, d'Astorga; ką tu Žinai? 

— Valdove, grasinimai įvykdyti, išpranašauti dalykai išsi- 
pildo... 

— Na? 

— Karalienė nunuodyta, valdove! 


Karalius suvaitojo ir atsirėmė į duns. 

— Iš kur žinai? 

— Iš vargšo mirštančio Nados, nes valgė lemtingojo tor- 
to, atnešto tos baisiosios moters. Tesiteikia jūsų didenybė įsa- 
kyti, kad ją vytųs: ir pargabentų čionai. 

— Reikia gelbėti karalienę. 

— Taip, valdove, reikia gelbėti karalienę, ir tam čia turiu 
savo mokytąjį Jusufą. Telaukia jūsų įsakymų, kad tuoj pat pri- 
sistatytų; bet nuodytoja neturi pasprukti; vardan Aukščiausio- 
jo, valdove, įsakykite, kad ją imtų vytis. 

— Visa, ko tik nori, d'Astorga; bet pirmiausia — Jusufą. 

— Jis čia. 

— Tegul ateina! 

— Įsakymą, valdove, dėl šitos nenaudėlės. 

— Štai mano žiedas, neturiu jėgų rašyti; eik! Tegul tau 
paklūsta kaip man pačiam. Štai kaip tik kunigaikštis de Medi- 
naselis, jis tau padės. Jusufai, pusė Ispanijos tau, jeigu išgelbė- 
si karalienę! 

Didysis daktaras prisiartino prie ligonės. Kiti gydytojai 
tuoj pat pagarbiai prasiskyrė ir užleido jam pirmenybę. Šisai 
apžiūrėjo Marijos Luizos rankas, krūtinę, išklausė jos alsavi- 
mą ir širdies tvinksnius. Karalius stovėjo greta ir su nerimu 
žvelgė į jį. 

— Jeigu karalius teiktųsi įsakyti, kad iš čia būtų išprašy- 
tos visos moterys, išskyrus kunigaikštienę d'Albukerkę, visi vy- 
rai, išskyrus gydytojus bei garbųjį tėvą, aš išsakysiu savo nuo- 
monę apie karalienės būklę. 

Karalius davė ženklą, ir netrukus aplinkui teliko nurody- 
tieji asmenys. 

— Nagi? — paklausė karalius, pertraukinėjamas kūkčio- 
jimų. 

— Valdove, ponai, jos didenybės karalienės būklė man 
nekelia abejonių, ji nunuodyta. Ar jūsų ne tokia nuomonė? 

Visi pritariamai nuleido galvą. 

— Vaisto, priešnuodžio!.. Paskubėk, Jusutai! Gausi visa, 
ko panorėsi, jeigu tik ją išgelbėsi. 

— Valdove, prašote manęs to, kas pranoksta Žmogaus jė- 
gas. Pavartoti itališki nuodai, jiems priešnuodis nežinomas — 
tai Bordžų! nuodai, atgabenti Prancūzijon Komo Rudžienio“ 
prie Kotrynos de Mediči, pradingę ir vėl atrasti ševaljė de Sent 
Krua“, jo padovanoti poniai de Brenviljė*, o ši juos perdavė 
moteriškei La Vuazen. Taigi dabar suprantate, kokiu būdu mes 
juos vėl aptinkame čia. Kartoju, šiems nuodams nėra žinomas 
priešnuodis. 

Karalius sudejavo. 

Karalienė gulėjo sustingusi, tartum negyva, pamėlusiu vei- 
du, atvertomis ir pastirusiomis akimis, sulenktais pirštais; sa- 
kytumei, miegojo baisių sapnų užpildytu miegu. Išbandytos vi- 
sos priemonės jai sugrąžinti sąmonę, tačiau niekas nepadėjo. 

— Mes negalime išgelbėti karalienės, ponai, juk sutinka- 
te su tuo, tačiau galime prailginti jos gyvenimą, palengvinti 
kančias, padaryti jas ne tokias sunkias. Jeigu karalius mano 
atsakomybe malonėtų suteikti man laisvas rankas tam, ko ke- 
tinu imtis, pažadu, kad karalienė išgyvens maždaug savaitę, ir 
jos mirtis bus švelni nelyginant gražios dienos pabaiga. Tegul 
jūsų didenybė dabar sprendžia. Aš išsakiau savo nuomonę. 

Karalius apklausė paeiliui penkis kitus gydytojus, daly- 
vaujančius šiame konsiliume; visi sutiko su mauru. Tasai 


Bordžos (Borgia) — ispanų kilmės viduramžių Romos didikų 
šeima, iš kurios įžymiausi: popiežius Aleksandras VI, jo sūnus Cezaris 
Bordža, duktė Lukrecija. Visi jie pagarsėjo politinėmis intrigomis ir savo 
priešų nuodijimais. 

* Komo Rudžieris (Cosimo Ruggieri) — florencijietis astrono- 
mas, Kotrynos de Mediči (Prancūzijos karaliaus Henriko II žmonos) fa- 
voritas (mirė 1615 m.). 

* Sent Krua (Godin de Sainte-Croix, 1650-1672) — prancūzų 
kariškis, vėliau pagarsėjęs kaip nuodytojas, Brenviljė meilužis (žr. toliau). 

* Brenviljė (Marie-Madeleine d'Aubray, markizė de Brinvilliers, 
1630-1676) — pagarsėjusi nuodytoja, nukirsdinta Grėvo aikštėje. 

pasiteiravo jų, ar sutiksią palikti karaliene ir leisią protesijos 
broliui nevaržomai igyvendinti savo paskvrimus. nusiteikda- 
mi jam padėti patarimais ir parama. Šie vienu balsu atsakė 
sutinką. 

— Darykite. kaip rasite tinkama. Jusutai. ir prisiminkite. 
jog laikote savo rankose daugiau nei jūsų karaliaus gyvvbe. 

Karolis II. regis. šiuo momentu buvo atgavęs savo suge- 
bėjimus. Jo akys spindėjo nuovokumu, trumpi sakinai skam- 
bėjo isakmumu ir kartu paklusnumu. Meilė karalienei prabu- 
do visu stiprumu; būtų atidavęs karūną, kad tik ši jam brangi 
moteris būtų išgelbėta. Sekė gydytojo veiksmus; matė, kaip ši- 
sai susirado lagaminėlį, kuri atsinešė su savimi, išsiėmė iš jo 
keletą įrankių ir su auksiniu lancetėliu padarė karalienės ran- 
koje pjūvį. Ištryško keli kraujo lašai, mokslinčius juos tučtuo- 
jau surinko, ištyrinėjo spalvą, tartum pasvėrė, ilgai uostė, dar- 
syk pauostė, paskiau pakėlė galvą ir pasakė karaliui su džiugia 
vaidele: 

— Valdove, galbūt aš ją išgelbėsiu. 

— O Dieve! — sušuko monarchas. — Padaryki šį stebuk- 
lą, i1r niekados jokia bažnyčia nebus tokia turtinga ir graži kaip 
toji, kurią atsidėkodamas tau pastatysiu! 

Senuko veidą supo nelyginant aureolė, dieviškumo spin- 
dulys tartum nušvietė jo kaktą. Pakišo po ligonės ranka vazą ir 
leido į ją nuknsti vienam kraujo lašui iš jos venos. 

— Jusultai, Jusutai' — nekantraudamas sušuko karalius. — 
Af ji atgaus sąmonę? 

— Taip, valdove, po kelių minučių. 

— Ir tu ją išgelbėsi? 

— Aš to nepažadėjau, valdove, tik pasakiau, kad šitai gal- 
būt imanoma. Visa Dievo rankose. Jisai suteikia palankų simp- 
tomą kraujo spalva. Jeigu šisai simptomas neapgauna, galima 
tiketis. kad nuodai dar neprasiskverbe iki širdies; kaip tik tą aš 
tuojau sužinosiu. 

VIII 


Kraujas vis lašėjo. Karalienė mažne nepastebimai suju- 
dėjo. Karalius džiugiai šūktelėjo. Jusufas rankos gestu papra- 
šė tylos. 

— Mažiausias garsas jai gali būti lemtingas, valdove. Ji- 
nai pabus neapsakomai silpna. Saugokitės, kad jos didenybė 
pirmiausia nepamatytų jūsų, teikitės pasitraukti už ponios ku- 
nigaikštienės. 

Karalius pakluso, kad ir labai nenoromis; nusprendęs, jog 
jau ją nukraujino pakankamai, gydytojas užspaudė veną ir ke- 
lias minutes palaukė. Marija Luiza ryškiai sujudėjo, paskiau 
atsiduso ir pamėgino atsikelti ant pagalvių, tačiau iš silpnumo 
atkrito atgal. 

— Kas atsitiko? Kur aš esu? — pratarė. 

— Jūsų didenybe šiek tiek sunegalavo, ponia; ją pernešė 
į savo lovą. 

— Ak taip, Žinau... vakar... nuovargis... 

— Taip, ponia, kaip tik. 

— Kur karalius? 

— Jis čia, visai arti. 

— Ir?.. 

Ji apžvelgė aplink. 

— Nematau nieko iš savo dvariškių. 

— Atleiskite, ponia, — atsiliepė kunigaikštienė d'Albu- 
kerkė, — šit aš. 

— A, taip, gerai...o... Nada? 

Lengvas raudonis užliejo blyškius daktaro skruastus, kai 
tarė šį melą: 

— Nada irgi pavargęs, įsakiau jam likti savo kambaryje. 

Karalienė pažvelgė į prašnekusįjį ir jį atpažino. 

— Jūs — mokytasis kunigaikščio d'Astorgos gydytojas, pri- 
simenu jūsų veidą; vadinasi, aš labai sergu, jeigu jus pakvietė? 

— Ponia, aš atsitiktinai pasitaikiau rūmuose, buvau at- 
ėjęs dėl vieno jo didenybės karaliaus tarno. Susitikau savo po- 
ną, Ir šis mane atsivedė čia, kai jūsų didenybė prarado sąmo- 
nę, tai aš jumis rūpinausi. 

— Kodėl karalius neprisiartina? Tikiuosi, jis neserga? 

— Aš čia, Luiza. Laukiau, kol atsibusi, tau nieko neskau- 
da, tiesa? 

— Šiek tiek galvą, šiek tiek ranką, nuo sumaišties, ne dau- 
giau. 

Karalius pažvelgė į Jusufą, tasai palingavo galvą. 

— Taip turi būti, — suniurnėjo jis pro dantis, — ir netru- 
kus išvysime visa kita. 

Jis dar paklausinėjo karalienę, ši jam atsakinėjo silpstan- 
čiu balsu, skųsdamasi, jog jai laužo galūnes ir jaučiasi tartum 
nebegyva. 

— Norėčiau užmigti ir pailsėti, mintys tarsi kliūva ir var- 
gina mane, visa esu lyg sustabarėjusi. 

Iš tiesų, kaip tik tuo reiškėsi šių baisiųjų nuodų poveikis, 
esu jį patyrusi, nors ir buvau išgelbėta savo žiniuonio vaistų — 
jis vienintelis turėjo priešnuodį, apie kurį niekas nežino. Ne- 
manau, kad dar kas nors be jo turėtų tą vaistą; suprantama, 
skirdavo tik esant būtiniausiam reikalui, ir, Ispanijos karalie- 
nės nelaimei, mauras gydytojas jo nežinojo. 

Šie nuodai sudaryti iš keleto esencijų, skiriami įvairiomis 
dozėmis, sukeliančiomis skirtingą poveikį. Galima iškart jais 
nužudyti lyg perkūnui trenkus arba palikti gyventi porą savai- 
čių, šešis mėnesius, metus, dešimtį metų, tačiau sykį jų nuriję, 
neišvengiamai numirsite numatytu laiku, niekas jūsų nebeiš- 
gelbės. Labai nesikankinama. Iš pradžių gyvenimas tarsi pa- 
kimba ore, paskiau sustoja — tai sąstingis; nuodams pasiekus 
širdį arba smegenis, viskas baigta. 

Netrukus Jusufas susigriebė, jog suteikė karaliui neįgy- 
vendinamos vilties, vis dėlto iškart jam to nepasakė ir paliko 
džiaugtis šia iliuzija, kurią gan greit praras. 

Mauras gydytojas davė Marijai Luizai keletą užpilų, nuo 
kurių šią apėmė miegas, ir ji giliai užmigo. Jusufas spyrėsi, kad 
likę prie jos keletas Žmonių pasišalintų, norėdamas, jog kara- 
lius atsigultų ir teliktų ją prižiūrėti Luizona; gretimame kam- 
baryje pastatė kilnojamąsias lovas gydytojams; damos pasitrau- 
kė, išskyrus vyriausiąją kamarerą, kuri įsitaisė kabinete. 

Luizona raudojo, gydytojas nesistengė jos paguosti — Ži- 
nojo, jog prarasdama savo ponią praranda viską, ir niekas ne- 
gali sutrukdyti šiai nelaimei įvykti. 

— Manote, kad ji neatsigaus, Jusufai? Esate tuo tikras? 

— Visiškai tikras, mano vargše panele, pernelyg tikras, ir 
tai labai gaila. Tokia gera ir graži karalienė! Tokia jauna būtybė! 

— ()! Baisi, bjauri moteris! Turėjo drąsos nužudyti kara- 
lienę, kuri parodė jai tiek gerumo! Jeigu ją pagaučiau, pa- 
smaugčiau nuosavomis rankomis. 

Šiai keistai ligai nereikėjo jokios slaugos. Užteko tik būti 
čia Jusufui; jis privalėjo stebėti ligonės miegą, tramdyti nuodų 
poveikį, privalėjo jai lygiais tarpais duoti tam tikrų eliksyrų, 
nuo kurių priklausė jos gyvybės palaikymas ir pratęsimas, jei- 
gu tik šitaip gyventi reiškė gyvenimą. 

Auštant kažkas pabrazdino į duris, Luizona atidarė. Įėjo 
kunigaikštis d'Astorga, labai sunykęs ir blyškesnis už vaiduok- 
li. Išsiuntęs įsakymą suimti ponią de Suason, naktį praleido 
laukdamas kokių nors žinių. Nedrįso anksčiau pasirodyti, ta- 
čiau jis kamavosi, daugiau nepajėgė tverti, troško viską Žinoti. 

— Deja, pone kunigaikšti, pažiūrėkite, — tare Luizona, 
pasitraukdama į šalį ir leisdama pamatyti karalienę; tas būtų 
papiktinę vyriausiąją kamarerą, tačiau šią minutę niekas iš čia 
esančiųjų negalvojo apie etiketą. 

— Numirė! Dieve mano, ji numirė? — sušuko jis. 

— Ne, nenumirė, tik miega, šis reginys žeidžia širdį. 

Jisai slinktelėjo du žingsnius pirmyn ir sustojo pažiūrėti į 
ją, nebūtų drisęs toliau įeiti — jo pagarba buvo stipresnė už 
meilę ir neviltį. Nei gydytojas, nei Luizona nieko daugiau jam 

nekalbėjo. Jis atsiklaupė ir tylomis, nulenkęs galvą bei sudėjęs 
rankas, ėmė melstis. Vėliau sužinota, jog jis buvo davęs įžadą, 
idant išpirktų šią taip brangią jam būtybę, išdalyti visą savo 
turtą vargšams ir basom nukeliauti į šventąją žemę, kur taptų 
mielaširdingųjų vienuoliu ir likusias dienas nugyventų slaugy- 
damas ligonius. Šisai žmogus buvo be galo atsidavęs. 

Rytojaus dieną, labai anksti, vėl prisistatė karalius; d' As- 
torga jau seniai buvo sugrįžęs į savąjį pagal etiketą priklausan- 
tį postą. Karalienė vis tebemiegojo, gydytojai pranešė, kad ji 
netrukus pabus, kad karalius ir kiti būtini asmenys ją pamaty- 
sią, tačiau jai reikalinga kuo didžiausia ramybė. Karolis II at- 
rodė toksai pat merdintis kaip ir ji. Atsisėdo prie jos lovos, 
paėmęs ranką pabučiavo, įbedė savo žvilgsnį į šį negyvą veidą 
ir jo nebenusuko. Neatsakinėjo į jokius klausimus, nieko nesi- 
klausė, atsisakinėjo bet kokio maisto, kol karalienė nepramerkė 
akių ir tartum budinosi iš ilgo miego. 

Sąmonė jai sugrįžo sunkokai, atrodė, tartum ji atgimsta, 
tačiau nepajėgė pasijudinti. Nusišypsojo karaliui, kuris tai pa- 
stebėjo, tačiau neturėjo jėgų prašnekti į ją; paskiau Marija Lui- 
za paieškojo akimis po kambarį, nerasdama to, ką norėjo ras- 
ti: jos veide atsispindėjo nusivylimas, tačiau jinai nenusiskundė. 

Kaip tik šį mirksnį atvirose duryse pasirodė kunigaikštis 
d'Astorga ir nusilenkė parodydamas, jog, turis kai ką pranešti. 
Pirmasis gydytojas, išgąsdintas karaliaus stuporo ir suvokda- 
mas. kokios pareigos pavestos vyriausiajam majordomui. tylu- 
tėliai pakuždėjo: 

— Valdove, pažvelkite, ponas d'Astorga laukia jūsų įsa- 
kymų, tikriausiai turi ką nors pranešti apie grafienę de Suason, 
ar nesiteiktumėte su juo pasišnekėti? 

— Ar manjis ją sugrąžins? — prabilo Karolis II, parody- 
damas į karalienę. kurios akys buvo nukreiptos į kunigaikštį 
d'Astorgą ir nuo jo nesitraukė. 

— Priimkite jį, valdove, priimkite poną d'Astorgą, nepa- 
siduokite nevilčiai. Dievas galbūt padarys stebuklą, būkite pa- 
sirengęs šitai malonei. 

Karalius mašinaliai atsistojo ir nuėjo į laukiamąjį. Kuni- 
gaikštis pirmiausia jo pasiteiravo. kaip laikosi karalienė. 

— Ji gyva tik perpus, vargšeli d'Astorga. o man. man at- 
rodo. jog numirsiu kartu su ja. Ko iš manęs nori? 

— Valdove, Prancūzijos ambasadorius laukia prie rūmų 
vartų gan priešiškai nusiteikęs. Jis reikalauja pamatvti karalie- 
ne Ir tikina nepasitrauksiąs. kol su ja nepasikalbės; veikia savo 
pono įsakvtas. 

— Ispanijoje nepriimta, kad pašaliniai įeitų pas karalie- 
nę. kai ši lovoje. Perduokite Liudviko XIV ambasadoriui. jog 
veltui nelauktų. 

— Valdove, sugrįžo žygūnai; jie buvo išsiųsti i visus ke- 
lius. visus postus, visas užeigas — apie gratienę de Suason jo- 
kių Žinių. jinai nepravažiavo nė vienu iš kelių; arklių pamai- 
nos, parengtos Barselonos kelyje, tebelaukia; matyt, jinai slaps- 
tosi kaip nors persirengusi. Jeigu ji nekalta, pasirodys. Betgi, 
valdove, trūks plyš būtina, kad ši moteris atsirastų, būtina! 

— Deja! Kunigaikšti, ji atėmė iš manęs gyvenimo džiaugs- 
mą, ir kerštas jo nesugrąžins; bet suprantu tavo nekantrumą; 
šioji nuodytoja privalo pakliūti mums i rankas: neduok ramy- 
bės agentams, kol jos nesuras. Eik! Ir palik mane. 

Jisai sugrįžo prie karalienės, o kunigaikštis pasišalino pra- 
nešti ambasadoriui atsakymą ir duoti naujų įrodymų dėl gra- 
lienės. Atrodė iš tiesų įsiutęs. 

Iš karalienės prieškambano kunigaikštis nukako prie Na- 
dos lovos — šio gyvybė pamažu geso, tačiau kartkartėmis, 
kai prisimindavo savo ponią ir ją ištikusią nelaimę, jam užei- 
Javo energijos proveržiai. Iroško tik viena — darsyk ją išvys- 
ti, pabučiuoti jos ranką ir numirti jai prie kojų kaip ištiki- 
mam šuniui. Meldė daktarą ir d'Astorgą, kad jam leistų tai 
padaryti; žadėjo neparodyti liūdno veido, kad karalienės ne- 
sugraudintu. 

— Jinai nesupras. kad aš mirštu, pamanys, jog miegu. 

Jo maldavimams ir prašymams pasipniešinta. ir tai sukėlė 
vargšeliui didžia širdgėla. Vis dėlto Apvaizda jam suteikė taip 

trokštamą laimę: vakare Marija Luiza atgavo šiek tiek jėgų ir 
staiga pareikalavo savojo nykštuko. 

— Jis truputėlį negaluoja, ponia, — atsakė Jusufas. 

— Negali ateiti? Jam agonija? 

Visi dėjosi besijuokią ir pralinksminti dėl Nados agoni- 
jos, O gydytojas patikino, jog šiam sutrikęs virškinimas, nes per 
daug suvalgė prancūziškų pyragaičių su kremu. 

Karalienė užsispyrė jį pamatyti; taip pat pareikalavo gra- 
fienės fon Penic, Zapatos ir Ninos bei dar keletos savo mote- 
rų. Pirmųjų būklės jai nenorėta atskleisti, kad neišsigąstų; tad 
nustatyta bendra tvarka ir visoms uždrausta rodytis. Išskyrus 
Luizoną ir šios draugę prancūzę, nuo pat savo ligos pradžios 
karalienė ne vienos jų aplink save nematė; tokios tvarkos griež- 
tai laikytasi, tačiau nuspręsta, jog jai negalima atsakyti Nados; 
mažojo Žmogučio ištikimybė ir narsa padėsią jam nuslėpti ne- 
galią bei mirties valandą šypsotis savo valdovei. 

Kunigaikštis pasikėlė pas nykštuką, pavestas apie tai šį 
perspėti; aptiko jį labai mieguistą; vis dėlto Nados širdis buvo 
tvirta ir nepalūžtanti. Jis labai gerai suprato, ko iš jo reikalau- 
jama, ir d'Astorgai atsakė, jog yra pasirengęs nulipti apačion, 
jog šito užvis karščiausiai trokštąs. 

— Teks mane pagražinti, aprengti, duoti man stiprina- 
mųjų; tenesibijo Jusufas jų perdozuoti: kas, kad aš numirsiu 
anksčiau! Būsiu darsyk ją pamatęs ir galbūt šiek tiek padrąsi- 
nęs, mažumėlę prablaškęs. Aš jūsų Žinioje, monsinjore, ir lau- 
kiu gydytojo. 

— Brangusis žmoguti! — sušuko kunigaikštis d Astorga 
su ašaromis akyse. — Ak, jeigu daugelis kitų turėtų tavąją širdį! 

Jusufas netrukus pasikėlė viršun. Suėmė į rankas Nadą it 
lėlę, ji padažė, taip aptvarkė, jog neskaitant nežymaus blyškio, 
šis atrodė kuo puikiausios sveikatos. Davė jam išgerti kelis la- 
šus stiprinamojo eliksyro ir ypač patarė pasistengti, kad atro- 
dytų kuo linksmiau. 

— Tu kyli į lemiamą žygį, mielasis nykštuk; ryžto, drąsos, 
ir Dievas tau padės. Juk myli savo ponią, jinai nori tave pama- 

tyti, tu gali pašalinti būgštavimus, kurie veikiausia yra ją apni- 
kę; nuo tavo atsidavimo priklauso, kad jų nebejaustų. Mes pa- 
sikliaujame tavimi. 

— Tikrai palite pasikliauti, prisiekiu jums! Ponas kuni- 
gaikštis tą puikiai Žino. 

Paruošę jį pernešė, kad be reikalo nesivargintų. Liokajus 
ji pastatė ant žemės prie karalienės kambario durų. Nykštuką 
vėl ištiko silpnumo priepuolis, ir jam davė naują eliksyro dozę. 

— Dabar aš pasirengęs, — tarė jis, — ieikime. 

Atidarė duns, ir Nada pasirodė ant slenksčio — šviežu- 
tis, gyvo veido kaip savo geraisiais laikais; įbėgo pasišokinėda- 
mas ir puolė prie karalienės lovos; pastaroji jo laukė tiesdama 
rankas, su šypsena lūpose. 

— Ak, mano vargšas nykštuk, džiaugiuosi tave matyda- 
ma. Tad tu nelabai sergi? Gerai atrodai, eikš čia. 

Nada žingtelėjo arčiau, o karalienė jį prisitraukė prie pat 
savęs ir įdėmiai nužvelgė. Jos veidas apniuko — ji viską supra- 
to. Nėra įžvalgesnės akies nei ligonio, nuo kurio norima nu- 
slėpti tiesą. 

— A! — tęsė ji. — Aš suprantu! Lik prie manęs, kiek 
pajėgsi, noriu girdėti tave kalbant. 

Karalius atrodė linksmesnis; karalienės veidas kiek pagy- 
vėjo. Nada užmezgė pokalbį su Romulu, su Jusufu, su visais, 
kurie aplinkui stovėjo. Niekados nebuvo šmaikštesnis ir juo- 
kingiau išdykėliškas. Gydytojas nuo jo nesitraukė. 

— Tikras didvyns, tasai neūžauga, — pasakė jis vėliau. 
Šiame geibiame kūne pusdievio siela. Tikriausiai sutelkė visą 
savo valios jėgą, kuria būtų kalnus nuvertęs; mat šie baisūs nuo- 
dai pasižymi savybe vienu metu sustingdyti kraują bei protą. 

Nadašitoksai laikėsi daugiau negu valandą, karalienė kelis 
kartus nusišypsojo — tai buvo daug. Galop liūdnai pažvelgė į 
vargšą nykštuką ir vėl prisitraukė jį prie savęs. Klydinėjo del- 
nais po jo retus žvilgančius plaukus ir ūmai tarė: 

— Norėčiau minutėlę pasilikti viena su Nada ir Luizona, 
ar galima? 

— Tu mane varai šalin, Luiza? — prieštaringu balsu atsi- 
liepė karalius. 

— Esi pavargęs, reikia tau pailsėti, Karoli, eik ir numik, 
paskiau sugrįši. O aš, atvirkščiai, neprivalau miegoti, ir taip 
jau per daug miegu. Nada ir Luizona padės man parašyti laiš- 
k4 mano tėvui. Juk Žinai, Nada yra mano sekretorius. 

Gydytojas davė ženklą karaliui, kad jai neprieštarautų. 
šisai sunkiai atsistojo, kelissyk pabučiavo karalienę ir pasišali- 
no. Eidamas per pirmąją salę, aptiko sustingusį savam poste 
d'Astorgą ir susikrimtęs pamojo jam: 

— Tai lieki čia, kunigaikšti? Negrįši į savo rūmus" 

— Koljos didenybei gresia pavojus, vyresniojo majordo- 
mo vieta yra šalia jos, valdove, ir nesitrauksiu iš čia nei dieną, 
nei naktį. 

Karalius praėjo; nepavyduliavo, išskyrus kai ji ištikdavo 
šėlsmo priepuoliai, ir d'Astorgos aistrą karalienei laikė savai- 
me suprantama, kuri neturėjo nieko pikto, tiek metų gyvalio- 
dama slapčia; be to, prie mirties patalo aistros nutilo, užleis- 
damos vietą sielvartui. 

— Mane irgi išsiunčiate, ponia? — paklausė mauras gy- 
dytojas. 

— Ne, Jusufai. atvirkščiai, aš galiu kalbėti prie jūsų, be to, 
man padėsite; noriu jus paprašyti paskutiniosios paslaugos. 

— Paskutiniosios! 

— Taip, Jusufai, paskutiniosios. Puikiai suprantu, kas man 
yra, duodate man gyventi savojo meno dėka, bet gyvybė iš ma- 
nęs slysta, netrukus aš tebūsiu lavonas. Vargšelis mano Nada, 
mes abu nunuodyti, taip pat ir tos vargšės moterys, kurias nuo 
manęs slepia. 

— Ne, ponia, jūs klystate. 

— Ne, neklystu, ir juolab tu manes nesuklaidinsi. Nada. 
Ašviską matau, suprantu, ir laikas mudu skubina. Tu dedi did- 
vyriškas pastangas, reikalauji iš savojo mažutėlio organizmo 
daugiau, negu jis pajėgus duoti, vargšeli nykštuk: noriu suspe- 
ti tau padėkoti, pasakyti sudie, kad paskiau galėtum ramiai 

numirti. Buvai man geras ir ištikimas tarnas, iki pat galo man 
tai įrodei. Netrukus mudu vienas kitą atrasime, būkite ramus, 
ir jau nebeišsiskirsime. 

— Ponia, mano geroji šeimininke, jūs man žeidžiate širdį! 

— Nepertraukinek manęs, mažyli, turiu daug ką pasaky- 
ti, ir laiko liko man maža. Nenoriu, kad būtų skleidžiamos kal- 
bos, jog mane nunuodijo, girdite? Jums visiems įsakau viską 
neigti, girdite? Ypač tau, Jusufai, autoritetingam savo moky- 
tumu. Ko gero, mano mirtis taptų karo dingstimi. Aš myliu 
Ispaniją, gerai jai pasitarnavau ir pasitarnausiu, kai manęs ne- 
bebus. Pažadate man paklusti? 

— Ponia... 

— Taip reikia, aš to noriu, mirštančiųjų valia šventa ir 
neginčijama; pažadėkite man. 

Visi trys spietėsi aplink jos lovą: Luizona — klūpinti ver- 
kė pasikūkčiodama, Nada pritūpęs vos laikėsi ant kojų, gydy- 
tojas — stačias ties galvūgaliu. 

— Mes paklusime, ponia, įsipareigoju jų vardu. 

— Tuomet gerai. 

— Ponia, — pro ašaras prabilo Luizona, — Jeigu jūsų 
didenybė nori pasimatyti su savo durininku... tai jis čia pat, 
mano kambaryje. 

— Dėkui, Luizona, matau tavo nuoširdų prisirišimą, tu 
atspėjai mano norą. Tuoj pat; bet prieš tai turiu pasakyti kai 
kam sudie. Pirmiausia tam nelaimingajam, kuris kenčia tylo- 
mis, kurio jėgos jau senka ir kuriam norėčiau padėti savo dė- 
kingumu. Apkabink, mane, Nada! Prie amžinybės slenksčio 
atstumai nyksta, ponia ir tarnas kartu stos prieš Dievą. Laimi- 
nu tave kaip motina ir globėja, kartoju — esi doras ir kilnus 
sutvėrimėlis; atleisk man už savąją mirtį. Nors tau galėjo pa- 
likti gyvybę — juk jinai nelemia Europos pusiausvyros. 

Karti šypsena perkreipė jos blyškias lūpas, nykštukas su- 
griebęs pabučiavo jai ranką. 

— Eik, mano bičiuli, eiki! Jusufai, išveskite jį, jau ir taip 
pernelyg ilgai kovojo su negalia. Sudie ar veikiau iki greito pa- 

simatymo)! Jeigu tu pirmas iškeliausi, palauk manęs, aš nesivė- 
luosiu, Sudie! Sudie! 

Nada, kone merdintis, sutelkęs milžiniškas pastangas, 
darsyk pabučiavo jai ranką ir vienas pats žingtelėjo durų link. 
Gydytojas nusekė iš paskos, karalienei pakartotinai įsakius. 
Vos tik jiem pasišalinus, jinai davė ženklą Luizonai prisi- 
slinkti arčiau. 

— Brangioji mergužėle, — toliau kalbėjo Marija Luiza, — 
tai dar ne viskas; čia, greta manęs, tame kitame kambaryje yra 
nelaimingasis, kuris kenčia dargi labiau; pakviesk jį. 

Luizona tylomis atsistojo. 

— Galbūt jie palaikys nederama, tačiau negaliu numirti 
darsyk jo nepamačius, neuždraudusi jam sekti paskui mane, 
mudviejų lūpoms neapsimainius žodžiais, kuriuos mudviejų 
širdys kartojo taip dažnai. 

Luizona pašaukė vyresnįjį majordomą, šis įėjo vidun, ir 
niekad sielvartas nėra palikęs žmogaus veide gilesnių pėdsa- 
kų. Sustojo prie durų taip stipriai besidaužančia širdimi, jog 
nepajėgė ištarti nė žodžio. 

— Ateikite, pone, — sušnabždėjo karalienė, — aš jūsų 
laukiu. 

Akies mirksniu jis atsidūrė prie jos, priklaupė ir pritvin- 
kusiomis ašarų akimis, lyg maldai sudėtomis rankomis laukė, 
ką dar ji jam pasakys. 

— D'Astorga... 

Žodis užgeso jai burnoje, manė tuojau tuojau numirsianti. 

— Brangusis kunigaikšti, — po kelių sekundžių vėl pra- 
šneko ji, — mums tenka skirtis. 

— Ne, ponia. 

— Deja, pernelyg aiškiai tai jaučiu, jokios vilties nėra. 

— Ne, ponia, mes neišsiskirsime, aš seksiu paskui jus. 

— Kaip tik to aš bijojau ir štai kodėl norėjau jus pamaty- 
ti, gerai Žinau, kad be manęs negyventumėte, o aš noriu jus 
palikti gyventi. 

— Kad kentėčiau? 

— Kad galvotumėte apie mane, kad išsaugotumėte prisi- 
minimą, kad manęs gailėtumėt, kad tarnautumeėt Ispanijai, savo 
šaliai ir mano vyrui, jūsų karaliui. 

— Ponia, gyvenime turėjau tik viena — tai savo meilę. 

— Ir toji meilė privalo paskatinti jus gyventi, pone, nes 
tai aš jums tą įsakau. 

— O, mano karaliene, bet kokių aukų reikalaukite iš ma- 
nęs, tik ne gyventi šioje žemėje, kai jūsų čia nebebus. 

— Aš visados būsiu prie jūsų, bičiuli; mano siela jūsų ne- 
apleis, nes mudviejų skaisti ir tyra meilė yra nelyginant ange- 
lų, ir dievas ją laimins savo žvilgsniu, kai paliksiu savo mirtin- 
gajį apvalkalą. Aš jus labai mylėjau, aš jus myliu — norėjau 
sykį jums tai pasakyti akivaizdoje savo Sutvėrėjo, kuris mane 
šaukiasi atgalios, akivaizdoje mirties, kuri manęs laukia. 

— O! Dėkui, dėkui! Tai jau man dangus! 

— Lai šis prisiminimas jus paguodžia, nuskaidrina likusias 
gyventi dienas. Gyva aš priklausyčiau karaliui, Ispanijai, savo 
priedermėms, mirusi būsiu tik jūsų, tai, ką turiu nemirtinga — 
jūsų turtas, jūsų atlygis; neapleisiu jūsų nė mirksnį, atrasite ma- 
ne visur — savo maldose, sapnuose, žvelgdamas į gamtą, saulę, 
miškus, gėles, klausydamasis paukštelių ulbesio — visa tai bus 
mano siela, persikėlusi į Dievo kūrybos stebuklus ir atsisklei- 
džianti jums gausybe mielų pavidalų, gausybe mielų melodijų. 
Gyvensiu šalia jūsų neatsiejamai iki tos dienos, kai paimsiu jus 
už rankos, kad nuvesčiau prie Dievo sosto papėdės ir pastaty- 
čiau gretimais tarp jo išrinktųjų, tarp tų, kurie garbingai įvykdė 
jiems nuskirtą užduotį šiame pasaulyje. Štai ko jūsų prašau, 
Alonsai, štai ko laukiu iš jūsų. Esate ištikimas ir didžiadvasis 
bajoras, savo protėviams ir genčiai atsakingas už vardą, kurį ne- 
šiojate; karalienės meilė vienam d'Astorgų tegali įkvėpti kilnias 
mintis ir kilnius darbus, aš to tikiuosi, girdite! 

Luizona raudojo, kunigaikštis šalia karalienės atrodė lyg 
jau būtų numiręs; jinai ištiesė jam ranką, bet šis nepaemė jos — 
pristigo jėgų. 

— Pažadate man tai, kunigaikšti? 

— Ponia, jis nedrįsta pakelti akių, jis miršta, — atsiliepė 
Luizona. 

— Ne, jis nenumirs, Luizona; viltis mane atrasti, laimė 
man paklusti jį palaikys, esu tuo tikra. Stokitės, Alonsai, ir pri- 
imkite paskutinį atminimą jausmo, kuris gyvens ilgiau už mane. 

Iš šagrenės odos dėželės ji išėmė medalioną emaliuoto 
aukso rėmeliuose, vienoje šio medaliono pusėje buvo jos por- 
tretas, kitoje — sruoga jos gražiųjų tamsių plaukų. Pati užka- 
bino medalioną ant vyresniojo majordomo kaklo tardama: 

— Niekad jo nenusiimkite; dovanoju jį savo ranka, dova- 
noju, kad jums primintų mane ir paguostų jus liūdesy. O dabar 
pažadėkite, kad man paklusite, kunigaikšti, aš to reikalauju, ta- 
da numirsiu rami. Jūs melsitės už mane, vyksite į Eskurialą lan- 
kyti kapą, kur ilsėsis toji Luiza, kurią jūs taip mylėjote, ir mano 
siela bus laiminga. Prisiekiate man gyventi... dėl manęs? 

— Taip, ponia, prisiekiu! 

— Dabar aš patenkinta. Sudie, sudie, manasis Alonsai, 
bičiuli! Drąsos, ir iki greito susitikimo. Mudu susijungsime, kad 
būtume drauge visą amžinybę. Būkite ispanas, savo šalies ba- 
joras, parodykite, jog esate vertas meilės, kurią jums jaučiu ir 
kuria didžiuojuos dėl savo pasirinkimo. Sudie! Išvesk jį, Lui- 
zona, man bloga. Drąsos, d'Astorga! 

Kelissyk pakartojo šiuos žodžius, tačiau jautė jėgas ją ap- 
leidžiant, o kunigaikštis d'Astorga panešėjo į beprotį: apipylė 
medalioną, karalienės ranką padūkusiais bučiniais ir su pertrū- 
kiais, nerišliai, nesuprantamai kažką vis šūkčiojo. Tai buvo tikra 
klejonė. Kaip tik šiuo momentu sugrįžo Jusufas — pačiu laiku 
jiems visiems. Paklusdamas karalienės įsakymams, išsitempė savo 
šeimininką bemaž be gyvybės ženklų, privertė jį atsikvošėti, pri- 
mindamas priedermę ir įsipareigojimą vardan karalienės gar- 
bės bei paskutiniųjų akimirkų ramybės slėpti nuo visų šią ne- 
diskretišką neviltį. Sugrąžino rimtį tai palaužtai sielai, 1 Marija 
Luiza nuo šiolei galėjo tikėti, jog jos valia bus įvykdyta. 

— O, dabar, Luizona, kai jau baigiau žemiškus reikalus, 
pasirūpinkime dangiškaisiais, — tarė ji. 

IX 


Tėvas Gabrielis laukė pakviečiamas kameristės kamba- 
ryje; buvo įvesdintas vidaus koridoriais, ir tą laiką, Kurį jis pra- 
leido prie atgailautojos, Luizona stovėjo sargyboje prie vienų 
durų, Jusufas prie kitų. 

— Karalienė užmigo ramiu miegu, — atsakinėjo jie klau- 
siantiems, — ir jokia dingstimi negalima pas ją įeiti. 

Pabaigusi išpažintį, gavusi nuodėmių išrišimą, Marija Lui- 
za priėmė komuniją. Šisai paskutinysis sakramentas, suteiktas 
prie mirties patalo kunigo prancūzo princesei prancūzei, abiem 
atsidūrusiems toli nuo tėvynės, abiem su malda Dievui pagal 
savo sąžinę priverstiem slėptis, kai aplinkui supo karščiausieji 
pasaulio katalikai, šisai paskutinysis sakramentas atrodė jau- 
dinantis ir didus. 

Kunigas padrąsino mirštančiąją atsiplėšti nuo žemės, gal- 
voti apie dangų, visiškai pasikliauti Dievu. Jis tikrai atleisiąs 
jai kančias, nes ji daug kentėjo, nes jas išpirko šiame pasaulyje. 

— Ir vis dėlto, tėve, — kalbėjo ji, — Dievas man suteikė 
didžią malonę, aš buvau labai mylima! 

Taigi toji meilė glūdėjo giliausiai jos mintyse netgi šį bai- 
sųjį mirksnį, kai žmogaus jausmai privalo nublankti prieš min- 
tis apie kitą gyvenimą. Iš tiesų, laimingos moterys, kurios taip 
mylimos! Deja! Kiekgi tokių yra? 

Likusi nakties dalis praslinko gan ramiai. Nepaisant Ju- 
sufo rūpesčių ir eliksyrų, liga pasibaisėtinai progresavo. Para- 
lyžius, sąstingis apėmė jos galūnes, karalienė, galima sakyti, jų 
nebejuto. 

Kai rytą atvyko karalius, Marija Luiza paprašė leisti jai 
pasimatyti su Prancūzijos ambasadoriumi — ir pasimatyti prie 
keturių akių, arba nors nedalyvaujant jo didenybei. 

— Jam noriu perduoti savuosius sudie, valdove; jis turi 
pranešti mano šeimai, kas dėsis mano paskutiniosiomis aki- 
mirkomis, o, svarbiausia, nenoriu, kad būtų patikėta teisybe. 

Viliuosi, mano paliudijimu nesuabejos: Dievas man atleis šį 
melą, išgelbėsiantį tiek daug nelaimingųjų ir apsaugosiantį abi 
šalis nuo karo, esu tuo tikra. 

— Dievas jums atleis, ponia, jis jums atleidžia mano bal- 
su, — atsiliepė tėvas Sulpicijus. 

— Ak, Marija Luiza, kad būtumei manęs paklausiusi! — 
nusiminęs sušuko vargšas karalius. 

— Taip, valdove, derėjo jūsų paklausyti — savo labui ir 
iš pareigos. Matyt, Dievas to nenorėjo, ir aš turiu šitaip baig- 
ti gyvenimą. Tegul įsako ateiti ponui de Ribenakui, prašau 
jūsų. 

Ponas de Ribenakas nesitraukė iš rūmų, tad neteko toli 
jo ieškoti. Prisistatė pas karalienę persimainiusiu veidu, visiš- 
kai atitinkančiu jausmus, kuriais jos atžvilgiu afišavosi. Nepai- 
sant savo kentėjimo, Marija Luiza jį priėmė labai oriai bei pa- 
brėžtinai maloniai. 

— Pone, — tarė jam, — apsiimkite perduoti sudie mano 
brangiesiems giminiečiams bei kelis žodžius, kuriuos vakar 
jiems pabrėžiau. Jums įteiks dovanėles, skirtas Ponui, Poniai, 
mano seserims, broliui ir bičiuliams Prancūzijoje. Prižiūrėki- 
te, kad visa būtų įvykdyta, kaip aš pageidauju. Primygtinai pa- 
vedu jūsų globai savo moteris prancūzes, ypač šią. Savo testa- 
mentu sutvarkiau jų likimą; pasirūpinkite, kad iš jų neatimtų 
nieko, kas mano padovanota, kad jų kelionė namo būtų ap- 
moketa ir kad jos galėtų sugrįžti mūsų brangiojon Prancūzi- 
jon garbingai ir saugiai. Pažadate tai, tiesa? 

— Taip, ponia. 

— Siunčiu savo seseriai, Savojos kunigaikštienei, vieną iš 
amerikietiškųjų šunyčių, kurį aš mylėjau; Luizona jį nugabens 
jai. Kitas turi būti padovanotas kunigaikščiui d'Astorgai, ma- 
no vyresniajam majordomui, kurio tarnystė, kai gyvenau Ispa- 
nijoje, man buvo maloni. Padėkokite jam mano ir manosios 
šeimos vardu už prieraišumą. Padėkokite taip pat kunigaikš- 
tienei d'Albukerkei, mano vyriausiajai kamarerai; ji gauna gra- 

žią dalį brangakmenių. Svarbiausia, paprašykite karalių ir Po- 
ną, kad jai parašytų asmeniškai; esu jai didžiai dėkinga už tai, 
kaip vykdė savo sunkias pareigas. 

— Visa bus padaryta pagal jūsų įsakymus, ponia. 

— O dabar, pone, pasakykite karaliui mano dėdei, Ponui 
ir visiems namiškiams jog mirštu natūralia mirtimi; jog kara- 
lius Karolis II, jo taryba, mano anyta ir visa Ispanija mane my- 
lėjo bei gerbė, kiek to galėjo tikėtis Prancūzijos dukra; pasa- 
kykite, jog aš draudžiu, girdite, draudžiu, kad kiltų kitokių nei 
mano žodžiai minčių. Dievui patinka atsiimti mane iš šio pa- 
saulio, teesie jo valia! Žmonės dėl to nekalti. 

— Tačiau, ponia... 

— Tačiau, pone, kai aš kalbu, manimi privalu tikėti; ma- 
no mirtis natūrali, užtikrinu jus. Niekas neturi teisės mane nu- 
neigti. Dabar eikite, pone, ir melskitės už mane; pasistenkite, 
kad melstųsi už mane manojoj tėvynėje; 0 aš, aš ten aukštai 
melsiuos už ją ir už karalių. 

Ambasadorius išėjo verkdamas kaip ir kiti; mat visi verkė 
prie lovos šios karalienės, užgęstančios dvidešimt septynerių 
metų amžiaus, šlykščios piktadarystės aukos — visi, netgi tie, 
kurie galvojo apie tokį nusikaltimą ir tikėjosi juo pasinaudoti. 
Karalienė pareikalavo grafo fon Mansteldo, ir jos prašymu jį 
įvesdino. Priėmė jį tartum sėdėtų soste, įpareigojo perduoti 
savo pavedimus imperatoriui ir atsisveikinti už ją su ponia de 
Suason. 

— Jinai išvyko kaip tik laiku, pone. Perduokite jai, kad 
jos atžvilgiu neišsinešu jokių blogų minčių ir kad linkiu jai lai- 
mingos ateities. 

Karalienė paprašė taip pat pakviesti daugelį dvaro da- 
mų, tarp jų ir kunigaikštienę de Tera Novą, kuriai norėjo at- 
leisti už patirtus per šią nemalonumus, kai atvyko Ispanijon. 

— Nesitikėjai mane čia tokią jauną šitaip pamatyti, kuni- 
gaikštiene. Jeigu aš juokiausi savo geraisiais laikais, labai at- 
gailauju už tą linksmybę. 

Kunigaikštienė pabučiavo jai ranką; karalienė jos neatit- 
raukė ir dargi padovanojo kunigaikštienei nedidelę relikviją, 
paprašydama, kad melstųsi už ją. 

Užbaigusi šiuos atsisveikinimus, karalienė pareikalavo 
nieko daugiau pas ją neileisti, išskyrus būtiniausius asmenis; 
troško numirti ramiai. Karalius pareiškė jos nepaliksiąs ir mie- 
gosiąs pas ją kambaryje. Sielvartas jam sugrąžino protą, tapo 
neatpažistamas. Karalienė iki paskutiniosios akimirkos buvo 
jam gera, švelni, jausminga. Be paliovos jį kvietė ir kartojo, 
stengdamasi šypsotis: 

— Mirtis mano švelni; nieko neskauda, iškeliauju sau ne- 
jučiomis. 

Kaip ir buvo pareiškęs Jusufas, tokia būklė truko savaitę. 
Grafienė fon Penic, dvejetas kamerisčių ir vargšelis Nada nu- 
mirė pirma jos. Karalienė apie tai nekalbėjo. Vis dėlto vieną 
rytą ji pasakė karaliui: 

— Nieko neklausinėju apie juos. vis tiek man neatskleis- 
tumėte tiesos, aš jumis netikečiau irjausčiausi nelaiminga. Ne- 
trukus juos pamatysiu. 

Aštuntą parąji išmiegojo kiaurą naktį, liko labai mieguis- 
ta, ir gydytojai spėjo, kad veikiausiai pilnai neatsibus. Kara- 
lius, skendįs sielvarte, atsigulė ant lovos šalia jos; laikė ją ap- 
kabinęs, tačiau ji nieko nejuto. Nuo tada, kai tai atsitiko. nie- 
ko neemė burnon, buvo apgailėtinai blyški bei sunykusi — pa- 
laikytumei ją vaškine statula. Josios širdis vos vos plakė. ji pati 
visai nejudėjo. 

Karolis II kalbino ją prancūziškai ir ispaniškai. vadino švel- 
niausiais vardais, tikėdamasis prišaukti gyveniman. tačiau vis- 
kas veltui — ji gulėjo nebvli. 

— O, — kartojo vargšas monarchas. — maldauju jus. tik 
sugrąžinkite ją man ir paskui reikalaukite puse to. kas Dievo 
man duota. Gražiausios mano karūnos priklausys jums. 

— Deja, valdove, tik Dievas vienintelis gali padaryti ste- 
buklą! 

— Tebūnie bažnyčios atdaros dienąnakt. mano liaudis te- 

simeldžia Dievui, kunigai tegieda ir teišneša relikvijų skrynu- 
tes. Pažadu visa, ko tik jie panorės, ir tesėsiu žodį. Dieve, Die- 
ve, pasiimk mano gyvybę vietoje josios! 

Priveiktas nelaimingojo valdovo maldonių, Jusutas paban- 
dė pavartoti paskutinį vaistą, kurio veiksmingumu nebuvo ga- 
rantuotas, bet kuris galbūt suteiktų ligonei keletą sąmoningų 
bei aiškiaprotystes akimirkų; tai buvo visa, ko galėjai tikėtis iš 
mokslo, ir netgi tai — pernelyg daug iš jo reikalauti. 

Truputį po septynių, toji Ispanijos saulė tapo švelnesnė; 
buvo atidaryti langai, kambarys pripildytas mėgstamųjų ka- 
ralienės gėlių, indiški paukštukai! čirškėjo voljere, kvapnus 
vėjelis dvelkė iš sodų, nuščiūdamas ties guoliu, kur kamavosi 
šioji graži princesė, mažne palaidota tarp savųjų nėrinių ir 
batistų. Tyla viešpatavo rūmuose, tik tolumoje aidėjo varpas, 
skambinantis “Dievo angelą" ir raginantis melstis už karalie- 
nės sveikatą. 

Karaliui, kuris nė mirksnį neatplėšė nuo Marijos Luizos 
akių, pasirodė, kad ji lyg sujudėjo — atsiduso ir prasimerkė; 
jis džiugiai šūktelėjo: 

— O Dieve mano! 

Atpažinusi jį, Marija Luiza nusišypsojo, įdėjo savo ranką 
jam į delną ir ištarė jo vardą. Svaigulio pagautas, karalius ją 
pabučiavo, ir jam tartum pasivaideno, kad ši sugrąžina bučinį. 
"Tačiau ligonė nepajėgė suturėti aimanos — nuo jo prisilieti- 
mo jai suskaudėjo. 

— Pagailėk manęs, — sumurmėjo. 

— Aš toks laimingas! 

— Dievas geras. Leidžia man darsyk pamatyti ši gražų 
dangų. šiuos medžius, šias gėles, tave!.. Galiu jums pasakyti 
sudie, ir tai didelė malonė... Man nieko neskauda. Jaučiu, ma- 
no gyvenimas baigiasi, ir visai netrukus aš užmigsiu, kad nie- 
kad nebeprabusčiau. Dėkui, Jusufai; tai tau turiu dėkoti už 


indiški paukštukai — čia turima galvoje Vakarų Indijos, t.y. 
Karibų jūros baseino salų paukščiai. 

tokią saldžia akimirka; žinau tavo mokslą — jis man suteikia 
visišką pasitikėjimą mano brangaus karaliaus ateitimi. Valdo- 
vu, leiskite, kad čia pakviestų kunigaikšti d'Astorgą. 

Karalius davė ženklą. Majordomas pasirodė. 

— Brangusis kunigaikšti, — tarė karalienė, — noriu pa- 
prašyti jus dovanos — ne dėl savęs, — man jau nieko nerei- 
kia šioje žemėje, — bet dėl mūsų visų pono, karaliaus. Jūs 
turite mokytą gydytoją, kuris manimi rūpinosi ir kuris būtų 
mane išgelbėjęs, jei tai būtų buvę imanoma: padovanokite ji 
man. 

— Ak, ponia, kodėl manęs prašyti? Argi visa, ką turiu. 
nepriklauso jūsų didenybei? 

— Jūs man jį dovanojate, 0 aš, aš ji dovanoju savo vyrui; 
tai mano paskutinioji dovana, paskutinysis mano švelnaus jaus- 
mo irodymas. Tenesitraukia nuo jo nė akimirkai. Tesaugo jo 
gyvybę, kaip saugojo manąją. Tiktai tegul pasiseka jam su juo 
geriau nei su manimi. 

Kunigaikščiui pamojus, Jusufas priėjęs pabučiavo ranką 
karaliui, paskui — karalienei. 

— Jusufai, — tarė ši, — budėk prie jo ir išsaugok jį! Ma- 
no akys blausiasi, aš einu pas Dievą. Valdove, tesukviečia ma- 
no dvariškius ir lai jie meldžiasi aplinkui mane; noriu numirti 
visų jūsų supama. 

Tėvas Sulpicijus atidarė duris ir pašaukė damas bei visus 
karalienės namų žmones, kurie pasiliko mirštančiosios kam- 
baryje, tarsi būtų priklausę josios tarnybai; savaime supranta- 
ma, svarbiausią vietą čia užėmė vyresnysis majordomas drau- 
ge su kunigaikštiene d'Albukerke. Abu atsiklaupė už karaliaus, 
visai prie pat lovos. Užuolaidas paliko praskleistas, ir visas dva- 
ras, užpildęs prieškambarius, įsijungė į maldas, kurias garsiai 
skaitė pirmasis kapelionas. 

Tėvas Sulpicijus stovėjo šalia karalienės, teikdamas tvir- 
tybės jai maldomis, kartodamas šventus žodžius ir drąsinda- 
mas numirti krikščioniškai. Ši klausėsi jo gan ilgai, kai kuriais 
ženklais parodydama, jog suprantanti ir prisidedanti prie jo 

maldų. Nusišypsojo karaliui. d'Astorgai, pervesdama žvilgsni 
nuo vieno prie kito. Paskiau jos akys užsimerkė, veido bruo- 
žais išplito marmurinis blyškis, ir su paskutiniu nepastebimu 
atodūsiu josios siela išskrido. Praslinkus devyniolikai metų, nu- 
mirė kaip josios motina — tokio paties amžiaus ir visai taip 
pat. Būtum galėjęs sušukti kaip Sen Klu: “Karalienė miršta! 
Karalienė mirė!" 

Tiktai gražbylingasis Bosiuė nepasakė laidotuvių pamoks- 
lo: bet labiau nei josios motina paliko apimtą nevilties savo 
vyrą ir kilnią. atsidavusią širdi, sužeistą Visam gyvenimui; pali- 
ko nė mažiausios dėmelės nesuterštą reputaciją — tyro ir be- 
veik ištisai kentėjimo kupino gyvenimo išdavą. 

Vos tik ji užmigo amžinu miegu, Jusufas prisiartino prie 
karaliaus ir paprašė šį sekti jam iš paskos į savuosius aparta- 
mentus. 

— Taigi viskas baigta? — sušuko nelaimingasis valdovas. 

Vienintelis gydytojo atsakas tebuvo sielvartingas gestas. 

Karalius krito it negyvas ant žemės. Jį išnešė, ir daugelis 
dvariškių nusekė įkandin; tačiau karalienės namykščiai liko 
melstis prie mirusiosios. Kunigaikštienė d'Albukerkė užmetė 
jai ant veido šydą, prieš atšalant galūnėms patvarkė kūną; pas- 
kiau, pasigręžusi į esančiuosius, pakvietė sukalbėti De rrofun- 
dis' už savo ponios sielą, kuri kaip tik šią minutę stoja prieš 
savo teisėją. 

Maldą kartojo visi visi, išskyrus kunigaikštį d'Astorgą, vis 
dar sukniubusį toje pačioje vietoje, nepratariantį nė žodžio, 
be menkiausio judesėlio. Kai visa buvo baigta ir reikėjo apleis- 
ti kambarį, palietė jo petį. Pašoko it spyruoklės pametėtas, pu- 
siau slapčiomis pasiuntė paskutinį žvilgsnį į karalienę ir pasi- 
šalino, iš pažiūros tokiu šaltu, bejausmiu veidu, lyg nė nebūtų 
praradęs viso savo gyvenimo laimės. 


De profundis (lot.) — pirmieji žodžiai atgailos litanijos, pa- 
prastai giedamos prie mirusiojo: De profundis clamavi ad te... — “Iš pa- 
čios gilumos sugraudintos širdies į tave, mano Dieve, šaukiuos!“ 

Šiąja mirtimi Ispanijos dvarui buvo suduotas baisus smū- 
gis. Keletą dienų karalius balansavo tarp gyvenimo ir mirties. 
Padaryta žala sveikatai ir protui pranoko jo jėgas. Jautė kara- 
lienei nepaprastą švelnumą, niekados nebuvo mylėjęs jokios 
kitos moters; nuo devyniolikos metų amžiaus, kada ją vedė, 
nė nežvilgtelėjo į kurią nors kitą. Marijos Luizos d'Orlean gro- 
Žis, jaunystė, jos gera, tvirta sveikata leido tikėtis ilgų gyveni- 
mo metų. Jeigu karktkartėmis ji kentėdavo, jeigu skaisčiai raus- 
vi josios skruostai nubaldavo, tai tik todėl, kad ši linksma Pran- 
cūzijos gėlė nepajėgė aklimatizuotis nuobodulio karalystėje, 
kad ji širdyje kankinosi ir kad narsiai kovojo už savo dorybę 
kaip aukštos kilmės moteris, kokia jinai ir buvo. 

Jusufas, paklusdamas savo pono įsakymams, paklusda- 
mas karalienės pageidavimui, nesitraukė nuo ligonio; neskai- 
tant Dievo, tai jam karalius turėjo būti dėkingas už savo pa- 
sveikimą, sugrįžimą į protą; šis didis gydytojas atsidėjo savo 
darbui kaip ir ši didi širdis — nelaimingajam. 

Per iškilmingas karalienės laidotuves kunigaikštis d'As- 
torga ėjo savo pareigas; iki galo įvykdė jam pagal tarnybą 
priklausančią priedermę: santūriai, ramiai, tačiau ne susikrim- 
tęs — bent iš pažiūros. Sielvartas padarė savąjį įspaudą šiame 
jauname veide, ir iki pat jo gyvenimo pabaigos toji žymė turė- 
jo likti neišdildoma. 

Kai laidojimo rūsys buvo uždarytas, kai karaliaus įsaky- 
mu gavo sugrąžinti savo pareigybės žymenis, — lazdą, man re- 
gis, panašią į tas, kokiomis puikuojasi gvardijos kapitonai, — 
jis paliko rūmus ir sugrįžo į namus Madride — ten pat, kur 
kadais priemė karalienę ir kur pasistatydino, tiktai ne toje pa- 
čioje vietoje, prašmatnų namą. Ketvirtainis, kur sudegė anks- 
tesnysis, liko tuščias, apsuptas apelsinmedžių guotų, čiajis lie- 
pė įrengti Švenčiausiosios Mergelės ir Šventojo Liudviko kop- 
lyčią, paskyrė ją karalienės ir savo amžinojo gedulo atmini- 

mui. Pagrindinį akcentą tenai sudarė sarkofagas. ant kurio ji 
buvo pavaizduota mieganti. Statulos panašumas buvo stulbi- 
nantis — parsikviesdino skulptorių iš Italijos jai nukaldinti. 

Jai prie kojų klūpojo ištikimasis nykštukas, irgi labai pa- 
našus, 0 į antkapį jis liepė įdėti visa, ką tik galėjo surinkti iš 
daiktų, kadais priklausiusių Marijai Luizai. Gedulingoji kop- 
lvčia ir kapas buvo puikaus baltojo marmuro, už didelę kainą 
nupirkto iš Kararos!. Tai buvo nuostabus paminklas. Galima 
sakyti, kunigaikštis iš jo neišeidavo, po keletą valandų kasdien 
pralcisdamas prie šios skulptūros. Niekas ton koplyčion nepa- 
tekdavo — tuo pasirūpindavo patikimas namų tarnas, tas pats 
tarnas patarnaudavo mišioms, laikomoms kunigaikščio kape- 
liono, kur dalyvaudavo vien šeimininkas. 

Sykį per savaitę nuvykdavo į dvarą, pasveikindavo kara- 
lių ir prieš pasitraukdamas pasiteiraudavo, ar nesąs reikalin- 
gas jo didenybei, ar šis neturis jam ką isakyti. Gavęs neigiamą 
atsakymą, grįždavo namo ir daugiau nebeišeidavo, nepriimi- 
nėdavo tenai nė gyvos dvasios ir nerašydavo laiškų savo arti- 
miems giminaičiams. Taip ir gyveno iki tada, kai kiek vėliau 
mes jį vėl aptiksime. 

Kol vis dar grafienės de Suason ieškota Ispanijoje. suži- 
nota, kad ši atvyko į Italiją. Grafas fon Mansteldas, ne sykį 
klausinėjamas Ispanijos ministro ir Prancūzijos ambasadoriaus, 
visados atsakvdavo. kad grafienė globojama jo šeimininko, kad 
jis labai mielai pripažistąs, jog paskatines ją dingti imperato- 
riaus įsakytas ir dar — kad. priešingai bet kokiam sveikam pro- 
tui, jai primetamas nusikaltimas, kurio nepadariusi. Į liudyto- 
jus šaukėsi pačią karalienę, kuri neva jam primygtinai pavedu- 
si perduoti linkėjimus poniai de Suason ir be paliovos kartoju- 
si, jog mirštanti natūralia mirtimi. Daugiau nieko nebuvo ima- 
noma iš jo išpešti, ir ponia de Suason po kurio laiko sugrįžo į 
Briuselį. kur niekados nebuvo trikdoma. 


Karara — Italijos miestas Toskanos provincijoje, prie Vidurže- 
mio įūros, garsėjęs baltojo marmuro gavyba. 

Karaliaus sielvartas buvo iš tokių, kurie neapmalšta ir ku- 
riuos laikas dar padidina. Dėl to jam maišėsi protas, kalbėjo 
vien apie karalienę, irvis dėlto jo ministrai jau bruzduliavo,steng- 
damiesi patarimo forma jam įteigti mintį apie antras vedybas. 

Tarp visų Europos princesių ieškota tokios, kuriai būtų 
galima pasiūlyti šią dygliuotą karūną, mat, jeigu net Marija 
Luiza ją sunkiai nešiojo, tai kokia užduotis laukė tosios, kuri 
ją pakeistų — kai Karolis II gyveno vien gailaudamas ir buvo 
paskleidęs virš dvaro dar storesnį liūdesio šydą! 

Kunigaikštis de Medinaselis, nors ir nebebuvo pirmasis 
ministras, išsaugojo didelę įtaką karaliaus protui. Jisai sutiko 
pirmas užvesti kalbą, kai po daugelio derybų galiausiai buvo 
surasta nelaimingoji, turėjusi dalytis šiuo lediniu sostu. Ta proga 
karalienė motina paliko savąją priebėgą, kaip tatai buvo pa- 
dariusi mirus Marijai Luizai. Aš visai nekalbėjau apie ją, nes 
tuoju atveju ji niekuo nepasireiškė, tačiau dėl antrosios san- 
tuokos, tai nuo pat pradžių buvo už ją. 

— Sūnau, — tarė ji karaliui, kurį aptiko sėdintį vieną prie 
lango kambaryje, kuriame pasimirė karalienė, — jūs nebepri- 
simenate, kad esate karalius. 

— Kurių galų man ši juokinga valdžia, jeigu ji man nepa- 
dėjo išsaugoti tosios vienintelės, kurią aš mylėjau, ponia?.. Ku- 
rių galų būti karaliumi, jeigu turi kentėti taip kaip kiti žmonės, 
netgi dar daugiau? 

— Gavote iš Dievo ir savo tėvo karūną, kurią privalote 
perduoti savo vaikams, tai jūsų priedermė. 

— Mano priedermė! — atrėmė jisai su karčia šypsena. — 
Ir kaipgi dabar aš įvykdysiu šią priedermę? Kaipgi turėti vai- 
kų, jeigu nebeturiu žmonos? 

— Jūsų gailesiai nesitęs amžinai, valdove. Padėtis jums 
uždeda pareigą, kuriai reikia paklusti. 

— Kokią gi? 

— Jūsų Žmonės reikalauja įpėdinio, valstybės taryba nuspren- 
de, kad jūsų didenybė Ispanijai padovanotų naują karalienę. 

— Niekados! 

— Princesė jau parinkta, žodžiais apsimainyta, telaukia 
jūsų sutikimo detalėms aptarti. 

— Ir kas gi, mano neįsakytas, davė sau valią mane įparei- 
goti? Kas drįso manimi disponuoti? 

— Jūsų motina, sūnau, toji, kuri jus nešiojo savo įsčiose, 
kuri saugojo jūsų vaikystę ir kuri tariasi jaučianti pareigą prieš 
Dievą dėl jūsų šlovės ir laimės. 

— Betgi kodėl? Kodėl? — pakartojo monarchas, muš- 
damasis ranka į kaktą. — Kodėl neleisti man nevaržomam 
verkti dėl tosios, kurią praradau? Kodėl atimti iš manęs vie- 
nintelę paguodą, kuri lieka kenčiančiajam, tai yra jo kančią? 
Paskutinysis mano valstybės skurdžius gailauja savo gyveni- 
mo draugės ir išsaugo gailesius kiek tinkamas, niekas tam ne- 
sipriešina. 

— Karalius atsakomingas savo tautai, valdove, o jūs ir 
esate karalius. 

— Esu karalius ir negaliu būti patsai sau ponas! Esu ka- 
ralius, ir negaliu visą gyvenimą gedėti brangiausios moters! Tai 
pajuoka, sakau jums, ponia! Jeigu aš karalius, lai man paklūs- 
ta ir neįsakinėja! 

— Valstybės interesas, valdove, jūsų jaunystė, viso likusio 
gyvenimo laimė... 

— Valstybės interesas! Ar stinga princų mano karūnai 
paveldėti? Pusbroliai Prancūzijoje, pusbroliai Austrijoje, te- 
reikia man pasirinkti. Mano jaunystė! Ji nuvytusi. Mano lai- 
mė! Jinai mano numylėtosios kape. Palikite mane, ponia, pa- 
likite! 

Ši bevaisį mėginimą sekė daugelis kitų; galop imta taip 
be paliovos įkalbinėti karalių, jog šis nebeturėjo nė minutėlės 
ramybės. Romulas, dabar vienas prie jo nesivaržantis, tapęs 
niaurus ir pikčiurna, prisidėjo prie jo kankintojų, ėmėsi zulinti 
jo sąmonę, nuo ryto ligi vakaro kartodamas, jog būsiąs pra- 
keiktas, jei nepadarysiąs visa, kas įmanoma, kad susilauktų sa- 
vo valstybės įpėdinio ir jog amžiams liksiąs skyrium nuo savo 
brangiosios Luizos. 

Šioji mintis įstrigo jam į galvą; nukako į Eskurialą ir visą 
laiką ten praleido melsdamasis prie karalienės kapo, ją tei- 
raudamasis ir klausinėdamas, kaip norėtų, kad jis pasielgtų. 

— Skyrium amžinybę! — šūkavo jis po šiais aidžiais skliau- 
tais. 

Sugalvota apgaulė, kad priverstų ji ryžtis: paslėpė už 
kampo jauną vienuolį, kuris atsakė, mėgdžiodamas karalie- 
nės balsą: 

— Vesk! Antraip mes niekad nepasimatysime. 

Karalius krito vietoje nualpęs. Čia pat laikė paruošę gy- 
dytoją — ne Jusufą, kurį tam tarpui pasistengta kažkokia dings- 
timi nušalinti, bet patikimą brolijos daktarą, kuris jį atgaivino 
ir pernešė į kambarį, giliai jo sąmonėn įstrigus nugirstiems Žo- 
džiams. 

Šįkart karaliaus priepuolis buvo baisus. Išvydus jį tokį, 
Jusufui kilo kažkokios vaidelionės įtarimas, juolab, kad jis visą 
parą be paliovos kartojo: 

— Luiza, aš tavęs paklausysiu, kadangi mums bus lemta 
pasimatyti tik tokia kaina... 

Iš tiesų, rytojaus dieną jis liepė pakviesti pirmąjį ministrą 
ir pasiteiravo apie princesę Aną fon Noiburg', elektoriaus pa- 
latino dukterėčią ir taigi dukterėčią Ponios, antrosios Pono 
žmonos. Visi tie karaliai ir princai yra susigiminiavę vieni su 
kitais. 

"Toji princesė Ana buvo graži, protinga. Jaunystėje, tai yra 
tuo metu, kai mes ją aptinkame, ji turėjo nemaža žavumo, ku- 
ris vėliau sugižo; jai teko keistokas vaidmuo, bet apie tai kol 
kas nėra kalbos. 

Buvo išauklėta mažame Noiburgo dvare, pas ne itin tur- 
tingą tėvą, pasižymėjo dideliu paprastumu. Daugelis tų vokie- 
čių princų, iš kurių pasirinktos karalienės ir imperatorienės, 
neturi dargi kraičio, prilygstančio tiems, kuriuos duoda mūsų 
didieji senjorai. 


Noiburgas — Bavarijos miestas ir kunigaikštystė prie Dunojaus. 

Ispanijos karūna ėjo į rankas tarsi užsakyta; vis dėlto gan- 
das apie Marijos Luizos nunuodijimą juos privertė susimąsty- 
ti. Guvernante princesė turėjo grafienę fon Berlips, moteriškę 
su galva ir intrigantę, imančią iš bet ko, kas jai duodavo; jau 
susikūrusi priklausomą nuo savo mokinės laimę, toli gražu ne- 
norėjo jos atsižadėti. Visiems įteigė, prisiekė, kad jeigu būtų 
nusivežta Ispanijon, budėtų prie karalienės ir sugebėtų šią ap- 
saugoti nuo to, kas įvykę iki jos. 

Į vedybų sąlygas buvo įtraukta, kad grafienė fon Berlips 
lydės princesę ir pasiliks tenai su ja. 

— Ponia d'Orlean nebūtų buvusi tokia nelaiminga, jeigu 
jos nebūtų apleidę. Jos šeima nesistengė ja pasirūpinti, tepasi- 
tarnaus ši patirtis, padėdama išgelbėti mūsų vaikelį, — kalbė- 
jo hercogienė poniai fon Berlips. 

— Aš ją apsaugosiu, ponia, galite manimi pasikliauti. 

Sąlygos buvo priimtos, ir netrukus Ana fon Noiburg su- 
žinojo, kad reikia rengtis kelionei. Karūna ją labai viliojo, bet 
vyras — anaiptol, o aukštos padėties aplinkybės — dar ma- 
žiau. Jai nupasakojo karalių, kuris nepaisant jauno amžiaus 
atrodė mažne kaip senis. Nedrįsta jai atsiųsti jo portreto, jinai 
daugmaž žinojo apie jo beprotystes, keistas idėjas, tad jautėsi 
tik perpus laiminga — buvo patenkinta tik josios ambicija. 

Ana turėjo devyniolika metų, buvo aukšta ir tvirtai sudė- 
ta, gražiomis akimis, dailiais dantimis — visiškai tinkama duo- 
ti ilgą palikuonystę princui kitokios padermės nei šis. Todėl ji 
ir buvo parinkta, sudaryti planai, visa numatyta. Ietrūko jos 
sutikimo. 

Sunku jai buvo palikti savo šeimą ir šalį, išvyko graudžiai 
raudodama. Berlips jai žadėjo visokeriopus džiaugsmus, trium- 
[ą ir palaimą, kai jau sykį bus pastačiusi koją ant tosios Ispani- 
jos žemės, kur auksas dera savaime nelyginant svogūnai kur 
noIS kitur. Princesės amžiuje maža terūpi tokie lūkesčiai, ypač 
kada esi vokietė, kada visą gyvenimą svajojai prie Dunojaus 
krantų apie kokį gražų princą arba bent riterį — didžiai drąsų, 
dailiai sudėtą ir iki ausų įsimylėjusį. 

Karalienės kortežas išsilaipino nežinau kur, tik, man re- 
gis, jai nedavė kirsti Prancūzijos, tačiau kuo iš tiesų esu tikra — 
tai tuo, ką ketinu papasakoti. Sužinojau visa, kas toliau dėsis, 
iš Žmogaus, suvaidinusio svarbų vaidmenį šioje istorijoje — iš 
savo bičiulio princo fon Darmštato!, Heseno kunigaikštiškųjų 
namų atstovo. Jis visa matė visai iš arti ir man labai dažnai 
pasakodavo. Turiu šimtą jo laiškų su daugybe smulkmenų; aš 
juos išsaugojau ir kartkartėmis pasižiūriu, primindama sau jo 
pokalbius, kurie buvo ne mažiau įdomūs. 

Karalienė su palyda, damomis ir bajorais vieną vakarą 
atvyko į mažą Tirolio miestuką, kur norėjo apsinakvinti. Ti- 
rolis — laukinis kraštas, tačiau vienas iš tinkamiausių meilės 
romanams bei romantiškoms užmačioms, kurių karalienei ne- 
stigo. Parengė jai būstą pas svarbiausią kaimelio gyventoją. 
Nors ir jautėsi labai pavargusi, užsispyrė aplankyti itin seno- 
višką koplyčią, stūksančią ant uolos, kuri jai pasirodė labai vaiz- 
dinga. Iškeliavo su ponia fon Berlips. Toms vokietėms šauna į 
galvą neįsivaizduojamų minčių. 

Pačiame kalno viduryje jiedvi pamato dailų jaunikaitį, be- 
maž tokį, apie koki ji svajodavo prie Dunojaus krantų. Vilkėjo 
kalniečio apranga, tačiau visu savo asmeniu jis atspindėjo pa- 
sitikėjimą savimi, būdingą anaiptol ne bet kam, ir kuris liudijo 
jo aukštą kilmę. 

Princesė pažvelgė į jį ir nuraudo. 

— Ak, — šnibžtelėjo ji Berlips kitiems negirdint, — jeigu 
Ispanijos karalius būtų toksai! 

Bet, deja! Ispanijos karalius buvo visai kitoks. 

O ypač ją nustebino tai, kad dailusis jaunikaitis, užuot 
pagarbiai pasitraukęs į šalį ir leidęs praeiti, prisiartino tiesiai 
prie jos, kuo mandagiausiai nusilenkė ir nė kiek nesivaržyda- 
mas pasakė Berlips: 


Darmaštatas — Vokietijos miestas į pietryčius nuo Mainco, 
Heseno krašte, tuo laiku buvęs kunigaikštystė. Cia ir toliau kalbama apie 
hercogą Georgą fon Heseną-Darmštatą, padariusį karjerą Ispanijoje. 

— Ponia grafiene, teikitės man atleisti jos didenybės var- 
du, jeigu drįstu taip staigiai prie jos prisiartinti. Šiuose kal- 
nuose nera nei šambeliono, nei vyriausiosios kamareros, ku- 
rie mane pristatytų. 

— Pone, — iš aukšto atsakė Berlips, — karalienė pagei- 
dauja, kad jos per iškylą netrukdytų. 

— Aš paklusiu, ponia, tačiau mudu esame labai artimi 
giminaičiai, abu tremtiniai, abu atsidūrę toje pačioje šalyje: 
maniau, kad tokiomis aplinkybėmis būtų galima nors kiek pa- 
miršti įprastas ceremonijas. 

— Kaip? Kas tai? Giminaitis? — įsiterpė princesė. — Kas 
jūs toks, pone? 

— Princas fon Darmštatas iš Heseno namų, jūsų pusbro- 
lis, ponia, turiu garbės būti labai artimas giminaitis jūsų dide- 
nybe!, kaip ji tikriausiai tai Žino. 

— Ą! Princas fon Darmštatas! — nudžiugo ji. — Ir ką gi 
jūs čia veikiate, pone? Kodėl šiuose kalnuose? Sakote, jūs vyks- 
tate Ispanijon? 

— Taip, ponia. 

— Pakeliauti? 

— Ne, ponia, ieškoti ten turto. Jaunesniosios atžalos šiais 
laikais nelabai jau aprūpintos. 

— Be abejo, jūs žinojote apie mano santuoką, štai kodėl 
nusprendėt pasirinkti tą šalį. 

— Ne, ponia, buvau apsisprendęs jau seniai. Grafas fon 
Mansfeldas, imperatoriaus ambasadorius Madride — mano 
bičiulis; tai jis mane kviečia ir žada globą prie jo didenybės 
Ispanijos karaliaus. 

Iš tikrųjų, princas, kuris keliavo savo malonumui po to, 
kai mus paliko Italijoje, kartą gavo iš grafo fon Manstfeldo laiš- 
ką, pateikiamą štai čia be kokių nors kitų paaiškinimų: 

Pone, 
Žinote mano draugiškumą princui jūsų tėvui ir jums; 
pasitaiko proga jį įrodyti, ir aš nedelsdamas jos nusitvėriau. 

Vykite Ispanijon, aš jums numatau padėtį, kuri jus paten- 

kins, tikiuosi, visais atžvilgiais. Vadovaudamasis mano nu- 
rodymais bei patarimais, galėsite pasiekti viską. Esate jau- 
nas, tačiau tai pirmučiausia sąlyga vaidmeniui, kurį turė- 
site atlikti. Tatai panašu į mįslę, visa paaiškinsiu, kai at- 
vyksite. Pasitvarkykite taip, kad galėtumėte čia likti visam 
laikui. Nuo šiol Ispanija bus jūsų tėvynė, ir kaip tik čia 
jūsų laukia laimė. 


Spręskite patys, kaip ši jauna galva plušėjo prie tos pa- 
slapties! Tuo pat metu jisai sužinojo apie savo pusseserės, ku- 
rios nepažinojo, vedybas; tarė sau, kad jeigu galėtų ją susitikti, 
būtų labai puiku, iš anksto užsitikrintų jos globą, o šalia tokio 
karaliaus kaip Karolis II karalienės galia turėjo būti didelė. 
Taigi parengė savąją scenelę kaip sumanus dvariškis, koks jis iš 
tikrųjų ir buvo, bei suvaidino ją kaip ką tik perskaitėme. 

Karalienė išvyko suspausta širdimi, buvo jau tolokai nuo 
savo tėvynės; susitikti vokietį, giminaitį toje svetimoje šalyje 
jai pasirodė gera lemtis. Ir dar didesnis džiaugsmas, kad šisai 
vokietis, šisai giminaitis vyko įsikurti Ispanijon. Juodu šnekė- 
josi apie tai, ką palieka paskui save, ir turėjo tiek daug ką pa- 
sakyti vienas kitam! 

Pokalbis užsimezgė, tapo įdomus, bemaž intymus. Prin- 
cesės grožis padarė jaunikaičiui įspūdį; nesitikėjo rasti tokios 
dievaitės keliuose; jinai tartum nuskaidrino jam visą kraštą. 
Perspektyva gyventi šalia tokios žavios pusseseres pažadino jam 
dar didesnį troškimą išsikovoti padėtį ir nugyventi likusias die- 
nas toje laimingoje Ispanijoje. 

Karalienei jis pasirodė dailios išvaizdos, malonus, susi- 
darė apie jį puikų įspūdį, bet nepaisant romantiško susitikimo 
jis nepaveikė nei josios širdies, nei vaizduotės, ir jai nekilo jo- 
kios kitos minties, kaip tik įsigyti bičiulį toli nuo savo šeimos. 

Karalienė pakvietė princą lydėti ją tenai, kur buvo įsikū- 
rusi, o tai sukėlė nemenkus Berlips protestus. Ši jau laikėsi 
karališkojo etiketo, o Ispanijos karalienei nedera su niekuo 
drauge valgyti. Bet princesė, džiaugsmo pagauta, nė nenorėjo 
girdėti tokių kalbų ir pasisodino pusbrolį greta savęs. 

Rytojaus dieną jis nusimetė kalniečio aprangą ir apsivilko 
prašmatnesniais drabužiais, kad galėtų lydėti karalienę iki šiai 
atsigulant. Jis ant žirgo vis laikėsi šalia jos karietos durelių, jinai 
dažnai jį užšnekindavo; vakare juodu vėl drauge pavakarienia- 
vo; karalienė visiškai nebesivaržė, rodė daug sąmojaus... vokiš- 
ko; tai ne tas pat, kas mūsiškis, bet ji turėjo reikalą su vokiečiu. 
Aš dažnai regėdavau šį princą fon Darmštatą manęs klausantis 
ir susivokiantį tik po pusvalandžio, ir tuomet staiga surinkantį: 

— O! Žavu! Žavu! Tie prancūzai! Tik jums ir ateina į 
galvą panašios mintys! 

Rytojaus dieną princas paliko karalienę aistringai ją įsi- 
mylėjęs — ne prancūziškai, tai yra lengvai, bet vokiškai, tai yra 
visam gyvenimui. Jis nukako tiesiai į Genują, kad iškart sėstų 
laivan ir anksčiau jos atvyktų į Madridą, kur laikė savo pareiga 
ir laime ją pasitikti. Pirmiausia jis apsilankė pas grafą fon Mans- 
feldą, ir juodviejų pokalbį verta perpasakoti — tai įdomus po- 
litikos pavyzdys. 

Pranešta apie jį ambasadoriui. 

— Ą! — sušuko tasai. — Tegul įeina! Paprašykite jo eks- 
celenciją vidun. 

Nubėgo jam priešpriešiais, vos tik šis įžengė pro duris, ir 
suskato lieti kuo švelniausius ir kuo džiugiausius jausmus. 

Princas nesitikėjo tokio sutikimo, buvo juo sužavėtas, ir 
jam tik dar labiau padidėjo troškimas sužinoti, kokią padėtį 
turėsiąs užimti. Po pirmųjų mandagybių pasiteiravo grafo, ir 
pastarojo šypsena, pašaipi bei paslaptinga, jam padėjo viską 
atspėti. 

— Ak, prince, klausiate, kodėl jus pakviečiau; ko gero, 
nėra laiko tąjums atskleisti, ir pirma jūs atsakysite į mano klau- 
simus, nors šie ir pasirodytų jums įžūlūs, o tai visai galimas 
daiktas. 

— Iš visos širdies. 

— Pasižiūrėkime, prince, kokie jūsų pageidavimai? 

— Dievaži, pone, užklumpate mane labai staiga, aš dar 
apie tai negalvojau, turėčiau labai ilgai jums dėstyti. 

— Vadinasi, nesate garbėtroška? 

— Manau, esu. 

— Nesate tuo tikras? 

— Betgi taip, tikrai, esu garbėtroška, norėčiau iškilti. 

— Iki kiek? 

— Mano kilmė, jeigu ne nuopelnai, kuriais labai abejoju, 
duoda man teisę užkopti gan aukštai. 

— Kurioje srityje? 

— Karyboje, karyboje, brangusis grafe; man ne pagal jė- 
gas toli nužengti politikoje. 

— Puiku, gražutis karalienės dragūnų pulkas jus tenkina? 

— Ar mane tenkina! Nejau turite jį savo kišenėje, kad 
man siūlote? — nusijuokė jis. 

— Kaip tik taip, štai visai paruoštas paskyrimas, kuris bus 
jums įteiktas, jeigu tik sutinkate. Čia pulkai — kaip vyskupijos 
Prancūzijoje, nereikia stropiai prie jų būti, galite likti dvare. 

— Ą, juo geriau! 

— Šisai dvaras toli gražu ne iš linksmųjų, perspėju jus. 

— Gal toksai taps. 

— Tai neimanoma. Karalius niekad nebus kitoks, kaip tik 
paliegėlis, beprotis, apraudantis savo pirmąją žmoną ir leidžian- 
tis gyvenimą kapuose, rinkdamasis vietą, kurią užims greta jos. 
Jis miršta dalimis ar veikiau niekad negyveno, ir šiame dide- 
liame mieste Madride, šiame šventeiviškame ir nuobodžiame 
dvare jūs terasite progą savo išganymui, ją priimdamas kaip 
pamaldus krikščionis tokią, kokia jums eina į rankas, arba progą 
susilaukti liūdno pasmerkimo, šaipantis iš jos, tūžtant ir Žio- 
vaujant nuo ryto ligi vakaro. 

— Tad kodėl mane pasikvietėt? 

— Todėl, kad visų bendras likimas, jeigu panorėsite, ne- 
bus jūsiškis. 

— Kaipgi? 

— Kątik jūsų paklausiau, ar esate garbėtroška; dabar pa- 
klausiu, ar esate įsimylėjęs. Šis klausimas — iš tų įžūliųjų, ku- 
riuos jums žadėjau, tiesa? 

— Ar esu įsimylėjęs! — pakartojo princas nurausdamas 
nelyginant jauna mergina. — Taigi norite mane apvesdinti? 

— Ne, žodis. 

— Atgaunu kvapą, nes šito nė kiek netrokštu. 

— Tad nesate įsimylėjęs? 

— Kas žino? 

— Be abejo, tai paslaptis? Vis dėlto reikia ją man patikė- 
ti, antraip negalime žengti toliau. 

— Taigi esama sąlygos dėl gero, kurį norite man padaryti? 

— Visada esti sąlygos dėl daromo gero; laimė, kad ne- 
daugelis tam prieštarauja. 

— Nagi, kalbėkite! 

— Jūs įsimylėjęs, prince? 

— Galbūt... Kvailystę, chimerą. 

Moteris, kurią mylite, toli nuo čia? 

— Nežinau. 

— Kaip, nežinote? 

— Ne, nes tiksliai nežinau, kur ji šiuo metu, bet nesvar- 
bu! Ši meilė niekad nesusilauks vaisių; mat ji nežino, niekad 
nesužinos, kad aš ją myliu, taigi... 

— Taigi jinai nesutrukdys jums reikšti savo pagarbą ko- 
kiai nors gražiai damai, jeigu to reikalautų jūsų padėtis? 

— Be abejo, be abejo! 

— Tik to ir reikia, daugiau nieko jūsų neprašau. Jūsų in- 
fantos vardas man nenipi, jeigu tik nesate užsispyręs ištikimuo- 
lis. Jūs karalienės giminaitis, tiesa? 

— Taip; argi to nežinote? 

— Kuo puikiausiai! Tik man smagu girdėti jus tą sakant. 
Pažįstate ją? Esate buvęs Noiburge? 

— Niekados; tačiau karalienę aš pažįstu. 

Princas papasakojo apie susitikimą su ja ir kalbėjo apie 
karalienę, josios grožį su tokiu įkarščiu, tokiu entuziazmu, jog 
grafas fon Mansfeldas jį stebėjo patenkintu žvilgsniu. Jam nė 
penkių minučių neprireikė, kad atspėtų paslaptingosios da- 
mos vardą, tačiau sergėjosi apie tai užsiminti. 

— Ak, nejaugi karalienė tokia graži? — vėl prašneko jis. 

— Graži. kokia tik gali būti moters. 

— Kaip gaila! Ji turės vyru žmogų... manekeną, vaiduok- 
li, mašiną testamentui parašyti, jeigu jis negali susilaukti ipė- 
dinio. 

— Vargšė princesė!.. Paskyrėte liūdną dovaną, suteikda- 
mi jai šią karūną. Buvo visai laiminga savo mažojoj Noiburgo 
kunigaikštystėje; būtų ištekėjusi už kokio vokiečių kunigaikš- 
čio; būtų gyvenusi mylima ir laiminga kokiame mažame mūsų 
krašto dvare, o ne niūrioje Ispanijoje... 

— Nair). 

— Čia nuodijamos karalienės, pone. Deja, vargšė Luiza 
d'Orlean buvo jauna, graži ir žavi. Ir vis dėlto... 

— Ponc, Ispanijos karalienė pasimirė natūralia mirtimi. 
Jinai tą tvirtino savo paskutiniąją akimirką, ir niekam nevalia 
tuo abejoti. 

Grafas fon Mansfeldas ištarė šiuos žodžius taip rimtai, 
jog būtų sukėlęs įtarimų iš anksto nusistačiusiam žmogui. Prin- 
cas fon Darmštatas buvo jaunas, įsimylėjęs, užsiėmęs pačiu sa- 
vimi bei savo viltimis. Jis nieko nepastebėjo ir palaikė ambasa- 
doriaus žodžius už gryną pinigą, sužinodamas, ką ir norėjo su- 
žinoti, bet nieko daugiau. 

— Palūkekite, prince, ir apsišarvuokite kantrybe, vado- 
vaudamas savo pulkui. Jums pakanka žinoti, kad būsite pa- 
šauktas didžiai lemčiai, kad netrukus tapsite žymiausiu šios 
karalystės žmogumi — ir visa tai be jokio vargo, tik leidžiant 
man jus kreipti savais patarimais. Turėsiu garbės ryt pristatyti 
jus karaliui. 

Princas. sužavėtas pradžia, palikęs ambasadorių, čmesi 
apžiūrinėti miestą ir kai kurių jam nurodytų vizitų. Visur buvo 
priimtas kaip priimama Ispanijoje — su rimtu gracingumu, 
stengiantis pasirodyti maloniais, kiek tai suderinama su san- 
tūriu šios tautos charakteriu, tokiu skirtingu nuo kitų Pietų 
tautų, paprastai linksmų. mielų ir lengvabūdiškų. Man atro- 
do. kad ispanai panėši i savo kalbą — vra iškilmingi kaip ir ji. 


310 


Pagaliau tai nacija, gerokai nusmukusi ir turinti dar dau- 
giau smukti, kaip teigia filosofai bei politikai. 

Kitą rytą princas don Darmštatas buvo nuvestas į dvarą. 
Išvydo karalių ir grįžo sugniaužta širdimi. 

Vadinasi, tasai lavonas turėjo gauti gražiausią pasaulyje 
princesę! 

Karolis II jį priėmė, kaip darydavo viską — abejingai. 

— Valdove, — pasakė Mansfeldas, — princas — jos di- 
denybės karalienės giminietis. 

— "Taip, vokiečių princai... Visi vokiečių princai tarp sa- 
vęs giminės. Teisybė, visi pasaulio princai — pusbroliai. Aš gi, 
aš esu Prancūzijos karaliaus sūnėnas ir tuo pat metu — jo svai- 
nis; mano vargšelė Luiza buvo drauge ir savo dėdės svainė. 
Brangioji Luiza! 

Be paliovos ir kiekviena proga jis kalbėjo apie šią mylimą 
moterį. 

— Arją pažinojote, — paklausė jis princo. 

— Ne, valdove, neturėjau tokios garbės. 

— Ak! Kokia ji buvo graži! 

— Valdove, princesė irgi graži. 

— Aš tai Žinau. 

Tie žodžiai buvo ištarti su šalčiu, dėl kurio princas fon 
Darmštatas mažne įsižeidė. Širdies vingiai keisti. 

Audiencija truko neilgai. Karalius buvo su savo nuodėm- 
klausiu, kurį vertė skaityti skyrius iš Evangelijos ir Jeremi- 
jaus raudas!. Tai buvo jo pagrindinis užsiėmimas. Ištisas die- 
nas praleisdavo nenorėdamas nieko girdėti apie valstybės rei- 
kalus, paskendęs vien savo gailesiuose ir maldose. Nuolatos 
tik svajojo, ir kuo labiau artėjo metas sudaryti šią antrąją san- 
tuoką, tuo labiau jis rodėsi tam priešiškas. Karalienė motina 
ėmė baimintis dėl kokio akibrokšto, kai atvyks karalienė. Imta 
galvoti apie naują stebuklą, kokį nors mirusios karalienės įsi- 


Jeremijaus raudos — Jeremijus — vienas iš keturių didžiųjų 
Izraelio pranašų, jo raudos — viena iš Biblijos (Senojo Testamento) dalių. 

kišimą, kuris padėtų jam apsispręsti, ir tuo tikslu parengta 
kelionė į Eskurialą. Nesyk Jusufas buvo beapleidžiąs savąją 
užduotį. Tik griežti jo pono įsakymai priversdavo jį pasilikti. 
Nešykštėta jam paniekos, vertė jį kentėti pažeminimus ir maž- 
ne persekiojimą. Tačiau paskutiniąją karalienes valią buvo 
privalu vykdyti, ir kunigaikštis d'Astorga neleido, kadiją bū- 
tų nors kiek kėsinamasi. 

Naujosios karalienės atvykimas pastarajam buvo baisus 
smūgis. 

“Labai greitai ją pamiršo! — pagalvojo jis. — Bet nors 
pas mane, manojoj širdyje jos kultas išliks amžinas" 

Vaidelionės įvyko kaip sumanytos; karalius patikėjo varg- 
šės mirusiosios įsikišimu ir pasižadėjo priimsias Aną fon Not- 
burg taip, kaip ši turėjo teisę būti priimta. Atvyko ji kitą dieną. 

Ši sykį karalius neišvyko pasitikti savo sužadėtinės. Lau- 
kė jos Buen Retire ir netgi nenulipo laiptais priešpriešiais. Per 
savo majordomą liepė pasakyti karalienei, jog labai jos atsi- 
prašąs, tačiau šiandien negalįs vaikščioti ir jog nesipiktintų, 
kad sutinkąs ją nuo laiptų viršaus. Jų vestuvės turėjo įvykti tą 
patį vakarą, ir visa buvo paruošta rūmų koplyčioje. 

Karalienei skirtame kambaryje buvo išdėlioti puikūs pa- 
puošalai. Vyriausiosios kamareros kaip ir dalies moterų bei 
senoras de honor išsirengta ją sutikti prie sienos. Visos sudarė 
jos kortežą, atvykus pas karalių — prašmatniai apsirengusį ir 
pirmąsyk atsisakiusį gedulo drabužių. Rėmėsi į savo vyriausią- 
jį arklininką, o nuodėmklausys nesitraukė nuo jo nė per žings- 
nį. Priėmė princesę labai mandagiai, pažėrė jai komplimentų, 
prie kurių princai įpratę nuo lopšio, ir pasisiūlė tuoj pat paly- 
dėti į jos kambarį. 


312 


Kalbėjo su ja vokiškai — pakankamai gerai šią kalbą mo- 
kėjo, be to, pasistengta pastarosiomis dienomis atnaujinti jo 
įgūdžius. Vargšė princesė buvo giliau sukresta nei šito tikėjosi. 

— Ak, — tarė ji poniai fon Berlips, — aš prie to nepr- 
prasiu, tikrai. Ir kodel privertė mane čion atkakti! 

— Atvirkščiai, ponia, drąsos! Pats metas ją parodyti. Bū- 
site čia, kuo panorėsite, užimsite vietą, kokią rasite sau tinka- 
ma; karalius, regėdamas jūsų groži, atsisakys savo gailesių, jei- 
gu tik pasistengsite jam atskleisti savąją išmintį. Matykite, kas 
gražu! Kokie brangakmeniai! Koks puikumėlis! 

— Vargšė Luiza d'Orlean tikriausiai nešiojo šią karūną, — 
tarc Ana, parodydama į nuostabią deimantų diademą. — Ir 
kita nešios po manęs. Aš neturėsiu vaikų, ir kai pamatys, kad 
neatlieku šios karalystės valdovei skirtos pricdermes, pasielgs 
su manimi kaip su ta nelaiminga moterimi — nužudys. O kol 
kas — aš kenčiu, užgula toks jausmas, lyg šie niūrūs rūmai nu- 
kris man ant galvos. Aš dūstu! 

Jinai susmuko ant fotelio ir liko sėdėti nuleistomis aki- 
mis, nukarusiomis rankomis, nusvirusia galva; vos pajėgė su- 
turėti ašaras. Vyriausioji kamarera nustebusi pagarbiai prisiar- 
tino prie jos, nusilenkė ir tarė: 

— Ponia, prašau jūsų didenybę man atleisti, bet metas 
tualetui, visi laukia, kad ji būtų pasirengusi eiti koplyčion. 

— Ak, tiesa; tad aprenkite mane. 

Vos tik įkėlus koją į šiuos rūmus, jaunąją moterį užvaldė 
liūdesys ir nykuma. Maždaug įsivaizdavo, koks likimas jos lau- 
kia, bet nuo tikro žinojimo dar buvo toli. 

Tualetas užtruko ilgai; beveik visos dvaro damos praėjo 
per jos kambarį, reikėjo jas priimti ir pasveikinti, klausytis jų 
vardų ir šypsotis, kai jai taip norėjosi verkti. Jinai apsirengė 
prabangiu apsiaustu, sijonu, visu siuvinėtu brangakmeniais, uŽ- 
sidėjo lemtingąją karūną; nors ir buvo blyški nelyginant vai- 
duoklis, griežtai atsisakė pasidažyti raudoniu. Kad ir kiek įro- 
dinėta, jog to reikalauja etiketas, ji nesutiko. 

— Niekados nesutiksiu su šita profonacija, — pareiškė 
ji. — Nenoriu slėpti, ką jaučiu, nenoru, kad ši liaudis, šis dva- 
ras mane laikytų laiminga, jog tampu karaliene. O! Kodėl vei- 
kiau aš nenumiriau! 

"Tokia pradžia ispanams pasirodė itin keista. Ir juolab, kad 
nepaliko už savęs jokio širdies jausmo ir kad, kaip ten būtų, 
nežymi Noiburgo princesė privalanti ką nors aukoti vardan 
Ispanijos ir Indijų karūnos. 

Pasienyje karalienė jau buvo priėmusi visą savo namų svi- 
tą. Susipažino su savojo kalėjimo sarge kunigaikštiene de Vi- 
lafranka, vyriausiąja kamarera, ir su savo vyresniuoju major- 
domu, kuriuo nebebuvo gražusis ir poetiškasis d'Astorga. Nė 
už ką pasaulyje jis nebūtų priėmęs šios pareigybės, kurios, be- 
je, ir nepagalvota jam pasiūlyti. Kurių nemato, greitai pamiršta. 

Palikdama savo apartamentus, idant vyktų į sosto salę, o 
iš ten — į koplyčią, ji pirmoje senjorų eilėje pastebėjo aukštą, 
nuostabiai gražaus stoto ir bjauraus veido, — tačiau iš tokių, 
kurie patraukia ir prie kurių greitai priprantama, — vyriškį. 
Galėjo turėti apie keturiasdešimtį metų, bet neatrodė daugiau 
trisdešimties. Niekas jam neprilygo išvaizdos ir laikysenos iš- 
kilnumu bei didingumu, manierų grakštumu. Pabrėžtinai pa- 
garbiai ir riteriškai (aš nerandu kitokio žodžio nors apytikriai 
perteikti savo mintims) pasveikino ją, ir to ji negalėjo nepaste- 
beti. Pažvelgė į jį; nors tikrų tikriausiai, kai atvyko, jau buvo jį 
mačiusi, neprisiminė vardo: paskendusi savo rūpesčiuose, ma- 
žai tegirdėjo. Maloniai atsakė jam į pasveikinimą ir praėjo. 

Šis pasveikinimas aiškiai bylojo, jog yra pasirengęs stoti 
jos tarnystėn, atsiduoti, priklausyti kūnu ir siela; nenorėdama 
trikdyti iškilmingos eisenos, jinai įsiminė vėliau pasiteirauti apie 
šį uolųjį gerbėją. 

Kiek tolėliau karalienė atpažino gražų veidą, spindinčias 
akis, kupiną pažadų šypseną; nejučia ji irgi nusišypsojo, prisi- 
mindama dvejetą dienų Tirolio kalnuose, šviesius planus, ku- 
niais pasidalijo vienas su kitu, karštus šio neturtingo princo fon 

Darmštato siekius turto ir laimės. Varžydamasis žemai jai nu- 
silenkė, 0 jinai metė jam padrąsinamą žvilgsnį. 

“Ką gi, — pagalvojo ji, — štai tikrai dvejetas atsidavusių 
bičiulių tarp tų, kurie žvelgia į mane" 

Dar kiek toliau grafas fon Mansfeldas puikavosi it povas 
prieš kitus ambasadorius, kurie jam užleido pirmenybę juo 
lengviau. kadangi čia nebuvo Prancūzijos ambasadoriaus. Pas- 
tarąjį pavaduojantysis liudijo savo dalyvavimą, laikydamasis jam 
priklausomoje vietoje, neišsikišdamas priekin, kadangi to ne- 
leido antraeilės jo pareigos. Abu dvarai jau buvo bemaž susi- 
pykę, ir tokiais atvejais ambasadorius visados turi po ranka 
kokią nors tariamą ligą, kad galėtų likti savo poste ir tepasiro- 
dyti tinkamu metu. 

Jungtuvės prasidėjo; karalius laikėsi korektiškai, o kara- 
liene buvo tokia susijaudinusi, jog vos pajėgė pratarti žodį. Dar 
storesnis liūdesio šydas apgaubė šią buveinę — jau ir taip liūd- 
ną bei nykią. 

Po santuokos palaiminimo karalius ir karalienė dalyvavo 
viešose vaištėse; abu prie jų neprisilietė; princesė Ana jautė tuoj 
tuoj pravirksianti nuo visų tų žvilgsnių, nutaikytų į ją it esko- 
petos!. 

Karalius atsikėlė nuo stalo pirmasis, prieš tai parodęs tiek 
mandagumo, jog pusiau linktelėjo, jos atsiklausdamas; tai bu- 
vo Žiauri akimirka — juodu paliks vienu du, ir ką gi ji pasakys 
tam žmogui, kurio nepažinojo, kurio bijojo ir kuris jai taip ne- 
patiko? 

— Jis pamišėlis, Berlips! — kalbėjo ji savo guvernantei, 
nuiminėjančiai nuo jos brangenybes, kad kaip iprasta jas už- 
rakintų skrvnelėje. — Galbūt mane užmuš. Taigi melskis už 
mane Dievui. 

Berlips nėrėsi iš kailio ikalbinėdama ir drąsindama,; pri- 
valėjo palikti karalienę josios ispanių moterų, vyriausiosios 


eskopeta — nedidelis rankinis dagtinis šaunamasis ginklas, var- 
totas XV-XVII a. 


kamareros globai ir pasišalinti; neturėjo jokios reikšminges- 
nės vietos svitoje nei vedybiniame kambaryje. Ceremonijos Is- 
panijoje ne tokios kaip pas mus, man regis, aš jau tą sakiau. 
Kai tiktai karalienė įvesdinama ir paguldoma, visi pasišalina; 
karalius savo ruožtu ateina vienas su naktiniais marškiniais pro 
savuosius vidinius apartamentus. 

Šįsyk visa dėjosi kaip įprasta. Karolis II pasirodė dar blyš- 
kesniu veidu nei per vestuvių apeigas. Apsuko po kambarį du 
ar tris ratus, nepratardamas nė žodžio, mintyse ieškodamas, 
ką pasakyti, kad neįžeistų šios jaunos moters, kuni sutiko už jo 
tekėti valstybės interesais ir kuri netgi nebuvo kalta dėl jo siel- 
varto; antra vertus, jautė nepajėgsiąs prieš ją apsimetinėti. Lui- 
zos d'Orlean paveikslas nepaliko jo, regėjo ją nuolatos: tai mal- 
daujančią, tai suirzusią, tai ištiestomis rankomis stumiančią jį 
prie princesės, tai, atvirkščiai, jį sulaikančią — priklausomai 
nuo to, kaip veikė jo paties vaizduotė. 

Karolis II buvo geras, jautrios širdies, negalėjai jo kaltinti 
už nevykusi4ą kūno sandarą. Tokio amžiaus kaip karalienė esa- 
ma labai gailestingo, lengvai atjaučiami kitų kentėjimai. Nuo 
pat ryto Ana fon Noiburg meldė Dievą, kad suteiktų jai jėgų, 
nurodytų, kaip turinti elgtis su šiuo žmogumi, nuo šiolei josios 
vyru, kuris buvo jai primestas. Išvydusi šiuos sutrikusius veido 
bruožus, šias akis, pilnas ašarų, jai kilo toks didelis gailestis, jog 
paneėšėjo į prieraišumo jausmą, ir nuo tos akimirkos jai įsižiebė 
karštas švelnumas, kurį jo atžvilgiu išsaugojo visą gyvenimą. 

Kai karalius suko pro šalį, pašaukė jį. Didžiai nustebęs, 
šis pasigręžė į ją. 

— Valdove... — pratarė ji dar gana nedrąsiai. 

— Ponia?.. 

— Atleiskite, valdove, bet man atrodo, kad tarp mūsų ne 
viskas taip, kaip turėtų būti, man atrodo, kad jūs kenčiate, kad 
bijote man tai pasakyti ir kad esate sukaustytas varžymosi, ku- 
ris pavojingas ateičiai. Kalbėkitės su manimi, lyg būtume se- 
niai pažįstami, išsakykite savo rūpesčius; man lemta būti jūsų 
geriausia bičiule, niekas neturi teisės geriau jų Žinoti nei aš. 

Karolis II klausėsi be galo apstulbęs — niekas su juo ne- 
buvo taip kalbėjęs. Nebesusigaudė, miega jis ar jau atsibudęs. 
Prisiartino prie lovos ir prieš atsakydamas laukė, ką dar ji jam 
pasakys. 

— Nuo šios akimirkos gali priklausyti visas mūsų likęs 
gyvenimas; esu labai jauna, atvykstu labai iš toli, nepažįstu pa- 
saulio, dvaro ir politikos. Išauklėta patriarchalinėje pilyje, re- 
gėjau aplink save vien bičiulius. Pirmąsyk mūsų taikios priebė- 
gos ramybė buvo sudrumsta, kai tenai atvyko ieškoti impera- 
torienės. Mano sesuo aprauda mūsų jaunų dienų prieglobstį, 
aš gi noriu žengti kitu keliu. Jūs kenčiate, valdove, esate nelai- 
mingas, jus privertė liautis gailavus ir paimti žmoną, kurios 
nemylite. Kas žino? Galbūt Dievas jums siunčia bičiulę, guo- 
dėją. Jūs verksite prie manęs, ir aš verksiu drauge su jumis, 
nes nenoriu matyti jus kenčiantį ir žinau, kad pagaila, švelnu- 
mas padeda užmiršti kentėjimus. 

— Esate gera, — pagaliau atsakė karalius, kurį dusino 
ašaros — raudodamas jis parvirto ant lovos. 

— Taip, verkite, verkite ir nesibijokite, kad man įkyrėsite; 
tik viena galėtų mane įžeisti — jei jūsų širdis liktų uždara ma- 
najai. Politikos patikėtiniais padarykite savuosius ministrus ar 
tuos, kurie siekia valdyti valstybę, o aš, aš trokštu tik vieno da- 
lyko — jūsų bičiulystės. Turiu tik vieną vienintelį tikslą — pa- 
daryti jus laimingą. 

Vargšas karalius teberaudojo, ir nuo ašarų, atrodo, jam 
labai palengvėjo. Ištiesė ranką Anai fon Noiburg, O ši ją pač- 
mė ir pabučiavo. Jautė savo širdį atitirpstant, tartum užsimez- 
gant artimą ryši tarp jos ir vyro. Nuo tos nakties buvo nubrėž- 
tas josios vaidmuo gyvenime, ir keistas tasai likimas, ištikęs šį 
karalių bei dvi jo žmonas. Marija Luiza d'Orlean buvo mote- 
ris dorybinga ir atsidavusi, Ana fon Noiburg — angelas. 

Kai ledai jau buvo pralaužti, Karolį II greta tos jaunosios 
būtybės, su kuria likti drauge taip bijojo, apėmė dar nepatirta 
palaima. Prašė, kad dar jam kalbėtų, nuo jos balso jam darėsi 
gera. Iš pat vaikystės apsuptas savanaudžių dvariškių ir patar- 

nautojų, jis buvo mylimas tik du kartus ir nėsyk taip, kaip jam to 
reikėtų. Motinai, kuri, žinoma, jį mylėjo, pirmiausia terūpėjo 
primesti savo įtaką, kad galėtų jo vardu valdyti; jos atveju gar- 
bės troškimas stelbė motinišką švelnumą ir jį nuslopino. 

Marija Luiza mylėjo jį iš pareigos; tarp jo ir jos įsiterpė 
tikroji aistra: karalienė dievino kunigaikštį d'Astorgą, skyrė ka- 
raliui dėmesį tik paklusdama savo sąžinei, kad jai nieko nebū- 
tų galima prikišti. Jinai guosdavo jį, palaikydavo, kai šis at- 
skleisdavo jai savo graužatis, tačiau nesiekdavo jų sužinoti, ne- 
žengdavo priešpriešiais; kartoju, tai buvo tik atlikta pareiga, o 
kad ir koksai stiprus būtų pareigos balsas, jis niekad neprnilygs- 
ta meilės balsui. 

Šiuo atveju galbūt čia irgi buvo pareiga; bet konkrečiai 
karalienė apie tai negalvojo, akivaizdžiai Visa savo siela ėjo 
priešpriešiais Karolio II sielai. Atsidavė jam visiškai, nuošir- 
džiai, be užslėptų minčių; rado savo laimę šiame atsidavime, ir 
jeigu Dievas nebūtų atėmęs iš jos savo pagalbos, galimas daik- 
tas, ji nebūtų ieškojusi kitokios. 

Karalius suvokė visa tai intuityviai, kaip būdinga vaikams 
ir pamišėliams, kurie gerai atskiria jais besirūpinančius; taigi 
jis ėmė šnekėtis su Ana, patikėti jai savo mintis. Šioji naktis 
visa praėjo taip besikalbant, tarp juodviejų atsirado pasitikėji- 
mas vienas kitu, ir karalienės įtaka savo vyro protui įsitvirtino 
nesugriaunamai. 

Jis papasakojo jai apie savuosius išbandymus, kančias, py- 
venimo nusivylimus, apie savąją meilę Luizai, apie savuosius 
gailesius, būgštavimus, kad tai, ką jis vadino savo piktąja dva- 
sia, neužvaldytų jo. Mergina klausėsi jo su domesiu ir atjauta, 
kurios pripildyta buvo visa jos širdis. 

— Kalba, kad aš beprotis, elgiasi su manimi kaip su to- 
kiu, mano vargše bičiule, ir jums davė apverktiną vyrą; bran- 
giai sumokėsite už karūną. Tačiau aš ne beprotis, netikėkite 
tuo, Ana; bent ne tiek, kad nepastebėčiau, jog esu nepanašus 
į visus Žmones. Vaikystėje žaidžiau kitokius žaidimus, turėjau 
kitokias užgaidas; man patiko tik niūrios mintys ir kraupūs vaiz- 

dai; ieškojau liūdesių, labiausiai mėgdavau būti kapinėse ir ša- 
lia laidojimo rūsių. Didžiai bodėjaus ir dar tebesibodžiu sa- 
vuoju karaliaus amatu. Dėl silpnos sveikatos bet koks darbas 
man neįmanomas, nesu turėjęs nė minutės, kad nekentėčiau! 
Kai kada tos kančios tampa nepakeliamos, ir tada man plyšta 
galva, tada matau ateinant tą piktąją dvasią, kuri savo nagais 
suspaudžia man kiaušą ir atima galią galvoti, nebesuvokiu nei 
ką kalbu, nei ką darau, kai ji mane nutveria. 

— Mes ją pašalinsime, valdove. 

— Nepajėgsite, Ana. Manoji meilė Luizai turėjo ją nužu- 
dyti, o atvirkščiai — ji tapo tik dar tvirtesnė. O! Kiek aš išken- 
tėjau dėl šitos meilės! Norėdavau jai patikti, norėdavau būti 
gražiausias, galantiškiausias kavalierius savo dvare, ir kai ly- 
gindavau save su kitais, jausdavau savąjį nepilnavertiškumą; o 
ypač, kai lygindavau save su ja, visai prarasdavau viltį ir netgi 
imdavau bijotis aistros. Nepajėgi išsakyti savo jausmo, mano 
širdis plyšdavo iš įsiūčio ir sopulio priešais šią negalią. Nežino- 
jau, ką pasiūlyti šiai tokiai gražiai moteriai, išskyrus brangeny- 
bes ir dovanas. Turėjau karališkus turtus, bet neturėjau žemiau- 
siojo savo valdinio galios šalia jo mylimos moters; nuo jos žvilgs- 
nio prarasdavau žadą, likdavau pasimetęs. 

— Vargšas Karolis! 

— O taip! Vargšas Karolis! Ir jie man ją nužudė, o kara- 
lius, mylimasis nesugebėjo jos apsaugoti, išplėšti iš tos baisios 
mirties nagų. Regėjau ją numirštant ant mano rankų. Ji ma- 
nęs nemylėjo tokia meile, ir vis dėlto niekad to man nepasakė, 
buvo kilni ir dora, esu tikras, kad liko ji nesutepta, tačiau taip 
pat esu tikras, kad visa savo širdimi priklausė kitam. Ir ką gi, 
spręskitc apie mano gėlą: nepajėgiau rasti savyje jėgų pavydu- 
liauti, išskyrus kai piktoji dvasia būdavo čia. Tada aš būčiau 
privertęs žūti šį Žmogų baisiose kančiose; bet paliktas pačiam 
sau — nieko! Aimanuodavau, verkdavau kaip dabar, bet ne- 
pajėgdavau nei priekaištauti, nei keršyti. Deja! Vargšele Ana, 
tesu vaikas arba pamišėlis. 

Karalienė suėmė savo vyro galvą ir tyrai, su motinišku švel- 
numu pabučiavo jo kaktą; pačiai sau prisiekė paaukoti savo 
gyvenimą šiam didžiam sielvartui, jį maldyti, guosti ir būti jam 
Apvaizda šioje žemėje. 

— Ak, dėkoju jums, — tarė jis. — Luiza niekad manęs 
šitaip nebučiavo. 

Po šio ilgo, tokio ašaringo pokalbio, nuovargis jį privei- 
kė — užmigo padėjęs galvą ant karalienės rankos, o jinai žvel- 
gė į jį miegantį, vaikydama nuo jo kaktos muses, zvimbiančias 
aplinkui, patirdama neapsakomą malonumą stebėti šį jauną, 
sielvarto nuvytintą veidą, ir sulig kiekviena minute jausdama 
savo širdį vis labiau užvaldomą gimstančio keisto jausmo. 

“Jis bus man viskas — mano kūdikis pirmiausia, mano 
bičiulis, brolis, vyras. Mylėsiu jį visais šiais jausmais drauge, 
nereikalausiu iš jo to, ko man negali duoti, pasitenkinsiu da- 
lia, kurią Dievas man nuskyrė šioje žemėje, ji dar visai neblo- 
ga. Visas mano gyvenimas priklausys šiam žmogui, kuris turi 
tiktai mane, kaip aš — tiktai jį. Dieve, tu man įkvėpei drąsos, 
būki palaimintas!" 

Jinai nesudėjo bluosto, bet karalius miegojo iki pat tol, 
kai Jusufas iš vienos pusės, Berlips — iš kitos, įėjo į kambarį. 
Davė jiems ženklą nekelti triukšmo, kad jo nepažadintų. Gy- 
dytojas prisiartino, švelniai apčiuopė savojo ligonio pulsą, įdė- 
miai nužvelgė miegantįjį ir žemai nusilenkė karalienei: 

— Jūs — fėja, ponia, — tarė. — Kolei aš rūpinuosi kara- 
liaus sveikata, jo didenybė niekad šitaip nemiegojo. 

— Garbė Dievui! — atsakė ji. — Todėl netrikdykite jo. 

Jai pasakyta, jog atėjo laikas keltis ir jog, atvirkščiai, rei- 
kia, kad karalius pasirodytų, kad juodu abu pasirodytų. Dva- 
ras jau laukiąs prieškambariuose. 

— Tad aš jį pažadinsiu, — atsakė ji. — Palikite tai man. 

Ir jinai pabučiavo karalių į kaktą kaip ir vakar vakare, tar- 
dama kupinu švelnybės ir meilumo balsu: 

— Mano brangusis valdove, mano brangusis viešpatie, at- 
simerkite, jau laikas į mišias, ir mes privalome padėkoti Dievui. 

Šie karalienės žodžiai buvo nugirsti smalsaujančiųjų už 
pravirų durų; juos įvairiausiai kartojo ir komentavo. 

Karalius prasimerkė, išvydo palinkusi virš savęs gražųjį 
Anos fon Noiburg veidelį ir nusišypsojo. 

— A! Tai jūs! Aš gerai miegojau, Ana. Žinote, karalius ir 
karalienė čionai tujinasi, toksai paprotys, turime jam paklusti, 
nepykite ant manęs. Kai būsime vieni, nebosime to. Vargše 
bičiule! Aš jus labai mylėsiu, aš jus jau myliu, ir jūs vis labiau 
man patinkate. 

Jusufas ir grafienė nieko nesuprato iš tų žodžių. Karalie- 
nė uždėjo savo gražiąją ranką karaliui ant lūpų, kad šis tylė- 
tų; irgi nusišypsojo jam tąja gražia šypsena, atspindinčia tyrą 
sielą ir panašia į angelų didžiųjų italų meistrų tapytuose pa- 
veiksluose. 

Jusufas pašaukė miegamojo dvariškį; karalius atsikėlė ir 
buvo išvestas į savo apartamentus. Karalienė, prieš leisdama 
įeiti savo moterims, pasakė poniai fon Berlips: 

— Esu patenkinta, Berlips, labai patenkinta. Dievas man 
suteikė didžią malonę; papasakosiu tau, kai liksime vienos. 

— Garbė Aukščiausiajam! Jis pamirš prancūzę, ir jūs da- 
rysite su juo, ką norėsite. 

Karalienės tualetas buvo labai prašmatnus ir turtingas. 
Jos žodžiai, pakartoti ir interpretuoti daugelio asmenų, davė 
pagrindą patikėti negirdėtais dalykais, taigi pasklido gandas. 
kad ji susilauksianti tvirtesnio ir tikresnio palankumo nei ve- 
lionė karalienė Luiza. 

— Tai visai kita galva, — kalbėjo politikai. 

— Šioji šviesi, ilgesinga gražuolė dar patrauklesnė nei tam- 
siaplaukė Marija d'Orlean, — atsakydavo moterys ir jauni vy- 
rai. — Karalius, matyt, turėjo būti jos priblokštas. 

Skambėjo pagyrų koncertas, ateities vilčių himnas, kuris 
būtų padaręs karalienei labai keistą įspūdį, jeigu ji būtų galė- 
jusi jį girdėti. 

Kartu su karaliumi jinai nuvyko į pamaldas. Visa buvo 
kitaip nei su karaliene Luiza; neteko laukti jos pirmojo pasi- 

rodymo dvare; ji padarė sau šią dieną galbūt ne tokią iškilmin- 
gą kaip pirmosios žmonos, bet užtat nepatyrė nesmagumo be- 
laukdama. Atrodė, tartum kas mintų ant kulnų, ir skubėta lyg 
nė kiek neturėta laiko prieš akis. 

Karalienė darsyk sutiko tą patį senjorą — stovintį pirmą- 
ji jos kelyje; dabar jausdamasi labiau savimi pasitikinti, pasi- 
teiravo kunigaikštienės de Vilafrankos, kas jis. 

— Jūsų didenybė vakar atvykusi jį priėmė su dideliu dė- 
mesiu, kai turėjau garbės jai pristatyti doną Tomą Enrikę de 
Kabrerą, Rioseko kunigaikštį i1r Melgaro grafą, Kastilijos ami- 
rantę!. 

— A taip, prisimenu, tai vienas žymiausių Ispanijoje sen- 
jorų, tiesa, ponia? 

— Turi garbės priklausyti karališkiesiems namams, po- 
nia, ne pagal teisėtą šaką, bet pagal įteisintąją ir tapusia pa- 
grindine. 

— Aš nesuprantu, — atsakė karalienė. 

"Tuo tarpu darbuotasi statant ant Anos fon Noiburg gal- 
vos šukuosenos bokštą jos pasirodymui; mažų mažiausia tai 
dar turėjo užtrukti valandą; per šį laiką niekam nevalia buvo 
pas ją patekti, išskyrus patarnaujančias moteris; tad norėda- 
ma prasiblaškyti, toliau šnekučiavosi su savo vyriausiąja ka- 
marera, ir šiai pasakius: “Tai ilga istorija, ponia", paprašė, kad 
paaiškintų. 

Laimė, kunigaikštienė de Vilafranka nebuvo tokių nuo- 
statų kaip kunigaikštienė de Tera Nova, ir dera pasakyti dar 
vieną dalyką: Ispanijos grandai iki panagių žino kiekvieno iš jų 
istoriją, netgi siekiančią seniausias kartas. Dėl viso kito it mai- 
še auginti nemokšos, šiuo atžvilgiu jie pasižymi benediktinų 
erudicija. 

amirantė — aukštas Ispanijos kariaunos pareigūnas, savo funk- 
cijomis atitinkantis senų laikų Prancūzijos admirolus, skyrėsi tik tuo, kad 


tam tikrais laikotarpiais būta dviejų amirančių — Kastilijos ir Sevilijos. 
Amirantė vadovaudavo ne tik jūros, bet ir sausumos karo pajėgoms. 

— Štai tai, ką jūsų didenybė pageidauja žinoti, ponia. Ka- 
ralius Alfonsas II Kastilietis', Petro Žiauriojo: tėvas, turėjo nuo 
savo meilužės Eleonoros de Gusman du sūnus dvynius. Vie- 
nas — tai Henrikas Transtamarietis, kuris nuvertė nuo sosto 
savo brolį Petrą Žiaurųjį arba Teislį, ir kuris yra tiesioginis jo 
šviesiausiosios didenybės Karolio II protėvis, visai kaip ir jo 
didenybės imperatoriaus*, karaliaus Ferdinando“ ir karalienės 
Izabelės Katalikės? — provaikaičių Transtamaros grafo, tapu- 
siu Kastilijos karaliumi Henriku I; pastarasis turėjo tik vieną 
dukterį — Karolio Penktojo ir imperatoriaus Ferdinando Į“ 
motiną, iš kur paėjo dvi garbingosios Austrijiečių giminės ša- 
kos Ispanijoje ir Vokietijoje. 

— O amirantė? — paklausė karalienė, kurią mažai tedo- 
mino šios genealoginės smulkmenos. 

— Amirantės kilmė tiesiogiai, vyriškąja linija, siejasi su 
Frederiku, Transtamaros grafu, karaliaus Henriko I broliu dvy- 
niu. Taigi, tiesą sakant, tai jaunesnioji karališkųjų namų šaka, 
jūsų didenybė pati tai supranta. Dešimt Kastilijos amirančių 
perimdavo iš tėvo sūnui iki pat dabartiniojo paveldinystę šioje 
giminėje. Tai aukšta pagal rangą ir didi padermė. 


Alfonsas II Kastilietis — čia kalbama apie Aragono (senovės 
šiaurrytinės Ispanijos karalystė) karalių (1162-1196). 

* Petras (Pedro) Žiaurusis arba Teislys — Kastilijos karalius 
1350-1369 m., Žuvęs per aršų kivirčą su savo broliu Henriku Transtama- 
riečiu, kuris padedamas diu Gasklino (du Guesclin) nugalėjo jį mūšyje 
prie Montjelio. (Čia autorius suklydo. Alfonso II Kastiliečio sūnus buvo 
Petras (Pedro) II, 1196-1213). 

' Čia kalbama apie Leopoldą I (žr. III skyr. 247-4 psl. 1-4 paaišk.). 

karalius Ferdinandas — turima galvoje Ferdinandas V Kata- 
likas, Kastilijos ir Aragono karalius (1468-1516), gudrus ir atkaklus poli- 
tikas, vedęs Izabelę Kastilietę ir taip beveik visiškai suvienijęs Pirėnų pu- 
siasalį, palauždamas maurų viešpatavimą. Stipriai rėmė inkviziciją. 

* Izabelė I Katalikė — Kastilijos karalienė, ištekėjusi už Arago- 
no valdovo Ferdinando (žr. aukščiau). Irgi labai palaikė inkviziciją. 

imperatorius Ferdinandas — kalbama apie Vokietijos impe- 
ratorių 1556-1564 m. Ferdinandą I (1503-1564), vyresnįjį Karolio Penk- 
tojo brolį. 

Po šio paaiškinimo, su kuriuo visai neprošal susipažinti, 
pokalbis pakrypo kita linkme. Užsiimta princu fon Darmšta- 
tu. Šis perdavė prašymą, kad leistų jam prisijungti prie kara- 
lienės palydos, kadangi turįs garbę būti jos giminiečiu, bei va- 
dovauti jos dragūnų pulkui. Karalienė labai mielai sutiko; sa- 
vo ruožtu vyriausioji kamarera, didelė genealogijų smagurė, 
pasiteiravo smulkmenų apie Heseno namus, apie jų ryšius su 
Bavarijos namais ir paskiau apie imperatorienę, Ispanijos ka- 
ralienės seserį. 

Atsakinėdama į jos klausimus, karalienė lyg tarp kitko 
užsiminė pageidaujanti karkartėmis matyti siaurame artimųjų 
ratelyje savo giminietį poną fon Darmštatą; didžiai jos nuo- 
stabai pasakyta, jog nėra nieko lengviau. 

— Tačiau mane perspėjo, kad Ispanijos karalienės keis- 
tai varžomos; žinau, kad karalienė Luiza tik labai sunkiai iš- 
gaudavo leidimą priimti Prancūzijos ambasadorių, kai tasai pa- 
prašydavo su ja pasimatyti. 

— Karalienė Luiza buvo prancūzė, ponia; be to, šitai ne- 
būdavo taip sunku, kaip jūs manote — netgi jai. Visa daugiau 
esti žodžiuose nei veiksmuose; iš mūsų karalienių nėra nė vie- 
nos, kuri nebūtų suteikusi siužeto romanui — galbūt daugiau 
nei kurių kitų tautų. Išvardinčiau jums per dešimtį, neskaitant 
pačios velionės karalienės ir to kunigaikščio d'Astorgos; ka- 
žin, ar jūsų didenybė nebūtų apie tai girdėjusi. 

Prireikė vėl naujo pasakojimo. Ana norėjo sužinoti isto- 
riją nuodugniai. Negalėjo patikėti savo ausimis: panaši meilė 
jai atrodė ne šio pasaulio. Klausinėjo apie kunigaikštį d'As- 
torgą visą likusį tualeto laiką; jai pažadėjo, kad jį pamatysianti. 

— Kas savaitę jis atvyksta į dvarą, ponia, ir jeigu tik jūsų 
didenybės buvimas čia jo neatgrasins... 

— Visai galimas daiktas; bet pasirūpinkite tuo, kunigaikš- 
tiene; tegul jam nuo manęs perduoda, kad pageidauju jo pa- 
sveikinimo. Toks ištikimas tarnas! Kad aš surasčiau panašų! 

— Arba aš labai apsirinku, arba amirantė siekia turėti 
prie jūsų didenybės tokį pat vaidmenį. Nežinau, ar tai žmo- 

gus, kursai sudegintų savo rūmus ir pastatydintų jų vietoje 
koplyčią savo atsidavimui įrodyti. Man jis atrodo viską pa- 
sveriantis iš anksto, ir čia ne tai, ką aš vadinu meile pagal 
d'Astorgą. 

Karalienė nusišypsojo: toksai išankstinis meilės įvertini- 
mas, šiaip ar taip, jai atrodė keistas. 

Jinai užbaigė savo tualetą ir pasirodė apžilpintoms kara- 
liaus akims nelyginant grožio šviesulys. Karalius pareiškė jai, kad 
vyksiąs pirma, idant galėtų geriau ją matyti ir pasveikinti; dva- 
riškiai persiskyrė į du būrius: jaunesnieji ir šaunesnieji raitomis 
ant žirgų prisijungė prie karalienės kortežo — ši taip pat kelia- 
vo raitomis; kiti nusekė paskui karalių į rūmus, kad tenai pasi- 
tiktų josios didenybę, kai atvyks po varginančios dienos. 


XII 


Per kelias dienas karalienė įgijo didžiulį poveikį karaliaus 
protui ir taigi kartu visam dvarui. Valstybės taryba ir ambasa- 
doriai stengėsi jos paisyti; ši kukliai gynėsi, sakydama esanti 
per jauna, kad šitaip į ją atsižvelgtų, nėra pasirengusi, neturinti 
patirties ir nenorinti kaip nors kištis į valstybės reikalus. 

— Mano vaidmuo — rūpintis karaliumi, jį guosti, links- 
minti, jeigu tik pajėgsiu, — atsakė ji grafui fon Mansteldui, 
kuris ją smarkiai mygo pasiglemžti valdžią jo pono interesų 
vardan. — Jokio kitokio nenoriu. 

— Tačiau, ponia, tatai ne vienintelė jūsų priedermė. Jums 
reikia valdyti, nes karalius nepajėgus, jums reikia kreipti Ispa- 
nijos politiką Imperijos! linkui. Karalienė Luiza buvo perdėm 
prancūzė; jos pavyzdžiu ir idant atitaisytumėte tai, ką ji pada- 
rė; jūs privalote būti perdėm vokietė. 


Imperija — kalbama apie Šventąją Romos imperiją, 962-1806 
m. apjungusią Vokietijos ir dar daugelio kt. Europos šalių žemes. 

— Aš būsiu perdėm ispanė, pone, arba tikriau — Ispani- 
jos karaliaus žmona, ir žengsiu keliu, kurį jis man nubrėš. 

— Arjūs laiminga, ponia? Teatleidžia jūsų didenybė man 
už šį galbūt nekuklų klausimą; bet aš turiu savo valdovo, jūsų 
šviesiausiojo svainio, įsakymą jus to paklausti. Ar esate paten- 
kinta jo didenybe? 

— Tiek patenkinta, kiek galima būti patenkinta žmogu- 
mi, kurį pažįstu vos savaitę. Padėkokite mano broliui ir sese- 
riai, jiems nėra ko nerimauti: mano likimas susitvarkė geriau 
nei buvo galima tikėtis. 

— Karaliaus gydytojai tvirtina, kad jūsų didenybės atvy- 
kimas jam padarė labai teigiamą poveikį ir kad seniai jis taip 
gerai nesijautė kaip šiuo metu. 

— Tai tiesa, pone, ir aš tuo džiaugiuosi. Visa širdimi pri- 
siimu man patikėtą misiją, aš ją įvykdysiu. 

Grafas fon Mansfeldas pasišalino. Nevisiškai tą jis troško 
išgirsti; bet karalius buvo jaunas, galėjo įvykti jo permaina, ir 
Austrijiečių namų lūkesčiai galiausiai įsikūnyti; buvo kalbama 
apie maldininkystę pas Atočos Dievo Motiną, bet jis mažai 
tikėjo stebuklais; seni politikai tiki tik pačiais savimi ir savo 
gudrybėmis. Jeigu norima juos apgauti, pasiseka tatai padary- 
ti vien atvirumu — jie ieško, kas slypi po kiekvienu dalyku net 
ir tada, kai tenai nieko nėra. 

Galima sakyti, karalius nepalikdavo Anos fon Noiburg 
vienos, tai gana įprasta Ispanijoje. Karalius Pilypas V ir jo bran- 
giausioji žmona nepalikdavo vienas kito ne sekundę; girdėjau 
prancūzus kalbant, kad šis nuolatinis buvimas greta galis su- 
kelti šleikštulį, turint galvoje, kuo buvo tapęs šis princas. 

Karolis II buvo kitokios padermės: jo monomanijos ir lai- 
dotuviškos nuotaikos negalėjo šiaip sau išnykti. Po atvangos, 
sukeltos padėties naujumo, jos vėlei sugrįžo. Jis iš anksto ėmė 
nujausti jas ateinant, ir persigandęs puolė karalienei į glėbį 
sakydamas: 

— Štai piktoji dvasia, ji ateina, padėkite man ją nugalėti! 

Nors ir stengėsi iš visų jėgų, bet jai nepavyko. Krizė išti- 


ko. Dienas naktis drauge su Jusufu jinai praleisdavo prie ligo- 
nio. Gydytojas negalėjo apsirikti dėl šios angeliškos sielos ir 
dėl šio gerumo. Prisirišo prie jos taip pat stipriai kaip ir prie 
savo šeimininko, ir netrukus, per ilgas budėjimo valandas kar- 
tu, kunigaikštis d'Astorga tapo jų pokalbių tema. 

Ana paprašė ištikimąjį tarną papasakoti apie šio meilės 
kankinio gyvenimą. Su vis didėjančia nuostaba ji klausėsi po- 
ringės apie šį sielvartą, kurio niekas nepajėgė pagydyti. Ir tasai 
žmogus buvo gražus, jaunas; turėjo turtus, vieną iš puikiausių 
Ispanijoje vardų; visos moterys būtų buvusios laimingos tapti 
jo išrinktosiomis, 0 jis pasišventė šešėliui, šmėklai. 

— Ar aš jo nepamatysiu? Man apie jį pranešė. 

— Nežinau, ponia, ar jis ryšis atvykti į rūmus. Tasai žodis 
karalienė , kuris nebesisieja su Luiza d'Orlean, jam atrodo švent- 
vagystė; negali girdėti jo tariamo. Nebepasirodo pareikšti sa- 
vo pagarbos karaliui, kadangi, sako jis, esąs jo didenybei nebe- 
reikalingas, nėra susaistytas savo priesaika, ir jūsų didenybė 
dabar visapusiškai užima vietą tosios, kurios jis gailauja. 

— Ar tu kalbėjai jam apie mane? 

— Taip, ponia, jis žino, kad jūsų didenybė yra savo valdo- 
vo angelas sargas. 

— Ką gi, tuomet privalėtų man atleisti; beje, nejau tai 
mano kaltė? 

— Kunigaikštį d'Astorgą slegia viena iš tų graužačių, ku- 
rios bemaž pamaišo protą; nereikia jūsų didenybei jo kaltinti. 
Jeigu jis jus pamatytų, tai, neabejoju, prarastų savąjį nusista- 
tymą; visas keblumas — pristatyti jį čionai. 

Iš visų pusių karalienė girdėjo šnekant apie šią nuostabią 
meilę; nieko negalėjo būti labiau suprantama už jos norą pa- 
matyti kunigaikštį; prisipažino tą tik Jusufui, vyriausioji kama- 
rera buvo ne iš tų Žmonių, kuriems galima viską sakyti, nepai- 
sant jos santykinio gerumo. Jusufas, pats to neįtardamas, ska- 
tino šį nusiteikimą; kunigaikštis d'Astorga nėjo jai iš galvos, 
tapo nelyginant kokia įkyria mintimi; noras jį pamatyti, pažin- 
ti, netrukus nustelbė viską; iš kailio nėrėsi, kad šitai pasiektų. 

Karaliaus priepuoliui kiek aprimus, ji vieną dieną užvedė 
kalbą apie d'Astorgą ir paklausė, ar jis buvo atsilankęs į dvarą 
po Luizos d'Orlean mirties. 

— Iki jums atsirandant, jis čia prisistatydavo kartą per 
savaitę. 

— Vadinasi, tai aš atbaidau? 

— Kas žino? Jis irgi turi savo piktąją dvasią, vargšelis! 
Luiza paliko dvejetą nelaimingųjų. Tačiau jam neuždėta pa- 
reiga valdyti Ispaniją; tūno vienas sau karštoj koplyčioj prie- 
šais šaltą paveikslą, kurį dievina, ir niekas jam neprimeta tai- 
syklių, kurioms nesutiktų paklusti. 

— O jeigu lieptumėte jį pakviesti, valdove? 

— Galbūt ir atvyktų, nesu tikras. 

— Pabandykite. 

— Smalsaujate jį pamatyti? 

— Ką gi, taip, prisipažįstu. Kito tokio žmogaus kaip jis 
nėra visame pasaulyje. 

— Tik neįsimylėkite jo, Ana! — melancholiškai pastebė- 
jo karalius. 

— O ne, valdove, aš jo neįsimylėsiu, nes labai myliu jus. 

— Jeigu jį įsimylėtumėte, mane mylėtumėt dar labiau, 
galima abu mus mylėti vienu metu; tiktai jį, jį mylima iš mei- 
lės, o mane, mane — iš gailesčio. 

Dvi ašaros nusirito blyškiais šio vargšo karaliaus-vaiko 
skruostais — jis taip troško būti mylimas ir buvo toks nepajė- 
gus sugrąžinti meilę atgalios. 

Karaliaus isakymas, Jusufo prašymai, galbūt ir smalsu- 
mas, — kas Žino, — padėjo kunigaikščiui d' Astorgai apsispręsti: 
jis pasirodė, bet ne rankos bučiavimo dieną, o vieną rytą kara- 
liaus kabinete. kai šis buvo vienas su Ana. 

Neviltis suteikė jo grožiui kitoki pobūdį, tačiau nenublan- 
kino. Juodi jo plaukai krito ant pečių natūraliai besisukančio- 
mis garbanomis: jis nebenešiojo peruko. Veidas, matinio, to- 
lygaus blyškio, dar labiau atspindėjo akių blizgesį, kurio nepa- 
įėgė užgesinti ašaros. 

Nuo galvos ligi kojų apsirengęs juodai, ant savęs teturėjo 
vieną vienintelę brangenybę — Aukso vilnos ordiną su dei- 
mantų rubinu ir smaragdų vėriniu, vertu karaliaus, paveldėtu 
iš savo senolio, o tasai jį gavo kaip dovaną iš Karolio Penktojo. 

Kai jis įžengė vidun, kai Ana fon Noiburg išvydo prisiar- 
tinant šį Žmogų, apie kurį tiek svajojo savo vaizduotėje, pasi- 
rodė jai gerokai kartų pranokstantis josios svajones; apžilpino 
ją, ir klausė savęs, ar būtų turėjusi drąsos būti mylima tokio 
Žmogaus ir atsižadėti jo meilės. 

Kažkas širdyje jai atsakė — taip, nes buvo iškilmingai pa- 
sižadėjusi priedermei, labai saldžiai ir kilniai priedermei, už- 
pildžiusiai visą jos sielą ir pakankamą laimei. Pagalvojo, kad, 
be abejo, būtų buvę labai gražu pas savo sutuoktinį rasti di- 
džias savybes, retas vertybes, kokiomis pasižymėjo kunigaikš- 
tis d'Astorga; bet buvo dar gražiau paaukoti savo gyvenimą 
kenčiančiai, gerai, nelaimingai būtybei, kuriai ji buvo apvaiz- 
da ir Visas gyvenimas. 

Po tokių apmąstymų ji narsiai pakėlė galvą ir pažvelgė į 
romano herojų, kurio jau nebebijojo. 

Buvo iškilnus, šaltas, elegantiškas — visoks, koks tik ga- 
lėjo būti. Karalius pasiteiravo, kodėl jo taip seniai nematė, ko- 
dėl neatėjęs pareikšti savo pagarbos karalienei Anai. Kuni- 
gaikštis Žemai nusilenkė ir atsakė, jog jo didenybė tai gerai 
žinąs. 

— A, taip, — atsake Karolis II blykšdamas. 

Audiencija truko neilgai, kunigaikštis pasišalino. Kara- 
lienė daugiau nereikalavo jį pamatyti. Kai Jusufas vėliau pra- 
šneko jai apie savo šeimininką, jinai nukreipė kalbą — kad ir 
kaip tasai spyrėsi, paprašė, kad nebeliestų šios temos. 

— Kunigaikštis — tobuliausias senjoras, koksai tik yra 
Ispanijoje, galbūt ir Europoje; suprantu tavo prisirišimą prie 
jo, ir jeigu kada nors atsirastų kunigaikštienė d'Astorga, ji bū- 
tų laimingiausia iš laimingųjų. Tokia mano nuomonė, Jusufai; 
dabar, kai tu ją Žinai, likime šioje vietoje. 

— Kunigaikštienės d'Astorgos niekad neatsiras, ponia. 

AIII 


Kaip ir atspėjo kunigaikštienė de Vilafranka, amirantė 
siekė prie karalienės Anos vaidmens, kokį turėjo d'Astorga 
prie karalienės Luizos. Todėl jisai atsidurdavo jos kelyje vi- 
suose pašaliuose, nešykštėjo nei išlaidų, nei galantiškumo, 
perdavė savo paslaugų pasiūlymus per dešimtį įvairių tarpi- 
ninkų, ir galop jam pasisekė duoti jai žinią, kad galinti juo 
pasikliauti. 

Visa kita dėjosi jo vaizduotėje. Įtikino save, kad yra tiek 
pat įsimylėjęs kaip d'Astorga, kad liepsnoja tokia pat aistra ir 
kad toji atneš tokias pačias pasekmes. Pokalbis tarp ponų fon 
Mansfeldo ir fon Darmštato jums padės suvokti, kokia buvo 
dalykų padėtis Ispanijoje, praslinkus metams po karalienės ve- 
dybų. Juodu pietavo prie keturių akių viename iš ambasado- 
riaus kabinetų. Pastarasis mėgdavo pasitraukti nuo aplinkinių 
ir su kokiu nors vokiečiu stiprintis siaubingais savo šalies pa- 
tiekalais bei rūkyti. Tai tomis trumpomis akimirkomis jis bū- 
davo nors kiek pats savimi, tačiau tai podraug būdavo gera 
proga priversti išsikalbėti norimus žmones. Atrodydavo toks 
geraširdis paprastuolis, jog nepasitikėjimas juo išnykdavo, ir 
per tuos pasisėdėjimus dviese atsiskleisdavo paslaptys. 

Tądien buvo šilta, juodu buvo įsitaisę terasoje, visoje ap- 
statytoje gėlėmis. Gražusis Pietų dangus jiems atstojo tentą; 
žvaigždės ir mėnulis žibėjo virš galvos nelyginant deimantų sie- 
tynai. Grafas labai gyrė princą ir jam prikaišiojo, jog nepakan- 
kamai plačiai gyvenąs ir neprašąs jo ganėtinai pinigų. 

— Turiu įsakymą jų duoti jums daug, prince, kad galėtu- 
mėt palaikyti Madride savo namų garbę ir tąją, kad esate ka- 
ralienės giminietis. 

— Kur aš išleisiu tiek pinigų, pone? Neturiu pomėgių, 
būdingų mano amžiaus senjorams, šalinuos tų malonumų, ku- 
rių šie ieško, tenkinuos tik tarnaudamas karaliui ir... 

— Karalienei, — pertraukė grafas nusišypsodamas. 

— Be abejo, ir karalienei; ar tai ne mano priedermė? 

— Nesistengiate, kad jus pastebėtų? Netrokštate niekam 
patikti, netgi šiai paslaptingai damai, kuri užėmė jūsų mintis, 
kai čia atvykote? Jau nebemylite jos? 

Princas pakėlė akis į dangų; visas buvo perimtas jausmo; 
tuose kraštuose visai kitaip galvojama nei pas mus. 

— Jūs mylite, 0 ji jūsų nemyli? 

— Deja — ne! 

— Nenusiminkite, ateis laikas. Esate tokios išvaizdos, jog 
truputėlis kantrybės, ir nugalėsite visas skaistuoles. 

— Nemanau. 

— Ė, Dieve mano, argi nematome sau po akimis dviejų 
keisčiausių dalykų? Kai karalienė atvyko, — jau bus visi me- 
tai, — ar mums būtų atėjus į galvą tokia mintis, kad jinai pa- 
mils, pamils tikra meile šį beprotį, šį idiotą karalių? Jos amžiu- 
je! Su jos grožiu! 

Princas tylėjo. 

— Jūs dažnai ją matot — karalienę? 

— Labai dažnai. 

— Ir ką apie ją manot? 

— Tai angelas. 

— Ką manote apie amirantės pretenzijas bei kunigaikš- 
čio d'Astorgos mėgdžionę? 

— Ką aš manau, pone, tai tikriausiai tą pat ką ir jūs; su- 
gretinti nesunku. Kunigaikštis d'Astorga jaunas ir gražus; ami- 
rante bjaurus, ir jo jaunystė jau pasibaigus. Kunigaikštis kil- 
nus, protingas, įžymus; amirantė — teturi žemus polinkius, 
siaurą akiratį, menkus sumanymus; be reikalo jis nesudegintų 
nė žabų ryšelio ir neišmestų milijonų į krosnį, nors visos pa- 
saulio karalienės būtų pas jį vakarieniavusios; kunigaikštis — 
narsus, amirantė — bailys; kunigaikštis — lojalus, amirantė — 
nepatikimas; taigi, kadangi karalienė Luiza mylėdama atsispyrė 
šiam tobulybių rinkiniui, kaipgi karalienė Ana neatsispirtų šiam 
tokiam ydingam žmogui, ypač jeigu jo visai nemyli? 

— Kaip tik tai aš ir galvojau. Vis dėlto jis yra didelėje jos 
malonėje: priiminėjamas privačiuose apartamentuose, neat- 
stumiamos jo dovanos, karalienė siunčia jam nuo savo stalo 
saldėsius; o tatai čia daug reiškia. 

— Karalienė įsivaizduoja turinti jo asmenyje ištikimą bi- 
čiulį, būna atvira su juo, kadangi nepasitiki niekuo ir jaučia 
poreikį būti mylima, būti gerai patarnaujama. Nieko kita. 

— A! Karalienė nepasitiki! Man regis, tik ne manimi. 

— Kodėl turėtų jumis nepasitikėti? Juk ją ištekinote. Vie- 
šai skelbiate savo domesį ja; ją ypatingai globoja imperato- 
rius — jos svainis ir jūsų ponas. Tik jus gali priskirti prie ge- 
riausių savo bičiulių. 

Grafas nieko neatsakė, tik siuntė didžiulius kamuolius dū- 
mų debesų link ir tartum dvejojo užduoti klausimą, kuris galų 
gale jam išsprūdo: 

— Ar karalienė tikisi susilaukti vaikų? 

— Ji apie tai niekad nekalba. 

— Kaip! Jų netrokšta? 

— Gal ir trokšta, bet to nepasako. 

— Ar tiesa, kad karalius ir jinai nuolat būna labai artimi — 
taip artimi, jog šitai teikia visas viltis Austrijiečių namų drau- 
gams? Turite tai Žinoti, prince, apie tuos dalykus sklinda daug 
pasakų, kuriomis man sunku patikėti. 

— Nežinau daugiau nei kiti, pone, — sausai atsakė po- 
nas fon Darmštatas, nepajėgus perprasti tokio klastūno kaip 
grafas fon Mansfeldas suktų užmačių ir ne juokais įsižeisda- 
mas dėl šio pasikėsinimo į jo dievybės nesuteršiamą tyrumą. 

Grafas susivokė nuėjęs per toli ir atsitraukė. Tačiau jo su- 
regzta intriga nė kiek nepajudėjo į priekį; visa liko taip pat 
kaip prie karalienės Luizos. Austrijiečių namai negavo nė vie- 
nos garantijos daugiau. Verkiant reikėjo išsiveržti iš tos ne- 
apibrėžtos padėties: įrankiai, kuriuos jis taip sunkiai ir labai 
atsargiai parinko, neveikė, kaip to norėtų; tad nusprendė dar- 
syk surizikuoti ir, jeigu tik sutiktų pasipriešinimą, vėl atsitraukti. 

— Neklausiate manęs, ko laukiu iš jūsų mainais už gau- 
tąjį pulką ir už tai, kas iš to turi sekti, prince. 

— Ką darysi! Nemoku spėti mįslių, o jūs nieko nepasakė- 
te, kas galėtų mane užvesti ant kelio; tad pasiduodu likimui ir 
laukiu. 

— Jau metai, o jūs vis dar laukiate. 

— Taip. 

— Ir nepristigot kantrybės? 

— Nė kiek. 

— Ką gi, šiandien aš jums pasakysiu. 

— Nejaugi! Aš jūsų klausaus. 

— Brangusis prince, jūs įsitaisysite prašmatnią ekipuotę, 
visiškai naują — sau, savo žmonėms, žirgams ir livrėjai. 

— Šitai nesunku, turint omenyje jūsų ką tik išsakytus pa- 
siūlymus; sutinku. Kas dar? 

— Demonstruosite stulbinančią prabangą savo būste ir 
jame priiminėsite daug žmonių; rengsite pietus, O ypač — va- 
karienes, kviesite į juos Žinomiausius aktorius ir labiausiai pa- 
garsėjusius lebavimais bei linksmu gyvenimu senjorus. 

— Darsyk sutinku, nors tai man nė kiek ne prie širdies. 
Ioliau? 

— Pasistenkite įsivelti dvikovon, kuri sukels apie jus daug 
kalbų ir kurioje jūs elgsiteės, kaip tą mokate daryti. 

— Kaip tik yra du ar trys dvariškiai, kuriuos norėčiau pa- 
mokyti; iš visų jūsų nuorodų šioji man labiausiai patinka. 

— Taigi apie jus bus kalbama visame Madride, visuose 
Ispanijos pašaliuose. Vienintelio dalyko stigs jūsų šlove, ir nors 
primygtinai nereikalauju, tačiau pageidauju, kad tam pasiruoš- 
tumėete. 

— Kas gi tai? 

— Arjaučiatės, kad turėtumėte drąsos ir miklumo kovo- 
ti su buliumi? 

Princas nustebęs loštelėjo atgal. 

— Su buliumi? Brangusis grafe, mes, vokiečiai, matome 
tuos galvijus tik skerdyklose. Niekad nemėginau tokio amato 
ir pasirodyčiau labai nerangus. 

— Ak! Ir vis dėlto manau, kad jūs sugebėtumėt! Esama 
grandų, kurie geresni toreadorai už tikruosius, ir jie būtų su- 
žavėti turėti jus mokiniu; kreipkitės į juos. 

— Pabandysiu. Ar tai viskas? 

— Pirm nei atskleisiu jums, kas likę, pasakykite, ar kara- 
lienė neturi naujo įsimylėjėlio, mat šioje šalyje tai profesija 
kaip bet kuri kita. Man kalbėta apie grafą de Sifuentesą. 

— Tikiu, šiaip ar taip, jis Visai panašus į tokį. 

— Kaip teigiama, tai nepavojingas žmogus. 

— Jis labai drąsus, ir jau kalbėjo, kad pašalinsiąs iš savo 
kelio Kastilijos amirantę, kuris jam nepatinka. 

— Amirantė — toksai žmogus, kad pasišalins pats, jeigu 
jam grasinama; tai pakankamai gerai matyti, jie susinaikins vie- 
nas per kitą. 

— Vadinasi, jūs palankiai žiūrite į karalienės dorybin- 
gumą? 

— Galbūt. 

— Tad jau užbaigsite man savo nurodymus? 

— Pirma padarykite tai, ko jūsų prašiau, 0 po to aš jums 
pasakysiu, kas likę. 


XIV 


Amirante pradėjo daugmaž mėgdžioti kunigaikščio d'As- 
torgos prašmatnumą; tai buvo vienintelis dalykas, kurį jis mėg- 
džiojo podraug su savo afišuojama aistra karalienei, tačiau pas- 
tarosios jis nemokėjo taip reikšti kaip gražusis ir galantiškasis 
kunigaikštis. 

Princas fon Darmštatas galėjo rungtis su juo elegantiš- 
kumu, ir semiantis iš lobyno, kurio raktą turėjo, tai jam buvo 
visai nesunku. 

Staiga visi išvydo jį įsirengiant namus, nusisamdant lio- 
kajus, pasirenkant pažus. Jisai užsisakė puikius drabužius, kė- 

lė puotas — žodžiu, įvykdė visas sąlygas, su kuriomis buvo su- 
tikęs, įskaitant netgi komediantus. Dvare tai sukėlė paskalas; 
netrukus tik ir kalbėta vien apie jį. Karalienė girdėjo jo vardą 
iš visų lūpų; savaime suprantama, dar labiau juo susidomėjo, 
ir per savo pokalbius su karaliumi linksmino šį pasakojimais 
apie pasakiškas princo išdaigystes. 

Pirmą sykį, kai pas ją pasirodė su balto atlaso kamzolu, 
siuvinėtu auksu ir brangakmeniais, padabintu visokiais gražiau- 
siais nėriniais, pasiteiravo jo, ar nepaveldėjęs imperijos, ir ne- 
iškentė švelniai nepajuokavusi. 

— Kaip, ponia! — atsakė jis, nejučia nurausdamas. — 
Jums sakė?.. 

— Kad gyvenate kaip dera jūsų vardui ir kad iškeliate jį 
labai aukštai, pusbroli; galiu tik sveikinti jus dėl to. 

Princas baiminosi dėl komediantų; jeigu karalienė ir apie 
juos buvo informuota, to bent neparodė; jis nepastebėjo, kad 
būtų jam šaltesnė; kaip paprastai, elgėsi su juo draugiškai, 
geranoriškai, su dėmesiu, stiprinamu prisiminimo apie ben- 
drą tėvynę, tačiau nei jis, nei amirantė, nei kiti dūsautojai 
nepajėgė jai sužadinti stipresnio bei švelnesnio jausmo. Jinai 
mylėjo karalių. Kad ir kaip būtų keista, tatai neginčijama ir 
tikra. 

Pradžioje prisirišo prie jo tą pirmąją vestuvių naktį iš 
gailesčio, iš užuojautos, kurią jai sukėlė tas vargšas paliegė- 
lis; paskui, giliau į jį įsižiūrėjusi, atskleidė po šia beprotybe 
išmintį, sustojusią savo polėkyje, tačiau plačią; tikrą gerumą 
ir visus privalumus žmogaus, apdovanoto turtais, ir didžio 
karaliaus. Ši tauriadvasė bei kilni siela kentėjo savame glež- 
name kiaute kaip tie milžiniški augalai, kuriuos slopina po 
gaubtu. Jo beprotybė — tai neišvengiama pasekmė, toji va- 
lia, sugniuždyta įgyvendinimo priemonių stygiaus, pavirto į 
neviltį. 

Jos akys aptikdavo šiame blyškiame veide begalę žavesio. 
Įžvelgė didžiai įstabų bruožų grožį, kurį kančios išraiška nuola- 

tos iškreipdavo. Jinai, taip sakant, rekonstravo šį žmogų toki, 
koks jis būtų turėjęs būti, jeigu ne liga, ir dievino šį paveikslą, 
prie jo pridėdama tą apskritai taip galingai veikiantį moterų 
širdis apžavą — didį sielvartą, reikalingą paguodos. Tas jaus- 
mas, — vadinkite jį, kuo panorėsite, — šiai moteriai įgijo visus 
meilės bruožus, susidėjo iš paslaugumo, ilgesio, nerimo, netgi 
pavydo. Jinai būgštavo, kad karalius nemylėtų karalienės mo- 
tinos labiau už ją, ir tačiau, keistas dalykas, prisijungė prie Ka- 
rolio II mintyse puoselėjamo savo pirmosios žmonos atmin- 
ties kulto. 

Ar pasakydavo ji atvirai, ką galvoja? Aš nežinau, bet ji su 
regima ramybe klausydavosi jo ilgų išvedžiojimų apie velionę 
karalienę, skundų ir gailavimų. Drauge su juo melsdavosi; drau- 
ge su juo švęsdavo visas jo sielvarto nustatytas sukaktis — ne- 
lyginant stacijas Kalvarijos kelyje. 

Karolis II prisirišo prie jos, bet ne aistringai: silpna jo 
prigimtis savo pirmuoju bevaisiu mėginimu suteikė meilei vi- 
sa, ką buvo pajėgi duoti; vis dėlto švelnumas, kurį jautė Anai 
fon Noiburg, dar buvo pakankamai karštas, kad jai, jai pačiai 
paliktų viltį ištrinti prisiminimą apie viziją. Ji netgi aklai tuo 
tikėjo. 

Lengva suprasti, kaip kiti vyriškiai maža tereiškė taip 
sutvarkytame gyvenime. Jinai palankiai priimdavo amiran- 
tės pagarbą ir pastangas įtikinti; pastarąjį, mylintį tik iš savi- 
meilės, tai suklaidino. Princo fon Darmštato — anaiptol. Jį 
buvo sunkiau patenkinti, regimybė jam nebuvo tikslas, i kuri 
taikėsi. 

Grafas fon Mansteldas atsilankydavo į visas jo šventes. 
taip pat dažnai matydavosi su juo ir rytais, be saiko jį gyrė dėl 
to, kaip vykdo savo pažadus. 

— Puiku, prince: apie jus visur kalbama. Netgi karaliaus 
apartamentuose — žinau, kad karalienė labai tuo domisi. 

— Kada aš sužinosiu visa kita? 

— Greitai! Greitai! Truputėlį kantrybės! 


Kantrybės tai princas turėjo daug, ir jam nesunku buvo 
jos turėti; auksas, kuriuo jį apipylė, gyvenimą darė malonų; 
turėjo savo meilikautojų ir dvariškių, turėjo netikrų draugų ir 
pavyduolių — visa, kas turima, kai esi turtingas. Vieno kito 
atsilankymo pas ją metu karalienė jam įteikė metrdekano! pa- 
tentą ar bent laipsnį, atitinkantį tokį laipsnį Ispanijoje; jis jo 
neprašė, tai jam buvo didelis džiaugsmas, tad greitai nulėkė su 
juo pas graią Mansfeldą — dar labiau nudžiugusį už jį patį. 

— Karalienė jums įteikė šį patentą, o jūs dėl jo neužsi- 
mindavote jai? 

— Ne. 

— Atrodo, jinai labai jumis domisi; mat, ji pati, aš tai Ži- 
nau, prieš savaitę išrūpino, kad jums būtų duota ši vieta. Kal- 
bėjo apie jus karaliui, kalba jam be paliovos. Esate jos gimi- 
naitis, O ji palaiko savo šeimą, — pridūrė jis nusijuokdamas. — 
Tačiau mes čia turime seną grafą fon Rinfeldą, tikrąjį herco- 
gienės, jos motinos pusbrolį; daugelį mėnesių jis maldauja pul- 
ko, bet, be abejo, nėra taip globojamas kaip jūs, nes negirdė- 
jau, kad būtų jį gavęs. 

— Jūs man meilikaujate, grafe; negaliu patikėti tokiu ka- 
ralienės palankumu. 

— Patikėkite, prince — Žinau, ką sakau. 

Iš tikrųjų, grafas fon Mansfeldas turėjo prie karalienės 
savo apmokamą šnipą; nei daugiau, nei mažiau, tai buvo pir- 
moji iš jos damų vokiečių; didžiai gobši ir šykšti, tikėjosi savo 
įžymiosios ponios asmenyje turėti lengvai melžiamą karvę. Ka- 
raliaus luošumas leido jai spėti, kad tokia jauna princesė ieš- 
kos prasiblaškymo, peržengiančio jos priedermės ribas: tikė- 
josi tapti jos patikėtine ir pelnytis iš abiejų pusių. 

Anos fon Noiburg dorybingumas, itin griežtas elgesys, o 
ypač meilė karaliui, iš šios pusės jai nepaliko jokių vilčių, tad 


metrdekanas — XVI-XVII a. Prancūzijos karinis laipsnis, pri- 
lygęs pulko vadui. 


337 


pasisuko kiton. Grafas fon Mansfeldas norėjo ją papirkti, ji- 
nai pasidavė su išlygomis. Idant jai būtų brangiau mokama, 
pasakodavo tik tą, ką šis troško Žinoti; piešdavo jam karalie- 
nės jausmus visai kitokius negu iš tikrųjų ir linksmino jį mela- 
gingais pranešimais, už kuriuos jai dosniai sumokėdavo, — aš 
jau sakiau, — pagal melo svarumą, o tasai žmonių santykiuose 
kur kas labiau nusveria nei tiesa. 

Ji pardavinėjo jos globą ir imdavo iš visų, kas tik duoda- 
vo. Toksai buvo karalienės aklumas dėl šios moters, jog nič- 
nieko nejįtarė ir visąlaik ja tikėjo. Senų bičiulysčių ir senų klai- 
dų sunku atsisakyti. 

Taigi per šią ponią fon Riberg grafas sužinojo karalienės 
pastangas dėl princo fon Darmštato. Anot jos, Ana pati sugal- 
vojo, kad jam būtų suteiktas šis laipsnis, o iš tikrųjų tai ponia 
fon Riberg ją tam pastūmėjo ir pakišo mintį, esą tai būsią ma- 
lonu jos giminei. Daugsyk jai tą kartodama, netgi Karolio II 
akivaizdoje, jinai iškovojo šią malonę; galima sakyti, veikiau ji 
paėjo nuo fon Riberg, o ne nuo karalienės. Bet grafas fon 
Mansfeldas ir princas čia buvo suklaidinti — mat, jų akimis, 
karalienė mielai ėmėsi žygio, kurio paskata ir tikslas buvo jo- 
sios šeimos nauda. 

Po trijų dienų, kai buvo paskirtas metrdekanu, princas 
iškėlė puikią šventę visiems jauniesiems senjorams, visiems lė- 
bautojams ir dailiausioms Madrido aktorėms. Amirantė ne- 
praleido progos tenai pasirodyti kuo prašmatniausiai išsipus- 
tęs Ir su visomis šeimos brangenybėmis ant savęs. Tuoj pat bu- 
vo apsuptas šių gražuolių, kurias masino brangakmeniai ir ku- 
rioms kadais dalijo savo pistoles. Sutiko jas iš savo skelbiamos 
ištikimybės ir aistros valdovei aukštybių, klausdamas, kodėl taip 
puolančios prie jo, kai aplinkui tiek daug iškilnių senjorų, o 
jisai visai jų neieškąs. 

Šios tik juokėsi ir toliau sekiojo iš paskos, ir pačios sekio- 
jamos to padūkusio jaunimo, kuris iš visko juokdavosi. 

"Taip tęsėsi, iki atėjo vakarienės metas, kai jis buvo paso- 
dintas tarp dviejų garsiausių ir populiariausių aktorių, kurios 
kandžiai jį puolė. 

— Vadinasi, nusprendei išlikti rimtuoliu, senjore amiran- 
te? Nei mūsų akys, nei Rotos! ar Kipro vynai, nei visi šie nuo- 
stabūs gėrimai, kuriuos štai matome, nėkart neprivers tavęs 
nusišypsoti? 

— Tai Rūškanasis Gražuolis', — pastebėjo kita. 

— O gal Don Kichotas, — pagavo trečioji. 

Amirantė buvo gerai sudėtas, tačiau aukštas ir liesas, tad 
šią epigramą palydėjo aplodismentai. 

— Ir kodėl senjoras amirantė toksai rimtas ir rūstus? — 
vėl pradėjo kibti viena sevilijietė, neseniai atvykusi ir nežinan- 
ti, kas dedasi dvare. 

— Kodėl? — pasigirdo iš visų pusių. — Jūs vienintelė, 
kuri to nežino. 

— Reikia jai papasakoti. 

— Kas jai papasakos? 

— Aš, — atsakė pirmoji dvaro teatro dainininkė. 

— Ak! Pasiklausykime, pasiklausykime! 

— Jūs nesugebėtumėte jai gerai visko papasakoti, ponai; 
tik vienos moterys supranta tokius jausmus. 

— Netgi dainininkės? 

— Ar tai ne mūsų amatas? — atšovė aktorė su vylinga 
šypsenėle. 

— Tad papasakok amirantės istoriją. 

— Nejuokaukite, ją galima pavadinti “Istorija apie kuni- 
gaikštį, amirantę ir dvi karalienes". Žinau daug romanų ne to- 
kių įdomių kaip šis. 

— Mes klausomės. 


Rota — Ispanijos miestas prie Viduržemio jūros Kadiso įlankos, 
garsėjęs savo vynais. 
' Rūškanasis Gražuolis — aliuzija į personažą iš Servanteso 
Don Kichoto. 

— Gyveno kartą kunigaikštis, ispanų kunigaikštis — gra- 
žus, gerai sudėtas, kilmingas ir, tarp mūsų kalbant, dosnus. Tasai 
kunigaikštis užsidegė aistra karalienei — aistra, kupina bepro- 
tybės Karščio; nuėjo iki tiek, jog sudegino savo turtus, kad ne- 
būtų išniekinti rūmai, kuriuose ją priėmė. 

— Vargšas d'Astorga! 

— Toji karalienė numirė, ir gražusis kunigaikštis atsidė- 
jo gailesiui. Kas jį matė, ponios? Argi savo neviltyje jis ne 
daugel kartų gražesnis? Su savo tamsiaisiais drabužiais jis pa- 
našus į tuos nuostabius portretus, kurie kabo karaliaus gale- 
nijoje. 

— Teisybė, teisybė. 

— Dabar pereikime prie amirantės; regėjome modelį, da- 
bar pažiūrėkime kopiją.. 

— A! Kopija, tai ji visiškai nepanaši, jai daug ko trūksta. 
Nepradėsiu šio portreto kaip ano; tai iš tiesų kunigaikštis, di- 
džiausias ir kilmingiausias kunigaikštis visoje Ispanijoje, bet... 

— Bet'??.. — sušuko visi šie lengvapėdžiai. — Pasiklausy- 
kime pabaigos. 

— Bet tai ne gražiausias, narsiausias, dosniausias iš kuni- 
gaikščių, kaip anas. 

— Akipleša! 

“Turiu savo dvikovą kišenėje", — pagalvojo princas fon 
Darmštatas. 

— Pone amirante, — pasakė jis garsiai, — panelė yra už 
mano stalo, mano globoje; nepakęsiu, kad kas ją įžeidinėtų, 
ispėju jus. 

— Netgi jei ji įžeidinėja tuos, kuriuos privalo gerbti? 

— Nedarau jokių išimčių, pone kunigaikšti. 

— Puiku, pone prince. 

— Ir jis nutaisė priešišką įžeisto orumo miną, o tai žadė- 
jo, jog ilgai ištverti nepajėgs. 

— Toliau? Istorijos pabaiga? — nuskambėjo iš visų pusių 
vienu metu. 

— Ji nebeilga — tos istorijos pabaiga, mat jos nėra. Ko- 
pijuotojas irgi norėjo būti įsimylėjęs, bet nesiėmė to dalyko 
kaip jo modelis. Nesudegino visiškai nieko, netgi savo širdies, 
jis visiems demonstravo bergždžią liepsną. 

— Bergždžią? 

— Nejau būtumėt karalienės mylimas, pone amirante? 

Aktorė metė šią frazę tarsi užtaisą pasipiktinimui. Kara- 
lienė buvo gerbiama visų, netgi tokių žmonių. Amirantė teat- 
sakė pagyrūniška mina, kuri sukėlė audrą. 

Grafas de Sifuentesas, sėdįs visai šalia, perdėm kareiviš- 
kais žodžiais sušuko, jog tai melas. 

Princas fon Darmštatas pašoko pirmasis. Kuo mandagiau- 
siu ir kuo tvirčiausiu tonu vienus ir kitus paprašė tylos, įbedė 
akis į amirantę ir pridūrė: 

— Šventas jos didenybės karalienės vardas pernelyg bu- 
vo maišomas į juokus; teneištaria jo niekas daugiau, tesibaigia 
visa, pone grafe, bent šiam kartui, labai meldžiu jus; vėliau 
galėsite vėl pradėti šneką, tačiau po manęs. 

Grafas de Sifuentesas, į kurį jis kreipėsi, suniurnėjo sau į 
barzdą, kad princas fon Darmštatas, prieš svečiams išeinant, 
privalėtų apsižiūrėti brangenybių skryneles bei dėžutes, nes 
kai kurie didieji senjorai nevengia savo draugų sąskaita papil- 
dyti savųjų. 

Amirantė puikiai tą nugirdo, bet dėjosi negirdėjęs; kele- 
tas senjorų pasigavo tuos žodžius, reikalaudami paaiškinti. 

Grafas gynėsi kiek įmanydamas, bet jį galop įvarė į kam- 
pą. 

— Truputėlį kantrybės, ponai! Daugelis iš jūsų tyli ir ne- 
sijaučia įžeisti, žino, kad panašus kaltinimas negali jų liesti; o 
dėl kitų, tai kai išeisime iš šių rūmų, kai atsidursime gatvėje ir 
man nebereikės tausoti šeimininko, aš jiems pasakysiu, ką pa- 
norės sužinoti. O kol kas gerkime. 

— Gerkime! — atsiliepė ponas fon Darmštatas. 

Nuo šios minutės puota prigeso ir linksmybės nebesugrįžo. 

XV 


Iš tikrųjų, amirantė turėjo — ir, regis, visai pagrįstai — 
reputaciją žmogaus nei sąžiningo, nei drąsaus. Buvo jau per- 
ėjęs per daugelį dvikovų nelyginant Lafonteno beždžionė su 
savo ratu!. Tarėsi gerai išsisukdavęs, bet pašaipūnai buvo kito- 
kios nuomonės ir išjuokdavo jį, traukdami kupletus visokiau- 
siais balsais. 

Vis dėlto jo gera kilmė, didžiuliai turtai, padėtis dvare, 
kas be ko, padėjo jam išsilaikyti; daugelis netgi nesutarė dėljo 
negarbingų žygdarbių, manydami, kad su savo protu jis pa- 
sieksiąs kokį nors aukštą postą ir kad vertėtų jį išsaugoti sau 
kaip šalininką. 

Tačiau grafo de Sifuenteso įžeidimas buvo toks viešas, jog 
nelabai manyta, kaip jisai iš to išsisuks, neištraukdamas špa- 
gos iš makštų. 

Atsikėlus nuo stalo, markizas de San Estebanas metė iš- 
šūkį ponui de Sifuentesui išeiti į gatvę, kaip buvo žadėjęs, ir 
išvardyti panorėsiantiems tenai dalyvauti liudytojams tuos iš 
svečių, kuriuos jis turėjo galvoje. Sifuentesas bematant sutiko, 
tik su vienintele sąlyga, kad tarp jų būtų ir amirantė. 

— Ypač noriu, kad tai jam būtų perduota, ponai, tad at- 
siveskite jį kartu. 

Suskato ieškoti amirantės; šis buvo dingęs, nepavyko jo 
niekur surasti, ir iš tarnų sužinota, kad jo žmonės, jam įsakius, 
skubiai pasišalino, netgi negaišdami laiko deglams uždegti. 

— Vadinasi, jis gerokai išsigando! — sumurmėjo Sifuen- 
tesas. — Nesvarbu, ponai, vis tiek ateikite... Jūs, pone de San 
Estebanai, jūs, pone de Fragiljana, jūs abu duosite man žodį, 


Čia užuomina į Lafonteno pasakėčią “Beždžionė ir leopardas", 
kurioje beždžionė savo talentais šokinėti per lanką nurungė leopardą, 
besipuikuojantį savo kailiu. Moralas didiesiems senjorams, primenan- 
tiems leopardą: Žmonės vertina ne pagal drabužius, o pagal talentus. 

kad rytoj nuvyksite ir pakartosite donui Enrikei Transtama- 
riečiui, ką tuojau ketinu jums pasakyti? 

Abu senjorai davė reikalaujamą žodį. 

— Na, dabar einam į tą del Prinsipės gatvę: ilgai tenai 
neužtruksime, būsite patenkinti, ir mes grįšime baigti nakties 
šalia tų nimfų, kurios šit įnirtingai lošia landsknechtą. Ar su- 
tinkate? 

Visiems vieningai sutikus, jie, tai yra koksai tuzinas čia 
buvusiųjų, išėjo laukan pro sodo duris ir sustojo gatvėje ratu, 
su Sifuentesu viduryje. Tokie tat papročiai, apie kuriuos mes 
nė nutuokt nenutuokiame. Jie nepastebėjo, kad iš paskos at- 
sekė ir princas fon Darmštatas. Liko pasislėpęs šešėlyje, ta- 
čiau taip, kad viską girdėtų. 

— Dievaži, ponai! — vėl prašneko grafas, man malonu 
su jumis pasiaiškinti ir patikinti, kad nė nemanau įžeisti jūsų 
ekscelencijų; tačiau tai man nesutrukdytų pasiūlyti nedidu- 
ką špagos dūrį tam arba tiems iš jūsų, kurie to pageidaus, 
aišku? 

— Nereikia kvailionių, ponai, — pertraukė grafas de Ag- 
viliaras; tiems, kurie neįžeisti, nėra reikalo trikdyti karaliaus 
ramybę. Tegul tik grafas pasiaiškina, jiems nieko kita nereikia. 

— Ką gi, ponai, aš norėjau pasakyti į akis donui Tomui 
Enrikei de Kabrerai, Rioseko kunigaikščiui, Transtamaros ir 
Belgaro grafui, Kastilijos amirantei, kad jis visados buvo kin- 
kadrebys ir vagis; be to, kad jis melavo, norėdamas duoti su- 
prasti, jog josios didenybė karalienė savo dėmesiu teikia jam 
garbę. Jam pasirodė netinkama pasilikti ir priimti komplimentą 
į akis; Štai kodėl aš prašau markizą de San Estebaną ir poną de 
Fragiljaną nepamiršti man duotojo žodžio. Gal šįsyk jis kausis. 

Senjorai pasižadėjo būtinai tą padaryti ir esą dabar gali- 
ma sugrįžti į rūmus. 

— Minutėlę, ponai! — prabilo princas pasirodydamas. — 
Aš irgi turiu kai ką pridurti. 

Visi jam nusilenkė. 


— Dėkoju ponui de Sifuentesui už jo mandagumą; ne- 
norėjo padaryti man nemalonumų, tęsdamas mano namuose 
kivirčą, kurį aš nutraukiau. Tačiau jis privalo taip pat prisimin- 
ti, kad šį kivirčą aš ketinu kiek vėliau atnaujinti. Taigi prašau 
gerai tą įsidėmėti. Jis turi teisę į amirantę pirma manęs, tas 
reikalas tikriausiai ryt bus baigtas. Paskui, aš tikiuosi, grafas 
de Sifuentesas neatsakys man garbės susitikti su juo, garbės, 
kurios taip pat prašysiu ir amirantės; aš jos prašiau jus, pone, 
todėl, kad gynėte karalienę pas mane, mano, jos giminaičio ir 
tarno akivaizdoje, kas, regis, darytų užuominą, kad aš pats to 
nesugebu; o dėl amirantės, tai jis išdrįso įžeisti karalienę, ir 
man priklauso kovoti su juo dėl gyvybės ar mirties. 

— Pone, man didelė garbė išmėginti jėgas su jumis, ir aš 
jos paprašyčiau tuojau pat, jeigu nebūčiau prisiekęs pirma at- 
sikeršyti šiam bailiui, kupinam tuštybės ir pagyrūniškumo. 

— Grįžkime, ponai; mūsų laukia moterys, vynas ir kor- 
tos. Pasilikime ligi ryto ir pamirškime visa, kas sudrumstė mums 
ramybę. 

Iš tiesų, jie sugrįžo — linksmesni, padūkesni nei prieš ki- 
virčą; praleido likusią nakties dalį juokdamiesi, lošdami ir ger- 
dami. Kai Madride visi atsikėlė, jie išsiskirstė — kas ilsėtis, kas 
užsiimti dvikova, kurią ketino surengti. Todėl pastarieji pasu- 
ko amirantės rūmų link; šį rado dar lovoje ir paprašė pažadin- 
ti skubiu reikalu. 

Kas per skuba, kad galėtum perverti špaga kūną! 

Amirantė buvo žmogus mitriausias, klastingiausias ir pa- 
vojingiausias iš visų ispanų. Kūnu tingus it žaltys, pasižymėjo 
nepaprastu proto guvumu, ir jo tinginystė tapdavo privalumu, 
sprendžiant iš to, kaip mokėjo ja naudotis ir prisidengti. 

Sifuenteso sekundantai suėjo pas jį į kambarį; tysodamas 
ant lovos su Žiovuliu pasiteiravo jų, kaip gebėję taip anksti at- 
sikelti po taip praleistos nakties. 

— Labai paprastai: mes negulėme, — atsakė šie. 

Amirantė ėmė juokauti, o paskiau leidosi juos painioti 
aibe savo išminties vingrybių, galų gale nepalikdamas jiems 

progos įterpti nors žodį apie savąją misiją, nebent būtų jį šiurkš- 
čiai pertraukę — ką donas Estebanas ir ryžosi padaryti. Nu- 
kirto amirantę per patį žavingiausios, kokia tik įmanoma, fra- 
zės vidurį ir tiesiai šviesiai jam rėžė: 

— Tatai nuostabu, amirante, bet mes čion atėjome dėl 
kitko. 

— Nejau turėčiau laimės, galėdamas padaryti jums kokią 
paslaugą, ponai? 

— Dievaži, taip! — atsakė San Estebanas. — Tu gali mums 
įrodyti, jog nesi bailys ir jog Ispanijos grandams nebus per ta- 
ve padaryta gėda. 

Amirantė nusikvatojo. 

— A! Gražūs juokeliai! — metė. 

— Tu šitai laikai juokeliais? 

— Be abejo. Argi, jeigu tai būtų rimta, tu man taip iš- 
drožtum į akis? Tęsk, aš tavęs klausausi. 

Apstulbintas tokio akiplėšiškumo, San Estebanas be 
užuolankų papasakojo, kas vykę išvakarėse, jam pasišalinus, 
apie dvejetą dvikovų, kuriose jis turėsiąs atsakyti, ir apie tai, 
ko šiomis aplinkybėmis iš jo tikimasi. 

Jis klausėsi su šypsena lūpose, vis taip pat šaltakraujiškai 
ir nepertraukinėdamas. 

— Viskas? — paklausė. 

— Ko gi tu non daugiau? 

— Norėčiau, kad protingi žmonės man nekartotų girtuok- 
lių šnekų ir teiktųsi nepriskirti joms nepelnytos reikšmės. Bū- 
tų pernelyg daug jiems garbės, jei kreiptum į tai dėmesį. 

Abu senjorai nustebę susižvalgė. 

— Prisiekiu, čia anaiptol ne girtuoklių šnekos, mes visi 
buvome šalto kraujo, kai tatai dėjosi. 

— Gerai jau gerai! Tai tu taip sakai. 

— O dar aš tau prisiekiu, kad nebūčiau tuščiai į tai vėlęsis 
ir kad tu kausies arba, jeigu nesikausi, ypač su tuo svetimšaliu, 
tai mes čionai, bent penkiolika senjorų, skelsime tau antau- 
sius, netgi karalienės akivaizdoje, aš jų vardu įsipareigoju. 

— O aš patvirtinu, — pridūrė Fragiljana. 

Amirantė sumojo, jog reikalas įgauna didžiulį mastą ir 
jog čia nebe juokai. Stengėsi laviruoti ir laimėti laiko, kad ga- 
lėtų parengti sau landą pasprukti. 

— Visai gražu! Visai gražu! Ponai, truputėlį kantrybės ir 
šaltakraujiškumo. Niekas jums neleidžia mane taip įžeidinėti, 
ir jeigu norite, kad tatai būtų rimta, šitaip ir bus. 

— Iš tiesų! Tu kausies? 

— Ar aš kausiuos? Žinoma. Tik nesu toks nutrūktgalvis 
kaip jūs ir mėgstu tvarkyti reikalus prideramai. 

— Ką gi, tad šiandien?.. 

— Žinoma, šiandien. Tik duokite laiko man atsikelti iš 
lovos, susiieškoti sekundantus. Juk jūs — Sifuenteso sekun- 
dantai? 

— Taip. 

— Turėsiu dvejetą gerų pastatyti prieš jus. Dienos metu 
išgirsite apie mane. 

— Mes išgirsime tuojau pat. Dabar einame į kardinolo 
rytines atsikeltuves, ir, be jokios abejonės, kas nors iš šios nak- 
ties dalyvių bus ten kaip ir mes; gali pasikliauti, kad istorija 
taps žinoma, pasakojama ir komentuojama. 

— Taigi, kaip būna pasakojama — su melais. 

Tuo metu karalius savo tarybos pirmininku turėjo kardi- 
nolą Porto Karerą. Tai buvo genujietis iš Bokanegrų giminės, 
seniai tapusia ispaniška per santuoką su viena Porto Karerų 
paveldėtoja, kuri perdavė jiems savo vardą ir herbą, kaip tas 
daroma šiuose kraštuose. Jis buvo Toledo arkivyskupas, Ispa- 
nijos kunigaikštis ir kancleris; nelabai mėgo karalienę, bet at- 
virai prieš ją nepasisakė, kaip tą padarė vėliau. Prie silpno ka- 
raliaus jis turėjo didelę valdžią. San Estebanas ir ypač Siiuen- 
tesas buvo tarp jo geriausiųjų bičiulių; taigi iš jo galėjo susi- 
laukti visokeriopos paramos, ir markizas neišturėjo nepasa- 
kęs amirantei, kad kardinolas tikrai nepakęs, jog iš jo šalies 
būtų šaipomasi. 

Rioseko kunigaikščiui aiškiai pasižadėjus, senjorai nuka- 

ko pas kardinolą, kur jų nekantriai laukė Sifuentesas. Su 
džiaugsmu sužinojo, kad kerštas jam neišslys ir kad pagaliau 
galėsiąs išsivaduoti nuo savo varžovo. 

— A! —sušuko jis. — Nudėsiu jį kaip šunį! Jau seniai šis 
žmogus man įkyrus. 

Likusią dienos dalį jis rodėsi tiesiog neatpažįstamai links- 
mas ir gyvas. San Estebanas, kaip įprasta, pasiliko pas jį, nie- 
kur nėjo ir laukė amirantės sekundantų, neabejodamas, kad 
tasai juos bus pasirinkęs ne iš grandų ar aukštų karininkų, tar- 
naujančių Ispanijoje. Vakarop išvydo pas jį įeinant du visiškai 
nepažįstamus vyriškius, iš kurių vienas atrodė labai impozan- 
tiškos išvaizdos, nors vilkėjo paprastai; antrasis, atvirkščiai, pui- 
kiai apsirengęs, panėšėjo į galvažudį. Abu pranešė apie save kaip 
amirantės pasiuntinius. Markizas liepė pasiteirauti jų vardų. 

Pirmasis pasivadino princu de Vodemonu. 

Antrasis — kapitonu Rodiliardu de Kruaziliu, susijusiu 
su Lotaringijos kunigaikščio asmeniu. 

Princas de Vodemonas buvo kunigaikščio de Loreno! pus- 
bastardis, mat pastarasis buvo perpus vedęs jo motiną, kadan- 
gi dar turėjo kitą žmoną, kai su ja susituokė. Iš neapykantos 
Liudvikui XIV, kuris jam šiek tiek ginčijo princo rangą, nuo 
seno buvo stojęs tarnauti Ispanijai. Susilaukė čia daug pagar- 
bos ir turtų; šiuo metu buvo atvykęs į Madridą inkognito, mė- 
gindamas išsirūpinti Milano vicekaralystę, kuri seniai buvo jam 
pažadėta. Amirantės, princo fon Darmštato bičiulis bei nuo- 
lankus karalienės tarnas, jis kaip niekas geriau tiko tvarkyti 
nuomonių skirtumus. 

Buvo apsistojęs pas amirantę, nenorėdamas pernelyg 
skelbtis esąs Madride, ir kaip visą palydą teturėjo dvejetą tar- 


de Lorenas — kalbama apie plačios Lorenų (Lotaringiečių) 
giminės, susijusios su valdančiaisiais Austrijos namais (per Fransua de 
Loreno santuoką su Marija Terese) vieną iš atstovų. Veikiausiai — tai 
Henrikas II de Lorenas, kunigaikštis de Gizas (1614-1664), rėmęs ne- 
apoliečių sukilimą prieš ispanus. 

nų bei kapitoną Rodiliardą, savo bravą', kaip mes vadiname 
Italijoje. Amirantė jam papasakojo, kas dedasi ir kaip tatai ne- 
malonu. Ponas de Vodemonas pasisiūlė palikti visa tai jam: 
ištrauksiąs jį iš tos bėdos taip, jog visi bus patenkinti. 

San Estebanas priėmė princą su derama šio rangui pa- 
garba, sugebėdamas išlaikyti savąją, o ypač — išlikti jam, kaip 
sekundantui, nubrėžtose ribose. Princas pasidomėjo apie ki- 
virčo esmę; markizas atsakė, kad nėra daugiau ko ieškoti, kad 
įžeidimas akivaizdus, viešas, kad Sifuentesas nepriims jokio at- 
siprašymo, o dėl jo paties, tai jis nesikišiąs į nieką kita, tik pri- 
valąs sutarti dėl dvikovos sąlygų. 

Vodemonas užsiminė apie karalienę, ediktus. San Este- 
banas atkirto, kad tai ne jų reikalas, privalu traukti špagas iš 
makštų. Rodiliardas užsuko ūsą: sušuko, kad senjoras marki- 
zas teisus ir kad visos derybos prie nieko nenuves. Tuomet prin- 
cas, nutaisęs didžiadvasišką miną, pridūrė: 

— Jeigu jau negalima to išvengti, rytoj rytą mes jūsų lauk- 
sime už rūmų sodo, ponai. Tai, manau, itin tinkama vieta, ten 
mums nieks nutrukdys. 

— Galime dėl to užtikrinti grafą de Sifuentesą? 

— Galite, ponai. 

— Tad iki rytojaus, pone. Septintą ryto toje pusėje dar 
nieko nebūna, ir per ketvirtį valandos viskas išaiškės. 

— Tikiuosi, pone; mat ketinu eiti į kardinolo atsikeltu- 
ves, kur turiu pasimatymą su keletu savo bičiulių. 

— Jeigu taip, pone, tai mes eisime kartu: aš irgi turiu te- 
nai pasirodyti. 

— Nebent, pone, vienas iš mudviejų... 

— Ak, labai teisingai, tokia tikimybė yra. 

Jie išsiskyrė su visomis mandagumo regimybėmis, ir Vo- 
demonas laiko negaišo. Visa sutvarkė kaip buvo žadėjęs ami- 
rantei, kuriam vakare atsiskaitė už savo žygius, ir tasai džiugus 


bravas — XVII-XVIII a. Italijoje samdomas žudikas, avantiū- 
ristas, nesibodintis pavartoti bet kokį smurtą. 

atsigulė, dėkodamas laimingai žvaigždei, atsiuntusiai kaip tik 
šią dieną tokį ištikimą bičiulį. 

Abu buvo tiesiog sutverti vienas kitam: toks pat protas, 
toks pat intrigų pomėgis, toks pat suktumas, toks pat lankstus 
lojalumas; tiktai Vodemonas buvo drąsus. Kaip apsukrus gar- 
bėtroška, jis kiaurai perprasdavo kitus, sėkmei pasiekti nau- 
dodavosi jų ydomis, taip pat ir privalumais, tad jam patiko jo 
bičiulio tas priešiškas nusistatymas kautynėms, kadangi per tai 
jam neužstojo kelio ir atpalaidavo nuo rūpesčio bet kaip su 
juo rungtis. Savo kilmės ir šeimyninės padėties dėka amirantė 
Ispanijoje neabejotinai būtų jį pranokęs, jeigu tik nebūtų tu- 
rėjęs šio nediduko trūkumėlio, gerokai netinkamo karvedžiui. 

Taigi Vodemonas visados jam pasitarnaudavo taip, kad šis 
liktų patenkintas, tačiau nuolat išryškindamas kitų akyse tai, ką 
amirantė perpus teslėpdavo; iš to jis visokeriopai laimėdavo. 

Rytojaus dieną, sutartą valandą jie atvyko į susitikimą. 
Amirantė laikėsi kuo puikiausiai; kapitonas Rodiliardas, ku- 
nam paslaptis nebuvo atskleista, laižėsi lūpas, o ponas de Vo- 
demonas laikėsi su visu jo gerai žinomos padėties orumu. 

Atvykę į dvikovos vietą, priešininkai ir sekundantai pasi- 
sveikino, ir Sifuentesas gyvai tarė: 

— Pradedam tuojau pat, ponai, jeigu jums tinka. 

— Pirma turime imtis tam tikrų priemonių, — pasakė Vo- 
demonas. 

— Jų jau imtasi, vieta parinkta, paskubėkime. Pakeliui į 
čia sutikau kažkokius tipus, kurie man nepatiko; mums gali 
sutrukdyti, o aš visai to nenoriu. Tad pozicijon, ponai, ir tepa- 
deda Dievas teisiajam! 

— Minutėlę, minutėlę! — atrėmė princas, matydamas 
amirantę išblykštant. — Negalime taip skubėti. Esame bajo- 

rai ir privalome imtis deramo atsargumo. Juk žinome visus 
ediktus. Jūsų Žodis, ponai, jog jei būsime užklupti, neišsiduo- 
sime? 

— Taip, taip, pone, galite būti ramus; paskubėkime, pra- 
šau jus! Nėra ko atidėlioti, greičiau pradėkime. 

Amirantė, kad ir kaip tvardėsi, apvedė akimis aplinkui, 
tarsi kažko ieškotų. Pastebėjo medžių guote du vyriškius irleng- 
viau atsiduso; tuodu vyriškiai išniro, ir tada jis juos atpažino; 
ne tų čia tikėjosi. Bet šiuos du vyriškius pastebėjo ir jo prieši- 
ninkai. 

— Dėmesio, ponai! Ir elkimės, kaip dera, — tarė San Es- 
tebanas. — Mes ne vieni. Antai princas fon Darmštatas ir gra- 
fas fon Mansfeldas, juodu ateina įvertinti ispanų narsą... Pone 
amirante, ginkitės, prašom. Sifuentesas visai pasirengęs pulti. 

Amirantė jau turėjo rankoje špagą, padarė kelis itin dre- 
bulingus išpuolius; aiškiai buvo apimtas baimės. Dar kelios se- 
kundės, ir jis atrodė visai liūdnai. Žirgų kanopų bei skubių 
žingsnių garsas sugrąžino jam šiek tiek kraujo į veidą. 

Du dvaro tvarkdariai, vienas alguasilas ir keli rūmų estaf- 
jerai!, puolė į kovojančiųjų tarpą ir sušuko: 

— Ramybės karaliui, ponai! 

— Taip ir maniau, — tarė Sifuentesas. 

— Jos didenybės karalienės vardu. 

— Nieko čia nestinga! — pridūrė San Estebanas. — Ir 
šitai svetimšalių akivaizdoje! Betgi jis mums už tai užmokės. 

Špagos vėl sugrįžo į makštis, ir amirantė, taip pat princas 
fon Darmštatas, kuris tuo metu prisiartino ir į kurį irgi kreip- 
tasi, buvo paprašyti sekti paskui tvarkdarį į rūmus, kur, kaip 
jiems pasakyta, jų laukianti karalienė. Grafas de Sifuentesas 
privalėjo eiti iš paskos. 

— Pone prince de Vodemonai, — vėl prabilo San Este- 
banas, — tai jūsų darbas: mokate iš anksto pasirengti ir išpai- 
nioti reikalus, aš sveikinu jus. 


estafjeras — ginkluotas augalotas tarnas. 

— Jos didenybė griežtai draudžia jums vėl susitikti, — 
pertraukė juos alguasilas, matydamas šias priešiškas nuotai- 
kas. — Grįžkite namo, prašau jus, ir prisiminkite, jog esate 
stebimi. 

Teko išsiskirstyti, pagrindiniai veikiantieji asmenys buvo 
nuvesti pas karalienę — tai juos visiškai skirtingai paveikė. Prin- 
cas ton Darmštatas ir Sifuentesas tūžo, amirantė gi vien to ir 
tetroško. Tarėsi parodęs gerą valią ir tuo pat metu išsaugojęs 
sau gyvybę bei viešą pagarbą. Klasta buvo paprasta ir visai leng- 
vai surezgama, o kartu ir patikima. Princas de Vodemonas nu- 
ėjęs susiieškojo tąją Berlips, amžiną šio dvaro intrigų ašį. Pa- 
pasakojo jai šią istoriją, neva norėdamas padaryti didelę pa- 
slaug4 karalienei, kurios vardas buvo įpainiotas į tą avantiūrą. 
Berlips, žinoma, pranešė apie šį kivirčą Anai fon Noiburg. Tu- 
rėjo dvigubą tikslą: mat grafas fon Mansfeldas buvo jai pri- 
mygtinai nurodęs išryškinti amirantės paklydimus; proga pa- 
sitaikė dabar arba niekad. 

Sužinojusi apie tą dvikovą, kurios priežastimi buvo ji pa- 
ti, karalienė prisiekė, kad toji neįvyks, ir išgavo įsakymą per- 
skirti priešininkus, sau pasižadėdama panaudoti visas moters 
ir karalienės galias, idant užbaigtų šį pavojingą kivirčą, kur ji- 
nai galėjo netekti reputacijos, o jos bičiuliai — gyvybės. 

Matėme, kas iš to išėjo. Kai tik karalienei buvo pranešta 
senjorus atvykus į rūmus, jinai įsakė juos įvesti vidun. Nepa- 
prasto atsitiktinumo dėka buvo viena. Karalienė motina stip- 
riai nesveikavo užmiesčio rezidencijoje, kurią turėjo prie ke- 
lio į Toledą, karalius buvo nuvykęs porai dienų ją aplankyti; ši 
pageidavo, kad marti jo nelydėtų. Abi nelabai viena kitą mė- 
go. Ana pavyduliavo savo anytai ir buvo pernelyg atvira, kad 
slėptų, jog nejaučia malonumo su ja matytis. 

Amirantė, fon Darmštatas ir Sifuentesas buvo pristaty- 
ti, jai besitaisant vykti į mišias. Kaip žinia, Ana fon Noiburg 
buvo labai graži. Ispanijoje jos grožis gerokai pasikeitė. Liū- 
desio šydas temdė tuos bruožus, akys nebespindėjo ramybe 
bei nerūpestingumu. Širdyje nešiojama meilė, įsitikinimas, 

kad toji niekados neišsipildys, jai kėlė nepagydomą melan- 
choliją. 

Visados gaivi ir blyški nelyginant pakalnučių ir rožių 
puokštė, ji ryškiai sublogo. Dėl to jos liemuo įgijo liaunumo ir 
gracijos, kurių jai galbūt stigo tada, kai buvo apetitiškas Vo- 
kietijos kūdikis. Šiandien turėjo ant savęs platų juodą vualį; 
kadangi pagal etiketą mantilija jai buvo užginta, gobėsi šiais 
nėriniais, kurie tik perpus leido ją matyti. Tai, kad karaliaus 
nebuvo, kad jisai viešėjo pas savo motiną, ją liūdino. Šiądien 
jam stigs globos, kuria jinai supstė su tokiu karštu švelnumu, 
arba tuo rūpinsis visai kita. 

Galvoje jai kirbėjo vienintelė mintis: kad karalienė moti- 
na savo sūnaus nemyli taip kaip jinai, kad jis pajausiąs tą skir- 
tumą, mat prisirišimas jam toksai saldus, ir jisai jo ilgėsis. 

Taigi įėjusi į menę, kur laukė senjorai, iškart pasveikino 
juos veidu, dar liūdnesniu nei paprastai. 

— Mano pusbroli, ponai... — tarė. — Nesitikėjau šian- 
dien jus priiminėti tokiomis aplinkybėmis. Man visados malo- 
nu jus matyti; bet šiuo metu šis malonumas atmieštas širdgėla 
ir nerimu. Aš viską sužinojau, ponai... 

Trejetas vyriškių nuleido galvą prieš griežtą ir tvirtą šios 
jaunos moters žvilgsnį — jinai tikrai turėjo teisę gintis nuo ne- 
vykusių riterių. 

— Esu karalienė, esu moteris, esu svetimšalė šiame kraš- 
te; turiu teisę į kiekvieno padoraus Žmogaus, o ypač jūsų, pus- 
broli, mano šeimos atstovo pagarbą. Nesmerkiu jūsų nei už 
linksmybes nei už draugus: esate jaunas, laisvas, niekas jums 
nedraudžia leisti prasiblaškymams atliekamą nuo tarnybos ka- 
raliui laiką. Bet į visą tai negali, neprivalo būti įveltas mano 
vardas; 0 aš, gyvenanti šių rūmų nuošalumoje, toli nuo pasau- 
lio bruzdulių, apie kuriuos tenoriu girdėti tiek, kiek verčia ma- 
noji padėtis, kodėl turiu žmonėms padėti prisiminti, kad esu 
jauna ir kad mano dvaro senjorai pamiršta priklausomą man 
pagarbą, netgi maišydami mane į užstalės ir išgertuvių kalbas. 

— Ponia... — pratarė princas. 

— Sakau jums, kad viską Žinau, ponai, viską, pone amiran- 
te. Žmogus, kurį pasirinkote pavyzdžiu, niekad nebūtų ištaręs 
žodžių, kurie siejami su jumis; nepaisant mano draugiškumo 
jums, nepaisant tokio paties, kurį jaučiu princui fon Darmšta- 
tui, nepaisant mano dėmesio grafui de Sifuentesui, visiems 
jums pasakysiu viena: daugiau nevalia stotis už karalienę, ne- 
bent siektumėte ją apkaltinti. Ne jums priklauso tasai vaid- 
muo, ir ateityje aš draudžiu, jeigu nenorite būti nušalinti nuo 
manęs, aš jums draudžiu kalbėti apie mane kitaip negu apie 
savo valdovę, savo pono žmoną. Netinka puikuotis jausmais, 
kuriuos aš atmetu ir nepripažįstu. Šitaip galite man nuplėšti 
šlovę lengviau nei paskutiniajai šios karalystės moteriai, tad 
jeigu esate mano bičiuliai, privalote ypatingai man tai įrodyti. 

Trejetas senjorų nužemintai parpuolė prieš ją ant kelių. 

— Stokitės, — vėl prašneko ji, — aš jums dovanoju; ta- 
čiau nepasikliaukite mano atlaidumu, kitąsyk jo nesulauksite. 
Būkite man tuo, kuo jums leidžiu būti — nei daugiau, nei ma- 
žiau. Pasirodykite ištikimais ir atsidavusiais man. Esu reikalin- 
ga draugų; aplink mane ir prieš mane rezgamos visokios pin- 
klės; yra išdavikų netgi tarp mano tarnų! Neverskite manęs jus 
išvyti — jus, kuriems aš skiriu savo pasitikėjimą, ir vis dėlto 
šitai nedelsiant padaryčiau, jeigu panašus atvejis pasikartotų. 

Princas fon Darmštatas išdrįso paimti ir pabučiuoti jos 
ranką. 

— Taip, mano pusbroli, taip, aš jus suprantu: laukiate iš 
imu iš jūsų savo draugystės. Neabejokite ja, ir kad aš galė- 
čiau neabejoti jumis. Aš jums draudžiu, ponai, kaip nors pra- 
tęsti, anksčiau ar vėliau, šio ryto dvikovą; draudžiu jums taip 
pat sukurstyti kitą ir įsakau vėlei laikytis mano atžvilgiu griež- 
tai, kaip to reikalauja jūsų priedermė bei pagarbus atsidavi- 
mas. Prižadate man tai? 

— Taip ponia. 

— Garbės žodis"? 

— Garbės žodis. 

— Keliaukite! Gerai, daugiau mes apie tai nebekalbėsi- 
me. Eikite į mišias, užsiimkite įprastas vietas. Visi žinos, kad 
nė kiek nepraradote mano malonės, kas be ko, mažne jos ne- 
praradę, ir man reikia, kad šitai būtų žinoma, čia pavyzdys. 
Sudie, ponai; sudie, pusbroli. 

Jinai pasišalino, susisupsčiusi savaisiais šydais — graži, 
tyra, liūdna ir ori kaip imperatorių dukra, kokia iš tikrųjų ir 
buvo. Trejetas senjorų mirksnį susižvalgė; nedrįso prašnekti, 
tačiau tarp jų tvyrojo gili pagieža. Vis dėlto su visais jais buvo 
pasielgta vienodai: iš jų atimta ne tiktai viltis, bet ir leidimas ją 
brandinti. Princas, kitų dviejų pavydo taikinys, susilaukė ypa- 
tingo dėmesio; galimas daiktas, nuo to tik dar labiau kentėjo. 
Tasai bičiulio titulas, kurį jinai jam priskyrė, atrodė it sunki 
grandinė, prikaustyta prie rankos, tramdant jo kerštą ir įtūžį. 

— O! — sušuko jis. 

— Jeigu nebūčiau pasižadėjęs! 

— Ir aš! — pritarė Sifuentesas. 

— Ir aš!... — pridūrė amirantė su dar didesniu įtaigumu. 

— Pone, — tęsė princas, — būtų iš tiesų žema jums prie- 
kaištauti, nes negaliu pareikalauti satisfakcijos. Tiktai pasaky- 
siu, kad būtent jums liekam už visa tai skolingi ir kad mes to 
neužmiršime. 

— Kas verčia jus manyti?.. 

— Daugelis kitų mano taip pat kaip mes, — pagavo Sifu- 
entesas, tūžmingai juokdamasis, — ir jie nėra prisiekę to ne- 
pasakyti jums į akis. Eime į mišias. 

Tuo tarpu San Estebanas nesnaudė; palikęs susirėmimo 
vietą, jis tiesiai nudrožė pas kardinolą, kuriam kuo smulkiau- 
siai papasakojo šią istoriją. Atomazgą nesunku buvo atspėti: 
kadangi numatė karalienės draudimą, markizas savo įžymiojo 
bičiulio primygtinai paprašė nubausti amirantę. 

— Antraip tie svetimšaliai pamanys, jog mes pritariame 
šiam bailiui, ir išgarsėsime Europoje kaip į jį panašūs. 

— Aš anaiptol nesu prieš jo ištrėmimą; tik nežinau, ar 
karalienė... 

— Karalienė nepajėgi tam pasipriešinti, jeigu jūsų emi- 
nencija malonės pateikti grynus faktus. Karalius parvažiuos šį 
vakarą... 

— Ryt amirantė gaus įsakymą išvykti, arba aš neturėsiu 
jokios galios, pažadu jums tai. 

Amirantė garsėjo aistra jėzuitams bei rūmams. Turėjo jų 
po lygiai: keturis jėzuitus prie savęs, savo namuose, kurie retai 
kada jį tepalikdavo, maitindamiesi prie jo stalo, sekiodami vi- 
same kame, kas nebuvo susiję su jo palyda. Šis tarėsi mažai 
juos įsileidžiantis į savo reikalus. Tie žinojo viską ir išsiduoda- 
vo tik tiek, kiek tai buvo jiems naudinga. 

Kartu su keturiais jėzuitais jis turėjo ketverius puikius 
rūmus, kurių neišnuomodavo ir kuriuose gyveno po tris mė- 
nesius pagal metų laikus — kiekvieni buvo pritaikyti atitin- 
kamam sezonui, kuriuo jis turėdavo atvykti. Taigi vasarai skir- 
tieji turėjo nuostabų sodą, vandens čiurkšles, gausybę visur 
gėlių, marmuro plytelių mozaikinį grindinį ir visuose kamba- 
riuose trykštančius fontanus. Rudeniui — parką, kur buvo 
auginami laukiniai žvėrys ir kur jis galėdavo atsiduoti me- 
džioklės malonumams; būdavo aprūpintas nuostabiausiais vi- 
soje Ispanijoje vaisiais. Pavasariui — lakštingalų, žonkilių ir 
tuberozų kampelis, o Žiemai — užkamšyti, šilti, tenai galėjai 
nesibijoti skvarbių vėjų; pastarieji buvo vieninteliai tokie Is- 
panijoje, kurioje visur, netgi pas karalienę šalama taip, jog 
tenka pūsti kvapą sau į pirštus. 

Įsivaizdavo esąs pernelyg didelis senjoras, kad ant jo ga- 
lėtų kristi nemalonė; tad labai nustebo, kai vieną rytą susilau- 
kė pareigūno iš dvaro su karaliaus įsaku vykti Grenadon ir te- 
nai pasilikti, kol jo didenybė teiksis jį atšaukti atgalios. 

Neparodė, kad jo savimeilė užgauta ir nesiskundė, nors 
žiauriai kentėjo. Jeigu būtų niurnėjęs, jam būtų bloškę į vei- 
dą nutrėmimo priežastį; suprantama, jis nė už ką nenorėjo 
šito leisti. 

Pasiėmęs imperatorišką palydą, patraukė keliu, visu išti- 
sai apstatinėtu savo žmonėmis, iki Toledo, kurio arkivyskupas 


127 355 


buvo kardinolas. Mesdamas jam iššūkį, surengė ten prašmat- 
nią bulių kovą. Jam smarkiai plojo, kadangi tasai Žiaurus žai- 
dimas Ispanijoje — tai laimės viršūnė. Šitokiu būdu suteikė 
sau malonumą pasityčioti iš dvaro. 

Grenadoje jis padarė dar geriau: nuvyko apsistoti tiesiai į 
Alhambros rūmus ir tenai įsikūrė — ta dingstimi, jog juose 
gyvenę jo protėviai. Keletą savaičių tenai turėjo nelyginant kokį 
dvarą. Galop, tarp tų senų mūrų jausdamasis nejaukiai, persi- 
kėlė į miestą, kur jam laikinai suteikė gražų namą. 

Karalienei neprireikė daug laiko pasiekti, kad jis būtų at- 
šauktas Madridan. Nepaisant visko, jo atžvilgiu ji liko klystan- 
ti; Šiaip ar taip, jis gavo liautis mėgdžiojęs kunigaikštį d'Astorgą. 


XVII 


Karalienės įsimylėjėliai nebegalėjo ilgiau tęsti prisiimtų 
vaidmenų. Šitai jiems užginė josios oficialus draudimas. Bū- 
dama atlaidi, nereikalavo iš jų nieko daugiau, visa liko užmirš- 
ta. Užtat amirantė, mokėdavęs Berlips beprotiškus pinigus, per 
ją išsikovojo, kad jam būtų leista sugrįžti. Toji nedavė karalie- 
nei nė minutėlės ramybės bei atvangos, kol savo nepasiekė, ir 
jis velgi atsiuntė jai naują dovaną, dar puikesnę už kitas. 

Princas fon Darmštatas toliau tebesilankydavo dvare; jis 
greitai kilo aukštyn ir kasdien susilaukdavo naujų malonių. 
Grafas fon Mansteldas vis daugiau juo užsiimdavo; matyda- 
vosi mažne kiekvieną dieną, be paliovos siūlydamas kaskart 
naujus turtus ir tuo pat metu tereikalaudamas, jog būtų pats 
elegantiškiausias, pats ryškiausias, pats išskirtiniausias žmo- 
gus Madride. 

Po karalienės draudimo jisai iš pagrindų pakeitė savo el- 
gesį. Jo namai, jų prašmatnumas liko tokie patys. Tiktai dau- 
giau nebebuvo jokių švenčių, o ypač aktoriukių, drabužius ne- 

šiojo puikius, tačiau griežtus. Kadangi klusniai visa tai vykdė, 
dar jo buvo paprašyta rimtos išvaizdos, atsiskyrėliškumo ir me- 
lancholijos. Jam nesunku buvo tuo afišuotis, nes iš tikrųjų taip 
jautėsi. 

Karalienė pastebėjo šią permainą, į kurią jos dėmesį at- 
kreipė Berlips, ir sykį užjaučiamai tarstelėjo: 

— Mano vargšas pusbrolis nuobodžiauja; labai norėčiau 
jį matyti kitokios nuotaikos, ir aš pamėginsiu šitai pasiekti. 

Po valandos toji frazė buvo persakyta ambasadoriui. Tą 
patį vakarą, vakarieniaudamas su ponu fon Darmštatu, be jo- 
kios įžangos šiam tarė: 

— Pone, jūs manęs nebeklausinėjate, ką galite padaryti, 
jog man pasitarnautumėte. 

— Laukiu, kol teiksitės man pats paaiškinti, pone. 

— Ką gi, ketinu jums tai pasakyti. 

— Pagaliau! — sušuko princas žybtelėjusiomis smalsu- 
mu akimis. 

— Aš teprašau jus meilintis damai. 

— Tatai daug. 

— Kad jinai jus pamiltų. 

— Šitai dar sunkiau. 

— Gauti aiškių to įrodymų. 

— Ak, pone, reikalaujate iš manęs auksinio hesperidžių 
obuolio!'. Juk gerai žinote, kad esu įsimylėjęs, įsimylėjęs bevil- 
tiškai; kad aš niekad nepasikeisiu ir taigi niekad nieko nesuge- 
bėsiu įtikinti savo jausmais. 

— Mes kaip tik esme šio auksinio obuolio šalyje, pone; 
jūs jį nuskinsite, jeigu panorėsite, jums tereikia panorėti. 

— Ne, pone, nesugebėsiu. O toji dama, ar jauna? 

— Taip. 


auksinis hesperidžių obuolys (gr. mit.) — hesperidėmis va- 
dintos Atlanto dukterys, kurių buvo trys. Jos turėjo sodą, kur augo me- 
džiai, vedantys auksinius obuolius. Sodą saugojo šimtagalvis slibinas La- 
donas. Heraklis jį užmušė ir pagrobė auksinius obuolius (vienuoliktasis 
žygdarbis). 

— Graži? 

— Nepnilygstamo grožio. 

— Ar dora? 

— Doresnės būti negali. 

— Jums svarbu, kad jinai mane pamiltų? 

— Man tai absoliuti būtinybė. Jūs tik tam čia ir esate. 

— Atsisakykite tos minties, pone, aš negalėsiu jos gun- 
dyti. 

— Kaip tik tuo aš nepatikėsiu, kai jums pasakysiu jos var- 
dą, jeigu vis dar nesutinkate. 

— Tad pasakykite greičiau, ir daugiau apie tai nebekal- 
bėkime. 

— Tai... tai kaip tik toji, kurią jūs mylite, toji, dėl kurios 
tikrai paaukotumėte savo gyvybę, galbūt net garbę... Na, ar vis 
dar atsisakinėsite? 

— Dieve mano! Tai?.. 

— Būtent! — gyvai pertraukė grafas, neduodamas laiko 
jam pabaigti. 

— Bet, pone, jūs nieko negalvojate! Tai bergždžias var- 
gas, man niekaip nepasiseks, aš žinau. 

— Atleiskite, pone, jums pasiseks, ir jeigu aš sakau jums 
pabandyti, tai todėl, kad tuo neabejoju. Antraip būčiau liepęs 
jums pradėti anksčiau. 

— Man regis, jog sapnuoju. Kaip! Nejau aš turiu vilties? 
Tai ne pasaka? Ne žaidimas? 

— "Tai tiesa. 

— Pone, ar tik nenorite jos pražudyti, pastūmėdamas ma- 
ne šiuo keliu? 

— Atvirkščiai, noriu ją išgelbėti, noriu, kad ji išvengtų 
Luizos d'Orlean likimo, noriu, kad ji valdytų Ispanijoje ir kad 
jūs valdytumėte greta jos, taip pat ir aš. 

— Kaip ją pamatyti? Kaip su ja kalbėtis? Argi ji nėra taip 
sekama, jog negali jai pasakyti nė žodžio? 

— Sėskitės prie šio stalo ir rašykite; šį vakarą ji gaus jūsų 
laišką; rytoj galbūt į jį atsakys. 

Princas leidosi įtikinamas. 

"Taip greitai patikima tuo, ko geidi! Jis parašė laišką, kar- 
tu kupiną pagarbos ir aistros, tačiau taip pat ir naivumo — 
kaip tikro įsimylėjėlio, koks jis ir buvo. Tas laiškas — tai tikras 
šedevras; didis protas, tobulas buklumas nebūtų padiktavęs pa- 
našaus. Grafas buvo juo sužavėtas. Paliko princą, pataręs jam 
laikytis paslapties bei atsargumo — dviejų varomųjų jėgų, be 
kurių jie niekad nesusilauktų sėkmės. 

Vargšas Darmštatas kiaurą naktį praleido apimtas bepro- 
tiškų svajonių. Tarėsi dalyvaująs fėjų pasakoje. Jis, mylimas ka- 
ralienės! Jis, prileistas pas ją! Kad jinai atsakytų į jo meilės 
laišką! Protas kuždėjo jam: “Niekados! Niekados!" O širdis ir 
meilė sūpavo jį viltimis; pagrečiui tikėjo ir protu, ir širdimi, jo 
galva panėšėjo į maišalynę, kur kryžiavosi aibė minčių; jeigu 
tos vienatvės valandos būtų užsitęsusios ilgiau, jis būtų išpro- 
tėjęs. 

Vos tik išaušus, nuskubėjo pas ambasadorių, trokšdamas 
pasikalbėti apie karalienę. Jį išvydęs, Mansfeldas nusišypsojo: 

— Ak, pone, jūs man primenate mano jaunystę: aš irgi 
toksai buvau. Džiaugiuosi matydamas jus taip nusiteikusį, tai 
labai puiku. Dėl nieko nenuogąstaukite, jūsų laiškas įteiktas. 

— Iš tiesų? 

— Jį perskaitė ir dargi perskaitė dusyk. 

— Ir?.. 

— Irį jį neatsakė, galite tai suprasti; vis dėlto jį išsaugo- 
jo — nei sudegino, nei suplėšė: yra taip gerai paslėptas, jog 
niekas jo nesuras. Kaip jums šitai atrodo? 

— Pone, man atrodo, jog sapnuoju. 

— Tai dar ne viskas. Jinai kalbėjo apie jus ne sykį, karto- 
jo: Mano pusbrolis labai gerai rašo... Mano pusbrolis privalo 
užsikalti gražaus turto... Mano pusbrolis įsikuria Ispanijoje ir ne- 
ketina vesti. 

— O Dieve mano! — sušuko vargšas jaunikaitis. — Pa- 
daryki, kad aš nepabusčiau iš šio sapno! 

— Dienos metu jūs galite prisistatyti į rūmus. 

— Jinai tą pasakė? 

— laip. Jinai jus priims savajam indiškame kabinete: ten 
tebus karalius, ponia fon Berlips 17 Romulas, kuriuo jums pa- 
tariu nepasitikėti: jis iš tų, kurie instinktyviai linkę į blogį. 

— Aš nueisiu, pone. 

— Šiuo metu karalius ramus, jam užėjo nauja manija — 
kriauklelės. Be perstojo dėlioja jas ant rašomųjų lentelių kaip 
tik tame salone, kur turite eiti, ir kai jis ten, į nieką nekreipia 
dėmesio, tik į savąsias kriaukleles. Ponia fon Berlips visiškai 
mums ištikima, taigi jums nereikia nieko bijotis, išskyrus tą pik- 
tuolį Romulą. Šis bjaurus padaras niekaip nenumiršta! 

Aišku, jos Žinios buvo tikslios. Tačiau ponia fon Berlips 
nesnaudė, sudėliodavo jas pagal savo išmonę, ir ja prisiėjo ti- 
kėti; kaipgi netikėsi, kai Visi argumentai kalbėjo jos naudai! 
Be to, grafas fon Mansfeldas kaip visi prityrę savos profesijos 
vilkai davėsi pagaunamas į paprasčiausius spąstus. Dažnai pa- 
stebėdavau, kad tokius Žmones įtikina tik melas. Jie patys me- 
luoja nepaprastai įžūliai ir patiki tiesa tik su išlygomis. 

Princas nukako į rūmus, kur iš tikrųjų karalienė jo lau- 
kė — mat ponia fon Berlips nuo savęs paprašė, ar ši nesiteiktų 
jo priimti. 

Priėmė jį indiškame kabinete, kaip ir buvo žadėta; čia sė- 
dėjo karalius, guvernantė ir Romulas. Princas buvo susijaudi- 
nęs, tiek drebantis, jog kėlė pailestį. Karalienė tai pastebėjo ir 
jam buvo maloniai atlaidi bei palanki. Stengėsi jį nuraminti, 
bet nė pagalvot nepagalvojo, kad princas galėtų jausti jai tikrą 
aistrą; jos manymu, tai buvo jauno Žmogaus kvailionė, o gal 
fantazija, sužadinta romanų ar tosios kunigaikščio d Astorgos 
ir karalienės Luizos istorijos, kuri jam kaip ir amirantei susu- 
ko galvą. 

Jinai jam duodavo suprasti savo nepasitenkinimą; tad 
dabar, bijodamas prarasti josios draugiškumą, jis visad, kai 
kreipdavosi į ją, patirdavo nerimą. Vis dėlto josios širdis, ku- 
pina savotiško jausmo, nestokojo dėkingumo visiems, kurie 
ją mylėjo; taigi nenorėjo regėti jo nelaimingo — ir nelaimin- 
go dėl jos. 

— Pusbroli, — pasakė ji tądien, vos tik jį išvydusi, — ne- 
dažnai rodotės rūmuose; karalius tuo nepatenkintas, o aš — 
juo labiau. 

— Ponia pernelyg maloni! — suvebleno jis. 

Karalius, ne tiek užsiėmęs savosiomis kriauklelėmis, jog 
neišgirstų, pasigręžė į princą ir nusišypsojo: 

— Pone fon Darmštatai, jeigu norite pasilikti Ispanijoje 
ir čia prasiskinti sau kelią, pasistenkite įtikti savo pusseserei; 
tai galingiausia karalystėje persona, jinai ką tik paskyrė Mila- 
no vicekaralių. 

— Taip, pusbroli, karalius buvo man toks malonus, jog 
suteikė šias pareigas vargšo amirantės bičiuliui princui de Vo- 
demonui, kuriam aš daug esu skolinga. 

— O, žinoma! Jei ne princas de Vodemonas, jūs būtumėte 
vienas kitam perdūrę gerkles, — įsiterpė ponia fon Berlips. — 
"Tai jis perspėjo mane, 0 aš perspėjau jos didenybę. Tik pats 
pagalvokite, kokia būtų buvus nelaimė, jeigu šiandien jūsų ne- 
bebūtų buvę gyvo! 

— O taip, iš tiesų didelė nelaimė, ponia... Jūsų didenybė 
teiktųsi gailauti savo ištikimo tarno? 

— Argi jūs tuo abejojate, pusbroli? 

Karalius prisiartino su perlamutrine, nepaprasto grožio 
kriauklele rankoje. 

— Brangusis prince, — pertraukė jis, — tik pažvelkite į 
manąsias kriaukles; tai kur kas geriau nei kvailos kalbos apie 
tą dvikovą, dėl kurios karalienė taip kankinosi. 

Tie žodžiai vargšą isimylėjėlį paglostė! Būtų suklasifika- 
vęs visas jūros kriaukles, kad tik juos išgirstų. 

Jis išbuvo daugiau nei valandą, kol jų didenybės su juo 
atsisveikino, ir paliko rūmus laimingesnis negu bet kada per 
savo gyvenimą, labiau įsimylėjęs, nei čion įeidamas, jeigu tik 
tai įmanoma. 

Savaime suprantama, Berlips neįteikė laiško, kurį jinai 
pasiliko sau kaip ir visus kitus, ir karalienė niekad neįtarė, kad 
princas būtų drįsęs jai rašyti. Vis dėlto guvernantė tvarkė rei- 

kalus taip įtikėtinai, jog ambasadorius ir ponas fon Darmšta- 
tas buvo suklaidinti. 

Kitas labai keistas faktas, — ir kurį tolesnė įvykių raida 
vis dėlto patvirtino, — tai, kad ponia fon Berlips ne tiktai kad 
nė kiek netikėjo tokiu tyru bei kilniu karalienės jausmu savo 
vyrui, bet, atvirkščiai, įsikalė sau į galvą, jog šis jausmas — tai 
priedanga paslėpti kitam, ir jog širdies gilumoje iš tikrųjų toji 
mylėjo princą fon Darmštatą; antraip ji tikrai nebūtų nuėjusi 
taip toli su savo intriga, kuri galop turėjo atsiskleisti ir ją pra- 
žudyti, jeigu karalienė buvo niekuo dėta. 

Tasai bendravimas per laiškus ir atsilankymais, kuriuose 
dalyvaudavo ir karalius, truko keletą mėnesių. Reikėjo tokios 
tikros, tokios nesavanaudiškos meilės kaip princo, kad jis ap- 
sistotų ties čia ir tenkintųsi tomis jos apraiškomis, kurių ap- 
skritai nebūta. Jis mylėjo nelyginant senųjų laikų riteriai, ir 
nuolankumas buvo pirmasis šios meilės požymis. Ponas fon 
Mansteldas, kuris nemylėjo ir kuris turėjo savų užmačių, kart- 
kartėmis pristigdavo kantrybės, norėdavo imtis ryžtingų veiks- 
mų, ir Berlips įdėdavo be galo daug vargo, kol pristabdydavo 
jo dvejones ir planus. 

Kaip tik tuo metu dvare nutiko vienas tų dalykų, kurie 
patraukia visų dėmesį — patys savaime jie nėra didelis įvykis 
istorijoje, tačiau veda į didelius įvykius, būdami su jais susiję. 
Galimas daiktas, šiai menkutei priežasčiai Burbonų namai tu- 
ri likti dėkingi už Ispanijos karūną. Dievas naudojasi viskuo. 

Kardinolas Porto Kareras turėjo keletą dukterėčių, iš jų 
vieną, kuri buvo vardijama tarp nuostabiausiųjų Ispanijos gra- 
žuolių ir kuri vadinosi panelė d'Agvilar. Jinai ištekėjo už ro- 
miečio princo, pavarde Saltarelas, o tai, kaip princui, keista 
pavardė. Beje, tokiu tapo tik dėl susiklosčiusių aplinkybių ir 
didžiulio turto, įgyto jo tėvo ne itin Žinia kaip ir neaiškiais ry- 
šiais. Pastarasis skolino pinigus popiežiui, nereikalaudamas 
kitokių palūkanų, kaip tik šio titulo, kurį labai troško gauti. 
Popiežius, laimingas taip pigiai atsipirkęs, jį suaristokratino ir 
suprincino. 


362 


Žmogėnas tuo didžiavosi ne tiek dėl savęs, kiek dėl sū- 
naus, kurį trūks plyš norėjo padaryti dideliu senjoru. Priskyrė 
jam labai mokytą auklėtoją, visus pono Žurdeno mokytojus! 
ir nuo jaunumės išleido į žmones. 

Per savo motiną, nepasiturinčios šeimos dukterį, vaikas 
buvo susijęs su daugeliu gerų Italijos namų. Tuo pasinaudojo, 
kad įsitvirtintų aukštuomenėje ir isigytų draugų — padeda- 
mas pinigų, kurių tėvas jam neatsakydavo. Beje, jis buvo labai 
dailiai sudėtas, pakankamo proto, gero būdo, itin apsišvietęs 
ir visada pasirengęs padėti kitiems; o tai toli nuveda, ypač kai 
turi storą piniginę. 

Jis geidė kilmingos santuokos — ne dėl pinigų, kurių ne- 
stokojo, bet dėl vardo. Jo motinos giminės jam surado šitą Bo- 
kanegrą — kardinolo Porto Karero dukterėčią ar beveik to- 
kią; neturėjo nė surūdijusio skatiko, bet buvo kilminga tarsi 
patsai karalius ir nuostabiai graži. Sužinojęs, kad šioji jo gimi- 
nės šaka gyvena skurde, kardinolas ją visai mažytę išsiųsdino 
Italijon. Norėjo jai duoti kraitį; Saltarelai pasipiktinę nesuti- 
ko. Žodis bekraitė jiems buvo pakankamas argumentas. 

Princas Saltarelas-sūnus nepasižymėjo gera sveikata. Po 
vedybų teišgyveno dvejus ar trejus metus, palikdamas savo be- 
vaikei ir anaiptol nenusiminusiai našlei puikų paveldą. Salta- 
relai turėjo tuo ir baigtis: žmogelis buvo per senas, kad išleistų 
naują atžalą. 

Toji našlaujanti dvidešimtmetė pasiskubino palikti Ro- 
mą ir su savo grožiu bei turtais pargrįžti Ispanijon, ketindama 
pasinaudoti kaip vienu, taip ir kitais. Apsigyveno pas savo dė- 
dę, kuris buvo laimingas vėl ją išvysti ir nė kiek jos nevaržė. Ši 
gražuolė buvo šviesiaplaukė kaip ir karalienė, turėjo taip pat 
josios figūrą — faktas gana nedažnas tarp Pietų dukrų (ne fi- 
gūra, bet plaukai). Jinai lankė pokylius, bulių kovas, mažas ir 


Užuomina į pagrindinį Moljero komedijos “Miestelėnas bajo- 
ras" personažą — pralobėlį pirklį, kuris norėdamas įgyti bajoro manierų, 
nusisamdė keletą mokytojų (žr. t.p. I d. V skyr. 49-ą psl. 1-4 paaišk.). 

dideles šventes — žodžiu, iš visos širdies džiaugėsi nusimetusi 
savąją Saltarelų odą, iš kurios liko tik paauksinimas. Neverti- 
no nei savo vardo, nei princesės titulo; ją bemaž visad vadin- 
davo tiesiog Bokanegra. 

Kardinolas jos garbei surengė keletą vakarienių; jose dau- 
giausia vyraudavo austriškoji partija, nes ir jis pats buvo aust- 
ras. Bokanegra labai greitai tenai pritapo ir atlikinėdavo savo 
priedermes rūmuose, sakytum, nelyginant per prievartą. Visai 
suprantama — juose buvo nuobodu! 

Tarp dažniausiai lankančiųjų kardinolo namus ir iš tolo 
aI Iš arti geidaujančiųjų jo dukterėčios, buvo didžiai protingas 
bei itin linkęs intrigoms žmogus, austrų bajoras, pavarde Froid- 
šteinas, atvykęs Ispanijon ieškoti laimės ir tvirtai nusprendęs 
negrįžti atgal, jos nesuradęs. Jaunas, pakankamai gražios iš- 
vaizdos, turėjo protėvius, kurie, kaip teigiama, — ir ne be pa- 
grindo, — kadais buvo įsikurdinę ant Dunojaus uolų. Nelai- 
mės, klaidos ir daugybė vaikų nuskurdino šeimą, kurios pilis 
dar tebestūkso aukštai viršum upės it vanago lizdas. Iš jos bu- 
vo likę tik sienos, ir Froidšteinas čia laikė apgyvendinęs ketu- 
ras čigonų šeimas, idant sutrukdytų įsibrauti pašaliečiams — 
mat buvo tvirtai pasiryžęs sugrąžinti piliai pirmykštį spindesį, 
kai tik nepagaunamoji deivė bus malonėjusi jam nusišypsoti. 

Tasai žmogus nė kiek nepanėšėjo į vokietį — veikiau tai 
buvo gaskonas; turėjo jų savybes ir manieras, tačiau be pagy- 
rūniškumo ir melagysčių. Labai linksmindavo kompanijas, ku- 
riose sukinėdavosi; buvo labai pageidaujamas, ypač pas kardi- 
nolą. 

Jis nusižiūrėjo gražiąją našlelę ir tarė sau, kad tai gardus 
kąsnelis. Iš Saltarelų pinigų būtų galima atstatyti senosios pi- 

lies sienas, papuošti ją puikiais baldais, ir sykį pasirėmęs tokia 
sąjunga Froidšteinas užsibrėžė iškilti labai aukštai — tetrūko 
pjedestalo. 

Tad ėmėsi rėžti sparną apie princesę, kurią labai linksmi- 
no jo išdaigos ir kuri priėmė jį į savo riterių gretas. Sutikdavo, 
kad ją lydėtų, kai prisidengusi kauke vykdavo su kompanija 
arba kai raitomis bastydavosi po Madrido apylinkių kelius ke- 
lelius bei giraites — jeigu tik tokių tenai yra. 

Buvo pernelyg apsukrus, kad atskleistų savo ketinimus. 
Pradėjo ją linksmindamas, be tikslo įsiteikinėdamas ir skelb- 
damasis princesės atsidavusiu vergu, ištikimu šunimi — taip 
save pats vadino; jinai priprato prie to, ir netrukus jis tapo jai 
nepamainomas. Kiti pretendentai į jos ranką dėl to nesibaimi- 
no — žvelgė į jį iš savo didybės ir vilčių aukštumos. Šis leido 
jiems taip elgtis — iki tolei, kai vienas iš jų metė jam kelis įžū- 
lius žodžius dėl jo aristokratiškos kilmės ir dukatų stygiaus. 

Jis neužsiplieskė, viską nuleido juokais; bet rytojaus die- 
ną su Žžavingu mandagumu ir didelio senjoro manieromis ap- 
dovanojo savo priešininką dailučiu špagos dūriu, prikausčiu- 
siu šį prie lovos šešiems mėnesiams. 

— Po perkūnėliais, tai bent šuo! — tarstelėjo princesė, 
išgirdusi šią naujieną. 

— Ponia, šunys turi dantis 17 nagus, — atsakė Froidštei:- 
nas. — Paleidžia juos į darbą, idant apgintų savo šeimininkus. 

Tai buvo užuomina; mat prieš užsipuldamas bajorą, prie- 
šininkas skleidė apie princesę nelabai tinkamas paskalas ir 
kaip tik uŽžją jis atkeršijęs. Nenorėjęs jai to pasakyti, bet ne- 
turėjęs nieko prieš, kad ji apie tai sužinotų. Nuo šiolei jinai 
žvelgė į jį kitomis akimis. Žmonės, dalijantys špagos dūrius, 
visados atrodo kitaip nei kiti; jų bijomasi, jie gerbiami, jiems 
pataikaujama. 

Princesė priėmė Froidšteiną į savo artimųjų ratą, kuriam 
jis dar nepriklausė; su juo dažniau kalbėdavosi, garsiau juok- 
davosi iš jo šmaikštybių ir sąmojų. Pastebėjo, kad jis buvo dai- 
liai sudėtas, išdidžios laikysenos, kad valdė savo žirgą geriau 

nei bet kuris kitas ir kad visus pranoko savo drąsa. Nesiskaity- 
davo su pavojumi, aklai puldavo jo pasitikti. Ne kartą jinai su- 
silaukė tokių įrodymų, tačiau toli gražu nesistengė, kad tai bū- 
tų pakartota, o juolab ir jis. 

Sykį jinai pasiteiravo, kodėl nenešiojąs aksominio dygs- 
ninio kaip kiti; jis drąsiai atsakė: 

— Ponia, aksominis dygsninis kainuoja daugiau nei lei- 
džia mano pajamos. 

— Ką gi, jeigu aš jums vieną padovanosiu, ar priimsite? 

— Jeigu padovanotumėt man gėlę iš savo puokštės, pri- 
imčiau ją priklaupęs ant kelio ir bučiuodamas jūsų ranką; jei- 
gu padovanotumėt man aksominį dygsninį, atiduočiau jį jūsų 
liokajui; jam labai tiktų: aksomas ar drapas — tai livrėja. 

"Toks išdidumas princesei labai patiko — aiškiai bylojo apie 
grynakraujį bajorą. 

Jinai panoro eiti toliau. 

— O jeigu jums pasiūlyčiau daugiau? 

— Ponia, garbingas žmogus gali priimti turtą iš mylimos 
moters rankų su sąlyga, kad grąžins jį padvigubinęs; bet gau- 
nantis dovanas iš damų, vokiškai vadinamas vardu, kuriuo nie- 
kad nesivadins mano tėvo sūnus. 

— Vis dėlto daugelis garbingų Žmonių nevengia tokio 
mažmožio. 

— Prancūzijoje, ponia, Italijoje, Ispanijoje — aš to ne- 
neigiu; bet pas mus — niekada. 

— O! Jeigu kokia paveldėtoja, graži ar bjauri, jums pa- 
siūlytų savo turtus ir širdį, jūs labai nesispyriotumėte, pone 
opuoli! 

— Dar sykį apsirinkate, ponia; jeigu paveldėtoja trokštų 
būti mylima dėl savo pinigų, ir ji man nepatiktų, aš jai tiesiai 
pasakyčiau, kad su tokiu sandėriu negaliu sutikti. 

Princesė nusikvatojo. Froidšteinas neįsižeidė ir ėmė juok- 
tis drauge su ja; paskiau ji liovėsi kvatojusi ir prašneko apie 
rimtus dalykus. 

Kiek vėliau pokalbio metu ji vėl sugrįžo prie to paties: 

— Jūs geras bajoras, pone fon Froidšteinai. 

— Dievaži, ponia, mano protėviai buvo Reino grafai— 
palatinai — seniai seniai, aš jau nebepamenu datos. Tuo me- 
tu, kai kita giminės šaka iškeliavo ir davė kitus Froidšteinus 
prie Dunojaus, reiniečiai prarado savo rangą ir turtus per tai, 
kad maištavo prieš Barbarosą', garsiųjų burggrafų: laikais; iš 
jų liko tik vienas mažylis, išgelbėtas vasalo; vėliau jis irgi leido- 
si prie Dunojaus, kur susirado savo giminiečius ir vedė šios 
šakos paveldėtoją — iš čia kilę mano tėvai ir aš taip pat. 

— Vadinasi, jūs esate grafas fon Froidšteinas? 

— Lygiai taip pat kaip Karolis II — Ispanijos karalius. 

— Kodėl jūs nesinaudojate titulu? 

— Todėl, kad neturiu jokio noro būti vadinamas ponu 
grafu, kai neturiu karietos ir liokajų jos paskuigalyje. Grafas, 
užsidirbantis duoną pragyvenimui, visad man atrodys nesąmo- 
nė, kuriai nepasiduosiu. 

— Tasai žmogus labai garbingas ir sveikos mąstysenos, — 
vakare pasakė princesė savo kambarinei. — Jis vertas daugiau 
nei turi. 

Nuo šios dienos Saltarelo arba Bokanegra, vadinkite kaip 
norite, labai susidomėjo Froidšteinu, niekam neišsiduodama, 
netgi tajai kambarinei, lig šiol visų jos užgaidų patikėtinei. Iy- 
lomis jį stebėjo; kas pažįsta moters, irgi žino, koks šisai simp- 
tomas rimtas. Tačiau dėl to nė kiek ne mažiau ieškojo malo- 
numų, nė kiek ne mažiau buvo pati prašmatniausia ir elegan- 
tiškiausia iš Ispanijos damų, o šviesūs jos plaukai nė kiek ne 
mažiau vertė suktis visų dvaro plevėsų galvas. 


Barbarosa — Rudabarzdis, taip buvo vadinamas, Šv. Romos 
imperijos imperatorius Frydrichas I (1155-1190). 

* burggrafas — vid. amžių Vokietijoje pareigūnas, turėjęs admi- 
nistracinę, teisminę ir karinę valdžią, miesto ir pilies viršininkas. V. Hugo 
sukūrė pagarsėjusią dramą “Burggrafai" (1843) apie vokiečių feodalų 
kovas. 

Taip dalykams klostantis, viena nebejauna dama, apie 
kurią kitados daug kalbėta, susigalvojo savo namuose links- 
mintis ir linksminti kitus, lyg vis dar tebebūtų dvidešimtme- 
tė. Ėmė rengti kaukių balius su būdingais kostiumais, kur su- 
sibėgdavo visa aukštuomenė. Tai tapo mada, šėlsmu. Jos rū- 
mai buvo puikūs, sodai — nuostabūs; atverdavo juos ir ap- 
šviesdavo venecijietiškais žibintais, kaip tą pirmasis padarė 
kunigaikštis d'Astorga savo garsiojoje šventėje; čia prapul- 
davai tarp šachmatine tvarka susodintų medžių bei už skrob- 
lų atvašynų, čia mėnesienos šviesoje ir skambant serenadoms, 
atliekamoms nematomų muzikantų, buvo kalbama apie mei- 
Ig. Mergišiai buvo sužavėti: niekad jiems nepasitaikydavo to- 
kių gražių progų. 

Per patį viso to įkarštį vieną vakarą užgriuvo Austrijiečių 
namų princas pagal moteriškąją liniją, vyriškąja susijęs su Va- 
zomis' ir nežinau dar su kokiais karališkaisiais namais. Su slapta 
misija buvo pasiųstas į Ispanijos dvarą prižiūrėti Mansteldo, 
kuris nesistūmėjo į priekį, ir pasistengti perprasti didijį ipėdi- 
nystės reikalą, neduodantį ramiai miegoti Vienos ministrų ka- 
binetui. Princas, kuris vadinosi hercogas fon Oldenburgas, buvo 
nuostabiai gražus, suktas kaip lapė, tačiau savigyra bei akiplė- 
ša... ko pakaktų trims prasisiekėliams. Isivaizdavo esąs žmo- 
nių giminės stebuklas, nemanė, kad kas galėtų jam atsispirti ir 
traktavo moterį kaip pražuvusią, jeigu tik ši duodavo jam pa- 
bučiuoti savo ranką. 

Buvo priimtas karaliaus ir karalienės, pastaroji jam pasi- 
rodė graži ir žvelgianti t jį palankiai. Pas kardinolą susitiko 
su Bokanegra, vertino ją iš aukšto — suprantama, ne į akis, 
bet savo kalbomis, apie kurias tuoj pat princesei buvo pra- 
nešta, nes visad esti žmonių, linkusių pakartoti tai, kas kitam 
nemalonu. 


Vazos — Švedijos karalių (1523-1654), Lenkijos karalių ir Lietu- 
vos didžiųjų kunigaikščių (1587-1668) dinastija. 

Bokanegra mėgo juoktis, turėjo itališko kraujo, tad sau 
pasižadėjo atsikeršyti — tereikėjo sugalvoti kaip. Paprastų pa- 
prasčiausia būtų priversti hercogą fon Oldenburgą ją įsimylėti 
ir paskiau iš jo pasijuokti. Bet, pirma, tai nebuvo lengva: tokie 
žmonės įsimyli tik save pačius; o paskui, šitai panėšėtų į tai, ką 
gali pamatyti visur, O ji norėjo kai ko geriau. 

Vis ieškojo būdų, ir atsitiktinumas ją nuvedė ten, kur no- 
rėjo atsidurti — ir greičiau nei galėjo tikėtis. 

Kartą vakare, lydima savo įprastos svitos, jinai nuvyko į 
senjoros Oktavijos Benarės pokylį. Vilkėjo prancūziškais dra- 
bužiais, kuriuos labai mėgo ir kurie išryškindavo jos taliją. Ie- 
buvo matyti šviesūs plaukai, bet ir tie, pridengti apsiausto su 
gobtuvu, darė ją panašią į išsirengusią bažnyčion šventuolę. 

Hercogas fon Oldenburgas leido visiems suprasti, jog yra 
atkreipęs į save karalienės dėmesį. Iš jo pasijuokta, nes tokia 
tuščiagarbystė vien šito ir tenusipelnė; karalienė buvo visų per- 
nelyg gerbiama, kad tokie išsišokimai galėtų jai pakenkti. 

Tą vakarą jis pasipūtęs atvyko iš rūmų, kur praleido visą 
popietę šnekučiuodamasis su Ana apie jos giminiečius, kuriuos 
jis pažinojo, ir apie daugelį kitų jos krašto dalykų, kurie ją nuo- 
latos domino. Išėjo įsitikinęs, jog ją suviliojo, jog Mansfeldas 
ir Darmštatas — tik neišmanėliai ir kvailiai ir jog per kelias 
dienas jis pasieksiąs pergalę. 

Vaikštinėjo po alėją, kai kažkokia prancūziškai apsiren- 
gusi moteris praėjo pro šalį. Vienas iš jo dvariškių lengvabū- 
diškai, — o toksai šis ir buvo, — pastebėjo: 

— Žiū, toji dama su gobtuvu ir rausrusviu paauksuotu 
sijonu: tik pažvelkite į tuos šviesius plaukus — kaip ji stengiasi 
juos slėpti; šitas liemuo... Tai karalienė! 

— Ą! — sušuko Oldenburgas. — Privalėjau ją atpažinti 
iš žvilgsnio, kurį man metė praeidama. 

Ir jis tuoj pat leidosi paskui bėglę, šūktelėjęs savo ben- 
drams, kad paliktų jį vieną, kadangi, be abejo, ji atvyko į poky- 
lį, norėdama čia su juo susitikti. 

Mintis, kad Ispanijos karalienė, ypač šita, galėtų dalyvau- 
ti panašiame pokylyje, buvo tokia juokdariška, jog daugelis nu- 
sikvatojo. 

— Tegu sau bėga, — šnabždėjosi tarp savęs. — Gaus ge- 
rą pamoką; juk tai Bokanegra. 

Netrukus jis pasivijo kaukę, kurią persekiojo; nors ir pats 
buvo su kauke, jį nesunku buvo atpažinti — mat nemėgo slėp- 
ti savo veido, ypač burnos ir dantų, įstabiai Žavingų; taigi turė- 
jo užsidėjęs tik aksominę puskaukę. 

Prisiartinęs prie princesės (iš tikrųjų tai buvo ji), nutaisė 
galantišką ir kartu pagarbią miną; tai ją didžiai nustebino, ka- 
dangi buvo girdėjusi persakytą jo nuomonę apie ją. Iš vienin- 
telio žodžio, kurį tasai šnibžtelėjo, jai viskas paaiškėjo. 

— Ak, ponia, kokia malonė! Aš sutrikdytas... Ar teiksitės 
tęsti neseniai mūsų pradėtą pokalbį? Esu neapsakomai laimin- 
gas, atsitiktinumas man gerai pasitarnavo. 

Bokanegra neatsispyrė malonumui pasityčioti iš to šir- 
džių ediko. Nemėgo karalienės ir nelabai ėmė į galvą, kad gali 
ją sukompromituoti; be to, tikėjosi prieš pokyliui baigiantis 
nusidengti veidą ir duoti jam gerą pamoką, kaip ir pranašavo 
senjorai. 

Atsakė išsisukinėjamai ir viską vokiečių kalba, kurią Is- 
panijos dvare visi mokėjo dėl nuolatinių ryšių su Austrija. At- 
leido Froidšteiną, kuris ją lydėjo, šio paprašydama nepamesti 
jų iš akių, ir stačiagalviais nėrė į šį nuotykį, žadantį jai begalinį 
malonumą. 

Oldenburgas pradėjo banalybėmis, prisiminimais apie 
Noiburgą ir kitką; dama teatsakinėjo neapibrėžtai, ir tai Visai 
suprantama; regėdamas ją sutrikusią, pamanė, kad tai nuo jau- 
dulio, ir labai greit perėjo prie intymesnių kalbų. Šįsyk surado 
pašnekovę: jinai nešykštėjo jokių įtikinamų padrąsinimų ir leido 
jam kvėpti į save tiek smilkalų, kiek geidė. 

Hercogas nesitvėrė džiaugsmu, atakavo ją vis labiau ir la- 
biau, pasakodamas apie savąją aistrą, atviliojusią jį Ispanijon, 

prašydamas naujų pasimatymų, žavėdamasis, jog sugebėjusi 
ištrūkti šiajam; jinai gi sumaniai jį skatino ir atsakinėjo kaip 
tik tiek, kiek reikėjo, kad jis Žengtų toliau — mat paskiau galė- 
sianti iš jo pasijuokti. 

Taip tęsėsi visą naktį. Juodu prnisėsdavo nuošaliose ka- 
binose, kur buvo paruošti užkandžiai, išgerdavo ir pasistip- 
rindavo prie mažų staliukų, tamtyč pastatytų svečių patogu- 
mui — patiekta prašmatni vakarienė tik trukdytų jų intrigoms. 
Žodžiu, juodu nesiskyrė nė minutės, didžiam pakviestųjų 
džiaugsmui ir didžiam Froidšteino, neišleidžiančio jų iš akių, 
nerimui. 

Paryčiui, smagiai pasilinksminusi, princesė pagalvojo apie 
atomazgą. Hercogas mygo ją, kad sutiktų priimti jį rūmuose 
pro kokį nors slaptą įėjimą, tikindamas surasiąs kelią, nors gau- 
tų išgrįsti auksu ir deimantais. Jinai prašydinosi ir po truputėlį 
leidosi įkalbama, tuo pat metu nejučia kreipdama jį tenlinkui, 
kur buvo ryškiai apšviesta ir gausu svečių grupelių. 

Juodu atsidūrė tenai, pamanytum, labai užimti vienas ki- 
tu, ir princesė jau rengėsi užbaigti komediją, nė kiek neįtarda- 
ma, kokios susilauks atomazgos. Viena kartu su ja į pokylį at- 
ėjusi dama ir dabar jos ieškojusi, nusprendė įsiterpti į nuotykį, 
visa gerkle nusikvatodama: | 

— Ak taip! Ar ne metas jau grįžti, karaliene? Negi ma- 
note, kad turime čia likti ligi rytojaus? 

Tai buvo viena iš tų vėjavaikių, kurios puola strimgalviais 
pirmyn, nieko nepaskaičiuodamos. Hercogas didingu gestu ją 
pertraukė pridurdamas: 

— Tu apsirinki, gražioji kauke! 

— Visai neapsirinku, pone; veikiau tai jūs apsirinkate. Ar 
dar nebaigei šaipytis iš j07? Nenori paleisti jo su tiek, kiek nusi- 
pelnė, mano gražioji Inese? 

Hercogas sukluso: 

— Kas? Kas yra? Ką sakote? 

Minia pratrūko dar stipresniu įžeidžiamu kvatojimu. 

— Kas yra? Tas, kad tave apgavo, gražusis paukšteli, be- 
sipuikuojantis savo plunksnelėmis ir skleidžiantis uodegą, kad 
tavimi gėrėtųsi. 

— Mane apgavo? Aš nesuprantu. Eime, ponia, eime to- 
leliau; toji persona apsirinka ir mus laiko kažkuomi kitais... 

Bokanegra apsisprendė. Atsitiktinumas šį vakarą jai tei- 
kė puikiausią paslaugą. Dėl to, kad josios bičiulė nesuturėjo 
liežuvio už dantų, visa išsiriš greičiau nei ji iš pradžių įsivaiz- 
davo, ir jos triumfas bus pilnesnis. Apsimetė neišgirdusi pas- 
kutinių žodžių ir nepasijudino iš vietos. 

— Ak! Ak! Ak! — nesiliovė įkyruolė. — Aš apsirinku! 
Kaip vadiniesi, rašyte užrašyta ant tavo asmenybės, gražusis her- 
coge fon Oldenburgai, o tavo bičiulė dar labiau žinoma, tai... 

— Neištark jos vardo, nelaimingoji! Arba aš tave nudėsiu. 

— Tik pažvelkit, koksai pyktis! Ak! Ak! Ak! Juoksiuos 
visą savo gyvenimą. Ji pati atskleis savo vardą ir visai nesisten- 
gia slėptis nuo jūsų — dabar, kai atsikeršijo! Jai tai gražiausia 
keršto dalis — josios signatūra, ir jūs ją turėsite. 

Emė burtis ratas, žiūrovai juokėsi kaip ir jaunoji moteris, 
netrukus princesė ir pati nebepajėgė sutramdyti savo linksmy- 
bės, regėdama rūškaną savo aukos miną. Instinktyviai šisai su- 
vokė tampąs pašaipų taikiniu visiems tiems besikvatojantiems 
iš jo Žmonėms, ir pyktis plūstelėjo jam į veidą. 

— Ponia, — tarė jis, — jeigu jūs toji, kurią aš spėju, pri- 
valote iš čia dingti, kadangi ši vieta jums netinkama, arba, 
jeigu nepaisant mano perspėjimo pasiliekate, pasekmės kris 
ant jūsų. 

Princesė toliau juokėsi, slėpdamasi už vėduoklės. 

— Jūs perspėta, ponia, ką nuspręsite? — pakartojo jis, 
vis labiau ir labiau niršdamas. 

— Na gerai, liekame, pone, — tarė ji. 

— Jūs to norite. Tad, ponia, aš sužinosiu, kas jūs. 

Ir su neregėtu įžūlumu jis nuplėšė jai kaukę, o tuo pat 
metu ir jojo paties nuskriejo keliolika žingsnių į šalį. Iš minios 
išsiveržė vieningas riksmas — įtūžio riksmas, aidu atsikartojęs 
sode. Penkiasdešimt špagų iššoko iš makštų ir tarp jų — prin- 
co fon Darmštato, kuris ką tik atvyko ir kuris per bruzdulį nu- 
girdo karalienės vardą. 

Bet vienas žmogus metėsi priekin pirma visų kitų — iš- 
keltu ginklu ir siekdamas ranka; vienu mostu patraukė prince- 
sę nuo Oldenburgo ir atsistojo priešais pastarąjį, savo špagos 
plokštuma suduodamas šiam per petį. 

— Jūs priklausote man, pone, ir prisiekiu, jūs arba aš mir- 
sime dėl šio įžeidimo. Kas nori būti mano sekundantai, po- 
nai? Tuojau pat, šią minutę, čionai, šioje dykoje vietoje, prie 
žibintų šviesų, matysime labai gerai; toks įžeidimas negali likti 
nė valandą nenubaustas. 

Froidšteinas žingtelėjo neabejodamas, kad jį seks iš pas- 
kos, o hercogui nereikėjo pakartoti iššūkio; abu jie buvo vie- 
nodai susijaudinę. Princesę išnešė nualpusią, ir dvejetas prie- 
šininkų užėmė poziciją, apšviesti šimto Žibintų, kuriuos šimtas 
liudytojų nuplėšė iš visur, niekas nė nemanė juodviejų per- 
skirti. Tai buvo kova, turėjusi įrodyti, kas iš jų teisus. 

Ilgai ji netruko; trečiu ar ketvirtu išpuoliu Froidšteinas, 
mitresnis už savo varžovą, perdūrė jį kiaurai; hercogas parkr- 
to netgi neriktelėjęs. Visi susigrūdo aplinkui, jis iš tiesų buvo 
negyvas. Niekad atpildas nebuvo greičiau ištikęs. 

Froidšteinas, šiek tiek atlėgus įtūžiui, sumojo nuėjęs gal- 
būt per tolokai ir jog nužudyti imperatoriaus giminaitį — tai ne 
būdas susilaukti bet kieno paramos. Pagalvojo, kad reikia neš- 
dintis iš Ispanijos; bet pirmiau, iki galo išlikdamas nteriu, nuėjo 
į kardinolo rūmus pasiteirauti apie Bokanegrą ir josios nuoalpį. 

Ši jautėsi geriau, nors labai nerimavo. 

— Pasakykite jai, — kreipėsi jis į liokajus, — kad akiplėša 
negyvas. 

Paskiau pasislėpė pas vieną savo bičiulių, kuriam pavedė 
teirautis apie jo reikalą ir nuolatos jam pranešinėti. 

Hercogo fon Oldenburgo mirtis, kaip ir tikėtasi, plačiai 
nuskambėjo. Mansiteldas tuoj pat pranešė apie ją Vienos dva- 
rui ir, kai kurjeris sugrįžo, jis gavo įsakymą suieškoti kaltinin- 
ką, griežtai pareikalauti, kad tasai būtų ištremtas iš karalys- 
tės — taip būsią galima parsiųsdinti jį Austrijon ir teisti pagal 
labai griežtus šios šalies įstatymus dėl dvikovų. 

Kardinolas, mygiamas savo dukterėčios, taip pat parašė 
ir meldė, kad kaltininko pasigailėtų, nes jis gynęs princesę Sal- 
tarelo, rimtai žuvusiojo įžeistą. Prašė šios malonės kaip žmo- 
gus, pateikęs savo atsidavimo įrodymų ir turįs teisę į atlygį. 

Jam netgi neatsakyta, o grafui fon Mansfeldui atėjo nau- 
jas įsakymas, dar primygtinesnis už pirmąjį. Kardinolas pasi- 
jautė skaudžiai įžeistas ir neišturėjo dėl to nepasiguodęs prin- 
cesei bei keletui savo bičiulių. Princesė jį išklausė dėmesingai. 

— Monsinjore, — tarė ji, — kas dėl to nutiks ponui fon 
Froidšteinui? 

— "Tas, kad bus ieškomas, ir jeigu jį suras, išsiųs į Vieną, 
kur vargšas ilgai neišgyvens. 

— Ar mes šitai pakęsime, dėde? Juk dėl manęs šis bajo- 
ras atsidūrė tokioje sunkioje padėtyje. 

— Vienintelis būdas jį išgelbėti — tai sužinoti, kur slaps- 
tosi, ir patarti, kad patyliukais išvyktų į Prancūziją ar į kokią 
kitą priešišką Austrijai šalį. 

— Aš sužinosiu, dėde. 

— Tuomet pažadu jums padėti, ir ne aš liksiu kaltas, jei- 
gu jis neišsisuks iš to laimingai. 

— Puiku, dėde, — tarė ji šaltai. 

Gerai žinojo, ko imtis; patikimas bičiulis nepaliko jos ne- 
žinioje, atvykęs pasiteirauti įsakymų josios gynėjui. Bokaneg- 
ra buvo gera ir teisinga, po savo nuotykio daug mąstė ir jautėsi 
privalanti atitaisyti žalą tam, kuris taip narsiai rizikavo dėl jos 
savo gyvybe. Po pokalbio su dėde parašė Froidšteinui: 


Kartą esate man pasakęs, jog sutinkate priimti turtą iš mo- 
ters; jeigu atsisakysite manojo, žinosiu, kad manęs nemylite. 


Jis atsakė po valandos: 

Sutinku su viskuo, ponia, jeigu mane mylite; su nie- 
kuo — jeigu tai darote iš gailesčio kenčiančiam. 


Bokanegros replikos ilgai laukti neteko, ji buvo dar lako- 
niškesnė bei aiškesnė: 


Kurią dieną kartu išvykstame? Dora moteris privalo 
dalytis su savo vyru tremtimi. 


Froidšteinas nesitvėrė džiaugsmu: juk jau buvo bemaž 
pražuvęs; troško ateiti dienos aky ir pulti princesei prie kojų. 
Šiai teko jam tai uždrausti. Jis paliko savo slėptuvę nakčia, at- 
vyko į kardinolo namus ir iš ten tepasitraukė šio paties vidur- 
naktį sutuoktas su gražiąja Saltarelo. Porto Kareras nesiprie- 
šino, kai įsitikino, kad tai iš tikrųjų vienas iš tų Froidšteinų ir 
kad jam nieko nestinga, išskyrus savo šeimos turtų. 

Laikė jį paslėpęs savuosiuose rūmuose, o tuo tarpu dėljo 
buvo griozdžiama visa Ispanija. Niekas nepagalvojo ieškoti jo 
čia. Princesė pamažėle taisėsi išvykti. Ketino važiuoti į Lisabo- 
ną, kur turėjo reikalų, o be to, norėjo atsidurti toliau nuo Mad- 
rido, kad būtų pamiršti jos paskutinieji nuotykiai. Ir bičiuliai, 
ir priešai ją suprato; dėjosi visiškai nerūpestinga ir vaizdavo 
bemaž besigailinti palikti savąjį kraštą dėl kito, jai Visai nepa- 
žįstamo. 

Tarp žemiausių jos tarnų buvo keletas negrų — nubų! 
ar kafrų'; jinai juos labai mėgo. Aprengti keistomis spalvo- 
mis, jie buvo nuskirti kartu su nešulinių mulų varovais į kor- 
težo galą. Ji pamažėle perkirto Ispaniją, atvyko į Lisaboną, 
ir netrukus Gazette de Hollande“* pranešė, kad grafas ir gra- 
fienė fon Frotdšteinai buvo priimti jų portugališkųjų dide- 
nybių. 


nuba:i — Afrikos senovinio Nubijos regiono (dabar atitinkančio 

Šiaurės Sudaną) gyventojai. 
kafrai — tautovardis, kuriuo kolonizatoriai europiečiai vadino 
kosus (gentis, gyvenanti Pietų Afrikos Respublikos Kapo provincijoje ). 
' Gazette de Hollande (“Olandijos laikraštis") — buvo populia- 
rus Prancūzijoje, nes jame nesivaržant pasakota apie Versalio papročius. 

Kaip matome, pokštas pavyko. Tačiau kardinolas tuo ne- 
pasitenkino. Tebegriežė dantį dėl to, kaip buvo su juo pasielg- 
dės Ispanijos sosto, nors jam tektų gautis ieškant įpėdinio į 
kitą pasaulio kraštą. 

Princas fon Darmštatas buvo įsitikinęs, kad šioji maža 
priežastėlė turėjo didelės įtakos testamentui: Porto Kareras 
tuo nesigyrė — buvo pernelyg apsukrus diplomatas, kad prieš 
visus girtųsi valstybės gerovės reikalais. Tie garsūs politikai, 
taip besirūpinantys kitų gerove, tegalvoja vien apie savąją ir 
apie tai, kas liečia jų interesus. Esu regėjusi juos iš arti ir Ži- 
nau, kaip yra iš tikrųjų; galima manimi tikėti. 

Mansfeldas irgi šiek tiek nukentėjo per šį reikalą ir gal 
todėl neparodė itin didelio uolumo, kad suieškotų kaltininką. 
Sykį jis nejučia prasitarė: 

— Nuo šiol jie žinos, kad Ispanijoje nevalia daryti ką nori 
ir kada non. 

Toji pusiau nesėkmė sugrąžino jį su dar didesniu įkarščiu 
prie savo sumanymo. Mygo Berlips įtakoti karalienę, o dar la- 
biau — Darmštatą, su kuriuo elgėsi kaip su drovuoliu ir vaiku, 
bijančiu šešėlio. Pastarasis matydavosi su karaliene mažne kas- 
dien; bet nepaisant jos geros valios, rasdavo karalienę tokią 
ramią, tokios giedros nuotaikos, jog jis niekaip negalėjo laiky- 
ti aistra jausmo, kurį jai kėlė. 

Ir tuo pat metu ji buvo labai maloni, netgi itin palanki, 
kad jis visiškai prarastų viltį. Berlips palaikė jį, palaikė Mans- 
feldą, kartkartėmis stebėdamasi tais begaliniais pasitarimais. 

— Jūs nepažįstate karalienės, — sakydavo ji, — nepažįs- 
tate šių rūmų iš vidaus, kur niekas nejuda, kur kiekvienas turi 
savo nustatytą vietą ir negali užimti kitos. Karalius nuo jos ne- 
sitraukia, vyriausioji kamarera — juolab. Jinai negali rašyti, 
nes jai nepalieka nei plunksnų, nei rašalo; kai ji nori duoti ži- 
nią savo artimiesiems, tenka pakviesti sekretorių, kuris visa tai 
laiko po raktu — ne dėl karaliaus pavydo, o todėl, kad toksai 

kunigaikštienės de Vilafrankos įsakymas; toji gan lengvai su- 
kalbama dėl viso kito, bet nepalenkiama šiuo klausimu. Ma- 
nau, bijomasi, — ir galbūt užvis labiausiai jūsų, — kad niekas 
nesužinotų apie karaliaus būklę, turint omenyje tą įpėdinystę. 
Sakau čia tuos dalykus, pone grafe, kuriuos ir pats Žinote, vien 
todėl, jog, noriu jums paaiškinti tai, ko nesuprantate. 

Nors šie argumentai buvo gana neįtikinami, teko jais pa- 
sitenkinti; tad kuriam laikui Mansteldas apsišarvavo kantry- 
be. Ponas fon Darmštatas jos jau stokojo. Berlips anaiptol ne- 
manė, kad karalienė jo nemylėtų; kaip sakiau, nuoširdžiai tuo 
tikėjo. Žmogus tokios sielos kaip ji nepajėgė suprasti ir įver- 
tinti karalienės jausmų karaliui. Tad įsikalė sau į galvą, jog įsi- 
teiksianti jai, jeigu pastūmėsianti ją atsikratyti šio neapibrėž- 
tumo, nejučiom suartindama su tuo žmogumi, kuris paguostų 
sielvarte ir vienatvėje. Karalius ketino vienas pats vykti į Esku- 
rialą pasimelsti prie velionės karalienės kapo. Kai būdavo svei- 
kos nuovokos, nemėgdavo, kad Ana jį lydėtų: suvokė, jog tai 
jai kančia, ir troško nuo to apsaugoti, nors ši visados prašyda- 
vo, kad pasiimtų ją drauge. 

Ponia fon Berlips savaip mylėjo karalienę. Neturėjo jo- 
kių principų nei gėdos; maža jai terūpėjo, kad išliktų dora, kad 
tik taptų laiminga, nesvarbu kaip, ir kad tik praturtintų savo 
guvernantę. Pinigai buvo jos dievas, karalienė — tik po jų. 

Taigi vieną rytą, kai įsimylėjęs princas liūdnas vaikštinėjo 
po savo sodus, kur jau nebekeldavo švenčių ir tepriiminėdavo 
rimtus bičiulius, jis išvydo nuo alėjos galo artinantis šypsančiu 
veidu poną fon Mansteldą, kuris iš tolo jį pasveikino pajuo- 
kaudamas: 

— Džiaukitės ir būkite pasirengęs, — tarė jis. — Apsivilki- 
te gražiausiais drabužiais ir nueikite šį vakarą prie garbės sen- 
jorų mažųjų laiptų apačios: dešimtą valandą toje vietoje rasite 
diskretišką personą, kuri jus nuves ten, kur esate laukiamas. 

— Dieve mano! — sušuko princas blykšdamas. — Ne- 
jaugi galima patikėti? 

— Tikėkite, nes aš jums tą sakau, brangusis prince. Paga- 
liau mes pasieksime savo tikslą, ir daugiau manęs Vienoje ne- 
bevadins besmegeniu, nesumaniu nevykėliu. 

— Meldžiu jus, pone, nekalbėkite man apie Vieną nei 
apie savo intrigas; jūs mane gąsdinate, bijau, kad galiu netin- 
kamai pasielgti, įsivelti į kokį tamsų sąmokslą, kuris pražudys 
karalienę, įstums ją į pinkles. Nenorėčiau savo laimės šia kai- 
na; jeigu aš tampu aklu tokio nusikaltimo įrankiu, įspėju jus, 
pone, nesitikėkite toliau mano pagalbos, kai būsiu visa tai at- 
skleidęs. 

— Jūs išprotėjote, prince; meilė susuko jums galvą. Eiki- 
te į savąjį pasimatymą ir apie nieką kitką negalvokite; rimti 
dalykai — rimtiems žmonėms, meilės paikystės — jauniesiems: 
gražiems senjorams ir dailioms damoms; eikite į susitikimą ir 
negalvokite, kas iš to seks, kad nereikėtų pradėti viską iš naujo. 

— Aš neisiu. 

— Dievuliau! Ir kodėl gi? 

— Aš jūsų bijau. 

— Kiek dar sykių reikia jums kartoti? Aš myliu karalie- 
nę, linkiu gera jai ir jums, nieko jai neatsitiks — ne daugiau 
nei jums, bajoro garbės žodis. 

Darmštatas patikėjo; buvo įsimylėjęs ir taip ilgai laukė 
tos pažadėtosios valandos, jog jį lengva buvo įtikinti. Jam at- 
rodė, kad ši diena niekad nesibaigs, stengėsi paskubinti valan- 
das, lakstė į namus ir iš jų, ėjo į rūmų aikštę žvelgti į sienas ir 
galų gale, stojus nakčiai, jis paskubom apsirengė visas juodai, 
kaip tą mėgo karalienė, kaip rengdavosi d'Astorga; tačiau jis 
neturėjo gražiojo Aukso vilnos ordino su deimantais; užtat už- 
sikabino auksinį vėrinį su karalienės portretu medalione, kurį 
šioji jam buvo padovanojusi. 

Lygiai dešimtą jis atsidūrė prie nurodytųjų laiptų apačios 
ir netrukus pajuto, kaip jo delną palietė kita ranka, o kažkoks 
balsas vokiškai sumurmėjo: 

— Eime. ekscelencija! Jūsų nekantriai laukia. 

Karalienė buvo pratusi gyventi kitaip nei Luiza d'Orlean. 
Dažnai, karaliui jau atsigulus, likdavo sėdėti viena savo kam- 
baryje ir tik vėliau prie jo prisijungdavo. Jam kur nors išvykus, 
jinai ilgai neidavo miegoti, užtrukdavo ar savo maldykloje, ar 
kabinetuose; prie savęs pasilikdavo arba Berlips, arba kurią 
nors iš savo moterų, kartais išsiųsdavo jas visas ir vakarodavo 
vienumoj. Tai būdavo jos svajonių ir prisiminimų metas. 

Tą vakarą jinai sugrįžo į atokiausiąjį iš savo kabinetų ir 
įsitaisė dirbti. Siuvinėjo užtiesalą karaliaus lovai ir laikė savo 
garbės reikalu pabaigti šį gražų darbeli. Ponia fon Berlips atsi- 
sėdo jai prie kojų, mintyse ieškodama būdo, kaip padaryti, — 
neišsiduodant, jog yra ją perpratusi, ir paliekant laisvą valią 
pačiai nuspręsti, kaip išsaugoti savąją paslaptį, — kad karalie- 
nė priimtų princą. 

Nėra reikalo nė sakyti, Ana liūdėjo; ir kas gi neliūdi Ispa- 
nijos dvare! O karalienė labiau už kitus, ypač šitoji, nykstanti 
nuo negalios, kuriai nebuvo vaistų. 

Matydama, kad Berlips jai neatsakinėja ar bent atsakinė- 
ja išsiblaškiusi, jinai pasinėrė į savo mintis bei liūdesį ir dau- 
giau jos nešnekino. 

— Ponia, — pagaliau tarė Berlips, — ar nepyktumėte ant 
bičiulės, kuri atspėtų jūsų norus ir kuri apsaugotų jus nuo ne- 
patogumo juos išsakyti? 

— Atvirkščiai, būčiau labai jai dėkinga; manau, tai neke- 
lia jokių abejonių ir kitaip nė negalima galvoti. Kodėl manęs 
klausiate? 

— Noriu jums užduoti ir kitų klausimų; po to būsiu visai 
rami! Ar sutiktumėte matyti čia, pas jus, bičiulį, kuris numirs, 
jeigu jo nepriimsite, ir kuriam jūs galite sugrąžinti gyvenimą? 

— Kalbėk aiškiau, Berlips, aš nieko nesuprantu. 

— Pasistengsiu, kad mane suprastumėte. Jums patinka 
princas fon Darmštatas? 

— Žinoma, ir dargi labai. 

— Jam būtina su jumis pakalbėti, kažką jums pasakyti, 
pamatyti jus vieną, jį graužia sielvartas... nežinau koks... Su 
manimi apie tai nešnekėjo, tačiau kelia man didelį gailestį ir... 

— Tu sutikai? — gyvai paklausė karalienė nurausdama. 

— Taip, ponia; ar blogai pasielgiau? 

— Ne, nes aš irgi norėjau jį pamatyti, man būtinai reikėjo 
pamatyti jį slapčia, galbūt aš dar ne sykį su juo matysiuos, ir 
jeigu tu sutinki padėti... 

— Žinoma! Ar jums ką nors atsakydavau? Perpratau jus, 
mano karaliene: ką tik jums tai pasakiau, aš atspėjau jūsų no- 
rus. Ar dabar mane suprantat? 

— Kaip! Berlips, tu atspėjai?.. Betgi tu nežinai kodėl, ne- 
gali to Žinoti... 

— Ne, ponia, ne, aš nežinau. 

— Tik nepamanyk, Berlips, kad brandinu nors mažiausią 
mintį, išeinančią už mano priedermės ribų. Bent nesu tokia 
moteris, kurią būtų galima tuo įtarti, ir Dievas, kuris mato ma- 
no širdį, žino, apie ką aš galvoju. Pasirinkau princą fon Darm- 
štatą, kadangi man žinomas jo atsidavimas ir santūrumas; O 
be to, jis priklauso mūsų brangiajai Vokietijai, yra mano gimi- 
naitis, šneka mano vaikystės kalba. 

— Puikiai visa tai suprantu, ponia. 

— Aš ėmiausi didžiulio darbo, tiesiog milžiniško; ar man 
pakaks jėgų eiti ligi galo? Ar sugebėsiu įtikinti? To nežinau, 
tačiau viliuosi. 

Šis pokalbis tęsėsi iki tolei, kol princas turėjo būti įves- 
dintas vidun. Visi rūmuose miegojo, tebuvo girdėti sargybinių 
žingsniai ir screnosų' šūksniai tolumoje. Ponia fon Berlips pa- 
keitė savo planus: užuot palikusi jaunikaitį laukti laiptų apa- 
čioje, jinai įsivedė jį į savo kambarį, susisiekiantį su karalienės 
kabinetu siauru koridorėliu, kuriuo niekas nevaikščiodavo, iš- 
skyrus jiedvi. 


serenos s — panaktinis sargas. 


Karalienė, apie tai painformuota, atsargumo dėlei nu- 
sprendė kai ką pakeisti. Liepė poniai fon Berlips atsivesti princą 
į savo kambarį gan ankstyvą valandą, kad vyriškis, esantis šioje 
rūmų dalyje, nesukeltų įtarimų, jeigu kas jį pastebėtų; princas 
turėjo vilkėti labai paprastai, panašiai kaip komersantai ar dak- 
tarai chirurgai, tai yra juodais drabužiais ir tokios pat spalvos 
apsiaustu su plačiabryle skrybėle pakeltais kraštais, be plunks- 
nų. Šitaip jis neatkreips niekieno dėmesio. Kiaurą dieną sežo- 
ras de honor ir azafatas!, ateidavo dainavimo mokytojai, rašti- 
ninkai, pirkliai. Jį palaikytų vienu iš jų. 

Šįsyk tebus priimtas toks, koks yra, bet daugiau šitaip ne- 
pasikartos. 

— Atvesk mano pusbrolį, Berlips, ir palik mus; aš tave 
pašauksiu, kai turėsi jį vėl nusivesti į savo kambarį ir išlaikyti 
ten iki ryto. Negalima, kad kas pamatytų jį nakčia išeinant iš 
moterims skirtos rūmų dalies... Aš drebu, vos pajėgiu kalbėti. 
Toji būtinybė slapstytis baisi... Dieve, pasigailėk manęs! Die- 
ve, jeigu man pavyks, — tarė ji, guvernantei pasišalinus, — 
atliksiu maldininkystę pas Pilaro Dievo Motiną:. 

Kol kas Berlips jautėsi labai tikra dėl savo žygio ir neabe- 
jojo pasitarnavusi karalienei pagal šios norus. Taip pat jautėsi 
labai tikra dėl savo fortūnos ir mielai būtų trynusi delnus iš 
džiaugsmo. 

Aptiko princą leisgyvį iš jaudulio; pakvietė jį sekti pas- 
kui save ir papasakojo, kaip jam palankiai karalienė yra nusi- 
teikusi. 

— Tai pranoksta mano lūkesčius, monsinjore; matyt, varg- 
šė princesė labai kentėjo, jau bemaž pritrūko jėgų, jeigu drįso 
man šitaip prisipažinti ir atskleisti, ko nori. Prisiminkite, kad 
tai aš daviau jums Žinią ir viską sutvarkiau. 


azafatas (isp.) — tarnaitės, rengiančios ir puošiančios karalienę. 
Pilaro Dievo Motina — kalbama apie Pilaro Dievo Motinos ka- 
tedrą Saragosoje, kur 40 m. po Kr. apaštalui Jokūbui buvo pasirodžiusi 
Švenčiausioji Mergelė ir toje vietoje iš pradžių pastatytas stulpas (isp. pilar). 

Princui galvoje buvo visai kas kita! Apsvaigęs iš džiaugs- 
mo, jis veikiau bėgo nei žengė linkui šio palaimingo kambario, 
kur jo laukė laimė. Žengianti prieky Berlips jam atrodė per 
lėta! Toji pasitraukė į šalį, praleisdama ji, ir gestu parodė prin- 
cesę, sėdinčią prie stalo pasirėmus alkūne. Virpėdamas jis pri- 
siartino. Išvydusi jį, parodė kupiną palankumo ženklą, tartum 
drąsindama. 

Princas tebestovėjo vietoje, apkurtintas savo širdies trinks- 
nių, ūžaujančių jam ausyse. 

— Pusbroli, — prašneko karalienė, — prisiartinkite. 

Princas toliau nežengė nė žingsnio ir atsiklaupė. 

— Ponia, ponia! — sumurmėjo jis. 

Nepajėgė nieko daugiau pasakyti. Šioji taip laukta, taip 
trokšta akimirka pagaliau atėjo; laimė dažnai mus sugniuždo 
ir pislegia. 

— Ponia, — vėl sulemeno jis, — ar aš galėjau tikėtis?.. 

— Pusbroli, atsistokite; kalbate ne su karaliene, o su gi- 
minaite, bičiule, kuri nori būti jums naudinga, nuraminti jūsų 
širdį. Atrodote liūdnas, nelaimingas. Kas jums? Ką galiu dėl 
jūsų padaryti? 

Gerumu ir itin švelnia užuojauta dvelkė karalienės vei- 
das. Darmštatas jame išskaitė tai, ką norėjo išskaityti. Šiek tiek 
įsidrąsinęs, prisiartino ir pabučiavo jai ranką, kurios ši neatit- 
raukė. Ispanijoje tai tokia įprasta malonė, ypač iš karalienės, 
jog tai nelaikoma kaip pas mus ar kur nors kitur tam tikru 
įsipareigojimu. 

— Ką gi, pusbroli, susiieškokite kėdę, atsineškite, ir pasi- 
šnekėsim. Jūs trokštate su manimi pakalbėti; o aš, aš irgi jūsų 
reikalinga; kai jus išklausysiu, tada savo ruožtu išklausysite ma- 
ne ir, tikiuosi, išeisite patenkintas. 

Tie tokie aiškūs žodžiai darėsi bemaž drąsūs šioje situa- 
cijoje. Darmštatui būtų labiau patikę, jeigu ji daugiau varžytų- 
si. Tarėsi matąs nukrentant nuo savo dievybės galvos vieną iš 
aureolių. Vertas pastebėjimo dalykas: vyrai nori matyti mus 
griežtas, sunkiai užkariaujamas — tai paglosto jų savimeilę; ir 

dar — nebežvelgia į mus tomis pačiomis akimis, kai pergalė 
jau pasiekta. Vyro meilė kad ir mylimiausiai moteriai susideda 
iš dviejų trečdalių tuštybės. 

Karalienė to nenumanė. Princui atsisėdus, kalbėjo toliau, 
nešykštėdama padrąsinimų. 

— Ašjūsų klausaus, pusbroli; patikėkite, kad ir ką pasaky- 
tumėte, iš anksto bus jums suteikta, jeigu tik tai mano galioje. 

Vis tebekalbėjo karalienė, o ne moteris; bet įsimylėjėliai 
sulieja jas draugėn. Pirmiausia jinai pasakė nesanti jam kara- 
lienė; nugalėjęs tą varžantį jausmą, alpėjantis iš meilės, jisai 
sumurmėjo, darsyk bučiuodamas šią gražią jam ištiestą ranką: 

— Nejau jūs nutuokiate, ko aš noriu, ponia? Argi išdrįs- 
čiau jums vėl pakartoti, kai tą tiek sykių kartojo mano laiškai? 

— Jūsų laiškai! — nustebusi sušuko princesė. — Jūs man 
rašėte? 

— Dieve mano, ponia, jūs jų negavote? Ar ne jūsų įsaky- 
mu aš esu čia? 

— Žinoma, esate čia mano įsakymu; o dėl jūsų laiškų, tai 
nesu mačiusi jų nė vieno. 

— Akgi! Vargas man! Esu apgautas! 

— Paaiškinkite, pusbroli, aš jūsų nesuprantu, o noriu ir 
privalau suprasti. Drebu dėl to, ką įtariu. Po visu šituo slypi 
pasibaisėtina intriga; regiu bedugnę, kurion stumia mus abu. 
Kalbėkite, aš reikalauju, girdite! Ir kalbėkite atvirai. Jeigu eg- 
zistuoja priemonė atitaisyti blogiui, tai tik atvirumas. Ko jūs 
čion atėjote' 

Princas troško prasmegti skradžiai žemę. Tasai pasitikin- 
tis balsas, tasai žvilgsnis, tyras ir nekaltas, nebuvo moters, ka- 
ralienės, priimančios pirmąkart savo meilužį ir besirengian- 
čios jam taip pat prisipažinti savo meilę. Jis irgi įžvelgė praga- 
riškus spąstus; jis irgi jautė, kad vienintelis būdas jų išvengti — 
tai atvirai viską paaiškinti; tačiau podraug brangiausios jo vil- 
tys sklaidėsi it baltų balandžių pulkelis linkui tų kraštų, apie 
kuriuos jisai svajojo, ir iš kur joms nebebuvo lemta sugrįžti. 
Palydėjo jas žvilgsniu atsidusdamas. 

— Ak ponia! Teatleidžia man jūsų didenybė! Aš be galo 
kenčiu, neturiu jėgų kalbėti. 

— Tada bent atsakinėsite man, pusbroli. Ko iš manęs no- 
rėjote? 

— Jus pamatyti, ponia. 

— Kodėl? Juk matote mane kasdien, nebūtina buvo pa- 
sirinkti šią valandą. 

— Jus pamatyti... vieną. 

— Ą! Ir kokiu tikslu? 

— Ponia, jeigu jūs pati nenujaučiate, aš niekad neišdrįsiu 
jums to pasakyti. 

— Dieve mano! Argi tai įmanoma? Jūs, pusbroli, jūs drį- 
sote, jūs tikėjotės?.. 

— Atleiskite, ponia!.. Mano karaliene, atleiskite!.. 

— Nagi, atsakinėkite man, privalau viską Žinoti. Ięski- 
me šį baisųjį tyrimą, kuris abu mus žeidžia. Jūs man dažnai 
rašėte? 

— Taip, ponia... bemaž kasdien jau šeši mėnesiai. 

— Ak, Švenčiausioji Mergele!.. Kas tuose laiškuose, aš 
nuspėju... Kam juos įteikdavot? 

— Grafienei fon Berlips. 

— Niekingoji! Ji niekad man apie tai neprasitarė. Per- 
duodavo jums atsakymus? 

— Žodinius. 

— Ir kaip jūs turėjote įžūlumo pasiūlyti šį vaidmenį ma- 
no guvernantei? Kaip jinai jus tam padrąsino? 

— Tai nei aš, nei ji, tai grafas fon Mansfeldas. 

— Kaip! Grafas fon Mansfeldas? Dar vienas šio romano 
personažas? Velniava! Grafas fon Mansfeldas! Ir ką gi jis tu- 
rėjo bendra su jumis, su ponia fon Berlips? Man sukasi galva 
nuo tos painiavos. 

— Ponia, ar drįsiu jums viską prisipažinti? Iš tikrųjų, aš 
kaltas. Bet ne tiek, kiek atrodo. Aš priešinaus, atsikalbinėjau, 
buvau nesąmoningai atvestas iki čia, galima sakyti, nesuvok- 
damas, kur einu. Vis dėlto meilė man švietė kelią; dar šįryt, kai 

atvyko ir man pranešė, kad jūs manęs laukiate, šis pasimaty- 
mas, sužinotas iš tokio Žmogaus, man pasirodė įtartinas. Bijo- 
jaus, pats nežinodamas ko; atsisakinėjau, netgi grasinau! Jis 
mane nuramino, savo garbe įsipareigodamas jus globoti, sau- 
goti nuo visų pavojų, palaikyti prieš visus, jeigu kas pultų... Tad 
aš atėjau. 

— Norima mane pražudyti, tai visai aišku, ir jūs padary- 
tas įrankiu. Pasirodys karalius, jo akimis tapsiu prasikaltusi, 
bus pasiekta, kad išsiskirtume, mane nuo jo atplėš, mano vie- 
ton pastatys kitą — klusnesnę, labiau linkusią intriguoti, o aš 
būsiu apkaltinta, pagauta darant nusikaltimą, tokį tolimą ma- 
no širdžiai ir mano norams. O, aš išprotėsiu! Kur toji niekšė 
Berlips? Tegul ateina! Tegul pasiaiškina! Galbūt taps aiškiau... 

Ji gyvai atsistojo, atidarė jungiančiąsias su guvernantės 
kambariu duns ir dusliu balsu pašaukė šią; persigandusi gra- 
fienė atskubėjo ir iš persimainiusio karalienės veido išskaitė 
netikėtai užgriuvusią katastrofą. Turėjo būti gerokai apžil- 
pinta savanaudiškumo ir meilės pinigams, jeigu nieko nesi- 
bijojo. Už paimtus laiškus, už perduotus žodžiu atsakymus 
karalienė negalėjo jai dovanoti: juk tapo sukompromituota, 
šitai rimta bet kurios visuomeninės padėties moteriai, o ka- 
ralienei dažnai lemia gyvybės ar mirties klausimą. Tiktai karšta 
aistra princui galėjo padaryti valdovę atlaidžią, ir tąja aistra 
vargšė Berlips buvo įsitikinusi, todėl taip ir veikė. Tik vienut 
vienas mestas į Aną ir Darmštatą žvilgsnis jai atskleidė pada- 
rytą klaidą. 

— Atsakyk man, Berlips, — tu, kuri mane užauginai, glo- 
bojai kaip savo vaiką, — ką tu galvojai? Ką tu padarei? Ko- 
kion prarajon mane įstūmei? Atsakyk! Bent kad aš žinočiau ir 
kad galėčiau už ko nors nusitverti, jeigu tik dar yra laiko. 

— Aš, ponia! Aš jus įstūmiau prarajon? Veikiau aš pati 
pulčiau jon pirma jūsų ir išgelbėčiau jus, rizikuodama gyvybe. 
Aš maniau... aš tik maniau... 

— Na? 

— Maniau, kad jūs mylite princą savo pusbrolį, kad jūs 
nedrįstate jam nei to pasakyti, nei leisti suprasti; maniau, kad 
jūs esate dėl to nelaiminga, ir todėl norėjau už akių jums pasi- 
tarnauti. 

— Ak, Berlips! Jūs!.. 

— Ponia, atleiskite man, jeigu blogai pasielgiau, tatai per 
mano atsidavimą... 

— O grafas fon Mansfeldas? Koks jo visame šitame vaid- 
muo? 

— Grafas fon Mansfeldas, ponia? 

— Taip, grafas fon Mansfeldas. Ką jūs jam pasakete? Ką 
jis pasakė? Ko norėjo? Kalbėkite, atsakykit greičiau, išsiaiš- 
kinkime šią painiavą, jeigu tai įmanoma. 

— Ponia, grafas fon Mansfeldas kuo pagarbiausiai jums 
atsidavęs; jis kaip ir aš norėjo jus matyti laimingą; tik prisijun- 
gė prie mano ketinimų, štai ir viskas. 

— Ir jūs pasakėte grafui, kad aš myliu savo pusbrolį? Pa- 
sakėte jam tai, nelaimingoji? 

— Taip, ponia. 

— Ir jis žino, kad ponas fon Darmštatas yra čia, pas ma- 
ne, vienas, šią valandą? Ioksai žmogus kaip imperijos amba- 
sadorius nesivelia į meilės kvailiones; jam kas kita galvoje; tai 
šlykščios pinklės, jis nori mane pražudyti, sakau jums! Yra gal- 
būt mane perpratęs! Ką dabar daryti? Ką daryti? 

— Aš pasišalinu, ponia, — tarė princas. 

— Tam, kad iš anksto pastatyti žmonės, galbūt pats ka- 
ralius lauktų jūsų laiptų apačioje, išvystų jus išeinant slap- 
čiomis ir galutinai įsitikintų, jog buvote pas mane? Ne, taip 
netinka. 

— Tačiau jeigu karalius grįš, ponia! Jeigu įeis ir mane čia 
aptiks!.. O! Mansieldas man brangiai užmokės... 

— Meldžiu jus, ponia, kam nerimauti, — įsiterpė Ber- 
lips. — Nieko bloga dėl visa to negali jums nutikti, esu tikra. 
Karalius nieko nežino ir nieko nesužinos; yra Eskuriale ir ten 
liks dar dvi dienas. Ką tik atvyko žygūnas su jo didenybės laiš- 

ku kardinolui ir keliais žodžiais jums: štai jie. Juk pažistate 
karalių, žinote, kad jam nedristų ipiršti klastos, kad jis negalė- 
tų jos griebtis; rašo jums, kad negrįžta; meldžiasi, aprauda ve- 
lionę karalienę; argi ne tokia jo ir jūsų gyvenimo esmė? Ir kai 
aš tai matau, nejau man nevalia manyti, kad jūs galiausiai ne- 
ištversite ir panorėsite viską pakeisti? 

Karalienė klausėsi jos neatidžiai; gyvai sugriebusi kara- 
liaus laišką, kuriame tebuvo dvi eilutės, perskaitė jį ir dabar 
galvojo. Tos dvi eilutės skambėjo sausai, nereikšmingai: Karo- 
lis rašė rytoj sugrįšiąs, nieko daugiau. Karalienės širdį sukaus- 
tė ledas — kaip ir tojo žmogaus, kuris niekad jai negrąžindavo 
nė truputėlio gaunamo iš jos švelnumo ir laimės. Jinai užmir- 
šo pavojų, ką tik išgyventą tokį didžiulį sąmyšį ir tegalvojo vien 
apie šį laišką. Visados taip būna, kai myli, visa nublanksta prieš 
meilę. Darmštatas ją pažadino iš susimąstymo. 

— Ponia, — tarė, — ką jūsų didenybė įsakys? 

— Pone fon Darmštatai... mano pusbroli... aš nežinau. 
Pasišnekėkime, drauge paieškokime supančios mus intrigos 
mazgo. Ponia fon Berlips iš tikrųjų kalta, tačiau ne tiek dėl 
paskatos, kiek dėl savo veiksmų, ir aš ant jos nepykčiau, jeigu 
nebūtų pakišusi ponui fon Mansfeldui tiek pat klaidingos, kiek 
ir pasibaisėtinos minties. Kad aš, aš mylėčiau kurį nors kitą, ne 
karalių! 

— Ponia, ar man atleisite? — vėl prašneko Berlips, aša- 
rodama ir bučiuodama jai ranką. 

— Tau atleisti, Berlips! Kaipgi tau neatleisiu? Esi čia ma- 
no vienintelė bičiulė; jeigu prarasiu tave, kas man beliks? 

— Ponia... 

— O jūs, mano pusbroli! Taip, jūs teisus, o aš klystu — 
todėl, kad kenčiu... Šit, nebesuvokiu nė ką kalbu; kaip ką tik 
mane supusių pavojų, nebejaučiu ir man padaryto įžeidimo; 
tik širdį veria sopulingas liūdesys. 

Šią minutę princas suprato, kaip jis apsirikęs ir kaip kara- 
lienė nuoširdžiai bei karštai myli karalių; nebūtų to įsivaizda- 
vęs, jei nebūtų išvydęs. Jo viltys žlugo. Suvokė, kad šioji jauna 

kankinė yra jo reikalinga, kad jinai beginklė prieš tuos, kurie 
nori arba ją pražudyti, arba išnaudoti saviems tikslams. Min- 
tyse įsipareigojo paaukoti jai savo gyvenimą, jį suklaidinusį jaus- 
mą pakeisti pagarba, amžinu atsidavimu, būti jai broliu ir bi- 
čiuliu. Tasai ryžtas suteikė jaunikaičio veidui valingumo bei 
graudulio išraišką, nustebinusią netgi karalienę. Ši klausiamai 
į ji pažvelgė. 

— Naudokitės manimi kaip tinkama, ponia; šit aš čia prie 
jūsų kojų. Ko pageidaujate, tas bus padaryta, netgi jei turė- 
čiau atiduoti savo gyvybę! 

— Dekui, pone, ko aš pageidauju, ko prašau, tai tegali 
man suteikti vien Dievas. Vis dėlto įmanoma palengvinti ma- 
no nedalią, ir aš to tikiuosi iš jūsų; šįvakar norėjau pasišnekėti 
su jumis, bet dabar nebepajėgiu, mano mintys pernelyg su- 
jauktos. Jūs dar sugrįšite. 

— Kaip įsakysite, ponia. 

— Sugrišite rytoj; O iki tol prašau jus tik vienos paslau- 
gos. Esame supami apgaulių, tad ir mums reikia pavartoti ap- 
gaulę. Rytoj rytą matysitės su grafu fon Mansfeldu; pirmas as- 
muo, kuris pasirodys pas jus, bus jis, neabejoju tuo. Nepasa- 
kokit jam nieko apie tai, kas įvyko, suklaidinkite jį, savo ruož- 
tu priverskite išsikalbėti; gal tada kas nors paaiškės. Tuomet 
Dievas mus palaikys, padės atremti mūsų priešus. Pažadate 
man tai, pusbroli? 

— Prisiekiu jums, ponia. 

— Dabar eikite pas ponią fon Berlips; vėliau aš jai pasa- 
kysiu, k4 manau apie tai, kaip mane myli ir kaip man tarnauja. 
Apleisite jos kambarį, kai tik atidarys rūmų vartus. Dažnai pa- 
sitaikydavo, kad ateidavote rytais pas mane pasiteirauti nau- 
jienų ar atnešdamas mano guvernantei kokią žinią iš Vokieti- 
jos; nesate persirengęs, tad nesislėpkite. Eikite, pusbroli; mels- 
kite Dievą ir šventuosius, kad mus globotų; mūsų jausmai tyri, 
neturėjau jokios nedoros minties, ir aš kuo karščiausiai pasi- 
kliauju tuo, kuris visa gali, visa daro, visa žino! 

Princas pasišalino; ponia fon Berlips uždarė jį savo gali- 
niame kabinete. Kai rytą atėjo jį išleisti, jos akys buvo parau- 
dusios ir apsiašarojusios kaip daug verkusio žmogaus. Ką tik 
buvo palikusi karalienę, kuri jai pakartojo pamokslą. 

Visa įvyko, kaip numatyta: jis paliko rūmus, neatkreipęs 
niekieno dėmesio. 


AXI 


Apie vidudienį grafas fon Manstfeldas prisistatė pas poną 
fon Darmštatą; pastarasis jo laukė ir iš anksto buvo nutaisęs 
veidą jam priimti. Ambasadorius įžengė vidun kaip itin paten- 
kintas žmogus, besididžiuojantis savo sėkme ir laukiantis pa- 
dėkų. Pasisveikino su princu dvigubai širdingiau, ir pirmas jo 
žodis buvo skirtas pasiteirauti, kaip praėjo vakarykščias pasi- 
matymas. 

— Turėjote būti patenkintas, brangusis prince, nes grį- 
žote labai vėlai ar veikiau labai anksti. 

— Jūs Žinote? 

— Aš pats mačiau jus išeinant iš rūmų devintą valandą 
ryto. Beje, tai visiškai pagal taisykles; matyti, kad išmanote ga- 
lantiškumo reikalavimus. 

— Jūs mane matėte? 

— Mačiau jus ieinantį, mačiau ir išeinantį. Nejau mano- 
te, kad kam nors kitam patikėčiau panašias pareigas? Tokia- 
me rimtame ir slaptame reikale būtina viską matyti bei Žinoti 
pačiam. Taigi, kas įvyko? 

— Tas, ką ir buvo galima numatyti, tas, kas ir turėjo įvykti. 

— Jūs patenkintas? 

— Sužavėtas! 

— Puiku! Ir jūs ten sugrįšite... kada? 

— Ši vakarą. 

— Vis geriau ir geriau! 


— Pone grafe, atsakiau į jūsų klausimus nesiprašydina- 
mas; tikiuosi, kad ir jūs būsite man toks pat malonus; juolab, 
kad nepasirodysiu reiklus, užduosiu jums tik vieną. 

— Kalbėkite, kalbėkite, brangusis prince, ir visame ka- 
me manimi pasikliaukite. 

— Dėl kokios priežasties jūs taip domitės mano meilė- 
mis? Kodėl paskatinote mane meilintis karalienei? Pagaliau, 
kokią naudą planuojate gauti iš to nuotykio, kuriame aš atro- 
dau kaip tikra marionetė, jūsų tampoma už siūlų? 

Grafas nusišypsojo. 

— Neatspėjate? 

— Dievaži, ne. Jūs man prisiekėte, jog netrokštate pra- 
žudyti karalienės, atvirkščiai, man pažadėjote, kad jinai susi- 
lauks jūsų valdovo broliško dėmesio. Įsipareigojote būti jai ypač 
atidus ir apsaugoti nuo visų pavojų, jeigu jai koks grėstų. 

— Gryna tiesa, ir aš darsyk jums tai patvirtinu. 

— Tad kodėl?.. 

— Esate iš tiesų mažai patyręs politikoje, prince, ir Eu- 
ropos interesai visai jums nerūpi, kaip atrodo. 

— Prisipažįstu, nesuprantu, kuo gi palankumas, kuriuo 
galėtų mane pagerbti karalienė, tiek svarbus Europos intere- 
sams? 

— Prince, Karolis II niekad nesusilauks įpėdinių, o Ispa- 
nijos karūnai reikia paveldėtojo. 

— Dieve mano! 

Princas nepajėgė suturėti šio šūksnio, jo akyse blykstelė- 
jo Žaibas — perprato visą sąmokslą. Tačiau neišsidavė ir vėl 
prašneko: 

— Jūs teisus, pone grafe. 

— Turėjome rinktis: arba pasiduoti testamento rizikai, 
arba patiems pasodinti į šį taip geidaujamą Ispanijos ir Indijų 
sostą savą paveldėtoją. Aš Žinau, kad karalius visiškai linksta į 
austrus; tikriausiai būtų pasirinkęs kurį nors iš erchercogų, ir 
ispaniškoji monarchija neišslystų iš Karolio Penktojo palikuo- 
nių. Vis dėlto esame priklausomi nuo įvykių. Žinoma, jeigu 

karalienė Luiza būtų gyvenusi, būtų išgavusi iš savo vyro dova- 
nojimo aktą dofino vaikams; ir būtų išgavusi juo lengviau, ka- 
dangi šių teisės neginčijamos; visa tai tik tarp mūsų, prince; 
mes pasitarėme su Romos ir Leideno kazuistais, ir visų nuo- 
monės vienodos. Karalienė Marija Teresė, Liudviko XIV žmo- 
na, jaunojo valdovo senolė, buvo vyriausioji Pilypo IV duktė, 
pirma Bavarijos elektorienės ir ypač pirma imperatoriaus, ku- 
rio kilmė paeina iš toliau. Liudvikas XIV atsižadėjo kada nors 
ant tos pačios galvos apjungti dvi, Prancūzijos ir Ispanijos, ka- 
rūnas; bet jis neatsižadėjo perkelti į savo vaikaičius jų senelės 
įpėdinystę. Ponas Burgundijos kunigaikštis! turi tapti Prancū- 
zijos karaliumi, o ponas kunigaikštis d'Anžu turi tapti Ispani- 
jos karaliumi, jeigu Karolis II nepaliks vaikų ir jeigu savo nuo- 
statose vadovausis teisingumu bei teise. 

— Aš suprantu. 

— Jūs taip pat privalote suprasti, kad mano valdovas im- 
peratorius to nepakęs niekados, net jeigu vardan to turėtų žū- 
ti visi ligi vieno jo kareiviai. Štai kodėl jus pakvietė į Ispaniją, 
prince; štai kodėl iš pat pradžių pasirinko Noiburgo princesę, 
imperatoriaus seserį; štai kodėl jūsų nuolankusis tarnas kiau- 
ras naktis praleidžia vaikštinėdamas priešais rūmus, persiren- 
gęs alguasilu — kad akylai stebėtų ir savo akimis matytų, kaip 
jums, prince, sekasi patekti vidun. 

— Mano mintyse lieka dar viena tamsi vieta, ir aš pra- 
šau jus ją nušviesti. Atlikti vaidmenį šioje komedijoje jūs pa- 
rinkote mane, nors turėjote ir kitų aktorių, ne mažiau vertų 
nei aš užimti šią vietą. Nušalinote amirantę, grafą de Siiuen- 
tesą, kitus... 

— Ispanas — karalienės favoritas? — gyvai pertraukė 
grafas. — Niekados! Įsileisti vilką į avidę, sutikti su vienu iš 
tų išdidžiųjų kastiliečių! Kas taptų mūsų valdovu! Ar pagal- 
vojat"? 

— Matyt, aš jums pasirodžiau sukalbamesnis. 


Burgundijos kunigaikštis — žr. I d. I skvr. 10-ą psl. 1-4 paaišk. 

— Taigi dabar nieko nuo jūsų nenuslėpiau, mudu pri- 
valome veikti išvien, kad pasisektų, ir mes tai padarysime. 
Imperatoriui bus pranešta, kaip jūs elgėtės. Jis atsiuntė čia 
tą hercogą fon Oldenburgą, bukagalvį, įsimylėjusi patį save, 
nesugebantį pasiekti tikslo, kad ir koks tasai būtų. Jie gerai jį 
perprato, ir šis mielas Froidšteinas labai laiku mus išvadavo 
nuo jo. Aš jam, Froidšteinui, už tai atsilyginsiu, nepamiršiu 
tos paslaugos. 

— Man regis, jam jūsų nereikia. Bokanegros turtai mil- 
žiniški, ir juodu įžymybės Anglijoje, kur, kaip teigiama, dabar 
persikėlė. 

— Dar vienas naivumas, prince! Froidšteinas toks pat 
garbetroška kaip ir aš, gal net didesnis, o garbėtroškai visados 
reikia kito garbėtroškos; ateina laikas, kai jiems tenka vienas 
kitam padėti. 

— Taigi nuo šiolei mums — karalienei ir man — lemta 
besąlygiškai jūsų klausyti? Jūsų valia mus perskirs tą dieną, 
kai kitas politinis interesas pasiūlys naujų sumanymų? 

— O kamskirtis? Kurgi mes rasime žmogų, kuriuo būtu- 
me taip tikri kaip jumis? Ak, tie įsimylėjėliai! Šioje didžiulėje 
politinėje kombinacijoje jūs tematote vienintelį momentą, ne 
patį svarbiausią — priemonę, priežastį to tokio svarbaus įvy- 
kio, kuris, be abejo, pakeis Europos veidą. Nusiraminkite, bran- 
gusis prince, ir būkite laimingas; pasinaudokite savo labui su- 
sidariusia situacija ir palikite man rūpestį ją išsaugoti. 

Vizitas ir toliau tęsėsi su padėkomis bei naujais paaiški- 
nimais. 

— Štai jūs jau su viskuo supažindintas ir nuramintas; da- 
bar aš tikiuosi, — pridūrė ambasadorius, — kad man daugiau 
nebereikės jumis užsiiminėti, nei jus nuolat sekti. Išskyrus prin- 
cą, princesę ir dvejetą būtinų patikėtinių, niekas nė įtart ne- 
įtars, kas dedasi; esame įsprausti į teatro taisykles. Jūs nuola- 
tos man teiksite Žinių apie netikėtus nutikimus, jeigu tokių pa- 
sitaikys, 0 aš parašysiu į Vieną, kad galima būti ramiems, kad 
mūsų planai pavyko ir kad Ispanijos likimas nulemtas. 

Princas, likęs vienas, ilgai galvojo apie tai, ką išgirdo. Ka- 
ralienę būtina perspėti; laimė, atsitiktinumas jai padėjo. Jeigu 
ne nutikimas išvakarėse, būtų beatodairiškai papuolus į spąs- 
ku Austrijiečių namų ambicijoms. Dabar, su Aukščiausiojo pa- 
galba, jai nebereikia nieko bijotis. Apsigins, nes yra princesė. 
O jis, jis rizikuoja savo sėkme, jai tarnaudamas: tądien, kai jo 
išdavystė bus atskleista Vienoje, ne tik jam nebeliks ko tikėtis, 
bet dargi teks visko būgštauti. Jeigu jis nebe sąmokslo įrankis 
ir bendrininkas, tuomet — priešas. 

— Nesvarbu! — tarė jisai sau. — Mielai atiduočiau jai 
savo gyvybę. Negaliu duoti daugiau, bet ir ši priklauso jai, tik 
dar būtų laimė, jeigu ji sutiktų priimti. 

Vakare jis patraukė tuo pačiu keliu kaip ir naktį prieš 
tai, tą pačią valandą. Pagalvojęs, kad jo nuotaika tada buvo 
kitokia ir kokių dabar prarastų iliuzijų ėjo lydimas, nepajėgė 
suturėti atodūsio. Princas persirengė bakalauru, kaip jam pa- 
tarė karalienė, ir tapo tiesiog neatpažįstamas. Įsmuko vidun 
pro slaptąsias dureles, vienas pats pasikėlė laiptais ir buvo 
įleistas į Berlips apartamentus. Toji priėmė ji kaip moters, 
bijanti per daug prasitarti, ir tuoj pat nuvedė į karalienės ka- 
binetą. Buvo krečiamas jaudulio, stipresnio nei vakar; atro- 
dė tuoj tuoj nuo jo uždus, nes nieku gyvu nenorėjo jai išsi- 
duoti. 

— Jūsų didenybės įsakymas įvykdytas, — tarė jis ieida- 
mas, ir nusilenkė karalienei su šalta pagarba. 

— Ą! Jūs žinote, pusbroli?.. 

— Žinau viską, ponia. 

— Ir kas tai per dalykas? Sakykit greičiau! 

— Nenumanau, ponia, ar man pakaks drąsos pakartoti 
jūsų didenybei tai, ką sužinojau iš grafo fon Mansfeldo. 

— Aš to noriu, aš reikalauju. 

Po keletos atsiprašomų frazių, kurias karalienė nutraukė, 
princas beveik žodis žodin pakartojo rytą gautąjį paaiškinimą. 

— Ir jis drįsta šitai prisipažinti! Dieve mano! Koks šlykš- 
tus dalykas politika! Pone fon Darmštatai, jūs niekad nebūtu- 
mėt sutikęs su tokiu sandėriu? Pasakykite man, privalau tai 
žinoti, prieš jums patikėdama savo planus ir padarydama jus 
savo įgaliotiniu. Nebūtumėte pardavęs mūsų abiejų, nebūtu- 
mėte atsižadėjęs tyriausių mūsų širdies jausmų dėl kokių nors 
juostelių, garbės ženklų, ypač dėl pinigų? 

— Neturiu ką jums atsakyti, ponia; bet jeigu bet kas ki- 
tas nei jūsų didenybė drįstų mane įtarti tokia niekšyste... 

— Pakanka, jūsų akys kalba tvirčiau nei žodžiai... Sėski- 
tės, rimtai pasišnekėsime. Su šia baisia galybe, besitvarkančia 
jūsų ir mano likimais, mes abu susikausime ir, jeigu tik Dievas 
teisingas, vieni du ją nugalėsime. 

— O, kad jis jus išgirstų, ponia! 

— Pone fon Darmštatai, pamirškite beprotiškas mintis, 
neįmanomas viltis; būkite mano bičiulis, mano brolis, kaip jau 
jus prašiau; pasitikiu jūsų garbe, padorumu ir atiduosiu į jūsų 
rankas savo gyvybę bei ateitį. Prieš mane išklausydama, atsi- 
klauskite savo širdies; ar esate tikras dėl savęs? Ar atsižadėjo- 
te visų chimerų? 

— Taip, ponia, bajoro ir princo garbės žodis. 

— Aš juo tikiu ir kalbu su jumis visiškai ir iki galo atvirai. 
Jūs žinote, kodėl mane iškėlė į šį sostą, kuriuo aš bodžiuosi. 
Žinote, kas dėjosi mūsų vaikystėje ir kaip mes gyvenome toje 
Vokietijoje, kurios man jau nebelemta išvysti. Matote šiuos 
niūrius rūmus, suprantate, kokių dvariškių esu supama. Paly- 
ginkite šiuos rūmus, šiuos veidus su mūsų upės krantais, su 
tais mielais mūsų tėvynainių veidais — atvirais ir šypsančiais, 
ir patsai spręskite! Atvykau čion liūdna, giliai įsitikinusi, jog 
būsiu nelaiminga; atsidūriau čia per paklusnumą ir todėl, kad 
to reikalavo mano tėvai. Ištekėjau su ašaromis akyse; prie al- 
toriaus prisiekiau visada mylėti žmogų, kuri pažinojau tik iš 
keisčiausių pasakojimų, žmogų, kurio aš bijojau ir kuris prie 
mano peties verkė buvusiosios pirma manęs. 

— Deja, ponia! Niekas neatsižvelgė į tokį jūsų paklusnu- 
mą; jus paaukojo ir nori darsyk paaukoti. 

— Labai nustebsite, pusbroli, sužinojęs, kad anaiptol ne- 
sijaučiu paaukota ir kad jeigu karalius panorėtų, būčiau lai- 
mingiausia moteris pasaulyje, nes aš jį myliu. Myliu ne iš gai- 
lesčio, užuojautos, bet savo pasirinkimu, iš... meilės, jeigu jau 
būtina viską pasakyti; myliu jį už visa tai, kuo jis būtų turėjęs 
tapti, jeigu jo kūnui būtų pakakę jėgų talpinti savąją sielą. Ji- 
nai buvo jam per plati, per didelė; indas — per silpnas ir per 
mažas: jisai sutrūko. Niekas šioje žemėje jo nepažįsta, tik aš. 
Luiza d'Orlean, kurią jis taip mylėjo, kaip ir kiti jį laikė vargšu 
pamišėliu, vaiku, kuriam protas niekad nebesugrįš. Ak, prin- 
ce, jeigu jūs jį girdėtumėte kentėjimo akimirkomis, tai yra jo 
šviesiais periodais, tada suprastumėte, kad aš dėl jo neapsirin- 
ku, suprastumėte, kodėl aš jį myliu! 

Ponas fon Darmštatas klausėsi su nerimu; šioji karalie- 
nės, garbinamos moters išpažintis tam, kuriam buvo dievaitė, 
žeidė jo širdį, bet kartu be galo jį domino. Viską pasaulyje bū- 
tų atidavęs vardan jos laimės, kad numaldytų tas kančias, išsa- 
komas tokiais jaudinančiais ir tikrais žodžiais. Jinai nusišluos- 
tė ašaras, kurių nė nesistengė slėpti, ir kalbėjo toliau: 

— Ką gi, spręskite pats, kaip aš kamuojuos! Tos mano 
meilės karalius nepajėgus nei suprasti, nei sužinoti. Jaučia man, 
juo besirūpinančiai ir jį guodžiančiai, kūdikišką prisirišimą, ka- 
dangi motina jį apleido. Jis man pasakoja viską, atveria savo 
širdį manajai, vien tebekalba man apie velionę karalienę, ir aš 
prisijungiu prie jo gailesių, jo sielvarto, kad nors turėčiau ben- 
drą mums jausmą. Noriu mylėti tuos, kuriuos jis myli, kad nors 
mano širdis prie jų susitiktų su jojo. Tai mano vienintelė laimė. 

Darmštatas tylomis pabučiavo karalienės ranką. 

— Jūs manęs gailitės! O taip, manęs labai reikia gailėtis, 
tikrai! O jo — galbūt dar labiau nei manęs. Ispanijos ir Indijų 
karalius ir karalienė yra nelaimingesni už patį žemiausiąjį Iš jų 
valdinių, miegantį ant šiaudų ir stokojantį duonos. Aš jį myliu, 

O jis — ne, nepajėgia manęs mylėti, kaip nepajėgė mylėti ir 
savo pirmosios žmonos, dėl kurios net stigo jėgų pavyduliau- 
ti — tada, kai dar turėjo valią! Taigi pasmerkiau save vienat- 
vei, užmarščiai, sielvartui. Man lieka vienintelė paguoda — tai 
padaryti nors kiek gera, ir šios gražios monarchijos likimas man 
rūpi bemaž tiek pat, kiek savo pačios. Ispanija praras savo ka- 
ralių, ir dėl jos susirungs varžovų ambicijos, nes senasis Izabe- 
lės Kastilietės medis yra išleidęs savo paskutinę ir džiūstančią 
atžalą. 

— Toji graži Ispanijos žemė — tai pyragas, kurį norėtų 
gauti visi, turį tam nors kokią teisę, netgi tolimą, iš to neišven- 
giamai seks karai, nelaimės. Ir vis dėlto, ką daryti, ponia? Juk 
negali eiti prieš Dievo valią. 

— Su jūsų pagalba, pusbroli, aš galiu padėti Ispanijai ši- 
tas negandas išvengti. Talkinama patikimo bičiulio ir kuo griež- 
čiausio slaptumo, aš pasieksiu šio didžio sumanymo tikslą; Die- 
vas mane laimins, esu tuo tikra. 

— Aš! Aš galiu jums padėti, ponia? 

— Galite, ir štai kaip. Niekas jums nekliudo palikti Mad- 
ridą? 

— Išvykti galiu kad ir rytoj pat. 

— Kol kas ne! Dar ne viskas parengta, toli gražu; be to, 
privalome nesukelti grafo fon Mansteldo įtarimų; jeigu jis nors 
kiek nujaustų, ką ruošiu, visa būtų žuvę. Stenkitės kiek įmany- 
damas palaikyti jo klaidingą įsitikinimą. Aukščiausiasis mums 
atleis už šią apgaulę, be kurios Ispanija būtų paaukota. Jūs 
pažįstate Bavarijos elektorinį princą', mano šeimos galvos sū- 
nų? 

— Taip, ponia, tai septynerių metų vaikas, teikiantis di- 
delių vilčių. 

— Irjis jas pateisins. Ką gi, prince, tai jisai, Dievui pade- 
dant, taps Ispanijos karūnos paveldėtoju. Tai jam turi ji pri- 


elektorinis princas — taip vadintas kunigaikščio-elektoriaus 
(t.y. turinčio teisę rinkti Vokietijos imperatorių) vyriausiasis sūnus. 

klausyti, kadangi jo velionė motina buvo Karolio II pusseserė, 
kadangi jis yra Pilypo IV vaikaitis — kaip ir dofino vaikai; bet 
pastarieji Ispanijos atsižadėjo, o be to, Prancūzija pakanka- 
mai graži karalystė žmogaus potroškiams tenkinti, kitos tokios 
nėra, tai gražiausias deimantas Dievo karūnoje. 

Dera pastebėti, kad visi svetimšaliai, netgi ir mūsų ne- 
mėgstantys, kalba tą patį. Pavydi mūsų šaliai ir kartu negali 
nepripažinti, kad kitos tokios pasauly nėra. 

— Vadinasi, jūs norite, ponia, padaryti šį jauną princą 
paveldėtoju ir tikitės mano pagalbos?.. 

— Kad perspėtumėte jo tėvą, kol dar niekas to neįtaria. 

— Kai tik jūsų didenybė panorės, aš išvyksiu. 

— Tas vaikas dar jaunas, jam lemta būti antros šalies val- 
dovu, jis privalo gauti deramą jo ateičiai išsilavinimą, tad pra- 
dėti jau ne per anksti. O be to, karaliaus sveikata tokia apgai- 
lėtina! Štai, pusbroli, ką norėjau pasakyti, štai kodėl dedu vil- 
tis į jus. Ar aš neapsirikau? 

Princas atsakė naujais ištikimybės patikinimais — jų 
nuoširdumas abejonių nekėlė, nes jau buvo pateikęs savų įro- 
dymų. 

Nuo šios dienos juodu matydavosi kaskart, kada tik bū- 
davo įmanoma, ir grafas fon Mansteldas nė minutėlę ničnie- 
ko neįtarė apie jų susitarimą. Ponia fon Berlips, griežtai iš- 
barta, vengė nušviesti tai, ko ir pati tiksliai nežinojo; mat kara- 
lienė ja nepasitikėjo ir atskleidė šiai savo planus tik tiek, kiek 
buvo būtina. Ruošė karalių, — vis labiau pasiligojantį, — ta- 
jam tiekos Žmonių geidžiamam testamentui; turėjo pakan- 
kamą įtaką, kad jį priverstų laikytis paslapties, netgi kardino- 
lo Porto Karero atžvilgiu. Nė vienam iš savo tarybos narių jis 

neatskleidė karalienės pastangų ir jų abiejų drauge priimtų 
sprendimų. 

Išgavusi iš jo tvirtą pažadą, — 0 ji žinojo, kad princas 
savo Žodį tesės, — karalienė nusiuntė žinią ponui fon Darm- 
štatui, kad kuo tykiausiai ruoštųs kelionei. 

Pretekstu jai šis pasirinko neva tai, jog vykstąs į Vieną 
pareikšti pagarbos imperatoriui, taip pat keliems mėnesiams 
pas savo giminiečius, ir pasakė ponui fon Mansfeldui, esą toji 
kelionė reikalinga suklaidinti kai kurias antraeiles rūmų per- 
sonas, įtariai sekančias jo slaptus atsilankymus. Ambasadorius, 
taip tobulai apmautas, jog niekad paskiau sau nerado paguo- 
dos, pirmasis paskatino jį vykti. Netgi pasiūlė jam savo paslau- 
gas, pažadėdamas slapčia siuntinėti Žinutes nuo karalienės. 
Princas padėkojęs atsisakė ta dingstimi, kad karalienė pati jam 
parašysianti ir kad būtų neatsargu, ko gero, suteikti pagrindą 
skundams. 

Princas išvyko. Demonstratyviai keliavo per Šveicariją, 
kad aplenktų Prancūziją, ir nesustodamas, su garsiu botagų 
pliauškesiu pralėkė per Miuncheną; bet iš tikrųjų kelionę, pri- 
sidengęs princo vardu, tęsė jo kamerdineris, o tuo tarpu jis 
pats, pasislėpęs nekokios šlovės užeigoje, pačioje purviniau- 
sioje priemiesčio salėje, susitiko su elektoriumi, persirengusiu 
kaip ir jis. Visa buvo jų sutarta; elektorius, aišku, su entuziaz- 
mu priėmė gražią dovaną savo šeimai ir padžkojo karalienei 
už ją. 

Elektorinį princą turėta nusiųsti Madridan, kad išmoktų 
kalbą ir formuotųsi pagal ispanų papročius. Tai buvo princas, 
teikiantis pačių gražiausių vilčių, labai gerai nuaugęs, labai pro- 
tingas, kurio kupinos išminties replikos buvo cituojamos viso- 
je Europoje. 

Darmštatas nusiuntė žinią karalienei, kad visa paruošta 
kaip buvo sutarta, tai yra per Bavarijos vietininką, kuris iš savo 
valdovo gavo įsakymą nuo jo įteikti karalienei labai gražią do- 
vaną iš kalnų krištolo — jo daug randama Bohemijoje bei jo 

valstybėse. Dvi pfalciškųjų namų! šakos kažkadais kivirčijosi dėl 
Bohemijos; jiedvi labai gerai susitaikė, ką įrodė ir šioji dovana. 

Tądien, kai karalius, kuriam padėjo apsispręsti karalie- 
nė, panoro parašyti testamentą, jis išvyko į Aranchuesą — ne- 
pranešęs ambasadoriams, tačiau vis dėlto kartu pasiimdamas 
savo tarybą ir ypač kardinolą Porto Karerą, jos pirmininką. Tą 
pat vakarą perspėjo juos, kad visi susirinktų į salę, kur ateisiąs 
jiems padaryti svarbų pranešimą. Šie įvykdė įsakymą nieko ne- 
įtardami, nes ničnieko nebuvo prasiskverbę paviršiun. Šiuo me- 
tu mintis apie testamentą dvariškiams nė neatėjo į galvą. 

— Ponai, — tarė Karolis, kai visi jau buvo susirinkę, — 
šiandien įsimintina Ispanijai diena, kadangi ketinu nuspręsti dėl 
jos likimo. Štai mano testamentas, parašytas visiškai blaiviu pro- 
tu; prašau jus jį perskaityti ir papildyti būtinais formalumais, 
kad niekas negalėtų jo užginčyti. Svarbiausia, noriu, kad jis 
nebūtų ginčijamas nei man gyvam esant, nei po mano mirties. 

Patarėjai susižvalgė kuo didžiausiai nustebę. Tik vieno 
kardinolo veidas liko nepasikeitęs — mat norėjo prieš kitus 
pasirodyti, kad buvo perspėtas iš anksto. Dvare malonės ne- 
pakanka, būtina ir gerai atrodyti. 

Labiausiai už visus buvo nustebęs nuodėmklausys. Kar- 
čiai papriekaištavo savajam atgailautojui, kuris atkirto protin- 
giau, nei jam buvo įprasta: 

— Tėve, mano testamentas — tai ne nuodėmė, tad ne- 
privalėjau jums apie jį sakyti. 

Nuskambėjo pirmas šūksnis: 

— Tai karalienės darbas! 

Šis šūksnis per kelias valandas atskriejo iki Madrido ir 
pasiekė grafo fon Mansfeldo ausis; tasai buvo priblokštas, 
nenorėjo patikėti ir tuojau pat pasiuntė sekretorių į Aranchu- 
esą, pas kardinolą, kuris patvirtino, kad nesą nieko tikriau ir 


pfalciškieji namai — turima galvoje dviejų pietvakarių Vokieti- 
jos (Aukštutinio ir Žemutinio Pfalco) kunigaikštysčių, gyvavusių XII-XIX 
a., valdovų giminė. Prancūziškai Pfalcas buvo vadinamas Palatinatu. 

kad testamentas jo rankose — pasirašytas, parafuotas ir toks 
teisėtas, lyg jį būtų paliudiję visi Europos notarai. 

Grafas tarėsi besikraustąs iš proto, nors dar aiškiai ne- 
perprato, koks pokštas jam iškrėstas; tačiau patyrė nuojautos 
kartėlį, kai sekretorius pridūrė: 

— Tai karalienės darbas. 

Pirma mintis jam kilo, kad Darmštatas apmautas kaip ir 
jis, kad jinai pastarąjį atitolino tuščiomis dingstimis, idant ga- 
lėtų veikti nevaržoma. Bet Žmogų, tokį gudrų kaip šis, pirmos 
išdavystės siūlas, be jokios abejonės, turėjo nuvesti prie antro- 
sios. Prisiminė tą Berlips slapukavimą ir kaip jo vengdavo bū- 
tent nuo tada, kai ponas fon Darmštatas pirmusyk pabuvojo 
pas karalienę. Nepajėgė vienu ypu perprasti šios paslapties, 
tiek pat savotiškos, kiek ir įdomios; tačiau įtarė ją egzistuo- 
jant, ir tai buvo daug. Tai žinodamas, jis turėjo prisikasti iki 
galo; prisikasė, bet jau buvo per vėlu. 

Gandas apie šį įvykį pasklido po visą Europą; aš pamenu. 
kokį tai sukėlė poveikį ir kas visur buvo kalbama. Ponas Savo- 
jietis gyrė Ispanijos karalių; jo žodžiais, tai buvo didžio politiko 
poelgis: vienu ir tuo pat metu nušalino Prancūziją ir Imperiją; 
anot jo, nieko nėra pavojingiau kaip didelės valstybės mažo- 
sioms — anksčiau ar vėliau šios būtinai pastarąsias praryja. 

Karalienė jautėsi laiminga ir išdidi; neatsispyrė malonu- 
mui paerzinti grafą fon Mansfeldą ir parodyti, jog žinanti jo 
intrigas. Šis atvyko į rūmus, vos tik jai sugrįžus į Madridą. Pri- 
eme jį karaliaus — šiek tiek negaluojančio ir nesikeliančio iš 
lovos — kambaryje. 

— Pone ambasadoriau, — tarė jam, — atvykstate pa- 
reikšti mums komplimentų, mes juos mielai priimame. Kara- 
lius ramus, Ispanija bus laiminga. Aš parašiau savo seseriai ir 
imperatoriui, pati pranešdama apie šį sprendimą, prie kurio, 
neslėpsiu, nemažai prisidėjau. Su malonumu priimu sau kom- 
plimentus atskirai. 

— Leiskite man juos pareikšti, ponia. Jūsų didenybė pa- 
rodė nepaprastą buklumą; gebėjo tvarkyti dalykus taip, kad 

nukreipė į šalį visas spėliones. Ponas fon Darmštatas pats bu- 
vo suklaidintas, — pridūrė jis tyčia. 

— Ponas fon Darmštatas — mano pusbrolis, mano ge- 
riausias bičiulis, pone. Šįryt sulaukiau nuo jo žinių: Genujoje 
sėdo į laivą ir netrukus išsilaipins Barselonoje. Čia jo laukia 
naujos karaliaus malonės. Jis — pirmos eilės grandas ir Kata- 
lonijos vicekaralius. Galite pranešti mano įžymiajam broliui, 
ką mes darome dėl jo globotinio. 

— Betgi, ponia, šis testamentas parašytas paslapčia, o 
mano valdovas... 

— Turėjo kitokių planų, aš tai žinau. Nepaklūstu tam, 
kas man yra primetama, ir vienintelis dalykas, kurio aš nieka- 
dos neatleidžiu, — jog mane galėtų palaikyti linkusią niekšys- 
tei. Tikiuosi, kad nepaisant visko mes jūsų neprarasime, pone 
grafe. Ne visados lydi sėkmė, ir ginklai permainingi. 

Jinai atgręžė jam nugarą. 

Mansfeldas grįžo mano įtūžęs, bemaž neviltyje; regėjo 
save pražuvusį. Jo depešos iškeliavo; norom nenorom gavo pra- 
nešti apie savąją nesėkmę, bet paskui nei valgė, nei miegojo. 
Jis, toksai senas vilkas, apkvailintas jaunos moters be patirties 
ir klastingumo. Rausėsi po savąją vaizduotę, ieškodamas bū- 
do, kaip atitaisyti klaidą. Tarėsi tokį suradęs ir skubiai išsiuntė 
į Vienos dvarą savo sekretorių su nurodymais; esama dalykų, 
kurie nedėstomi raštu. 

"Tai padaręs, šiek tiek apsiramino. Keletą dienų pratūno- 
jęs nuošaliai, jis vėl pasirodė kaip visados, senu papratimu bu- 
vo priimtas rūmuose ir netgi sugebėjo pergalėti save— susiti- 
ko su princu fon Darmštatu, neparodydamas šiam nė mažiau- 
sio priešiškumo, nė menkiausio smalsumo. Dargi apsimetė itin 
maloningai juokaująs bei šmaikštaująs: 

— Gražiai sužaista, pone! Nežinau, ar jūs prie to priki- 
šot nagus, bet visa Žaismingai atlikta. Toji mažytė karalienė 
turi suktybės ir įžūlumo it senas dvariškis. Štai viskas ir išaiškė- 
jo. Ji nusimetė kaukę. Jei turėtų sūnų, taptų regente, kas mus 

nė kiek ne daugiau tenkintų; dabar ją pažįstame. Belieka nu- 
leisti vėliavą, Ispaniją mes praradome. 

Tuo tarpu Bavarija šventė, džiaugėsi savo princų laime. 
Jaunasis paveldėtojas, pakviestas savo pusbrolio, atvyko į Mad- 
ridą ir priiminėjo visų sveikinimus. Buvo sutiktas nelyginant 
mesijas. Porto Kareras jo asmenyje matė savo kerštą, atėjusį 
savaime: nei jam būtų buvę galima ką nors prikišti, nei jo būtų 
buvę kurstyta ar talkinta; tiesiog laimingas atsitiktinumas. 

Karalienė priėmė savo jaunąjį pusbrolį su didžiu džiaugs- 
mu. Pati pristatė jį karaliui, kuris išvydęs atvykėlį pastebėjo: 

— Jis panašus į don Karlą!. 

Iš tikrųjų, šio nelaimingojo princo portretas kabojo kam- 
baryje, čia pat vietoje buvo galima palyginti. 

— Ak! — atsiduso karalienė. — Juo blogiau. Tai neko- 
kia pranašystė. 

Jaunąjį princą pamildavo visi, kurie su juo susidurdavo; 
per kelis mėnesius jis išmoko ispaniškai tiek, jog sugebėjo šia 
kalba atsakyti į naujametinius sveikinimus, kurių tais metais 
susilaukė iš dvaro ir visų valstybės padalinių, su jos taryba pir- 
miausia. Kalbėjo kaip savo jaunam amžiui neįtikėtinus daly- 
kus ir ypač atskleidė savo širdies gerumą žodžiais, kuriuos mo- 
kėjo surasti karaliui ir karalienei, savo geradariams. Tatai grau- 
dino iki ašarų. 

Karalienė labai pasikeitė, gražios jos veido spalvos nu- 
blanko; graužiantis ją sielvartas, nors pasiektasis triumfas ir 
suteikė kiek atvangos, vėl ėmė viršų. Jautėsi nesveika, bet apie 
tai nekalbėjo. Troško, kad nepergyventų karaliaus, kuris grei- 
tai leidosi nuokalnėn. 

— Betgi, ponia, — sykį jai pasakė fon Darmštatas, kai juo- 
du vaikštinėjo malonioje paunksmėje, — jūs, matyt, kenčiate. 

— Ne, tik esu liūdna, ir mano širdis palaužta. Nereikia 
kreipti į tai dėmesio, toksai mano likimas. Be to, nelabai Ži- 
nau, ką veiktų Ispanijos karalienė, jeigu širdyje nesikrimstų. 


don Karlas — kalbama apie Ispanijos sosto įpėdinį, Pilypo II sūnų. 

Tik pažiūrėkit į karalienę Elžbietą!, į karalienę Henrietę', į ve- 
lionę karalienę! Aš neturiu teisės daugiau skųstis nei jos; te- 
gul laikas eina sau. 

Tą sausio 1-ąją jaunasis Bavarijos princas gavo ypatingų 
dovanų. Jis buvo prisirišęs prie Romulo; niekad anksčiau ne- 
turėjo progos matyti nykštuko, tad iš pradžių palaikė jį savo 
amžiaus vaiku ir paklausė, kodėl šis raukšlėtas ir kodėl toks 
negražus. Panoro nuo šiolei visąlaik su juo Žaisti. Romulas 
niurzgėdamas it šuo slėpėsi prie savo pono kojų. Stengdama- 
sis patenkinti jaunąjį princą ir atimti šiam norą susilaukti at- 
kirčio iš tokio netašyto storžievio, karalienė jam parsiųsdino iš 
Lenkijos du nykštukus, pačius gražiausius pasaulyje, kalban- 
čius vokiškai ir turėjusius jį neapsakomai linksminti. Princas 
nuogąstavo, kad jų jaunumas neužgautų Romulo ir kad tasai, 
jiems atvykus, nesijaustų nušalintas nuo malonės; tai paėjo iš 
jo nuostabios širdies. Paprašė karalių, kad jam leistų paskirti 
Romulą savo nykštukų vadu, ir visus tris apvilkdino vienoda ir 
itin galantiška apranga. Karalius, kuris mėgo Romulą ir kuris 
nebuvo perpratęs šio kenksmingo padaro, neprieštaravo. Ro- 
mulas niurnėjo nė kiek ne mažiau ir dargi nepadėkojo savo 
jaunajam globėjui. 

Pirmosiomis karnavalo dienomis, vasarį, princui kilo min- 
tis iškelti vaišes keliems grandų vaikams, kurie turėjo garbę 
lošti su juo rutuliukais ir žaisti gūžynių. Šiai mažytei šventei jo 
apartamentuose daug ruoštasi; nykštukams buvo pavesta pa- 
tarnauti svečiams. Princas valgė vienas už nedidelio stalelio, 
pastatyto aukštėliau nei kiti; Romulas buvo priskirtas prie jo, 
kaip valgių nešėjas į stalą ir vyno pilstytojas, o dvejetas kitų 
rūpinosi svetimais vaikais. 


karalienė Elžbieta — žr. I d. XIII skyr. 124-ą psl. 1-4 paaišk. ir 
XVII skyr. 170-ą psl. 1-4 paaišk. 

* karalienė Henrietė — kalbama apie Henriko IV ir Marijos de 
Mediči dukterį prancūzijos Henrietę Mariją (1605-1669), Anglijos kara- 
liaus Karolio I žmoną. Per Kromvelio revoliuciją šiam nukirsdinus galvą, 
sugrįžo našlauti į Prancūziją. 

Atsilankė karalienė, kuri apsuko pobūvio salę. Drauge 
su šiais linksmais svečiais išgėrė; princas įpėdinis jai atsakė į 
tostą. Pas jį buvo tie patys vynai, tie patys patiekalai kaip ir pas 
kitus; vis dėlto Romulas ėmė nuo atskiros konsolės butelius ir 
lekštes, kuriuos turėjo jam patiekti į stalą. Visa tai buvo ištirta 
vėliau. 

Po pietų sekė komedijos spektaklis; visi jį žiūrėjo. Ryto- 
jaus dieną — bulių kova, kurioje jaunasis princas pasirodė pir- 
mąkart. Jis nepajėgė pakelti šio reginio, veriamai klykčiojo, šau- 
kė jog labai kenčiąs ir jog dėl viso to kraujo bei kritusių arklių 
nenorįs daugiau žiūrėti. Jį išnešė. Gavo atgulti į lovą. Vakare 
pasijuto dar blogiau. Gydytojai teigė, neva tai nuo išgąsčio; 
bet Jusufas, vos tik jį išvydęs, liūdnai pažvelgė į karalienę. 

— Dieve mano! Kas yra? — paklausė ši, pasivesdama jį 
kiek į šalį. 

— Deja, ponia! Jam austriška liga; nelaimei, pernelyg ge- 
rai ją pažįstu, kad apsirikčiau, nors ir kokiu nauju pavidalu ji 
reikštųsi. 

— Kas gi toji austriška liga? 

— "Tai ta pati, nuo kurios pasimirė velionė karalienė Lui- 
za, nuo kurios pasimirė vargšelis nykštukas Nada, nuo kurios 
mirs ir šis Žavingas vaikutis. 

— Jis mirs?.. 

— Taip, ponia, dargi, kad ir kaip gaila, netrukus! Nega- 
liu jo išgelbėti. Nieko netvirtinkite, tačiau sergėkitės pati, po- 
nia! Pažadėkite kasryt išgerti po piliulę, kurių esu jums davęs 
ir kurios jus apsaugos; antraip jie jus irgi nužudys; ir kas ištiks 
karalių, jeigu jūsų čia nebeliks? 

— Aš gersiu tas piliules. Deja! Kodėl gi tu jų nedavei šiam 
nelaimingam vaikui? Kodėl stengiausi jam suteikti tą įpėdinys- 
tę, del kurios dabar turi mirti? Niekad nerasiu sau paguodos. 

— Karalius, ponia! Pagalvokite apie karalių, galvokite 
vien apie jį; privalote saugoti jo gyvybę, nuo jos priklauso jū- 
siškė. Dabar, kai praranda savo viltis, Ispanija laukia, kad jai 
suteiktumėte naujų. 

— O, niekados daugiau! Nenoriu, kad per mane žūtų 
tie, kuriuos myliu; esu prakeikta, prie nieko negaliu prisiliesti. 

Mažasis princas pasimirė kitą dieną, kamuojamas keistų 
simptomų, nepanašių tačiau į žinomus nunuodijimus. Tad tie, 
kurie ką nors įtarė, laikė liežuvį už dantų, nes niekas nebylojo 
apie nusikaltimą, nebent Jusufo tvirtinimas karalienei, bet tai 
plačiau nepasklido. Abu buvo įsitikinę, kad Romulas įpylė šių 
nuodų šventės dieną — ar sąmoningai, ar netyčia, veikiau pir- 
ma nei antra; mat šis blogasis padaras negalėjo dovanoti kara- 
liškajam vaikui, kad pasityčiojo iš jo. O kas dar labiau patvirti- 
no tokią įsigilinusiųjų į dalykų esmę mintį — tai, kad Romulas 
ir pats numirė nuo nežinomos ligos. Grafas fon Mansfeldas ir 
austrų ministrų kabinetas nebuvo iš tų Žmonių, kurie palieka 
gyventi galintį prabilti bendrininką. 

Ši jaunojo giminiečio mirtis nugramzdino karalienę į liū- 
desį, kurios nepajėgė numaldyti. Nepalikdavo savojo arba ka- 
raliaus kambario, atsisakydavo bet kokių pasivaikščiojimų, aky- 
se nyko ir vien meldėsi Dievui, rūpinosi karaliumi ir šelpė varg- 
šus. Ponas fon Darmštatas, amirantė, kuriam ji pasistengė iš- 
gauti leidimą sugrįžti, savo papratimu rėžė apie ją sparną. 
Abiem nepasisekė susilaukti iš jos nė vienos šypsenos — atro- 
dė it pamiršta prie savo kapo numirėlė. 

Vargana karaliaus būklė vis ėjo sunkyn. Jusufas neslėpė 
nei nuo tarybos, nei ypač nuo karalienės, kad jo didenybė pa- 
siekęs savo išgalių ribą; kad galbūt pratęs savo gyvenimą dar 
kelerius trumpus metus, tačiau silpni jo proto problyksniai pa- 
sireikš tik labai retai. Tad būtina nesivėlinti darsyk nuspręsti 
Ispanijos likimą ir kam atiduoti šią karūną, kurios Dievas, ma- 
tyt, nenorėjo atimti iš jos trokštančiųjų, kadangi ardė geriau- 
siai suregztus planus. 

Grafas fon Mansteldas triumfavo. Nors gyvenimas Ispa- 
nijoje jam tapo nebepakeliamas nuo savo nesėkmės meto, ne- 
užbaigęs paskirtojo darbo, nenorėjo jos palikti ir sugrįžti pas 
savąjį valdovą, neturėdamas rankose atkuriančio teisingumą 
testamento. Tad viską išjudino, kad tik pasiektų tikslą. 

Viena aplinkybė, šiaip atskirai nereikšminga, jam paro- 
dė, kad jo galia susilpnėjo. Pasimirė kunigaikštienė de Vilaf- 
ranka. Jis ketino įpiršti karalienei vyriausiąja kamerera Oso- 
nos kunigaikštienę, vieną iš kūnu ir siela atsidavusiųjų Austni- 
jai; kalbėjosi apie tai kone grąsinamu tonu su Porto Kareru, ir 
nepaisant visko karalienės įtaka nusvėrė jojo. Jinai gavo Lina- 
reso kunigaikštienę, kuriai nebelemta buvo ją palikti ir kuri jai 
tapo tikra bičiule. Mansfeldui buvo labai sunku susitaikyti su 
pralaimėjimu. 

Jis visaip intrigavo, bet Berlips, ko gero, intrigavo dar 
labiau nei jis — ne iš tų pačių paskatų, tačiau norėdama įsigyti 
pinigų ir gerai įtaisyti šeimą. Jinai ėmė iš visų rankų. Turėjo 
įžūlumo paprašyti karaliaus, kuriam ji patiko, nes pataikavo jo 
manijoms, pauliečių! archimandrito* beneficijos?, duodančios 
devyniasdešimt tūkstančių livrų rentos ir, o tai dar blogiau, ją 
gavo. Jinai pakišdavo karalienei pasirašyti peticijas, kurias pas- 
kiau nunešdavo ministrams. Šie manydavo paklūstą valdovei, 
kuri dažniausiai nė nežinodavo savo globotinių pavardžių ir 
kuriai Berlips sukeldavo užuojautą, prašydama pagalbos ne- 
laimingiesiems. Tai buvo skandalas, apie kurį Ana nieko ne- 
įtarė ir Visai nesistengė to daryti. 


! pauliečiai — vienuoliai, priklausantys Šventojo Pranciškaus Pau- 
liečio ordinui. 

* archimandritas — didelio graikų stačiatikių vienuolyno ar ke- 
lių vienuolyno viršininko, dvasinės seminarijos rektorius, dvasinės misi- 
jos vadovo garbės titulas. 

* beneficija — Vakarų Europoje ankstyvaisiais vid. amžiais Že- 
mės valda be paveldėjimo teisės, karaliaus arba stambaus feodalo skiria- 
ma savo vasalui už tarnybą. 


406 


Nebenorėjo kištis į testamento reikalą. Ją apėmė gilus 
nusivylimas. Nežinia, kaip visa tai būtų užsibaigę, jeigu nebū- 
tų susimezgusi nauja intriga, dar labiau išsikerojusi ir galin- 
gesnė, kuri viską išsprendė — bent pakolei kas; mat ši nelai- 
mingoji Ispanija nebepajėgė iškelti karaliaus, panašiai kaip mū- 
siškis velionis Prancūzijos regentas, ponas Orleano kunigaikš- 
tis — gubernatorių. 

Anglijos karalius Vilhelmas! nekentė Liudviko XIV irne- 
turėjo už ką jį mylėti — pernelyg daug nemigos naktų iškentė 
per jį. Negalėjo patikėti, kad po Bavarijos princo mirties mū- 
sų karalius ramiai leis atimti iš savo vaikaičių palikimą, tad no- 
rėdamas užbėgti už akių baisiems karams, kuriuos numatė, su- 
manė iš anksto pasidalyti ispaniškąją monarchiją, kiekvienam 
suteikiant savą dalį ir pačiam užsitikrinti nemenką. 

Prasidėjo derybos ir, — tai atrodo negirdėtas dalykas, — 
Liudvikas XIV tam visai nesipriešino, regis, buvo linkęs priim- 
ti tai, ką jam teiktasi duoti. Sunkumai kilo dėl imperatoriaus, 
kuris nepaisant puikių galimybių griežtai atsisakė. Jam reikėjo 
visko. Kalbėjo labai iš aukšto, atsikirsdamas į pasiūlymus, net- 
gi grasinimus, — mat jų jam nešykštėta, — kad Ispanijos kara- 
lius — tai jo giminės galva, jos prigimtinis sąjungininkas, ir 
kad nesiduosiąs gyvas apiplėšiamas, nors visa Europa susijung- 
tų prieš jį, kaip jam ir buvo pranašaujama. 

Jis padarė dar daugiau: pasistengė, kad apie tai būtų per- 
spėtas Ispanijos karalius. Mansfeldas atvyko į rūmus nešinas 
depešomis, bemaž jėga įsiveržė pas karalių, kursai sunkiai sir- 
go, ir vienu ypu išklojo, kas prieš jį rezgama. Iš anksto buvo 
numatęs, kokį ši žinia padarys poveikį, ir būtų mielai užmokė- 
jęs karaliui Vilhelmui, kad šis taip gerai sugalvojo. 

Karolis II, pusiau miegantis fotelyje, iškart pašoko: 


Anglijos karalius Vilhelmas — kalbama apie Vilhelmą III 
Oranietį (1650-1702), Nyderlandų štatholderį, vėliau nuvertusį nuo An- 
glijos sosto savo uošvį Jokūbą II ir tapusį jos karaliumi (1689 m.) 

— Pakartokite tai, pone, pakartokite, prašau jus. 

Ambasadorius pakartojo su naujais komentarais. 

— Ir tasai atsitiktinis karalius, tasai sostų vagis rengiasi 
su manimi kalbėtis, ketindamas šitaip mane apiplėšti! Ir ma- 
no pusbrolis, mano brolis Prancūzijos karalius su tuo sutin- 
ka ir visi kiti valdovai taip pat! Imperatorius vienintelis pa- 
laiko karališkąją prerogatyvą ir priešinasi, kad man neiškrės- 
tų tokios žiaurios piktadarystės! O! Be mano žinios tvarkytis 
tuo, kas man priklauso! O! Nebus, kaip jie galvoja, nesitvar- 
kys tuo, užtikrinu jus. Tegul sušaukia tarybą, aš tuoj pat jai 
pirmininkausiu. 

"Truputėlis gyvybės sugrįžo į šį lavoną — didžiam besiti- 
kinčio tuo pasinaudoti Mansifeldo džiaugsmui. 

Būgštaudama, kad šis plykstelėjimas jo blogai nepaveik- 
tų, karalienė pasistengė jį nors kiek nuraminti; pirmąsyk jos 
balsas pasirodė bejėgis. Karalius nuėjo tarybon, o neparsikvietė 
jos į savo kambarį, Anos akivaizdon, kaip tą dažnai darydavo. 

— Ak, — tarė ji Linareso kunigaikštienei, grįždama į sa- 
vo kambarį, — jie nori, kad jis nesusivaldytų, ir dabar visi jų 
nusikaltimai bus pasiekę savo tikslą. 

Nepaisant artimos giminystės su imperatoriumi, jai buvo 
nepakenčiama mintis, kad regės triumfuojant nusikaltimą ir 
dargi dalyvaus jame, nepasistengusi užkirsti kelią tam, ką ji 
laikė nelaime karaliui ir Ispanijai. Ši netikėta aplinkybė suar- 
dė visus tinklus, kuriuos ji mėgino suregzti. Dabar beliko lauk- 
ti ir tylėti. 

Po dviejų valandų karalius pasikviesdino ją pas save ir pra- 
nešė ketinąs padaryti erchercogą, antrąjį imperatoriaus sūnų, 
Ispanijos ir Indijų karaliumi. 

— Tai jau nuspręsta, be atidėlionės ir negrįžtamai. Er- 
chercogas — mano įpėdinis. Iš tiesų buvau tai skolingas impe- 
ratoriui, kuris vienintelis mane palaikė prieš tą užsigeidusių 
mus apiplėšti valdovų sąmokslą. Beje, tai mano gyvenimo sva- 
jonė, aš pratęsiu savo giminę kaip Karolis Penktasis, ir karališ- 
kieji Austrijiečių namai nuo šiolei nepajudinami. 

— Tebus tavo valia, valdove! — liūdnai atsakė karalie- 
nė. — Kad tik niekad tau netektų gailėtis! O aš, aš pati noriu, 
prašau, kad labiau rūpintumeisi savimi, kad atlikęs šį didų po- 
elgį, paliktum reikalus tarybai, kuri tam ir įsteigta, kad juos 
išmanytų. Tau nūnai reikia poilsio, mano brangusis valdove, 
poilsio su savais prisiminimais greta manęs. 

— A, taip, poilsio!.. Su Luiza!.. Ir su tavimi, mano vargše 
Ana! Su tavimi, kenčiančia, mane mylinčia ir priėmusia iš ir 
dėl manęs tokį kupiną sielvarto gyvenimą! 

Karalienė pakėlė akis į dangų ir sudėjo rankas tyliai mal- 
dai. Karolį II ką tik ištiko vienas tų jausmingumo problyks- 
nių, kurie leisdavo pažvelgti į jo sielą ir kurie lėmė josios švel- 
numą jam. 

— Negalvok apie mane, — atsakė ji. — Tik galvok apie 
save vieną. Noriu tave išsivežti toli toli, į kokį nors nuošalų 
kampelį, kur tavęs nepasieks šio pasaulio šurmulys bei reika- 
lai. Tenai, esu tikra, savo rūpesčiu tave išgydyčiau. 

— Brangioji karalienė! 

— Patikėki manimi... Tu ketini atiduoti savąją karalystę 
paveldėtojui, kurį pasirinkai. Palik ją šią pat minutę, atsisakyk 
sosto, pasitrauki kaip tavo šlovingasis protėvis Karolis Penk- 
tasis; keliauk su manimi, tikrai rasime sau prieglobstį tavo pla- 
čiose valdose. Gyvensime supami kelių ištikimų bičiulių, ku- 
riuos mudviem paliks mūsų kuklūs ištekliai; tavojo įpėdinio 
daug neprašysime už tai, ką iš mūsų gavo, tiktai kas būtiniau- 
sia, kad nesijaustume nelaimingi. Jie atsiims tas brangenybes, 
aš pasidarysiu ūkininke, tu vaikštinėsi po tyrą orą, nebegrauš 
tavęs sielvartas, rūpesčiai, ir vėl tapsi pačiu savimi. Ar nori to? 

Karalius šypsojo klausydamasis. Jis iš tikrųjų minutėlę 
atgavo nuovoką; tačiau ilgai tai netruko. 

— Kaip! Tu sutiktum nebūti karaliene! Vadinasi, ne dėl 
to, kad aš karalius, tu mane myli, brangioji Ana? Myli mane 
dėl manęs paties, manęs vieno? 

— Nebebūti karaliene! O, Karoli, kokia graži diena išauš 
toji, kai būsiu išlaisvinta nuo šios tokios sunkios grandinės! 


409 


— Ana, Dievas man užkrovė naštą, — rimtu ir didingu 
balsu vėl prašneko jis. — Tą naštą privalau nešti, nešiu ją iki 
galo. Jeigu tu mane myli, jeigu iš tikrųjų esi mano angelas sar- 
gas, tuomet nė negali galvoti, kad nukelsi nuo manęs šią degi- 
nančią karūną, įskaudinusią man galvą. Tai mano priedermė, 
ir tą priedermę reikia įvykdyti. 

Čia dar buvo kai kas iš didvyrio, Karolio Penktojo pali- 
kuonio; tačiau tuojau pat viršų paėmė beprotybė. 

— Galiausiai palikti Eskurialą, palikti mano dievinamą- 
ją Luizą, jos nebematyti, nebesiilsėti šalia? O! Nors man tektų 
kentėti tūkstantį kartų daugiau, su tuo nesutiksiu. Tik priešas 
galėtų man taip patarti. Nejau manai, kad tu mane be jos pa- 
guostum? 

Ir jis pratrūko taisiais klyksmais, kurie draskė karalienei 
širdį, kurių niekas nenumaldydavo, kurie dažnai pereidavo į 
traukulius. Paskiau jis krisdavo tarsi negyvas. Tos krizės truk- 
davo dvi tris dienas, paprastai ištikdavo nuo kokio nors stip- 
raus įspūdžio, ir, žinoma, šių dalybų, šio testamento pakako. 
Visa dėjosi kaip įprasta. Tokiais atvejais karalienė jo nė minu- 
tėlei nepalikdavo. Niekam neleisdavo juo rūpintis. Jusufas ir 
jinai visur suskubdavo. Rūmų šeimynykščius tai jaudindavo iki 
ašarų, karalienė buvo garbinama nelyginant šventoji; O iš tiesų 
tai ji buvo kankinė. 

Netrukus po šios pasiektos pergalės Mansfeldas pasipra- 
šė, kad jam leistų palikti Ispaniją; galėjo pailsėti, jo triūsas bu- 
vo užbaigtas. Išvyko džiugus ir lengvas, tartum jo sąžinės nie- 
kas neslėgtų. 

— Aš ištikimai pasitarnavau savo valdovui, — pasakė jis 
ponui fon Darmštatui. — Tesėjau visus savo priesaikos paža- 
dus. Imperatorius turi būti patenkintas; grįžtu pas jį švarus nuo 
bet kokių priekaištų. Atlikau savąją misiją — Ispanijos sostas 
užtikrintas Austrijiečių namams; išvykstu patenkintas, galiu da- 
bar ilsėtis. O dėl jūsų, mano brangusis prince, tai šit iškilote 
taip aukštai, kaip tik jums buvo įmanoma. Jeigu nesate nedė- 

kingas, jausite man skolą ir vėliau atsilyginsite, jeigu būsiu to 
reikalingas. Tiesą sakant, nežinau, ar kartais neiškrėčiau jums 
pokšto. Galimas daiktas, kai kada abu su karaliene pasijuok- 
davote iš to gerojo ambasadoriaus, įsivaizduojančio gudruo- 
liu ir apgaunamo kaip Kasandras! itališkoje komedijoje. Šiaip 
ar taip, aš jums atleidžiu: man pavyko, sėkmė daro atlaidų. 
Pavyko nevisiškai taip, kaip tikėjaus, bet galop pavyko, ir tai 
svarbiausia. Taigi sudie! Geros kloties visam likusiam jūsų gy- 
venimui. 

Jis tarėsi didžiai pasitarnavęs, tarėsi esąs reikalingas, ne- 
pamainomas savo valdovui, o buvo tučtuojau nustumtas ne- 
malonėn ir ištremtas be teisės sugrįžti. Galbūt nuošalumoje 
jam kilo kokių nors sąžinės priekaištų, galbūt Luizos d'Orlean 
ir Bavarijos princo šmėklos susirasdavo jį nemigo naktimis. 
Aš to nežinau, betgi tikriausiai, jeigu jis būtų likęs valdžioje, 
tai nė nebūtų kreipęs į jas dėmesio. 

O dėl šmėklų, tai prieinu prie ribos, kurią buvau nusi- 
brėžusi vaizduodama be pagrąžinimų šią Ispanijos istoriją, ir 
šit esu priversta, norėdama pateikti atomazgą, įvesdinti šmėk- 
lą kaip graikų tragedijose. Čia ne mano kaltė, aš nieko neiš- 
galvoju, tik pasakoju tai, ką sužinojau iš patikimo liudytojo, 
kuris viską matė. Ispanijoje visa vyksta kitaip nei kitur. Toji 
šalis, kur gyvi prietarai, kur dedasi stebuklai, kur Žygiuoja vai- 
duokliai, man kupina klaikų bei paslapčių. Dažnai tą sakyda- 
vau tam vargšui Darmštatui, kuriam reikėjo tokios meilės kaip 
jojo, kad ten galėtų išbūti ilgiau nei dvidešimt keturias va- 
landas. 

Mano duktė, kuri visados buvo praktiška, pridurdavo: 

— Obeto, ponia, reikėjo būti pirmos eilės Ispanijos gran- 
du, karalienės vokiečių pulko vadu, Madrido šeimininku iš val- 
dovės malonės ir Katalonijos vicekaraliumi! 


Kasandras — itališkų komedijų personažas, patiklus seniokas, 
mulkinamas savo vaikų ir visų kitų. 

Galbūt jinai ir teisi; O aš, aš norėjau, kad tai būtų iš mei- 
lės. Jaunieji nūnai kur kas daugiau nei mes išmano apie gyve- 
nimo paslaptis. 

Grįžkime prie šmėklos. Kai pagalvoju apie tai, kas toliau 
nutiko, apsidairau aplinkui save po kambarį ir, jeigu esu vie- 
na, paskambinu tarnui, kuriam aš mielai pasakyčiau, kaip 
džiaugiuosi jį matydama — tokia mane apima baimė. Ponas 
Volteras šaiposi iš manęs, o ponas Diuklo vakar man pasakė, 
kad stokoju filosofijos. Tai nauja jų išrasta dorybė, nes negalė- 
jo turėti kitų, kurios juos uždegtų; pastaroji — tai tik tąsus 
žodis, kurį jie sudėlioja pagal savo užgaidas. Man jos nereikia. 

Vargšė karalienė Ana labai stokojo filosofijos liūdesy- 
je, kokiame ji gyveno; tačiau jinai jos neišpažino. Vieną rytą, 
kai karalius po neramios nakties miegojo, Ana sugrįžo į savo 
apartamentus, tačiau nekviesta vėl pasirodė Linareso kuni- 
gaikštienė, kurios buvo paprašiusi kelias minutes palikti ją 
vieną. 

— Karalius prabudo? — paklausė Ana fon Noiburg, te- 
galvojanti vien apie jį. 

— Ne, ponia, tai Jusufas, reikalauja pasimatyti su jūsų 
didenybe: sako žūtbūt pnivaląs pasikalbėti dėl svarbaus dalyko. 

— Tegul įeina! Tegul įeina! 

Pamanė jį turint pranešti ką nors nauja apie karaliaus 
būklę ir laukė su nerimu; galbūt išgirsianti apie greitą jo mirtį! 

Gydytojas įėjo, uždarė duris ir prisiartino prie karalie- 
nes, kuri nelaukdama, kol jis prašneks, pasiteiravo apie Karo- 
lio sveikatą. 

— Jis ilsisi, ponia; nieko nauja, kol kas nėra ko bijotis. 
Grįžęs į rūmus, darsyk jį aplankysiu. Bet ne apie jį noriu su 
jumis pakalbėti, o apie labai keistą dalyką, beveik neįtikėti- 
ną, kurio mano protas neaprėpia ir kurį tačiau turiu pripa- 
žinti. 

— Kas gi tai? 

— Šiąnakt, apie antrą valandą, kunigaikščio d'Astorgos 
majordomas atvyko jo siųstas mane pažadinti. Jūsų didenybė 
leido man išeiti namo, nes karalius buvo labai ramus ir spren- 
džiant iš visko nereikalingas mano pagalbos. Nuskubėjau pas 
savo šeimininką, kuris tokią valandą nekviestų manęs dėl nie- 
kų. Aptikau jį koplyčioje, iš kurios beveik neišeina; tėra savo 
paties šešėlis; sielvartas mušė jam į smegenis, ir jos dabar ap- 
imtos lyg beprotybės. 

— Nelaimingasis! 

— Toji koplyčia tviskėjo šviesomis; karalienės statula ap- 
supta žvakių — tarytum koplyčia liepsnotų. Ponas kunigaikš- 
tis sėdėjo vienas prieš ją, įbedęs akis. Man įžengus neatsigrę- 
žė, tik pasiteiravo, ar tai aš. Kai jam patvirtinau, tarė: 

“Jusufai, liepiau tave pakviesti, nes nebenoriu grįžti į rū- 
mus, 0 tačiau privalau paklusti įsakymui". 

“Kaip teiksis jūsų ekscelencija, monsinjore" 

“Jusufai, jinai man pasirodė" 

“Kas toliau, monsinjore?" 

“Jinai! — nekantriai krustelėjo jis ir parodė man į antka- 
pį, tartum galėjo kalbėti vien apie ją. — Jinai man pasirodė 
kelis kartus. Ir šią naktį ji prisikėlė, kalbėjosi su manimi." 

— Pamaniau, kad jo beprotybė dar sustiprėjo, pamėgi- 
nau čiuoptelti jo pulsą. Jis mane atstūmė. 

“Aš neišprotėjęs, Jusufai, sakau tau tiesą, ir tuoj pats 
tuo įsitikinsi. Jinai su manimi kalbėjosi, sakau tau, ir apie svar- 
bius Ispanijai dalykus. Gerai įsidėmėk tai, ką išgirsi, kad ga- 
lėtum pakartoti tajai, kuria padarė karaliene, nes ji privalo 
paklusti" 

— Ir tada, ponia, kad įrodytų tiesą to, ką ketino pasaky- 
ti, jis žodis Žodin atkartojo man mudviejų — jūsų ir mano — 
pokalbius, kai naktimis budime prie karaliaus, kai būname vieni 
ir kai niekas negali mūsų girdėti. Papasakojo apie jūsų ašaras 
ir neviltį, sielvartus, kuriuos man prisipažinote, man vienam, 

ir kurie yra paslėpti giliai mano širdyje. Dar daugiau: jis man 
kalbėjo apie princą fon Darmštatą, apie Bavarijos princą, apie 
tą nelaimingą vaikelį, numirusį kaip jinai; apie mano pastan- 
gas jį išgelbėti, žinomas tik man vienam, nes jūs pati, jūs apie 
jas nežinojote. Sutelkęs paskutinę viltį, buvau pagaminęs vira- 
lą, kuriame sujungiau kuo priešingiausias medžiagas. Man ne- 
pasisekė, aš apie tai nekalbėjau, o jis žino — jis, kuris niekad 
nėra girdėjęs šių medžiagų pavadinimo! Regėdamas mane nu- 
stebusį ir įtikintą, jis kalbėjo toliau: 

“Dabar manimi tikėsi, tiesa? Eik ir susirask Aną fon Noi- 
burg. Pasakyk jai, kad Dievas nepageidauja Austrijiečių gimi- 
nės Ispanijoje, jos nusikaltimai peržengė visas ribas. Dofino 
vaikai — teisėti paveldėtojai, būtina, kad išsipildytų teisingu- 
mas. Tegul Ana fon Noiburg dėl to pasistengia, jeigu nori tu- 
rėti nors minutėlę ramybės šiame pasaulyje ir kitame." 

— Štai, ponia, ką jis man pavedė pakartoti, pridurda- 
mas, jog jums bus pagelbėta taip, kaip nė nesitikite; jog jums 
nedera nustoti drąsos, jeigu iškiltų kliūčių; jog jūs galbūt būsi- 
te atstumta ir blogai suprasta, bet vis tiek pasieksite savo tiks- 
lą. Jeigu atsisakysite mane išklausyti, savo ruožtu kamuositės, 
kol pagaliau pasiduosite. 

Karalienė negalėjo tikėti savo ausimis. Pažinojo Jusufą, 
jo visišką teisingumą ir plačias Žinias; jei šie Žodžiai eitų iš ki- 
tos burnos, nė vienu jų nepatikėtų. Bet juo! Juo ji neturėjo 
teisės abejoti. 

— Deja! — atsakė ji. — Ką gi aš galiu padaryti? Pasi- 
stengsiu, prisiekiu jums, bet ar mane išklausys? Nekenčiu Aust- 
rijiečių namų; nuo savo vargšo pusbrolio mirties, nuo pasikė- 
sinimo į mano garbę, panaudojant princą fon Darmštatą, trokš- 
tu pakreipti karaliaus mintis Prancūzijos linkui, nes tai yra tei- 
singa. Luiza d'Orlean, jeigu ji iš tiesų pasirodė d'Astorgai, at- 
minties apie save dėka čia bus galingesnė nei aš. Tepadeda ji 
man; aš nors pamėginsiu. 

XXIV 


Po šio pokalbio karalienė daug mąstė, ką turėtų daryti, 
kad jos planai pasisektų. Žinojo karaliaus nuotaikas. Ištisas 
dienas jis jautėsi patenkintas savo darbu ir sveikino save, jį nu- 
veikęs. Ponas fon Harachas, naujasis Imperijos ambasadorius, 
beveik nuo jo neatstodavo ir kišosi į viską, lyg jau būtų šeimi- 
ninkas. Apipylė karalių dėmesiu ir dovanomis nuo savo valdo- 
vo. Kriauklelių manija praėjo, užleisdama vietą rainiems ak- 
menėliams. Imperatorius įsakė tiesiog rauste perrausti visą Ita- 
liją, kad galėtų jam atsiųsti naujų. Karolis II vien ir tekalbėjo 
apie savo gerąjį pusbrolį erchercogą, jo paveldėtoją, jeigu tik 
nenugrimzdavo į priepuolius, juodas mintis ar karštus gaile- 
sius dėl Luizos d'Orlean. 

Taip dalykams klostantis, Ana fon Noiburg jautėsi nely- 
ginant kankinė, nelyginant draskoma į dalis; keldavo gailestį 
visiems, kurie ją matydavo. Vienai josios moterų netyčia iš- 
sprūdo: 

— Ir už porą dešimčių karūnų nenorėčiau būti šios ne- 
laimingos karalienės vietoje! 

Rūmus ji palikdavo tik su karaliumi, užtrauktoje odinė- 
mis užuolaidomis karietoje; kalbėdavosi tik su savo namykš- 
čiais ir matydavosi tik su dviem bičiuliais — ponu fon Darm- 
štatu ir amirante, tačiau šiems nepasipasakodavo savo grau- 
žačių, kurias it brangiausią lobį slėpė savyje; mat graužatys jai 
paėjo nuo meilės. 

"Tuojau pat, kitą rytą po tos įsimintinos nakties, karalie- 
nė pasiuntė suieškoti amirantę. Jinai gerai viską apgalvojo; nors 
mažiau juo pasitikėjo nei Darmštatu, jis buvo ispanas — tai ne 
tas pat, jeigu į Ispanijos reikalus kištųsi svetimšalis. Amirantė 
garsėjo savo proaustriškais polinkiais; vis dėlto ji pamėgino 
pirma pasinaudoti juo ir tik paskiau pasirinkti kitą patikėtinį, 
jeigu su šiuo nieko neišeitų. 

Amirantė prisistatė sutartu laiku. Iš pradžių karalienė 
kalbėjosi su juo apie nereikšmingus dalykus, kadangi vis dar 
dvejojo. Paskiau, šiam ėmus stebėtis, kodėl buvo taip skubiai 
pakviestas dėl tokių banalybių, jinai sutelkė drąsą ir paaiškino: 

— Ketinu jums pavesti misiją, pone amirante, ir prašau 
įvykdyti ją šiandien pat, nors ir kaip jus šitai nustebintų. Esate 
šiek tiek pažįstamas su princu d'Arkuru, man regis. 

— Iš tiesų mane labai mažai kas riša su Prancūzijos am- 
basadoriumi; jis žino, kad aš anaiptol ne už prancūzus, ir mu- 
du vienas kito neieškome. 

— Būtent pas jį šiandien jus aš siunčiu, jei tik savo gar- 
bės žodžiu pasižadėsite neatskleisti niekam to, ką nueisite jam 
pasakyti nuo manęs. 

— Į Prancūzijos ambasadą? Keista! Nesuprantu, ką jūsų 
didenybė turi bendra su šiuo intrigų bei apgaulių lizdu. Vis 
dėlto duodu garbės žodį, kad niekam neatskleisiu to, ką ji man 
teiksis patikėti. 

— Pone amirante, reikia, kad karaliaus testamentas bū- 
tų suplėšytas ir perrašytas iš naujo Anžu kunigaikščio naudai. 
— Ar galimas daiktas, kad jūs šitaip kalbėtumėte? 

— Taip, pone, ir kadangi, kaip visiems Žinoma, esate man 
atsidavęs, ką dar, jei ne jus, galėčiau pasiųsti, kad nuneštų nuo 
manęs Liudvikui XIV susitaikymo žodžius. 

— Nežinau, miegu aš ar jau atsikėlęs. Vadinasi, jūsų di- 
denybė pamiršta, kad aš kūnu ir siela priklausau garsiesiems 
Austrijiečių namams? 

— Žinau, kad esate mano bičiulis ir kad neatsakysite man 
padėti. 

— Ponia, tai reiškia ne jums padėti, bet jus pražudyti. 
Jums nepasiseks, testamentas liks teisėtas, o Austrija neatleis 
šio nepasisekusio bandymo. Be to, kokiu tikslu? Ką jūs iš to 
tikitės laimėti? 

— Pakluskite man, pone, ir nesirūpinkite dėl pasekmių; 
turiu savų sumetimų. 

Amirantė visomis išgalėmis mėgino karalienę atkalbėti, 
kad nesileistų išdavingu, pilnu pavojų keliu, kuriame neabejo- 
tinai žūsianti. Jinai laikėsi taip tvirtai, jog jis ėmė ieškoti už 
tokio noro glūdinčio kokio slapto motyvo. Tarėsi jį suradęs — 
esą tatai veidmainystė Liudviko XIV kėslams išaiškinti, apsi- 
metant, jog norima jam pasitarnauti. 

Karalienė jo klaidos nepaneigė, vildamasi amirantę idė- 
siant daugiau uolumo, ir pastarasis buvo įtikintas. Tad nukako 
pas poną d'Arkurą, pateikė jam pasiūlymą, kurį tasai priėmė 
su gyvu džiaugsmu, regėdamas savo karjerą padarytą, jeigu par- 
gabens į Prancūziją šią taip trokštamą įpėdinystę. Nėrėsi iš kai- 
lio su padėkomis karalienei, pas kurią nedrįso nuvykti pasi- 
matyti, bijodamas atkreipti dėmesį, ir pasiskubino išsiųsti į Mar- 
selį kurjerį, kurio sugrįžtant laukė didžiai nekantraudamas. 

Dideliam jo nusivylimui, kurjeris grįžo su neigiamu atsa- 
kymu. Karaliui dingtelėjo tokia pat mintis kaip amirantei: ta- 
me karalienės pasiūlyme įžvelgė spąstus ir veikiau buvo linkęs 
laikytis dalybų sąlygų, pripažintų visos Europos, išskyrus im- 
peratorių. 

Taigi karalienė išvydo besipildant šmėklos pranašystę: iš 
tiesų ji buvo blogai suprasta ir atstumta. Pirmiausia sureagavo 
giliu nusivylimu. 

— Ak! — pasakė ji Jusufui. — Perspėk savo poną, kad 
aš nieko nepadarysiu, kad nieko negaliu padaryti; visa, ko pri- 
siliečiu savo ranka, sugadinu. Nenoriu nieko daugiau apie tai 
girdėti. 

Atsakymas buvo perduotas, o kunigaikštis savo ruožtu 
atsakė, kad karalienė klystanti, kad ji su karaliumi nebeturėsią 
ramybės, kol šis darbas nebus baigtas, ir kad jis dėl to kentė- 
siąs tiek pat kiek ir ji. 

Nepaisant šios pranašystės, Karolis II keletą dienų jau- 
tėsi geriau, ir Ana nepatyrė nieko daugiau nei paprastai. 

Įdant visa tai užbaigčiau, turiu pasiremti paliudijimais, 
ir aš vėl susirandu Linareso kunigaikštienės laišką, kuriai ma- 

no prašomas ponas fon Darmštatas buvo parašęs; jinai kuo 
tiksliausiai patvirtina mano pasakojimą — nesitraukė nuo ka- 
ralienės iki paskutiniųjų jos akimirkų, išlikdama geriausia bi- 
čiule, ir niekas negalėjo išsamiau žinoti už ją. 

Maždaug savaitę po šio nepavykusio mėginimo kara- 
lienė vakare, labai vėlai, tūnojo viena toje pačioje maldyklo- 
je, kur tėvas Sulpicijus ateidavo kankinti vargšę Luizą d'Or- 
lean. Mėgino melstis, bet malda nėjo jai iš lūpų; perskaitė 
keletą puslapių iš vokiškos maldaknygės — toji išslydo jai iš 
rankų; mąstė apie liūdną lemtį ir nekentė savo dalios. Gra- 
žusis Dunojus iškilo prieš josios akis tarsi sapne, regėjo savo 
tėvus, vaikystės drauges; regėjo tą džiugų ir malonų gyveni- 
mą, kurį turėjo, kolei jai neuždėjo ant galvos šios dygliuotos 
karūnos. Tos vargšės Ispanijos karalienės visos pasimirdavo 
iš sielvarto. 

Staiga jai lyg pasigirdo šlamesys, ji gyvai pasuko galvą ir 
išvydo už savęs kažkokį baltą pavidalą, pamažu, jai bežiūrint, 
įgyjantį tankį. Nepaisant širdies tvirtybės, pajuto sau kakta srū- 
vant šaltą prakaitą; tačiau nepajėgė atplėšti akių nuo šio vai- 
duoklio, kurį jinai aiškiai atpažino kaip jaunąją karalienę. 

Šmėkla nieko nekalbėjo, tačiau irzliai parodė jai vedan- 
čių į karaliaus apartamentus durų pusėn; jos gestas aiškiai bu- 
vo įsakantis. Ana pamėgino ištarti kelis žodžius; baimė sting- 
dė jai protą, tad sutikimo ženklan tik linktelėjo. Pirštas vis liko 
ištiestas, tartum primygtinai jai duodamas suprasti, kad ilgiau 
negaištų. Karalienė, genama kitos, ne savosios, valios, kuri jai 
įsakinėjo, atsistojo ir žengė keletą žingsnių durų linkui; pojū- 
tis buvo toks, lyg ją kas neštų, o tos liepsningos akys be atvan- 
gos jai sekė iš paskos. 

Linareso kunigaikštienė, grafienė fon Berlips ir dar vie- 
na dama buvo gretimame kabinete; jos išvydo įeinant Aną, 
kuri, vos besilaikanti ant kojų, labai nublyškusi, parodė joms į 
savo maldyklą tardama: 

— Eikite ir man pasakykite, ar nieko tenai nematote. 

Kunigaikštienė įėjo vidun, apsižvalgė aplink ir nepaste- 
bėjo nieko daugiau nei paprastai. Kita dama nusekė įkandin 
jos, o Berlips nuskubėjo prie savo auklėtinės. Toji kita dama 
tarnavo prie Luizos d'Orlean kaip ir prie šiosios karalienės — 
rūpinosi apdarais, nes pasižymėjo tobulu skoniu. 

— Ak, — įeidama maldyklon spontaniškai tarė ji, — kaip 
čia kvepia velione karaliene! 

Marija Luiza vartodavo kvepalus, kuriuos buvo parsisiųs- 
dinusi iš Prancūzijos ir kurių niekas kitas Ispanijoje neturėjo. 
Jos drabužiai ir oda buvo taip jais persisunkę, jog paskui save 
palikdavo nelyginant kokį drieką. Tai Bulua gatvės karmelitės 
Paryžiuje juos gamindavo. Neįmanoma buvo jų neatpažinti, ir 
niekas negalėjo labiau stulbinti nei šios, iš anksto neperspė- 
tos, damos šūksnis. 

Kiek atsigavusi, karalienė pasakė savo damoms, kad pa- 
sišalintų, o pati eisianti pas karalių. Niekaip kitaip joms apie 
savąją viziją neišsidavė; tiktai rytojaus dieną viską pasipasako- 
jo kunigaikštienei. Karalienė baisiai nustebo ir buvo nemalo- 
niai sukrėsta, užtikusi Karolį II sėdintį lovoje ištiestomis ran- 
komis, paklaikusiomis akimis ir murmantį nesuprantamus žo- 
džius. Atrodė susitelkęs į viziją ir atsakinėjantis į jam užduo- 
damus klausimus: 

— Ne!.. Ne!.. Aš to nenonu... Prancūzija? Sergėk mus, 
Dieve, nuo jos!.. Tu to noni?.. Aš maldauju tave, pasilik!.. O! 
Pasilik!.. 

Jisai sudėjo rankas, atrodė pagautas ekstazės; šūkavimus 
galėjai girdėti net atokiausioje jo apartamentų dalyje: 

— Marija Luiza! Pasilik!.. Pasilik!.. Aš tą padarysiu, aš tą 
padarysiu... Pasilik! O! Sugnžk!.. 

Ir daug kitų frazių, tik jam vienam tesuprantamų, tačiau 
kurias karalienė nuspėjo po to, ką matė ir girdėjo pati. Matyt, 
ši vizija persekiojo juos abu. Visa naktis praėjo karaliui baisio- 
je krizėje. Niekad jo būklė dar nebuvo buvus tokia, ir ištisas 
tris dienas Jusufui, nepaisant savojo mokslo, nepavyko jam 

sugrąžinti ramybės, suteikti nors minutėlę miego. Vaiduoklis 
vis buvo čia, be paliovos jam kalbėjo, grasino ar nešykštėjo švel- 
numo žodžių — priklausomai nuo to, kiek daugmaž nuolan- 
kus jis pasirodydavo. Jusufas manė jį nebeatlaikysiant; vis dėl- 
to po šių dviejų ar trijų dienų jisai sugrįžo jeigu ne į protą, tai 
nots į gyvenimą. 

O dar keisčiau kad tuo pat metu kardinolas Porto Kare- 
ras buvo apniktas irgi tos pačios vizijos ir tokių pačių priesakų. 
Visuose sapnuose jinai jam reiškėsi, ir jis tartum girdėjo bal- 
sus, kurie šaukė: 

— Išgelbėk Ispaniją! Išgelbėk karalių! 

Žinia, kardinolas anaiptol! nebuvo nei lengvatikis, nei ne- 
sunkiai pasiduodantis įspūdžiui. Pasikvietė savo nuodėmklau- 
Sį, Žmogų protingą, kuriam papasakojo tai, ką jis vadino tam- 
siausiais savo smegenų gaivailais, įsakmiai paprašydamas, kad 
nieko nesužinotų inkvizicija, nes jį sudegintų kaip raganių ar 
mažų mažiausia kaip velnių apsėstąjį. 

Nuodėmklausys jam atsakė, jog į tai lengvai Žiūrėti ne- 
galima, ir jeigu vizija rodėsi, tai tokia Dievo valia; taigi jo prie- 
dermė darbuotis vardan to, kas prisakyta vaiduoklio. Kardi- 
nolui buvo sunku sutikti; dargi mėgino teigti, esą tai jo smege- 
nų išgaros, sukeltos apsunkinto virškinimo ar persidirbimo. 
Nuodėmklausys laikėsi savo ir dargi taip gerai, jog padėjo ta- 
rybos pirmininkui apsispręsti, ypač kai jam buvo papasakota 
apie tai, kas nutiko karalienei — jis tai sužinojo iš Linareso 
kunigaikštienės. 

Taigi visa krypo šia linkme. Kardinolas, išgirdęs, kad ka- 
raliui labai bloga, sulaukė pagerėjimo problyksnio, idant pa- 
bandytų savo žygį. Vos tik jis ištarė porą žodžių, Karolis II jį 
pertraukė. 

— Jūs irgi, — tarė, — jūs irgi norite, kad aš apiplėščiau 
savo namus ir praturtinčiau priešus? 

Kardinolas išdėstė jam visus savo argumentus, iš kurių 
patys menkiausieji — tai teisingumas ir teisė, o visi kiti — iš 
valstybės interesų paskatų. Karolis II, šią valandėlę gana švie- 

saus proto, atsakė negalįs sutikti su šia būtinybe, kaip sąžinės 
balsu, jeigu tik nebus rasta reikalo pasitarti su popiežiumi; ta- 
čiau, ką jo šventenybė nurodys, jis tučtuojau įvykdysiąs, veng- 
damas nepaklusti vienu metu Dievui ir jo vietininkui žemėje. 

Porto Kareras juolab uoliau stengėsi palaikyti tą reikalą, 
kadangi tai buvo susiję su jo kerštu. Austrijiečių namai jį per- 
nelyg įžeidė, kad jiems kada nors dovanotų, ir nieko negalė- 
jo jam būti maloniau, kaip tik prisidėti atimant iš jų Ispaniją. 
Laiškas popiežiui buvo parašytas nedelsiant ir iškeliavo tą 
pat dieną. 

Karalienė nusitvėrė šios progos, vykdydama gautuosius 
nurodymus; be paliovos kalbėjo karaliui apie kardinolo pasiū- 
lymus, apie tai, ką jis ir ji buvo išgirdę, apie Marijos Luizos 
šmėklos įsakymus. 

— Tai Aukščiausiojo valia, valdove, pakluskite! 

— Galbūt čia patsai nelabasis prisiėmė šį brangųjį pavi- 
dalą, kad mane suklaidintų. Ana, reikia laukti jo šventenybės 
atsakymo; jis išves mus iš labirinto, kuriame dabar esame; nu- 
silenksime jo nuorodoms kaip geri krikščionys. 

Tačiau vizijos nesiliovė, ir karaliaus nuotaika darėsi vis 
niūresnė. Ištisom valandom užsidarydavo, kad galėtų matyti 
savąją Luizą, sakydavo jis, ją girdėti, ją vėl susigrąžinti. Vel- 
tui karalienė belsdavosi į jo duris — neįsileisdavo jos kaip ir 
kitų, nenorėjo, kad jį kas trukdytų. Vieną dieną, kai mažiau- 
siai to tikėtasi, jis pasirodė, šaukdamas norįs vykti į Eskuria- 
lą, jog jinai ten jo laukianti, vėl išvysiąs ją dargi geriau ir 
būtina paskubėti. 

Karalienė sekė jam iš paskos; jis nedraudė, bet ir neragi- 
no, tik vis kartojo: 

— Ji nemirusi! Ji nemirusi! Aš tuoj tą sužinosiu. 

Atvyko į Eskurialą naktį — labai tamsią rudens naktį. 
Karalius, užuot pasikėlęs į rūmus, pasuko tiesiai į tuos mažuo- 
sius Pilypo II apartamentus, kurių vienas langas žvelgė bažny- 
čion. Gan šiurkščiai paliepė karalienei sekti paskui jį. 

— Reikia, kad savo pačios akimis visa pamatytumėte — 
tada nebemanysite, jog jus apgavo, ir nebereikalausite, kas jums 
nepriklauso. 

Ana nesuprato tų žodžių; priskyrė juos jo beprotybei, 
tad nuolankiai sekė iš paskos, patenkinta, kad jis pageidauja 
turėti ją šalia savęs. Jau ilgą laiką jis bemaž niekad neleisdavo 
jai būti kartu. Jusufas, taip pat vyriausioji kamerera bei kele- 
tas karalienės moterų irgi buvo bežengiančios vidun. 

— Ne! — šiurkščiai metė karalius. — Tik viena karalie- 
nė; ir vidurnaktį vyresnysis su trim savo vienuoliais teateina 
pasibelsti į mano duris; šįvakar nenoriu matyti nieko, tik juos, 
girdite? 

Jam pakluso: ar karalius būtų pamišėlis, ar išminčius, jam 
visad paklūstama; tai ne žmogaus, tai karališkosios valdžios — 
po religijos, paties garbingiausio dalyko šiame pasaulyje, — 
įsikūnijimas. 

Karolis II pirmas įėjo į tuos mažus kambarėlius, prime- 
nančius vienuolių celes, Ana sekė jam įkandin. Vargais nega- 
lais išsikovota, kad Jusufas ir du ar trys patarnautojai liktų gre- 
timame prieškambaryje. Jis nudrožė tiesiai maldyklon ir ati- 
darė langus į vargonų galeriją. Šią valandą bažnyčia buvo tuš- 
čia; puiki auksinė lempa, karaliaus Pilypo II dovana, apšvietė 
altorių, ir šešėlyje galėjai įžiūrėti įėjimą į rūsius. Karolis II at- 
siklaupė. 

— Melskitės, ponia, melskitės! — paliepė karalienei, ku- 
rios, nepaisant papročių, beveik niekad netujino. — Šiąnakt 
mes reikalingi Dievo paramos. 

— Viešpatie! — pagalvojo karalienė. — Ką jis yra suma- 
nęs ir kas šiąnakt čia nutiks? 

Karalius meldėsi balsu, stipriai mušdamasis kumščiu į 
krūtinę — prašė atleidžiamas už savo kaltes, garsiai šaukė sa- 
vo dievinamąją Luizą, kuri pažadėjusi ateiti, tačiau nesirodo. 

— Ką gi, — atsiduso nuolankiai, — jinai sugrįš, reikia 
palaukti, dar ne laikas. 

Maldykloje nebuvo jokios šviesos; karalienę smelkė bai- 
mė, kurios nepajėgė nugalėti, dantys jai kaleno, smilkiniuose 
tvinkčiojo, girdėjo savo pulsą. Viena su pamišėliu šioje nykio- 
je vietoje, supama stebuklų ir vaiduoklių — nė pati tvirčiausia 
širdis neatlaikytų! 

— Ak, — sukuždėjo ji, — aš mirštu! 

— Ne, jūs nemirsite, Ana! Ir juolab Luiza nėra mirusi: 
netrukus ją išvysite ir pamilsite, jinai irgi jus pamils, nes esate 
gera. Dar mažumėlę kantrybės, valanda tuoj išmuš. 

Karalienė nepajėgė nuspėti, kas šią kraupią valandą pri- 
valėjo nutikti, bet iš anksto šiurpo — tai turėjo būti kažkas 
siaubinga. 

Nedrįso karaliaus klausinėti, dargi nedrįso dairytis ap- 
link; mintyse jai vis iškildavo baisūs vaizdai, ji užsimerkė, kad 
nieko nematytų. Šitaip jis pralaikė ją dvi valandas, kurių siau- 
bo niekas nepajėgus apsakyti. Jai prieš akis didžiulis koplyčios 
sieninis laikrodis mušė valandas su trenksmu, galinčiu išjudin- 
ti visą bažnyčią; kai išmušė dvylika vidurnakčio dūžių, karalius 
pašoko it spyruoklės pametetas. 

— Šit jau metas! — sušuko. Jis nuėjo iki prieškambario 
pašaukti priorą ir vienuolius, kurių buvo pareikalavęs ir kurie 
jo laukė. 

Idant suprastume neįtikėtiną sceną, kuri toliau seks, bū- 
tina keletas paaiškinamųjų žodžių; reikia papasakoti, kaip yra 
sudaryta katalikų karalių laidojimo vieta; be šito būčiau ne- 
suprasta. 

Eskurialas, kaip Žinoma, vienu metu yra ir rūmai, ir vie- 
nuolynas, kuriame gyvena vienuoliai, paskirti prižiūrėti kara- 
liškosios šeimos kapus. Tai visai nepanašu į mūsąjį Sen Deni ir 
atrodo visai kitaip. 

Karaliai ilsisi rūsiuose. Tada dar jų buvo nedaug, kadan- 
gi šitai prasidėjo nuo Pilypo IV. Nusileidžiama į šį panteoną 
gana gražiais laiptais, kurių viduryje yra durys, už jų penki ar 
šeši laipteliai, kuriais reikia pakopti aukštyn, toliau — kiti laip- 
tai, vedantys į šiuos kapus. Čia esama gana ilgo kambario su 
dideliu langu priešpriešiais durims. Vienintelis baldas šioje pa- 
talpoje — tai didžiulis ilgas stalas viduryje. 

Už šitos patalpos yra kita, panaši į biblioteką, su aplin- 
kui nusidriekiančiomis lentynomis; tik čia vietoje knygų stovi 
ant žemų stalelių karstai, užkloti aksomu bei damastu, su auk- 
sinėmis vinimis. Tie karstai — karalienių, neturėjusių vaikų, ir 
infantų. Karalienės, davusios karūnai įpėdinių, kaip ir karaliai 
nuleistos į panteoną apačioje, kur stūkso puikūs antkapiai. Bet 
ir vieni, ir kiti pradžioje praeina pro šį pirmąjį kambarį, apie 
kurį aš kalbėjau ir kuris vadinamas tržnykla. Čia juos paguldo 
kuriam laikui į sienoje iškirstas nišas, kurias vėl užmūrija, kad 
iš ten niekas neprasismelktų. Jie lieka ten, iki nusprendžiama, 
kad kaulai apsivalę nuo mėsos, po to juos perneša į tuos ma- 
žus karstelius ant lentynų, kur telikę vieni skeletai. Vienuolis 
ir priskirti šiai įstaigai gydytojai, apžiūrėję lavoną, iš jo išvaiz- 
dos nusprendžia, kiek metų jis privalės pasilikti toje savos rū- 
šies skaistykloje, ir atėjus laikui imasi palaikų perkėlimo, nely- 
dimo jokių ceremonijų. 

"Tai į šią niūrią buveinę mes privalome nusileisti ir tai čia 
susilauks atomazgos toji didi tragedija, nulėmusi tiekos žmo- 
nių likimus. 

Vos tik išvydęs vyresnįjį ir vienuolius, Karolis II davė jiems 
ženklą sekti iš paskos ir nusivedė visus maldyklon pas karalie- 
nę. Šie buvo tiek pat nustebę ir sudominti, kiek ir ji. 

— Uždarykite duris! — paliepė jis. — Gerai uždarykite, 
kad niekas mūsų negirdėtų. 

Šie įvykdė, ką liepti, vis klausinėdami savęs, kur einą ir 
ką turėsią daryti. Pasiekęs vargonų galeriją, Karolis parodė at- 
darą į bažnyčią langą ir tarė: 

— Mes leisimės apačion, tėve. 

— Kurgį, valdove? 

— Netrukus sužinosite; pirmiau sekite paskui mane. Tu 
irgi, Ana; tai mano tau žadėtoji akimirka. 

Atrodė ramus, bemaž šypsojosi ir Žengė tvirtu žingsniu. 
Karalienei visas kraujas suslūgo į širdį. Jis paėmė ją už rankos 
ir nusitempė link laiptukų, vedančių žemyn iš šios galerijos už- 
pakalyje choro. Nusileidus jiems apačion, prioras pasiteiravo, 
ką toliau darysią. 

— Eisime į rūsius, tėve. 

— Ir kodėl gi, valdove, tokią valandą? 

— Todėl, kad aš to noriu ir todėl, kad turiu ten reikalą. 
Rodykit man kelią. 

Kai atvykdavo melstis prie to, ką jis laikė velionės kara- 
lienės kapu, būdavo, sustos prie įėjimo į rūsį ir atsiklaupęs bu- 
čiuos žemę, stengdamasis ją apkabinti — išdarinėdavo visas 
tas keistenybes, mano aprašytąsias anksčiau; bet šįkart, kažką 
įsikalęs į galvą, jis norėjo daugiau. 

— Kur velionė karalienė? — paklausė. 

“Dieve mano! Ko jisai siekia? — pagalvojo karalienė. — 
Pasigailek mūsų!" 

— Valdove, velionė karalienė ten, kur pagal mūsų pa- 
pročius bei Bažnyčios įstatymus ir privalo būti, neabejokite tuo. 

— Kur jinai? Pasakykit man, pasakykite tučtuojau. No- 
riu tai Žinoti. 

— Bet, valdove... 

— Pasakykit man, aš to noriu! 

— Valdove, jinai trūnykloje. 

— Kur toji trūnykla? Veskite mane tenai. 

Paprastai karaliai, gyvi būdami, nesilanko laidojimo vie- 
tose. Šisai, kuris žavėjosi kapais, kuris mielai būtų praleidęs 
juose savo gyvenimą, dar nežinojo visų jų paslapčių. Netgi ne- 
numanė. Prioras delsė paklusti, šiuo metu jam neatrodė, kad 
valdovas sveiko proto, ir dėl to, kad čia taip pat buvo karalie- 
nė, jautėsi nė kiek ne ramiau. 

— Tėve mano, — pakartojo karalius, treptelėdamas ko- 
ja, — aš to noriu! 

Prioras klusniai nusilenkė ir nuėjo prie laiptų, o karalius 
nusekė jam iš paskos, tempdamasis kartu Aną. Jie nusileido ke- 
lis laiptukus, vėl pasikėlė kitais ir pagaliau pateko tojon trūnyk- 
lon, kurią mėnesiena apšvietė kaip dieną; jie nesinešė jokių kitų 
šviesų; pakako bažnyčios ir laiptų paskliautėje spinksinčių lem- 
pų. Karolis II, išvydęs šias plikas, blizgančias sienas, vėl sušuko: 

— Jūs mane apgaudinėjate, jos nėra čia! 

— Atleiskite man, valdove, ji čia. 

Ir jis palytėjo vietą šioje sienoje gana netoliese lango. 

— Aš noriu ją pamatyti, — ramiai pasakė karalius. 

— Ją pamatyti, valdove? Jūsų didenybė, aišku, nepagal- 
vojo. 

— Aš pagalvojau ir noriu ją pamatyti tuojau pat. Atida- 
rykite šią sieną, privalote turėti įrankių, atidarykite jos kapą ir 
parodykite ją man. 

— Siaubas ir profanacija! — sušuko karalienė nusisuk- 
dama. 

— Bet, valdove... tai neįmanoma, jūs nepagalvojate! Iš- 
niekinti kapą — tai šventvagystė! 

— Jinai man įsakė tą padaryti, ir aš padarysiu. Pakluski- 
te, jeigu man priešinsitės, abitas neapsaugos jūsų kaklo, pri- 
siekiu jums karaliaus žodžiu. 

Ilgai dar spyriojęsis, vyresnysis įsakomas, verčiamas nu- 
sileisti karaliaus valiai, pasiuntė savuosius vienuolius paimti iš 
vietos, kur buvo laikomi įrankiai, reikalinguosius, ir profana- 
cijos aktas prasidėjo. Karalienė ir prioras atsiklaupę karštai 
meldėsi. Kaip sakiau, vien mėnesiena apšvietė šią sceną. 

Netrukus karstas buvo atidengtas, karalius norėjo pats jį 
ištraukti iš nišos, bet pristigo jėgų — gavo palikti tą vargą vie- 
nuoliams. Šie užkėlė karstą ant stalo ir sustojo. 

— Atkalkite, — paliepė karalius. 

Prioras darsyk įsikišo, vildamasis sutrukdyti šį niokoji- 

mą; leisgyvė karalienė nebepajėgė ištarti nė žodžio. Karalius 
pakartojo įsakymą, broliai pakluso. Siaubinga smarvė paskli- 
do po rūsį, ir išsigandusių žiūrovų akims pasirodė lavonas, jau 
itin smarkiai suiręs. Dvasininkai parpuolė kniupsčiomis ant že- 
mės. Karalius džiugiai šūktelėjo: 

— A! Štai, čia ji, tikrai ji! Atpažįstu ją, atpažįstu jos gro- 
žį. Luiza, mano brangioji Luiza! 

Ir puolęs prie šių dvokiančių mėsgalių jisai suskato ieš- 
koti pūvančių lūpų, ketindamas apipilti jas bučiniais. Šaukė 
savo žmoną, savo numylėtąją žmoną, vadino kuo švelniausiais 
vardais, mėgino iškelti šias žmogiškąsias liekanas ir suspausti 
savo glėbyje. Tos išsprūdo jam iš rankų ir su nenusakomu gar- 
su dunktelėjo atgal į karstą, nenorintį jų atiduoti. 

Kas toliau dėjosi, neįmanoma aprašyti: šį beprotį ištiko 
kuo baisiausios klejonės; sakytum, vyko kova tarp gyvybės ir 
mirties, tarp to jau pusiau supuvusio lavono ir šio kito lavono 
— vaikščiojančio, kalbančio ir vis dėlto nebegyvenančio kaip 
visi žmonės, nes jo proto nebebuvo likę, o jo kūnas turėjo greitai 
numirti. Taip kliedėdamas, šūkaliodamas, padūkusiai bučiuo- 
damas, karalius, kuris per savo proto sumaištį tarėsi matąs sa- 
vo mylimiausiąją Luizą vėl tokią pat gražią, tokią pat jauną 
kaip tada, kai ją vedė, karalius, kuris jai kalbėjo, kuris tikėjo ją 
girdint, prisiekė paklusiąs josios norams ir atiduosiąs savąją 
karūną tam, kuriam esanti nurodžiusi. 

Visai pamiršo vargšę moterį, tysančią be sąmonės prie jo 
kojų, nepajėgusią pakelti šios scenos. Sunku pasakyti, kiek lai- 
ko visa tai tęsėsi; mėnulis pasislėpė, tartum nenorėdamas da- 
lyvauti šioje šventvagystėje. Vienas jo spindulių krito ant kars- 
to ir jame išryškino baisiąją makalienę. Šį mirksnį ar nelaimin- 
gajam karaliui sugrįžo proto prašviesėjimas, ar jį po ką tik įvy- 
kusios pasibaisėtinos scenos visai buvo beapleidžiančios jėgos, 
bet jis klaikiai suriko ir krito it perkūno trenktas šalia karalie- 
nės, patraukdamas drauge su savimi karstą, iš kurio iškritę li- 
kučiai pasklido aplinkui. 

Nepagalvokite, kad aš perdedu; visa, ką pasakoju — is- 
torinė tiesa, žinoma nemažam skaičiui žmonių, ir kurios liu- 
dytojai dar tebegyvena; tačiau nemanau, kad kas nors baises- 
nio regėta per praėjusius amžius. 

Porą savaičių karalienė buvo kamuojama stiprios karšti- 
nės ir kliedesio. 

Karalius nenumirė iškart, išgyveno dar keletą savaičių. Bet 
prieš numirdamas jis perrašė savo testamentą Anžu kunigaikš- 
čio naudai; pastarąjį jo šventenybė nurodė teisėtu paveldėto- 
ju, ir mes regėjome jį valdant Pilypo V vardu. 

Nuo tada Karolis II nebeatgavo proto ir nebeatpažino 
karalienės arba atpažindavo tokiomis retomis akimirkomis, kad 
ši bemaž nesuskubdavo tą pastebėti. Testamentas buvo perra- 
šytas, kai ji pati nepajėgė nei nieko matyti, nei girdėti. 

Po karaliaus mirties josios sielvartas prilygo ankstesnei 
meilei; abu šie jausmai yra iš tokių, kuriuos tenka slėpti, jie 
neparodomi. 

Jinai pasitraukė į Bajoną!, kur ilgai gyveno, supama kelių 
tarnų ir mažučio dvaro, visiškame nuošalyje ir liūdesyje, kurio 
niekas negalėjo paguosti. Vos jai buvo duodama lėšų pragyve- 
nimui. Ponas de Sen Simonas? kuris savo ambasadorystės Mad- 
ride laikotarpiu pravažiuodamas pasimatė su ja, man pasakė, 
jog dar buvo graži, tačiau visko stokojo. Jos namas teturėjo iš 
priekio du langus! 

Niekados nenorėta patikėti josios nuoširdumu Prancū- 
Zijai ir todėl ją nubaudė. Tasis žmonių teisingumas! 

Ši moteris mylėjo tik vieną žmogų — savo vyrą! Jis buvo 
pamišėlis ir paliko ją numirti tokią pat skaisčią, tokią pat ne- 


Bajona — Prancūzijos Žemutinių Pirėnų departamento miestas 
prie Biskajos įlankos, su vyskupija ir tvirtove. 
* de Sen Simonas (Louis de Revroy, kunigaikštis de Saint-Si- 
mon, 1675-1755) — prancūzų rašytojas, autorius garsių “Memuarį", ap- 
imančių 1691-1723 m. laikotarpį, kur su dideliu įžvalgumu aprašo dvaro 
papročius ir dvariškių charakterius. 

suteptą, kaip tą dieną, kai motina atidavė ją krikštui. Koksai 
likimas! 

Vargšas d'Astorga ne per seniausiai pasimirė, slaugomas 
Jusuto ir nesutikęs palikti savosios koplyčios. 

Vargšas Darmštatas buvo nukautas prie Monžuiko! per 
įpėdinystės karą — mat jis troško kovoti su Pilypu V, kuris nepa- 
sielgė su jo dievinamąja karaliene, kaip ji to nusipelnė. Dvi 
neįmanomos meilės aukos! 

Štai ką aš pažadėjau papasakoti; dabar jau baigiau ir su- 
stoju. Norėčiau, kad būčiau suteikusi pramogą tiems, kurie ma- 
ne skaitys. Iegul jie nors Žino, kad aš atspindėjau istoriją ir 
istoriją tikrą; stengiausi būti nešališka. Mėgstu labiau atlaidu- 
mą negu griežtumą ir tikiuosi, kad man bus neatsakyta to pa- 
ties, ką taikau kitiems. 


Monžuikas — kalnai ir tvirtovė 3 km į pietryčius nuo Barselo- 
nos, kur 1704 m. žuvo Katalonijos gubernatorius Darmštato kunigaikš- 
tis, kai sąjungininkai (anglai, austrai ir portugalai) mėgino ją užimti. 

Tai antroji ir savarankiška dilogijos dalis (pirmoji — 
“Geidulių valdovė") apie Savojos kunigaikštiškųjų namų ir 
Ispanijos dvaro paslaptis. Panelės de Liuin, Savojos kunigaikš- 
čio meilužės, memuarų forma pasakojama apie dviejų Ispa- 
nijos karaliaus Karolio II žmonų, Marijos Luizos d'Orlean ir 
Anos fon Noiburg, sudėtingus likimus, romantiškus jų įsimy- 
lėjėlius. Veiksmas rutuliojamas niūrių to meto Ispanijos pa- 
pročių fone, siautėjant inkvizicijai. Skaitytojas čia ras painių 
intrigų, meilės nuotykių, nuodų aferų, apsilankys inkvizicijos 
požemiuose bei susidarys vaizdą apie Europos politinę padė- 
tį Liudviko XIV valdymo saulėlydžiu. 

Romanas lietuvių kalba leidžiamas pirmą kartą. 

